
I. PROZA SCURTĂ 
A. BASMUL CULT 


Povestea lui Harap-Alb de Ion Creangă 


Basmul este o naraţiune amplă, articulare epică a unor evenimente marcate 
de supranatural, în care personajele, adeseori animale cu comportament omenesc 
sau fiinţe fantastice precum: zăne, căpcăuni, pitici, obiecte însufleţite etc., poartă 
valorile simbolice ale binelui şi răului în diversele lor ipostaze. 
~ Povestea lui Harap-Alb, de Ion Creangă, este un basm cult, publicat 
in revista „Convorbiri literare” (1877), în care sunt valorificate teme şi motive de 
circulaţie universală, prelucrate în mod original, cu scopul de a conferi operei un 
pronunţat caracter etic. Pompiliu Constantinescu (Zon Creangă) aprecia că 
„opera lui Creangă, pornind din folclor și din anume realităţi sociale şi 
psihologice, depăşeşte folclorul ca şi mentalitatea arhaică a cronicarilor, realizând 
o structură; ea inaugurează o categorie de sensibilitate, ţâşnind din subconştient, 
ca dintr-un fel de stil latent al spiritualităţii române”. 

Deşi poartă numele de „poveste”, creaţia lui Creangă surmontează limitele 
acesteia prin cultivarea fabulosului feeric, prin respectarea schemei arhetipale a 
basmului fantastic popular. George Călinescu aprecia că această specie epică 
depăşeşte cu mult romanul, „fiind mitologie, etică, ştiinţă, observaţie morală.” 
(Estetica basmului). i | 

Tema basmului — lupta dintre bine şi rău — reprezintă un pretext pentru 
ilustrarea maturizării personajului Harap-Alb prin asumarea unor experienţe 
exemplare. Motivele narative specifice sunt: superioritatea mezinului, împăratul 
fără urmaşi, călătoria, pedeapsa, căsătoria etc. În basmul lui Creangă elementele 
tradiționale coexistă cu unele noi, originale. 

Povestea lui Harap Alb întruneşte „funcţiile” basmului universal 
definite de V. I. Propp în Morfologia basmului: absenţa (plecarea temporară a 
mezinului de acasă), interdicţia (sfatul împăratului către fiu de a evita Spânul şi 
Omul Roş), încălcarea interdicţiei (mezinul nesocoteşte porunca părintelui), 
iscodirea (Spânul vrea să afle planurile flăcăului), vicleşugul (Spânul se substituie 
fiului de împărat), prima funcţie a donatorului (tânărul este pus la încercare prin 
proba podului pentru a i se verifica maturitatea şi curajul), încercarea grea, soluţia 
(probele sunt trecute cu succes), recunoaşterea (eroul este recunoscut), 
demascarea răufăcătorului, pedeapsa (falsul erou este pedepsit), căsătoria. 

Construcţia stereotipă a subiectului este evidentă: basmul începe cu o stare de 
echilibru (Craiul trăia liniştit la curtea sa împreună cu cei trei fii); tulburarea 
echilibrului (Împăratul Verde cere ca unul dintre nepoți să-i urmeze la tron); 
desfăşurarea acţiunii de recuperare a echilibrului (Fiul cel mic al craiului primeşte o 
lecţie de viaţă, trecând prin mai multe probe); restabilirea echilibrului şi răsplătirea 
eroului (Harap-Alb devine împărat şi se însoară cu fata Împăratului Roş). 

Acţiunea se desfăşoară linear, succesiunea secvenţelor narative este redată 
cronologic, prin înlănţuire. 

Criticii au remarcat lungimea neobişnuită a operei. Povestea lui Harap 
Alb este de două ori mai mare decât Stan Păţitul şi de trei ori mai mare decât 
Povestea porcului şi Ivan Turbincă. S-a apreciat că aproape o treime din 
materialul narativ ar putea fi înlăturată fără ca acţiunea să aibă de suferit; s-ar 
putea renunţa spre exemplu, la discuţiile lui Harap-Alb cu bătrâna cerşetoare, cu 
Spânul, cu Sfânta Duminică. 

Deşi, în general, descrierile lui Creangă sunt schiţate, autorul oferă şi pasaje 
unde este preocupat de detaliu: „Harap-Alb, aflându-se cu părere de bine despre 
asta, aleargă în dreapta şi în stânga şi nu se lasă până ce găseşte un buştean 
putregăios, îl scobeşte cu ce poate şi-i face urdiniş, după aceea aşează nişte țepuşi 
într-însul, îl freacă pe dinăuntru cu cătuşincă, cu sulcină, cu mătăciune, cu poala 
Sântă-Măriei şi cu alte buruiene mirositoare şi prielnice albinelor”. 

Originalitatea naraţiunii constă în îmbinarea secvențelor epice cu cele 
dialogate, realizându-se, astfel, structura epicului dramatizat. Caricaturizarea 
gesturilor, abundența detaliilor, plăcerea vorbirii ascund „epopeea poporului 
român” (Garabet Ibrăileanu). 

Coordonatele spaţio-temporale sunt vagi, nedefinite: „Amu cică era odată 
într-o ţară un crai, care avea trei feciori. Şi craiul acela mai avea un frate mai 
mare, care era împărat într-o altă ţară, mai îndepărtată [...]. Țara în care împărăţea 
fratele cel mai mare era tocmai la o margine a pământului şi crăiia istuilalt la altă 
margine”. 

În ceea ce priveşte formulele specifice din basmele populare româneşti se 
constată că Ion Creangă le-a păstrat, în general. Excepţie face formula iniţială 
simplificată: „Amu cică era odată...”. Structura „cică” (provenind din „se zice că”) 
postulează statutul naratorului care nu a fost prezent la evenimentele mitice, ci le- 
a aflat de la alţii. Forma populară a adverbului „amu” pune în evidență 
paralelismul dintre planul acţiunii (diegezei) şi planul povestirii. Formulele 
mediane sunt mai ales în versuri: 

„Se cam mai duc la împărăție, 

Dumnezeu să ne ţie, 

Că cuvântul din poveste, 


Înainte mult mai este”. l l 
Formula inițială are rolul de a introduce cititorul în universul ficțional, 


formula finală îl readuce în lumea reală, printr-o apreciere ironică: „Şi a ţinut 
veselia ani întregi, şi acum mai ţine încă; cine se duce acolo bea şi mănâncă. Iar 
pe la noi, cine are bani bea şi mănâncă, iară cine nu, se uită şi rabdă”. Formula 
ascunde obsesia ancestrală a procurării hranei. E na 

O altă trăsătură a basmului este construirea subiectului pe principiul cifrei 
trei (triplicarea): apariţiile Spânului, încercările la care îl supune acesta pe ie 
Alb, (aducerea „sălăţilor”, a capului de cerb, a fetei Împăratului Roş), probele a 
care este supus eroul de Împăratul Roş (casa de fier, ospăţul pantagruelic, 

separarea macului de nisip), probele la care îl supune fata însăşi (s-o identifice, s-o 
păzească, să aducă apă vie şi apă moartă). Triplicarea are deopotrivă funcţie 
estetică — amânare tactică, gradaţie a conflictelor — şi practică — naratorul îşi 
domină mai bine materialul, dozând efectele fiecărei secvenţe. Se remarcă, în 
acelaşi ansamblu, prezența numerelor magice, simbolice: 3, 12, 24 şi a obiectelor 
miraculoase grupate câte trei: „trei smicele de măr”. 

La Creangă, personajele nu mai sunt simbolice, c 
individualitate psihologică, humuleşteană. Încadrându-se în tipologia personajelor 
din basme (răufăcătorul — Spânul; ajutorul — calul; donatorul — Sfânta Duminică; 
eroul — Harap-Alb; falşii eroi — fraţii), eroii lui Creangă formează un popor 
înţelept, răbdător, optimist. Original construite sunt personajele homerice: Ochilă, 
Setilă, Gerilă, Flămânzilă, Păsări-Lăţi-Lungilă. Autorul le-a ales poreclele astfel 
încât să definească trăsăturile lor dominante. Descrierea acestor „monştri” este de 
o savoare inegalabilă: „vestitul Ochilă, frate cu Orbilă, văr primar cu Chiorâlă, 
nepot de soră cu Pândilă, din sat de la Chitilă, peste drum de Nimerilă, ori din târg 
de la Să-l-caţi, megieş cu Căutaţi şi de urmă nu-i mai dați [...]”. 

N. Manolescu, în studiul Recitind poveştile lui Creangă, afirmă: 
„Geniul humuleşteanului este această capacitate extraordinară de a-şi lua în serios 
eroii (fabuloşi sau nu, oameni sau animale), de a le retrăi aventurile, de a pune cu 
voluptate în fiecare propriile lui aspirații nerostite, slăbiciuni, viţii, tulburări Şi 
uimiri, adică de a crea viaţa”. Protagonistul este văzut în evoluţie, în timp ce restul 
personajelor reprezintă tipologii umane reductibile la o trăsătură dominantă. 

La începutul basmului, statutul eroului este de neiniţiat. Prin prisma vârstei 
şi a statutului social (mezinul împăratului), el trăieşte într-un univers al inocenţei. 
Inocenţa şi naivitatea sunt trăsături ale tânărului neexperimentat. Va trebui ca el să 
treacă prin multitudinea de probe pentru a-şi descoperi calităţile umane deosebite. 
Naivitatea sa se manifestă în scena întâlnirii cu Sfânta Duminică, în alegerea 
calului, în întâlnirea cu Spânul. 

Lipsa de maturitate iniţială este subliniată prin caracterizarea directă a 
naratorului: „Fiul craiului, boboc în felul său la trebi de aieste, se potriveşte 
Spânului şi se bagă în fântână, fără să-l trăsnească prin minte ce se poate 
întâmpla”. Eroul trece într-o altă etapă, devine rob, primeşte numele de Harap- 
Alb. Podul, pădurea-labirint, fântâna sunt trepte ale iniţierii. Numele său este un 
oximoron. Combinația contrariilor alb-negru sugerează ideea de rob, dar şi pe cea 
de stăpân. Numele, format din două nonculori trimite, de asemenea, la ideea 
alternanţei dintre rău şi bine, dintre întuneric şi lumină, dintre defecte şi calităţi. 

Drumul lui Harap-Alb este o călătorie spre sine, pe parcursul căreia îşi 
descoperă atribute precum: bunătatea (protejează furnicile şi albinele), curajul şi 
destoinicia (proba sălăţilor şi a cerbului), onestitatea (îşi respectă jurământul făcut 
Spânului), sociabilitatea (se împrieteneşte uşor cu Gerilă, Flămânzilă, Setilă, 

aOohilă şi Păsări-Lăţi-Lungilă). l | 
xs Pentru a se putea dezlega de jurământ, trebuie să moară (moartea are deci 
valoare iniţiatică): Spânul îi taie capul pentru divulgarea secretului. Înviat de către 
fată cu ajutorul obiectelor magice, eroul capătă paloşul, se însoară şi accede la tron. 


DS, 


a în basmul popular, ci au 

Harap-Alb nu este un personaj fantastic, ci întruchipare a „omului de soi” 
(G. Călinescu). Eroul este rotund — evoluează, se maturizează, devine apt pentru 
condiţia de împărat şi soţ. El primeşte o lecţie de viaţă, celelalte personaje fiindu-i 
dascăli. Sensul didactic al basmului este exprimat de Sfânta Duminică: „Când vei 
ajunge şi tu odată mare şi tare îi căuta să judeci lucrurile de-a-fir-a-păr Şi vei crede 
celor asupriţi şi necăjiţi, pentru că ştii acum ce e necazul”, 

Harap-Alb se situează în antiteză cu Spânul, simbol al răului, viclean, 
arogant, dictatorial. Nu putem ignora însă că, în ciuda atâtor defecte, Spânul are 
un rol determinant în iniţierea celui ce va evolua de la statutul de „mezin” şi 
„boboc” la cel de „crai”. 

Spânul nu este nici el o fiinţă cu puteri supranaturale (zmeu, balaur). El este 
exponent al „oamenilor însemnați”, lipsit de atribute ale masculinităţii, tocmai 
pentru a se sublinia antiteza cu Harap-Alb. Încă de la început, cei doi sunt 
configuraţi pe baza unei serii de opoziții pe schema bine-rău, specifică basmului: 
naiv — viclean, om bun — om rău, fiu de crai — om comun. 

La curtea împăratului Verde cele două personaje fac schimb de roluri: 
Spânul se dovedeşte un nepot infatuat, maliţios, iar Harap-Alb slugă obedientă. 
Conştient că fiul craiului îi poate ameninţa poziţia, Spânul se hotărăşte să-l piardă. 
Cele trei probe la care îl supune pe tânăr nu au finalitatea scontată de uneltitor, ci 
pun în evidenţă calităţile sale deosebite, specifice mai degrabă unui crai decât unei 
slugi. 

Ceilalţi „pedagogi” care marchează destinul protagonistului sunt craiul (de 
la care învaţă importanţa corectitudinii şi a onoarei), Sfânta Duminică (îi îndreaptă 
paşii spre descoperirea propriilor valori), calul (supraveghează evoluţia 
stăpânului, intervenind numai când este necesar). 

Narațiunea se realizează la persoana a III-a, naratorul este omniprezent, dar 
nu şi obiectiv, deoarece îşi face simțită prezenţa prin intervenții, comentarii, unele 
adresate naratarului (cititorului fictiv). „Aşa cu Harap-Alb şi cu ai săi; poate or 
izbuti să ieie fata împăratului Roş, poate nu, dar acum, deodată, ei se tot duc 
înainte şi, mai la urmă, cum le-o fi norocul. Ce-mi pasă mie? Eu sunt dator să 
spun povestea şi mă rog să ascultați”. Este remarcabilă nuanţa ludică a naraţiunii: 
la început naratorul-auctorial se plasează în afara diegezei „pe vremile acelea”, 
dar în final sugerează că a fost invitat la ospăț: „un păcat de povestariu fără bani în 
buzunariu”. 

Oralitatea este o notă inconfundabilă a creaţiei lui Creangă realizată prin 
dialog, interjecţii („Și odată mi ţi-o înşfăcă ei, unul de o mână şi altul de cealaltă, 
şi hai-hai... hai-hai, în zori de ziuă ajung la palat”) , autoadresare („Ce-mi pasă 
mie?”), diminutive cu valoare de augmentative (Gerilă are „Duzişoare' » pentru 
Setilă râul de vin este „băuturică”), cuvinte populare, expresii şi ziceri tipice („la 
Sfântul Aşteaptă”, „rău cu rău, dar e mai rău făr' de rău”), dativ etic („mi ţ-o 

înşfăcă”) etc. a 

Umorul este conferit de plăcerea de a povesti a autorului, de înțelegerea faţă 
de cele lumeşti, de înclinația de a face haz de necaz, de exprimarea mucalită, 

caracterizări pitoreşti, autopersiflare, situaţiile în care sunt puse personajele. 

Ibrăileanu a reuşit să surprindă în mod plastic esenţa talentului 
povestitorului din Humuleşti: „Creangă este un reprezentant perfect al sufletului 
românesc între popoare; al sufletului moldovenesc între români; al sufletului 
țărănesc între moldoveni; al sufletului omului de munte între țăranii moldoveni”. 
(A. C.) | 


Făt-Frumos din lacrimă de Mihai Eminescu 


Conceptul operaţional basm cult: Făt-Frumos din lacrimă 
de Mihai Eminescu 


Numele speciei provine de la slavonescul basni, având sensul de „scornire”, 
„născocire”, subliniind caracterul ficțional al scrierii. Deşi datează încă din 
Antichitate, basmul a fost redescoperit şi cultivat în epoca romantică, atunci când 
vor apărea şi culegeri de basme populare. Basmul porneşte de la realitate, însă se 
îndepărtează de aceasta, propunând o altă lume, guvernată după legi proprii, 
apropiate de cele omeneşti. În funcţie de personajele care evoluează în aceste 
opere, basmele pot fi: fantastice (dominate de miraculos), nuvelistice (apropiate 
de realitate) şi animaliere (ca în legendele totemice). În literatura română, autorii 
de basme culte sunt numeroşi, la fel ca şi tipologia speciei, care se dezvoltă odată 
cu preluarea ei de literatura cultă: basmul-feerie (Vasile Alecsandri — Sânziana şi 
Pepelea), basmul-idilă (George Coşbuc — Crăiasa zânelor), basmul-parodie (LL. 
Caragiale — Dămult, mai dă dămult). 

Basmul este o specie a genului epic, în proză sau în versuri, de provenienţă 
cultă sau populară, în care se relatează întâmplările fantastice ale unor personaje 
imaginare, care se luptă cu forţele răului, pe care le înving. Începuturile basmului 
cult în literatura noastră sunt legate de momentul în care chiar culegătorii de 
folclor devin povestitori, ca în cazul lui Petre Ispirescu, actualizând şi recreând 
basmul, păstrând funcţiile principale, formulele fixe, oralitatea, dar adăugând o 
tentă uşor moralizatoare sau aluzii de sorginte livrescă. Scriitorii devin ei înşişi 
autori de basme, printre aceştia remarcându-se Ion Creangă, Mihai Eminescu, Ion 
Luca Caragiale, Ioan Slavici, Barbu Ştefănescu-Delavrancea, Mihail Sadoveanu. 

În opinia mea, basmul cult — spre deosebire de basmul popular — estompează 
de cele mai multe ori miraculosul şi fantasticul, oferindu-le o mai mare 
verosimilitate, şi, în acelaşi timp, reduce caracterul convenţional al unor secvenţe 
narative, adăugându-le semnificaţii şi efecte specifice literaturii culte. Mihai 
Eminescu inaugurează specia literară a basmului cult în literatura română prin 
opera Făr-Frumos din lacrimă. Publicat în revista „Convorbiri literare” (15 
octombrie — 15 noiembrie 1870), basmul Făt-Frumos din lacrimă reuneşte 
trăsăturile prototipului folcloric cu originalitatea imprimată de autor. Fiind „0 
oglindire [...] a vieţii în moduri fabuloase” (G. Călinescu), basmul are ca temă 
iniţierea unui tânăr şi rolul acesteia în lupta dintre Bine şi Rău. 

Titlul operei reprezintă numele eroului fabulos, cu origine miraculoasă. 
Procedeul este utilizat în eposul fabulos folcloric, astfel încât şi alte basme 
(Prâslea cel voinic şi merele de aur, Greuceanu) conţin în titlu numele 
protagonistului, de obicei numele celui privilegiat, ales pentru parcurgerea 
drumului inițiatic. 

Basmul este o specie literară a genului epic, în care realitatea este 
transfigurată în fabulos, iar personajele sunt purtătoare de valori simbolice. Cu 
toată diversitatea lor tematică, basmele folclorice prezintă o serie de elemente 
comune, printre care: formulele tipice de început, mediane şi de încheiere, 
confruntarea dintre forţele Binelui şi cele ale Răului, finalizată cu triumful celor 
dintâi. De asemenea, personajele sunt simbolice, reprezentând cele două principii 
antagonice. Timpul şi spaţiul sunt imaginare, fapt pentru care este favorizată 
plasarea întâmplărilor narate, având caracter supranatural. Eroul pozitiv are ca 
sprijin „donatori” care îi facilitează trecerea probelor iniţiatice şi, în drumul său 
inițiatic, se poate constata frecvenţa cifrelor magice (trei, şapte, nouă), a obiectelor 
magice, a nunții cu final compensator. 

Basmul cult respectă prototipul și funcțiile basmului folcloric, trăsătură reliefată 
de universul acestei opere. Făt-Frumos din lacrimă se caracterizează printr-o situaţie 
iniţială repetabilă, fixată într-un timp îndepărtat și neprecizat: „În vremea veche, pe 
când oamenii, cum sunt ei azi, nu erau decât în germenii viitorului, pe când 
Dumnezeu călca încă cu picioarele sale sfinte pietroaiele pustii ale pământului — în 
vremea veche trăia un împărat întunecat şi gânditor ca miazănoaptea şi avea o 
împărăteasă tânără şi zâmbitoare ca miezul luminos al zilei”. 

Aşadar, „în vremea veche”, un cuplu împărătesc îşi trăia zilele în durere, din 
cauză că soarta nu le dăruia un copil (motivul împăratului fără urmaş, întâlnit şi în 
creaţiile folclorice). Într-o zi, în timp ce îndurerata împărăteasă se ruga la icoana 
Maicii Domnului, aceasta din urmă, înduioşată, a lăcrimat şi lacrima fiind sorbită de 
tânăra crăiasă, la timpul sorocit, ea va naşte un prinţ pe care îl va numi Făt-Frumos 
din lacrimă (motivul naşterii miraculoase). Conform schemei narative a basmului 
popular, Făt-Frumos creşte într-o lună cât alţii într-un an, iar când ajunge la vârsta 
bărbăţiei pleacă în lume (motivul călătoriei iniţiatice). Evenimentul care tulbură 
echilibrul iniţial este vrajba dintre tatăl lui Făt-Frumos şi un împărat vecin, 
conflict care dura de cincizeci de ani; aceasta este cauza plecării eroului, hotărât 
să se lupte cu urmaşul împăratului vrăjmaş. Ajungând însă la palatul acestuia, 
Făt-Frumos este primit cu bucurie și tinerii devin fraţi de cruce. În virtutea 
acestui legământ, Făt-Frumos îl izbăveşte pe împăratul vecin de Muma Pădurilor 
(care cerea jertfa de copii şi pe care o învinge, în luptă, după ce inversase cele două 
buţi pline cu apă şi, respectiv, cu putere). Se păstrează astfel eternul conflict dintre 
Bine şi Rău (prezent în basme), cu victoria celui dintâi. Ca răsplată a vitejiei, Făt- 
Frumos o primeşte pe Ileana (fiica Mumei Pădurilor) care-i va deveni, mai tărziu, 
mireasă. Şirul probelor iniţiatice pe care trebuie să le depăşească eroul nu se 
încheiase însă. Rugat de tânărul împărat vecin să i-o aducă pe fata Genarului, Făt- 
Frumos va fi supus şi la alte încercări: se tocmeşte slugă la o babă, căreia îi paşte 

iepele, scăpând de moartea făgăduită cu ajutorul împăratului ţânţarilor şi al 
împăratului racilor (motivul vieţuitoarelor năzdrăvane); la capătul timpului „juruit” 
îşi alege un cal (din cei şapte) drept plată a muncii sale. Ca şi în basmul popular, 
calul ales este un slăbănog, o mârţoagă, dar baba pusese în el şapte inimi; cu 
ajutorul lui, fata Genarului este răpită şi adusă la cel care o iubea. Între timp, Ileana 
orbise din pricina lacrimilor vărsate de dorul lui Făt-Frumos. Întoarcerea acestuia îi 
aduce însănătoşirea, iar nunta va constitui finalul compensator. 

Astfel, se poate observa că multe dintre „funcțiile” basmului (cum sunt 
numite de Vladimir Propp) sunt respectate: situația inițială, plecarea eroului de 
acasă, paguba adusă de un răufăcător, încercările prin care trece personajul 
pozitiv, lupta lui cu răufăcătorul, victoria eroului benefic, întoarcerea acasă şi 
nunta; fireşte, întâmplările sunt imaginate, fantastice. 

basmul cult, schema basmului folcloric este îmbogățită în conformitate cu 
viziunea artistică a scriitorului sau cu stilul propriu. De aceea, în opera Făt- 
Frumos din lacrimă, Mihai Eminescu îşi impune o formulă plină de originalitate, 
putând fi relevate mai multe elemente inedite. În primul rând, formula 
introductivă („În vremea veche, pe când oamenii, cum sunt ei azi, nu erau decât în 
germenii viitorului”), păstrează timpul indefinit al lui „A fost odată...”, dar 
lipseşte nota de unicitate („ca niciodată”) şi proiecția în fabulos a basmului 
folcloric („pe când se potcoveau purecii...” sau „pe când făcea plopul pere...”); în 
schimb, autorul îi imprimă formulei de început o notă filozofică, oamenii fiind 
priviţi ca posibilitate, aflaţi în germenii viitorului. Asistăm astfel la convenţia 
basmului (asumată de cititor): acceptarea, încă de la începutul operei, a 
supranaturalului ca explicaţie a întâmplărilor incredibile. 

O altă caracteristică a basmului cult o reprezintă construcţia personajului. 
Astfel, dacă în basmul popular portretele lipsesc, de data aceasta, fiecare personaj 
este caracterizat succint, cu ajutorul unor figuri de stil tipic eminesciene: 
împăratul era „întunecat şi gânditor ca miazănoaptea”, împărăteasa are faţa albă 
„ca o marmura vie”, Muma Pădurilor este o apariţie înspăimântătoare în stil 
romantic („Ochii ei — două nopţi turburi, gura ei — un hău căscat, dinţii ei — şiruri 
de pietre de mori”). Portretul Ilenei întruneşte, încă din această secvenţă narativă, 
atributele ființei diafane, care pluteşte parcă pe deasupra lucrurilor, din lirica 
eminesciană de mai târziu: „Haina ei albă şi lungă părea un nor de raze şi umbre, 
iar părul ei de aur era împletit în cozi lăsate pe spate, pe când o cunună de 
mărgăritărele era aşezată pe fruntea ei netedă. Luminată de razele lunei, ea părea 
muiată într-un aer de aur.” Specifice stilului eminescian sunt şi pasajele 
descriptive în care luna, lacul, noaptea, bogăţia coloristică şi mulţimea florală 
amintesc de creaţia poetului: „Luna răsărise dintre munţi şi se oglindea într-un lac 
mare şi limpede ca seninul cerului. În fundul lui se vedea sclipind, de limpede ce 
era, un nisip de aur; iar în mijlocul lui, pe o insulă de smarand, încunjurat de un 
crâng de arbori verzi şi stufoşi, se ridică un mândru palat, de o marmoră La 
laptele, lucie şi albă...” Epitetele („marmoră (...) lucie şi albă”, „cerul cernit ), 
comparaţiile originale (faţa... dulce ca visele mării”), hiperbolele, toate sunt 

specifice universului poetic eminescian. Făt-Frumos porneşte în lume „horind” şi 
doinind din fluier, fapt care îi conferă atributele lui Orfeu, dar îl şi plasează în 
spaţiul românesc prin melodiile specifice. 

Protagonistul basmului cult dobândeşte un contur specific, determinat de 
modul propriu al autorului de a-şi crea personajele. Și în basmul lui Eminescu, 
personajele sunt fantastice şi au valori simbolice. Dintre acestea, Făt-Frumos se 
deosebeşte de personajele similare din alte basme, fiind pus, de la început, în 
relaţie cu sacrul: se naşte din lacrima unei icoane, pe vremea când Dumnezeu mai 
umbla pe pământ. La modul fabulos, Făt-Frumos va căpăta proporţii fabuloase, se 
face „mare cât brazii codrilor” şi pleacă în călătorie cântând din fluier, pentru a 
restabili armonia lumii. În numele acestui principiu, pune capăt vrajbei cu 
împăratul vecin, dovedindu-se a fi bun şi drept. Se luptă cu Muma Pădurilor, 
dovedindu-şi puterile fabuloase şi curajul deosebit. A doua parte a iniţierii sale 
constă în încercările de a o răpi pe fata Genarului. Surprins de acesta şi aruncat „în 
norii cei negri şi plini de furtună ai cerului”, Făt-Frumos se purifică prin 
transformarea în cenuşă şi apoi în izvor. Momentul în care Dumnezeu îşi spală 
faţa în apa izvorului îi aduce lui Făt-Frumos contopirea cu fiinţa divină şi 
revenirea la condiţia umană. 

Un alt element specific basmului, cel al motivului animalului credincios, 
intervine în tiparul operei pentru a uşura misiunea protagonistului, astfel că Făt- 
Frumos devine sluga babei care avea şapte iepe. În această secvență narativă, 
ajutoarele lui (împăratul ţânţarilor şi cel al racilor) îi răsplătesc omenia. Revenit cu 
fata Genarului, la împăratul vecin, Făt-Frumos îşi dovedeşte loialitatea şi respectul 
faţă de legământul făcut. Făt-Frumos apare la sfârşitul drumului său inițiatic în 
ipostaza orfică, impresionând, prin cântecul de fluier, întreaga natură: „văile şi 
munţii se uimeau auzindu-i cântecele, apele-şi ridicau valurile mai sus, ca să-l 
asculte, izvoarele îşi turburau adâncul”. Cel care pornise să restabilească armonia 
lumii este învestit în acest moment cu atributul eternizării. Restabilind echilibrul 
distrus anterior, Făt-Frumos devine şi un întemeietor de împărăție. 

Analizând specificul acestei opere literare, Nicolae Ciobanu, în studiul său 
Structurile fantastice ale fantasticului narativ afirmă: „Apare cât se poate de 
limpede faptul că basmul Făt-Frumos din lacrimă face o sumă întreagă de 
«aplicaţii» ale fantasticului eminescian absolut pilduitoare.” Descrierile artistice, 
în care predomină epitetele cromatice şi comparaţiile sunt sugestive în acest sens: 
„Trandafirul cel înfocat, crinii de argint, lăcrămioarele sure ca mărgăritarul, 
mironosiţele viorele şi florile toate s-adunară vorbind fiecare în mirosul ei şi 
ţinură sfat lung cum să fie luminile hainei de mireasă; apoi încredinţară taina lor 
unui curtenitor flutur albastru stropit cu aur. Acesta se duse şi flutură în cercuri 
multe asupra feţei miresei, când ea dormea, ş-o făcu să vadă într-un vis luciu ca 
oglinda, cum trebuia să fie îmbrăcată.” = 

Publicarea, în 1870, a basmului Făt-Frumos din lacrimă marchează apariţia 
unei noi specii, a basmului de autor, pe care Mihai Eminescu îl subintitulează 
Poveste. Elemente originale ale acestuia sunt vizibile şi la nivelul limbajului, 

inovațiile spectaculoase aduse de Eminescu atingând toate nivelurile textului. 
Eugen Simion analizează resorturile intime ale operei eminesciene şi conchide că: 
„fundamental lirică, proza lui Eminescu — luată în totalitatea ei — fixează nu 
numai un peisaj individualizat, inimitabil, ci şi o tipologie diferențiată prin latura 
ei de demonism” (Proza lui Eminescu), subliniind astfel influenţele romantismului 
german asupra operei eminesciene. (C. Creiţă) 


Particularităţi de construcţie a unui personaj de basm — 
Făt-Frumos din lacrimă 


Opera literară Făt-Frumos din lacrimă, de Mihai Eminescu, este un basm 
cult, având ca sursă de inspiraţie basmul popular românesc, Publicat în 1870 în 
revista „Convorbiri literare”, apoi în volumul postum Versuri şi proză din 1890, 
această operă literară inaugurează în literatura română o noua specie literară: 
basmul cult sau basmul de autor şi are, în opinia mea, o valoare incontestabilă. 

Subiectul este simplu, specific basmelor populare, cu eroi şi motive 
populare. Deoarece Făt-Frumos din lacrimă este un basm cult, având un autor 
cunoscut, Mihai Eminescu, perspectiva narativă aparţine unui narator omniscient, 
relatând evenimentele amănunţit. Narațiunea la persoana a M-a îmbină fabulosul 
cu realul, personajele având puteri supranaturale sau sunt ajutate de eroi cu astfel 
de capacităţi: împărați şi împărătese, feţi-frumoşi şi fiice de crai, Muma-Pădurilor 
sau zmei înfricoşători. Acţiunea are la bază conflictul dintre forțele binelui şi cele 
ale răului, iar deznodământul constă în triumful valorilor pozitive asupra celor 
negative, în acest basm iubirea învingând toate piedicile. Spre deosebire de specia 
literaturii populare, care aşeza în prim-plan succesiunea probelor iniţiatice, 
treptele pe care eroul trebuie să le parcurgă pentru a obţine un nou statut, cel de 
împărat, basmul cult pune accentul pe construcţia personajului, care capătă 
individualitate psihologică. „Fir conducător, care creează posibilitatea unei bune 
înţelegeri a motivelor îngrămădite”, personajul „se constituie într-un mijloc 
auxiliar de clasificare și ordonare a motivelor” (Boris Tomaşevski, Teoria 
literaturii). 

Inceputul basmului îl introduce pe cititor în lumea specifică printr-o formulă 
uşor modificată față de cea a basmelor populare, dar care anunţă binecunoscutul 
motiv al împăratului fără urmaş, care nu lipseşte din stereotipia acestei specii. În 
vremuri străvechi, trăia un împărat „întunecat şi gânditor ca miază-noapte” şi o 
împărăteasă „tânără și zâmbitoare ca miezul luminos al zilei”. De cincizeci de ani 
împăratul se afla în război cu împărăţia vecină şi era sleit de lupte. Simţindu-şi 
sfârşitul aproape, împăratul era trist pentru că nu avea copii, „se scula din patul 
impărătesc, de lângă împărăteasa tânără — pat aurit, însă pustiu şi nebinecuvântat” 
ŞI tot „trist mergea la război cu inima neîmblânzită”. Într-o dimineaţă, împărăteasa 
a înălţat rugi fierbinţi la icoana Fecioarei Maria şi, la un moment dat, „o lacrimă 
curse din ochiul cel negru al mamei lui Dumnezeu”. Împărăteasa „atinse cu buza 

ei seacă lacrima cea rece şi o supse în adâncul sufletului său”. După nouă luni, 
impărăteasa a dat naştere unui băiat „alb ca spuma laptelui, cu părul bălai ca 
razele lunei” şi i-a pus numele Făt-Frumos din lacrimă care, ca orice erou al 
basmelor populare, creştea „într-o lună cât alţii într-un an”, era viteaz şi bun, cum 
altul nu se mai văzuse. 

Cu un talent deosebit, personajele acestui basm eminescian sunt descrise cu 
detalii sugestive pentru ilustrarea trăsăturilor, autorul creând portrete literare 
memorabile. O atenţie deosebită acordă Eminescu conturării personajelor 
feminine. Astfel, portretul împărătesei este unul romantic, asemănător cu al altor 
personaje feminine din creaţia sa în proză sau în versuri, scriitorul insistând 
asupra trăsăturilor fizice, pe care le descrie detaliat și care au semnificaţii 
deosebite pentru stările sufleteşti ale eroinei: „Părul ei cel galben ca aurul cel mai 
frumos cădea pe sânii ei albi şi rotunzi — şi din ochii ei albaştri şi mari curgeau 
şiroaie de mărgăritare apoase pe o faţă mai albă ca argintul crinului. Lungi 
cearcăne vinete se trăgeau împrejurul ochilor şi vine albastre se trăgeau pe faţa ei 
albă ca o marmura vie”. 

Prin pauze descriptive, Eminescu se opreşte asupra interioarelor „palaturilor” 
sau ale castelelor împărăteşti, prezentând amănunţit luxul acestora: „candelabre cu 
sute de braţe, şi-n fiecare braţ ardea câte o stea de foc [...] sala era înaltă, susținută 
de stâlpi şi de arcuri, toate de aur, [...] iar boierii ce şedeau la masă în haine aurite, 
pe scaune de catifea roşie, erau frumoşi ca zilele tinereţii şi voioşi ca horele”. 
Natura este personificată, în armonie cu sentimentele şi trăirile eroilor, participând 
la emoţiile acestora, fiind ea însăşi un personaj: „Văile şi munţii se uimeau 
auzindu-i cântecele, apele-şi ridicau valurile mai sus ca să-l asculte, izvoarele îşi 
tulburau adâncul ca să-şi azvârle afară undele lor, pentru ca fiecare din unde să-l 


audă, fiecare din ele să poată cânta ca dânsul când vor şopti văilor şi florilor”. În 


acest fel este subliniată capacitatea lui Făt-Frumos de a transfigura lumea prin 
cântec, de a da o nouă înfăţişare locurilor pe care le străbate. 

Eroul basmului românesc este Făt-Frumos, modelul ideal al flăcăului (fiu de 
împărat sau fecior de oameni simpli). Puterile lui sunt limitate, dar învinge, în 
final, prin calităţile sale deosebite: forţă şi frumuseţe fizică, onestitate şi modestie, 
generozitate, dragoste pentru adevăr şi spirit de dreptate. Făt-Frumos din lacrimă 
este personajul principal și eroul fabulos care, ca şi în basmele populare, „creştea 
într-o lună cât alţii într-un an”, avea puteri supranaturale, ca atunci când, aruncând 
buzduganul în sus, „despica bolta cerului”, apoi îl prinde „pe degetul mic şi 
buzduganul se rupse-n două”. Spre deosebire de alte personaje de basm, eroul 
eminescian împrumută trăsăturile flăcăului de la ţară, din spaţiul românesc, care se 
îmbracă în haine populare şi ştie cântecul din fluier. 

Făt-Frumos din lacrimă parcurge un drum inițiatic, trebuind să treacă 
probele necesare unei experienţe de viaţă pentru a-şi putea întemeia o familie şi a 
conduce o gospodărie. Ceea ce-l particularizează este farmecul pe care-l exercită 
voinicul asupra fetelor, care-i devin devotate, ajutându-l să învingă piedicile. Dacă 
în alte basme (populare sau culte) în ajutorul lui Făt-Frumos vin Sfânta Duminică, 

insecte sau alte vieţuitoare mărunte — ca răs 
acesta —, aici femeile sunt cele care îl sp 
îndrăgosteşte fulgerător de fiica Mumei Pădurilor, care îl ajută s-o învingă pe 
mama ei, sfătuindu-l să schimbe între ele cele două butii, una cu apa, cealaltă cu 
putere, iar după ce el o răpune pe bătrână, fug amândoi la curtea tânărului împărat. 

Aruncându-şi buzduganul înainte „cale de o zi”, Făt-Frumos din lacrimă 
ajunge a treia zi la împărăţia vecină, unde este întâmpinat cu vorbe de bine Şi cu 
bucurie de împărat („frumos ca luna unei nopţi de vară”) și de boierii îmbrăcaţi în 
haine aurite. Gazda refuză să se bată cu el şi-i propune să lege „frăţie de cruce pe 
cât om fi şi-om trăi”. Făt-Frumos mărturiseşte că el nu se teme de nimeni pe lume, 
în afară de Dumnezeu, dar împăratul recunoaşte că în afară de Dumnezeu se teme 
de Muma Pădurilor, „o babă bătrână şi urâtă” care îi năruia împărăţia. El trebuia 
să-i dea ca bir „tot al zecelea din copiii supuşilor” săi, iar în acea zi urma să vină 


plată a bunătăţii şi a ajutorului dat de 
Hjină cu loialitate. Astfel, flăcăul se 


să-şi ia plata. Pe la miezul nopţii, când Muma Pădurilor a venit urlând înfricoşător, - 


Făt-Frumos a trântit-o cu toată puterea și a legat-o cu şapte lanţuri de fier într-o 
piuă de piatră, dar baba a luat-o la fugă peste dealuri, tăindu-şi cale prin păduri, 
până s-a făcut nevăzută în noapte. 

Acţiunea propriu-zisă începe cu episodul în care Făt-Frumos pleacă pe 
urmele Mumei Pădurilor, mergând „pe dâra trasă de piuă” până ce ajunge la o casă 
frumoasă şi albă care strălucea în mijlocul unei grădini cu flori. Pe prispă, torcea o 
fată frumoasă, care îi urează bun venit lui Făt-Frumos, spunându-i că şi gândurile 
ei „torceau un vis frumos, în care eu mă iubeam cu tine”. Făt-Frumos se 
îndrăgosteşte de ea, deşi află că este fiica Mumei Pădurilor. Fata-i propune să fugă 
împreună, pentru că, dacă află mama ei, l-ar omorî”. Astfel, proiecția în realitate a 
visului de iubire pe care îl are fata este sprijinită de motivul apei vii şi al apei 
moarte. 

Împreună cu voinicul, fata schimbă între ele butiile aflate lângă prispă — una 
plină cu apă şi alta cu putere — , iar când mama ei va vrea să bea putere, ea să ia 
numai apă, iar el să ia putere. Lupta şi atmosfera sunt fabuloase, căpătând 
proporţii hiperbolice: întreaga natură s-a zguduit, fata a leşinat, dar Făt-Frumos a 
adus-o la viaţă doinind din fluier şi culcând-o pe ierburile proaspete şi pe florile 
înviorate de soarele ce răsărise strălucitor, ca semn al iubirii ce învinsese toate 
piedicile. Voinicul se duce cu mireasa la fratele de cruce, împăratul cel tânăr, care 
îi spune, cu lacrimi în ochi, că este îndrăgostit pe viaţă de fata Genarului, „om 
mândru şi sălbatic ce îşi petrece viaţa vânând prin păduri bătrâne”. Atunci Făt- 
Frumos, ca un adevărat frate de cruce, îşi ia cai ageri „cu suflet de vânt” şi 
porneşte la drum s-o răpească pe fata Genarului şi s-o aducă tânărului împărat, iar 
pe Ileana, mireasa lui, o lasă plângând cu lacrimi amare de dorul lui. . 

Ajuns la porţile castelului Genarului, o fată oacheşă îi deschide porțile ŞI-L 
mărturiseşte că o stea îi vestise că va veni Făt-Frumos, din partea împăratului care 
o iubea. Eroul ia fata şi încearcă să fugă împreună, dar Genarul avea un cal 
năzdravan cu două inimi şi îi prinde imediat pe fugari. Puterea Genarului nu stătea 
„în duhurile întunericului, ci în Dumnezeu”, aşadar Făt-Frumos nu se putea lupta 

cu acesta, pentru că nu se puteau înfrunta două forţe ale binelui. Astfel, după o altă 
incercare nereușită, Făt-Frumos este ars de fulgere şi prefăcut în cenuşă, care se 
făcuse un izvor limpede „ce curgea pe un nisip de diamant”. Reperele temporale 
sunt completate în această secvenţă prin implicaţiile religioase, deoarece pe 
vremea aceea, Dumnezeu şi Sfântul Petre umblau pe pământ, iar cu ajutorul 
acestora Făt-Frumos s-a trezit, a văzut „chipul cel luminat al Domnului” şi a 
înţeles minunea învierii sale. 

Întorcându-se la castelul Genarului, fata îl preface într-o „floare roşie” în 
glastră, ca el să poată auzi taina despre locul de unde acesta îşi luase calul 
năzdrăvan, metamorfozarea fiind una dintre trăsăturile fabuloase ale personajelor 
de basm. Genarul povesteşte că aproape de mare locuieşte o babă care are şapte 
iepe, iar cel care se încumetă să le păzească timp de un an ( echivalent acolo cu 
numai trei zile) primea drept răsplată un mânz. Ca pedeapsă, pe cel care nu reuşea, 
îl omora şi-i aşeza capul într-un par. Totuşi, vicleana babă scotea inimile din toţi 
caii şi le punea într-unul singur, astfel încât cel ce-i păzea iepele alegea aproape 
mereu un cal fără inimă, care era chiar mai neputincios decât unul obişnuit. Făt- 
Frumos se angajează să păzească iepele şi este sfătuit de tânăra care o servea pe 
babă ce să facă pentru a izbuti. Când Făt-Frumos îşi cere răsplata, baba scrâşneşte 
din dinţi, pentru că flăcăul alesese calul cel mai slab, în care ea pusese inimile din 
toți ceilalţi cai. Luând-o pe fată cu el şi urmăriţi de babă, cei doi aruncă în spate 
cele trei obiecte magice, apoi Făt-Frumos o izbeşte cu buzduganul şi scapă astfel 
definitiv de Muma Pădurilor. Protagonistul îşi dovedeşte astfel curajul şi prietenia 
prin fapte eroice. | 

Următorul moment important este acela când calul cu şapte inimi îl 
sfătuieşte pe Făt-Frumos să se oprească pentru odihnă, deoarece treceau prin 


meleaguri în care erau îngropate schelete, iar fata moare trecând „în împărăția 


umbrelor, de unde venise pe pământ, momită de vrăjile babei”. Ajuns la castelul 
Genarului, plecat la vânătoare pentru şapte zile, luă fata pe cai şi zburau atât de 
iute, încât calul Genarului, care avea numai două inimi, nu îşi putea măsura 
puterile cu cele ale lui Făt-Frumos, care avea şapte inimi. Genarul îi promite 
calului lui Făt-Frumos că, dacă-şi aruncă stăpânul în nori, îl va hrăni cu miez de 
nucă şi-l va adăpa cu lapte dulce. În schimb, Făt-Frumos promite calului 
Genarului că îl va adăpa cu pară de foc şi-l va hrăni cu jăratic. Atunci, calul îl 
aruncă pe Genar în înaltul cerului, până în nori, care „înmărmuriră” şi 
protagonistul reuşeşte să depăşească şi această probă inițiatică. 

Punctul culminant este reprezentat de momentul în care, scăpaţi de Genar, 
fata şi Făt-Frumos ajung la cetatea împăratului tânăr, care credea că voinicul 
murise, de aceea vestea întoarcerii a adus mare bucurie în toată împărăţia. Ileana, 
care se închisese într-o grădină cu ziduri de fier şi plânsese „într-o scaldă de aur 
[...] lacrimi curate ca diamantul” până orbise, se aruncă de gâtul lui Făt-Frumos, 
iar el îi spală faţa într-o baie de lacrimi. Peste noapte, fata visează că Maica 
Domnului „desprinsese din cer două vinete stele ale dimineţii şi i le aşezase pe 
frunte”, astfel că a doua zi tânăra împărăteasă îşi recapătă vederea. Acţiunea 

basmului ilustrează, aşadar, conflictul dintre forţele binelui şi ale răului, iar 


deznodământul constă întotdeauna în triumful valorilor pozitive asupra celor 


negative. Făt-Frumos îl cunună pe împărat cu fata Genarului, iar în ziua următoare + 


are loc nunta lui cu Ileana, întreaga natură participând emoţional la bucuria celor 
doi, descrierea peisajului constituind o dovadă a frumuseţii locurilor. Basmul se 
încheie cu o formulă tipică, asigurând finalul deschis: „iar dac-a fi adevărat ce 
zice lumea, că pentru feţii-frumoşi vremea nu vremuieşte, apoi poate c-or fi trăind 
ŞI astăzi”, 

În concluzie, ideea centrală a basmului eminescian este una filozofică, 
întâlnită în toată creaţia sa, aceea că iubirea constituie o treaptă spre cunoaştere, 
spre fericire. Făt-Frumos din lacrimă este viteaz, curajos şi luptă pentru valori 
morale superioare, adică în numele iubirii, pentru împlinirea cuplului. Celelalte 
personaje sunt în majoritatea lor conturate după procedeele existente şi în basmul 
popular. Calul este un personaj fabulos, adjuvant al eroului principal şi simbol al 
prieteniei dintre om şi animal, fiind cel mai apropiat şi sincer sfătuitor al lui 
Făt-Frumos. Genarul este un personaj fabulos care reprezintă forţele binelui, de 
aceea Făt-Frumos nu se poate lupta cu el. Întrucât principiile -pe care le 
întruchipează cei doi nu se opun, ci se completează, lupta nu poate avea loc. 
Ghenarul este pedepsit, fiind „exilat în împărăţia cerului” pentru că se împotrivea 
iubirii dintre fata lui şi împăratul tânăr, împiedicând realizarea cuplului de 
îndrăgostiţi. Acestor eroi care ilustrează valori morale pozitive li se opun forţele 
malefice care sunt reprezentate de Muma Pădurilor, personaj fabulos care 
întruchipează răutatea, lăcomia, nedreptatea şi minciuna, trăsături morale 
condamnate în basme. 

Astfel, ca orice basm, Făt-Frumos din lacrimă este o specie epică de mare 
întindere, o naraţiune cu întâmplări reale şi fantastice, a căror îmbinare compune 
principalul mijloc artistic al acestei creaţii epice, fabulosul. Personajele basmelor 
sunt fiinţe imaginare, înzestrate cu puteri supranaturale, care întruchipează binele 
şi răul, din a căror confruntare iese învingător, întotdeauna, binele. (C. Creiţă) 

B. POVESTIREA 
Fântâna dintre plopi (din volumul Hanu Ancu fei) de Mihail Sadoveanu 


Tradiţia teoretico-literară socoteşte povestirea o „narare a vieţii în timp” (E. 
M. Forster). Cele mai multe surse definitorii realizează distincţia dintre povestire 
ca specie literară şi povestire ca modalitate generală de expunere, termen care se 
suprapune cu cel de naraţiune. ln accepţia de specie a genului epic, povestirea 
este un text narativ concentrat pe un singur eveniment, adesea insolit, în care 
interesul este focalizat pe actul evocator în sine, mai puţin pe conturarea profilului 
personajelor. Prin această din urmă trăsătură, povestirea se deosebește de nuvelă 
(cu care este uneori confundată, mai ales în ceea ce priveşte întinderea). 

Percepută ca „formă simplă” (W. Kayser), povestirea se individualizează în 
spaţiul epicii, în primul rând, prin dimensiunile reduse ale textului. S-a afirmat că 
s-ar situa între schiţă şi nuvelă, fapt care permite receptarea unitară, curiozitatea 
consumatorului de povestire fiind menţinută în condiţii de interes şi plăcere 
estetică. Dimensiunile reduse ale textului impun existenţa unui singur plan narativ, 
influenţat frecvent de epica populară, astfel că o trăsătură stilistică evidentă în 
majoritatea povestirilor, oralitatea, dinamizează raportul narator — receptor. 

Implicarea afectivă a naratorului generează efortul vocii narante de a 
convinge receptorul de verosimilitatea evenimentelor, implicit prezentarea ca 
adevărat, credibil, a unui subiect neobişnuit, într-o viziune subiectivă asupra 
întâmplărilor evocate. Concentrarea naraţiunii asupra evenimentelor determină 
menţinerea tensiunii epice, personajele fiind doar schiţate, prin reprezentarea 
emoțiilor, a trăirilor intense. 

Volumul sadovenian Hanu Ancufei (1928) se remarcă prin tehnica epică a 
povestirii în ramă sau a povestirii în cadru. Există o tradiţie a acestei forme de 
prezentare a genului epic, de la Decameronul lui Giovanni Boccaccio (textul a 
fost elaborat în perioada 1349-1352, reluat între 1370 şi 1371), la Canterbury 
Tales de Chaucer (redactat după 1372, dar tipărit abia un veac mai târziu) şi 
Heptameronul Margaretei de Navarre (publicat în 1558, la nouă ani după moartea 
autoarei). Din spaţiul cultural extra-european provine culegerea de povestiri în 
ramă O mie și una de nopți, reunind naraţiuni străvechi la care se adaugă, în 
veacul al XIV-lea, istoria Șeherezadei — compilația va fi tipărită pentru prima dată 
în 1835, la Cairo. 

Cele nouă povestiri din Hanu Ancufei evocă evenimente petrecute cu mult 
timp în urmă, în apropierea locului de popas moldav. Topos sadovenian cu O 
simbolistică generoasă, hanul a constituit preocuparea numeroşilor exegeţi, 
funcţia sa narativă fiind aceea de a contura şi menţine cadrul epic în care viitorii 
naratori îşi vor etala harul. „Cadru mitologizant” (Constantin Ciopraga), „loc de 
întâlnire întru poveste şi întru nemoarte” (Nicolae Manolescu), suprapersonaj, 
acest spaţiu ospitalier, protector, binecuvântat, de dimensiuni hiperbolice, incită la 

povestire şi ascultare, Dincolo de coordonata spaţială, hanul consumă şi evocă 
timp, într-un interesant Joc al amintirii şi rostirii. Există, în Hanu Ancufei, un timp 
al cadrului, timpul în care se povesteşte (şi se ascultă) ce s-a întâmplat cu ani în 
urmă, care ar putea fi, conform sugestiilor oferite de naratorul aparținător ramei, 
în preajma Războiului de Independență ( 1877-1878) — „Într-o toamnă aurie am 
auzit multe poveşti la Hanul Ancuţei...”. Diferit de timpul evocării, este timpul 
evenimentelor, vremea în care s-au petrecut faptele reprezentate. 

A patra povestire din volum este F ântâna dintre plopi. În acord cu structura 
consacrată, se remarcă elementele specifice ramei, distribuite într-un fragment 
inițial şi unul final. Cadrul inițial valorifică forța de expresie a imaginii solare, 
astrul diurn scaldă într-o lumină blândă hanul. Nu lipsesc figuranții cunoscuți — 
lăutarii, nici Ancuţa sau comisul Ioniţă de la Drăgăneşti, a cărui istorisire este din 
nou amânată de apariţia, pe drumul Romanului, a unui „călăreț învăluit în lumină 
şi-n pulberi”. Conform unui scenariu deja familiar, are loc recunoaşterea noului 
oaspete. Imaginea înregistrată în coordonate sumare de narator aparține unui 
vechi prieten al comisului de la Drăgăneşti, „căpitanul de mazâli” Neculai Isac 
(mazâl, aici regionalism pentru mazil, cu sensul de „persoană care aparţinea unui 
corp de cavalerie alcătuit din boierii rămaşi fără funcţie sau, în alt sens, boier de 
țară, descendent al unei vechi familii boiereşti de rangul al doilea, răzeş” — Micul 
dicţionar academic). | 

Chipul căpitanului poartă, dincolo de amprenta timpului, un semn distinctiv 
care constituie pretextul pentru povestirea din interiorul cadrului. După 
îmbrăţişarea călduroasă Şi intrarea cuvenită în atmosferă, povestea noului sosit se 
va depăna: „om bea un pahar de vin şi ţi-oi povesti ce nu știi...”. Factor de 
potenţare a interesului auditoriului, portretul făcut lui Neculai Isac de comisul 
Ioniță are drept efect schimbarea bruscă a atitudinii călătorilor faţă de cel 
prezentat, acesta le devine plăcut, oamenii se apropie să asculte. S-au adus 
cuvenitele ulcele cu vin şi puii în ţiglă, apoi se lasă tăcerea, căci mazilul urmează 
să spună „întâmplarea lui de demult”. 

Cadrul este depăşit, se trece la povestirea aşteptată, prin atestarea spaţio- 
temporală: „ascultați ce mi s-a întâmplat pe aceste meleaguri, când eram tânăr. 
De-atuncea au trecut ani peste douăzeci şi cinci”. Sub semnul tragic al relaţiei 
Eros-Thanatos, istorisirea lui Neculai Isac evocă întâlnirea, „într-o toamnă ca 
asta”, în lunca Moldovei, a unei şatre de ţigani din care i-a atras atenţia „o 
fetişcană de optsprezece ani” — Marga. Pasiunea se insinuează subit — „pârc-aş fi 
înghiţit o băutură tare”, Întâlnirea neaşteptată este, pentru ţigăncuşă, un câştig, 
căci ea primeşte un ban de argint, cu care şi-a cumpărat ciuboţele. În seara 
următoare, „în lucirea ştearsă a lunii”, îndrăgostiţii trăiesc fugar clipa dulce a 
pasiunii lor. Impresionat de lacrimile fetei, Neculai Isac îi promite să revină în 
noaptea următoare, nu fără un dar, o scurteică de vulpe. Aici naraţiunea atinge 
-Punctul maxim al tensiunii epice; secvenţa confruntării dintre căpitan ȘI țiganii 
decişi să-i fure câştigul obţinut din vânzarea vinului este caracterizată ce 
dinamism, fiind o succesiune rapidă de gesturi, decizii şi acţiuni. Marga vine la 

fântâna dintre plopi din pasiune, dar şi pentru că este obligată de Hasanache 
unchiul ei, în intenţia de a-l atrage pe Neculai Isac într-o cursă. Dezvăluind în 
ultimul moment planul țiganilor, fata se sacrifică; bărbatul mai are timp să scape, 
este urmărit de hoţi şi atacat. In învălmăşeala luptei, deşi ripostează necruţător, 
primește „O lovitură de fier ascuțit la coada ochiului drept”. Deznodământul 
aruncă asupra evenimentelor O pânză sângerie, căpitanul rănit înţelege că Marga 
fusese ucisă şi aruncată în fântână, iar sângele propriei răni îi evocă lui Neculai 
Isac moartea Margăi. 

PRI Revenirea la cadru, bucla narativă finală, constituie o reluare a elementelor 
iniţiale, soarele asfinţeşte chiar pe sfârşitul povestirii căpitanului. Efectul celor 
narate asupra auditoriului este copleşitor, oamenii rămân „tăcuţi şi mâhniţi”, 
Singur, comisul Ioniță pare mândru de aşa istorisire — „se uită cu fudulie în juru- 
i”. Ancuţa cea tânără dă încredințare că auzise şi ea de întâmplare, de la mama ei. 
O remarcabilă meditaţie pe tema vanitas vanitatum adânceşte senzaţia dureroasă, 
căci despre fântâna cu cei patru plopi nu se mai poate spune decât că „s-a dărâmat 
ca toate ale lumii”. Imaginea apăsătoare, în care eroul întâmplărilor priveşte 
mâhnit spre un trecut zbuciumat este anulată de revenirea căpitanului Isac odată 
cu aprinderea simbolică a focului, astfel că acesta cere „pentru sine şi pentru soţi, 
vin vechi în oale nouă”. 

Titlul povestirii conturează un spaţiu simbolic — fântâna, metaforă a 
vremurilor apuse, devenind orizontul interior spre care priveşte naratorul- 
personaj — „Obrazul drept, boţit spre ochiul stors, parcă era încleştat şi pecetluit pe 
totdeauna într-o durere. Iar ochiul cel viu, mare şi neguros, privea ţintă în jos, în 
neagra fântână a trecutului”. Sadoveanu reconstituie artistic lumea veche, îi animă 
acordurile adânci, aducătoare de linişte sau de tristeţe. În această notă se înscrie şi 
imaginea fântânii străjuite de cei patru plopi. Socotită adesea sursă a cunoaşterii 
sau izvor al apei vii, fântâna capătă în povestirea sadoveniană alte conotaţii — pare 
mai degrabă un drum spre lumea morţilor. Înşişi plopii, arbori care 
melancolizează, accentuează sentimentul de izolare, jale. 

Identitatea personaj — narator presupune un grad sporit de implicare, 
evenimentele evocate sunt actualizate afectiv şi receptate ca atare de auditoriul ale 
cărui reacţii sunt pe măsura tragismului celor ascultate. Există în Hanu Ancufei, O 
competiţie a naratorilor, fiecare povestire este o etalare, o probă a harului. 
Narațiunea devine, în lumea povestirilor sadoveniene, trăire prin logos, în spirit 
dionisiac — istorisire, iubire, bucate alese şi vin bun. Ceremonialul spunerii este 
marcat de formule de adresare specifice: „domnilor şi fraţilor”, „iubiţilor prietini”. 
Limbajul personajelor, dialogul din povestire, poartă amprenta stilistică 
sadoveniană, predilecţia pentru apelativul ceremonios, pentru gesturile largi 
însoţind replici de o politeţe arhaică: „Iubiților prietini, (...) mie mi-a plăcut 
totdeauna să beau vinul cu tovarăşi. Numai dragostea cere singurătate. Divanul 
nostru-i slobod şi deschis şi-mi sunteţi toţi ca nişte fraţi!”. 

Prin cadru, prin tonalitate şi atmosferă, întregul volum din 1928 creează 

impresia coerenţei epice, în pofida distribuirii a nouă subiecte diferite unor 

naratori diferiţi. Astfel, holomorfismul, ca trăsătură a vol 
implică independenţa diegetică a nucleelor narative, dar şi 
unitare de expresie. Povestirile sunt coagulate prin figura Ancuţei, prin imaginea- 
efigie a hanului suprapersonaj, revenind în cadru atât în incipitul, cât şi în finalul 
povestirilor, precum şi prin perpetua competiţie dintre naratori. 

Există, în povestirea Fântâna dintre plopi elemente a căror revenire în text 
dobândește funcție semnificantă simbolică. Soarele închide şi deschide simetric 
discursul narativ, într-o sugestivă chemare la însufleţirea unei amintiri dureroase şi 
pecetluirea ei sub umbrele apusului, implicit ale timpului ireversibil. O 
tulburătoare sonoritate îl învăluie pe cel care povesteşte, în deschiderea evocării 
sale, în preajma apei Moldovei, purtând sugestii prevestitoare, îndoliate: clopotul 
unei biserici. O a doua sugestie sonoră din acelaşi registru vine să atenueze 
fragmentul dureros de la început: „Era o dimineaţă limpede de toamnă în valea 
Moldovei. Se auzeau clopote de biserici sunând în depărtări. Acum zvonul lor 
venea până la sufletul meu blând și cu dulceaţă”. Rezonanţa diferită este efectul 
chemării iubirii, al împlinirii sufleteşti. s 

Personajele povestirii Fântîna dintre plopi sunt proiecții artistice ale unei 
lumi apuse, în care iubirea sfârşea tragic în moarte, iar eroii marcați de o poveste 
îşi purtau discret durerea o viață. Caracterizarea lui Neculai Isac este realizată de 
naratorul anonim care evidențiază mai ales elementele portretului fizic: „Era un 
om ajuns la cărunteță, dar se ținea drept şi sprinten pe cal. Purta ciubote de iuft cu 
turetci nalte ş-un ilic de postav civit cu nasturi rotunzi de argint. Pe umeri, ţinută 
numa-ntr-un lănțujel, atârna o blăniţă cu guler de jder. (...) Obrazu-i smad cu 
mustăcioară tunsă şi barbă rotunjită, cu nas vulturesc şi sprâncene întunecoase, 
arăta încă frumuseţă şi bărbăţie, deşi ochiul drept stâns şi închis îi dădea ceva trist 
Şi straniu”, Însuşirile ilustrate în istorisirea căpitanului sunt prefigurate aici: 
apartenența la o categorie socială superioară, sugerată prin detaliile vestimentare, 
farmecul masculin, ţinuta mândră. Însuşi personajul recunoaşte în deschiderea 
evocării sale: „Aveam oi şi imaşuri și neguţam toamna vinuri; dar îmi erau dragi 
ochii negri, şi pentru ei călcam multe hotare.” Caracterizarea directă este 
modalitatea principală de conturare a protagonistului, de către naratorul 
extradiegetic. Imaginea este nuanțată de comisul Ioniță: „„...acest mazâl de la 
Bălăbăneşti (...) a fost un om cum nu erau mulţi în ţara Moldovei. Voinic şi 
frumos — și rău”. Personajul a trăit o experienţă dureroasă determinată de 
caracterul său pasional, pentru care a plătit scump. | 

Din aceeași plămadă umană, Marga se înnobilează (deşi originea ei este 
umilă) prin sacrificiul în numele iubirii. Imaginea fetei pline de viaţă a rămas doar 
în amintirea lui Neculai Isac: „Era o fetişcană de optsprezece ani. Îi văzusem in 
apă trupul curat şi frumos rotunjit. Sta aproape de mine numai în cămaşă şi-n fustă 
Toşă. Obrazul îi era copilăresc; dar nasul arcuit, cu nări largi şi ochii iuți mă 
tulburară deodată”. Îndrăzneaţă, modestă, Marga este un amestec fermecător de 
feminitate şi copilărie, devenind obiectul pasiunii tânărului negustor. 


umului Hanu Ancuţei, 
conservarea capacităţii 

Povestirile sadoveniene propun „un model al istorisirii de dragoste” 
(Constantin Dram), în sensul unei constante trimiteri la un trecut fabulos, cu 
intenția de recuperare a tinereţii „viforoase” prin evocarea nostalgică a 
evenimentelor din perspectiva înţelepciunii, a maturității. Un astfel de text este Şi 
Fântâna dintre plopi, seducătoare istorisire a unei pasiuni nefaste. (C.C.) i 


Pescarul Amin de Vasile Voiculescu 


Povestirea este o specie literară a genului epic, având dimensiuni relativ 
restrânse (între schiţă şi nuvelă), cu o acţiune limitată la o singură întâmplare (un 
singur fir epic). 

În literatura română povestirea are unele caracteristici distinctive: aspect 
oral rezultat din relaţia strânsă dintre povestitor şi ascultător; ceremonial al 
adresării; atmosferă aparte (intimitate, sfat, petrecere etc.); cronotop adesea de 
factură mitică. 

Opera lui Vasile Voiculescu exploatează funcțiile moderne ale acestei specii, 
atât în planul conţinutului, cât şi în cel al formei. G Munteanu aprecia că: 
„Voiculescu ilustrează un tip de scriitor moder ce se reîntoarce în lumea 
folclorică, fără a-i strivi sensurile, ci înălţându-le şi prelungindu-le ca nişte umbre 
fantastice, printre meandrele noilor structuri.” 

În 1966, postum, sunt publicate sub supravegherea lui Vladimir Streinu 
două volume de proză scrise de Voiculescu: Capul de zimbru, vol. I şi Ultimul 
Berevoi, vol. al II-lea, cuprinzând 29 de creaţii. Ovidiu Ghimimic identifica două 
direcţii ale literaturii fantastice voiculesciene: povestiri de rezonanţă folclorică 
(Behaviorism, Lostrifa, Lacul rău, Taina gorunului) şi povestiri dominate de 
miraculosul mitico-magic (Pescarul Amin, Sezon mort, Ultimul Berevoi, În 
mijlocul lupilor, lubire magică). G. Bădărău încadrează povestirile lui Voiculescu 
în categoria fantasticului mitologic, perceput ca „fuziune a feericului cu 
miraculosul”. Temele abordate în aceste volume sunt: miturile, magia, pescuitul, 
vânătoarea, erosul, moartea etc. Povestitorul şi-a ales protagoniștii dintre vânăton, 
pescari, călugări, tâlhari, magicieni, intelectuali, haiduci, evocând universul rural, 
exotismul oriental, societatea modernă unde se ciocnesc forme tribale de cele ale 
civilizaţiei în plină dezvoltare tehnico-ştiinţifică. | 

Pescarul Amin este o naraţiune totemică, reprezentând o amplă meditaţie 
asupra vieţii. Făcând parte din aceeaşi familie spirituală cu Aliman din Lostrija, 
Amin aspiră să redescopere originile şi să atingă absolutul prin moarte. Narațiunea 
prezintă o întâmplare petrecută la Pocioveliştea, în apropierea Dunării, 
remarcându-se prin simetrie: incipitul şi finalul descriu revărsarea diluviană — 
permanentă ameninţare împotriva oamenilor. Spaţiul se individualizează prin 
faptul că, în ciuda intemperiilor, oferă hrana zilnică localnicilor. 

Pe la mijlocul lui aprilie, Dunărea se potoli, iar satele de pe malul ei, „ca 


Lă aA 


nişte cetăţi asediate” încercă să revină la normalitate. Pescarii, „pletoşi și bărboşi 

ca nişte zei ai apelor”, împreună cu brigadierul Ion Fâstâc, „un ăla butucănos, 
negru şi buzat”, montează capcane pentru a prinde „seminţiile dunărene” înainte 
ca ele să se întoarcă în fluviu, „unde-i chema aprinsele legi ale biologiei lor”. Ca 
în fiecare an, Amin verifica săptămâni întregi apele şi capcanele: „Amin veghează 
necontenit peste această împărăție închinată muţeniei”. Tânărul este cel mai 
iscusit pescar, admirat de întreaga comunitate și în înfăţişarea sa e „ceva de mare 
amfibie”: „Înalt, şui, cu pieptul mare, ieşit înainte şi umflat pe laturi, un piept larg, 
cuprinzător, cu albia pântecului când suptă, când îmborţoşată cu aer, cu braţe lungi 
şi palme late ca nişte lopecioare, cu coapse şi picioare aşijdere deşirate, el se 
scurtează şi se lungeşte în apă, zvâcnind ca broasca din arcurile încheieturilor de 
la toate mădularele. Pielea pe el, lunecoasă, nu are fir de păr, moştenire din moşi- 
strămoşi a neamului Aminilor, care se zice că s-ar fi trăgând din peşti.” 

Numele personajului are conotaţii religioase, însemnând „Adevărat! Aşa să 
fie!” şi sugerează fermitatea şi curajul acestuia. 

O dată cu instalarea primăverii, Amin se hrăneşte cu „merinda rece”, 
doarme „iepureşte”, aleargă neobosit de-a lungul gârlei, urmărind prada. Când 
peştii sunt mai liniştiţi, semn că „lucrează la o gaură de scăpare”, pescarul se 
scufundă, verifică iar şi iar, întăreşte gardurile cărând pe fundul apei pietre şi 
bolovani. După câteva zile, cutreierând malurile fără răgaz, Amin zări preţ de o 
clipă „o nămestie” ce fulgera apele. Din acest moment, tânărul trăieşte pentru a 
prinde „fiara bălții”. Toate gândurile sunt bântuite de dorinţa chinuitoare de a o 
găsi: „Ce face acolo în fund diavolul? Ce unelteşte? Unde scormone?”. 

Ambiţios, pescarul unelteşte tot felul de planuri pentru a dibui „fruntea 
vânatului”, întinde nade, nu pregetă să-şi ofere chiar propriul picior drept momeală. 
Nici brigadierul Fâstâc împreună cu echipa sa nu găsesc soluţii pentru a prinde 
monstrul. Patru pescari „puşi să rânească apele”, prinseră peştele uriaș în plasă pentru 
o clipă, apoi fură traşi de acesta pe fundul apei. Mai-mai să se înece, ei observară 
totuşi că făptura nu era somn, ci un morun enorm. În jurul acestuia se tes povestiri 
pescăreşti, se estimează că ar avea zece metri şi vreo şapte sute de kilograme. Autorul 
inserează treptat în povestire elementele ce construiesc fabulosul. 

Amin este tot mai abătut, simte că a înstrăinat ceva din sine. Inginerul 
piscicol, chemat să soluţioneze problema, alege calea cea mai simplă pentru el: 
dinamitarea bălții, fără a ţine cont de consecinţele acestei decizii asupra fiinţelor 
acvatice. Amin nu poate accepta masacrarea peştilor ce contravine şi legilor şi 
obiceiurilor ancestrale, iar în faţa neputinței sale „îşi simţea braţele amare, 
picioarele înveninate”. 

Declanşarea  miraculosului magic rezidă, ca şi în alte povestiri 
voiculesciene, din incompatibilitatea a două planuri: modul de a acţiona al omului 
modern și tradiţiile strămoşeşti. Temător din cauza pericolelor ce pândesc 
universul său, Amin se retrage în spaţiul reveriei, evadează prin memorie 
ancestrală. Pescarul suprapune imaginea morunului peste cea a totemului, a 
sacrului, a arhetipului. Solidar cu natura, protagonistul nu se poate opune 
chemărilor stihiale, ducând la împlinire un ritual păgân. 

Amin are capacitatea de a privi fundul apei, deşi se înnoptase. Anticiparea 
evenimentelor, în care spaţiul acvatic va fi distrus, determină alunecarea în plan 
oniric: „Ştie că aiurează, simţea cum delirul creşte nemăsurat, îl umple cu arătări 
cutremurătoare.” Îşi aminteşte povestea din copilărie despre voinicul ce se dădea 
de trei ori peste cap, se transforma în gând şi pătrundea peste tot. Îşi dă seama că 
trebuie să se dea de trei ori peste cap în suflet, „să-şi întoarcă de trei ori peste cap 
sufletul”. Cifra trei, preluată din simbolistica populară, apare frecvent în text: 
Amin cere răgaz trei zile pentru a-i da un răspuns brigadierului în legătură cu 
pescuitul, pescarii întind capcane până-n a treia dimineaţă, tânărul vrea să-şi 
întindă de trei ori sufletul peste cap. 

Trecerea în eternitate, abolirea timpului, încheierea ciclului existenţial sunt 
marcate de stări contradictorii: fiori „ca de un ger năprasnic”, apoi căldură „dulce 
şi bună ca o mângâiere de sobă”. Amin se simte bătrân, dar noua vârstă are „har şi 
putere”; îşi aminteşte clipa când bunicul şi-a dat ultima suflare chiar în sufletul lui 
(semn al preluării unei datorii, a unui trecut), îşi aminteşte de asemenea primul 
crap pe care l-a prins. Aceste frânturi de gânduri semnifică agonia morții, 
începutul drumului către dincolo. 

Dorinţa de eliberare şi de recuperare a trecutului îl determină pe erou să-l 
elibereze pe morunul-strămoş și să plece împreună cu acesta spre veşnicie: „Şi 
alaiul fabulos al peştilor se desfăşura triumfal la mijloc cu morunul fantastic 
înconjurat de cetele genunilor, ducând la piept pe strănepotul său, pescarul Amin, 
într-o uriaşă apoteoză către nepieritoarea legendă cosmică de unde a purces 
dintotdeauna omul.” 

Naratorul prezintă evenimente la care nu a participat, dar pe care le cunoaşte 
foarte bine. El ia atitudine faţă de cele narate, prin intermediul replicilor 
personajelor. Nu prezintă numai realitatea exterioară, ci şi frământările 
protagonistului, redate prin monolog interior. 

În general, ordinea evenimentelor este lineară, se remarcă însă şi două 
analepse (amintirea bunicului, amintirea morunului), precum şi două prolepse 
(anticiparea dinamitării bălții şi imaginea luceferilor din adâncuri). 

Limbajul artistic este dominat de firescul exprimării, impregnat de termeni 
regionali. 

Povestirile lui Vasile Voiculescu creează un univers plin de semne şi de 
mister, la realizarea căruia contribuie în egală măsură evenimentele, experienţele 
la care sunt supuse personajele şi farmecul limbajului, în perfectă concordanţă cu 
ficţiunea. (A.C.) 


Lostrija de Vasile Voiculescu 
Ca specie literară, povestirea se reafirmă, prin Vasile Voiculescu, drept 


trebuinţă spirituală a omenirii atrase de epos. Continuator al tradiţiei pe linia unor 
scriitori remarcabili (Caragiale, G. Galaction, Agârbiceanu, M. Sadoveanu), 

Amin are capacitatea de a privi fundul apei, deşi se înnoptase. Anticiparea 
evenimentelor, în care spaţiul acvatic va fi distrus, determină alunecarea în plan 
oniric: „Ştie că aiurează, simţea cum delirul creşte nemăsurat, îl umple cu arătări 
cutremurătoare.” Îşi aminteşte povestea din copilărie despre voinicul ce se dădea 
de trei ori peste cap, se transforma în gând şi pătrundea peste tot. Îşi dă seama că 
trebuie să se dea de trei ori peste cap în suflet, „să-şi întoarcă de trei ori peste cap 
sufletul”. Cifra trei, preluată din simbolistica populară, apare frecvent în text: 
Amin cere răgaz trei zile pentru a-i da un răspuns brigadierului în legătură cu 
pescuitul, pescarii întind capcane până-n a treia dimineaţă, tânărul vrea să-şi 
întindă de trei ori sufletul peste cap. 

Trecerea în eternitate, abolirea timpului, încheierea ciclului existenţial sunt 
marcate de stări contradictorii: fiori „ca de un ger năprasnic”, apoi căldură „dulce 
şi bună ca o mângâiere de sobă”. Amin se simte bătrân, dar noua vârstă are „har şi 
putere”; îşi aminteşte clipa când bunicul şi-a dat ultima suflare chiar în sufletul lui 
(semn al preluării unei datorii, a unui trecut), îşi aminteşte de asemenea primul 
crap pe care l-a prins. Aceste frânturi de gânduri semnifică agonia morţii, 
începutul drumului către dincolo. 

Dorinţa de eliberare și de recuperare a trecutului îl determină pe erou să-l 
elibereze pe morunul-strămoş şi să plece împreună cu acesta spre veşnicie: „ȘI 
alaiul fabulos al peştilor se desfăşura triumfal la mijloc cu morunul fantastic 
înconjurat de cetele genunilor, ducând la piept pe strănepotul său, pescarul Amin, 
într-o uriaşă apoteoză către nepieritoarea legendă cosmică de unde a purces 
dintotdeauna omul.” 

Naratorul prezintă evenimente la care nu a participat, dar pe care le cunoaşte 
foarte bine. El ia atitudine faţă de cele narate, prin intermediul replicilor 
personajelor. Nu prezintă numai realitatea exterioară, ci şi frământările 
protagonistului, redate prin monolog interior. 

În general, ordinea evenimentelor este lineară, se remarcă însă şi două 
analepse (amintirea bunicului, amintirea morunului), precum şi două prolepse 
(anticiparea dinamitării bălții şi imaginea luceferilor din adâncuri). 


Limbajul artistic este dominat de firescul exprimării, impregnat de termeni 


regionali. 

Povestirile lui Vasile Voiculescu creează un univers plin de semne şi de 
mister, la realizarea căruia contribuie în egală măsură evenimentele, experienţele 
la care sunt supuse personajele și farmecul limbajului, în perfectă concordanţă cu 


ficţiunea. (A.C.) 


Lostri pa de Vasile Voiculescu 
Ca specie literară, povestirea se reafirmă, prin Vasile Voiculescu, drept 


trebuinţă spirituală a omenirii atrase de epos. Continuator al tradiţiei pe linia unor 


scriitori remarcabili (Caragiale, G. Galaction, Agârbiceanu, M. Sadoveanu), 

Voiculescu se remarcă prin mirajul ficţiunii, prin exploatarea stratului profund al 
folclorului muntenesc, prin tatonarea zonelor sufleteşti abisale ale eroilor săi. 
George Bădărău aprecia că „orice univers fantastic este subiectiv, dependent de 
conformaţia psihică a lectorului, căruia cotidianul îi apare straniu, care percepe o 
lume subterană a realului şi participă la crearea misterului”. Dacă pentru omul 
primitiv misterul tine de cotidian, de firesc, pentru omul modern el apare la 
intersecția dintre un sistem uşor decodificat şi altul obscur. „În timp ce pentru 
omul primitiv sacrul şi supranaturalul erau realităţi sociale, pentru omul modern 
acestea au devenit categorii ale subiectivităţii.”(G. Bădărău) 

Reactualizarea miturilor este o preocupare a prozatorului în toate 
povestirile. În „Lostriţa”(1947), mitul comuniunii om-natură exprimă semnificaţii 
majore ale vieţii şi ale morţii, Erosul şi Thanatosul apărând ca într-un diptic al 
condiţiei umane. Voiculescu îşi pregăteşte cititorul pentru întâlnirea cu mitul, 
construind un preludiu al povestirilor, recurgând la note de originalitate. 

Povestirea „Lostriţa” se află sub semnul fabulosului folcloric şi valorifică 
tema aspiraţiei spre absolut, prin reinterpretarea mitului Sirenei sau al Ondinei. În 
prolog, autorul introduce cititorul în lumea „dracului din baltă”, care ia diverse 
chipuri pentru a-şi ademeni victimele: „puiţa şi nagodele lui”, „ştimă vicleană”, 
„necuratul”, „peştele naibii”. În epilog se insistă asupra îmbogăţirii semnificaţiilor 
întâmplării, asupra transformării ei în autentic eres. 

Atracția peste fire trăită de Aliman iese din tiparele umanului: tânăr, frumos, 
energic, cu o voinţă nelimitată, el aspiră spre cunoaşterea tainelor naturii 
elementare. Personajul voiculescian simbolizează armonia deplină, integrarea în 
natură, având o psihologie asemănătoare eroilor din basme. Flăcăul de pe malurile 
Bistriţei vrea să prindă cu orice preţ o lostriţă pe care apucase să o ţină câteva 
clipe în braţe, întâlnirea aceasta lăsându-i „o dezmierdare ca un gust de departe”. 
Dorul este mobilul faptelor sale: Aliman „se topea” de dor şi de zbucium, „S-ar fi 
zis, de ciudă, dacă nu de dor”; iarna „a tânjit şi a bolit tot timpul”. 

Deşi iniţial respinge superstiţiile și credințele străvechi, tânărul apelează la 
ajutorul unui vraci bătrân când îşi dă seama că eforturile sale sunt zadamice: 
„Aliman s-a întors acasă cu o lostriţă lucrată în lemn, aidoma de şuie şi de frumoasă 
ca cea din Bistriţa”, „şi într-un miez de noapte cu luna în pătrar poleind trupul gol al 
flăcăului, Aliman a intrat până la mijlocul râului cu peştele vrăjit în mână, a spus 
încet descântecul învăţat pe de rost, în care se lepăda de lume şi de Dumnezeu şi a 
dat drumul păpuşii cu chip de lostriţă”. = _ 

Până în acest punct, atmosfera neobişnuită, semnele de dincolo se inserează 
pe nesimţite, păstrându-se totuşi graniţa dintre om şi natura înconjurătoare, O dată 
însă cu apariţia fetei, fantasticul devine o dominantă a textului. Prin substitutul de 
lemn al lostriţei, autorul apelează la tema dublului, ceea ce potenţează echivocul. 

Idila dintre Aliman şi Ileana (fata cu înfăţişare ce sugerează apartenenţa sa la 
spaţiul acvatic: „oamenii vedeau cu uimire cum se zbicesc repede straiele pe ea, 1a, 
fota, opincile, ca şi când n-ar fi fost ude niciodată. Au mai băgat de senmi pi 
părul despletit pe umeri ca nişte şuvoaie plăviţe răsfirate pe o stană albă. Ochi, 

chihlimbar verde-aurii cu strilici albaştri, erau mari, rotunzi, dar reci ca de sticlă. Şi 
dinţii când i-a înfipt într-o coajă de pâine întinsă de Aliman, s-au descoperit albi, dar 
ascuţiţi ca la fiare”) îl smulge pe erou din existenţa obişnuită, făcându-l să uite de 
căutarea obsesivă a lostriţei. Între ei se înfiripă o dragoste „cum nu se mai pomenise 
pe meleagurile acelea”, desfăşurându-se într-un cadru de basm: „apele se făceau pe 
rând de aur, de argint şi apoi albastre, învăluindu-i tăinuitoare”. Eugen Simion 
aprecia că în interiorul acestei povestiri există „un sâmbure fantastic care introduce 
în naraţiune al treilea plan, tulburând pe cele de dinainte (planul real şi cel 
supranatural). E vorba de apariţia fetei (întruparea dorinţei erotice) şi bănuiala 
neexprimată, că ea ar putea fi lostriţa însăşi”. Această legătură neobişnuită este 
supusă sancţiunii morale, deoarece încălca ritul, credinţa arhaică. 

Apariţia mamei fetei, care prin câteva vorbe şoptite o smulge pe aceasta din 
braţele ibovnicului, sporeşte de asemenea ambiguitatea întâmplărilor. Buimac, 
Aliman încearcă să dea de urma fugarei şi graţie memoriei colective, concentrate în 
fiinţa unui moşneag (semn al înțelepciunii) află că, pe când moşneagul era copil, satul 
le alungase (pe Ileana şi pe mama sa) „pentru multele blestemăţii și răutăți ce 
săvârşeau cu ajutorul Satanei”. Revenit printre săteni, dar sufleteşte captiv în lumea 
Ilenei, Aliman este acaparat de o tânără, nunta pregătindu-se în grabă. În ziua 
cununiei, un băieţaş aduce vestea că lostriţa a reapărut. Trezit ca dintr-un somn 
profund, Aliman porneşte din nou în marea căutare, hotărât să mănânce fiinţa vicleană 
la nunta lui: „Şi iar simţea deşteptată în carnea braţelor dulceaţa unei poveri neuitate. 
Când sosi la locul de care povestise băiatul, lostriţa era acolo. Ea se-ntoarse deodată 
năucitoare, cu capul ţintă la Aliman. Stătu aşa o clipă plină. Apoi porni, fulgerând 
apele, spre el. Omul încremeni. Dar numaidecât, cu chipul luminat de o bucurie 
nefirească, chiui, strigând cât să înăbuşe huietul: Iată, vin!... şi, smucindu-se din 
mâinile a trei oameni sări în mijlocul Bistriţei cu braţele întinse spre lostriţă.” | 

Aliman pleacă într-o călătorie imaginară în absolut, spre un ideal de fericire 
numai de el ştiut. 

Protagonistul este văzut din exterior, focalizarea externă alternând cu 
focalizarea intemă. Naratorul are faţă de evenimente o atitudine neutră, 
întrerupând uneori şirul întâmplărilor pentru a emite evaluări: „Era prădalnică! 
Hulpavă de peşte, pe care-l înghiţea cu nemiluita. Dar mai ales nesătulă de carne 
de om, căreia ajunsese să-i ducă dorul.” 

Timpul este exprimat prin sintagme referitoare la anotimpuri („pe la 
începutul primăverii”, „pe la mijlocul verii”, „toamna se lăsa timpurie”), iar 
pentru fixarea spaţiului s-a recurs la toponime (pe Bistriţa, dincolo de Piatra etc.). 
Frecvența toponimului Bistriţa face din acest loc un spaţiu legendar. 

Ordinea evenimentelor este lineară cu excepţia unor anacronii marcate de 
analepsă (amintirile vraciului) şi de prolepsă (Aliman anticipează nuntirea finală 
cu lostriţa). Durata este marcată de rezumat, comprimarea timpului evidențiind 
evenimentul esențial. 

Narațiunea are la bază tehnica narativă înlănțuire-adițiune; secvențele se 
succed într-o ordine firească. 

Povestirea „Lostriţa” confirmă aprecierea lui G. Bădărău potrivit căreia 
„naratorul din naraţiunile fantastice înfruntă îndoiala cititorului (ascultătorului) 
înfăţişează protagoniştii ca pe purtătorii misterelor, cu aspectul lor neobişnuit, 
incredibil, într-un spaţiu în care se întâlnesc fapte cu rădăcini în imaginaţia 
populară primitivă şi fapte adunate din civilizaţia modernă, în aşa fel încât 
mentalitatea tribală se intersectează cu intelectualismul omului contemporan”. 
(A.C.) 


C. NUVELA 
Moara cu noroc de loan Slavici 


Ioan Slavici, autorul unuia dintre primele romane din literatura noastră, 
Mara (1906), despre care G. Călinescu considera că reprezintă „un pas mare în 
istoria genului” deoarece „cu mult înaintea lui Rebreanu, Slavici zugrăvise 
puternic sufletul țărănesc de peste munţi şi cu atâta dramatism, încât romanul este 
aproape o capodoperă”. este, totodată, un remarcabil nuvelist, afirmându-se prin 
volumul Novele din popor (1881) drept creator al unei lumi animate de mari 
energii, de patimi puternice şi de dramatice probleme morale, în cadrul, schiţat 
magistral, al satului și târgului transilvănean, dominat de legi nescrise. 

Apreciată drept „o nuvelă solidă, cu subiect de roman” (G. Călinescu), 
Moara cu noroc are caracter psihologic prin tematică, “modalităţi de 
caracterizare a protagonistului şi prin substanţa conflictului, pe baza căruia sunt . 
organizate semnificaţiile discursului narativ. Astfel, tema este reprezeritată (ca şi 
în nuvela Comoara) de procesul de dezumanizare ca rezultat al dorinţei de 
îmbogăţire. Personajul principal trăieşte un' puternic conflict psihologic (urmărit 
evolutiv), determinat de incompatibilitatea între  arghirofilie (implicând 
modificarea statutului social) şi dorința de a rămâne om cinstit. Astfel, în 
conturarea portretului protagonistului, un rol important îl au monologul interior şi 
stilul indirect liber (deoarece „povestitorul vede oamenii lui dinăuntru, în 
sentimentele sau în crizele lor morale” — T. Vianu), prin intermediul cărora este 
surprins un adevărat „conflict de motivații”, pentru că eroul se raportează la 
familie (care îi conferă, până la un punct, stabilitate, încredere în sine), la 
posibilitatea câştigului alături de Lică Sămădăul, dar şi la „opinia publică, la 
comunitatea satului (absent sau îndepărtat), faţă de care el trebuie să figureze ca 
onest şi de încredere” (M. Popescu). | 

W. Viziunea realistă a naratorului este dublată de intenţia sa moralizatoare („Eu 
m-am simţit viaţa mea întreagă, mai presus de toate dascăl. A le da altora 
învățături a fost totdeauna pentru mine o mare mulţumire.”), astfel încât acesta 
este apreciat între marii noştri prozatori drept „moralistul prin excelenţă” (P. 
Marcea). 

Atrage atenția verosimilitatea aspectelor prezentate, bine localizate în tim 
Şi Spaţiu, naraţiunea realizându-se la persoana a III-a, vocea auctorială fiind 
obiectivă, personajele fiind surprinse în mediul lor de viaţă şi încadrându-se în 
diferite tipologii. I. Slavici este considerat „părintele prozei noastre obiective, care 
va culmina cu L. Rebreanu şi cu G. Călinescu” (P. Marcea). Această îmbinare a 
viziunii realiste cu dimensiunea moralizatoare a substanţei narative a fost 
apreciată drept „realism popular”, care „pretinde numaidecât o justificare etică” 
(N. Manolescu). 

Titlul nuvelei, reprezentând numele unui han construit pe locul unei mori, 
conotând un spaţiu aflat sub influenţa unor forţe nefaste, este o antifrază (având în 
vedere destinul protagonistului). 

Conflictul este concentrat, discursul narativ fiind structurat în 17 capitole, 
incipitul preluând funcţiile prologului, prefigurând tema, prin „motivele 
anticipative” conţinute (în sensul lui B. Tomaşevski), iar ultimul capitol are 
valoare de epilog. Astfel, începutul nuvelei este sub pecetea moralei, vorbele 
bătrânei, simbol al înţelepciunii tradiţionale, prefigurând destinul eroului: „Omul 
să fie mulţumit cu sărăcia sa, căci, dacă e vorba, nu bogăţia, ci liniştea colibei tale 
te face fericit”. 

Cizmar sărac, dar onest, Ghiţă ia în arendă cârciuma de la Moara cu noroc, 
unde se mută cu întreaga familie. Descrierea drumului anticipează însuşi destinul 
tragic al eroului: „la deal, valea se strâmtează din ce în ce mai mult”, „mai departe 
locurile sunt rele”. Iniţial, dovedindu-se „om harnic şi sârguitor”, „pentru Ghiţă 
cârciuma era cu noroc”, semnele bunăstării neîntârziind să apară („Sâmbătă de cu 
seară locul se deşerta şi Ghiţă se punea cu Ana şi cu bătrâna să numere banii şi 
atunci el privea la Ana, Ana privea la el, amândoi priveau la cei doi copilaşi, iar 
bătrâna se simţea întinerită, căci avea un ginere harnic, o fată norocoasă, doi 
nepoți sprinteni...”). 

Apariţia la Moara cu noroc a lui Lică Sămădăul, „om aspru şi neîndurat”, 
care „cunoaşte pe toţi oamenii buni şi mai ales pe cei răi” şi de care „tremură toată 
lumea”, tulbură echilibrul familiei. Ana intuieşte că sămădăul este „om rău şi 
primejdios”, bănuială pe care o are şi Ghiţă, care, însă, după prima întâlnire cu 
Lică, ce îl fascinează prin siguranţa de sine, spirit întreprinzător şi îndrăzneală, nu- 
i împărtăşeşte soției „gândurile rele ce-l cuprinseseră”. În scurtă vreme, Ghiţă 
înţelege că la Moara cu noroc „nu putea să stea nimeni fără voia lui Lică”, iar el, 
dorind „cu tot dinadinsul să rămâie la Moara cu noroc pentru că-i mergea bine”, 
trebuia să accepte colaborarea cu sămădăul. Aa 

Declanşarea conflictului interior îl transformă pe Ghiţă într-un om irascibil 
(„îşi pierdea lesne cumpătul”) şi ursuz, deoarece în sufletul său se înfruntă dorinţa 
de câştig („Se gândea la câştigul pe care l-ar putea face în tovărăşie cu Lică... ) ŞI 
chemarea vieţii oneste de dinainte, responsabilitatea pe care o are faţă de familie 
(„Avea însă nevastă şi copii şi nu putea să facă ce-i plăcea”). l 

Dorinţa de a deveni „om cu stare”, asociată unor întâmplări pe care nu le 
putea prevedea, dar nici evita, l-a implicat pe protagonist, uneori direct, alteori 


28 


CE Scanned with OKEN Scanner 


indirect, în afacerile necurate ale sămădăului (furtul de la un arendaş, uciderea 
unei văduve şi a unui copil). Astfel, zbuciumul lăuntric se accentuează: Ghiţă îşi 
caută permanent o motivație („din dragoste pentru dânsa Şi pentru copii se 
băgase în strâmtoarea în care se afla '), se înstrăinează de soţie („Chipul frumos al 
Anei, trupul ei fraged şi glasul ei dulce nu mai puteau să străbată până la inima 
lui...”), culminând cu înstrăinarea tragică de sine. Prin intermediul monologului 
interior, sunt surprinse cu fineţe psihologică stările sufleteşti prin care trece 
personajul, de la nesiguranţă, tensiune permanentă („gânduri rele”), irascibilitate, 
izolare în sine, tulburare profundă (,,... e în mine ceva mai tare decât voinţa mea”), 
la sentimentul culpabilităţii (,,...eu n-am să mă iert cât voi trăi”). 

Chemat în fața judecătorului, Ghiță „nu putea tăgădui c-a avut daraveri cu 
Lică şi trebuia să spună toate cele petrecute, şi din două una: ori Lică ajungea să 
fie dovedit şi pus la pedeapsă [...] ori Lică scăpa şi atunci Ghiţă trebuia să se 
teamă de răzbunarea lui”. Judecata, însă, nu-l putea dovedi vinovat pe sămădău, 
căci acesta „ştia să-şi aleagă stăpânii”, iar la proces, deşi cuprins de „o durere 
sfâşietoare”, Ghiţă îi acoperă nelegiuirile lui Lică. 

După multe frământări şi ezitări, trecând de la autosugestie („la urma 
urmelor, toate le făcuse din dragoste către dânsa”), la hotărârea de a face totul 
pentru a avea un alt statut social („se gândea cât trebui să muncească un om ca 
dânsul să adune atâta la un loc”), la nemulţumirea de a-şi conştientiza slăbiciunile 
(„se simţea ticăloşit şi slab în el însuşi”), Ghiţă hotărăşte să-l dea în vileag pe 
sămădău, cu ajutorul căprarului Pintea. Aceştia stabilesc să-i întindă o cursă lui 
Lică, pentru a-l putea prinde cu banii şi obiectele furate asupra lui: „Momentul 
tipic de duplicitate este acela al trădării hoţului. Cârciumarul, schimbând mereu 
bancnotele de furat ale lui Lică, le duce lui Pintea să i le arate şi să le prefacă în 
mărunţiş, procurând autorităţilor dovada crimei, fără a mărturisi că jumătate din 
suma schimbată la jandarm o opreşte el” (G. Călinescu). 

Orbit de furie şi dispus să facă orice pentru a se răzbuna pe sămădăul care 
„i-a luat liniştea sufletului şi i-a stricat viaţa”, Ghiţă o ucide pe Ana (după ce el 
însuşi o. împinsese în braţele lui Lică), la rândul lui fiind omorât de Răuţ, la 
porunca sămădăului care, pentru a nu cădea viu în mâinile lui Pintea, se sinucide. 

În sensul simetriei compoziționale ce defineşte organizarea discursului 
narativ, epilogul aduce în prim-planul semnificaţiilor arderea morii („toate erau 
cenușă”) — sugestia focului purificator, restabilind echilibrul tulburat de hybris, de 
acel conflict al omului cu datul existenţial, cu legile nescrise şi codul moral al 
societăţii. Singurele personaje care supraviețuiesc sunt bătrâna şi copiii, finalul 
situând întâmplările sub semnul unui destin necruţător: „Simţeam eu că nu are să 
iasă bine, dar așa le-a fost data.” . 

nuvelă, scriitorul pune accentul pe complexitatea personajelor, surprinse 
evolutiv, acordând o atenție deosebită psihologiei protagonistului, al cărui destin 
este semnificativ pentru consecințele nefaste ale setei de înavuțire, procesul 
dezumanizării fiind surprins magistral, Caracterizarea directă („om drept şi blând 
la fire”, „om care tine la bani”) se îmbină cu mijloacele caracterizării indirecte, 
conflictul fiind descris prin tehnica monologului interior. Om harnic, blând, 

cinstit, cârciumarul acceptă, din dorinţa de „a se face om cu stare”, colaborarea cu 
sămădăul, care implică metamorfozarea fondului său sufletesc — teama, 
nesiguranța, laşitatea înlocuiesc treptat valorile morale care susțineau echilibrul 
interior al eroului, aflat acum în conflict cu sine însuşi, cu imaginea sa receptată 
de dimensiunea socială a lumii. 

Un personaj pregnant conturat este şi Lică Sămădăul, „singura personalizare 
directă şi expresă din literatura lui Slavici a voinţei de putere”, al cărui orgoliu 
este „unul de stăpân, care doar îşi subordonează oamenii, dar se şi substituie 
destinului lor” (M. Popescu). Bun cunoscător al psihologiei umane, el ştie să se 
folosească de slăbiciunile oamenilor („Pe om nu-l stăpâneşti decât cu păcatele lui 
şi tot omul are păcate, numai că unul le ascunde mai bine.”), astfel încât, impactul 
acestui „om pătimaş”, „rău şi primejdios” asupra existenţei lui Ghiţă este unul 
decisiv. 

Întruchipând duioşia, candoarea, simbolul devotamentului, Ana apare ca 
fiind „tânără şi frumoasă, sprintenă şi mlădioasă”. Ea este alături de Ghiţă, 
încearcă să-l ajute, să-l susţină, se simte jignită atunci când soţul nu-i împărtăşeşte 
frământările: „Tu nu mă omori, Ghiţă, mă seci de viaţă, îmi scoţi răsuflare cu 
răsuflare viaţa din mine, mă laşi să mă omor eu din mine.” Când Ghiţă o acuză 
brutal că „îi stă în cale”, îşi înfruntă dorinţa de a-şi lua copiii şi de a pleca „fără 
întârziere, pentru ca să nu se mai întoarcă niciodată” ŞI îi rămâne alături: „Să nu 
crezi că aşa mă vei alunga de la tine. Ţin la tine, Ghiţă, ţin cu toată inima şi cu cât 
te vei face mai aspru, cu atât dinadins am să ţin...”. Dezamăgită de laşitatea soţului 
care o lasă singură cu Lică şi pleacă la Ineu, îi cedează sămădăului, într-un gest de 
răzbunare disperată: „Tu eşti om, Lică, iar Ghiţă nu e decât o muiere îmbrăcată în 
haine bărbăteşti”. 

Nuvela lui Slavici impresionează prin construcţia discursului narativ, 
viabilitatea creaţiei fiind determinată de caracterul ei realist şi de intenţia 
moralizatoare a prozatorului („Pentru ca să fie frumos, un lucru trebuie să fie, 
înainte de toate, bun şi adevărat”), în sensul acelui „realism poporan” de care 
vorbea T. Maiorescu. Personajele sunt surprinse cu fineţe psihologică (autorul 
dovedindu-se a fi un bun cunoscător al naturii umane), sunt analizate în mediul lor 
de viaţă, destinul individual fiind raportat la factorul social şi confruntat cu 
valorile tradiţionale. (M. L.) 


Construcţia subiectului în nuvela psihologică Moara cu noroc 
de Ioan Slavici 


Publicată în 1881 în volumul Novele din popor, moment ce marchează 
debutul lui Ioan Slavici, opera literară Moara cu noroc este reprezentativă pentru 
viziunea autorului asupra lumii satului transilvănean de la sfârşitul secolului al 
XIX-lea. Specie epică în proză, cu o construcţie riguroasă şi un fir narativ central, 
cu o intrigă bine conturată, punând în evidenţă un personaj principal complex, 

bine individualizat, nuvela Moara cu noroc se remarcă printr-un puternic caracter 
realist. Astfel, tema, atitudinea critică față de unele aspecte ale societății, 
obiectivitatea perspectivei narative, conturarea unor tipuri umane se constituie în 
argumente pentru caracterul realist al acesteia. De altfel, interesul pentru analiza 
psihologică ține tot de realism, aceasta realizându-se prin monologul interior, 
stilul indirect liber, scenele dialogate, notarea gesturilor şi a mimicii, care 
conturează conflictul de natură interioară. 

Construcția simetrică, circulară, a nuvelei, asigurată de cuvintele rostite de 
bătrână, dar şi de o descriere amănunțită a drumului, asigură acestei opere literare 
caracterul realist. Astfel, discursul narativ propriu-zis este încadrat de replicile cu 
intenţie moralizatoare ale soacrei lui Ghiţă: „Omul să fie mulțumit cu sărăcia sa, 
căci, dacă e vorba, nu bogăţia, ci liniştea colibei tale te face fericit” şi, respectiv, 
„aşa le-a fost data”. 

Titlul nuvelei, care trădează ironia autorului, se constituie într-o antifrază, 
pentru că Moara „Cu noroc” se dovedeşte a fi, pentru cei care o iau în arendă, cu 
nenoroc, pricinuindu-le numai necazuri. De altfel, semnele părăsirii (cele cinci 
cruci existente, vechea moară „cu lopeţile rupte”) din incipitul operei anticipează 
destinul tragic al celor de la han. 

Acţiunea nuvelei se defineşte printr-o construcţie epică riguroasă, cu un 
singur plan narativ, care are în centru procesul dezumanizării lui Ghiţă din cauza 
lăcomiei pentru bani, o intrigă bine evidenţiată, bazată pe valorile morale şi pe 
setea de îmbogăţire, în cadrul căreia se manifestă un conflict interior (psihologic) 
şi unul exterior (social). Conflictul exterior poate fi identificat între diverse 
personaje (între Ghiţă şi Lică Sămădăul, între Ghiţă şi Ana, între Lică Sămădăul şi 
arendaş, între Lică şi Pintea). Perspectiva narativă este realizată de naratorul 
omniscient şi omniprezent, printr-o naraţiune la persoana a M-a a unor fapte 
verosimile, la care participă personaje puţine, dar constituite solid, cu puternice 
trăsături de caracter motivate de firea şi structura morală a fiecăruia dintre ele. 
Modalitatea narativă se remarcă aşadar prin absența mărcilor formale ale 
naratorului, care determină distanțarea acestuia față de evenimentele prezentate. 

Tema nuvelei o constituie consecinţele nefaste pe care lăcomia pentru bani o 
exercită asupra individului, hotărându-i destinul, pe măsura abaterilor de la 
principiile etice fundamentale ale sufletului omenesc. La baza ei se află 
convingerea autorului că goana după bani zdruncină tihna vieţii omului, generează 
numeroase rele, iar în cele din urmă duce la pierzanie. 

Expoziţiunea îl surprinde pe Ghiţă, cizmar de meserie, care se săturase să 
cârpească ciubotele oamenilor din sat, cu atât mai mult cu cât aceştia obişnuiau să 
umble toată săptămâna în opinci sau desculți, iar dacă duminica este noroi, îşi duc 
cizmele în mână până la biserică. Spaţiul acţiunii este plasat într-o zonă geografică 
din Ardeal, la hanul Moara cu noroc, aflat la o răscruce pe unde treceau turme de 
porci spre și dinspre Ineu, loc important pentru afaceri şi comerţ. Tehnica 
detaliului semnificativ, care asigură descrierea acestui drum, face dovada 
pustietăţii întunecoase a acestor locuri: „De la Ineu drumul de fară o ia printre 

păduri şi peste ţarini, lăsând la dreapta şi la stânga satele aşezate prin colţurile 
văilor. Timp de un ceas şi jumătate drumul e bun; vine apoi un pripor, pe care îl 
urci, şi după ce ai coborât iar în vale, trebuie să faci popas, să adapi calul ori vita 
din jug şi să le mai laşi timp de răsuflare, fiindcă drumul a fost cam greu, iară 
mai departe locurile sunt rele.” 

Acţiunea acestei opere se desfăşoară pe parcursul unui an, între două repere 
temporale cu valoare religioasă: de la Sfântul Gheorghe până la Paştele următor, 
indicii temporali dobândind valoare simbolică în logica naraţiunii realiste. 
Mutându-se la Moara cu noroc cu soţia, soacra şi cei doi copii, Ghiţă devine 
repede cunoscut de drumeţii mai umblaţi, afacerile mergeau bine. Ana este tânără 
şi frumoasă, fragedă şi subțirică, sprintenă şi mlădioasă, îl iubea pe bărbatul ei, se 
înțelegeau bine şi erau fericiţi. In acest moment al naraţiunii, Ghiţă apare ca un 
bărbat responsabil pentru destinul celorlalţi, asumându-şi răspunderea pentru 
viitorul familiei. 

Intriga începe odată cu apariţia la han a lui Lică Sămădăul, un simbol al 
răului, despre care Ghiţă aflase că, deşi tot porcar şi el, este om cu stare, care 
poate să plătească grăsunii pierduţi ori pe cei furaţi. Porcarii cu apucături 
primitive, sunt fioroşi la înfăţişare, bandiții, stăpânii de turme sau hoţii şi ucigașii 
plătiţi alcătuiesc lumea ce se perindă pe la Moara cu noroc. De frica lui Lică 
tremură toată lunca, deoarece era „om aspru și neîndurat”, care ştia toate 
înfundăturile, cunoştea pe toţi oamenii buni, dar mai ales pe cei răi. Porcar 
priceput, el recunoştea urechea grăsunului pripăşit şi în oala cu varză, dar discret 
Şi tăcut în privinţa treburilor care nu-l priveau în mod direct, Lică a cerut, 
autoritar, să afle cine este cârciumarul, căruia i se prezintă cu agresivitate, dorind 
să accentueze faptul că este periculos şi că toată lumea îi ştie de frică. Ghiţă este 
copleşit de gânduri negre, pentru că simte pericolul care-l pândeşte dacă se supune 
lui Lică, dar şi riscul şi mai mare dacă-l refuză pe acesta. 

Desfăşurarea acţiunii surprinde o amplificare a conflictului psihologic, pe 
măsură ce Ghiţă se implică în afacerile necinstite ale lui Lică. Astfel, Ghiţă îşi 
cumpără două pistoale, îşi ia încă o slugă, pe Marţi, un ungur înalt ca un brad şi 
doi căţei, pe care-i pune în lanţ ca să se înrăiască. Ana observă că bărbatul ei este 
îngândurat, se înstrăinează de ea şi de copii, se face tot mai ursuz, se enervează 
din nimic, nu mai zâmbea ca mai înainte, iar ea se temea să-l întrebe ce se 
întâmplă cu el, pentru că el se mânia cu uşurinţă. 

Ghiţă își dă seama că la Moara cu noroc nu putea să stea nimeni fără voia 
lui Lică , iar el îşi dorea să stea aici numai trei ani, cât să acumuleze suficient 
pentru a asigura familiei un trai decent; astfel, el se gândeşte că ar fi fost bine să 
nu aibă nevastă și copii şi să poată spune „Prea puţin îmi pasă”. Lacom de bani, 
Ghiţă este gata să-şi pună pe un an, doi, capul în primejdie, enervându-se că se 
simte legat pe de o parte de familie, iar pe de alta de Sămădău. Venit la han, Lică 
îi dă cârciumarului semnele turmelor lui şi-i porunceşte lui Ghiţă să-i spună ce 
turme treceau pe acolo, cum arată porcarul, iar în cazul în care acesta i s-ar 
împotrivi, îşi va desemna un alt om de nădejde la Moara cu noroc. Anei îi părea 
om rău şi primejdios, mai ales că îl vedea plătind mai mult decât consuma. 

Între timp, pe la han se abăteau din ce în ce mai de 
dintre toţi, Ghiţă îl remarcă pe căpitanul Pintea, singuru 
încredere să se confeseze cu privire la situaţia existentă | 
Dumitru, Lică soseşte la han împreună cu Buză- 
stă de vorbă cu oamenii în cârciumă şi-l între 
arendaşul evreu după chirie, apoi vrea să joace cu Ana, iar Ghiţă o îndeamnă pe 
aceasta să petreacă. Văzându-și nevasta îmbujorată de plăcerea jocului, iar pe Lică 
strângând-o în braţe şi sărutând-o, Ghiţă fierbe de mânie, ros de gelozie şi rănit în 
orgoliul de soţ. Sămădăul rămâne la Moara cu noroc pentru că era înţeles cu 
arendaşul, dar noaptea, trezită de lătrăturile câinilor, Ana îl vede venind la han 
dinspre Fundureni. A doua zi, Pintea le spune că noaptea trecută, arendașul fusese 
prădat, bătut, de-abia mai ţinându-se pe picioare şi că acestuia i s-a părut că, deşi 
avuseseră feţele acoperite, unul dintre cei doi tâlhari ar fi fost Lică. Ghiţă îi spune 
lui Pintea că Lică dormise la han şi că nu plecase nicăieri, ci abia în dimineaţa 
aceea părăsise locul. În drum spre Ineu, Pintea îi destăinuie acestuia că fusese 
tovarăş cu Lică, furaseră nişte cai şi fuseseră închişi împreună, apoi se certaseră 
atât de tare, încât el îl urăşte de moarte şi jură că se va spânzura dacă împlineşte 
patruzeci de ani şi nu o să-l dovedească pe Lică. La han soseşte o doamnă 
îmbrăcată în doliu, cu un copil, într-o trăsură boierească trasă de trei cai şi cu un 
fecior aflat lângă vizitiu. Achitând consumaţia, femeia îi dă Anei o bancnotă ruptă 
la un colţ şi, la rugămintea hangiţei de a-i da alta, tânăra scoate zâmbind o pungă 
mare şi plină de hârtii noi, din care i-a dat una. La Ineu, Ghiţă depune mărturie 
mincinoasă, el jură pe pâine şi pe sare că nu ştia de ce Sămădăul îl căuta pe 
arendaş şi declară că Lică a stat toată noaptea la cârciumă . 

Întorcându-se cu Pintea la han, găsesc pe drum trăsura boierească fără cai, 
pe iarbă observă un copil mort, iar spre miezul nopţii, jandarmii găsesc cadavrul 
unei femei tinere, îmbrăcate în negru şi un bici, cu care îi fuseseră legate mâinile. 
Biciul era al lui Lică, Pintea îl cunoaşte bine, iar acasă la Buză-Ruptă este găsită o 
parte din argintăria furată de la arendaş. Procesul are loc la Oradea-Mare şi 
mărturiile tuturor duc spre sacrificarea lui Buză-Ruptă şi Săilă Boarul care au fost 
şi condamnaţi pe viață. După proces, Ghiţă se simte foarte vinovat pentru că 
jurase strâmb. Măcinat de remuşcări, Ghiţă îşi compătimeşte copiii, căindu-se 
pentru faptele sale: „Sărmanilor mei copii, [...] voi nu mai aveţi, cum avuseseră 
părinţii voştri un tată om cinstit. [...] Tatăl vostru e un ticălos”. Slavici realizează 
o analiză complexă şi profundă a trăirilor interioare ale lui Ghiţă, frământările, 
zbuciumul şi setea pentru bani devenindu-se din ce in ce mai chinuitoare. 

Prima întâlnire a lui Ghiţă cu Lică după proces este înfricoşătoare pentru 
cârciumar. Sămădăul îi vorbeşte despre dulceaţa păcatului şi-i relatează cum a 
înfăptuit primul omor din cauză că nu avea bani să cumpere nişte porci care-i fuseseră 
furaţi, cum a doua oară a ucis ca să se mângâie cu mustrările pentru cel dintâi, 
bucurându-se de o adevărată plăcere. Îi destăinuie lui Ghiţă că un om poate fi stăpânit 
numai dacă îi descoperi punctul slab, iar cel mai periculos defect este slăbiciunea 
pentru o singură femeie. Aluzia lui Lică este evidentă, sugerând că slăbiciunea cea 
mai mare a lui Ghiţă este iubirea pentru Ana şi simțindu-se umilit în orgoliul lui de 
bărbat, cârciumarul se gândeşte la pedepsirea Sămădăului prin spânzurătoare. 


s jandarmii de la Ineu ŞI, 
l în care cârciumarul are 
a aici. Aproape de Sfântul 
Ruptă, cu Săilă Boarul şi cu Răut, 
abă pe Ghiţă dacă ştie când vine 


33 


CE Scanned with OKEN Scanner 


Lică îi dăduse hangiului bani însemnați pentru ca acesta să-i schimbe prin 
negustorie şi să li se piardă urma. Ghiţă se hotărăşte brusc să-l demaşte, ia toate 
bancnotele însemnate şi se duce cu ele la Pintea, care plănuieşte să-l prindă pe 
Lică în flagrant. Pintea îi dă înapoi bani neînsemnaţi, dar cârciumarul nu-i spune 
că jumătate din bani sunt ai lui, recuperându-şi astfel întreaga sumă. Ghiţă îşi 
găseşte scuze pentru lăcomia care-l stăpâneşte: „—Așa m-a lăsat Dumnezeu! Ce 
să-mi fac dacă e în mine ceva mai tare decât voința mea !? Nici cocoşatul nu e 
însuşi vinovat că are cocoaşă în spinare: nimeni mai mult decât dânsul n-ar dori 
să n-o aibe”. În săptămâna Paştelui, bătrâna pleacă împreună cu copiii să petreacă 
sărbătorile la nişte rude din Ineu, iar Ana insistă să rămână cu bărbatul ei acasă, 
stricând astfel planurile soţului. Lică se enervează că nu-l găseşte singur pe Ghiţă 
şi îl sfătuieşte să plece undeva şi să-l lase singur cu nevasta lui, ca să se vindece 
de slăbiciunea pe care o avea pentru femeie. 

Punctul culminant este reprezentat de momentul în care, consolându-se ca un 
laş, Ghiţă acceptă să plece și se gândeşte că se va întoarce pe înserat cu Pintea şi-l 
vor prinde pe Sămădău cu banii însemnați asupra lui, reuşind astfel să-l ducă la 
spânzurătoare. Ana, dezamăgită de comportamentul soţului, se aruncă-n braţele lui 
Lică, rugându-l apoi s-o ia cu el, întrucât îi era ruşine să îl mai privească pe Ghiţă. 
Sămădăul o respinge cu indiferenţă şi o sfătuieşte să se împace cu bărbatul ei. 

Deznodământul îl surprinde pe jandarmul Pintea puternic impresionat de 
faptul că Ghiţă îşi sacrificase nevasta pentru a-l prinde pe Lică: „Tare om eşti tu, 
Ghiţă [...]. şi eu îl urăsc pe Lică; dar n-aş fi putut să-mi arunc o nevastă ca a ta 
drept momeală în cursa cu care vreau să-l prind”. Ajunşi în apropierea satului, 
Pintea, împreună cu Marţi şi cu încă doi jandarmi, îl văd pe Lică plecând în goana 
calului de la han şi pornesc în urmărirea lui. Ghiţă se îndreaptă spre Moara cu 
noroc cu gândul să-şi încheie socotelile cu nevastă-sa. Când în han au năvălit Lică 
şi Răuţ, Ana era întinsă la pământ și cu pieptul plin de sânge cald, iar Ghiţă o ţinea 
sub genunchi și apăsa cuțitul mai adânc spre inima ei. Răuţ îşi descarcă pistolul în 
ceafa lui Ghiţă, care cade fără să mai poată afla cine l-a împuşcat. Sămădăul dă 
ordine tovarăşilor săi să găsească banii cârciumarului, apoi să dea foc hanului. 
Lică încearcă să fugă, dar calul era obosit de atâta alergătură şi atunci se hotărăşte 
să treacă râul înot, dar acesta se umflase din cauza ploii. Simţindu-se sleit de 
puteri, Lică ar vrea să se târască până la Moara cu noroc, unde ar fi trebuit să se 
afle calul lui Ghiţă, să-l ia și să-şi piardă urma. Pintea îl zăreşte însă la lumina 
focului pus la han și strigă atât de tare încât răsună toata valea. Auzindu-i glasul, 
Lică îşi ținteşte ochii la un stejar uscat ce stătea la depărtare de vreo cincizeci de 
paşi, scrâşnind din dinţi, apoi îşi încordează toate puterile şi se aruncă cu avânt. 
Pintea îl găsește cu capul sfărâmat la tulpina stejarului şi, ca să nu afle nimeni că-i 
scăpase din nou, de data aceasta definitiv, i-a împins trupul în valurile râului. 

Finalul nuvelei este reprezentat, ca şi incipitul, de cuvintele bătrânei, care se 
întoarsă stătea cu copiii pe o piatră, plângând cu lacrimi amare soarta nemiloasă: 
„se vede c-au lăsat ferestrele deschise [...] Simţeam eu că nu are să iasă bine; dar 
aşa le-a fost data”. (C. Creiţă) 

Relaţia incipit-final în nuvela Moara cu noroc de Ioan Slavici 


Într-un moment de răscruce al existenţei sale, docto 
principal al romanului cu acelaşi titlu de Boris Pasternak, artist profund și 
original, meditează la statutul operei artistice: arta nu e denumirea unei 
categorii sau a unui domeniu care acoperă o infinitate de noţiuni Şi fenomene 
ramiticate, ci, dimpotrivă, e ceva ingust şi concentrat... Operele vorbesc prin 
multe: prin teme, situații, subiecte, eroi. Dar cel mai mult vorbesc prin prezența 
artei conținute în ele”. 

În consecință, creatorul va fi permanent preocupat, valorificând resursele 
artistice de care dispune, să ajungă, ca o încununare a eforturilor sale, la acel 
„ceva îngust şi concentrat” care constituie esența demersului său artistic. La 
rândul său, cititorul, care parcurge pas cu pas tot acest labirint, năzuieşte să 
acceadă la aceeaşi esenţă şi să-şi împlinească, în final, orizontul de aşteptare. Din 
aceasta perspectivă, incipitul şi finalul constituie, de foarte multe ori, elemente 
fundamentale pentru că de buna lor înţelegere poate depinde reuşita -actului 
lecturii. 

Nuvela Moara cu noroc, de Ioan Slavici (vol. Novele din popor, 
1881) este o creaţie de factură realistă şi psihologică în care tema principală se 
consideră a fi dezumanizarea individului sub influența nefastă a banului. 
Urmărind să realizeze un acord deplin între realitate, mentalitate şi comporta- 
mentul indivizilor, scriitorul plasează acţiunea într-o etapă istorică semnificativă, 
aceea a pătrunderii relaţiilor capitaliste în Transilvania, în a doua jumătate a 
secolului al XIX-lea, care antrenează schimbări atât în planul vieţii sociale, cât şi 
în privinţa mentalităţii indivizilor. În esenţă, este vorba despre consecinţele în plan 
moral ale atracției tot mai puternice a banului asupra individului. Procesul de 
degradare sufletească afectează grav nu numai omul copleșit de mirajul câştigului, 
ci Şi relaţiile interumane, viaţa de familie ori mentalităţile. 

O altă particularitate a nuvelei psihologice o constituie construcția epică 
desăvârşită, impusă de logica faptelor şi a întâmplărilor sau de evoluţia 
personajelor. Critica a evidenţiat constant echilibrul compozițional care este o 
consecinţă a acumulării progresive de fapte şi întâmplări, în măsură să motiveze 
convingător, din interior, destinul fiecărui personaj. 

În spiritul prozei de factură realistă este realizată şi perspectiva narativă, de 
tip obiectiv. Naratorul este omniscient, cunoaşte întreaga realitate prezentată, fără 
a fi participant la acţiune, urmăreşte evoluţia personajelor, evidenţiază aspecte 
semnificative din trecutul lor, esenţiale în definirea portretului moral. Relatarea se 
face la persoana a III-a, viziunea dindărăt (par derriere). i 

Spre deosebire de alte tipuri de nuvele (istorice, de exemplu), numărul 
personajelor este, în acest tip de creație, sensibil redus, pentru că accentul se pune 
pe definirea psihologiei personajelor, mijloace specifice în acest sens fiind 
dialogul, monologul interior, stilul indirect liber. Astfel, în creația pi 
atenţia se concentrează asupra relaţiei Ghiţă-Lică, rolul celorlalte personaje tune, 
prin comparaţie, sensibil redus. 


rul Jivago, personajul 

Deloc întâmplător, exegeţii operei lui Slavici asociază primul şi ultimul 
capitol al nuvelei Moara cu noroc prologului şi epilogului. Dintr-un anume 
punct de vedere, modul de a proceda al scriitorului ardelean aminteşte, în această 
privinţă, de formulele teatrului antic grec unde prologul presupunea, într-o primă 
fază, o succintă prezentare a subiectului prin intermediul dialogului dintre 
personaje şi îşi asuma, în acest fel, un rol anticipativ. 

Conceptul de incipit a avut o accepţie diferită în decursul timpului. Pentru 
perioada antică sau medievală reprezintă „formula introductivă dintr-o carte sau 
un manuscris care cuprindea titlul lucrării şi numele autorului” (din lat. koc 
incipit = aici începe, cf. Noul dicţionar universal al limbii române). 

Astăzi semnificaţiile termenului sunt, evident, diferite, dar au în vedere 
aceeaşi realitate. Spre exemplu, dicţionarul Larousse se exprimă foarte concis 
„primele cuvinte ale unei lucrări”, fără să se raporteze, aşadar, la domeniul 
literaturii, unde implică, de cele mai multe ori, elemente care ţin de organizarea 
textului, de perspectiva narativă, viziunea despre lume. În chip firesc, fiecare 
scriitor organizează această secvenţă iniţială în concordanţă cu structura generală 
a operei. Spre exemplu, în proza cu caracter realist, în care senzaţia de veridicitate 
este esenţială, autorul va pune accent asupra detaliilor legate de spaţiu, timp, 
personaje. Astfel, termenul de incipit se asociază firesc aceluia de expozifiune. 
Mai departe, însă, deosebirile sunt evidente, un exemplu sugestiv fiind nuvela lui 
loan Slavici, Moara cu noroc. şi aici, în incipit, sunt prezentate unele 
personaje: Ghiţă, bătrâna, mama Anei, se fac referiri la condiţia lor materială 
precară, la meseria de cizmar într-un sat în care oamenii „umblă toată săptămâna 
în opinci ori desculți, iară dacă dumineca e noroi, îşi duc cizmele în mână până la 
biserică”. Mocneşte, deci, în sufletul personajului, o stare de nemulțumire care îl 
determină să ia nişte hotărâri. Cititorul pătrunde, astfel, într-un univers în esenţă 
cunoscut, prezentat cu obiectivitate, se conturează o situaţie iniţială care poate 
genera conflicte, tensiuni: un îndemn de a continua lectura. 

Mult mai important, însă, decât toate acestea este dialogul dintre Ghiţă şi 
mama Anei, acesta prefigurând opoziţia dintre două concepţii de viaţă diametral 
opuse. 

Mentalitatea bătrânei se sprijinea temeinic pe experienţa de viaţă („am avut 
şi am multe bucurii”) şi pe principii etice solide, pentru că sunt, în fond, 
caracteristice lumii pe care o reprezintă: „Omul să fie mulţumit cu sărăcia sa, căci, 
dacă e vorba, nu bogăţia, ci liniştea colibei tale te face fericit”. Preferă 
certitudinile şi se simte în siguranţă pentru că gândirea ei este în acord cu aceea a 
colectivităţii. A evitat primejdiile, dar ştie că soarta e schimbătoare. Bătrâna 
vorbeşte „aşezat” pentru că aşa gândeşte, concepţia ei de viaţă este, prin raportare 
la norme, fără cusur. 

| Pe de altă parte e legată de familie şi, deci, obligată să-şi urmeze copiii. 
Devotamentul se dovedeşte mai puternic decât instinctul de conservare. Decizia 
este precipitată, în dezacord cu spiritul ei „aşezat”, dar este limpede că într-o 
asemenea împrejurare nu poate hotărî singură. Finalul capitolului plasează atât 

existenţa ei, cât şi pe cea a celorlalţi sub semnul hazardului: pleacă la „moara cu 
noroc”, speră să fie într-un „Ceas bun ; într-un „gând bun”. Îşi asumă, evident, un 
sacrificiu, pentru că moara sugereaza o mişcare ameţitoare. Nu se va dovedi cu 
noroc, ci, dimpotrivă, le va măcina „norocul”, Iar urările „ceas bun”, „gând bun” 
sunt spuse cu un soi de disperare. | 

In opoziţie, Ghiţă ilustrează o cu totul altă mentalitate, de la primele cuvinte 
(„vorba scurtă”) se dovedeşte un om de acţiune. Îşi cunoaşte, desigur, 
posibilităţile, dovedeşte o mentalitate în acord cu epoca istorică, în care iniţiativa, 
mobilitatea, oferă şansa succesului. 

Concepţiile diametral opuse prefigurează destinul personajelor. Bătrâna 
acceptă schimbarea forțată de împrejurări. Nu-şi va schimba însă şi mentalitatea, 
de aceea postura ei rămâne de martor al evenimentelor, într-o lume străină, pe care 
nu o înţelege. 

De partea cealaltă, Ghiţă, omul de acţiune, se va confrunta permanent atât 
cu lumea din jur, cât şi cu sine. Aceasta nu implică, însă, numai mobilizarea 
energiilor, ci şi descoperirea slăbiciunilor. Când acestea vor ajunge să-l domine, 
va eşua tragic. 

Însumând observaţiile de până acum, rolul incipitului în nuvela Moara cu 
noroc se dovedeşte mai complex decât s-a observat în mod obişnuit. Aşadar, 

- fixează cadrul acţiunii; i 

- plasează desfăşurarea epică sub semnul unor concepții morale care se 

conturează de la început şi în funcție de care se hotărăşte destinul personajelor; 

- anticipează ponderea personajelor în acţiune şi prefigurează, în bună 
măsură, evoluţia acesteia. = 

Finalul care marchează soluţionarea tuturor conflictelor reprezintă mai mult 
decât deznodământul. Este, în acest caz, unul de tip închis şi realizează, prin 
raportare la incipit, simetria compoziţională a textului. Pe de altă parte, ilustrează 
concepţia morală a scriitorilor ardeleni (Slavici, Rebreanu, Agârbiceanu), în 
sensul că încălcarea normelor etice implică pedepsirea drastică a vinovaţilor. 
Ghiţă o ucide pe Ana când îşi dă seama de infidelitatea ei şi este omorât, la rândul 
său, de Răuţ, omul Sămădăului. Lică se sinucide pentru a nu fi prins de Pintea, 
jandarmul. Hanul este trecut prin focul purificator şi „pedepsitor” (Gaston 
Bachelard). Se salvează bătrâna, simbolul experienţei de viaţă, cea care rămâne 
fidelă până la sfârşit normelor etice tradiţionale, şi copiii, întruchiparea inocenţei, 
dar şi a viitorului. Viaţa îşi urmează, deci, neabătută, cursul. | 

Toate aceste fapte sunt în concordanţă cu logica evenimentelor, dar şi cu 
principiile morale evidenţiate de incipit. Sugestive din acest punct de vedere sunt 
cuvintele bătrânei de la sfârşit, amestec de resemnare şi fatalism: „Simţeam eu că 
nu are să iasă bine; dar aşa le-a fost data!...” | 

Omul tradiţional nu poate să se simtă în siguranţă decât în universul 
cunoscut, guvernat de legi unanim acceptate. Doar în această ambianţă poate să se 
bucure de „liniştea colibei”, Nu întâmplător, la sfârşit, bătrâna şi copiii pleacă mai 
departe, într-o tentativă logică, firească, de recuperare a universului pierdut. 

Din această perspectivă, nuvela ar putea fi „recitită” prin prisma ideii de 
destin, căreia i se subsumează toate celelalte teme, pentru că este, în fond, 
ilustrarea destinului unei lumi la răscruce, a cărei identitate, prin ieşirea din sfera 
mentalităţii tradiţionale, se alterează grav și iremediabil. Aceasta poate fi esenţa 
operei, acel „ceva îngust şi concentrat” la care se referă personajul lui Pasternak. 
Mai mult decât atât, alte câteva capodopere ale literaturii naţionale (Jon şi 
Răscoala de Liviu Rebreanu, Moromeţii, de Marin Preda) oferă conexiuni 
tulburătoare. În fond, toate plasează ideea de destin, individual sau colectiv, sub 
semnul tragicului. (C. B.) 


Particularităţi de construcţie a unui personaj dintr-o nuvelă studiată — 
Ghiţă din Moara cu noroc de Ioan Slavici 


Conceptul de personaj literar este definit în mod diferit în lucrările de 
specialitate, fapt care îi atestă complexitatea şi importanţa în planul creaţiei 
literare. În decursul timpului, statutul şi ponderea în planul operelor au cunoscut o 
evoluţie semnificativă. Specialiştii consideră că, începând cu realismul a existat o 
preocupare constantă a artiştilor de a crea personaje complexe, cu o bogată viaţă 
interioară şi o subtilă evoluţie pe plan psihologic. Personajul, rod al fanteziei 
creatoare a scriitorilor, cu rol esenţial în reliefarea semnificaţiilor profunde ale 
operelor epice şi dramatice, este diferit de persoană, care are o existență reală. 
După Dicţionarul de termeni litera ri, personajele reprezintă „oameni 
transfigurați artistic, care sunt implicaţi în acţiune relatată”, iar în accepţia 
Dicţionarului de estetică generală sunt „o ipostază a prezenţei umane 
relevată ca personalitate”, 

Caracterizarea personajului literar implică evidenţierea trăsăturilor fizice ŞI 
morale ale acestuia şi a mijloacelor/ procedeelor specifice folosite. Operaţiunea nu 
reprezintă un scop în sine, ci o etapă obligatorie în decodarea textului literar. 

Inclusă în volumul Novele din popor (1881), Moara cu noroc prezintă 
realităţi specifice satului ardelean de la sfârşitul secolului al XIX-lea. Este 
considerată nuvelă realistă şi psihologică, iar tema principală este aceea a 
dezumanizării individului sub influenţa nefastă a banului. 

În mai mare măsura decât în alte creaţii, în nuvela psihologică autorul 
urmăreşte să realizeze acordul deplin între realitate (istorică, socială) şi logica 
faptelor personajelor. Ca și în alte nuvele, Slavici plasează acţiunea într-o perioadă 
când în spaţiul ardelean pătrund relaţiile de tip capitalist, cu implicaţii profunde în 
planul vieţii sociale și în privinţa mentalităţii indivizilor. Atracția banului, tot mai 
puternică, are drept consecinţă îndepărtarea de codul moral tradiţional şi plasează 
destinul individului sub semnul hazardului. Discuţia de la începutul nuvelei dintre 
Ghiţă şi mama Anei ilustrează două mentalități în opoziţie. În hotărârea ginerelui 
de a pleca, bătrâna intuieşte un pericol. Din perspectiva ei, „liniştea colibei tale te 
face fericit şi nu bogăţia”, dovadă evidentă că preferă stabilitatea în locul 

hazardului. Slavici ilustrează aici o concepţie de tip arhaic, reflectată, de 
asemenea, în operele lui Rebreanu sau Sadoveanu, aceea că interesele 
colectivităţii primează, iar şansa supravieţuirii individului depinde de raportarea 
necondiționată la normele morale ale acesteia. 

O altă particularitate a nuvelei psihologice o constituie construcţia epică 
desăvârşită. Aceasta nu este un simplu exerciţiu de virtuozitate, ci este impusă de 
logica faptelor şi a întâmplărilor. În Moara cu noroc, echilibrul compozițional 
este realizat prin intermediul primului şi ultimului capitol, cu rol de prolog şi, 
respectiv, epilog care plasează desfăşurarea epică sub semnul unei concepții etice 
solide, pin succesiunea firească a momentelor subiectului. Textul se constituie 
într-o acumulare progresivă -de evenimente care marchează ŞI motivează 
convingător destinul personajelor. 

Specifică acestui tip de nuvelă este apoi analiza minuțioasă a trăirilor, a 
psihologiei personajelor, uneori cu precizia omului de ştiinţă. O consecinţă 
importantă a acestei preocupări o constituie reducerea numărului personajelor, mai 
mic față de nuvela socială sau istorică. În Moara cu noroc, atenţia se 
concentrează, în primul rând, asupra relaţiei Ghiţă-Lică, rolul celorlalte personaje 
fiind mai redus. | 

În sfârşit, preocuparea pentru sondarea profunzimilor psihicului uman are 
drept consecinţă utilizarea unor mijloace specifice, precum analiza psihologică, 
realizată mai ales prin intermediul dialogului, al monologului interior şi al stilului 
indirect liber. 

În ansamblu, nuvela urmăreşte procesul decăderii morale a lui Ghiţă, care 
ajunge treptat să fie copleşit de patima banului. Cizmar de meserie, este convins 
că nu ar putea să depăşească starea precară decât arendând pentru o vreme hanul 
de la Moara cu noroc. Două sunt motivațiile acestei hotărâri. Pe de o parte este 
animat de grija de a oferi familiei o soartă mai bună, lucru imposibil de realizat în 
sat, unde ţăranii se încalță doar pentru a merge la biserică în zilele de sărbătoare. 
De asemenea, speră ca, îmbogăţindu-se, va dobândi mai mult respect în ochii 
celor din jur. Ceea ce-l animă iniţial este, deci, sentimentul responsabilităţii şi 
nimic nu prevesteşte, deocamdată, pasiunea bolnăvicioasă pentru câştig. Meritul 
esenţial al lui Slavici este de a motiva transformările din conştiinţa personajului 
prin influența mediului social. Astfel, unele trăsături se modifică, altele se 
alterează, iar predispoziţii latente încep să se manifeste pregnant; consecinţa 
imediată, în cazul lui Ghiţă, este o criză morală profundă. 

Pentru început, însă, nimic nu anunţă această schimbare dramatică. 
Dimpotrivă, la han lucrurile merg bine, strădania este recompensată, spre marea 
satisfacţie a tuturor membrilor familiei. Sugestiv în acest sens este momentul, 
devenit aproape ritual, când, la sfârşit de săptămână, se numără câştigul obținut. 

Odată cu apariţia lui Lică Sămădăul, destinul personajului ia o întorsătură 
neașteptată. Spirit malefic, şeful porcarilor urmăreşte să facă din Ghiţă o unealtă 
indispensabilă pentru planurile sale criminale. Deşi refuză la început cu îndârjire, 
Cârciumarul va fi obligat la o serie de compromisuri. În ciuda opoziţiei disperate, 

va parcurge trepte semnificative ale decăderii morale: devine părtaş la crima lui 
Lică, jură strâmb la tribunal, îşi împinge soţia, dintr-un calcul greşit, în braţele 
Sămădăului. Eşuează, pe de-o parte, copleşit de patima banului, iar pe de altă 
parte pentru că este singur în această luptă inegală. Jandarmul Pintea nu este un 
justiţiar, ci un individ măcinat de dorinţa de răzbunare. Ana, pe de altă parte, îşi 
pierde încrederea în capacitatea lui Ghiţă de a-şi ocroti familia şi, în consecință se 
simte atrasă de Lică, fascinată de acesta, dar mai ales conştientă că are nevoie de 
un sprijin pentru a-şi creşte copiii. 

Finalul este tragic şi reflectă concepţia morală a scriitorilor ardeleni 
(Rebreanu, Agârbiceanu). Încălcând normele etice, personajele sunt drastic 
sancţionate. Ghiţă o ucide pe Ana când îşi dă seama de infidelitatea ei. La rândul 
său, este ucis de Răuţ, sluga Sămădăului. Lică se sinucide pentru a nu fi prins de 
Pintea. Hanul este incendiat, trecut prin focul purificator şi „pedepsitor” (Gaston 
Bachelard). Din perspectiva finalului, titlul conţine o amară ironie. 

În cea mai valoroasă exegeză de până acum a operei scriitorului, Magdalena 
Popescu (Slavici, ed. „Cartea Românească”, Bucureşti, 1977) porneşte de la 
premisa că structura caracterologică a personajului se reliefează în funcţie de trei 
repere: familia, normele morale ale colectivităţii şi relaţia cu Lică Sămădăul: „care 
sunt sensurile de atracţie care vectorizează personajul pe direcţii neînsumabile? Pe 
de o parte Ghiţă trebuie să respecte contractul asumat faţă de familia sa, a cărei 
răspundere întreagă o poartă şi de care e legat nu numai prin iubire, dar şi printr-o 
relaţie ce îl definise până atunci ca individualitate, ca esenţă. Pe de altă parte, Ghiţă 
e legat de opinia obştească, de comunitatea satului, faţă de care el trebuie să 
figureze ca un om onest, tare şi de încredere. În fine, cel de-al treilea mobil al 
dispersiunii interioare e perspectiva ademenitoare pe care i-o oferă bărbatului 
Sămădăul”. 

În ipostaza iniţială, Ghiţă apare ca un om echilibrat, ataşat de familie, care 
respectă normele morale tradiţionale. Hotărârea de a părăsi satul în căutarea unei 
vieţi mai bune este pe deplin justificată, chiar dacă, din perspectiva bătrânei 
implică anumite riscuri. Harnic, priceput şi perseverent, în scurtă vreme ajunge să 
se convingă că întreprinderea sa are sorţi de izbândă. Câştigul aduce în familie 
satisfacţie şi armonie, iar Ghiţă se simte împlinit. 

Venirea porcarilor, iar mai târziu a lui Lică, tulbură echilibrul sufletesc al 
personajului. Fără o motivaţie precisă, se insinuează o anume nelinişte, iar aceasta îl 
face să devină precaut: îşi mai angajează o slugă, îşi mai cumpără pistoale şi doi 
câini. 

Degringolada morală începe din momentul în care înţelege că, pentru a 
rămâne la Moara cu noroc, va trebui să devină omul de încredere al Sămădăului, 
fapt care îi schimbă radical felul de a fi: „acuma el se făcuse mai de tot ursuz, se 
aprindea pentru orice lucru de nimic, nu mai zâmbea ca mai înainte, ci râdea cu 
hohot, încât îţi venea să te sperii de el...”. Este aici manifestarea unei conştiinţe 
traumatizate. Se produce o teribilă sfâşiere lăuntrică, fără soluţie, pentru că, pe de-o 
parte, este prea orgolios pentru a se confesa, iar pe de altă parte începe să-şi piardă 

încrederea în sine, în capacitatea de a depăşi o situa 
ferme de la început devine şovăitor, iar slăbiciunile, până atunci refulate, poate chiar 
necunoscute, îl macină sufleteşte. Înainte de a se înstrăina de ceilalţi, personajul 
simte, deocamdată tulbure, teribila spaimă a înstrăinării de sine. 

Pentru a-i anihila voinţa, Lică speculează cu abilitate slăbiciunea din ce în 
ce mai evidentă pentru câştig a cârciumarului, pe care o intuise imediat. Când 
Sămădăul îi cere bani, Ghiţă percepe momentul ca o năruire a rosturilor de a trăi: 
„Mi-ai luat liniştea sufletului şi mi-ai stricat viaţa”. 

Cu toate acestea, refuză cu îndârjire pretenţiile lui Lică 
dintre cei doi nu ajunge nici un moment una de tipul călău-victimă, sugestivă în 
acest sens fiind discuţia lor de la han. Cu această ocazie, Ghiţă luptă din răsputeri 
să-şi apere independența. Se dovedeşte când ferm şi agresiv, când şovăitor şi 
conciliant. 

Încearcă să-şi liniştească scrupulele, considerând că e dominat de o forţă 
mai presus de puterile lui. La un moment dat, consideră că familia este o povară 
pentru împlinirea planurilor sale. Îndepărtarea de norma morală o percepe în toată 
gravitatea ei, dar rămâne simplu prilej de reflecţie, nu antrenează voinţa de a 
acţiona în consecinţă: „Sărmanilor mei copii, zise el, voi nu aveţi, cum avuseseră 
părinţii voştri, un tată cinstit”. 

Impasul tragic al individului este accentuat din acest moment de conştiinţa 
propriei alienări, de incapacitatea de a se smulge de sub influenţa lui Lică: „Pentru 
Ghiţă, el reprezintă ispita malefică, tentaţia bogăției blestemate, căreia inima lui 
slabă şi şovăitoare, unde scrupulele şi lăcomia se anulează reciproc, îi prescriu un 
cerc vicios al unei zbateri fără ieşire” (Mircea Zaciu). 

Eşecul lui Ghiţă este motivat astfel atât din interior, cât Şi din exterior. Pe 
de-o parte, alterarea relaţiilor cu familia şi abaterea de la norma morală 
consfințesc eşecul în plan sufletesc. De cealaltă parte, încetând să mai fie un om 
de acţiune, eşuează şi în plan social, într-o lume în care relaţiile capitaliste 
presupun, mai ales, mobilitate şi iniţiativă. 

Complexitatea personajului impune variate mijloace/procedee de 
caracterizare, autorul împletind cu măiestrie caracterizarea directă cu cea 
indirectă. Din prima categorie, scriitorul utilizează frecvent autocaracterizarea. 
Mai ales în momentele de criză sufletească, Ghiţă simte nevoia de a se autodefini, 
de a-şi descoperi slăbiciunile: „Da, îşi zise el într-un târziu, sunt un om fără de 
suflet: n-ar fi trebuit să plec de acasă fără a-i spune ei în ce treabă plec...”. Alteori, 
autocaracterizarea se face din perspectiva unor principii morale enunțate 
sentenţios „cinstea e sila pe care le-o faci oamenilor răi de a te socoti un om 
între oameni. Eu nu mai pot sili pe nimeni să nu le zică copiilor ăstora: «Tatăl 
vostru e un om ticălos!»”. 

Din aceeaşi categorie a caracterizării directe, remarcăm portretul moral 
schițat de alte personaje. Pentru Ana, schimbarea personajului ocazionează 
aprecieri severe: „Tu eşti om, Lică, iară Ghiţă nu e decât o muiere îmbrăcată în 
haine bărbăteşti, ba chiar mai rău decât aşa”, 


ție periculoasă. Omul deciziilor 


, astfel încât relaţia 

Dintre mijlocele de caracterizare indirectă, esenţiale în definirea profilului 
moral al lui Ghiţă sunt comportamentul şi relaţiile cu celelalte personaje, mai ales 
cu Lică și cu Ana. Din ambele perspective primeşte o motivaţie din interior pentru 
că, aşa cum s-a observat, evoluţia personajului este determinată de evenimente, 
dar şi de meandrele unei conştiinţe cu manifestări imprevizibile. Prins în reţeaua 
unor relaţii complicate, orgolios, dar şi cu slăbiciuni, Ghiţă întruchipează ipostaza 
omului biruit de o patimă devoratoare ilustrată de către scriitor în mod obiectiv Şi 
cu o stăpânire convingătoare a resurselor artistice: „Ceea ce apare nou Şi fără 
asemănare în epoca începuturilor lui este analiza psihologică pe care Slavici o 
practică într-un limbaj abstract. Cu mijloace sărace izbuteşte Slavici să dea 
personagiilor lui o viaţă interioară [...]. Povestitorul vede oamenii lui dinăuntru, în 
sentimentele sau crizele morale, ba chiar în procesele lor intelectuale” (Tudor 
Vianu — Arta prozatorilor români). 

În esenţă, analizând construcţia personajului în opera lui Slavici, N. Manolescu 
face următoarea observaţie: „la Slavici se constituie o reprezentare complexă, 
tridimensională a personajului, observat atent din mai multe unghiuri, ceea ce 
implică o lungire a timpului de expunere”. Criticul punctează elementele esenţiale 
care conferă originalitate artei portretului lui Slavici. În premieră la noi, 
construcţia personajului e realizată dintr-o perspectivă complexă, care presupune, 
potrivit autorului, multiplicarea unghiurilor de observaţie, raportarea la o realitate 
complexă şi o motivare profundă, din interior, a trăsăturilor morale. 

Din acest moment, scriitorii se orientează în mod hotărât către dimensiunea 
interioară a personajelor, fapt care va determina, în scurtă vreme o diversificare 
impresionantă a modalităţilor de introspecţie, în măsură să grăbească 
modernizarea prozei româneşti. (C. B.) 


Tema familiei într-un text narativ studiat 


Scriitor clasic al literaturii române, deci autor al unei opere cu statut de 
reper pentru generațiile ulterioare de prozatori, I. Slavici este autorul primei 
nuvele de factură psihologică - Moara cu noroc, text publicat în volumul 
Novele din popor (1881). Adeziunea la principiile realismului estetic este 
dovedită de tema principală a textului, Slavici intenționând să realizeze o 
monografie a satului ardelenesc surprins în perioada de început a capitalismului 
rural, dublat de procesul de pauperizare a ţărănimii; de asemenea, tema secundară 
susţine caracterul realist al prozei: este vorba despre dezvăluirea consecinţelor 
nefaste ale setei de înavuţire care naşte drama interioară a omului conştient de 
abaterea de la codul moral. 

Compoziţional, nuvela este structurată în XVII capitole, doar XV fiind 
diegetice, întrucât primul, respectiv ultimul, au rol de prolog şi epilog. Eroii 
diegezei sunt creaţi prin prisma determinismului social, având ocupaţii obişnuite, 
existând în mediul tipic de viaţă. 

Personajul principal identificabil este Ghiţă, a cărui acuză frecventă o 
reprezintă arghirofilia care a condus la distrugerea sa sufletească, urmată de 
ruinarea întregii familii, Ca atare, Patima pentru bani constituie doar pretextul 
narativ pentru Slavici de a descrie un profund zbucium interior, generat de 
sentimentul culpei, al amoralităţii cărora le cade victimă eroul. În acest sens, 
prozatorul apelează la O gamă variată de procedee ale analizei psihologice: 
gradaţia stărilor sufleteşti, monologul interior, stilul indirect liber, naraţiunea 
extradiegetică în sine. 

Însuşi incipitul, sub formă prologică, al nuvelei conţine, prin vorbele 
bătrânei, personaj raisonneur și alter-ego al scriitorului, sfaturi sapienţiale pe care 
Ghiţă (în dorinţa de a asigura bunăstarea familiei sale) le primeşte cu 
superioritatea trufaşă, dar ignorantă a bărbatului tânăr, energic şi ambițios, cu 
gustul riscului. Indemnului „Omul să fie mulțumit cu sărăcia sa, căci, dacă e 
vorba, nu bogăţia, ci liniştea colibei tale te face fericit”, Ghiţă îi răspunde: „Vorbă 
scurtă [...] să rămânem aici, să cârpesc şi mai departe cizmele oamenilor [..] şi să 
ne punem pe prispa casei la soare [...] iaca liniştea colibei!”. Ghiţă vrea să-şi 
schimbe statutul social care îi asigură şi poziţia în comunitate, respectul, dar, mai 
presus, ia decizia arendei hanului de la Moara cu noroc ca să ofere familiei sale 
siguranţa traiului susţinut financiar, economic. 

Însă, ajuns cu întreaga familie la locul unde se află hanul, fostul cizmar şi 
viitorul cârciumar este izbit de o privelişte care proiectează asupra spaţiului 
tenebrele unei lumi malefice, blestemate: „moara părăsită”, „cinci cruci”, „lopeţi 
rupte”, „acoperământ ciuruit”, „un trunchi [...] ars [..], loc de popas pentru corbii 
ce se lasă croncănind de la deal înspre câmpie”. Amintind de tărâmul blestemat 
din balada Monastirea Argeşului, acest spaţiu are rolul unui „motiv 
anticipativ” (Boris Tomasevski) care prefigurează destinul tragic al familiei, astfel 
încât titlul nuvelei se dovedeşte a fi o amară antifrază. 

Ghiţă, în calitate de cap al familiei, soț şi tată, preferă să se autoiluzioneze, 
pentru a nu se dezice de o hotărâre luată anterior pentru că ar fi decăzut în ochii 
celor dragi, iar orgoliul său masculin ar fi fost rănit. Cu toate acestea, semnele 
nefaste nu par să aibă niciun efect negativ asupra familiei: „dar binecuvântat era 
locul acesta”. Naratorul înregistrează liniştea şi concordia paradiziacă din sânul 
familiei lui Ghiţă, care prosperă material: „Ghiţă [...] se punea cu Ana şi cu 
bătrâna să numere banii, şi atunci el privea la Ana, Ana privea la el, amândoi 
priveau la cei doi copilaşi [...], iară sporul era dat de la Dumnezeu, dintr-un câştig 
făcut cu bine”. | 

Această atmosferă edenică este tulburată de sosirea la han a lui Lică 
Sămădăul, factor perturbator al siguranței familiei lui Ghiţă, dar, mai ales, al 
echilibrului interior al personajului care va abdica de la normele etice, în speţă 
cinstea şi moralitatea. Lică întruchipează eroul machiavelic fiind un spirit 
mefistofelic, iar cârdăşia pe care i-o propune lui Ghiţă este echivalentă unui „pact 
cu diavolul. Apariţia lui Lică la han o transformă, însă, într-o primă victimă pe 
Ana, care trăieşte sentimente contradictorii, îngemănând teama de necunoscutu 

dur, dar şi fascinaţie faţa de farmecul viril al lui Lică: „Ana rămase privind ca un 
copil uimit la călăreţul ce stătea ca un stâlp de piatră înaintea ei”. Incă de la 
început, Ghiţă intuieşte că are de-a face cu un om necinstit şi încearcă să i se 
opună, având presentimentul întovărăşirii cu un ins amoral care îi strecoară în 
suflet nelinişte („junghi prin inimă”, „răcit în tot trupul”). Lică refuză să creadă că 
Ghiţă nu a auzit vorbindu-se despre el, prezentându-se ca o legendă a acelor locuri 
pe care le stăpâneşte. Impunându-i lui Ghiţă să i se asocieze, Lică se defineşte 
printr-un clişeu verbal ce îl recomandă drept un individ care nu admite 
contrareplică: „M-ai înţeles?”. Naivă, Ana nu îl percepe pe Lică în dimensiunea 
reală a fiinţei sale demonice, lăsându-se sedusă de puterea lui, astfel încât scena 
întâlnirii celor trei (Ghiţă, Ana, Lică) reprezintă prima treaptă a prăbuşirii familiei 
lui Ghiţă. 

Devenind complice al afacerilor ilegale propuse de Lică, Ghiţă începe să 
câştige, însă, concomitent, se declanşează şi angoasa bărbatului care îşi cumpără 
pistoale, îşi ia câini, simbol al încercării defensive. Soţia sa sesizează 
transformarea lui Ghiţă care, iscodit de nevastă, se preface a râde, o mască forţată 
care ascunde spaima. Treptat, hangiul devine ursuz, irascibil, iar Ana se teme de 
schimbarea suferită de bărbatul care, căzut victimă înavuţirii, a renunţat la cinstea 
şi integritatea morală. Acuzat de femeie, Ghiţă afirmă la un moment dat că ar fi 
dorit „să nu aibă nevastă şi copii pentru ca să poată zice «Prea puţin îmi pasă»”. 
Doar în aparenţă aceasta mărturisire este a unui arghirofil irecuperabil, în realitate, 
dorinţa sa este aceea de a nu avea familie, astfel încât să nu fie responsabil pentru 
securitatea acesteia, acum pusă în pericol. Faptul că este cap al familiei îl 
determină să-şi judece acţiunile prin prisma consecinţelor asupra celor dragi, spre 
deosebire de Lică — om independent, liber, care are posibilitatea de a acţiona, pe 
când Ghiţă se simte „legat” şi din acest motiv este „supărăcios”. 

Deşi Ana încearcă să fie alături de soțul ei, Ghiţă o îndepărtează, mai mult, o 
aruncă în braţele Sămădăului, iar aceasta, după o iniţială senzaţie de silă, se lasă 
vrăjită de Lică; scena dansului este elocventă, din perspectiva alunecării Anei spre 
infidelitate: „[...] ea prinse voie bună; se cam tulbura când Lică se apropia de 
dânsa; sângele îi năvălea în obraji [...]”. 

În câteva rânduri Ghiţă generează scene aprinse, în care se opune lui Lică, 
orgoliul declanșând crizele bărbatului care, în cele din urmă, cedează, conştient de 
superioritatea adversarului afirmând: „nu vreau să mă ţii numai de frică, ci umblu 
să intru la învoială cu tine. Sunt gata să-ţi fac pe plac”. Condiţia impusă de Ghiţă 
este aceea a unei imagini pe care dorește să o conserve: om onest („să înţelegi că, 
dacă e să vă fiu de folos lumea trebuie să mă creadă om cinstit şi stricat cu voi”). 
Ghiţă oscilează în ceea ce-l priveşte pe Lică, respectiv în intenţia de a denunța 
fărădelegile acestuia şi în neputința determinată de teama pierderii familiei. 
Introducerea unui nou personaj pe scena diegetică — jandarmul Pintea — pare să-i 
dea lui Ghiţă o siguranţă: prietenia cu jandarmul se dovedeşte a fi o încercare de a 
se salva moral, ambii având ţel comun: distrugerea lui Lică Sămădăul. Cu toate 
acestea, zbuciumul lăuntric al lui Ghiţă se amplifică, iar notaţiile în stil indirect 

liber se dovedesc resurse elocvente în analiza psihologică a prăbuşirii interioare: 
„pentru ce a rămas el la cârciumă? Pentru ce a vorbit?! Pentru cel? Îşi zise el, în 
cele din urmă deznădăjduit”. Pendularea emoţională a eroului este evidentă, 
pentru că în următorul pasaj Ghiţă se impulsionează orgolios: „a venit vremea să 
te răfuieşti”. 

În acelaşi capitol, Ghiţă manifestă din nou pornirea de a-l înfrunta direct pe 
Lică, arătându-se nepăsător faţă de propria-i viaţă, însă hotărârea îi slăbeşte când 
îşi aminteşte de Ana şi de copii, pentru care se simte responsabil: „din dragoste 
către dânsa şi către copii venise la Moara cu noroc; din dragoste pentru dânsa Şi 
pentru copii se băgase în strâmtoarea în care se afla”. Conflictul între cei doi soţi 
izbucneşte cu o virulență nebănuită, mai ales la Ana, atunci când aceasta 
suspectează imoralitatea lui Ghiţă, reproşându-i, geloasă, că a avut de-a face cu „O 
muiere tânără şi frumoasă”. Ana îi aruncă soțului cuvinte grele, acuzându-l că o 
supune unei torturi care o îndeamnă să se sinucidă lăuntric („mă laşi să mă omor 
eu din mine”). Reacţia lui Ghiţă este iniţial de îngrijorare, apoi de disperare şi, 
finalmente, de mânie la auzul vorbelor denigratoare ale soției. Mai mult încă, Ana 
îi dezvăluie şi faptul că este conştientă de complicitatea lui Ghiţă cu Lică, dar îi 
arată că îl susţine, deşi are conştiinţa propriei ticăloşii: „eu sunt prea ticăloasă ca 
să te pot da de gol”. Minţind neîntrerupt, Ghiţă îşi manifestă dezgustul faţă de 
soţia capabilă să creadă asemenea josnicii, însă sunt doar cuvinte care 
demonstrează că bărbatul continuă să se autoiluzioneze mimând faţă de femeie 
onestitatea pierdută iremediabil. 

Oscilaţiile personajului sunt motivate de încercarea sa disperată de a păstra 
aparența unui om cinstit deoarece, în forul său interior, Ghiţă este conştient de 
păcatul căruia i-a căzut victimă. Treptat, în faţa femeii, bărbatul îşi va recunoaşte 
vina, minciuna în care se zbate fără ieşire. În acest sens, sugestivă este scena 
ulterioară mărturiei în procesul intentat lui Lică Sămădăul (deşi iniţial se hotărâse 
a da în vileag nelegiuirile Sămădăului, la proces jură strâmb, iar Lică este achitat). 
Nemaiputând îndura privirile acuzatoare ale nevestei, copleşit de povara păcatului, 
Ghiţă îşi mărturiseşte culpa: „iartă-mă cel puţin tu, căci eu n-am să mă iert cât voi 
trăi pe față pământului”. Condamnându-se pentru faptele necinstite, Ghiţă înţelege 
că a eşuat în calitate de tată şi soț, făcându-şi de râs familia: „sărmanii mei copii, 
zise el, voi nu mai aveţi, cum avusese părinţii voştri, un tată om cinstit [...] eu nu 
mai pot sili pe nimeni să nu zică copiilor acestora: «tatăl vostru e un ticălos»”. În 
acest moment tot bătrâna intervine, sugerând metaforic calea izbăvirii: „stai acasă 
şi te pune să-ţi torci din fuiorul tău o cămaşă curată”. 

O discuţie extrem de tăioasă, în care Lică se autocaracterizează cu cinism, 
declanşează orgoliul latent al lui Ghiţă. Declarându-i cârciumarului fără ezitare că 
a făcut din el un om vinovat, Lică îi aruncă, practic, în faţă adevărata identitate de 
acum, un om necinstit, dar, mai presus, o fantoşă manipulată de diabolicul Lică 
Sămădăul. Ameninţându-l cu moartea în condiţiile în care s-ar sustrage alianţei, 
Lică îşi explică într-o manieră sadic-perversă, evoluţia şi psihologia de criminal. 
Totodată, încearcă şi să-i flateze vanitatea lui Ghiţă afirmând: „dacă te-aş avea 

tovarăş pe tine, aş râde şi de dracu, şi de mumă-sa”. Lică face, însă o greşeală de 
tactică psihologică, recunoscându-și vulnerabilitatea în faţa femeilor, „mai ales a 
unei singure femei”. Acum Ghiţă îşi dă seama de adevăratul pericol ce plana 
asupra întregii familii: pierderea Anei, pentru care era evident că Lică simţea o 
atracţie irezistibilă, iar Ana răspundea fascinată chemării bărbatului, Din acest 
moment, întreaga energie a lui Ghiţă este canalizată în vederea înlăturării 
definitive a duşmanului, nu doar al său, ci al familiei. Însă, planul pus la cale nu 
este studiat în toate repercusiunile sale: împingând-o pe Ana în braţele 
Sămădăului pentru a-i întinde o cursă, Ghiţă greşeşte incalificabil, pentru că 
femeia se lasă acaparată de forţa virilă a lui Lică, pe când pe soţul ei îl percepe un 
om laş, aruncându-i cuvinte grele şi considerându-l „muiere în straie bărbătești”. 

Capitolul al XVI-lea aduce cu sine deznodământul, la fel de tragic precum 
drama prelungită a familiei lui Ghiță. Scena uciderii Anei de către soțul ei este 
plină de gesturi contradictorii ale bărbatului, concretizate în cuvinte care sunt în 
opoziție cu intenția criminală şi săvârşirea ei. Majoritatea exegeţilor văd în actul 
comis de Ghiţă manifestarea unei gelozii patologice, însă dincolo de uciderea ca 
fapt, niciun gest, nicio vorbă nu dovedesc ura unui bărbat înşelat. Este adevărat că 
scena omorului are loc după infidelitatea Anei, dar bărbatul nu caută să 
pedepsească adulterul. Paradoxale apar, în raport cu asasinatul, gesturile tandre ale 
soţului faţă de soţia căreia „îi apucă cu amândouă mâinile capul şi privi dus în faţa 
ei”. Declaraţia bărbatului („nu-ţi fie frică... tu ştii că-mi eşti dragă ca lumina 
ochilor”) caută să o liniştească pe femeia îngrozită, însă acestea nu sunt cuvintele 
unui om ce şi-a pierdut raţiunea. Menţiunea naratorului care caracterizează 
atitudinea lui Ghiţă este elocventă: „bărbatul este înduioşat”, iar, mai târziu, 
începe să plângă, strângând-o „la sân şi sărutându-i fruntea”. Cititorul identifică 
aici mai degrabă atitudinea paternală, a tatălui încercând să-şi protejeze copilul de 
un pericol iminent. De altminteri, cuvintele lui Ghiţă justifică interpretarea: „am 
să te omor cum mi-aş omorî copilul meu când ar trebui să-l scap de chinurile 
călăului”. Intuitiv, Ana simte că explicaţia se regăseşte într-un păcat comis: „ce- 
am păcătuit eu?”. Motivația crimei este de ordin psihanalitic: conştientizându-şi 
vina de a o fi împins pe Ana în braţele călăului, deci ale păcatului, bărbatul îşi dă 
seama că Ana este viitoarea victimă a aceleaşi drame interioare trăite de Ghiţă 
până atunci. Hotărând să se sinucidă pentru a scăpa de povara păcatului („simt că 
nu mai pot trăi”), Ghiţă îşi înţelege gestul criminal ca pe o mântuire a Anei („pe 
tine nu pot să te las vie în urma mea”). Prin urmare, scena împrumută din 
tragediile similare dostoievskiene în care sufletele se solidarizează în nenorocire. 
Personajele se raportează, în baza codului etic tradiţional, de care sunt conştiente, 
la principiul esenţial al moralității, iar când sentimentul culpei, determinat de 
îndepărtarea de la normele creştine ori general umane, devine devastator, calea de 
a curma şirul suferințelor este moartea. Din acest motiv Ghiţă o omoară pe Ana 
într-un gest ce se doreşte a fi izbăvitor; fără a mai apuca să-şi finalizeze intenţia 
sinucigaşă, Ghiţă moare ucis de oamenii lui Lică; aceştia, apoi, incendiază hanul, 
focul conotând metaforic ideea de purificare a păcatelor celor doi soţi. 

Prin urmare, finalul este tragic, dovedind semnifica 
moartea lui Ghiţă şi a Anei este un tribut plătit acestui tărâm malefic. Însuşi 
coordonatorul forțelor nefaste ale acestei lumi piere, Lică Sămădăul, este 
sancţionat pentru dramele pe care le-a generat nu numai în familia lui Ghiţă, ci 
pentru toate asasinatele comise anterior. Aparent stăpânit de o singură trăsătură 
dominantă — intoleranţa maximă faţă de virtualul adversar, Lică se desprinde, mai 
ales în finalul nuvelei, de profilul unui asasin eminamente dezumanizat. Are 
puterea să-şi recunoască marea slăbiciune („pasiunea pentru femei, mai ales 
pentru una singură”), însă întreaga sa viaţă se caracterizează prin lupta împotriva 
dependenţei, de orice fel. Ca atare, fundamentală rămâne dorinţa de libertate, pe 
care caută să o menţină cu orice preţ (şi astfel devine diabolic); însă, până şi Lică 
este conştient că există o forţă superioară pe care nu o neagă: Dumnezeu („M-a 
ajuns mânia lui Dumnezeu!” va exclama.). Din acest punct de vedere, scena finală 
a sinuciderii Sămădăului dobândeşte conotaţiile unui gest eliberator prin care 
omul alege moartea ca formă de libertate, înțelegând să nu devină prizonier al lui 
Pintea sau al legii statului pe care o desfide. 

Deznodământul nuvelei este dublu: pe de o parte, prin legea estetică, 
specifică realismului, se pedepseşte abaterea de la codul moral în cazul celor trei 
vinovaţi (Ana, Ghiţă, Lică), pe de altă parte, epilogul textului aduce în prim plan 
(simetric prologului) cuvintele bătrânei care, înţeleaptă, înţelege că, dincolo de 
greşelile omului, se află destinul căruia acesta i se supune: „simţeam eu că nu are 
să iasă bine; dar aşa le-a fost data!...”. Iar sancţiunea divină survine în condiţiile în 
care principiile creştine sunt încălcate de omul supus greşeli. (S. Z.) 


ţia antifrastică a titlului: 


Tema banului/ a înavuţirii în nuvela psihologică Moara cu noroc 
de Ioan Slavici 


Prezent în epoca marilor clasici, alături de Mihai Eminescu, Ion Creangă, 
lon Luca Caragiale, loan Slavici este primul scriitor de seamă al Transilvaniei, 
creatorul în proza românească al romanului şi al nuvelei realist-psihologice, 
înscriindu-se în rândul prozatorilor modemi, anticipându-l pe Liviu Rebreanu. 
Scriitorul este cunoscut în literatura română mai întâi ca nuvelist, textele sale 
aducând o viziune realistă asupra satului transilvănean. 

Nuvela Moara cu noroc a fost publicată în volumul Novele din popor 
(1881), apreciat de Eminescu pentru adâncimea sufletească a lumii evocate de 
autor, Tematica nuvelelor este variată: evocarea satului transilvănean cu 
mentalitatea şi viaţa socială specifică (Gura satului, Pădureanca); afirmarea 
rolului intelectualului în iluminarea oamenilor (Popa Tanda, Budulea 
Taichii); dezvăluirea procesului de dezumanizare a omului în goana după bani 
(Comoara, Moara cu noroc). l o 

Operă epică de mare întindere, „o nuvelă solidă cu subiect de roman”, cum 
o aprecia George Călinescu, Moara cu noroc este o capodoperă a nuvelisticii 

româneşti, un moment de referinţă în evoluţia nuvelei româneşti. Prin ea, Slavici, 
alături de I. L. Caragiale, este considerat creatorul nuvelei realist-psihologice. 
Nuvela Moara cu noroc reprezintă în literatura română curentul realist, prin 
vocaţia de a zugrăvi mediul social şi de a crea tipologii umane complexe. Moralist 
şi fin psiholog, loan Slavici este un precursor al lui Liviu Rebreanu, realitatea 
fiind zugrăvită fără a neglija conţinutul de semnificaţii. 

Titlul operei Moara cu noroc este o antifrază, dovedindu-se că ceea ce se 
constituia într-o speranţă de bunăstare a familiei care a luat în arendă cârciuma se 
transformă într-un „nenoroc”, pentru că s-au încălcat preceptele sintetizate de 
vocea corifeului antic, a bătrânei, ironia scriitorului fiind evidentă. 

Tema operei fixează coordonata psihologică pe care se înscrie subiectul 
nuvelei şi permite autorului să dezvăluie consecinţele nefaste pe care setea de 
înavuţire le are asupra omului, în contextul social din Transilvania de la sfârşitul 
secolului al XIX-lea, când pătrund relaţiile de tip capitalist. Dimensiunea morală a 
nuvelei este susţinută de motivul literar al dezrădăcinării: dorinţa lui Ghiţă de a-şi 
schimba statutul social. Goana sa după avere îi zdruncină liniştea sufletească Şi îl 
duce la pierzanie. Sărăcia, preţuită de Ioan Slavici în alte nuvele pentru puterea ei 
miraculoasă de a menţine echilibrul sufletesc al omului, liniştea vieţii lui, devine 
la începutul nuvelei Moara cu noroc motiv de puternice frământări, dând lui 
Ghiţă un sentiment de inferioritate. El identifică sărăcia cu lipsa de demnitate şi 
doreşte să se îmbogăţească nu neapărat pentru a trăi mai bine, ci pentru a fi 
cineva, pentru a fi respectat. Nemulțumit de condiţia sa socială, el simte că ar 
putea face şi altceva, mai rentabil, decât să cârpească cizmele sătenilor. 

Din punct de vedere compozițional, nuvela cuprinde 17 capitole, care 
urmăresc în ordine cronologică faptele ce pecetluiesc destinul unui cizmar stăpânit 
de dorinţa de înavuţire. Unitatea şi simetria construcţiei epice sunt realizate prin 
prezenţa cuvintelor bătrânei (mama Anei) la începutul şi la sfârşitul nuvelei 
(procedeu prin care îl anticipează pe Liviu Rebreanu din romane): personajul, deşi 
secundar, este purtătorul mesajului etic al autorului, scriitor moralist convins de 
funcția morală a artei. 

Subiectul nuvelei este prefigurat de cuvintele bătrânei: „Omul să fie 
mulţumit cu sărăcia sa căci, dacă e vorba, nu bogăţia, ci liniştea colibei tale te face 
fericit” ce anunţă o lege de viaţă dintr-un cod nescris, dar cristalizat şi transmis 
prin înţelepciunea populară. Teza morală este explicit formulată, ilustrând astfel 
tehnica anticipaţiei, specifică realismului, prefigurând destinul nefast sub semnul 
căruia se situează personajele acestei lumi. Cuvintele bătrânei sunt cele care 
confirmă sfârşitul tragic al acestui parcurs: „Aşa le-a fost data”, care se derulează 
pe parcursul unui an, de la Sfântul Gheorghe până la Paşte, două repere temporale 
religioase, care susţin viziunea scriitorului realist prin cultivarea simbolurilor 
sacre, prologul şi epilogul dobândind astfel o valoare nu numai din punctul de 
vedere al construcţiei operei, ci şi din acela al sensului moral. Cititorul este astfel 
introdus în universul ficțional al operei în expoziţiune, printr-o descriere a 
locurilor, pentru familiarizarea cu atmosfera satului transilvănean, este ghidat pe 

tot parcursul nuvelei de elemente simbolice şi 
prezentarea hanului incendiat, primind sensul învăţ 
bătrânei. Simetria compoziţională închide o lum 
asigurându-se astfel un final închis operei, singurel 
mistuitor de la han fiind cele care nu au fost 
înavuțţirii: bătrâna şi cei doi copii. 

| Conflictul este complex, de natură socială, psihologică, morală, declanşat de 
o intrigă bine construită, specifică nuvelei. Având în vedere dimensiunea 
psihologică a operei, în prim-plan este situat conflictul interior trăit de Ghiţă, care 
este sfâşiat de dorinţe contradictorii: aceea de a rămâne om cinstit, păstrându-şi 
tihna familiei şi aceea de a se îmbogăţi alături de Lică. | 

Având un subiect concentrat de-a lungul celor 17 capitole, nuvela 
proiectează destinul lui Ghiţă, cizmar sărac, dar onest, care ia în arendă cârciuma 
de la Moara cu noroc pentru a se îmbogăţi cât mai rapid, primele semne ale 
bunăstării neîntârziind să apară şi cârciuma aduce profit. De altfel, aspiraţia lui 
este firească şi îşi doreşte să acumuleze atâţia bani cât să-şi angajeze vreo zece 
calfe cu ajutorul cărora să-şi continue meseria. 

Intriga se constituie în momentul apariţiei lui Lică Sămădăul,. şeful 
porcarilor de prin împrejurimi, care tulbură echilibrul familiei şi determină 
procesul iremediabil de înstrăinare a lui Ghiţă faţă de familie, pe care Slavici îl 
notează cu fineţe analitică. Deşi realizează pericolul pe care îl poate: reprezenta 
Lică pentru familia lui, Ghiţă nu se poate sustrage slăbiciunii sale pentru bani, cu 
atât mai mult cu cât sămădăul este un bun cunoscător al oamenilor şi îi intuieşte 
slăbiciunea. 

Complexitatea personajului este datorată mai puţin conflictului de natură 
exterioară, cât bogatei vieţi interioare, coordonată tematică specifică realismului. 
Evoluţia lui Ghiţă de la personaj-tip, produs al mediului social, la individualitate, 
determinat psihologic, este una sinuoasă, cu frământări lăuntrice. Procedeele 
specifice nuvelei psihologice, precum analiza psihologică, realizată prin monolog 
interior și stil indirect liber, pun în lumină ezitările eroului între cele două căi 
simbolizate de Ana — valorile familiei, echilibrul sufletesc — şi Lică — bogăţia, 
tentaţia banului. _ 

Desfăşurarea acţiunii cuprinde încercarea personajului de a-şi lua câteva 
măsuri de protecţie: pistoale de la Arad, doi câini ciobăneşti, îşi angajează o slugă 
credincioasă, dar teama și zbuciumul nu-l părăsesc. Acţiunile, gesturile şi 
atitudinea lui Ghiţă scot la iveală incertitudinea şi nesiguranța Care-l domină, 
teama şi suspiciunea instalate definitiv în sufletul său de când intră în cârdăşie cu 
Lică, Astfel, Ghiţă devine „de tot ursuz, se aprindea pentru orişice lucru de nimic, 
nu mai zâmbea ca mai înainte, ci râdea cu hohot, încât îţi venea să te sperii de el”, 
iar când se mai juca, rar, cu Ana, „îşi pierdea repede cumpătul şi-i lăsa urme 
vinete pe braţ”. 


Degradarea umană se produce treptat şi sigur. Ajunge să regrete faptul că are 


nevastă şi copii, şi-ar fi dorit să poată zice „prea puţin îmi pasă”, se îndepărtează 


părăseşte acest spaţiu prin 
ăturii sintetizate de cuvintele 
e care îşi are propriile legi, 
e personaje care scapă de focul 
pervertite de jocul murdar al 

încet, dar sigur de Ana, relaţiile dintre ei fiind din ce în ce mai reci, „îi era parcă n- 
a văzut-o demult şi parcă era să se despartă de dânsa”. Conflictul interior este din 
ce în ce mai puternic, lupta dându-se între fondul cinstit al lui Ghiţă şi ispita 
îmbogăţirii. Sufletul complex şi labil este sfârtecat între dorința de a pleca de la 
Moara cu noroc, rămânând un om cinstit şi tentaţia pe care n-o mai poate controla, 
a lăcomiei de bani. Ghiţă îşi face reproşuri, are remuşcări sincere şi dureroase 
„iartă-mă, Ano, iartă-mă cel puţin tu, căci eu n-am să mă iert cât oi trăi pe faţa 
pământului”. Altădată, într-o efuziune a sentimentelor paterne, îşi deplânge 
prăbuşirea, căreia nu i se putea împotrivi: „sărmanilor mei copii, voi nu mai aveţi 
[...] un tată om cinstit [...] tatăl vostru e un ticălos”. Fricos, Ghiţă se afundă tot mai 
mult în faptele mârşave puse la cale de Lică, „ispita malefică, tentaţia bogăției 
blestemate” (Mircea Zaciu), momentul decisiv al alunecării fiind mărturia 
mincinoasă pe care o declară în faţa judecătorilor. 

Narațiunea realistă este obiectivă, realizată la persoana a III-a (focalizare 
„Zero” — în termenii lui Gerard Genette; viziune „par derrière” — în terminologia 
lui J. Pouillon), de către un narator omniscient. Astfel, naratorul obiectiv îşi lasă 
personajele să-şi dezvăluie trăsăturile în momentele de maximă încordare, 
consemnându-le gesturile şi limbajul, precum şi relaţiile dintre ele prin 
caracterizare indirectă. Caracterizarea directă relevă portrete sugestive, în care 
detaliile fizice relevă trăsături morale ale personajelor (este cazul portretului 
realizat lui Lică Sămădăul: „un om de treizeci şi şase de ani, înalt, uscăţiv şi supt 
la faţă, cu mustaţa lungă, cu ochii mici şi verzi şi cu sprâncenele dese ŞI 
împreunate la mijloc. Lică era porcar, însă dintre cei care poartă cămaşă subţire şi 
albă ca floricelele, pieptar cu bumbi de argint și bici de carmajin”). Ghicind 
gândurile lui Ghiţă, sămădăul îl caracterizează astfel: „Tu eşti om, Ghiţă, om cu 
multă ură în sufletul tău, şi eşti om cu minte: dacă te-aş avea tovarăş pe tine, aş 
râde şi de dracul şi de mumă-sa. Mă simt chiar eu mai vrednic când mă ştiu 
alăturea cu un om ca tine”, determinându-l să accepte implicarea în afacerile cu 
turmele de porci. Treptat, Ghiţă devine complice fără voie în jefuirea arendaşului 
ŞI în uciderea unei femei. | 

Dezumanizarea lui Ghiţă se produce într-un ritm alert. Autoanalizându-se, el 
dă vina pe firea lui slabă, încercând astfel să se scuze faţă de sine şi să-şi motiveze 
faptele, „aşa m-a lăsat Dumnezeu! Ce să-mi fac dacă e în mine ceva mai tare decât 
voinţa mea?! Nici cocoșatul nu e însuşi vinovat că are cocoaşă în spinare”. 
Jurământul strâmb reprezintă apogeul degradării morale a lui Ghiţă, acoperind 
nelegiuirile lui Lică. Punctul culminant al nuvelei este acela când Ana este 
împinsă în braţele lui Lică de către soţul acesteia pentru a-l reţine pe Lică cu toate 
bunurile furate. Ana se abandonează sămădăului, prilej pentru a-i compara pe cei 
doi bărbaţi: Lică este adevărat „om”, în vreme ce Ghiţă „nu e decât o muiere 
îmbrăcată în haine bărbăteşti”. Este o atitudine oarecum imatură, pentru că Ana, 
cu timpul, „confundă depravarea cu joaca, iubirea pentru altul cu grija pentru soţul 


ei, resentimentul faţă de acesta cu sila faţă de insecuritatea morală” (Magdalena 
Popescu, Slavici). 

l De la complicitate. la crimă nu mai e decât un pas, el devine ucigaş 
înjunghiind-o pe Ana, care „era întinsă la pământ şi cu pieptul plin de sânge cald, 
iar Ghiţă o ţinea sub genunchi și apăsa cuțitul mai adânc spre inima ei”, În aceeaşi 
clipă, Răuț „îşi descarcă pistolul în ceafa lui Ghiţă”, care moare fără să mai poată 
afla cine l-a împuşcat. Patima pentru bani pune stăpânire pe Ghiţă și acesta cade 
pradă propriului său destin căruia nu i se poate opune, prăbuşindu-se — încet, dar 
sigur — de la omul cinstit şi harnic la statutul de complice în afaceri necurate ŞI 
crimă, până la a deveni ucigaş. Dorind să se răzbune, acesta oferă probe 
jandarmului Pintea pentru a demonstra vinovăția sămădăului, după ce va fi oprit 
jumătate din sumele aduse de acesta. Sfârşitul lui Lică este pe măsura faptelor 
sale: pentru a nu cădea victima justiţiarului Pintea, se izbeşte cu capul de un copac 
din apropierea hanului. 

Surprinzând viaţa şi moravurile unei lumi, Slavici creează personaje 
complexe şi verosimile, al căror destin este dirijat de puterea de seducţie a banilor. 
Ele sunt la început personaje antitetice, care evoluează paralel, devenind 
complementare. Analiza psihologică, monologul şi dialogul, faptele şi gândurile 
protagonistului, opiniile celorlalte personaje, dezvăluie procesul devenirii lui 
Ghiţă, tragismul vieţii lui. Astfel, nuvela Moara cu noroc — afirmă criticul 
literar Mircea Zaciu — „nu este o simplă investigaţie sociologică a unui mediu 
«pastoral», nici o povestire tenebroasă spusă cu intenţii moralizatoare. 
Semnificaţia ei ascunsă descoperă o morală istorică extraordinar înţeleasă: forța 
elementară, violența molipsitoare, agresivă şi aparent victorioasă, distrugătoare şi 
nimicind totul în calea ei, se autodevoră”. Ry 4 

Prin particularităţile de realizare a personajelor, prozatorul dovedeşte fineţe 
în observarea mişcării psihologice, în detectarea zonelor obscure ale psihicului 
uman, mecanism pe care îl demontează şi îl dezvăluie în amploarea sa tragică. 
„Sancţionarea drastică a protagoniştilor e pe măsura faptelor săvârşite, lor 
lipsindu-le stăpânirea de sine, simţul măsurii şi cumpătul” (Pompiliu Marcea), 
conform principiilor morale care guvernează universul operei, prezentat în 
manieră realistă. (C. Creiţă) 


Asemănări și deosebiri între două tipuri de nuvelă (nuvela istorică și 
nuvela fantastică) — Costache Negruzzi — Alexandru Lăpuşneanul 
şi Ioan Slavici — Moara cu noroc 


În mod obişnuit, nuvela este definită în funcţie de câteva trăsături care o 
individualizează: apartenenţa la genul epic, acţiunea concentrată, situarea, ca 
întindere, între schiţă şi roman, prezenţa unui singur fir epic, urmărind un conflict 
unic (Dicţionar de termeni literari), linear, orientat spre deznodământ. Personajele 
sunt, de obicei, puţine, iar trăsăturile lor de caracter se dezvăluie progresiv, pe 
măsura antrenării lor în evenimentele prezentate. Dicţionarul Larousse 
accentuează, în plus, „caracterul general dramatic”, modalitate de a releva 

ponderea dialogului în cadrul speciei, ca rezultat al tendinței permanente de 
obiectivare şi de evidenţiere a verosimilităţii. 

Ca specie, în plan european, nuvela începe să se individualizeze de prin 
secolele XIV-XV, sensul etimologic al termenului fiind de „noutate”, „nuvelă” 
(din francezul nouvelle sau italianul novella). S-a dezvoltat şi s-a diversificat 
permanent în decursul timpului. Are ca reprezentanţi de seamă pe Boccaccio, 
Chaucer, La Fontaine, autor al unor nuvele în versuri, iar mai târziu E.T.A. 
Hoffmann, Jean Paul, Mérimée, Maupassant, Gogol, Cehov, M. Twain, E. 
Hemingway. 

Complexitatea speciei implică, printre altele, şi diversificarea punctelor de 
vedere în privinţa clasificării. Din perspectiva raportării la curentele literare, se 
vorbeşte de nuvelă renascentistă, romantică, realistă sau naturalistă. O altă 
clasificare larg utilizată are în vedere „criterii combinate”, raportate la subiect şi la 
modalitatea lui de tratare. Astfel se disociază între nuvela istorică, psihologică, 
fantastică, filosofică, anecdotică etc. 

În literatura română specia începe să se dezvolte încă din perioada 
patruzeci-optistă, o primă reuşită fiind capodopera lui C. Negruzzi, Alexandru 
Lăpuşneanul. La impunerea speciei au contribuit, de asemenea, V. Alecsandri, N. 
Filimon, Al. Odobescu, M. Eminescu, I. Slavici, I. L. Caragiale, Gala Galaction, 
V. Voiculescu, L. Rebreanu, M. Eliade, M. Preda, D. R. Popescu. 

Cele două opere în discuţie sunt creaţii reprezentative ale literaturii române. 
Prima este o operă de inspiraţie istorică şi prezintă evenimente din a doua domnie 
a lui Alexandru Lăpuşneanu (1564-1569), pe când cea de-a doua este o nuvelă 
psihologică în care se urmăreşte procesul de dezumanizare a individului sub 
influenţa nefastă a banului, a dorinţei de îmbogăţire. 

În privinţa asemănărilor, trebuie remarcată, de la început, în cazul ambelor 
opere construcţia epică riguroasă, simetria compoziţională desăvârşită. In opera 
lui Negruzzi se evidenţiază imediat echilibrul clasic. Nuvela este structurată în 
patru părţi, fiecare cu câte un motto semnificativ care sugerează desfăşurarea 
evenimentelor. 

Aceeaşi rigoare caracterizează şi creaţia lui loan Slavici. Dintre cele 17 
capitole, primul și ultimul au rol de prolog şi de epilog. Prin intermediul acestora, 
autorul plasează întreaga acţiune într-o perspectivă etică (vorbele bătrânei 
exprimă, în fond, filosofia de viaţă a poporului). Destinul personajelor depinde, în 
mod decisiv, de modul în care fiecare se raportează la normele morale nescrise ale 
colectivităţi. 

În ambele nuvele firul epic se dezvoltă linear, iar momentele subiectului se 
înlănţuie în ordinea lor firească. Narațiunea se realizează la persoana a III-a, 
atitudinea autorilor fiind, de obicei, obiectivă (intervenţiile directe sunt, în ambele 
cazuri, minime). Construcţia epică echilibrată are drept consecință accentuarea 
verosimilităţii evenimentelor şi, implicit, sporirea participării sufleteşti a 
cititorului. De altfel, impresia de verosimilitate este urmărită cu atenţie de către 
cei doi autori pe tot parcursul operelor. Negruzzi respectă, de obicei, adevărul 

istoric, iar intervenția epică se subsumează în mod conştient acestui deziderat. 
Abaterile, câte sunt, se explică mai ales prin dorința de a realiza un echilibru 
compozițional desăvârşit. De fiecare dată, însă invenția se armonizează cu 
realitatea, astfel încât cititorul nu percepe nici un moment diferențele şi nici nu 
este preocupat de acest aspect. 

La rândul său, Slavici surprinde, în mod convingător, un moment 
semnificativ din evoluţia societăţii transilvănene în a doua jumătate a secolului al 
XIX-lea, pătrundere progresivă a relaţiilor de tip capitalist, cu consecinţe grave 
într-o societate rurală şi, în bună măsură, cu o mentalitate arhaică. Acestea 
modifică mentalitatea indivizilor şi generează drame, un exemplu sugestiv în acest 
sens fiind, în primul rând, cârciumarul Ghiţă. 

Personajele sunt, în ambele creaţii, complexe, surprinse în mediul lor de 
viaţă şi au valoare tipologică. Alexandru Lăpuşneanu, personaj eponim al nuvelei 
lui C. Negruzzi reprezintă tipul domnitorului feudal. Complexitatea acestuia se 
evidenţiază, deopotrivă, prin faptele sale, modul de a gândi, raportarea 
permanentă la celelalte personaje din operă. 

De cealaltă parte, Ghiţă ilustrează ipostaza individului care ajunge să fie 
devorat de patima banului. În ambele cazuri trăsăturile morale se reliefează în 
mod firesc, iar mijloacele de caracterizare sunt complexe: comportamentul, felul 
de a gândi, de a vorbi, relaţiile cu alte personaje. 

În privinţa deosebirilor, trebuie remarcate, mai întâi, sursele de inspiraţie. 
Opera lui Negruzzi evocă un moment semnificativ al istoriei Moldovei, pe când 
Ioan Slavici plasează acţiunea nuvelei Moara cu noroc în a doua jumătate a 
secolului al XIX-lea. 

Diferă, de asemenea, tehnica incipitului şi a finalului. În Alexandru 
Lăpuşneanul, informaţia istorică este în măsură să contureze, de la început, o 
epocă zbuciumată, în acord cu sursa de inspiraţie şi, mai ales, cu faptele ce 
urmează a fi prezentate. Faţă de cronică, din final lipsesc consideraţiile de ordin 
moral, scriitorul păstrând aceeaşi atitudine sobră. 

În Moara cu noroc, primul şi ultimul capitol au rol de prolog şi de epilog, 
care plasează desfăşurarea epică sub semnul unei concepţii etice solide. 

Deosebirile dintre cele două creaţii ţin nu numai de specificul sursei de 
inspiraţie, ci şi de curentul literar în care se încadrează. În opera scriitorului 
moldovean, trăsăturile romantice (tema, construcţia personajelor, atmosfera de 
epocă) se armonizează cu cele clasice sau realiste, aspect deloc singular într-o 
perioadă în care efortul de modernizare a structurilor literare determină situații de 
neconceput în alte literaturi, precum „arderea etapelor” sau „amestecul vârstelor 
literare” (Paul Cornea). | | -. 

Nuvela lui Slavici ilustrează, la rândul ei, deopotrivă, stadiul evoluţiei 
speciei în epocă, dar şi deschiderea către formule epice moderne, cultivate cu 


asiduitate în literatura europeană. 
În consecinţă, nuvela istorică pu 
evenimentelor. Prin intermediul lor se evi 


ne accent, mai ales, asupra desfăşurării 
denţiază specificul unei perioade istorice 

şi se justifică trăsăturile de caracter ale personajelor. Lupta pentru putere 
generează trădare, răzbunări cumplite, iar acţiunile personajelor ies, de multe ori, 
din sfera normalului, alunecă spre zona patologicului, iar un exemplu sugestiv 
este chiar Lăpuşneanu. Modul său de a gândi şi de a se comporta se explică prin 
neîncrederea faţă de cei din jur, chiar faţă de propria soţie. Rafinamentul, uneori 
sadic al acţiunilor sale, teama permanentă pe care o transmite celor din jur, nu 
reprezintă, în ceea ce-l priveşte, decât o modalitate de a-şi risipi propriile temeri. 

În nuvela de factură psihologică se realizează o trecere evidentă de la 
exterior către interior, de la evenimente la implicaţiile psihologice ale acestora. În 
Moara cu noroc de loan Slavici, personajele dezvăluie, de la început, un profil 
moral bine definit. Ghiţă este un om echilibrat, lucid, responsabil, preocupat de 
soarta familiei sale, căreia doreşte să-i ofere o viaţă mai bună. Toate transformările 
ulterioare din conştiinţa personajului sunt justificate de către autor în chip 
convingător, prin raportare la o realitate complexă, care include familia, normele 
morale ale colectivităţii şi relaţia cu Lică Sămădăul. Procesul este ireversibil, dar 
personajul rămâne mereu conştient de propria degradare. Reacţiile sale sunt 
imprevizibile, aspect evident în reacţiile faţă de Lică. 

În spirit romantic, nuvela Alexandru Lăpuşneanul, de C. Negruzzi, 
urmăreşte cu atenţie acele aspecte care fixează culoarea de epocă şi locală. 
Scriitorul prezintă, spre exemplu, ţinuta domnească, insistându-se, de fiecare dată, 
asupra acelor aspecte care conferă distincţie şi autoritate: „...Lăpuşneanu, în ziua 
aceea, era îmbrăcat cu toată pompa domnească. Purta coroana Paleologilor...”. 
Ruxanda, la rândul ei, „era îmbrăcată cu toată pompa cuvenită unei soţii, fiice şi 
surori de domn”. Cuvântul „pompă” are aici sensul de distincţie, fală. Asupra 
imaginii  Ruxandei, autorul insistă mai mult, sugerându-se rafinamentul 
personajului. În cazul domnitorului, descrierea este mai sobră, scoţându-se în 
evidenţă însemnele autorității. 

Cu mare acuratețe este surprins ceremonialul ospăţului de la curte: „În 
Moldova, pe vremea aceea, nu se introdusese încă moda mâncărurilor alese. Cel 
mai mare ospăț se cuprindea în câteva feluri de bucate. După borşul polonez, 
veneau mâncăruri greceşti ferte cu verdeţuri, care pluteau în unt; apoi pilaf turcesc 
Şi, în sfârşit, fripturile cosmopolite”. 

Tabloul de epocă se completează cu observații fugare: sosirea boierilor la 
palatul domnesc sau atmosfera din cetatea Hotinului înainte de uciderea lui 
Lăpuşneanu. Toate acestea potențează impresia de veridicitate şi sporesc farmecul 
evocării unor epoci îndepărtate, 

La Slavici descrierile sunt menite, mai ales, să contureze o atmosferă, aşa 
cum se întâmplă în cazul prezentării împrejurimilor de la Moara cu noroc. 
Portretul fizic, de obicei sobru, realizat cu economie de mijloace se armonizează 
cu cel moral: „Ca om harnic şi sârguitor, Ghiţă era mereu aşezat şi pus pe 
gânduri... acum el se făcuse mai ursuz, se aprindea pentru orişice lucru de nimic, 
nu mai zâmbea ca înainte”. (C,B.) 

Prezentarea comparativă a modalităţilor de construcție a personajelor 
într-o proză romantică şi o proză realistă: Costache Negruzzi — 
Alexandru Lăpuşneanul şi loan Slavici — Moara cu noroc 


Un punct de vedere teoretic asupra conceptului de personaj oferă dicţionarul 
de Terminologie poetică și retorică: „Personajul este un element structural, o axă 
primordială a formelor epice (...). El este o componentă a situaţiilor narative de 
bază şi ocupă, în sistemul operei literare, un loc de excepţie, alături de alte unităţi 
textuale sau indici de referinţă ai naraţiunii: (...) intrigă, acţiune, titlu, narator, 
timp şi spaţiu.” Majoritatea formulărilor teoretice privind această instanță narativă 
subliniază faptul că ea serveşte demonstraţiei urmărite de text, este așadar un 
factor de coagulare a sensului, purtător al ideologiei autorului. 

Prezentarea comparativă a modalităţilor de construcţie a personajului într-o 
proză romantică şi una realistă are ca punct de pornire distincţia personaj 
romantic — erou excepţional, în opoziţie cu personaj realist — tip uman. 
Romantismul a impus imaginea eroului reprezentat antitetic, provenind din medii 
sociale diverse, acţionând în împrejurări de excepţie. Creaţiile romanticilor se 
inspiră adesea din trecut, aşa se explică prezenţa în proza romantică a personajului 
atestat istoric. Proza realistă construieşte personaje tipice, reprezentative pentru o 
categorie umană şi socială. Ne propunem o ilustrare a modalităţilor de construcţie 
a personajelor, prin evidenţierea asemănărilor şi deosebirilor dintre proza 
romantică şi cea realistă, exploatând nuvelele Alexandru Lăpuşneanul, de C. 
Negruzzi şi Moara cu noroc, de I. Slavici. 

Personajul eponim al nuvelei lui Negruzzi este portretizat într-o memorabilă 
pagină de proză romantică, cunoscut fiind faptul că scriitorii din această epocă au 
desăvârşit tehnica portretului. În spaţiul sobru al mitropoliei, domnitorul se 
impune prin măreţia vestimentaţiei: „Împotriva obiceiului său, Lăpuşneanul, în 
ziua aceea era îmbrăcat cu toată pompa domnească. Purta coroana Paleologilor, şi 
peste dulama poloneză de catifea stacojie, avea cabaniţa turcească. Nici o armă nu 
avea alta decât un mic junghi cu plăselele de aur; iar printre bumbii dulămii se 
zărea o zea de sârmă.” Fastul veşmintelor domneşti atrage atenţia asupra poziţiei 
privilegiate pe care o ocupă Lăpuşneanu în societate, boierii sunt avertizaţi 
implicit de autoritatea domnitorului. Efectul a fost studiat şi premeditat, întrucât 
naratorul ţine să precizeze: „împotriva obiceiului său...”, aşadar, ocazia este una 
deosebită, fapt confirmat ulterior prin discursul personajului. Cu intenţia clară de 
a înlătura orice neîncredere a boierilor, Lăpuşneanu este neînarmat, lăsând 
impresia intenţiilor paşnice, cursă în care vor cădea cei prezenţi la ospăţul de după 
slujbă. Caracterul suspicios al domnitorului se insinuează prin amintirea în treacăt, 
la finalul portretului, a zalei de sârmă, nelipsită în ţinuta unui tiran amenințat 
oricând de o răzbunare a crimelor înfăptuite. , 

Critica literară (Guy Larroux, Realismul) subliniază faptul că aa 
postromantică nu a abandonat orice preocupare pentru arta portretului, îns 

descrierea personajului nu mai reprezintă o piesă fundamentală a realismului, 
Patru decenii despart momentul apariţiei textului romantic al lui Negruzzi de 
publicarea prozei lui I. Slavici (nuvela Alexandru Lăpuşneanul a fost publicată în 
1840, în revista „Dacia literară”, iar Moara cu noroc în 1881, în volumul Novele 
din popor). Sunt patru decenii în care maniera de construcţie a personajului a 
evoluat. Ioan Slavici nu renunţă definitiv la a portretiza personajele, dovadă în 
acest sens fiind imaginea lui Lică din partea a treia a nuvelei, dar accentul nu se 
mai regăseşte în fragmentele care descriu eroii, reduse uneori la o simplă 
observaţie. În configurarea personajului Ghiţă, la sfârşitul părţii a doua a nuvelei 
există o structură care evidenţiază statura — „înalt şi spătos”, pentru ca, în partea a 
unsprezecea, în circumstanţele procesului, imaginea lui să apară într-o lumină 
nouă: „Înalt, lat în umeri, cu ochiul limpede și cu faţa nemişcată, Ghiţă se opri în 
mijlocul lumii”. Sub presiunea psihologică a apariţiei publice într-o situaţie 
dificilă, personajul se schimbă subit, fizionomia lui capătă un aspect impresionant. 
Prozatorul realist îi împrumută unui personaj, pentru foarte scurt timp, funcţia de 
reprezentare specifică naratorului, pentru că cea care observă metamorfoza este 
Ana: „Nu mai era el, omul puternic şi plin de viaţă: în câteva zile se făcuse numai 
umbra din ceea ce fusese odinioară; în câteva zile peliţa obrajilor i se încreţise şi 
perii capului îi dăduseră în cărunţeală”. 

În aspiraţia de a conferi verosimilitate prezenţei umane în acţiune, proza 
realistă reduce considerabil rolul naratorului în conturarea personajului şi 
desemnează alte personaje, să-i întregească profilul moral. Aşadar, dacă în nuvela 
romantică a lui Negruzzi, Lăpuşneanu este caracterizat direct de celelalte 
personaje doar în câteva situaţii Slavici oferă o imagine complexă a 
protagonistului din Moara cu noroc, mai ales prin opiniile celor cu care eroul 
interacționează. Profilul Lăpuşneanului, aşa cum este el schiţat prin dialog, se 
conturează sumbru: „Crud şi cumplit este omul acesta” îi spune mitropolitul 
Teofan Ruxandei, dându-şi indirect acordul la otrăvirea domnitorului. În 
momentul tensionat al morţii, protagonistul imploră încetarea suferințelor, dar 
Stroici îi refuză această izbăvire: „Nu-mi voi spurca vitejescul junghi în sângele 
cel pângărit al unui tiran ca tine”. Chiar frumoasele cuvinte „bunul meu domn! 
viteazul meu soț” pe care i le adresează, în partea a doua a nuvelei, doamna 
Ruxanda, nu sunt atât expresia unei admiraţii autentice, cât o încercare de obţinere 
a bunăvoinţei. 

În Moara cu noroc personajul principal dobândeşte contur moral prin 
intermediul observaţiilor făcute de ceilalți participanţi la acțiune, acest procedeu 
de caracterizare directă fiind exploatat echilibrat şi eficient deopotrivă. În partea a 
opta a nuvelei, bătrâna îşi sfătuieşte fiica, meditând asupra împrejurărilor în care 
se găsesc: „Ghiţă e om harnic şi strânguitor şi aşa se gândeşte mereu, ca să adune 
ceva pentru casa lui. Are şi el, ca tot omul, o slăbiciune: îi râde inima când îşi 
vede sporul”. Știind să aprecieze oamenii în lumina unei experienţe de o viaţă, 
femeia sesizează patima pentru avere a ginerelui. Spre finalul aceleiaşi părți, 
preocupată de soarta soțului ei, Ana încearcă să găsească, într-un monolog 

interior, argumente spre a-şi linişti conştiinţa: „Ghiţă e un om drept şi blând la 
fire, dar e om cu minte şi nu voiește nici să auză, nici să vază, nici să ştie nimic, 
nu voieşte să aţâţe mânia oamenilor răi”. Evenimentele tulburi care au umbrit 
existenţa familiei modifică părerile Anei atât de mult încât, într-un schimb de 
cuvinte prin care Ghiţă insinuează existenţa unui interes deosebit al femeii pentru 
Lică, aceasta îi spune fără ocolişuri soţului: „Eşti un om netrebnic şi: grozav 
trebuie să te fi ticăloşit tu în tine, pentru ca să-mi spui ceea ce nu crezi nici tu 
însuţi”. Rămasă doar cu Lică la han şi evaluând resentimentar decizia de a fi 
aruncată în braţele sămădăului, Ana îl defineşte fără cruțare pe cel care îi va 
deveni călău — şi fizic, nu doar moral — „Tu eşti om, Lică, iară Ghiţă nu e decât o 
muiere îmbrăcată în haine bărbăteşti, ba chiar mai rău decât aşa”. Acelaşi gest este 
interpretat diferit de Pintea: „Tare om eşti tu, Ghiţă (...). Şi eu îl urăsc pe Lică; dar 
n-aş fi putut să-mi arunc o nevastă ca a ta drept momeală în cursa cu care vreau 
să-l prind”. Arghirofilia, caracterul pătimaș, slăbiciunea morală a eroului sunt 
relevate prin intermediul dialogului, din perspectiva celorlalte personaje. 

O particularitate distinctivă a prozei realiste față de cea romantică este 
utilizarea tehnicilor de construcţie a personajului care implică autodefinirea prin 
dialog sau monolog interior. Dacă în Alexandru Lăpuşneanul autocaracterizarea 
este absentă, în Moara cu noroc protagonistul se analizează adesea necruţător: 
„Da, îşi zise el într-un târziu, sunt un om fără suflet: n-ar fi trebuit să plec de acasă 
fără de a-i spune ei în ce treabă plec şi fără de a o fi întrebat ce are să-mi spună”. 
Monologul apare în contextul plecării lui Ghiţă la Ineu, însoţit de jandarmul 
Pintea, în ziua următoare jafului de la arendaş. Copleşit de vină, personajul se 
judecă aspru: „Sărmanilor mei copii, (...) voi nu mai aveţi, cum avuseseră părinţii 
voştri, un tată om cinstit”. Disperarea din spatele acestor cuvinte explică gesturile 
pătimaşe pe care le va face eroul în continuare. 

Dialogul, modalitate frecventă de caracterizare a personajului, cunoaşte 
întrebuinţări diferite în proza romantică faţă de cea realistă. Negruzzi exploatează 
schimbul de replici pentru a pune în lumină trăsături ale eroului, în vreme ce 
Slavici valorifică acest mod de expunere ca factor de tensiune în secvențele 
semnificative ale narațiunii. Astfel, cruzimea şi caracterul impulsiv al eroului 
romantic se regăsesc în violențele de limbaj: „Muiere nesocotită!” îi spune 
domnitorul Ruxandei la auzul reproşurilor legate de uciderea boierilor; „Ticălosul 
acela de Tomşa” este numit rivalul la tronul Moldovei. inta predilectă a 
malițiozității rămâne Moţoc, căruia domnitorul îi spune de la început: „Dar tu, 
Moţoace? Învechit în zile rele, deprins a te ciocoi la toţi domnii, ai vândut pre 
Despot, m-ai vândut şi pre mine, vei vinde şi pre Tomşa”. Expresia cinismului şi a 
brutalităţii în limbaj este replica din partea a treia, adresată vornicului: DU te 
mai boci ca o muiere! Fii român verde. Ce să te mai spoveduieşti? Ce-i să spui 
duhovnicului? Că eşti un tâlhar şi-un vânzător? Asta o ştie toată Moldova”. 
Dovadă a caracterului disimulat al Lăpuşneanului, discursul de la mitropolie 
conţine trimiteri la textul biblic menite să aducă reconcilierea şi înţelepciunea, în 

condiţiile în care la palat se pregătea marele măcel. Domnitorul consideră că 
maniera lui de a-i trata pe boieri a fost firească: „Bate-voi păstorul şi se vor 
împrăștia oile” rosteşte sigur pe sine Lăpuşneanu. In același spirit al erudiţiei 
paremiologice, ține să arate smerenie şi bunăvoință, îndemnând la convieţuire 
pașnică: „Să iubeşti pre aproapele tău ca însuţi pre tine”. Stridenţa discursului 
prin raportare la comportamentul personajului determină o inserţie subiectivă a 
naratorului care, deşi s-a păstrat obiectiv pe ansamblul naraţiunii, numeşte vorbele 
domnitorului „deşănţată cuvântare”. 

Indiferent de orientarea literară căreia îi aparţine un text în proză, personajul 
capătă contur mai ales prin acţiunile sale. Ca modalitate dominantă de construcţie 
a personajelor, caracterizarea indirectă prin fapte și atitudini oferă o imagine 
globală asupra personajelor. Erou romantic, Lăpuşneanu însumează atributele 
demonice ale ucigaşului, fapt subliniat şi de receptarea critică a nuvelei; el este 
„un damnat, osândit de Providenţă să verse sânge şi să năzuie după mântuire. El 
suferă de o melancolie sangvinară, colorată cu mizantropie” remarcă G. Călinescu 
în Istoria literaturii române de la origini până în prezent (1941). Criticul literar 
subliniază trăsătura definitorie a personajului romantic: scindarea între stări 
contradictorii, situate la extremele conştiinţei. Realismul propune o altă viziune 
asupra personajului; preocuparea pentru social, atitudinea critică faţă de societate, 
stilul sobru şi impersonal conduc la construirea unui personaj tip. Arghirofilia lui 
Ghiţă este produsul unei lumi în care valorile materiale dezumanizează. Situându- 
se în afara moralității, personajul îşi pierde fiinţa spirituală, iar moartea sa 
survine, nu doar ca un act justiţiar, ci şi ca o confirmare a unei stări de fapt: când 
uită de „liniştea colibei” care îl „, face fericit”, omul şi-a anulat esenţa. 

O privire de ansamblu în ceea ce priveşte specificul modalităților de 
construcţie a personajului oferă posibilitatea identificării zonelor distincte dintre 
narațiunea romantică şi cea realistă: personajul romantic este un erou excepţional, 
acţionând în împrejurări de excepţie, în construcţia sa portretul are un rol 
determinant, iar celelalte modalități de caracterizare sunt prezente în proporţii 
variabile. Personajul realist întruchipează un tip, în construcţia lui se renunţă la 
un singur punct de vedere, imaginea sa fiind rezultatul mai multor percepții, ceea 
ce determină configurarea unui profil uman complex. (C.C.) 


Sărmanul Dionis, de Mihai Eminescu — trăsăturile prozei romantice 


Apărut ca reacţie împotriva rigidităţii impusă de cultul raţiunii, în formă şi 
în idee, promovate de către clasicişti, romantismul artistic eliberează cultura 
secolului al XIX-lea european prin primatul acordat sentimentului şi fanteziei 
creatoare. Asimilat, de obicei, lirismului, romantismul conduce la apariţia unor noi 
specii literare, atât lirice (meditaţia, elegia, poemul filosofic), cât şi epice (nuvela 
istorică, romanul) sau dramatice (drama). În literatura română ideologia romantică 

se recunoaşte în scrierile paşoptiştilor (Grigore Alexandrescu, Ion Heliade 
Rădulescu, Vasile Alecsandri), programul „Introducţie”, semnat de Mihail 
Kogălniceanu şi publicat în primul număr al revistei Dacia literară, fiind 
considerat manifest estetic al romantismului autohton. Scriitorul care reuşeşte, 
valoric, înrudirea romantismului românesc cu şcoala europeană este Mihai 
Eminescu, a cărui întreagă creaţie (lirică, epică, dramatică) desprinde literatura 
romantică naţională de patetismul istoric ori erotic al contemporanilor săi. Ca şi la 
romanticii francezi sau germani (Nerval, Hugo, Novalis, Hoffmann), în opera 
eminesciană tutelară este expansiunea eului individual care evadează în ţinuturi 
exotice, transgresează limitele spaţio-temporale. Temele romanticilor sunt 
comune: propensiunea spre nelimitat, nostalgia primordialului, setea spirituală de 
absolut etc., care se adaugă preocupărilor generale pentru sublimarea trecutului 
istoric, a naturii şi a iubirii. 

Considerat „ultimul mare romantic al Europei” (G. Călinescu), Mihai 
Eminescu creează o operă de amplă vibraţie romantică, atât poezia, cât şi 
dramaturgia ori proza fiind mărturia „vocației romantice cardinale” (E. Tacciu), a 
damnării, a geniului, a erosului sau a morţii. Mai puţin comentată decât poezia, 
proza eminesciană cultivă aceeaşi idee romantic-europeană care presupune credința 
în tipuri eterne capabile să învingă graniţele temporale şi spaţiale, aspirând către o 
armonie universală prin care să fie contracarate semnele extincţiei umane. Ca atare, 
dimensiunea pe care o dobândeşte proza eminesciană este cea fantastică, teritoriu 
unde accesul este posibil prin vis, stare care devine laitmotiv în creațiile romantice. 
Primul dintre textele prozei fantastic-romantice scrise de Eminescu este nuvela 
Sărmanul Dionis, redactată la Viena şi publicată, ulterior, în revista Convorbiri 
literare (numărul decembrie-ianuarie, 1872-1873). Rezultat al unor lecturi din 
literatura romantică germană, în care filosofia şi fantasticul se îmbinau (Novalis, 
Chamisso, Schiller), „novela” Sărmanul Dionis este precedată de două încercări 
nuvelistice, rămase în manuscris, Umbra mea şi Archaeus, unde Eminescu tratează 
teme şi motive tipic romantice (mitul omului care şi-a pierdut umbra, aspiraţia spre 
puritate, nostalgia absolută). Preluând din mitologia orientală ideea metempsihozei, 
romanticii europeni, deci şi Eminescu, identifică, astfel, şansa ca experienţa 
thanatică să nu fie decât o treaptă în evoluţia spirituală a omului, aspect identificabil 
în nuvelele sale (Avatarii faraonului Tlà, Sărmanul Dionis). 

Transfigurând artistic teme filosofice precum relativitatea spaţiului şi a 
timpului (Kant şi Schopenhauer), nuvela Sărmanul Dionis propune cititorului 
aventura spirituală trăită de eroul acţiunii a cărui identitate este ambiguă: este 
Dionis, tânărul poet contemporan cu naratorul, cât şi călugărul Dan, personaj 
proiectat în vremea lui Alexandru cel Bun. Ambiguitatea, intrinsecă fantasticului, 
derivă din pendulările personajului Dan-Dionis între cele două existențe — 
încarnări ale sale, respectiv din trecerea eroului din planul real în cel imaginar. 
Conform tipologiei personajului romantic, Dan-Dionis este un caracter 
excepţional acţionând în circumstanţe neobişnuite: nevoiţi a face faţă unei condiţii 
materiale precare, ambii protagonişti, poetul Dionis şi călugărul Dan, sunt atraşi 


59 


CE Scanned with OKEN Scanner 


de infinitul spaţial şi temporal, trăind drama iscată de dorul către absolut şi 
imposibilitatea. transcenderii limitelor umane. Amândoi eroii (ce alcătuiesc, de 
fapt, o singură fiinţă) au profilul moral şi social construit în baza antitezei 
romantice: nici Dionis, nici Dan nu aparţin lumii mizere şi inferioare spiritual, 
reprezentând ipostaze ale daimonului, entitate superioară cu  predestinare 
luciferică. Figură romantică, daimonul Dan-Dionis este o natură tragică, marcată 
de o gravă solitudine, dar e o conştiinţă preocupată de tainele universului şi în 
competiţie cu divinitatea. Prin acest personaj Eminescu dezvoltă una dintre temele 
romantice europene, satanismul; cultivat şi de Goethe (Faust), satanismul aduce în 
prim-plan imaginea lui Satan, îngerul răzvrătit împotriva lui Dumnezeu şi care, 
azvârlit din ceruri, devine simbolul năzuinţei omului spre o cunoaştere ultimă, dar 
şi, totdeauna, interzisă. Astfel se explică identitatea dublă a personajului, „Dionis, 
ateist superstiţios”, şi călugărul Dan, care se lasă manipulat de „maistrul” Ruben, 
travesti al diavolului; Dionis va fi condamnat, în final, pentru vina de a nu crede 
(„ateist”), dar de a apela la resursele ocultismului, ale magiei („„manuscriptul de 
zodii” — poarta către experienţa metempsihotică), călugărul Dan este vinovat 
pentru că intră în contradicţie cu statutul său de slujitor fidel al lui Dumnezeu: 
visul său îl transportă într-un spaţiu edenic alături de femeia iubită (erosul fiind o 
experienţă interzisă monahilor), unde ispita luciferică îi produce căderea, deoarece 
Dan ajunge la aroganţa asumării identităţii divine. Ambele personaje se încadrează 
în categoria romantică a damnatului şi sunt, conform tradiţiei populare, „nenăscuţi 
la timpul lor”. Eroii au nostalgia patriei cosmice căreia i-au aparţinut odinioară şi 
de aceea intră în tipologia celor cu „stea moartă”, fiind îngerii căzuţi din paradisul 
divin, marcați de „vechea vină a inocenţei pierdute şi de nobila mândrie a 
cunoaşterii” (Ioana Em. Petrescu). 

Jtinerarul urmat de personajul principal al nuvelei, Dionis (secondat de 
ipostaza sa, călugărul Dan) corespunde unei călătorii generate de aspiraţia spre 
absolut: întruchipând avatarul, Dan-Dionis se constituie într-un simbol pentru 
înţelegerea iubirii ca o cale spre moarte, dar având sens ascendent pentru că 
daimonul (Dan-Dionis) este salvat de la neființă de un înger (Maria). 
Ambiguitatea narativă a diegezei este determinată de profunda latură filosofică a 
nuvelei, dublată de aventura fantastică a personajului care trăieşte experienţa 
metempsihozei şi a călătoriei astrale. Incipitul nuvelei, raportat la finalul acesteia, 
relevă simetria compoziţională: cele două secvenţe au calitatea unui prolog, 
respectiv epilog, ambele monologice şi filosofice; Dionis meditează asupra 
relativităţii timpului şi a spaţiului, autorul problematizând ideile filosofice ale lui 
Kant şi Schopenhauer: „În faptă lumea-i visul sufletului nostru. Nu există pici 
timp, nici spaţiu — ele sunt numai în sufletul nostru”. Acest fragment de gândire 
metafizică reprezintă un procedeu de introducere pe scena diegetică a eroului: 
tânărul poet Dionis. Dorinţa sa, romantic dezvoltată prin aventura fantastică a 
metempsihozei, este exprimată aici: „Să trăiesc în vremea lui Mircea cel Mare sau 
a lui Alexandru cel Bun — este oare absolut imposibil?”. În acest prolog se 
identifică, de fapt, intriga acţiunii: setea de cunoaştere a tânărului, care va apela 

ulterior la „instrumente” magice (cartea de zodii a anticarului Riven) pentru a trăi 
reîncarnarea. Construit în corespondenţă, finalul nuvelei se axează pe o puternică 
legătură narator-naratar (cititorul virtual); utilizând pluralul persoanei întâi, 
autorul relativizează, din nou, existențele: „Cine-i omul adevărat al acestor 
întâmplări: Dan, ori Dionis? Mulţi din lectorii noştri vor fi căutat cheia 
întâmplărilor lui în locurile ce-l încungiurau [...] Fost-au vis sau nu? asta-i 
întrebarea.” Dilema filosofică, narativă, shakespearean expusă, îşi află un răspuns 
livresc; citându-l pe Th. Gautier, autorul preferă un final în maniera opera aperta: 
„Nu întotdeauna suntem din ţara ce ne-a văzut născându-ne şi de aceea căutăm 
adevărata noastră patrie”. „Nostalgia inversă” invocată aici de Eminescu este faţă 
de acea patrie cosmică pierdută printr-un tragic contratimp (Ioana Em. Petrescu), 
astfel încât omul (şi eroul nuvelei) este dureros marcat de neputinţa întoarcerii în 
„ţara” edenică. 

Prin urmare, subiectul nuvelei este anticipat, derutant pentru o primă lectură, 
din secvenţa prologică — episod distinct, aspect semnalat grafic de autor. Acestei 
introduceri meditativ-filosofice îi urmează expoziţiunea care prezintă personajul 
principal, poetul Dionis. Portretul protagonistului este fixat în rama specific 
romantică: Dionis apare într-o noapte (motiv romantic) ploioasă, iar naratorul 
optează pentru formula narativă homodiegetică, simultan cu adoptarea unui ton 
ironic (modalitate romantică) în descrierea eroului: „Umbra eroului nostru 
dispărea prin şiroaiele ploii care deteră capului său aspectul unui berbece plouat, 
și te mirai ce mai rezistă torentelor de ploaie: hainele lui ude sau metafizica”. 
Accentuând simbolul privirii, ca expresie a setei de cunoaştere, autorul remarcă 
„acea intensivă visătorie” a ochilor care se armonizează cu surâsul „de o profundă 
melancolie”. Cele două trăsături specific romantice contrastează cu mediul 
sărăcăcios şi ostil în care vieţuieşte Dionis, cel lipsit de iubire şi orfan. Dorinţa, 
anterior expusă, a personajului de a trăi în altă epocă se împlineşte: eroul se 
trezeşte din vis şi se vede în vremea lui Alexandru cel Bun, în ipostaza călugărului 
Dan. Acum, existenţa monahului ca Dionis pare să fi fost vis, rezultat al lecturii 
date de „„maistrul” Ruben, evreul care îl purta prin lumea cunoaşterii absolute. 
Această fantastică transfigurare spaţio-temporală îi este prilejuită tânărului Dionis 
de „manuscriptul de zodii” dat de anticarul Riven (personaj omolog maestrului 
Ruben în existenţa personajului ca Dionis). Aspiraţia lui Dionis de a se transpune 
„în lumi care se formează aievea aşa cum le doreşti, în spaţii luminate” este 
împlinită romantic, prin calea magiei și a visului. Convins că „sub fruntea noastră 
e lumea”, Dionis activează formula magică din cartea de astrologie a lui 
Zoroastru, având şansa să schimbe lumea străină în care exista cu patria pierdută a 
anterioarei sale existențe ca monahul Dan. În această ipostază, Dionis are 
posibilitatea identificării naturii înseşi a existenţei umane: în postura călugărului 
Dan, însă, Dionis trăieşte experienţa luciferică a aroganţei în faţa misterului divin. 
Călăuza sa în descifrarea tainei sacramentale este Ruben, mască umană a 
demonului, care, sub imperiul protecţiei şi al înţelepciunii, ispiteşte chiu 
mintea călugărului, bucurându-se de reuşita sa: „— Hîhî! zise, încă un sutte 

nimicit cu totul!”. Iniţiat de Ruben-Satan, Dan reface experienţa nefastă a lu; 

Satanail, îngerul-căzut. Lămurindu-i visul cu întruparea sa ca Dionis (viitoare 

întrupare a sa), dascălul îi explică diferenţa dintre fiinţa efemeră (trupul fizic al 

unei incamnări) şi sufletul etern, arhetipul. Pentru problema transcenderii timpului 

şi a spaţiului, Ruben îi dă lui Dan soluţia: schimbarea locului cu propria umbră, 

simbol al sufletului etern. Invocând fatala cădere luciferică, Ruben nu îl 

avertizează pe călugărul Dan că formulele magice prin care obţine cunoaşterea nu 

reprezintă calea lui Dumnezeu, ci a demonului. Ajuns în chilie, Dan face schimbul 

cu umbra sa, dar nu poate pleca întrucât sufletul său are o pereche — Maria. 
Drumul lui Dionis-Dan este ireversibil: dorinţa sa este de a abandona mediul 
străin în care se simte captiv pentru a recupera patria cosmică originară, de fapt, 
spaţiul edenic. Pentru ca această reintegrare să fie posibilă, iubirea devine unica 
şansă: cuplul sacru Dan-Maria va transcende limitele spaţio-temporale, 

deschizând poarta grădinii paradiziace. Pe cei doi, însă, îi desparte mobilul 
călătoriei: dacă pentru Dan scopul este cunoaşterea, pentru Maria motivaţia a 
reprezintă dragostea. Ipostază a omului de geniu însetat de absolut şi nefericit prin 
condiția sa umană, Dan-Dionis iubeşte o Maria inocentă şi suavă, dar incapabilă 
să se înalțe la dimensiunea spirituală a lui Dan-Dionis, care, la chemarea către 
spaţiul fericirii absolute, întreabă candid: „Dar ce va zice mama?”. Transferul 
suflet-efemer-umbră are rol şi pentru Maria, iar cei doi încep călătoria: universul 
compensativ al lui Dan Dionis va fi tărâmul selenar, unde personajul reface cuplul 
adamic în grădina paradisiacă şi astrală. Secvența este romantică Şi fantastică: 
perspectiva personajului asupra pământului, devenit microscopic, abundă în litote: 
„atom atât de mic”, „bulgăre negru și neînsemnat”. Raiul îi ocroteşte pe cei doi 
îndrăgostiţi, dar Dan-Dionis este nemulţumit: ca om se simte realizat prin eros, 
însă răspunsul la obsesia sa, legată de taina „creaţiunii”, nu vine. În acest moment 
al diegezei, desfăşurarea acţiunii atinge punctul culminant: celor doi li se interzice 
intrarea pe poarta „închisă”, străjuită de marele ochi de foc în triunghi, deasupra 
căruia se află un proverb, „doma lui Dumnezeu”, „o enigmă chiar pentru îngeri”. 
Eminescu se opune aici tradiţionalei reprezentări divine antropomorfice, optând 
pentru imaginea egipteană a divinității, simbolizate prin ochiul (semn al 
cunoaşterii divine, al omniscienţei şi clarviziunii) integrat în triunghi (simbol al 
piramidei faraonice sugerând echilibrul universal). Dan-Dionis trăieşte criza în 
urma căreia ajunge la concluzia că „Dumnezeu este pentru că noi îl gândim şi 
singurul Dumnezeu este, pentru om, mintea însăşi a omului” (Rosa del Conte). 
Ignorând avertizările îngerilor şi credinţa Mariei, Dan-Dionis devine arogant: 
„Oare nu se mişcă lumea, cum voi eu? (...) Oare fără s-o ştiu nu sunt însumni 
Dumne...” Gândirea sa nu poate atinge limita ultimă a libertăţii: greşeala, pentru 
care va fi sancţionat, este trufia, generată de faptul că esenţa divină trebuie trăită 
în credinţă (cum face Maria) și nu realizată în gândire. Dan este tentat să se 
substituie acelui Deus absconditus, repetând rebeliunea satanică. Pentru păcatul 
orgoliului său, Dan va recădea în temporalitate şi va fi salvat, parţial, prin iubire. 
Atingerea pământului echivalează cu trezirea din vis a lui Dionis care îşi 

conştientizează iubirea pentru Maria, căreia decide să-i mărturisească, printr-o 
scrisoare, sentimentele. Când epistola este citită de Maria, Dionis cade într-un 
lung leşin din care va fi salvat de Maria, împreună cu tatăl ei şi un doctor 
„pleşuv”. Aceeaşi stare de rău organic (derivat din răul orgolios înfăptuit în 
existenţa paradisiacă) o trăieşte şi Dan. Asistat în boala sa de maestrul diabolic 
Ruben, Dan are revelaţia identităţii mefistofelice a lui Ruben, căruia şi-a vândut 
sufletul. Delirul în care cade călugărul este identic cu starea de alienare a tatălui 
tânărului Dionis care trăise aceeaşi experienţă. Dacă lui Dan sau tatălui poetului 
diavolul le ia sufletul, Dionis are şansa salvării prin iubirea Mariei. 
Deznodământul de tip basmic, în care cei doi se căsătoresc şi moştenesc o avere 
consistentă, i-a fost adesea reproşat lui Eminescu. loana Em. Petrescu îl înţelege 
altfel: nu este un happy-end facil, ci „ultimul din seria de visuri prin care Dionis 
modelează ordinile «realităţii»”. Rămâne Dionis, în continuare a fi „chipul unui 
tânăr demon lângă chipul unui înger, ce n-a cunoscut niciodată îndoiala”. 
Angelitatea Mariei, iubirea ei vor reprezenta acum compensaţia spirituală a lui 
Dionis, care se salvează prin „vis erotic” (Ioana Em. Petrescu). : 
Întruchipând eroul romantic înzestrat cu atributele genialităţii, protagonistul 
nuvelei, Dan-Dionis, este un simbol al titanismului metafizic. Personaj eponim în 
nuvelă, Dionis este construit în baza procedeului romantic al antitezei şi al 
cultivării motivului „dublului”. Antiteza se manifestă la nivel exterior: bogăţia 
spirituală a personajului se opune mediului „sărman” în care trăieşte; „băiat sărac” 
şi orfan, eroul este selectat dintr-un mediu social umil, potrivit principiilor 
romantice. Este superficială, însă, interpretarea epitetului „Sărmanul” doar cu 
această conotaţie. De altfel, antepus numelui propriu în titlu, adjectivul îşi relevă 
semnificaţia: „nefericitul” Dionis, însuşi Eminescu, ulterior, completând: „Prin 
natura sa predispusă, el devenea şi mai sărac”. „Subtilităţile metafizice”, reveria şi 
melancolia îl fac nefericit. Numele inedit dat personajului se înrudeşte, în opinia 
Rosei del Conte, „contrastativ şi ironic”, cu acela al marelui vizionar al Bisericii 
bizantine, cel care, sărman fiind, a devenit fericit prin atingerea revelaţiei 
misterului incomunicabil divin. Or, aceasta nutreşte şi Dan-Dionis; totodată, 
numele apare evident asociat cu extazul cognitiv dionisiac: lui Dan-Dionis 
cunoașterea îi devine accesibilă prin erosul dionisiac. Cugetările filosofice 
anterioare experienţei erotice se înscriu în tipul cunoaşterii apolinice, raţionale, iar 
eroul va opta pentru cunoaşterea prin iubire, abandonând „sărmana” solitudine. 
lubirea reprezintă universul compensativ al intelectualului, prizonier într-o lume 
străină, meschină și inferioară. Autoportret lirico-narativ şi ironic al lui Eminescu, 
portretul conturat lui Dionis în expoziţie arată un tânăr copist de „poate nici 
optsprezece ani” — un idealist, adept al neopozitivismului, preocupat de marile 
probleme ale existenţei. Lectura, creaţia poetică, reveria şi melancolia sunt căile 
de evadare ale eroului din universul închis. Paloarea feţei (de o „dulceaţă vânătă 
albă”) evidenţiază strălucirea ochilor care, odată închişi pentru visare, permit 
deschiderea „ochiului” lăuntric („numai ochiul lui e viu”) simbolizând cunoaşterea 
ezoterică, accesibilă doar celor iniţiaţi. Or, tânărul Dionis se pregăteşte pentru 

aventura iniţiatică a cunoaşterii divine. Existenţa lui Dan-Dionis, ambii — întrupări 
ale aceluiaşi suflet etern, stă sub semnul arderii demonice, al gândirii 
incandescente, subliniate prin dominanţa cromatică a roşului diavolesc: cartea 
anticarului Riven-Ruben este scrisă cu „cerneală roşie ca sângele”, iar Dan-Dionis 
va cădea pradă pactului cu Satana care îi vrea sufletul. Roşul demonic poate fi 
înfrânt numai de albastrul cuvios al îngerului păzitor, Maria. Când Dan-Dionis se 
identifică spiritului divin (homo homini deus), salvarea vine prin Maria, „îngerul 
blond ca o lacrimă de aur [...] cu ochi albaştri şi cuvioşi, precum albastru şi cuvios e 
adâncul cerului şi divina sa eternitate”. Credinţa Mariei va mântui păcatul 
identificării orgolioase cu Dumnezeu: „Nu vezi tu, Mario, că tot ce gândesc eu 
îngerii împlinesc în clip?” Făcând confuzia eu-Dumnezeu, Dan-Dionis se va 
prăbuşi din grădina paradiziacă asemenea lui Satanail, urmărit de vocea divină 
înfuriată (singura intervenţie şi antropomorfizare a lui Dumnezeu în nuvelă): 
„Nefericite, ce ai îndrăznit a cugeta? Norocul tău că n-ai pronunţat vorba 
întreagă!...”. Încercând să-şi depăşească limitele propriei cunoaşteri, personajul se 
împlineşte prin iubire care, înainte de moarte, este „unica posibilitate adevărată de 
împlinire şi regăsire a sinelui şi a imaginii proprii în altul” (Bianca Osnaga). 
Căutarea continuă a drumului spre idealul absolut este şi premisa căderii 

personajului. Din cauza incompatibilității între lumea reală și cea a visului, în care 


transfigurată prin eroii romantici (aici Dan-Dionis) îşi contemplă propriul eşec 
pentru că este conştientă de imposibila sa identificare cu triumful. Sădită în 
interioritatea personajului romantic, nostalgia atingerii absolutului coexistă cu 
înclinația spre prăbuşire, ca dimensiuni antitetice ale sufletului romantic definibil 
„prin coincidentia oppositorum (coincidența celor ce se opun). (S. Z.) 


La figănci de Mircea Eliade — construcţia discursului narativ 
dintr-o nuvelă fantastică 


Definit ca „o ruptură în structurile realului”, „o încălcare a ordinii 
recunoscute, revărsare a inadmisibilului în sânul inalterabilei legalităţi cotidiene” 
(R. Caillois), ori ca „ruptură în ordinea semnificaţiilor” (M. Călinescu), „o irumpere 
brutală a misterului în cadrul vieţii reale” (Castex), fantasticul reprezintă categona 
estetică ce operează cu noţiunile de miraculos şi fantezie, o condiţie a existenţei sale 
fiind evenimentele stranii, ce perturbă ordinea firească a realului, neputând fi 
explicate din perspectiva logicii comune, transgresându-se limitele crono-spaţiale, 
alternanţa planurilor real-imaginar întreţinând echivocul, suspansul, căci, aşa cum 
aprecia T. Todorov, „încrederea absolută, ca şi totala neîncredere ne scot dinăuntrul 
hotarelor fantasticului — ceea ce-i dă viaţă e ezitarea”. 

In literatura română, M. Eliade, cel pe care Eugen Simion îl definea drept 
„cel mai important scriitor fantastic in proza română modernă”, abordează 
fantasticul printr-o apropiere de mitic („Literatura este fiica mitologiei.”) 
conferindu-i, astfel, dimensiunea unei spiritualităţi reflexive, redescoperind 
atitudinile fundamentale ale omului în faţa morţii, a erosului, a timpului şi a 
Logosului, sub semnul formulei camuflării sacrului în profan. De altfel, autorul 
aprecia reevaluarea sacrului drept „o soluţie exemplară” pentru impasul existenţial 
al omului modern, care redobândeşte astfel şansa de „a trăi universal”. 

l Un text reprezentativ în acest sens este și nuvela fantastică La figănci, al 
cărei titlu corespunde denumirii simbolice a unui spațiu care se va dovedi a fi 
încărcat de semnificații şi a cărui consistență este determinată de situarea sub 
incidența timpului mitic (reversibil, profund subiectiv), desprins din 
ireversibilitatea timpului istoric. 

Apreciată de Sorin Alexandrescu (cel care identifică în structura discursului 
narativ opt episoade, organizate simetric sub semnul alternării planurilor real- 
ireal) drept „o alegorie a morții sau a trecerii spre moarte”, nuvela înscrie tematic 
ieşirea din timp, camuflarea sacrului în profan, erosul, logosul şi moartea (ca 
treaptă de inițiere în ascensiunea spirituală a omului, pentru că, după cum afirma 
M. Eliade, „orice moarte inteligent asumată poate echivala cu o inițiere”). 

Surprinsă evolutiv, printr-o acumulare de simboluri, acțiunea se petrece 
(având în vedere dimensiunea planului real) în Bucureștiul interbelic. 

Primul episod, ilustrativ pentru „tehnica epicului dublu” (Sorin 
Alexandrescu), pe baza căreia este structurat întregul discurs narativ, ilustrează, la 
un prim nivel de semnificații, o călătorie cu tramvaiul, pe care, de altfel, 
protagonistul textului, Gavrilescu, profesor de pian („fire de artist”), o repetă de 
trei ori pe săptămână. În timpul călătoriei se discută despre „căldura încinsă, 
înăbuşitoare”, despre colonelul Lawrence şi despre grădina ţigăncilor. Amintindu- 
şi că şi-a uitat servieta cu partituri la eleva sa, Otilia Pandele, Gavrilescu coboară 
cu intenţia de a lua tramvaiul în sens invers. Simţindu-se „obosit, istovit”, copleşit 
de căldură, Gavrilescu este atras de umbra din grădina ţigăncilor. 

Următorul nivel de lectură propune textul ca o succesiune de simboluri, 
deoarece protagonistul „traversează ca novice o moarte rituală, iniţiatică, 
diametral opusă morţii fizice, naturale: la ieşirea din acest spaţiu, el urmează să 
parcurgă o naștere iniţiatică, să capete o nouă personalitate.” (Sorin 
Alexandrescu). Astfel, „căldura înăbuşitoare” din tramvai şi „fereastra deschisă” 
anunţă trecerea într-un alt plan (ieşirea din timpul istoric — anticipată şi de replica 
taxatorului: „Avem timp. Că n-am ajuns încă la ţigănci” şi transcenderea spaţiului 
geografic). | i 

Pot fi identificate gesturi simbolice ale personajului: plata biletului de 
tramvai după o îndelungată căutare (prefigurând permanenta sa ezitare între cele 
două planuri), locvacitatea şi tendinţa spre confesiune ca primă etapă a drumului 


spre sine, amintirea unei scene din Charlottenburg.  — sanii 
Apare cifra simbolică trei, ale cărei semnificaţii se îmbogăţesc pe parcu 


textului, imprimând sugestia de ritual („Umblu cu tramvaiul ăsta de trei ori pe 

săptămână”; „Nu e nici trei ...”; Gavrilescu plăteşte „la ţigănci” trei sute de lei, 
echivalentul a trei lecţii de pian, iar fetele pe care trebuie să le ghicească sunt în 
număr de trei, întors în real află ca tramvaiul s-a scumpit „de vreo trei-patru ani”, 
lar reintrat în timpul subiectiv, înainte de ultima experienţă a fiinţei este sfătuit de 
bătrână „Să bată de trei ori” după ce numără şapte uşi). 

Intr-un prim plan al semnificaţiilor, popasul lui Gavrilescu în grădina 
țigăncilor înseamnă refugiu într-un loc răcoros, dar simbolurile se accentuează, 
eroul pătrunzând, de fapt, în profunzimile nebănuite ale sinelui, încercând 
recuperarea unui timp afectiv fericit. În acest context, exclamaţia „Prea târziu!” şi 
„uruitul tramvaiului” sugerează pătrunderea personajului într-un alt univers, 
reprezentând „o simbolică valoare de adio vieţii lui şi realului cunoscut până la 
ţigănci.” (Sorin Alexandrescu). Momentul pătrunderii în celălalt plan este 
precedat de „o lumină albă, incandescentă, orbitoare”, care, asociată simbolului 
porţii, semnifică pragul dintre cele două lumi, trecerea dinspre viață spre moarte, 
dinspre sacru spre profan. 

După întâlnirea cu bătrâna (ipostaza feminină a Cerberului), aflat la graniţa 
dintre sacru şi profan, dintre temporal şi atemporal („a stat ceasul”), eroul intră în 
jocul fetelor, trebuind să ghicească ţiganca; eşuează, însă, amintindu-şi de 
Hildegard (iubirea pierdută din tinereţe), se rătăceşte în amintire, astfel încât jocul 
fetelor seamănă cu o horă a ielelor. Confuzia planurilor existenţiale continuă, fiind 
accentuată de motivul visului şi de simbolul labirintului; spaima, tăcerea, 
întunericul, teroarea obiectelor ce-şi modifică forma, culorile şi dimensiunile, 
senzaţia de înfăşurare în draperie ca într-un „giulgiu” reiterează aventura 
protagonistului ca o alegorie a morţii simbolice, între trecut şi prezent, între uitare 
şi amintire. 

După ce părăseşte bordeiul ţigăncilor şi se întoarce în real, în timpul istoric, 
Gavrilescu constată că trecerea timpului se accelerează progresiv, nemaiputându- 
şi găsi locul: „Reintrat în realitatea cotidiană (pentru Gavrilescu e vorba de o falsă 
realitate, el trăieşte deja într-un timp revolut)”, personajul „trăieşte concomitent 
sau succesiv în două universuri. Din amândouă i se fac semne, în amândouă este 
supus la probe fără să ştie. Uneori visul, care este o mitologie camuflată, alteori 
plăcerea constituie anticamera unei alte realități.” (E. Simion). 

Confuz, oscilând între cele două planuri, între timpul istoric şi cel subiectiv, 
Gavrilescu se întoarce la ţigănci, ultimul episod al nuvelei prezentând întâlnirea 
cu Hildegard. Aceasta îl ia de mână (este mediatoarea trecerii într-o altă 
dimensiune ontologică, amintind de Beatrice, care îl conduce pe Dante prin 
Paradis) şi pleacă împreună cu birjarul (fost dricar, aluzie la Charon) spre pădurea 
labirint, timpul mitic şi cel istoric suprapunându-se sub semnul alegoriei morții: 
„Pentru a regăsi lumea esenţială, anterioară multiplicităţii formelor spaţio- 
temporale, bariera timpului trebuie să cadă înaintea celorlalte.” (N. Steinhardt). 

Finalul nuvelei este, astfel, unul deschis, atribut al prozei moderne („opera 
aperta” — U. Eco), motivul orfic („Fata întoarse capul...”) asociindu-se motivului 
visului, simboluri care conferă alegoriei morţii aspectul mitului „eternei 
reîntoarceri”, ascensiunea fiinţei spre o formă superioară sinelui. (M.I.) 

La figănci de Mircea Eliade — caracterizarea personajului Gavrilescu 


Aparţinând (conform clasificării operate de Eugen Simion) celei de a patra 
faze a prozei fantastice eliadeşti („noua vârstă”), nuvela La figănci (1959) cultivă 
o viziune originală asupra fantasticului, întemeiată pe ideea că sacrul (asimilat de 
Eliade fantasticului) coexistă cu profanul (realul). Din acest motiv, proza 
fantastică eliadescă se distinge de literatura fantastică tradiţională, unde cele două 
teritorii ficționale, realul și fantasticul, erau net separate (spre exemplu, în 
nuvelele fantastice eminesciene). Rezumând concepția sa prin formula 
„camuflarea (intruziunea) sacrului în profan”, Eliade îşi justifică opţiunea pentru 
proza realist-fantastică: ,,... acest proces de desacralizare universală eu îl consider 
singura creaţie religioasă a lumii moderne. Adică o perfectă camuflare a sacrului 
în profan... mulţi cred că această identificare a sacrului în profan este o 
desacralizare şi o ignorare totală a experienţei religioase. Eu cred că pot arăta 
contrariul, că este din nou o camuflare, o ascundere, o ocultare. Profanul exprimă 
în lumea profană funcţia sacrului”. Prin urmare, în nuvela fantastică a lui Eliade, 
cele două spaţii (realul profan şi irealul fantastic şi sacru) se omogenizează, iar 
osmoza acestora se reflectă în contopirea dintre banalitatea cotidiană în care 
trăiesc personajele şi forţa sacrului care le invadează existenţa. Paradoxul surprins 
de autor este tocmai incapacitatea individului, a omului modern, de a recunoaşte 
iruperea sacrului în realitatea anostă ce îl înconjoară. Din aceste raţiuni alege 
Eliade ca spaţiu al acţiunii un peisaj geografic autohton, dar monoton, în care se 
vor petrece evenimente insolite, precum ieşirea din timp, revelaţia destinului, 
experienţe iniţiatice sacre pe care personajul (omul care a pierdut sentimentul 

ființa trebuie înțeles Gavrilescu, personajul principal al nuvelei La figănci. Biet 
profesor de pian, în condițiile în care idealul său este „arta pură”, artistul ratat 
trăieşte o dramă existențialistă: eşecului profesional i se adaugă cel în dragoste, 
pentru că pierduse marea lui iubire, pe Hildegard. Plasat într-un Bucureşti 
plictisitor şi sufocat de caniculă, Gavrilescu nu conştientizează şansa care i se 
oferă: refacerea destinului ratat în viaţa reală. Pentru ca această corijare să fie 
posibilă sunt necesare abandonarea realului şi transcenderea personajului în 
spaţiul fantasticului, unde să recupereze paradisul pierdut, să-şi refacă existența 
(chiar dacă în planul ireal), or, pentru ca acest scop să se împlinească este nevoie 
de o renaştere. Adoptând concepţia indică, a unui nou început care este precedat 
de moarte, Eliade îşi supune personajul unui profund ritual de iniţiere, astfel încât 
aventura lui Gavrilescu este o „alegorie a morţii, mai ales a trecerii spre moarte i 
(Sorin Alexandrescu). „Se moare la un mod de existenţă ca să se poată accede la 
un altul” este conştiinţa lui Eliade, pe care o sublimează prin protagonistul nuvelei 
La ţigănci. „Ales” de destinul care îi oferă posibilitatea să îşi refacă existenţa, 
Gavrilescu, puternic ancorat în real şi incapabil să se lase invadat de sentimentul 
sacrului, traversează experienţa morţii sub forma unui amplu „itinerariu spiritual 

(Sorin Alexandrescu) în care trebuie să accepte moartea (în real) pentru a putea 
renaşte (în sacru). Teritoriul în care acţionează sacrul este bordeiul ţigăncilor, 
spaţiu în care Gavrilescu ajunge, aparent, întâmplător, oarecum împins de 
curiozitate şi de reacţia călătorilor din tramvai, scandalizaţi de acest loc, pentru ei 
— rău famat. În realitate, Gavrilescu este individul „norocos” („Eşti un om cu 
noroc, Gavrilescule!” îşi spune singur, la început) căruia i se deschide drumul 
recuperării paradisului pierdut. Grădina ţigăncilor este, de fapt, grădina 
paradiziacă pe care trebuie să o merite. Din acest motiv este supus de către fete la 
încercări: reuşita (or el ratează) în proba ghicitului i-ar fi asigurat rămânerea 
definitivă în acest spaţiu pe care el îl refuză pentru că, inconştient, nu acceptă 
experienţa morţii. Bătrâna care îl întâmpină este un simbol al tărâmului „de 
dincolo”; banii pe care îi cere (300 de lei) sunt traducerea literară a ritualului 
românesc de trecere în lumea morţilor: se dă „vamă” sau se dă „ortu' popii” 
pentru a se plăti drumul către lumea cealaltă. Cerber autohton, bătrâna oficiază 
acest rit, pe când Gavrilescu se raportează la existenţa reală pe care nu vrea s-o 
abandoneze: trei sute de lei sunt echivalente cu „trei lecţii de pian!”; bătrâna (ca 
personaj aparținând sferei atemporale, fantastice) ignoră timpul, pe când 
Gavrilescu îl supralicitează: „Vă cer iertare dacă vă contrazic [...]. Trebuie să fie 
aproape patru”. Neghicind ţiganca, Gavrilescu trebuie să-şi educe voinţa în acest 
spaţiu, iar aceasta se realizează prin recuperarea memoriei. Amnezic în planul 
real, în spaţiul fantastic personajul trăieşte o bruscă anamneză: îşi aminteşte de 
marea sa iubire, Hildegard. Simbolizând Parcele sau Ursitoarele, fetele îi 
hărăzesc, de fapt, un nou destin lui Gavrilescu, potrivit căruia el trebuie să 
recupereze iubirea din real, întrucât şansa desăvârşirii sale este refacerea cuplului 
neîmplinit în lumea reală. Această atracţie către realizarea unităţii primordiale prin 
iubire nu o poate conştientiza Gavrilescu, dar este ajutat să se iniţieze ca exemplu 
pentru posibilitatea care i se oferă omului de a-şi înfrânge eşecul prin iubire. 
Odaia în care se trezeşte aruncat personajul este o metaforă a labirintului sugerând 
necesitatea unei drum pentru care trebuie să opteze eroul. Dar, din nou, Gavrilescu 
se agaţă de real: „Dar ce Dumnezeu s-a întâmplat?” Procesul de revenire a 
memoriei, de raportare la marea sa dragoste, continuă, în timp ce fetele îl 
condamnă pentru eşecul său: „Ai fost un prost [...]. Nu trebuia să visezi, trebuia s- 
o iubeşti...”. Ratând, încă o dată, ghicitul ţigăncii, lui Gavrilescu îi este rezervată 
experienţa în sine a morţii, violent refuzată de personaj. Îngrozit, inconştient, de 
moarte, Gavrilescu o percepe ca pe un coşmar, chemând realul: „Dar înţelese 
repede că era încremenit, simțind cum i se răceşte sudoarea pe spate”. Temându-se 
de moarte, Gavrilescu respinge calea recuperării iubirii, pentru că renaşterea sa se 
realizează printr-o iniţială moarte, în fapt, un nou început. Agăţat de realul 
sufocant, Gavrilescu va fi înapoiat acestuia ca o sancţiune: întors în universul din 
care plecase, personajul va avea revelaţia nonapartenenţei sale acestui spaţiu: 
eleva sa se căsătorise de opt ani, banii şi-au pierdut valoarea, însăşi soţia sa, Elsa, 
plecase de doisprezece ani în Germania. În acest fel Gavrilescu este determinat să 
aleagă singur rămânerea în grădina ţigăncilor: reluând experienţa thanatică de la 
plata drumului către lumea de dincolo (banii daţi bătrânei), personajul trăieşte O 

perpetuă ezitare şi o nelămurită frică: aparținând spațiului atemporal, deci inițiate, 
fetele râd de teama lui Gavrilescu, dar nu îl condamnă pentru că înțeleg natura 
umană înspăimântată de misterul morții. Indicându-i-se camera unde o poate 
reîntâlni pe Hildegard, Gavrilescu greşeşte în numărătoare, însă, acceptând acum 
acest spaţiu, noul destin i se împlineşte: cuplul se reface, sub protecţia 
ursitoarelor, şi se îndreaptă către pădurea, metaforă a morţii, conduşi de mesagerul 
morţii, dricarul ce îl întruchipează pe miticul luntraş Charon. 

Purtând nume cu conotaţii religioase (în ebraică, Gabriel — „Dumnezeu a 
fost”, în religia creştină arhanghelul Gabriel — îngerul prin care se anunţă voia 
Domnului), Gavrilescu îşi comentează, aproape inconştient sugestiile onomastice 
ironic antifrastice: „Pentru păcatele mele, sunt profesor de pian. Zic pentru 
păcatele mele, adăugă încercând să zâmbească, pentru că n-am fost făcut pentru 
asta. Eu am o fire de artist...”. Uitate, din cauza amneziei des invocate, păcatele 
sale sunt generate de pierderea dragostei, cale a omului de a atinge absolutul divin 
prin formarea cuplului ca unitate primordială. „Muzicant”, cum râde de el bătrâna, 
Gavrilescu se simte „obosit” şi „istovit”, la 49 de ani, când „bărbatul este în 
floarea vârstei”. Nostalgia faţă de tinereţe („Când eşti tânăr şi artist, le suporţi pe 
toate mai uşor”) este, de fapt, dorul nelămurit pentru şansa unui nou început. Celui 
sufocat de condiţia limitată în care trăieşte (ratat profesional şi erotic) i se acordă 
această posibilitate care implică, însă (la Eliade), experienţa morţii iniţiatice. 
Apelând la tehnica „epicului dublu” (Sorin Alexandrescu), care presupune 
integrarea efasată (discretă) a unor termeni a căror semnificaţie literară este în 
realitate simbolică, Eliade codifică aventura morţii într-o alegorie al cărei sens 
este recuperarea armoniei originare. „Căldurii” din planul real (profan), care 
metaforizează existenţa sufocantă a personajului, i se opune „răcoarea” care îl 
atrage nedefinit pe Gavrilescu spre grădina ţigăncilor, spaţiul fantasticului 
sacralizat. „Fascinat” de umbra nucilor, Gavrilescu porneşte ademenit către acest 
spaţiu paradiziac unde destinul i se poate reface. Eliade îşi caracterizează direct 
frecvent personajul, surprinzându-l „uluit”, „derutat” şi „singur”, dar cu un 
presentiment al schimbării ce va surveni; pasul său se îndreaptă către grădina 
edenică, ghidat de destin, după ce a simţit deasupra capului „lumina albă”, 
incandescentă, orbitoare” a cerului. Metaforă a irumperii sacrului în profan, 
lumina spre care Gavrilescu „nu îndrăzneşte să privească” este semnul faptului că 
a devenit un „ales”, omul care va parcurge o experienţă iniţiatică şi metafizică. 
Grădina ţigăncilor, ca univers al aventurii transcendentale, este blamată şi descrisă 
ca loc ruşinos, nepermis şi interzis de cei care nu au şansa recuperării 
sentimentului sacralităţii. Întâmpinat de Cerberul autohton al Infernului, bătrâna, 
Gavrilescu resimte teama în confruntarea cu moartea, însă, totodată, îşi intuieşte 
posibilitatea de a redeveni fericit: „Cu fiecare pas bătaia inimii i se accelera, până 
ce îi fu frică să mai înainteze, şi se opri. În acea clipă se simţi deodată fericit, 
parcă ar fi fost din nou tânăr, şi toată lumea ar fi fost a lui, şi Hildegard ar fi fost 
de asemenea a lui”. „Prizonier al timpului de-afară” (Sorin Alexandrescu), 
Gavrilescu începe treptat să înlocuiască timpul cu memoria: „A fost marea mea 

dragoste. A fost femeia vieţii mele!...”, dar „se rătăceşte în trecut”, în loc să 
privească spre viitorul care înseamnă acceptarea morţii. Ţigăncile, simbol al 
Ursitoarelor, acuză frica lui Gavrilescu, repetând obsedant şi jignitor pentru 
acesta: „I-a fost frică”. Însă, frica este asociată cu senzaţia de sete a personajului, 
obsedantă şi ea, stare fiziologică prin care este metaforizată setea de absolut, 
dorinţa (chiar dacă inconştientă) de a-şi umple sufletul de absolutul iubirii. 
Eroarea lui Gavrilescu este pierderea sa în reverii patetice, lipsa de luciditate 
şi de perspicacitate: ratându-şi viaţa, personajul este pe cale să-şi rateze şi 
moartea. Trăind experiența mortificării („se văzu gol, mai slab decât se ştia, cu 
oasele ieşindu-i prin piele, şi totuşi cu pântecul umflat și căzut”), Gavrilescu se 
sperie „nebuneşte”, luând-o la fugă pentru că „draperia aceea este ca un giulgiu”. 
Deşi declară cu emfază bătrânei: „Mă interesează lucrurile noi, necunoscute”, 
Gavrilescu îşi scuză laşitatea prin caracterizarea jocurilor (a morţii, de fapt) drept 
„naive, copilăreşti”. Pentru aceasta va fi pedepsit printr-o nouă farsă a ţigăncilor 
care îl proiectează în viitor (ori e vorba de timpul care şi-a pierdut durata în 
grădina ţigăncilor, ca spaţiu atemporal), pentru a-i demonstra că trăieşte într-un 
loc şi timp unde este nefericit pentru că nu le aparţine. Starea de confuzie şi de 
oboseală a personajului se accentuează prin întoarcerea în realul „deformat”, de 
aceea hotărăşte „să-i dea de rost”; or, această decizie echivalează cu revenirea în 
spaţiul ireal, implicit cu recuperarea paradisului pierdut pentru că o întâlneşte pe 
Hildegard. Somnul din birja dricarului („îşi lăsă capul pe perna trăsurii şi 
adormi”) comportă, ca şi la Eminescu, conotații thanatice: este somnul morții, 
acum acceptate de Gavrilescu, deşi, încă şovăielnic. Destinul se împlineşte abia 
acum întrucât cei doi (Gavrilescu şi Hildegard) erau hărăziţi unul celuilalt. 
Hildegard devine ghidul către paradis al iubitului ei: „cu ochii pe cer” (simbol al 
spaţiului divin către care se îndreaptă), Hildegard îi confirmă lui Gavrilescu starea 
de vis trăită de amândoi: „Toţi visăm [...]. Aşa începe. Ca într-un vis...”. Moira, 
cea de-a treia dintre Ursitoare, este mireasa, aici — cea care taie firul vieţii, de 
aceea nunta lor este, de fapt, o „transcendere, unire în moarte” (Bianca Osnaga). 
Sugerând faptul că moartea este o taină, un vis şi nu o luciditate, Eliade acordă 
acestei experienţe valoarea renașterii mistice într-un „dincolo” (sacru) care 
conferă eroului sacralizarea (pierdută în profan) prin unirea cu „marea iubire”. 
Portretul fizic şi moral al personajului se încheagă prin apelul constant al 
autorului la modalităţile caracterizării directe, fie ca intervenţie a naratorului, fie 
ca autocaracterizare sau opinie a altui personaj. În acelaşi pasaj epico-descriptiv, 
Eliade surprinde detalii fizice care întotdeauna, însă, sugerează trăsături 
caracterologice: monologul interior al personajului vine ca o autocaracterizare a 
celui care îşi percepe vârsta din perspectiva unei existenţe anoste, îmbătrânite 
înainte de vreme („„Gavrilescule! [...] parcă ai începe să îmbătrâneşti. Te ramoleşti 
[...]. La 49 de ani bărbatul este în floarea vârstei...”). Intervenţia naratorului prin 
epitetele (mereu repetate pe parcursul nuvelei) „obosit”, „istovit” oferă imaginea 
unui om care se autoiluzionează. „Eşti un om cu noroc, Gavrilescule!”. Experienţa 
iniţiatică trăită în grădina ţigăncilor îl emoţionează şi îl sperie („simți cum începe 

să-i bată inima”, „derutat”, „îi fu frică”, „s-a speriat”), dar îl fascinează fără a o 
putea înțelege („o urmă fascinat”, „se întâmplă ceva cu mine, şi nu ştiu ce”). 
Întreg comportamentul personajului, dialogurile cu celelalte personaje (călătorii 
din tramvai, bătrâna şi fetele, Hildegard), monologurile dialogate ale eroului 
evidenţiază, în mod indirect, perpetua stare de uimire a omului incapabil să 
identifice sacrul „camuflat” în profan. În schimb, Gavrilescu intuieşte că trăieşte o 
experienţă inedită şi, treptat, acceptă spaţiul unde poate accede la fericirea 
paradiziacă alături de Hildegard. Rezistenţa sa, mereu întoarcerea sa în real (în 
profan) vor fi învinse de persuasiunea celor trei Ursitoare (fetele), întruchiparea 
destinului ce trebuie să se împlinească în spaţiul fantastic (sacru) pentru cel ales. 
Retuzat de un real căruia nu-i mai aparţine, Gavrilescu îşi recuperează memoria 
sacră obţinută prin regăsirea lui Hildegard. Universul (compensativ pentru cel 
real) care va ocroti cuplul este ireal, dar învestit cu atributele eternității divine. 

Prin urmare, pentru Gavrilescu, fantasticul îndeplineşte rol taumaturgic: 
eşecul profesional şi erotic din viaţa reală este înlăturat prin trăirea aventurii 
iniţiatice. Contradictorii în aparenţă, cele două autocaracterizări ale personajului 
(„Eşti un om cu noroc”, respectiv „Aşa sunt artiştii, fără noroc”) înregistrează 
situaţia din real („fără noroc”), precum şi speranţa către un alt destin (popular, 
„noroc” înseamnă „soartă”). În acest sens vine și consideraţia lui Marcel 
Schneider, care înţelege fantasticul ca manifestare a dorinţei de „salvare” şi de 
„izbăvire” a omului. Mergând mai departe, estetul vede posibilitatea mântuirii 
„hic et nunc” (aici şi acum) prin intuirea esenţelor divine de care este impregnată 
existența umană. În oraşul toropit şi banal (Bucureştiul), omului modem 
(Gavrilescu) i se revelează „puterile invizibilului” acordându-i-se şansa trăirii 
paradiziace, a desăvârşirii spirituale prin erosul divin. (S. Z.) 


La hanul lui Mânjoală de I.L. Caragiale 


Cu cât un scriitor este mai studiat și cu cât opera îi este mai comentată, 
afirma George Călinescu, cu atât se pot dezvălui noi semnificații şi valenţe ale 
personalităţii și scrierilor acestuia. Acesta este şi cazul lui Ion Luca Caragiale, 
scriitor realist de o actualitate incontestabilă. 

Mircea Tomuş distinge în lucrarea Opera lui I.L. Caragiale mai multe etape 
ale creaţiei marelui clasic: activitatea jurnalistică, etapa comediilor, când se 
clarifică concepția asupra universului tematic, etapa nuvelelor (În vreme de 
război, Păcat, O făclie de Paşte) şi a dramei Năpasta; etapa momentelor şi 
schițelor, o etapă intermediară, tragicomică (Două loturi, Inspecfiune, Cănufă, om 
sucit şi Triumful talentului), ultima corespunzând povestirilor de inspirație 
folclorică: La hanul lui Mânjoală, Calul dracului, La conac, Kir Ianulea. _ 

Scrisă la persoana I, La hanul lui Mânjoală conţine relatarea întâmplării pe 

care o trăieşte în tinereţe povestitorul la un han unde se oprește într-o seară, „când 
se ducea spre Popeşti la pocovnicu lordache”, viitorul său socru. Textul se 
compune dintr-o succesiune de evenimente-scene, al căror rol este de a contura 
creşterea treptată a suspansului, a misterului potenţat de scurte pasaje descriptive. 

Deși mărcile oralității şi ale subiectivității pot determina amplasarea 
textului în specia povestirii, numeroși exegeți, printre care şi Şerban Cioculescu, 
înscrie acest text în universul estetic al nuvelei fantastice. Titlul reprezintă un 
topos des întâlnit în proza românească (la Slavici sau Sadoveanu de exemplu) şi 
trimite spre locul de răscruce, cu vad bun de călători, însă şi spre spaţiul magiei, 
al maleficului, al misterioasei cocoane Marghioala. 

Întâmplarea, aparent banală, interferează cu elemente ale fantasticului. 
Tânărul boiernaş Fănică va avea parte la hanul unde poposeşte de o experiență 
iniţiatică şi va suporta consecinţele nefaste ale abaterii de la scop, adică de la 
drumul propus inițial. Marghioala își gospodăreşte singură hanul, căci soțul îi 
murise cu cinci ani în urmă, în condiții neclare. Se sugerează subtil că femeia 
reușise să pună pe picioare hanul cu ajutorul farmecelor sau al unei comori 
ascunse. Tânărul, imediat ce ajunge la han, se găseşte şi el prins în mijlocul unor 
întâmplări stranii. 

Motivul central al textului este cel al diavolului (metamorfozat în femeie, în 
cotoi şi ied). Deși Fănică încearcă să ajungă la logodnica sa, în ciuda faptului că e 
conștient, intră în mrejele hangiței cu vârstă incertă, de care este fermecat. 

„Cocoana Marghioala era frumoasă, voinică şi ochioasă, ştiam. Niciodată 
însă de când o cunoşteam — Ș-o cunoşteam de mult: trecusem pe la hanul lui 
Mânjoală de atâtea ori, încă de copil, pe când trăia răposatul taică-meu, că pe 
acolo nu era drumul la târg — niciodată nu mi se păruse mai plăcută...”. Ea 
apelează la un întreg arsenal al seducţiei. Tânărul e impresionat în primul rând de 
ochii ei: „— Straşnici ochi ai, coană Marghioalo!”, apoi de odaia imaculată, şi 
îmbietoare, cu „miros de mere şi de gutui”. 

Diavolul, metamorfozat în femeie, trăiește o existență ciudată, într-o 
încăpere în care tânărul nu zărește nici o icoană. Viziunea caragialiană este în 
consens cu cea a folclorului în care diavolul se întrupează în femeie sau într-un 
animal. Hangiţa devine instrumentul răului/ al maleficului: „Odată au vrut s-o 
calce tâlharii... S-au apucat să-i spargă uşa. Unul dintre ei, ăl mai voinic, un om 
cât un taur, a ridicat toporul şi când a tras cu sete, a picat jos. L-au ridicat repede! 
Era mort... Frate-său a dat să vorbească, dar n-a putut — amuţise”. Aşadar, unul 
din tâlhari moare pe loc, altul amuţește şi, în timpul atacului, sosesc imediat şi 
dorobanţii care-i capturează. Acesta este preambulul stării de ambiguitate 
întreţinute impecabil de Caragiale pe parcursul întregului text. Scriitorul îmbină 
banalul/convenţionalul cu insolitul, reliefând evoluţia personajului central într-un 
spaţiu aflat sub dominaţia răului. 

Caragiale speculează efectul mitului, susținând astfel straniul. Părțile 
descriptive, măiestrit realizate, amintesc de lugubrul din poveştile lui Edgar Allan 

Poe, după cum observă şi Pompiliu Constantinescu, subliniind preferința 
clasicului „pentru fantasticul lucid” al lui Edgar Poe din care şi traduce. Subiectul 
urmează filiera simbolicului, hrănindu-se din imaginarul folcloric. 

Tânărului ispitit i se realizează un succint portret fizic. La acesta scriitorul 
adaugă şi reacțiile fiziologice ale nocturnului călător: „Frigul ud mă pătrundea; 
simţeam că-mi îngheață pulpele și braţele. Mergând cu capul plecat ca să nu mă-nece 
vântul, începui să simt durere la cerbice, la frunte și la tâmple fierbințeală şi 
bubuituri în urechi. Am băut prea mult! M-am gândit eu, dându-mi căciula mai pe 
ceafă și ridicându-mi fruntea spre cer. Dar vârtejul norilor mă ameţea; mă ardea 
sub coastele din stânga. Am sorbit în adânc vântul rece, dar un junghi m-a fulgerat 
prin tot coşul pieptului de acolo până acolo”. Are o senzație generală de rău, 
simțind căciula cum îl strânge „ca o menghinea”. Scriitorul surprinde simpatetic 
modificările organice ale personajului central, zugrăvindu-i fiziologia, la modul 
naturalist. De asemenea, notează exact, la modul dramatic, prin intermediul 
monologului interior, starea sufletească: „Să fi mers o bucată bună de drum. 
Viforul creştea scuturându-mă de pe șea. În înalt, nori după nori zburau opăciţi ca 
de spaima unei pedepse de mai sus, unii la vale pe dedesubt, alții pe deasupra la 
deal, perdeluind în clipe largi, când mai gros, când mai subțire, lumina ostenită a 
sfertului din urmă. Frigul ud mă pătrundea: simțeam că îmi îngheață pulpele şi 
brațele.” | 

Natura este astfel cadrul potențator al neliniștilor interioare, Caragiale 
„îmbogăţind — după cum afirmă Tudor Vianu în Arta prozatorilor români — cu o 
tehnică nouă arta sa precisă şi savantă.” Când în casa Marghioalei vrea să se 
închine şi „îşi face cruce după datină”, aude un răcnet asemenea unui cotoi bătrân 
călcat sub masă. Femeia dă drumul cotoiului afară, iar vântul îi lasă în întuneric, 
stingând lampa, momentul fiind propice intimităţii tânărului cu jupâneasa. După 
ce aceasta aduce o lumânare și mâncare, vin şi cafele, din senin se porneşte o 
viforniță ce anunță un adevărat prăpăd. Realizând că stătuse la han „două ceasuri 
Și jumătate”, personajul narator dorește brusc să plece. 

Firul epic continuă cu imaginea vrăjirii căciulii: „Femeia, dusă pe gânduri, 
şedea pe pat cu căciula mea în mână, o tot învârtea ş-o răsucea” şi cu exprimarea 
dorinței acesteia de a-i plăti când trece înapoi, cuvânt însoțit de o lumină ciudată a 
ochilor. | 


Fragmentul următor concentrează punctul culminant al întâmplării, natura 


ostilă reverberând adevărate senzaţii dureroase în corpul personajului: „deodată 
sângele începe iar să-mi arză pereţii capului.” Tensiunea se amplifică atunci când 
duhul necurat ia forma unei căprițe care-i sperie calul: „în vremea asta, calul se 
cutremură și dârdâie din toate încheieturile ca de frigurile morţii”. Realizează că 
drumul e invers, că se întoarce atunci când zăreşte luna în spatele său, în loc să o 
aibă în faţă. l 

În pofida economiei de mijloace literare, evoluția personajelor evidențiază 
solida lor construcție. Personajul central, poposind la han, acționează 

incontrolabil, mecanic, aflat sub vraja unei puteri vrăjitoreşti („în loc de o 
jumătate de ceas, stătusem la han două ceasuri și jumătate.”), de asemenea 
întoarcerea la han, deşi dorită de personaj („N-am făcut bine să plec.”; „Mă 
gândeam la culcușul bun pe care-l părăsisem prosteşte... de ce?... Cocoana 
Marghioala mi-ar fi dat mie odaia ei, altminteri nu mă poftea...”). Cele două 
spații — interior (hanul) şi exterior (cuprins de viscolul stihinic) — se opun, unul 
fiind perceput ca securizant, ocrotitor, plăcut, iar celălalt provocator de neliniște şi 
teamă. 

Personajul-narator este centrul interesului operei, scriitorul urmărind 
situațiile exterioare care îl determină să se abată de la drumul propus. Marghioala 
reprezintă pentru el întruchiparea ispitei („frumoasă, voinică, ochioasă”), în timp 
ce pentru pocovnicul Iordache („raissoneur-ul”) ea este „matracuca” însoțită cu 
diavolul. Hangiţa e tipul femeii demonice, cunoscătoare a practicilor magice 
(farmece, vrăji), moartea sa putând simboliza pactul cu diavolul. 

Senzațiile stranii (ispita erotică, sticlirea ochilor iedului în noapte care-i 
amintesc personajului de ochii negri ai hangiței) și surpriza constatării că iedul 
care i-a ținut calea în noapte este chiar iedul hangiţei sunt explicate în epilog unde 
pocovnicul Iordache, care cunoştea detaliile întâmplării tânărului, vorbește plin de 
echivoc: „„- Dar dumneata de unde știi? — Asta nu-i treaba ta, a răspuns bătrânul. 
Asta-i altă căciulă!” În acest sens, afirmă Florin Manolescu, fantasticul lui 
Caragiale „este de cele mai multe ori miraculosul şi feericul din poveşti (...), unde 
întâlnirile cu diavolul, cu sfinții şi cu Dumnezeu la o răspântie de drumuri sunt 
obișnuite şi unde profanul intră la tot pasul în atingere cu sacrul...” 

„Aş fi stat mult la hanul Mânjoloaii — spune personajul — dacă nu venea 
socru-meu, pocovnicu Iordache, Dumnezeu să-l ierte, să mă scoată cu tărăboi de 
acolo. De trei ori am fugit de la el înainte de logodnă şi m-am întors la han până 
când, bătrânul, care vrea zor-nevoie să mă ginerească a pus oameni de m-au prins 
şi m-au dus legat cobză la schit în munte: patruzeci de zile, post, mătănii şi 
molitve. Am ieşit de acolo pocăit: m-am însurat.” 

Dialogul dintre ginere şi socru conferă nuvelei un final deschis, menținând 
ezitarea atât a personajului-narator, cât şi a cititorului, între o explicație logică şi 
una supranaturală, suprafirească a întâmplării de la hanul lui Mânjoală. (S.M.) 

II. ROMANUL 


Ion de Liviu Rebreanu — roman realist, obiectiv 


În dicționarele de specialitate, termenul de realism (fr. réalisme — réal) 
apare cu două sensuri. Primul se referă la „reprezentarea veridică a realităţii, 
opusă idealizării şi fanteziei”, avându-se în vedere ideea existenței unui raport al 
literaturii cu realitatea pe care o transfigurează, în conformitate cu principiul 
mimesisului. În consecință, se discută despre un „realism etern” (Van Tieghem), 
nelimitat la o anumită epocă istorică, identificabil în operele în care scriitorii, 
dotați cu spirit de observație, surprind aspecte ale societății timpului, reflectând 
adevărul vieții. 

Cea de-a doua accepție a termenului are în vedere curentul literar manifestat 
în Franța, apoi, prin fenomenul de „iradiere”, în țările europene, începând cu a 
doua jumătate a secolului al XIX-lea. 

Primul manifest realist este semnat de Honoré de Balzac, în prefața ediţiei din 
1842 a Comediei umane. Marele scriitor francez îşi propunea să zugrăvească 
societatea contemporană, considerându-se „un pictor mai mult sau mai puţin fidel 
[...] al tipurilor umane, povestitorul dramelor vieţii intime, arheologul mobilierului 
social, nomenclatorul profesiilor, înregistratorul binelui şi al răului”. 

În 1857 este publicat studiul Le Realisme al lui Jules Champfleury 
considerat, de altfel, adevăratul teoretician al acestui curent literar. Aici este 
prezentată doctrina noii arte literare inspirate din prezentul social, imaginaţia fiind 
considerată „regina erorii şi falsităţii”. 

Contemporan romantismului, aflat în momentul de maximă înflorire, 
„realismul se bazează pe dezvoltarea epicului (specia preferată fiind romanul), pe 
tipicitate (personajele sunt „tipice în împrejurări tipice”), pe determinismul social 
(în sensul că omul este produsul mediului în care trăieşte). 

Descrierile sunt minuţioase, valorificându-se tehnica detaliului semnificativ. 
Preocuparea pentru social şi economic, prezentarea veridică a realităţii, atitudinea 
lucidă, critică a scriitorului subliniază aspectul monografic al creaţiilor realiste. 

Adoptând un stil sobru, impersonal, autorul omniscient şi omniprezent 
devine un stăpân atotputernic al textului, al lumii prezentate, ca în operele 
semnate de Balzac, Dickens, Stendhal, Flaubert, Dostoievski, Thackeray, Twain, 
Tolstoi sau Cehov, pentru a menţiona doar numele celor mai importanţi 
reprezentanţi ai realismului din literatura universală. 

În ceea ce priveşte literatura română, se constată faptul că realismul se 
manifestă simultan cu romantismul şi clasicismul, în perioada paşoptistă. 
Elemente realiste apar în fiziologiile lui M. Kogălniceanu şi C. Negruzzi, în 
romanul lui N. Filimon, Ciocoii vechi şi noi, şi, mai târziu, în romanele lui D. 
Zamfirescu din Ciclul Comăneştilor. Estetica realistă este impusă definitiv de 
loan Slavici, în nuvelele sale, dar mai ales în romanul Mara, creaţii cu un 
accentuat caracter monografic. 

Realismul lui Slavici este continuat de L. Rebreanu, „excepţional observator 
al concretului, mare creator atunci când, pornind de la palpabil, privind cu un ochi 
pipăitor, el surprinde esenţele, acestea devenind psihologii şi destine” (C. 
Ciopraga). Scriitorul a promovat unul dintre principiile fundamentale ale 
realismului, cel al verosimilităţii, opera sa fiind, în termenii propuşi de Stendhal, 
„O oglindă purtată de-a lungul unui drum...”. 

În spiritul marelui său predecesor francez, Rebreanu mărturisea că: „Este, 
negreşit, o oglindă a vieţii literatura, dar o oglindă selectivă, sintetică, în care arată 
sufletul cel mare şi etern al omului şi al neamului...”. Acest crez literar este 
demonstrat atât de nuvelele scriitorului, cât şi de romanele sale. Astfel, proza 
scurtă, din volume precum Frământări, Golanii, Mărturisire, Răfuiala 
etc., a adus în atenţia publicului şi a criticii literare realismul aspru şi notația rece, 
obiectivă, exactă. Aceste elemente de noutate au condus la o receptare indiferentă 
în epocă. De altfel, în momentul publicării, nuvelele nu au fost apreciate la 
adevărata lor valoare. O excepţie vine din partea lui Mihail Dragomirescu, unul 
dintre primii critici care a sesizat aspectele definitorii ale acestor creaţii: 
verosimilitatea situaţiilor şi a personajelor, cadrele naturaliste şi predilecţia pentru 
pasiunile puternice și sufletele simple, elementare. Indiferent dacă au evocat 
lumea satului, universul citadin sau războiul, scrierile rebreniene de scurtă 
întindere au fost considerate, în cele din urmă, simple exerciţii pregătitoare 
înaintea marilor romane, întrucât momente epice, motive, personaje sunt reluate şi 
în cadrul acestora. 

Este şi cazul operei epice de mare dimensiune Jon, publicată în 1920, al 
cărei fir narativ principal apare în schița Ruşinea (1908), apoi în proiectul de 
roman Zestrea (1910). 

În vederea elaborării primei sale capodopere, Rebreanu a valorificat 
întâmplări reale (scena cu ţăranul îmbrăcat în straie de sărbătoare care sărută 
pământul „ca pe o ibovnică”; destinul Rodovicăi, tânără din satul lui natal, sedusă 
pentru averea ei de „cel mai becisnic flăcău”; discuţia cu Ion Pop al Glanetaşului, 
„un flăcău din vecini, voinic, hamic, muncitor şi foarte sărac”). Dincolo de 
conexiunile ce se pot stabili între operă şi realitate (conexiuni ce alcătuiesc, în 
opinia lui A. Marino, „substratul antropologic” al textului literar), Jon rămâne 
primul roman românesc modern, de factură realist-obiectivă, ce demonstrează că, 
într-adevăr, pornind de la realitate, pe care a transfigurat-o artistic, autorul şi-a 
creat „o altă lume, nouă, cu legile ei, cu întâmplările ei”. 

Aşadar, ca orice roman realist-obiectiv, Jon prezintă un spaţiu epic real, 
surprinde realitatea sub toate aspectele — social, politic, familial, urmăreşte o 
acţiune complexă, introduce personaje tipice, toate acestea contribuind la crearea 
impresiei de verosimil. Naratorul auctorial, impersonal, detaşat de întâmplări şi 
personaje, stilul sobru, impersonal sunt alte trăsături ce definesc această specie 
epică. 

Tema abordată în roman este una cu tradiţie în literatura noastră. Rebreanu 
surprinde satul transilvănean la începutul secolului al XX-lea, cu cele două mari 

probleme ale sale: cea socială și cea naţională. Temei rurale i se asociază însă şi 
tema iubirii, adaptată la realităţile dintr-un anumit moment istoric. Titlurile celor 
două părţi (Glasul pământului, Glasul iubirii) sunt sugestive din acest 
punct de vedere, eroul, Ion, nereuşind să împace cele două chemări antagonice. 

Impresia de verosimil este creată încă de la începutul creaţiei, din incipit, 
construit pe motivul central al drumului. O primă semnificaţie a acestuia este de 
cale de acces, de liant între realitate şi universul ficțional. Poate fi interpretat şi ca 
metaforă anticipativă a traseului existenţial parcurs de lon, iniţial oscilând între 
cele două „glasuri”, în cele din urmă pierdut în noianul atâtor destine dramatice. 

Referindu-se la acest motiv, N. Manolescu îi conferă statutul de personaj în 
cadrul textului, fiind prezentat, simetric, şi în final. Astfel, romanul în sine devine 
un univers „închis şi rotund”, un „corp sferoid” (sintagmă propusă chiar de autor). 

Circularitatea are în vedere şi organizarea capitolelor din cele două parți (1-13, 
2-12, 3-11, 4-10 etc.). Primele paragrafe ale romanului evidenţiază statutul de 
narator omniscient şi omniprezent care prezintă, la persoana a III-a singular, 
oameni, fapte şi locuri. Asemenea unui demiurg, el creează iluzia unei lumi reale. 

Referitor la ceea ce înseamnă debutul unui creații epice ample este 
interesant punctul de vedere al scriitorului însuşi care afirma că: „prima frază 
marchează ritmul deosebit, unic, al unui roman. La fel şi primul capitol zugrăvește 
atmosfera generală a acestei lumi sau cel puțin o prevesteşte”. Jon ilustrează 
strălucit această concepție teoretică rebreniană, ce se verifică şi pentru celelalte 
două capodopere, Pădurea spânzuraților şi Răscoala. 

Bogăția toponimică din primele pasaje ale cărții subliniază aspectul realist, 
denumiri precum Cluj, Armadia, Jidovița permițând plasarea exactă a acțiunii într- 
un anumit spațiu geografic. 

Perspectiva panoramică inițială se restrânge treptat, cititorului fiindu-i 
descris satul Pripas, dinspre exterior (drumul de acces) spre interior (curtea 
Todosiei, văduva lui Maxim Oprea). E duminică şi lumea e adunată la horă — alt 
motiv important al romanului, interpretat de N. Manolescu drept „o horă a 
soartei”. Naratorul are acum posibilitatea să prezinte personaje, să configureze 
conflicte, să anticipeze derularea acestora. Hora apare ca o formă tradiţională a 
vieţii comunităţii, cu multiple funcţii revelate în chiar gruparea personajelor. 

Astfel, se constată că se ţine cont de vârstă, de starea civilă şi de starea 
socială a eroilor, ultima menţionată fiind de altfel cea mai importantă. Bogătani 
precum Vasile Baciu, Toma Bulbuc, George Bulbuc îi resping pe sărăntoci (Ion 
Glanetaşu sau Dumitru Moarcăş). E un semn că pământul determină în 
comunitatea rurală poziţia socială și autoritatea morală. Acesta constituie atât miza 
conflictului exterior, între Ion şi Vasile Baciu, cât şi a conflictului interior, al 
eroului care oscilează între atracţia thanatică şi cea erotică. Acest aspect este 
sesizat printre alţi critici de către Constantin Ciopraga, ce afirmă că: „Dramă a 
pământului, Jon e în același timp un roman al iubirii tragice şi al morţii [...]”. 

Dacă un prim plan al romanului urmăreşte destinul lui Ion Pop al 
Glanetaşului, în paginile primului capitol se configurează şi cel de-al doilea plan 

al acţiunii ce îi are în centrul atenţiei pe intelectualii comunităţii rurale, preotul 
Belciug şi învățătorul Herdelea. Biserica şi şcoala sunt instituţii prezente 
permanent în viaţa satului, reprezentanţii acestora bucurându-se de un statut 
aparte, după cum se observă de la prima lor apariţie, la horă, când sunt trataţi cu 
deosebit respect. În episoadele colaterale firului narativ principal este prezentată 
rivalitatea celor doi „domni”, din motive diferite. 

Aspectul monografic al scrierii este aşadar evidenţiat încă din primul capitol, 
îndeosebi prin prezentarea detaliată a horei. Alexandru Piru nota că în Zon autorul „a 
vrut să dea senzaţia vieţii plenare şi în acest scop a procedat la acumulări succesive 
de întâmplări”, dintre care unele „momente capitale ale existenţei” (naşterea, nunta, 
moartea), „momente caracterizate printr-o anumită periodicitate” (hora, cheful la 
cârciumă, bojotaia), „momente neprevăzute” (bătaia dintre flăcăi, încălcarea 
răzoarelor, probozirea în biserică, spânzurarea cârciumarului Avrum). Sunt tot atâtea 
secvenţe decupate din viaţa de zi cu zi a satului. 

Eroul romanului este tipic pentru lumea căreia îi aparţine. Şi numele său, 
atât de comun, devine un simbol. Este şi interpretarea propusă de autor, care, în 
Addenda la Jurnalul I, precizează că „Ion simbolizează pasiunea ţăranului 
român pentru pământul pe care s-a născut, pe care trăieşte şi moare”. 

Judecat diferit de critici (Lovinescu îl consideră „o figură simbolică, mai 
mare decât natura”, în timp ce Călinescu îl vede drept „o brută”), Ion este, cu 
siguranță, un personaj complex, contradictoriu, „sufletul lui având destule cute 
ascunse, greu de sondat” (Constantin Ciopraga). Patima ancestrală pentru pământ, 
dublată de dragostea pentru Florica, cea mai frumoasă fată din sat, dar şi foarte 
săracă, îl conduce în cele din urmă la un sfârşit tragic. 

Dându-şi seama că „Dragostea nu ajunge în viaţă. Dragostea e numai 
adaosul. Altceva trebuie să fie temelia.”, flăcăul o seduce pe Ana, fiica 
bogotanului Vasile Baciu. Intră în posesia pământului atât de dorit, dar 
conştientizează, prea târziu, că fără a trăi alături de femeia iubită, nu poate fi pe 
deplin împlinit, după cum mărturiseşte: „Ce folos de pământuri dacă cine ţi-e drag 
pe lume nu-i al tău!”. Ion devine astfel un erou tragic, pus în situaţia de a alege 
între două aspirații la fel de necesare împlinirii sale. Aşadar, prima parte a 
romanului insistă asupra relaţiei personajului principal cu pământul, care „are un 
glas pe care țăranul îl aude şi îl înţelege”, după cum afirmă Rebreanu în discursul 
de recepţie la Academia Română, intitulat nu întâmplător Lauda ţăranului 
român. Cea de a doua parte urmăreşte frământările datorate iubirii neîmplinite, 
evident fiind instinctul de posesiune foarte puternic, mai întâi faţă de pământ, apoi 
faţă de femeia iubită. 

În conturarea portretului protagonistului sunt utilizate atât caracterizarea 
directă, cât şi cea indirectă. Trăsături de ordin fizic sau moral sunt menţionate de 
către narator („ochi negri, lucitori”, „iute şi harnic”, „mai deştept decât toți 
flăcăii”) sau de către alte personaje (Vasile Baciu, Ana, preotul, învățătorul, Titu 
Herdelea). Sugestive sunt amănunte de fizionomie care completează portretul 
moral („avea întipărite pe faţă răutate şi încăpățânare”, „rânjet răutăcios”). Mult 

mai importante sunt însă faptele, comportamentul, gesturile, relaţiile cu alte 
personaje ce contribuie la evidenţierea calităţilor şi defectelor lui Ion. Acesta 
devine astfel un erou tipic, influenţat decisiv de mediul de viaţă, de realităţile 
concrete ale satului transilvănean de la începutul secolului al XX-lea. 

Specifice realismului sunt și tehnicile narative la care apelează scriitorul. Ca 
element de modernitate atrage atenţia tehnica numită a contrapunctului, prin 
intermediul căreia fiecare dintre cele 13 capitole prezintă un personaj, o familie 
sau un anumit aspect din viaţa satului. Cu ajutorul tehnicii cinematografice sunt 
surprinse amănunţit evenimente din existenţa satului Pripas, autorul dovedind 
calităţi ale unui regizor desăvârşit. 

Circularitatea rămâne tehnica predilectă a lui Rebreanu şi se realizează, 
după cum s-a menţionat, prin descrierea detaliată a drumului, atât în incipitul, cât 
şi în finalul romanului, ca simbol al vieţii care îşi continuă cursul. Circularitatea 
este evidentă, în egală măsură, şi în titlurile alese, adevărate elemente de 
paratextualitate, ce reflectă conflictul dominant al unui capitol (Zvârcolirea, 
Zestrea, Noaptea, Ruşinea). l : 

ceea ce priveşte stilul, acesta se caracterizează prin acuratețe, concizie, 
sobrietate, Rebreanu fiind consecvent cu ideile sale teoretice expuse, printre altele, 
într-un interviu din 1926. Încă de atunci mărturisea: „Prefer să fie expresia 
bolovănoasă şi să spun într-adevăr ce vreau, decât să fiu şlefuit şi neprecis. 
Strălucirea stilistică [...] se face mai întotdeauna în detrimentul preciziei şi al 
mişcării de viață”. : 

Interpretând romanele rebreniene, Constantin Ciopraga constata că, în 
cadrul acestora, „Senzaţia vieții reale, fără nimic idealizat, e continuă. Oamenii 
sunt vii, trăiesc, se agită”. Criticul evidenţiază astfel trăsătura definitorie a prozei 
scriitorului ardelean, realismul. Observând cu atenţie realitatea unei epoci şi 
promovând principiul verosimilităţii împreună cu tehnici narative specifice 
realismului, el a transformat concretul în imaginar. 

În mod deosebit Jon, roman unanim apreciat încă de la apariţie, 
impresionează prin construcţie, stil, prin maniera obiectivă a lui Liviu Rebreanu 
de a surprinde o lume, autorul devenind un „être de son temps” şi, mai mult decât 
atât, un mare creator de viaţă. (M. A.) 


Ion de Liviu Rebreanu — particularităţi de structură 


„Romanul — notează autorul într-o Spovedanie din Jurnal (vol. I) — are 
osatura unei construcţii în mare, unde detaliile se pot trece cu vederea, unde se 
regăseşte o lume închisă, dar întreagă”. Strădania lui constantă (Jon, Pădurea 
spânzuraţilor, Răscoala, Adam și Eva) a fost aceea de a realiza ansambluri epice 
cât mai largi, epopeice, vii, fiind în primul rând „aspiraţia subiacentă spre cifrul 
simbolic” (Al. Săndulescu). I-a plăcut să-şi aşeze operele, indiferent de 
problematică, sub semnul acelui etimon anteic, generator de mari drame: „„...toate 

cărţile mele îşi au o explicaţie originară în acea viziune a întregului, a omului 
care nu trebuie să se despartă de pământ”. El mărturiseşte, de fapt, prin tot ceea ce 
scrie, că are ambiția demiurgică de a face ca ficţiunea narativă să concureze viaţa. 
Calitatea supremă a romanului e, în ochii scriitorului, arta asumării unei iluzii, 
„aceea a vieţii trăite”. În alcătuirea operei, accentul cade pe veridicitatea acesteia, 
pe „pulsaţia vieţii”, pe „creaţia de oameni adevăraţi şi de viață reală”. 

spiritul esteticii realiste, Rebreanu creează, în planul ficţiunii, o lume care 
imită (mimesis) lumea reală, dar îi conferă, în acelaşi timp, semnificaţie şi 
valoare. Această operaţie de transfigurare şi de ordonare artistică se face printr-un 
stil precis, obiectiv, detaşat, sobru, anticalofil, stil care reprezintă un prim pas al 
modernizării romanului românesc în secolul al XX-lea. 

„Prima mare creaţie obiectivă”, prin care scriitorul devine întemeietorul 
romanului românesc modem, Jon (1920) ilustrează deplin particularităţile de 
structură a textului rebrenian. 

Arhitectonic, Rebreanu priveşte romanul ca pe un corp geometric perfect, 
„sferoid”, această concepţie reflectându-se în structura circulară, în simetria 
incipitului cu finalul. 

Romanul are 13 capitole şi două parți: Glasul pământului şi Glasul iubirii. 
Simbolic, discursul narativ are un Început şi un Sfârşit. Titlurile capitolelor, 
adevărate texte in nuce sunt semnificative: Începutul, Zvârcolirea, Iubirea, 
Noaptea, Ruşinea, Nunta (prima parte) şi Vasile, Copilul, Sărutarea, Ştreangul, 
Blestemul, George, Sfârşitul (partea a doua). 

Tematica romanului se înscrie în sfera socială a problematicii pământului, în 
condiţiile satului ardelean de la începutul secolului al XX-lea. Opera are în centrul 
ei lupta unui ţăran sărac pentru a obţine pământul. Romanul are, însă, două planuri 
narative, cel al ţărănimii, dar şi cel al intelectualităţii satului (familia învățătorului 
Herdelea, preotul Belciug), planuri care uneori merg paralel, alteori se întretaie. 

Astfel scrierea capătă un caracter monografic, investigația narativă 
orientându-se spre reliefarea obiceiurilor legate de marile momente din viaţa 
omului (naşterea, nunta, înmormântarea), a realităţilor de familie, culturale, dar şi 
sociale, generate de diferenţele economice, hora duminicală, tocmeala, bătaia 
feciorilor, muncile câmpului. Tema centrală, dorinţa posesiunii pământului, este 
dublată de tema erosului. 

Romanul, care are ca scop crearea iluziei realului, se deschide cu o vestită 
frază-prag, cu un rol decisiv pentru ritmul cărţii. Exactitatea topografică a 
incipitului este de natură să angajeze, fără bruscări, cititorul în ţinutul nou al 
„povestirii”, este pragul simbolic peste care acesta păşeşte, intrând în lumea 
romanului: „Din şoseaua ce vine de la Cârlibaba, întovărăşind Someşul când în 
dreapta, când în stânga, până la Cluj şi chiar mai departe, se desprinde un drum 
alb mai sus de Armadia, trece râul peste podul bătrân de lemn, acoperit cu şindrilă 
mucegăită, spintecă satul Jidoviţa şi aleargă spre Bistriţa, unde se pierde în 
cealaltă şosea naţională care coboară din Bucovina prin trecătoarea Bârgăului”. 
Frazele sunt parcă decupate dintr-un manual de geografie. Traiectul, reluat la 

sfârşit, conturează o simetrie ce vrea să devină un simbol al existenţei reale, al 
timpului obiectiv, ce se consumă în el însuşi, nepăsător la dramele sau tragediile 
individuale: „Drumul trece prin Jidoviţa pe podul de lemn, acoperit, de peste 
Someş şi pe urmă se pierde în şoseaua cea mare şi fără început”. „Realul parcă 
înglobează firesc imaginarul rebrenian, ca pe o poveste în poveste” (Ion 
Apetroaie). Descrierea caselor ilustrează condiţia socială a locuitorilor şi 
anticipează rolul unor personaje în desfăşurarea acţiunii (Glanetaşu, Herdelea). 
Crucea strâmbă de la marginea satului anticipează existenţa unor destine tragice. 
Şoseaua, drumul, metafore ale vieţii, conduc cititorul către semnificaţii simbolice. 

Spre deosebire de retrospecţiile din romanul psihologic, aici acţiunea este 
cronologică, trecerea de la un plan narativ la altul realizându-se prin alternanță, 
secvențele narative înlănţuindu-se. După consemnarea dramelor din roman, 
scriitorul adaugă în final: „satul a rămas înapoi acelaşi, parcă nimic nu s-ar fi 
schimbat...”, 

Imagini (cea a Hristosului „de tinichea ruginită pe lemnul mâncat de carii Şi 
înnegrit de vremuri”) sau scene (hora duminicală — cu rolul ei în țesătura ideatică 
a textului) de la începutul romanului revin în partea finală a cărţii (hora de la 
sfinţirea bisericii ridicate de Belciug — capitolul Sfârşitul şi imaginea Hristosului 
de tinichea „cu faţa poleită de o rază întârziată ”, care „parcă îi mângâia, 
zuruindu-şi uşor trupul în adierea înserării de toamnă”). 

Oglinda textului conduce, așadar, într-o lume care adună patimi, suferinţe, 
năzuinți, zvârcoliri umane, o lume ce pare deposedată de iubire şi de fericire. 
„Cititorul care s-a dus în satul Pripas pe şoseaua laterală, trecând peste Someş şi 
prin Jidoviţa, se întoarce la sfârşit pe acelaşi drum înapoi până ce iese din lumea 
ficţiunii şi reintră în lumea lui reală. Lumea romanului rămâne astfel în sufletul 
cititorului ca o amintire vie, care apoi se amestecă cu propriile-i amintiri din viața- 
i proprie”, notează scriitorul în Amalgam. Din punct de vedere strategic înseamnă 
o încercare de a topi timpul ficţiunii în cel linear, al realului. 

Locurile devin un fel de complement al biografiilor umane. Capitolul-cheie 
al romanului, Zvârcolirea, debutează printr-o descriere, oarecum statică, 
expozitiv-balzaciană: biografia cuplului Glanetaşu, apoi a lui Ion. După segmentul 
descriptiv, proleptic, static, urmează unul dinamic. 

Dominantă în roman devine narațiunea alertă, dinamică, marcată. prin 
abundența perfectului simplu: „Flăcăul sosi încălzit de drum. Se opri în marginea 
delniţei... Se aşeză pe răzor, înţepeni nicovala în pământ, potrivi tăişul coasei ŞI 
apoi începu a-l bate cu ciocanul rar, apăsat...”. Este, de fapt, un prolog al dramei 
eroului. Acest capitol are şase diviziuni, nuclee psihologice. Ambianţa de acasă a 
eroului, cele două patimi — pământul şi femeia — se conjugă cu reacţiile pro şi 
contra ale satului în ceea ce-l priveşte. Narațiunea capătă aici un aspect 
spectaculos, aproape dramatic. Scenele în care se trădează pasiunea pentru pământ 
şi cea pentru femeie ale lui Ion se succed imediat. Ion oscilează între cele două 
fete, Ana şi Florica, pentru motive clare: prima fată e „slăbuţă” şi „urâţică $ însă 
bogată; Florica, în schimb, are „față rumenă, plină şi zâmbitoare”, e o „ispită , dar 

e săracă. Conflictul este accentuat și de împotrivirea părinţilor faţă de însurătoar 
posibilă a lui Ion; mama lui Ion e mulţumită, la rândul ei, de eventualitatea 
căsătoriei fiului cu Florica cea săracă. Aici se află cuprins întreg prologul dramei 
lui Ion, dar şi biografia principalelor familii de intelectuali ai satului, a 
Herdelenilor îndeosebi. 

| Acest capitol are o construcţie contrapunctică, sugestivă, pentru întreaga 
arhitectură a romanului. Tehnica poate ilustra, la nivelul întregului roman, aceeaşi 
temă fiind prezentată în planuri diferite (nunta Anei — nunta Laurei: conflict 
exterior între Ion şi Vasile Baciu, conflict între învăţător şi preot). Contrapunctul 
evidenţiază astfel anumite secvenţe narative, episoade simetrice care conferă 
acţiunii un aspect polifonic. (S. M.) 


Relaţia dintre două personaje în romanul Jon de Liviu Rebreanu 


Roman realist, obiectiv, Jon, de Liviu Rebreanu este o frescă a satului 
românesc din Ardeal la începutul secolului al XX-lea. Prin publicarea volumului, 
în 1920, scriitorul prezintă drama ţăranului şi patima sa pentru pământ, precum şi 
destinul intelectualităţii transilvănene, într-un teritoriu aflat sub dominație 
habsburgică. 

Rebreanu reflectă lumea propusă în toată complexitatea ei, creând, 
asemenea unui demiurg, o lume verosimilă, obiectivă, reconstituind în Mărturisiri 
trei momente ale realului care l-au inspirat: „ţăranul îmbrăcat în straie de 
sărbătoare care a sărutat pământul ca pe o ibovnică”, povestea Rodovicăi, unica 
fată a unui țăran bogat care s-a îndrăgostit de „cel mai bicisnic flăcău din tot 
satul” și discuția cu „un flăcău din vecini, voinic, harnic, muncitor şi foarte 
sărac”, Ion al Glanetașului, îndrăgostit de pământ „cu atâta sete, cu atâta lăcomie 
şi pasiune, parcă ar fi fost vorba despre o fiinţă vie şi adorată”. 

În ceea ce priveşte tematica, aceasta este, în primul rând, una socială — 
problematica pământului, dublată de tema iubirii şi cea a destinului. Romanul are 
13 capitole şi două părți: Glasul pământului și Glasul iubirii. Arhitectonic privită, 
opera este concepută de Rebreanu ca pe „un corp geometric perfect, sferoid”, 
circular, incipitul fiind simetric cu finalul. 

Acţiunea cuprinde două planuri — destinul ţăranului Ion Pop al Glanetaşului 
şi, respectiv, cel al intelectualității comunității rurale (preotul Belciug şi familia 
învățătorului Herdelea). În viziunea lui Ion Bălu, „În on, Liviu Rebreanu aduce în 
centrul acțiunii două personaje principale: Ion al Glanetaşului și Titu Herdelea, ale 
căror destine alcătuiesc un diptic contrastiv”, observând că „dinamismul şi 
tensiunea întregii naraţiuni se sprijină pe evoluţia antitetică a celor două personaje”. 

Conflictul central al romanului se conturează la horă, unde Ion, tânăr 
muncitor, dar sărac, hotărăște să treacă peste iubirea pentru cea mai frumoasă, dar 
şi săracă fată din sat, Florica. Dansează cu Ana, fata „bogătanului” Vasile Baciu, 

promisă lui George Bulbul, un tânăr țăran bo 
şi Baciu, în care flăcăul abia îşi stăpâneşte 
grele ale tatălui Anei, urmează un altul, c 
plata lăutarilor, în esenţă este o confruntare 
George anticipează finalul romanului 
omorându-l pe Ion cu o sapă. 

Titu Herdelea este cel care îi aduce sugestia seducerii Anei, găsind astfel 
soluția de a-l „sili” pe Vasile Baciu să i-o dea pe Ana de soţie, lăsând-o 
însărcinată. Acest moment începe să configureze coordonata psihologică a 
romanului, confruntarea dintre cele două „glasuri” deopotrivă de puternice ale lui 
Ion: „glasul pământului” şi „glasul iubirii”, 

Caracteristicile fundamentale ale eroului au fost atent surprinse de exegeza 
literară. În viziunea lui Eugen Lovinescu, Ion reprezintă „expresia instinctului de 
posesiune a pământului, în slujba căruia pune o inteligenţă suplă, o cazuistică 
inepuizabilă, o viclenie procedurală și, cu deosebire, o voință imensă”. Pe de altă 
parte, George Călinescu îl vede instinctiv şi dominat de impulsuri elementare, 
violent şi plin de patimă. 

Personajul, în dorinţa sa de afirmare pe plan social şi în lupta pentru 
obținerea unui statut în lumea satului (unde prestigiul este dat de posesia 
pământului), este autorul moral al seducerii Anei, al morţii ei şi a copilului. Tot el, 
de asemenea, după căsătoria Floricăi cu George, invocând prietenia, intră în casa 
acestora, apropiindu-se de cea care, în suflet, îi rămăsese unică „mireasă”. 

Învățătorul îl apreciază, căci fusese cel mai bun elev al său, iar doamna 
Herdelea îl vede „cumsecade”: „E muncitor, e harnic, e săritor, e isteţ”. Portretul 
personajului se realizează astfel caleidoscopic. Fiind muncitor, reuşeşte să 
păstreze puținul pământ rămas în familie din cauza tatălui său beţiv şi, „unde 
punea el mâna, punea și Dumnezeu mila. lar pământul îi era drag ca ochii din 
cap.” Soluţia de a lăsa în urmă sărăcia şi de a obţine un statut în lumea satului este 
căsătoria cu „urâțica” şi „searbăda”, dar bogata Ana (care „avea locuri şi case şi 
„vite multe”). Ion îşi dă seama că „dragostea nu ajunge în viață... dragostea e 
numai adaosul. Altceva trebuie să fie temelia. Şi îndată ce zicea aşa se pomenea 
cu gândurile după Ana.” 

El este stăpânit de forța atavică a pământului „de mic copil. Veşnic a 
pizmuit pe cei bogaţi şi veşnic s-a înarmat într-o hotărâre pătimaşă: trebuie să 
aibă pământ, trebuie. De atunci pământul i-a fost mai drag ca o mamă”. Scriitorul 
urmărește în mod gradat dorința tânărului, care devine obsesivă. „Glasul 
pământului” devine mai puternic, celălalt nefiind însă uitat, ci „pus în paranteză” 
(Nicolae Steinhardt). El va reveni în forță atunci când va ajunge în posesia mult 
râvnitelor delnițe şi se va descotorosi de Ana și de copil, „izvorul nesiguranţei . 
Naivă, Ana este o victimă, caracterul ei slab făcând-o să cedeze în cele din urmă 
în fața meschinăriei călăului său. La nunta celor doi, „glasurile” se suprapun in 
sufletul flăcăului atunci când realizează, pentru un moment că, împreună cu 


gat. După conflictul exterior între Ion 
orgoliul, făcând cu greu față vorbelor 
u George. Deşi aparent, motivul este 
pentru mâna Anei. Scena doborârii lui 
când rolurile se inversează, George 

pământurile, trebuie să o ia şi pe fata urâtă, în timp ce Florica îi apare mai 
frumoasă ca totdeauna. Renunţă la gândul de a fugi cu aceasta din urmă pentru că 
îşi dă seama că ar rămâne pe veci sărac, în ciuda tuturor eforturilor sale oneste. Se 
va mulțumi cu o simplă promisiune din partea tatălui Anei că vor primi pământ 
după nuntă, promisiune călcată de Vasile Baciu, care nu le dă decât o parte din 
pământ. 

Considerând că a fost înşelat de tată și de fiică, Ion devine brutal şi plin de 
repulsie la adresa soţiei. Nici copilul nu-i provoacă vreo umbră de afecțiune și 
Ana găseşte ca unică soluție a tuturor problemelor sale moartea (scena spânzurării 
ei este anticipată de moartea cârciumarului Avrum). 

Punctul culminant al romanului este scena sărutului pământului, văzut ca 
iubită (influența naturalistă): „Dorea să simtă lutul sub picioare, să i se agaţe de 
opinci, să-i soarbă mirosul, să-şi umple ochii de culoarea lui îmbătătoare”; „Încet, 
cucernic, fără să-și dea seama, se lăsă în genunchi, îşi cobori fruntea şi-şi lipi 
buzele de pământul ud. Şi-n sărutarea aceasta grăbită simți un fior rece, ameţitor.” 
Se simte stăpânul absolut al pământului, Rebreanu conferindu-i dimensiuni 
hiperbolice: „Se vedea acum mare şi puternic ca un uriaş din basme, care a biruit o 
ceată de balauri îngrozitori (...) pământul parcă se clătina, se închina în fața lui”. 

Imaginea în care se apropie de pământurile sale cuprinde, în esenţă, un 
erotism păgân: locul e „ca o fată frumoasă care şi-ar fi lepădat cămașa, arătându- 
şi corpul gol, ispititor.” Ion e atras de „lutul negru, lipicios” ca de „brațele unei 
iubite pătimaşe”. Din adâncurile pământului proaspăt se întrezăresc tenebrele 
morţii căci „lutul negru, lipicios îi țintuia picioarele” şi „mâinile îi rămăseseră 
unse cu lutul cleios ca nişte mănuși de doliu”, scriitorul prefigurând anticiparea 
morții sale. 

După moartea Anei şi a copilului, în mod neaşteptat pentru parcursul 
personajului, pământul rămâne al său, însă Ion constată că nu e fericit. Precum 
procedase şi altădată, caută un sfat din partea lui Titu, care însă nu-i răspunde 
precum se aştepta. La auzul faptului că încă o iubește pe Florica, Titu îi spune să 
renunţe, căci e bogat şi-şi poate alege pe oricine dorește, însă Ion nu-l mai 
ascultă: „Ce folos de pământuri dacă cine ţi-e drag pe lume nu-i al tău!” 
Inconştient şi neatent la maximum, căci s-a „obișnuit a câștiga lesne” (Steinhardt), 
va fi omorât de George cu câteva lovituri de sapă. 

Corespondentul lui Ion în celălalt plan narativ al romanului este Titu 
Herdelea, mai puţin spectaculos ca reprezentare a destinului. Pentru că scrie 
poezii (câteva publicate în revista „Familia”), intelectualitatea îl numește poct, 
adresându-i-se cu apelativul „dragă poete”. Parcursul său existențial cunoaşte un 
moment asemănător cu acela al lui Ion: dorește să cucerească iubirea Rozei Lang. 
Aceasta însă îl dezamăgește și îi provoacă un proces de interiorizare. Este un 
neliniștit, un inadaptat în prezent și fără vreo viziune de viitor: „Îşi dădea seama 
că trebuie să aibă o ţintă în viaţă şi se îngrozea neputând descoperi nici un sprijin 
în jurul lui. Se uita în urmă şi nu vedea nimic, iar înaintea lui se înfățișa acelaşi 

nimic rece şi înfiorător”. Deşi pentru un timp îşi caută refugiul în cărți, nici 
lectura nu-i aduce nici o satisfacție, fiind urmărit de teama că ar putea avea acelaşi 
destin ca tatăl său. | i 

Momentul în care Ion îi mărturiseşte reuşita sa în obținerea pământurilor lui 
Vasile Baciu, îi provoacă lui Titu sentimente contradictorii: pe de o parte, îl admiră 
pentru voinţa şi tenacitatea sa în atingerea ţelului propus, dar, pe de altă parte, 
observă şi egoismul şi sângele rece al tânărului arivist: „se simţi mic în fața 
ţăranului care a mers drept înainte, trecând nepăsător peste toate piedicile, luptând 
neobosit, împins de o patimă mare”. Se teme de necunoscut, nu are curajul să 
acţioneze atunci când tatăl, la sosirea lui Pintea în Pripas, îl îndeamnă să treacă în 
România, asemenea lui Coşbuc, unde ar avea alte posibilităţi. Deşi ezitant, are 
momente de elan creator şi dorinţe de manifestare personală, însă simţul său critic îl 
face să sesizeze mediocritatea din jur şi îi induce un sentiment al zădărniciei. Acest 
lucru se accentuează şi în urma activităților desfășurate în satele şi comunele 
Gargalău, Luşca sau Măgura ca funcționar. Observă interesele politice (în timpul 
campaniei electorale) şi relațiile sociale legate în special de interese meschine. Roza 
Lang, Lucreția Dragu sau Virginia Gherman — femeile pe care le cunoaște -, 
dorindu-și de fiecare dată o iubire romantică, îl deziluzionează. Dorinţei puternice a 
lui Ion de a obţine pământul („glasul pământului”) îi corespund în acest plan trăirile 
interioare puternice în dorinţa împlinirii afective a lui Titu. Atunci când o vede pe 
Roza Lang plângând din cauza suspendării din funcție a soțului ei îi atrage atenția 
ținuta ei (era îmbrăcată cu un capot murdar, cu părul vâlvoi) şi se întreabă mirat 
cum o putuse iubi: „Asta să fie femeia pe care am iubit-o cu patimă acum abia două 
luni?”; „Şi ce frumoasă mi se părea atunci!”. Iubirea lui Ion pentru Florica e 
devastatoare, în timp ce Titu traversează iubiri pasagere, având impresia că iubeşte 
cu adevărat. Este sensibil şi atent la orice detaliu. 

Se înflăcărează la gândul că plecarea în România este unica şansă de a se 
împlini prin scris căci în Ardeal toți sunt nevoiți, asemenea tatălui său, „să 

trăiască din compromisuri, să-şi rupă încetul cu încetul câte o bucăţică din suflet 

ca să se potrivească nevoilor zilnice”. Deputatul Gogu Ionescu îi promite 
angajarea la ziarul partidului şi Titu entuziasmat pe moment, le va mărturisi într-o 
scrisoare părinţilor că așteptările nu i s-au îndeplinit, că peste tot domneşte 
aceeași viață, „cu aceleaşi deşertăciuni, cu aceleaşi aşteptări şi mai ales cu 
aceeaşi faţă înspăimântătoare, care retează scurt aripa avântului”. 

Dacă în ceea ce privește destinul lui Ion, acesta este în întregime cunoscut, 
în cazul lui Titu el este doar bănuit, căci scriitorul îi sugerează doar viitorul 
parcurs existenţial: „Ion nu vrea să accepte o alternativă şi, alegând, să renunţe la 
rest; el cere totul de la viață şi de aceea evoluează spre un sfârşit previzibil. 
Trecând pragul încercărilor existenţiale ce îi vor aduce maturitatea psihică ŞI 
intelectuală, Titu începe ascensiunea spre explorarea sistematică a înzestrării sale 
creative, asumându-și destinul”, afirma Ion Bălu. 


Atât de diferite ca esenţă, cele două personaje sunt deosebit de sugestive, 

trăsăturile lor predominante subordonându-se puternicii dorințe de afirmare, fie pe 
plan social, fie artistic. (S.M.) 


Ilustrarea conceptelor operaţionale de incipit și final, prin referire la 
romanele Ion de Liviu Rebreanu şi Morome fii de Marin Preda 


Apreciat de către E. Lovinescu (Istoria literaturii române contemporane) 
drept „prima mare creaţie obiectivă românească”, romanul Zon, de L. Rebreanu, 
publicat în 1920, reprezintă un reper valoric în spaţiul epic interbelic. Structurat în 
două părţi cu titulaturi metaforice, Glasul pământului şi Glasul iubirii (la rândul 
lor organizate în 13 capitole intitulate sugestiv Inceputul, Zvârcolirea, Sărutarea 
sau Sfârşitul), romanul ilustrează acel „realism doric” (de care vorbeşte N. 
Manolescu în Arca lui Noe), demersul epic fiind subordonat naraţiunii la persoana 
a III-a, proprie vocii auctoriale obiective, determinând viziunea „extradiegetică” 
(în sensul lui G. Genette). De altfel, autorul însuși mărturisea preferința pentru 
stilul sobru, impersonal, anticalofil: „M-am sfiit totdeauna să scriu pentru tipar la 
persoana I. [...] Temelia creaţiei rămâne, negreşit, expresia, nu însă ca Scop, ci ca 
mijloc. Prefer să fie expresia bolovănoasă şi să spun într-adevăr ce vreau, decât să 
fie şlefuită şi neprecisă.” (Cred) 

Romanul constituindu-se, ca dimensiune tematică, într-o monografie a 
satului ardelenesc de la începutul secolului al XX-lea, sunt surprinse o serie de 
personaje tip în mediul lor de viaţă (între care Ion, după cum Rebreanu însuşi 
afirma, „simbolizează pasiunea ţăranului român pentru pământul pe care s-a 
născut, pe care trăieşte şi moare”), investigația narativă fiind orientată spre aspecte 
definitorii pentru spaţiul rural: relații de familie, obiceiuri legate de marile 
momente din viaţa omului (naşterea, nunta, înmormântarea), relaţii sociale 
determinate de diferenţele economice (stratificarea socială). 

Viziunea autorului asupra romanului înţeles ca un „Corp sferoid” este 
susținut artistic chiar prin structura circulară a textului. Simetria incipitului cu 
finalul se realizează prin descrierea drumului care intră şi iese din satul Pripas, 
locul desfăşurării acţiunii. Rebreanu mărturisea această preocupare pentru 
organizarea materialului epic: „Pentru mine, chinul cel mai mare este prima frază 
şi primul capitol”. Nuanţând afirmaţia autorului, N. Manolescu susține că 
„dificultatea de a începe — prima frază, primul capitol — este, la Rebreanu, 
dificultatea de a sfârşi: celui dintâi acord trebuie să-i răspundă neapărat peste sute 
de pagini un altul. Finalurile exercită o puternică presiune asupra restului”. 

Astfel, romanul debutează cu descrierea drumului spre satul Pripas, supusă 
convenției veridicităţii prin detaliile toponimice şi introducând lectorul în lumea 
ficţiunii, însoţind apariţia în scenă a personajelor, prezentate iniţial panoramic 
(prin intermediul scenei horei), pentru a se trece ulterior la perspectiva focalizată: 
„Din şoseaua ce vine de la Cârlibaba, întovărăşind Someşul când în dreapta, când 
în stânga, până la Cluj şi chiar mai departe, se desprinde un drum alb mai sus de 

Armadia, trece râul peste podul bătrân de lemn [...], spintecă satul Jidoviţa şi 
aleargă spre Bistriţa [...] drumul urcă întâi anevoie [...], pe urmă, însă, înaintează 
vesel [...] apoi coteşte brusc pe sub Kâpele Dracului ca să dea buzna în Pripasul 
pitit într-o scrântitură de coline.” Succesiunea verbelor („se desprinde”, 
„spintecă”, „aleargă”) imprimă un anumit ritm discursului narativ, iar alternanţa 
locuţiunilor „la dreapta”, „la stânga” prefigurează permanenta pendulare a 
protagonistului între „glasul pământului” şi „glasul iubirii”. 

„Cruce strâmbă” de la marginea satului, cu Hristosul „de tinichea ruginită”, 
anticipează tragismul destinelor. 

Descrierea caselor ilustrează, prin aşezare şi prin aspect, condiţia socială a 
locuitorilor, anticipând, totodată, rolul unor personaje în evoluţia conflictului. 
Astfel, casa învățătorului Herdelea este prezentată prima, „cu două ferestre care se 
uită tocmai în inima satului, cercetătoare şi dojenitoare”, prefigurând rolul 
învățătorului în comunitatea rurală, respectul de care se bucură acesta. 

Drumul apare şi ca liant între cele două planuri narative — familia Herdelea 
şi Ion — , introducând prezentarea casei sărăcăcioase a Glanetaşilor: „Drumul trece 
peste Pârâul-Doamnei, lăsând în stânga casa lui Alexandru Pop-Glanetaşu. Uşa e 
închisă cu zăvorul; coperişul de paie parcă e un cap de balaur; pereţii văruiţi de 
curând de-abia se mai văd printre spărturile gardului.” 

Descrierea drumului din final („Drumul trece prin Jidoviţa, pe podul de lemn, 
acoperit, de peste Someş şi pe urmă se pierde în şoseaua cea mare şi fără 
început...”) aduce, prin enumeraţia verbelor, sugestia refacerii echilibrului, ritmurile 
cosmice anulând parcă drama individuală, satul afirmându-se ca un cronotop: „Satul 
a rămas înapoi acelaşi, parcă nimic nu s-ar fi schimbat [...] peste zvârcolirile vieţii, 
vremea vine nepăsătoare ...”. Aşadar, metafora drumului readuce lectorul în planul 
real: „Drumul face legătura între lumea reală şi lumea ficţiunii; urmându-l, intrăm și 
ieşim ca printr-o poartă din roman.” (N. Manolescu). 

Pregătit de nuvelele din volumul Întâlnirea din pământuri (1948), romanul 
realist modern Moromeţii, de Marin Preda, centrându-şi viziunea artistică pe 
problema „libertăţii morale în luptă cu fatalităţile istoriei” (E. Simion, Scriitori 
români comentaţi), este structurat în două volume, publicate la 12 ani distanţă (în 
1955, primul volum și în 1967, cel de-al doilea) şi propune o nouă viziune asupra 
universului rural: „Dacă Rebreanu reuşise să dovedească cum materia lumii rurale 
poate procura substanţa unei remarcabile creaţii obiective, Preda descoperă acestei 
lumi intelectualitatea.” (M. Ungheanu, Marin Preda — vocație și aspirație). 

Primul volum cuprinde trei părţi, materialul epic organizându-şi 
semnificaţiile sub semnul succesiunii unor scene simbolice — de exemplu, cina 
Moromeţilor, tăierea salcâmului, premierea lui Niculaie, întâlnirile din „poiana 
fierăriei lui Iocan”, meditaţia protagonistului la „piatra de hotar”. l 

Raportul incipit-final susține simetria compozițională a textului, aşa- 
numitul „procedeu al cercului închis” (C. Ciopraga, Personalitatea literaturii 
române). po a 

Debutul romanului îmbină armonios, în spiritul ramei realiste a demersului 

narativ, perspectiva spaţială („în câmpia Dunării”) cu cea temporală („cu câţiva 
ani înaintea celui de-al doilea război mondial”). Verbul „se pare” determină 
relativizarea viziunii, cuprinzând în sine un sâmbure de ameninţare, deoarece 
„răbdarea timpului” înseamnă acumularea unor conflicte latente (in nuce), care 
vor izbucni în final (,,...se pare că timpul avea cu oamenii nesfârşită răbdare; viaţa 
se scurgea aici fără conflicte mari”); forma impertectului aduce sugestia de fugit 
irreparabile tempus, de evoluţie procesuală a vieţii. Timpul mai speră parcă 
menţinerea fragilului echilibru al lumii, prin valorile perene ale tradiţiei, care, 
însă, în final, vor fi anulate în faţa mecanismului implacabil al istoriei, Moromeţii 
fiind şi un „roman al deruralizării satului” (N. Manolescu), ilustrând destrămarea 
gospodăriei ţărăneşti tradiţionale, dar şi drama individului pus faţă în față cu 
determinarea socială a lumii, cu inexorabilitatea timpului. 

Aşadar, finalul primului volum anunţă o mare prăbuşire umană și socială; 
transformarea lui Ilie Moromete, personajul care simbolizează o clasă tradiţională, 
„cel din urmă ţăran” (N. Manolescu) ilustrează, de fapt, impactul pe care noua 
ordine socială (tradiţia înlocuită prin „beneficiu”, proprietatea individuală prin cea 
colectivă) îl are asupra existenţei unui individ fascinat de spectacolul existenţial, 
de plăcerea comunicării (cu sine, cu ceilalţi), de libertatea gândirii: „...cu toată 
aparenta sa nepăsare, Moromete nu mai fu văzut stând ceasuri întregi pe prispă 
sau la drum pe stănoagă. [..] Din Moromete cunoscut de ceilalţi rămase doar capul 
lui de humă arsă, făcut odată de Din Vasilescu şi care acum privea însingurat de 
pe poliţa fierăriei lui Iocan. [...] Trei ani mai târziu izbucnea cel de-al doilea 
război mondial. Timpul nu mai avea răbdare.” 

Suferinţa personajului este determinată de contrazicerea codului său 
existenţial de către concretul istoric: „Drama lui nu este de ordin economic, ci 
moral. [...] Nu faptul de a-şi pierde o parte din lot îl întunecă, ci ideea de a-şi 
pierde fiii şi liniştea care-l face să privească existenţa ca un spectacol superior.” 
(E. Simion). „Nerăbdarea timpului” modifică sau anulează structurile tradiţionale 
şi, odată cu ele, mentalităţile ancestrale, astfel încât protagonistul îşi exprimă prin 
această „însingurare” refuzul de a accepta ipoteza unei lumi care nimiceşte 
libertatea individuală; el este definit de „dorinţa de a continua să trăiască lumea 
calitativ” (N. Manolescu). Din acest punct de vedere, Morome fii este, în opinia lui 
M. Ungheanu, „romanul unui crepuscul”. (M.L.) 


Baltagul de Mihail Sadoveanu — tema și principalele componente de 
structură, de compoziţie și de limbaj 


Tematica literară este o practică interpretativă care analizează teme 
specifice, încercând să pună în valoare semnificaţia lor expresivă, individuală sau 
colectivă. Definită fie ca „principiu concret de organizare, o schemă în jurul căreia 
ar avea tendinţa să se constituie și să se dezvolte o lume” (J.P. Richard), fie ca „un 
semnificant individual, implicit şi concret” (Collot), tema unui text literar oferă un 


88 


CE Scanned with OKEN Scanner 


model de lectură, identificarea ei reprezentând un demers 
reţea de sensuri. 

Ă În receptarea critică a romanului Baltagul, pe parcursul mai multor decenii 
în care lecturile s-au intersectat, începând din 1930 (anul apariţiei textului) s-au 
configurat două mari tendinţe de interpretare. Prima dintre acestea propune directa 
raportare a textului sadovenian la mitul mioritic, cu argumente formulate de 
Perpessicius, G. Călinescu şi Eugen Lovinescu. O altă cheie de lectură, propusă de 
I. Negoiţescu, N. Manolescu şi Al. Paleologu, neagă legătura romanului Baltagul 
cu balada Miorifa. In studiul Treptele lumii sau calea către sine a lui Mihail 
Sadoveanu, Alexandru Paleologu aşază faţă în faţă circumstanţele ficționale din 
cele două texte. Deosebirile identificate vin în sprijinul argumentaţiei propuse de 
exeget: dacă în balada populară înfăptuirea crimei stă sub semnul incertitudinii, în 
roman uciderea a fost efectiv săvârşită; în textul anonim, în cazul ipotetic al 
omorului, victima rămâne cu trupul şi cu sufletul în cadrul ei familiar, în vreme ce 
rămăşiţele mortului din textul sadovenian sunt risipite într-o văgăună îndepărtată, 
iar sufletul rămâne neîmpăcat până la împlinirea rânduielilor; în Mioriţa crima nu 
are o urmare justiţiară, pe când în Baltagul întreaga acţiune are ca ţintă împlinirea 
dreptăţii; victima din baladă este un tânăr neînsurat, sortit unei morţi timpurii, spre 
deosebire de aceea din roman, care este un om în plină maturitate, tată de familie. 

Fie că este citit ca un „roman al mişcărilor milenare cu intrigă 
antropologică” (G. Călinescu), fie că se dovedește deopotrivă un roman social, 
polițist sau de dragoste, Baltagul însumează o multitudine de teme 
complementare: „roman al inteligenţei, cum sunt, direct sau indirect, aproape toate 
romanele principale ale lui Sadoveanu. Roman al unei acţiuni justiţiare, de o 
implacabilă conduită tactică. (...) Roman de observaţie caracterologică, de o 
perfectă obiectivitate comportamentală. În plus, roman filosofic, cum sunt toate 
principalele romane și scrieri ale lui Sadoveanu din perioada sa de maturitate. 
Roman inițiatic, de o erudiție ingenios ascunsă, tratând în subtextul său, riguros 
coerent şi absolut fidel o temă simbolică legată de unul dintre marile mituri ale 
umanității.” (Alexandru Paleologu) E 

Baltagul este un roman realist, tradiţional prin formă și conţinut. In Arta 
prozatorilor români, Tudor Vianu enumera, printre particularităţile scriiturii 
sadoveniene „pictura omului elementar”, preocuparea descriptivă şi lirismul 
povestirii. Obiectul constant al artei lui Sadoveanu este evocarea omului în 
mijlocul naturii, reflectarea tuturor legăturilor care îi unesc, asttel încât „nu este 
notare a vreunui sentiment uman care să nu se însoţească cu arpegiile răsunând 
din orga colosală a naturii.” (Tudor Vianu) 

Ín raport cu dinamica eroinei, cele șaisprezece capitole se grupează astfel: o 
primă parte (capitolele de la I la VI) oferă datele proprii expoziţiunii şi 
configurează intriga, aşadar Vitoria se pregăteşte de plecare; în partea a doua 
(conţinând capitolele de la VII la XIII) se derulează drumul, are loc căutarea 
urmelor, iar în ultima parte (capitolele XIV-XVI), după descoperirea rămăşiţelor 
lui Nechifor Lipan, în deznodământ, se împlineşte dreptatea. mp 

Pentru a pătrunde în text, cititorul trece mai întâi de pragul titlului despre 


prin care se profilează o 

care Ion Negoiţescu observa că ar putea simboliza justiţia vindicativ imanentă, 

neiertătoare. Un an doilea prag este epigraful/motto-ul, paratext şi intertext 
totodată, purtător de suflu baladesc, anticipând rolul fundamental pe care îl va 
avea câinele Lupu în desfăşurarea evenimentelor. Abia după trecerea celor două 
praguri, cititorul se apropie de incipit: „Domnul Dumnezeu, după ce a alcătuit 
lumea, a pus rânduială şi semn fiecărui neam.” Fraza oferă o cheie de lectură 
pentru ce va urma: tonalitatea mitică se susţine prin postura naratorului cvasi- 
biblic al legendei sociogonice, iar lexemele „rânduială” şi „semn” se regăsesc în 
numeroase contexte ulterioare: „N-ai mai învăţat rânduiala?” (sfârşitul cap. I), „a 
avut cel dintâi semn” (sfârşitul cap. I), „ca să-şi pregătească toate din vreme şi cu 
rânduială” (cap. IIT), „am avut şi semn în vis” (cap. III), „rânduielile omului şi ale 
stihiilor stăruiseră” (cap V), „toate cele de pe lumea asta au nume, glas şi semn” 

(cap. VIII), „eu am pornit după semne şi porunci” (cap. VIII), „avea credinţă că 
aici avea să se aleagă o rânduială nouă a vieţii ei” (cap. X), „urma se găsea din 
semn în semn” (cap. XI), „semn nu era numai unul” (cap. XII), „să-l puie în 
pământ sfânt, cu toate rânduielile ştiute” (cap. XIII), „femeia făcu cea dintăi 
rânduială” (cap. XIV), „pân-acum nu s-au arătat alte semne, decât cele pe care le- 
a scos la vedere mortul” (cap. XV), „Vitoria singură umbla împrejurul slujbei, 
priveghind rânduielile” (cap. XV). Multitudinea exemplelor prezente în 
majoritatea capitolelor romanului recomandă subtil, dar stăruitor, o lectură 
marcată de conceptele rânduială şi semn. Naratorul sadovenian călăuzește 
cititorul pe un traseu inițiatic, în finalul căruia lectorul va şti să interpreteze cele 
citite dincolo de nivelul aparent. Referindu-se la aceste aspecte, Monica Spiridon 
identifica, în textul lui Sadoveanu „un grad înalt de semiotizare a lumii” (vezi 
studiul Sadoveanu. Divanul înfeleptului cu lumea). 

În raportul dintre instanțele comunicării narative, cele două componente 
structurale situate pe extremele textului, incipitul şi finalul antrenează în mod 
deosebit instanţele reale şi naratorul. Mihail Sadoveanu, în calitate de „arhitect” al 
textului dozează subtil informaţia din discursul naratorului spre a-l provoca pe 
cititor sa pătrundă în universul ficțional prin poarta de intrare — incipitul, semnând 
implicit pactul narativ, pentru ca, la sfârşitul lecturii, să părăsească această lume 
plăsmuită, ieşind prin punctul compozițional final. Strategia autorului 
îndreptățește opinia lui Nicolae Manolescu: „În Baltagul, la început, este o 
povestire: romanul însuşi va fi o povestire. Sadoveanu nu mai are în vedere un 
model al lumii, ci unul al povestirii: bine închegată şi plină de miez.” (studiul O 
femeie în fara bărbaţilor din volumul Arca lui Noe). 

Intrarea în textul romanului se realizează printr-o întoarcere la vremurile 
genezei, pentru ca ieşirea din orizontul ficțional să proiecteze personajele într-un 
viitor segmentat potrivit slujbelor de 3, 9 şi 40 de zile care se fac celui trecut în 
lumea drepţilor; așadar finalul este orientat spre viitor. Planurile Vitoriei 
organizează semantic lectura dinspre final, invocând în subtext perpetua 
competiţie a celor două lumi: societatea tradiţională, statornică, imobilă, 
guvernată de legi nescrise, dar conservate din vremea „lui Boerebista, craiul 

nostru cel de demult” şi, în opoziție cu aceasta, societate 
celor care prin mişcările lor poartă dintr-un loc în altul bunuri şi „burdufuri de 
Provine, ca finde murua echo eel duat 2 stai a a uoleaze 
Topor” şi pentru faptul că el nu aparţine lumii H ai ra pei 3 raak i 
sai A Ap şezate, Vitoria îl respinge. Aşadar, 
finalul narațiunii propune, prin vocea muntencei, înţelegerea unei necruțătoare 
competiţii între lumea veche și cea nouă. 
| Acţiunea romanului se dispune pe două fire epice care interferează: 
existenţa muntenilor, anticipată prin legenda sociogonică şi drumul Vitoriei spre 
„împlinirea hotărârii”. Acumularea aspectelor din viaţa muntenilor conferă 
romanului caracter monografic, odată lectura terminată, cititorul îşi poate face o 
imagine asupra ocupaţiilor, tradiţiilor, concepţiilor acestor „făpturi de mirare”. 
Sunt semnificative secvențele din capitolul X care conturează profilul moral al 
muntenilor, ca şi cele care surprind obiceiurile ocazionate de botez şi de nuntă. 
Informând, din primele pagini ale romanului, că „munteanului i-i dat să-şi câştige 
pânea cea de toate zilele cu toporul ori cu cața”, naratorul sadovenian desăvârşeşte 
imaginea muntenilor cu trăsături care îi individualizează: „iuți şi nestatornici ca 
apele, ca vremea; răbdători în suferinţi ca şi-n ierni cumplite, fără griji în bucurii 
ca şi-n arşiţele lor de cuptor”. Din această mulțime omogenă se desprinde 
personalitatea lui Nechifor Lipan: „Aşa era şi acel Nechifor Lipan care acuma 
lipsea”. l 
Firul epic al dinamicii personajului feminin este fundamentat pe conflictul 
puternic susținut în roman. Valorile binelui sunt tulburate prin intervenția brutală a 
criminalului, factor destabilizator care se cuvine a fi pedepsit. De aici porneşte 
drumul Vitoriei, iar „întreaga ei călătorie este un ceremonial de descifrare 
sistematică şi premeditată” (Monica Spiridon). Din această perspectivă, Baltagul 
este un roman al iniţierii lui Gheorghiţă, cel care va fi silit să coboare în infern, să 
se depărteze de ceea ce fusese înainte, pentru ca apoi, cu forţe noi, dobândite sub 
atenta supraveghere a mamei, să poată răzbuna moartea tatălui, Alexandru 
Paleologu identifica pe acest fir epic tiparul mitic în care Vitoria (Isis) porneşte în 
căutarea lui Nechifor (Osiris) şi îi află rămăşiţele cu ajutorul câinelui Lupu 
(Anubis). În călătoria ei, femeia a fost însoţită de „ucenicul spiritual”, Gheorghiţă 
(Horus), cel care îl va pedepsi pe principalul vinovat — Calistrat Bogza (Seth). 
Despre limbajului artistic sadovenian, Tudor Vianu observa, în Arta 
prozatorilor români: „Sadoveanu a notat cu multă precizie limba poporului, mai 
cu seamă pe aceea a moldovenilor săi (...) Ceea ce îl preocupă este stilizarea 
vorbirii curente, înălţarea ei artistică la un nivel care îi dă un timbru grav şi 
sărbătoresc, deopotrivă cu un text al liturghiilor”. Limbajul naratorului şi al 
personajelor din Baltagul se caracterizează prin erudiție paremiologică, trăsătură 
specifică universului ficțional sadovenian: „Nimeni nu poate sări peste umbra lui 
sau „cel ce spune multe știe puţine”. Textul valorifică tonalitatea maiestuoasă a 
formulelor ceremonioase: „Prea Slăvite”, „stăpână”, „mă închin la faţa dumitale”, 
„pofteşte”, „Sfinția ta”. Savoarea graiului moldovenesc este efectul utilizării 


a modernă, dinamică, a 

fonetismelor regionale: „năcaz”, „năcăjiţi”, „vrai/vrau”, „pâne”, „nânaşi” 
„păreche”, „părete”, „să-şi deie samă”, „călcăie”, „dintăi”. 

Roman al salvării valorilor, Baltagul dobândeşte dimensiune tragică prin 
„caracterul august şi eroic al protagoniştilor”, prin „natura impunătoare a cadrului 
şi a acţiunii” afirmă Alexandru Paleologu. Cititorul atent percepe semnificaţia 
tandemului onomastic Vitoria (trimițând la termenul latinesc victor) — Nechifor 
(nike-phoros însemnând purtător de biruinţă). Este ales cu miză simbolică şi 
numele câinelui, întrucât lupul are, în credinţele româneşti, ipostaza de călăuză a 
„dalbului pribeag” în ritualurile de înmormântare. 

Plurivalenţa lecturilor, bogăţia punctelor de vedere argumentate cu acuratețe 
în câmpul criticii literare constituie dovezi incontestabile ale valorii romanului 
Baltagul. Sunt argumente care invită cititorul să revină asupra acestui text, să se 
întoarcă la valorile autentice ale spaţiului sadovenian, „ca la apa cea bună”. (C.C.) 


Regimul naratorului în romanul Baltagul de Mihail Sadoveanu 


Naratorul omniscient este instanţa narativă învestită cu funcţie de 
reprezentare şi control caracterizată prin pătrunderea nelimitată în universul 
interior al personajelor şi prin stăpânirea deplină a datelor lumii ficționale. 
Intermediar în relaţia autor-cititor, cel care povesteşte, are un atribut despre care s- 
a spus că ar fi un semn de infatuare: este atotştiutor în legătură cu acţiunile, 
gândurile, intenţiile, aspiraţiile personajelor. 

În romanul Baltagul, de Mihail Sadoveanu, naratorul omniscient deţine 
controlul absolut al celor povestite. Realismul clasicizant, remarcabila preocupare 
pentru arta narativă sunt elementele care definesc textul: „La Sadoveanu, cineva 
povesteşte: rezumă, scurtează, avertizează. După ce ne pune în temă (...) în exact 
două fraze, ne informează la fel de direct asupra vieţii muntenilor şi asupra firii lui 
Lipan, ca să înţelegem frământarea Vitoriei. O dată efectuat acest tur de orizont, 
iată-ne în prezent. Aceeaşi voce fermă care, până aici îşi luase sarcina de a ne ţine 
la curent cu cele petrecute, ne informează acum despre evenimentele acelei zile de 
sfârşit de toamnă în gospodăria Lipanilor.” (Nicolae Manolescu, studiul O femeie 
în jara bărbaţilor din volumul Arca lui Noe). 

Omniscienţa narativă are, în cazul romanului Baltagul avantajul de a 
controla, de a supraveghea acţiunea. Este un proces identic celui prin care 
părintele Daniil Milieş alcătuieşte scrisoarea după spusele Vitoriei. Naratorul are 
acelaşi rol — alcătuieşte romanul „după viaţă”. Deţinător al puterii depline în 
relaţie cu timpul și cu spaţiul narativ, naratorul face întoarceri în trecut spre a 
evoca istoricul familiei Lipan — „Din şapte prunci cu cât îi binecuvântase 
Dumnezeu, le rămăseseră doi...”. În acelaşi context, explică numele alese pentru 
cei doi copii şi aminteşte de împrejurările în care Nechifor Lipan a fost salvat 
printr-un ritual, în vremea copilăriei, schimbându-i-se şi numele. Prin puterea 
deplină pe care o deţine, naratorul poate opta, spre o eficienţă epică maximă, la 

elipse temporale — de la momentul serii de toamnă în care Vitoria a trecut pe la 
preot şi pe la baba Maranda (în finalul capitolului al patrulea), în capitolul al 
cincilea se indică un reper temporal care ignoră o perioadă de aproape o lună: 
„Cătră sărbătorile de iarnă, Gheorghiţă veni de la apa Jijiei...”. 

Pătrunzând în mintea personajelor, naratorul omniscient înfățișează 
preocupările majore ale acestora, surprinde frământările Vitoriei şi nedumerirea 
lui Gheorghiţă. Când femeia înţelege că nu-l poate trimite pe băiat singur în 
căutarea tatălui, nu abandonează gândul plecării: „Totuşi va găsi un mijloc ca 
mintea ei să ajute şi braţul lui să lucreze” notează naratorul într-un scurt fragment 
în stil indirect liber. Urmează un procedeu de comprimare a temporalității 
narative, rezumatul: „Timpul stătu. Îl însemna totuşi cu vinerile negre, în care se 
purta de colo până colo fără hrană, fără apă, fără cuvânt, cu broboada cernită peste 
gură. Sărbătorile şi petrecerile solstițiului de iarnă i-au fost pentru întăia oară 
străine şi depărtate”. După doar o pagină, naratorul ştie ce gândeşte Gheorghiţă şi 
îi reproduce neliniştea prin monolog interior: „Mama asta trebuie să fie 
fărmăcătoare; cunoaşte gândul omului [...] cugetă cu mare uimire”. 

Sarcina definitorie a naratorului este aceea de a-şi asuma funcţia narativă 
care se combină cu cea de control, întrucât naratorul citează discursul personajelor 
pe fondul propriului său discurs prin verbele zicerii sau le poate semnala intonaţia. 
Există în Baltagul fragmente în care naratorul evidenţiază starea naturii în 
rezonanță cu cea a oamenilor şi conturează un anume profil comportamental 
specific muntenilor. Un episod de mare forță epică este cel al găsirii câinelui, la 
sfârşitul capitolului al XII-lea: „Vitoria îşi trecu beţişorul în stânga şi întinse spre 
el mâna dreaptă. — Lupu! strigase c-un glas pe care abia îl auzi domnul Toma. 
Totuşi strigase din toate puterile ei lăuntrice. Cunoscând-o, câinele lui Lipan veni 
la dânsa şi i se aşternu la picioare. Scheună încet, plângând; înălţă botul şi linse 
mâna care îl mângâia. Femeia avea în ea o sfârşeală bolnavă şi-n acelaşi timp O 
bucurie, găsind în animal o parte din fiinţa celui prăpădit.” Naratorul sadovenian 
deschide un întreg univers interior uman, sugerează stări, evidenţiază raporturile 
personajului cu lumea. Este semnificativ în acest sens finalul romanului, unde 
sunt notate deopotrivă gândurile lui Bogza, replicile Vitoriei şi ale criminalului, 
succesiunea rapidă a gesturilor lui Gheorghiţă, totul într-o secvenţă însuflețită, cu 
accente grave: „Împuns de alt țipăt al femeii, feciorul mortului simţi în el crescând 
o putere mai mare şi mai dreaptă decât a ucigaşului. Primi pe Bogza în umăr. Il 
dădu îndărăt. Apoi îl lovi scurt, cu muchea baltagului, în frunte. Calistrat Bogza 
şovăi, Cânele se năpusti la beregată mestecând mormăiri sălbatice cu sânge.” 

Roman tradiţional, mitic, Baltagul deţine un loc privilegiat în opera 
sadoveniană; prin formula epică de factură clasică, prin opţiunea pentru 
omniscienţa narativă se structurează un univers asupra căruia guvernează legi 
vechi şi sigure, asemenea celor din spaţiul muntenilor. (C. C.) | 

Caracterizarea personajului principal din romanul Baltagul 
de Mihail Sadoveanu 


Deşi de dimensiuni reduse, romanul Baltagul (1930), scris de Mihail 
Sadoveanu, aduce în literatura română unul dintre personajele feminine 
memorabile, Vitoria Lipan, nevastă de oier din Măgura Tarcăului. Personaj 
complex, creat cu finețe, ea reprezintă, ca şi Nechifor, un exponent al muntenilor 
nicidecum un tip. Qierii, pe care Dumnezeu i-a alcătuit după „rânduială” şi pat 
sunt un „neam” căruia le-a hărăzit „o inimă uşoară”, bucuria vieţii şi pai 
frumoase şi iubeţe”. Cele două epitete prezintă, sintetic, trăsăturile Vitoriei — 
virtuțile morale şi înfăţişarea plăcută, dragostea şi devotamentul pentru soţ. | 

Prozatorul porneşte, de fiecare dată, de la general la particular, amintind de 
ocupațiile oamenilor din munţii Moldovei, ca, apoi, să ajungă la Lipan care se 
numără printre „cei mai vrednici”, „foarte priceput” în oierit. Profilul psihologic al 
omului de la munte se potriveşte, fără îndoială, şi familiei Lipanilor: „Locuitorii 
aceştia de sub brad sunt nişte făpturi de mirare. luţi şi nestatornici ca apele, ca 
vremea, răbdători în suferinţi, ca şi-n ierni cumplite, fără griji în bucurii ca şi-n 
arşiţele lor de cuptor, plăcându-le dragostea şi beţia şi datinile lor de la începutul 
lumii, ferindu-se de alte neamuri şi de oamenii de la câmpie şi venind la bârlogul 
lor ca fiara de codru — mai cu samă stau ei în fața soarelui c-o inimă ca din el 
ruptă: cel mai adesea se desmiardă şi Juceşte — de cântec, de prietinie”. În lumea 
aceasta, cu datini străvechi, „abaterile, rare, sunt sancţionate sever. Iar crima e cu 
totul excepţională şi privită ca efectul unui blestem” (George Gană). Orice 
intruziune a lumii „din vale” tulbură viaţa aceasta care curge după norme nescrise, 
străvechi şi eterne, fie că e vorba de schimbarea calendarului, de tren sau de 
telefon; dar acestea nu modifică echilibrul traiului în munte, ci ar putea marca, 

eventual, apropierea civilizaţiei, a noului, la care, după cum se va vedea, Vitona 
nu este întru totul refractară. 

În acest spaţiu închis, cu oameni aprigi şi mândri are loc o crimă. Menirea 
Vitoriei este de a afla adevărul despre asasinii soţului ei, lăsând justiţia să aplice 


legea. Acţiunea romanului se petrece în primele decenii ale secolului al XX-lea, în 


munţii Tarcăului. Îngrijorată de întârzierea soţului ei, Vitoria se hotărăşte să plece în 
căutarea acestuia, după ce se sfătuieşte cu preotul Milieş şi caută răspunsuri şi la 
baba Maranda, vrăjitoarea satului. Vinde produse ca să-şi facă bani de drum, o duce 
pe fiica sa Minodora Ja mănăstire la Agapia, pentru a O şti în siguranţă şi porneşte la 
drum cu Gheorghiţă, fiul Lipanilor. Întreabă pe la hanuri despre soțul ei, 
reconstituind traseul străbătut de acesta şi, în cele din urmă, îi găseşte osemintele 
într-o râpă, între Suha și Sabasa. Reuşeşte să-i descopere pe vinovaţi, Calistrat 
Bogza şi Ilie Cuţui şi, la parastas, spre mirarea tuturor, arată cum s-au petrecul 
faptele, cei doi asasini recunoscându-şi crima. Împăcată cu sine, Vitoria decide să 
plece acasă unde, alături de copii, se va întoarce la îndeletnicirile obişnuite. 
Personajul principal al romanului, Vitoria Lipan, apare în ipostaze diferite, pe 
care naratorul le evidenţiază cu ajutorul diverselor mod 
Primele capitole se organizează în jurul familiei Lipanilor, protagonista mişc 


alităţi de caracterizare. 
ându-se 

într-un spaţiu care îi este familiar. Deşi nu mai este la prima tinereţe, Vitoria 
rămâne o femeie frumoasă, cu „ochii ei căprui, în care parcă se răsfrângea lumina 
castanie a părului”, „acei ochi aprigi şi încă tineri”. În biroul subprefectului 

F 

femeia se simte „admirată” fiindcă, deşi „nu mai era tânără”, „avea o frumuseţe 


neobişnuită în privire”. Preocuparea naratorului nu se limitează la caracterizarea 
fizică, el insistă, mai ales, asupra trăsăturilor morale ale eroinei, evidenţiate atât în 
mod direct, cât şi indirect. 

Vitoria este obişnuită să îngrijească singură de gospodărie şi să-şi educe 
copiii, dar ştie că Nechifor se întoarce la „sălaşul” lui, „căci era dragostea ei de 
douăzeci şi mai bine de ani”, deoarece „Poate zăbovi o zi ori două cu lăutari şi cu 
petrecere, ca un bărbat ce se află; însă după aceea vine la sălaşul lui. Ştie că-l 
doresc şi nici eu nu i-am fost urâtă”. Ea recunoaşte statutul de stăpân al bărbatului, 
„îndurând fără să crâcnească puterea omului ei și rămânea neînduplecată, cu dracii 
pe care-i avea”, „aprigă şi îndârjită”. Căsnicia ei, departe de a fi una idilică, are şi 
momente de restrişte, pe care, însă, amândoi le regretă: „iar Nechifor îşi pleca 
fruntea şi arăta mare părere de rău şi jale. Pe urmă lumea li se părea iar bună şi 
uşoară...”. 

Ca mamă, Vitoria îşi îndrumă copiii în mod diferit, în sensul că Minodora 
trebuie să înveţe „rânduiala”, să poarte „catrinţă” şi „cămeşă” şi să nu viseze la 
„coc, valţ şi bluză”. Femeia consideră că apelativul „domnişoară” este ruşinos şi 
n-are încredere în feciorul dăscăliţei, despre care se exprimă cu ironie: „Când îl 
văd că se mai dezmiardă cu cântec şi cu vorbe delicate de pe-acolo de prin 
străinătăţi, mă bucur cum nu se mai află”. Pe Gheorghiţă, care moştenise „acelaşi 
glas cu dulceaţă” al tatălui, „maica-sa îl ocrotea şi îl apăra de câte ori în ochii lui 
Lipan erau nouri de vreme rea”. Flăcăul trebuie lăsat să cunoască lumea, de aceea 
este trimis cu oile la apa Jijiei, este lăsat să se înţeleagă cu ciobanii, să-i plătească, 
apoi o însoţeşte pe Vitoria în călătoria ei, într-un traseu cu rol de iniţiere, pentru 
ca, în final, „feciorul mortului” să simtă „în el crescând o putere mai mare şi mai 
dreaptă decât a ucigaşului”. 

Întârzierea lui Lipan are efecte din ce în ce mai puternice asupra femeii. 
Naratorul evidenţiază, în mod gradat, trăirile muntencei; dacă iniţial ea este 
surprinsă de lipsa oricărei veşti de la soţ („ce putea să fie cu omul ei? Numai de la 
dânsul nu primise scrisoare”), neliniştea sporeşte datorită semnelor care i se arată 
femeii („cucoşul se întoarse cu secera cozii spre focul din horn şi cu pliscul spre 
poartă”, visul în care Nechifor apare „trecând călare o apă neagră”, „cu faţa 
încolo”). 

Conştientă că feciorul ei e încă prea crud pentru a-şi căuta tatăl, Vitoria 
explică acestuia necesitatea de a se maturiza: „eu cetesc în tine, măcar că nu ştiu 
carte, urmă femeia. Înţelege că jucăriile au stat. De-acu trebuie să te arăţi bărbat. 
Eu n-am alt sprijin şi am nevoie de braţul tău”. 

Bănuiala se transformă în certitudine, astfel că la Piatra „Slujbaşul re 
fulgerat un cuvânt, care-i adevărul. Acest cuvânt stătea şi-ntr-însa, numai că nu 
îndrăznea să-l scurme. Pe Nechifor l-au răpus răii”. După zile de frământăn în 

care Vitoria e convinsă că soţul ei „Nu vine” (propoziţie reluată „cu îngrijorare” 
ori „aprig ), ea se decide să plece în căutarea bărbatului ei („mai ales dacă-i pierit 
cată să-l găsesc; căci viu, se poate întoarce şi singur”). Pe tot parcursul romanului 
femeia îşi va purta durerea cu discreţie şi cu demnitate; la crâşma din sat, când 
oamenii „O întreabă de omul ei”, ea strânge din umeri „simțindu-se umilită și 
ruşinată. Cu toate acestea râde și le răspunde ager”. Urmarea firească a acestui 
zbucium este hotărârea de a-şi găsi soțul, decizie generată, în opinia lui George 
Gană, de „două resorturi: iubirea şi datoria impusă de datină”. Mai ales acest 
ultim motiv se regăseşte în pregătirile de drum, făcute cu „rânduială”; se purifică 
ţinând post, îşi duce fata la Agapia să fie în siguranță, îi face un baltag lui 
Gheorghiţă, dă porunci lui Mitrea argatul, vinde produse pentru a-şi face bani de 
drum. Toate aceste trăsături vădite de munteancă în mediul său de la Măgura 
Tarcăului îl fac pe David să exclame admirativ: „dacă n-aş fi ovrei şi însurat, şi 
munteanca asta n-ar avea soţ, într-o săptămână aş face nuntă”. 

Călătoria pe care o întreprinde munteanca dă prilejul naratorului să 
evidenţieze alte trăsături de caracter ale acesteia. Soţia lui Lipan este inteligentă, 
însă locurile noi şi oamenii străini o intimidează: „o ajungea mintea ce are de 
făcut, însă faţă de o lume necunoscută păşea cu o oarecare sfială”. La Borca 
întâlneşte o cumetrie şi pune „rodin sub pernă” „şi pe fruntea creștinului celui nou 
o hârtie de douăzeci de lei”; la Cruci, la nuntă, „Vitoria a primit plosca şi a făcut 
frumoasă urare miresei”, respectând de fiecare dată obiceiul, fără să-i întristeze pe 
ceilalți cu adevăratul motiv al călătoriei sale. Cunoscând bine oamenii şi intuind 
personalitatea fiecăruia, Vitoria pune întrebări astfel formulate, încât să obţină 
răspunsul dorit. Când o crâşmăriță „somnoroasă” îi răspunde sec, femeia conchide 
ironic: „se vede că aici nu-i loc de popas [...]. Pe-aicea te uiţi şi treci”. Ajunsă la 
crâşma lui Iorgu Vasiliu, „ca o meşteră încercată şi iscusită, aduse vorba despre 
afacerea ei”. La necuviinţa unui străin din Dorna îi cere lui Gheorghiţă să-l 
lovească cu baltagul, afirmându-şi demnitatea şi temperamentul „aprig”, ceea ce-l 
face pe acesta să exclame: „femeia asta trebuie să fie de pe altă lume; cele de la 
noi sunt mai prietenoase, taie cu vorba, nu cu baltagul”. l 

Bazându-se pe instinct, femeia găseşte osemintele soțului, împlinindu-şi pas 
cu pas datoria față de mort (să-i facă o înmormântare creştinească) şi față de lume "e 
care trebuie să afle adevărul prin demascarea asasinilor. O altă trăsătură care o ajută 
în mod substanţial este gândirea logică. Îndoită de spusele babei Maranda, despre 
care lumea crede că-l stăpâneşte pe Necuratul, Vitoria afirmă: „Acum am înţeles că 
demonul acela, dacă-l are, e un prost. Ori îi prost, ori n-are nicio putere de-o lasă pe 
dânsa amărâtă, calică şi lipsită de toate. Dacă ar avea puterea să-l ştie unde-i, ar 
avea putere să-l şi întoarcă” (pe Nechifor). Aceeaşi judecată corectă se poale 
descoperi şi în momentul primei confruntări cu asasinii: „Eu ziceam cătră domnu 
subprefect că trebuie să mai fi fost cineva de faţă, care-a văzut banii, ş-acela-i 
făptaşul. Dar s-a dovedit că n-a mai fost nimeni. Atunci ar putea spune cineva că, 
dacă n-a fost mărturie, nu s-au numărat bani. Dacă n-are bani, cine să-l ucidă? Dacă 
nu s-au numărat parale, n-are de ce să se întoarcă; trebuie să se ducă după i: 

Cel de-al treilea moment important se regăseşte în final, când munteanca 
urmează datina, făcându-i soţului înmormântare şi praznic și urmându-şi datoria 
de a comunica lumii adevărul. O singură reacţie, pe întreg parcursul romanului, 
lasă cititorul să cunoască dimensiunile reale ale suferinţei femeii; la despărţirea de 
soţul său gesturile marchează durerea fără margini, disperarea că „n-are să-l mai 
vadă până la învierea cea din veac”: „Atunci, apropiindu-se, şi-a pus mâna în 
creştet şi şi-a mânat broboada neagră pe ceafă. Aducându-şi după asta degetele ca 
nişte ghiare asupra frunţii, a părut că vrea să-şi smulgă ochii”. 

Vitoria Lipan devine, la praznic, regizor şi actor deopotrivă. Ea îl roagă pe 
subprefect să participe la acest moment şi să amâne arestarea criminalilor până în 
momentul în care cei doi îşi vor recunoaşte public vina. Va discuta în aşa fel cu 
Bogza, încât acesta, mai întâi neliniştit, apoi iritat, este, în cele din urmă, cuprins 
de mânie, bate cu pumnul în masă şi „se repede” la Gheorghiţă, „păli cu pumnul 
pe Cuţui în frunte”. Flăcăul îl loveşte cu baltagul și câinele „se năpusti la 
beregată”; în cele din urmă Bogza îşi recunoaşte fapta. Din acest moment 
munteanca ştie că şi-a îndeplinit datoria, autorităţile pot acţiona în consecință 
(„Stăpânirea facă ce ştie cu el”). 

Nu întâmplător romanul se încheie cu vorbele Vitoriei care, cu toată durerea, 
a observat „moda nouă” după care se ţesală caii şi-i cere băiatului s-o urmeze. 
Planurile rostite cu voce tare vădesc şi o altă calitate a muntencei — marea sa 
putere de regenerare sufletească: „Ş-apoi după aceea ne-om întoarce iar la 
Măgura, ca să luăm de coadă toate câte-am lăsat”. 

Utilizând variate modalităţi de caracterizare, Mihail Sadoveanu realizează, 
prin Vitoria Lipan, un personaj cu un temperament şi o personalitate puternice, 
creionate magistral pe fundalul unei lumi în care „Domnul Dumnezeu... a pus 
rânduială şi semn fiecărui neam”. (R. M. B.) 


Ultima noapte de dragoste, întâia noapte de război, de Camil Petrescu — 
particularitățile romanului psihologic 


Prin Camil Petrescu, literatura română interbelică se orientează spre o altă 
direcţie — aceea a analizei psihologice —, direcţie sincronă cu tradiţia prozei europene 
a epocii, marcată profund de „revoluţia proustiană”, cum o numeşte Camil Petrescu şi 
care va găsi în literatura română un teren fertil de afirmare. Fără a avea un caracter 
epigonic, de imitare superficială a unor modele, proza română interbelică traversează 
experienţe dintre cele mai diverse, propunând propriul ei univers şi propria ei viziune 
despre lume. Camil Petrescu este unul dintre creatorii romanului românesc modem, 
alături de Liviu Rebreanu şi de Hortensia Papadat-Bengescu. Dar, „dacă la Liviu 
Rebreanu — afirmă Al. Protopopescu — dezbatere interioară înseamnă mai întâi 
clarificare civică, dacă la Hortensia Papadat-Bengescu analiza este adesea morfologie 
vegetativă şi metabolism, la Camil Petrescu procesul interior are precise premise 
filosofice” (Romanul psihologic românesc). 

Opera camilpetresciană se impune printr-o unitate din punctul de vedere al 
viziunii despre lume, al problematicii şi al modalităţii artistice: poezia, proza, 
teatrul, ca şi eseurile filosofice ori articolele teoretice se hrănesc toate din aceeaşi 
obsesie — condiţia şi sensul existenţei intelectualului în societate. Acuitatea cu care 
este tratată această temă îi conferă noutate şi specificitate, autorul însuşi având, ca 
şi eroii săi, nostalgia absolutului: „Eu sunt dintre acei/ Cu ochi halucinaţi și 
mistuiţi lăuntric,/ Cu sufletul mărit,/ Căci am văzut idei” (Ideea). 

Prin Ultima noapte de dragoste, întâia noapte de război (1930) și 
Patul lui Procust (1933), Camil Petrescu aduce inovaţii în direcţia romanului 
subiectiv de analiză psihologică, ilustrând teza expusă de Mihai Ralea în articolul 
din 1927, De ce nu avem roman?, în care acesta se referă la dimensiunea 
psihologică a romanului: „Literatura presupune fireşte probleme de conştiinţă. 
Trebuie să ai deci ca mediu o societate în care problemele de conştiinţă sunt 
posibile [...] Eroul de roman presupune un zbucium interior, loialitate, convingere 
profundă, un simţ al răspunderii dincolo de contingenţele obişnuite.” 

Deşi evenimentele din cele două romane — Ultima noapte de dragoste, 
întâia noapte de război şi Patul lui Procust — sunt relatate la persoana 
întâi şi sunt luate din imediata apropiere, ele se sustrag caracterului de document 
personal, fiind mai aproape de experienţa spirituală. În capitolul consacrat lui 
Camil Petrescu în Viaţa şi opiniile personajelor, Radu G. Ţeposu sesizează 
acest dublu aspect: „Romancierul are în aceeaşi măsură prejudecata realului şi 
nostalgia absolutului. Raportul dintre faptul de viaţă şi semnificaţia lui spirituală 
e, în acelaşi timp, de identitate şi disjuncţie. Conştiinţa celui care comunică îşi 
asumă realitatea în substanţă pentru a o repudia ca fenomen. Pe de altă parte, 
absolutul e negat ca proiecţie logică a gândirii, dar acceptat ca reducție la 
fenomenologia realului. [...] Realitatea stilizată prin gândire şi spiritualul 
sensibilizat prin trăire sunt cele două repere între care se manifestă conştiinţa. 
Spre a fi autentică, ea trebuie să-şi caute o formă de exprimare adecvată, care nu 
poate fi decât subiectivă”. 

Primul semn distinctiv al „noii structuri” pe care romanele lui Camil 
Petrescu o afirmă este o confesiune reflexivă, trăirea nedobândind semnificaţii 
decât în cazul în care aceasta e dominantă de subiectul cunoscător, relatarea la 
persoana întâi fiind o mască adoptată de individualitatea naratoare. 

Modalitatea unică de exprimare a stării de conflict trăite de eu în raport cu 
realitatea este subiectivitatea. Nimic nu există decât dacă este trăit în conştiinţă; 
această frază ar fi putut fi rostită de romancier, explicând astfel neierarhizarea 
semnificaţiilor şi învăluirea întâmplărilor într-o atmosferă sufletească. Dorinţa de 
a esenţializa experienţa, ceea ce constituie de fapt „obiectul” subiectivităţii, 
reflectă atât o filozofie, cât şi o estetică. Prozatorul afirmă primatul realului, pe 
care îl distilează până la esenţializare. Punând în prim-plan onestitatea confesiunii, 
romanul său va proceda inductiv, rolul observaţiei fiind diminuat de primatul 
viziunii. 

Romanul Ultima noapte de dragoste... a apărut în anul 1930 Şi despre 
elaborarea lui autorul însuşi spune că: „A fost o ardere continuă, mistuitoare, în 
care rândurile se chemau unele pe altele, fără niciun fel de răgaz, sfârşită după 
luni şi luni de trudă a condeiului, odată cu căderea ultimelor frunze în băltoacele 
ploilor de toamnă, lăsându-l pe autor bolnav în pat pentru multă vreme”. Criticul 
G. Călinescu, înțelegând noutatea romanului îl caracterizează drept „o proză 
superioară”, recunoscând crezul artistic pe care Camil Petrecu îl mărturisise într- 
unul dintre interviuri: „Artistul care se ţine departe de «treburile psihice» este un 
laş ori un învins dezamăgit (cel mai adesea e însă un şmecher care «se aranjează» 
cu toată lumea)” (Rampa — 25 decembrie 1937). 

Stări de conştiinţă legate de război şi personaje de front, abia schiţate în 
Ciclul morții, sunt reluate, în dimensiuni mai ample, în romanul Ultima 
noapte de dragoste, întâia noapte de război, în care găsim precizarea că: 
„drama războiului nu e numai ameninţarea continuă a morţii, măcelul şi foamea, 
cât această permanentă verificare sufletească, acest continuu conflict al eului tău, 
care cunoaşte astfel ceea ce cunoştea într-un anumit fel”. Ținând să ajungă la 
maximum de veridicitate şi autenticitate, Camil Petrescu sondează sistematic 
straturile profunde ale conştiinţei. Exprimarea adevărului, fie el cât de crud, 
devine o normă morală fundamentală. În Ultima noapte de dragoste..., 
Ştefan Gheorghidiu reprezintă axa, în arhitectura romanului, vocea unică, a 
autorului, în raport cu care celelalte personaje nu sunt decât „pure reacţiuni 
psihice ale personajului principal” (Eugen Ionescu). 

Romanul este alcătuit din două cărţi aparent distincte, aşa cum titlul o 
sugerează. Dacă prima carte cuprinde monografia analitică a sentimentului 
geloziei, ca element psihic dominant în viaţa sufletească a lui Ştefan Gheorghidiu 
(nefiind o analiză de psihologie generală, ci analiza sentimentului trăit de personaj 
în condiţii date, cele ale unei societăţi cuprinse de febra afacerilor prilejuite de 
pregătirea intrării în război şi de participarea la război), a doua carte este propriu- 
zis jurnalul de campanie al autorului împrumutat eroului din roman. Integrarea 
acestui jurnal în roman i-a schimbat caracterul de notări zilnice, documentare, iar 
arta scriitorului i-a dat autenticitatea unei experienţe dramatice, în care eroul a 
dobândit înțelesurile profunde ale vieţii şi soluţiile juste ale chinurilor din 
conştiinţa lui stăpânită de gelozie. Cele două cărţi se îmbină într-o unitate de 
compoziţie de largă viziune structurală, asigurată de unicitatea perspectivei 
narative, într-o sudură organică în care problema primei părţi se rezolvă prin 
experienţa din a doua carte, ca un triumf moral al personajului principal. 

Romanul este istoria unei iubiri neîmplinite, măcinată de gelozie şi care se 
consumă pe fondul dramatic al Primului Război Mondial. Ştefan Gheorghidiu se 
căsătoreşte din dragoste cu Ela, colegă de facultate, pe care o vede ca pe o ființă 
perfectă cu care trăieşte la început o viață liniştită, până când o moştenire 
neașteptată venită din partea unui unchi bogat modifică felul de viață al celor doi, 
provocând o schimbare radicală a destinului personajelor. Contactul cu lumea 

mondenă a burgheziei trezeşte în Ela înclinații frivole, determinând o înstrăinare 
distincte. Nu se poate vorbi despre un subiect propriu-zis al romanului, în sensul 
tradiţional al cuvântului: drama lui Ştefan Gheorghidiu se reface din amintiri, din 
frânturi de existență pe care memoria involuntară a eroului le recompune, cu 
sinceritate şi luciditate analitică, într-o expunere plină de nerv şi de observaţii 
critice. Comunicându-şi trăirile direct, cu o mare intensitate, personajul încearcă 
să se definească pe sine în raport cu ceilalţi, cu lumea. 

Cele două experienţe fundamentale trăite de eroul romanului — cea erotică şi 
cea a războiului — sunt de fapt două aventuri ale cunoaşterii, care îi provoacă o 
adevărată criză de conştiinţă, un dezechilibru moral, furnizate de teribilele îndoieli 
la care e supusă mintea clară şi sistematică a intelectualului. Dragostea este pentru 
Gheorghidiu o proiecţie într-un plan ideal, o zonă de refugiu în absolut: „O iubire 
mare e mai curând un proces de autosugestie... Trebuie timp şi trebuie 
complicitate pentru formarea ei. De cele mai .multe ori te obişnuieşti, greu, la 
început, să-ţi placă femeia fără care mai târziu nu mai poţi trăi. [...] Psihologia 
arată că au o tendinţă de stabilizare stările sufleteşti repetate şi că, menținute cu 
voinţă, duc la o adevărată nevroză. Orice iubire e ca un monodeism, voluntar la 
început, patologic pe urmă”. 

Eroul trăieşte aspiraţia de a-şi găsi un egal al sentimentelor lui, se 
automistifică, iar atunci când ajunge la eşecul experienţei sale erotice, suferă 
pentru că s-a înşelat în privinţa femeii pe care o considerase unică. Deşi face 
eforturi pentru a masca drama sa interioară, acestea se dovedesc inutile şi nu poate 
înţelege lipsa criteriilor valorice în aprecierea relaţiilor sale cu Ela şi cu ceilalți. 
Ştefan Gheorghidiu trăieşte cu o mare acuitate drama lucidităţii, având puternice 
revelații de conştiinţă şi realizând retrospectiv scene, cum este cea a excursiei de 
la Odobeşti, care duc la o singură concluzie: „Printr-o ironie dureroasă, eu 
descopeream acum, treptat, sub o madonă crezută autentică, originalul: un peisaj 
şi un cap străin şi vulgar”. Eroul recunoaşte că a devenit victima autoiluzionării: 
„Eu jucasem totul pe această femeie şi trebuia să trag acum toate consecinţele care 
se impuneau: desființarea mea ca personalitate... Prăbuşirea mea lăuntrică era cu 
atât mai grea, cu cât se rupsese totdeodată şi axa sufletească: încrederea în puterea 
mea de deosebire şi alegere, în vigoarea şi eficacitatea inteligenţei mele”. 

Sensibilitatea rănită a personajului principal va fi afectată şi de confruntarea 
cu o lume a convențiilor, a compromisurilor şi a inechităţii, care îi provoacă un 
acut sentiment al neîmplinirii. Cea de-a doua experienţă, a războiului, va proiecta 
o altă lumină asupra dramei individuale a eroului. Acesta iese din drama 
incertitudinii erotice şi intră într-o experienţă colectivă care îi restabileşte 
echilibrul interior, astfel încât tragismul frontului estompează rănile sufleteşti. 
Îndrăgostitul de absolut, intelectualul pasionat de speculaţiile filosofice, intră în 
contact cu realitatea brutală a războiului, descoperind sensul solidarităţii, o 
umanitate aflată în suferință. Modalitatea narativă la care recurge scriitorul pentru 

a conferi unitate şi originalitate romanului său este remarcată şi de criticul 
Pompiliu Constantinescu: „Camil Petrescu este primul scriitor român care descrie 
războiul ca o experienţă directă. Jurnalul de campanie al lui Gheorghidiu e 
mărturia unui combatant şi inovaţia unui artist care îşi confesează propria mutilare 
morală”. 

Spre deosebire de romanele care ilustrează în epocă această temă (Henri 
Barbusse, Focul, Erich Maria Remarque, Pe frontul de vest nimic nou, 
Liviu Rebreanu, Pădurea spânzuraţilor, Cezar Petrescu, Întunecare), Camil 
Petrescu scoate în evidenţă în Ultima noapte de dragoste, întâia noapte 
de război modul în care se reflectă această realitate brutală într-o conştiinţă 
individuală. Războiul este descris în aspectele sale violente şi crude, absurde şi 
groteşti. Capitolul intitulat Ne-a acoperit pământul lui Dumnezeu conţine 
numeroase detalii care conferă autenticitate prozei: „Animalic, oamenii se strâng 
unii lângă alţii, iar cel de la picioarele mele are capul plin de sânge. Nu mai e 
nimic omenesc în noi”. În condiţiile frontului, timpul exterior (obiectiv) şi cel 
interior (subiectiv) coincid, războiul ocupă definitiv planul conştiinţei eroului, 
care se simte acum detaşat parcă de sine şi de tot ce a fost între el şi Ela: „Acum 
totul e parcă din alt tărâm, iar între noi abia dacă firul de aţă al gândului 
întâmplător”. Consumarea experienței tragice a războiului încheie ultimele 
secvenţe ale parcursului eroului, care a traversat, până la capăt, aventura 
cunoaşterii: „I-am scris că-i las absolut tot ce e în casă, de la obiecte de preț la 
cărţi, de la lucruri personale, la amintiri. Adică tot trecutul”. 

Originalitatea romanului e dată de subtilitatea analitică a propriei conştiinţe, 
de declanşarea prin memorie involuntară a dramei suferite din iubire, de 
identificarea deplină a timpului subiectiv cu cel obiectiv, de faptul că scriitorul 
este în acelaşi timp personaj şi narator. Principalele modalităţile de analiză 
psihologică utilizate de Camil Petrescu în roman constituie tehnici specifice 
creaţiilor literare psihologice, pe care le îmbină, cu măiestrie şi talent: monologul 
interior, dialogul, introspecţia conştiinţei şi a sufletului, retrospecţia, autoanaliza şi 
autointrospecţia, care scot în evidenţă zbuciumul interior al personajului, cauzat 
de aspiraţia spre absolut. 

Adevărată „monografie a îndoielii” (Constantin Ciopraga), acest roman 
ilustrează prin temă, prin conflict (de natură interioară), prin conştiinţa 
problematizantă a eroului principal și prin utilizarea tehnicilor narative moderne 
faptul că literatura română atinge o etapă a rafinamentului analitic şi al „exactităţii 
aproape ştiinţifice în despicarea complexelor sufleteşti tipice”, când „analiza se 
aplică asupra marilor pasiuni umane, în care lămureşte elementele constitutive, în 
treptata lor însumare” (Tudor Vianu — Arta prozatorilor români). (C. Creiţă) 

Relaţia incipit-final într-un roman subiectiv 
Ultima noapte de dragoste, întâia noapte de război de Camil Petrescu 


Evoluţia literară se conturează, prin intermediul mutaţiilor suferite de 
personaj, ca un ansamblu de atitudini ale artei şi gândirii artistice „în raport cu 
realitatea şi cu destinul omenesc în decursul unei tradiţii de veacuri: îndeosebi ca 
o conştiinţă pe care individul şi-a format-o despre propria sa relaţie cu lumea, cu 
societatea, cu istoria”. Partizan al prozatorilor care cred în unicitatea momentului 
real şi reconstituie realitatea din perspectiva „privirii interioare” a personajelor lor, 
Camil Petrescu face referiri cu privire la raportul dintre individual şi universal, 
vorbind despre „caracter” ca despre o „dogmă” a întregii literaturi epice dintre 
Balzac şi Proust, prin „caracter” înţelegându-se „o comportare imanentă, logică, 
dintr-o cauzalitate morală cu consecvență mecanică, înfăţişată „more geometrico”. 

Deplasarea atenţiei, în literatură, a interesului de la exterior spre interior este 
semnalată de Rafael Koskimies în Teoria romanului (1966) şi explicată prin 
dispariţia aproape totală a sentimentului distanței şi a continuității: „În acest 
univers al spaţiilor intermediare inexistente, ceea ce a rămas oarecum necunoscut 
este lumea spiritului, care în concepția modernă despre realitate joacă acelaşi rol 
ca în trecut.” Schimbarea este notată și de Camil Petrescu: „Atenţia cugetătorului 
nu mai e orientată spre cauzalitatea exprimată matematic, ci spre morfologia 
organică, spre instinct, spre inefabil, spre unicitatea fenomenului vital”. 

În articolul din 1927, „De ce nu avem roman”, ce se constituie ca răspuns la 
un studiu al cărui titlu e pus în ghilimele, Camil Petrescu afirmă că „literatura 
presupune fireşte probleme de conştiinţă. [...] Eroul de roman presupune un 
zbucium interior, lealitate, convingere profundă, un simţ al răspunderii dincolo de 
contingenţele obişnuite. Sau cel puţin, chiar fără suport moral, caractere 
monumentale, în real conflict cu societatea.” 

Fundat pe contradicţia dintre aparenţă şi esenţă, personajul camilpetrescian 
se constituie dintr-o suită de euri și perspective în confruntare, care conduc spre 
regăsirea esenței vii, dincolo de frontierele eului, impunând o nouă formulă de 
roman. Respingerea conceptului de narator omniscient, pe motive de 
neverosimilitate, determină orientarea prozei modere spre subiectivarea 
personajului literar: „Se confundă [...] o propunere de realitate, dedusă, cu una 
originară: „Ca să evit asemenea grave contradicții, ca să evit arbitrariul de a 
pretinde că ghicesc ce se întâmplă în cugetul oamenilor, nu e decât o singură 
soluție: Să nu descriu decât ceea ce văd, ceea ce aud, ceea ce înregistrează 
simțurile mele, ceea ce gândesc eu... Asta-i singura realitate pe care & pot 
povesti... Dar aceasta-i realitatea conştiinţei mele, conţinutul meu psihologic. 

Subiectivitatea este, la Camil Petrescu, forma de manifestare a autenticităţii 
din conştiinţă, modul de exprimare a stării conflictuale pe care eul o trăieşte, în 
raport cu realitatea. Subiectivitatea şi autenticitatea aparţin conştiinţei, nu trăirii 
senzoriale, deoarece trăirea dobândeşte semnificaţie numai atunci când € 


dominantă de eul cunoscător. 

Primul semn distinctiv al „noii structuri” pe care romanele lui Camil 
Petrescu îl afirmă este că ni se oferă o conştiinţă reflexivă şi nu una tranzitivă. 
Procesul de subiectivare a conştiinţei constă dintr-o înscriere a activităţii cognitive 
în ceea ce Camil Petrescu numea „orizont individual” al conştiinţei definit ca 
„orizont senzorial”, dar şi ca „lărgire a acestui orizont prin deplasare”. 

Romanul Ultima noapte de dragoste, întâia noapte de război este 
scris la persoana I, constituindu-se într-un monolog liric deoarece eroul se 
destăinuie, se analizează cu luciditate, zbuciumându-se intre incertitudine şi 
certitudine, atât în plan erotic, cât şi în planul tragediei războiului, când oamenii 
se află la graniţa dintre viaţă şi moarte. Alcătuit pe baza unui jurnal de campanie, 
romanul este unul în care timpul obiectiv evoluează paralel cu timpul subiectiv. În 
plan subiectiv, memoria involuntară aduce căutarea certitudinilor privind 
sentimentul de iubire, care îşi pierde din intensitate în faţa unei drame complexe, 
aceea a războiului. Ideea literară este adoptată de Camil Petrescu de la scriitorul 
francez Marcel Proust, iar între personajele lui Camil Petrescu și cele ale lui 
Stendhal se poate constata o apropiere, din punctul de vedere al înzestrării 
acestora cu energie, forţă interioară şi loialitate: „A trăi, în sensul de a simţi că 
trăieşti, înseamnă a încerca senzaţii puternice”. 

Romanul începe cu prezentarea personajului principal, Ştefan Gheorghidiu, 
proaspăt locotenent, în vara anului 1916, contribuind la amenajarea fortificațiilor 
de pe Valea Prahovei şi din apropierea Dâmbovicioarei. În acest prim capitol, 
"intitulat „La Piatra Craiului, în munte”, personajul narator se referă cu ironie la 
incompetenţa sistemului de apărare militară a ţării, în preajma implicării 
României în Primul Război Mondial. Apoi, la popotă, începe o discuţie aprinsă în 
legătură cu un articol din presă, privind anchetarea de către tribunal a unui bărbat 
care îşi ucisese soţia surprinsă în fragrant delict de adulter. Autorul stăpâneşte arta 
portretistică, pentru că fiecare opinie în ceea priveşte acest caz este corelată cu 
trăsăturile fizice şi morale ale susţinătorului părerii respective. Ca modalitate 
estetică modernă a prozei româneşti, această discuţie în contradictoriu ilustrează 
pluriperspectivismul. Prin dialog, fiecare opinie este corelată cu trăsăturile fizice 
şi morale ale susţinătorului, ceea ce demonstrează că autorul stăpâneşte cu 
măiestrie arta portretistică, ilustrând relativismul ca modalitate estetică modernă a 
prozei româneşti. De pildă, căpitanul Dimiu, aşezat în rosturi gospodăreşti 
tradiţionale, consideră că "nevasta trebuie să fie nevastă şi casa, casă [...] dacă-i 
arde de altele să nu se mărite”. Căpitanul Corabu, „tânăr şi crunt ofiţer”, este — în 
mod surprinzător — adeptul liberei exprimări a sufletului omenesc: „Dragostea-i 
frumoasă tocmai pentru că nu cunoaşte nici o silnicie”. Floroiu, un căpitan fin, 
delicat şi visător, consideră că „dreptul la dragoste e sfânt [...] unei femei trebuie 
să-i fie îngăduit să-şi caute fericirea”. l R 

Discuțiile stârnite minimalizează superioritatea sentimentului de dragoste în 
concepţia eroului şi-i declanşează acestuia prima experienţă a cunoaşterii, iubirea, 
simțită cu forţă şi dominată de incertitudini. 

Deşi aceste opinii erau susţinute cu argumente raţionale, intervenţia lui 
Ştefan Gheorghidiu este una explozivă şi surprinzătoare pentru ceilalți, 
confirmându-se astfel principiul estetic conform căruia poţi vorbi sincer numai 
despre tine, despre trăirile şi receptările proprii. Gheorghidiu îşi dezvăluie 
propriile concepţii despre iubire, care este „mai curând un proces de 
autosugestie”, sfârşind prin: „Cei care se iubesc au drept de viață și de moarte 
unul asupra celuilalt”. Aceste discuţii despre iubire minimalizează intensitatea și 
superioritatea sentimentului în concepţia eroului şi îi declanşează acestuia prima 
experienţă a cunoaşterii, iubirea, simțită cu intensitate, în numele căreia încearcă 
din răsputeri să obțină o permisie ca să plece la Câmpulung pentru a se întâlni cu 
soţia. Fiindu-i refuzată cererea, acesta se hotărăşte brusc: „Dacă mâine seară nu- 
mi dau drumul pentru două zile, dezertez”. Prin memorie involuntară, declanşată 
de discuţia de la popotă, Gheorghidiu narează retrospectiv faptele în jurnal, 
aducând în prezent (în timp subiectiv) experienţa sa erotică: „Eram însurat de doi 
ani şi jumătate cu o colegă de la Universitate şi bănuiam că mă înşală”. 

„Liminara sinceritate” propune indubitabil stăpânirea pertectă a expresiei. 
Ideea singularităţii individului în trăirea lui este punctul de maxim interes în 
roman în motivul „dragostea ca o filosofie”: „oricine iubeşte e un călător singur în 
speța lui pe lume şi nu are drept decât doar să bănuiască aceleaşi sentimente şi la 
alţii”. Diversele chipuri sub care se înfăţişează Ela în roman vor fi în legătură 
directă cu urcuşurile şi coborâşurile sentimentelor bărbatului care în faza de 
suferință au mai multe nuanţe: orgoliul jignit (teama de ridicol), pierderea 
încrederii în sine („în vigoarea şi eficacitatea inteligenței mele”), oroarea de 
compătimire şi de trădare: „[...] simţeam că durerea cea mai insuportabilă în 
dragoste nu e atât să fii lipsit de o voluptate, cât să constaţi că plăcerea pe care o 
dădeai şi credeai sigur că poţi s-o trezeşti nu mai e, ca o clapă care sună. Căci 
acum totul se petrecea alături de mine, cu excluderea mea”. Criza interioară va fi 
de lungă durată. Manifestările de infidelitate ale Elei îi provoacă retragere în sine. 

Lipsit de o viață activă, Gheorghidiu e subjugat de pasiune, aşa cum ÎŞI 
mărturiseşte „suferinţa ce se hrănea din propria substanţă”, aşadar punere în 
paranteză a lumii exterioare pentru o lume interioară ce îşi devine suficientă. 
Despărțirea de Ela se transformă în angoasă pentru el şi eroul disecă cu luciditate 
„suferinţa maladivă a pasiunii”, astfel încât o întâlnire cu Ela se transformă în 
eveniment (conversaţia e voit banală, transcrisă într-un flux liber, în stil indirect 
liber), dar evenimentul reprezintă o introspecţie în abisurile sufletului. Memoria 
involuntară declanşează retrăirea unei clipe de împlinire, de comunicare abisală, 
Ştefan Gheorghidiu întruchipând ceea ce Denis de Rougemont numea, în Iubirea 
şi Occidentul, „omul pasionat”, cel care e „proiectat în afara fiinţei sale, pradă 
extazului.” Acest om nu doreşte decât „să-și găsească genul său de femeie şi să o 
iubească numai pe ea”. 

Lunga confesiune, romanul Ultima noapte... sau, cum spune Camil 
Petrescu, „lumea văzută prin el” e de fapt un monolog interior, aducând mărturia 
confruntării unei conştiinţe, cu momente și situaţii limită generate de iubire şi de 


104 


a 


CE Scanned with OKEN Scanner 


moarte. Aparţinând perspectivei bărbatului care actualizează un episod existenţial 
rememorându-l, romanul se constituie într-o încercare de definire a personalităţii 
proprii şi nu aceea de salvare a iubirii. 

Inadaptabilitatea individului la lume, provocată de autodefinire are drept 
cauză conflictul individului cu sine, cu ceilalţi, cu universul; deşi lucid, încercând 
să explice şi să depăşească sentimentele şi pasiunile iraționale, Gheorghidiu 
creează un nou dezechilibru interior, prin solicitarea raţiunii, trăind relativ ca o 
fiinţă autonomă. Atras însă de o altă fiinţă prin iubire, pe de o parte, şi angrenat, 
pe de alta, în alte structuri sociale, personajul simte nevoia mascării tensiunii 
psihologice, cerută de adaptarea la situaţie şi a înregistrării „variațiilor unui eu de 
un accentuat şi conştient individualism” (Pompiliu Constantinescu). Analizarea 
umilinţei se face în scopul epuizării ei, căci trăirea este în sens ultim depăşire. 

Stilul „frumos” nu poate surprinde realitatea conştiinţei. Datoria scriitorului 
e să se exprime exact, proprietatea fiind cea mai de seamă calitate stilistică. 
Cuvântul, deşi simţit imperfect, devine în context perfectibil; el acoperă o idee, 
oferă materia unei senzaţii rafinate, fraza este fluentă asemenea gândului. (C. 
Creiţă) 


Viziunea despre lume într-un roman psihologic — 
Ultima noapte de dragoste, întâia noapte de război de Camil Petrescu 


Prin toată opera sa, Camil Petrescu îşi fixează o estetică sub formula 
„cunoaşterii plastice”. 'Teoretician al „autenticităţii”, înainte ca această noţiune să 
devină curentă, în sensul de experienţă spirituală, de trăire, el a precizat câteva din 
coordonatele interioare, din care se poate desprinde o atitudine teoretică față de 
fenomenul culturii, prin poziţia sa polemică, prin activitatea de cronicar dramatic 
şi de critic. Camil Petrescu îşi defineşte culegerea de articole Teze şi antiteze 
drept „viaţa romanţată a unui deceniu literar”. În „Noua structură şi opera lui 
Marcel Proust”, acesta afirmă că „structura” unei opere este determinată de 
descoperirile filozofice şi ştiinţifice; literatura nu face decât să fie corelată cu 
acestea: clasicismul este expresia cartezianismului, romantismul are la bază 
metafizica germană, realismul a apărut ca urmare a ştiinţelor naturii. 

Noua structură, a epocii moderne, a fost generată de intuiţionismul 
bergsonian și de psihanaliză. După Bergson, nu putem cunoaşte cu adevărat decât 
propriul nostru eu, care este într-o continuă transformare, devenire, într-un 
permanent flux al cunoașterii. Ceea ce putem cunoaşte din eul nostru este însă 
numai clipa de faţă, ce reprezintă, ea însăşi, o însumare a tuturor clipelor trecute. 
Pentru Bergson nu există decât prezentul continuu, un prezent permanent, dilatat, 
ce cuprinde în el tot trecutul. Freudismul se face vinovat, după Camil Petrescu, de 
a fi plasat centrul personalităţii omeneşti, din „câmpul luminos al raţiunii şi al 
voinţei lucide în cosmosul incomensurabil de cauzalitate nesfârşit complexă, al 

unei sexualităţi ancestrale”. Ceea ce impune bergsonismul este înlocuirea ideii de 
„caracter” cu aceea de „personalitate”. Romanul modern câştigă sub influenţa 
bergsonismului o unitate de perspectivă: „Eu nu pot vorbi onest decât la persoana 
întâi”, mărturiseşte Camil Petrescu. Persoana a treia dispare din roman, lăsând loc 
persoanei întâi, scriitorul nu mai este un arbitru între personaje, evitând tonul 
povestitorului obiectiv, neutru. Există deci o singură viziune asupra lumii, asupra 
propriului eu, care stăpâneşte arta romanescă. 

Tema romanului Ultima noapte de dragoste, întâia noapte de 
război (1930) surprinde drama intelectualului însetat de absolutul sentimentului 
de iubire, dominat de atitudinea care se salvează prin conştientizarea unei drame 
mai puternice, aceea a omenirii care trăieşte tragismul unui război, în care 
pericolul morţii este unul iminent. 

Romanul este structurat în doua părți cu titluri semnificative, ce surprind 
două ipostaze existenţiale: „Ultima noapte de dragoste”, care exprima aspiraţia 
către sentimentul de iubire absolută, şi „întâia noapte de război”, care ilustrează 
imaginea războiului tragic. Prima parte este ficţiune, în schimb cea de-a doua 
porneşte de la o experienţă trăită, romanul fiind alcătuit pe baza unui jurnal, ținut 
din timpul în care scriitorul a participat la Primul Război Mondial. 

Opinia autorului este aceea formulată în paginile romanului Patul lui 
Procust; potrivit acestei opinii, „un scriitor e un om care exprimă în scris cu o 
liminară sinceritate ceea ce -a simţit, ceea ce a gândit, ceea ce i s-a întâmplat în 
viaţă, lui şi celor pe care i-a cunoscut, sau chiar obiectelor neînsuflețite. Fără 
ortografie, fără compoziţie şi chiar fără caligrafie.” 

Ceea ce aduce nou Camil Petrescu în literatura română este conceptul de 
autenticitate, aceasta fiind esenţa noului în creaţia literară, a cărui aspirație către 
autenticitate conferă originalitate poeziei, vitalitate teatrului şi „momente 
autentice de simţire” în roman. Autenticitatea este asociată cu ilustrarea realităţi 
prin propria conştiinţă, scriitorul însuşi mărturisind: „Singura realitate pe care o 
pot povesti este realitatea conştiinţei mele, conţinutul meu psihologic”. 

Un alt concept promovat de către Camil Petrescu este substanţialismul, 
conform căruia literatura trebuie să reflecte esenţa concretă a vieţii: iubirea, 
gelozia, mândria rănită, orgoliul umilit, cunoaşterea, dreptatea, adevărul, 
demnitatea, acele categorii morale absolute. În concepţia lui Camil Petrescu, noul 
roman trebuie scris prin armonizarea desăvârşită a literaturii cu filosofia şi 
psihologia epocii, întrucât actul de creaţie este un act de cunoaştere, de 
descoperire și nu de invenţie: „nu putem cunoaşte nimic absolut, decât 
răsfrângându-ne în noi înşine”. 

Personajele lui Camil Petrescu au ca trăsătură dominantă luciditatea, acestea 
fiind în special intelectuali analitici şi introspectivi, hipersensibili, intransigenţi şi 
inflexibili moral. Luciditatea „nu omoară voluptatea reală, ci o sporeşte”, „câtă 
luciditate atâta conştiinţă şi deci atâta dramă”. Evoluţia literară se conturează, prin 
intermediul mutaţiilor suferite de personaj, ca un ansamblu de atitudini ale artei şi 

gândirii artistice „în raport cu realitatea şi cu destinul omenesc în decursul unei 
tradiţii de veacuri: îndeosebi ca o conştiinţă pe care individul şi-a format-o despre 
propria sa relaţie cu lumea, cu societatea, cu istoria”, Partizan al prozatorilor care 
cred în unicitatea momentului real şi reconstituie realitatea din perspectiva 
„privirii interioare” a personajelor lor, Camil Petrescu face referiri cu privire la 
raportul dintre individual şi universal, vorbind despre „caracter” ca despre o 
„dogmă” a întregii literaturi epice dintre Balzac şi Proust, prin „caracter” 
înțelegându-se „o comportare imanentă, logică, dintr-o cauzalitate morală cu 
consecvență mecanică, înfăţişată „more geometrico”. 

Deplasarea atenţiei, în literatură, a interesului de la exterior spre interior este 
semnalată de Rafael Koskimies în Teoria romanului (1966) şi explicată prin 
dispariţia aproape totală a sentimentului distanţei şi a continuității: „În acest 
univers al spaţiilor intermediare inexistente, ceea ce a rămas oarecum necunoscut 
este lumea spiritului care, în concepţia modernă despre realitate, joacă acelaşi rol 
ca în trecut”. Schimbarea este notată și de Camil Petrescu: „Atenţia cugetătorului 
nu mai e orientată spre cauzalitatea exprimată matematic, ci spre morfologia 
organică, spre instinct, spre inefabil, spre unicitatea fenomenului vital”. Înţelegând 
prin viaţă capacitatea intelectului de a conştientiza şi influenţa existenţa, Camil 
Petrescu devine „promotorul unei literaturi de cunoaştere” (lon Sârbu), dar 
autenticitatea, sinceritatea introspecţiei dusă până la limitele posibile nu înseamnă 
spontaneitate. „Cuvântul e oricând un mijloc imperfect de comunicare”, afirmă 
eroul romanului Ultima noapte..., purtător al credinţei naratorului că „orice 
rând scris e o falsificare” (Note zilnice). 

În articolul din 1927, „De ce nu avem roman”, Camil Petrescu afirmă că 
„literatura presupune fireşte probleme de conştiinţă [...]. Eroul de roman 
presupune un zbucium interior, lealitate, convingere profundă, un simţ al 
răspunderii dincolo de contingenţele obişnuite. Sau cel puţin, chiar fără suport 
moral, caractere monumentale, în real conflict cu societatea”. 

Fundat pe contradicţia dintre aparenţă şi esenţă, personajul camilpetrescian 
se constituie dintr-o suită de euri şi perspective în confruntare, care conduc spre 
regăsirea esenței vii, dincolo de frontierele eului, impunând o nouă formulă de 
roman. Respingerea conceptului de narator omniscient, pe motive de 
neverosimilitate, determină orientarea prozei moderne spre subiectivarea 
personajului literar, confundându-se astfel o propunere de realitate, dedusă, cu una 
originară: „Ca să evit asemenea grave contradicții, ca să evit arbitrariul de a 
pretinde că ghicesc ce se întâmplă în cugetul oamenilor, nu e decât o singură 
soluție: Să nu descriu decât ceea ce văd, ceea ce aud, ceea ce înregistrează 
simţurile mele, ceea ce gândesc eu... Asta-i singura realitate pe care o P 
povesti... Dar aceasta-i realitatea conștiinței mele, conținutul meu psihologic...’ 
afirmă Ştefan Gheorghidiu, personajul din Ultima noapte de Pit 
întâia noapte de război. 

Narațiunea se face la persoana I, scriitorul folosind timpul subiectiv care 
aduce în prezent gânduri, îndoieli, fapte trecute; totul este, deci, subordonat 
memoriei involuntare, romanul însemnând, aşadar, experienţa interioară: „eu nu 
pot vorbi onest decât la persoana întâi”. Pluriperspectivismul, un alt element care 
stă la baza concepţiei lui Camil Petrescu despre roman va fi exemplificat în Patul 
lui Procust (1933), şi reiese din multitudinea punctelor de vedere în jurul 
aceluiaşi obiect, concept, norme morale. Scriitorul se declară anticalofil, preferând 
şi susţinând formula literară a jurnalului, a confesiunii, prin care se notează precis, 
exact, „ca într-un proces verbal”. 

Eroul principal al romanului este un intelectual preocupat în primul rând de 
probleme de conştiinţă. Este un intelectual fin, care şi-a făcut din speculaţiile 
filozofice mediul fundamental în care se mişcă cu dexteritate. Liniile de gândire 
trasate în câmpul istoriei filozofice îi sunt cunoscute cu de-amănuntul şi gândirea 
lui proprie alunecă spre ele cu abilitate şi subtilitate. Faptul îi provoacă o plăcere 
spirituală superioară, pe care o doreşte unică şi netulburată. Este de fapt o izolare 
de viaţa trepidantă a complicaţiilor sociale, o evadare într-o lume în care domină 
numai spiritul filosofic, cu puterea lui de a gândi o nouă rânduială. Pasiunea lui 
Ştefan Gheorghidiu izvorăşte dintr-o metafizică a iubirii pure şi absolute. Acesta 
este izvorul geloziei sale, când comportamentul soţiei îi infiltrează în conştiinţă 
semne de întrebare, care îl fac să se zbată între certitudini și îndoieli. 

Pentru Ştefan Gheorghidiu, iubirea este receptată ca o experienţă posibilă, o 
formă de (auto)cunoaştere, nu ca o raportare a îndrăgostitului la fiinţa iubită. El 
este îndrăgostit mai degrabă dintr-un orgoliu satisfăcut şi trăieşte doar iluzia 
iubirii, nu sentimentul ca atare, căruia nu i se abandonează niciodată, şi nici nu 
consimte la sacrificii în numele dragostei. Se poate spune chiar că pentru 
personajul principal iubirea este o problemă de cunoaştere, căci în aspiraţia lui 
către absolut el nu urmăreşte adevărul despre Ela, ci menţinerea propriului 
echilibru interior. 

Nicolae Manolescu surprinde schimbarea survenită odată cu literatura lui 
Camil Petrescu, aducând cu sine un alt raport care se stabileşte între creator ŞI 
opera sa: „Romancierul ionic este vlăstarul unei crize istorice şi filosofice. Sensul 
global încetând a mai fi sesizabil, nu-i rămâne observatorului decât putinţa de a se 
observa pe sine: orice generalizare i se pare suspectă. Scrie despre el însuşi. Şi 
când vrea să scrie despre alţii, le dă lor direct cuvântul. Nu-şi asumă altă 
răspundere decât de a le culege mărturisirile, asemeni Autorului din Patul lui 
Procust. Priveşte lumea romanului din subsolul paginii. [...] Abdicarea 
Naratorului o reflectă pe cea a romancierului [...]. Întreaga poetică a romanului 
camilpetrescian exprimă renunţarea curajoasă la iluzia cunoaşterii absolute a 
omului” (Nicolae Manolescu, Arca lui Noe). (C. Creiţă) 

Caracterizarea personajului dintr-un roman 
modern/ subiectiv/ psihologic 


Ştefan Gheorghidiu — Ultima noapte de dragoste, întâia noapte de război 
de Camil Petrescu 


Apariţia, în 1930, la Editura Cultura Naţională, a romanului Ultima 
noapte de dragoste, întâia noapte de război, a reprezentat un eveniment 
literar în epocă. Scriitorul care îşi manifesta şi în presa culturală a vremii aspirația 
de a înnoi romanul românesc ilustra acum principiile pentru care militase: 
„Literatura presupune, fireşte, probleme de conştiinţă. Trebuie să ai deci ca mediu 
o societate în care problemele de conştiinţă sunt posibile. [...] Eroul de roman 
presupune un zbucium interior, lealitate, convingere profundă, un simţ al 
răspunderii dincolo de contingenţe.” (Camil Petrescu, De ce nu avem roman?, 
în „Viaţa literară”, an II, 4 iunie 1927). 

Noutatea perspectivei narative, implicând renunțarea la omnisciență şi 
adoptarea curajoasă a unui punct de vedere subiectiv, conferă modernitate 
romanului. Opţiunea scriitorului nu este întâmplătoare, această perspectivă 
narativă poate asigura autenticitatea, însuşire fundamentală a literaturii, în 
concepţia lui Camil Petrescu. Astfel, romancierul desemnează un narator care 
notează fidel şi analizează necruţător evenimentele sufleteşti ale personajului; 
identitatea narator-personaj nu poate fi decât benefică discursului confesiv, se 
defineşte ferm o formulă estetică modernă, convingătoare. 
| Prin intermediul introspecţiei, coordonata psihologică a narațiunii capătă 

consistență, tinde să acapareze treptat teritoriul epic. Compoziţia romanului, 
implicând dispunerea elementelor constitutive într-o succesiune specifică, 
dezvoltarea şi combinarea acestor elemente, se caracterizează, în cazul Ultimei 
nopți... prin noutate şi inedit pentru epoca în care apărea. Astfel, evenimentele 
evocate în primul capitol, La Piatra Craiului, în munte, se petrec „în 
primăvara anului 1916”, pentru ca, în capitolul următor, naratorul să se întoarcă în 
timp doi ani şi jumătate, într-o amplă analepsă cu pronunţat caracter explicativ- 
confesiv. La 1916 se revine odată cu ultimul capitol al cărţii întâi, Ultima 
noapte de dragoste. 

Romanul camilpetrescian din 1930 este unul de factură modernă şi prin 
prezenţa elementelor de metatextualitate (G. Genette), situaţie narativă care 
generează aici un „joc cu timpul” — timpul evenimentelor evocate şi timpul 
evocării: „Astăzi, când le scriu pe hârtie, îmi dau seama, iar şi iar, că tot ce 
povestesc nu are importanţă decât pentru mine, că nici nu are sens să fie povestite. 
Pentru mine însă, care nu trăiesc decât o singură dată în desfăşurarea lumii, ele au 
însemnat mai mult decât războaiele pentru cucerirea Chinei... căci singura 
existenţă reală este cea a conștiinței.” 

Un element de evidentă modernitate a romanului din 1930 este finalul 
deschis. În contextul „democratizării evenimentului”, în sensul cultivării 

evenimentului comun, al studiului reflectării sale interioare, finalul deschide firesc 
experienţele pe care şi le-a asumat, Ştefan Gheorghidiu pare să privească spre un 
viitor necunoscut în egală măsură sieşi, ca şi receptorilor textului. 

Personajul principal din Ultima noapte de dragoste, întâia noapte 
de război se înscrie în seria eroilor însetaţi de absolut, profil interior conturat de 
Camil Petrescu pe parcursul întregii sale opere. S-a spus despre personajele 
camilpetresciene că sunt „măşti ale autorului” (Irina Petraş, Proza lui Camil 
Petrescu), funcția lor fundamentală fiind autocunoaşterea, semn al superiorității. 
În acest context ideatic, eul devine propriul său obiect de studiu, „materie 
neliniştită şi paradoxală, tradusă în concepte”. Intelectual fin, de formaţie 
filosofică, Ştefan Gheorghidiu judecă lumea cu ochiul sever al celui care nu 
concepe individul decât în orizontul nobil al conştiinţei: „În afară de conştiinţă, 
totul e bestialitate”. 

Două sunt coordonatele tematice ale romanului, aşa cum însuşi titlul o 
subliniază: iubirea şi războiul, ambele tinzând către ceea ce ar putea constitui 
supratema textului, cunoaşterea. 

“Cunoaşterea prin iubire este, de fapt, o formă de autocunoaştere, de 
autovalorizare şi de aceea protagonistul suferă enorm când înţelege că este înşelat. 
Gheorghidiu sintetizează convingerile sale, căpătate prin dureroasă experienţă, 
încă din discuţia de la popotă, continuată apoi cu Oprişan: „O iubire mare e mai 
curând un proces de autosugestie... Trebuie timp şi trebuie complicitate pentru 
formarea ei. [...] Orice iubire e ca un monoideism, voluntar la început, patologic la 
urmă”. Acest ultim termen, amintind de sfera maladivului, explică o sumă de 
atitudini ale protagonistului, suferinţa lui peste limita suportabilului: zvârcolirea 
dureroasă de la Odobeşti, crunta durere din noaptea absenței Elei, chinul îndurat 
în perioada despărțirii. 

Războiul este drama umanităţii reflectată în plan personal, în deruta 
combatantului, ameninţat de spectrul morţii. Un enunţ poate schimba nenumărate 
destine, ca în capitolul Ultima noapte de dragoste, când, în potida 
convingerii generale că s-a hotărât pacea, Dimiu, înaintat acum în grad drept 
maior, anunţă „Cu mai multă spaimă decât solemnitate: — Domnilor, e război!” 
Pentru destinul individual războiul este un eveniment ilogic, care îl marchează 
definitiv: „Câtă vreme conduceam eu lumea, o conduceam în mod logic. Acum 
eram la deriva unor puteri superioare mie şi nicio întâmplare nu mă mai putea 
mira”. Acest eveniment trist este înregistrat uneori ironic, alteori cu un umor 
dureros, ca în prezentarea „gropilor de lup” de pe valea Prahovei, pe care zece 
porci ţigăneşti le-ar fi putut râma într-o jumătate de zi, ca în episodul ţiganului 
Văraru, încorporat mai mult în glumă. 

Marele spasm mondial dezvoltă coordonate sufleteşti nebănuite ale 
protagonistului — patriotismul modest și discret, camaraderia, solidaritatea umană, 
curajul într-o curioasă combinaţie cu frica. Imaginea cutremurătoare a morţii mută 
accentul de pe problematica iubirii, chestiune de individualitate intimă, pe 

problematica majoră a destinului maselor. Gheorghidiu nu mai e niciodată singur 
în partea a doua a romanului, el are camarazii alături, cu ei comunică sau este în 
dispută, dar relaţionează. În prima parte a romanului Ştefan era un neadaptat, aici 
este un camarad. | 

Formula narativă pentru care a optat romancierul, prin nararea la persoana 
întâi, oferă un câmp generos de manifestare autocaracterizării. Adesea, pe 
parcursul discursului său, protagonistul se întoarce spre sine, evidențiind în chip 
onest calităţi, imperfecţiuni ale propriei personalităţi. Trăsătură definitorie a 
eroilor lui Camil Petrescu, orgoliul îl caracterizează şi pe Ştefan Gheorghidiu, 
după cum însuşi subliniază: „Sunt nemăsurat de orgolios, dar, hotărât, asta ca 
personalitate sufletească numai”. O consecinţă a orgoliului este inflexibilitatea, 
atitudinea necruțătoare, dând uneori impresia nedelicateţii sociale, prin raportare 
la maniera falsă de conversaţie a lumii mondene. Astfel, prin intermediul unei 
memorabile scene „dramatizate”, Gheorghidiu încheie scurt o discuţie cu unchiul 
Nae care îi reproşase „gafa” din timpul întrevederii cu bătrânul Tache: „Ie rog să 
iei notă că mie îmi place să vorbesc oricând despre frânghii, cu atât mai rău pentru 
cei care au spânzurat în casă”. 

Procedeu specific romanului modern, introspecţia, metodă psihologică 
fundamentată pe observarea trăirilor interioare, pe sondarea conştiinţei 
personajului, dezvăluie la rândul ei, trăsăturile protagonistului: hipersensibilitatea 
conştientă — „Evident, mă întreb uneori dacă eu nu-mi fac singur această 
suferință” — în secvenţa primei apariţii a lui Grigoriade, la Anişoara (verişoara lui 
Ştefan); se remarcă exigenţa cu sine, laşitatea, voința şi orgoliul totodată în 
episodul suferinței pentru despărţirea de Ela — „Mi-era ruşine, în adâncul 
intimităţii mele, ca şi când aş fi suferit de o boală ruşinoasă şi penibilă...”. Există 
numeroase fragmente în care introspecţia luminează unghiuri discrete, intime ale 
personalităţii eroului, potenţând senzaţia de viaţă trăită la maximă intensitate, de 
lume imediată, autentică. 

Controversat în raport cu sentimentul de gelozie, Ştefan mărturiseşte, în 
două contexte diferite, aspecte ale acestei torturi; „n-am fost nicio secundă gelos, 
deşi am suferit atâta din cauza iubirii” afirmă eroul în deschiderea episodului 
Odobeşti (capitolul E tot filosofie), pentru ca, în finalul capitolului următor 
(Asta-i rochia albastră), să recunoască: „Şi mai târziu am făcut destule mutre 
bănuitoare, am evitat gelos multe prilejuri care mi-ar fi fost dezagreabile, am tras 
cu urechea la multe, am spionat destule plecări în vizită ale nevesti-mi L...] dar 
niciodată n-am avut prilejul să fiu până la capăt netericit”. O explicaţie interioară 
a geloziei stă în dorinţa imperioasă a protagonistului de a cunoaşte adevărul, 
aspirație specifică intelectualului, filosofului. În relaţie directă cu gelozia, 
misoginismul personajului se conturează mai ales prin caracterizarea Indirect, 
prin afirmațiile şi convingerile mărturisite ale eroului: „sunt clipe în pe ura ka 
dezgustul meu pentru femei devin atât de absolute, că socotesc că de alea si 
dintre ele te poţi aştepta la orice”. Chiar „definiţia” femeilor, drept „su 

carne şi de mătase” este semnificativă în sensul probării misoginismului. 

Aspectul analitic, psihologic al romanului este marcat și de prezența 
monologului interior, ca procedeu de caracterizare a personajului. Sunt relevante 
interogaţiile care exprimă zbuciumul, suferinţa, durerea atroce, toate acestea 
provocate de trădarea Elei: „„...ea nu-şi dă seama că şi eu sufăr tot atât de mult? 
Cum e cu putință atâta insensibilitate?” sau „Ce însemnau acum toate aceste 
simţăminte şi gânduri pentru femeia de lângă mine? '. 

Luciditatea lui Gheorghidiu este trăsătura evidenţiată deopotrivă direct, ca în 
replica doamnei cu părul alb, la Odobeşti, dar şi indirect, prin analiza pertinentă a 
lumii sale pe care o întreprinde personajul în cele mai diverse situaţii. Privind cu 
înţelegere şi echilibru, doamna cu părul alb exclamă: „Ah, dumneata eşti dintre 
cei care totdeauna descoperă fire de păr în mâncare”; este maniera metaforică de a 
releva exigenţa ieşită din comun a tânărului domn pe care îl observa. Ulterior, 
doamna adaugă: „Nu, atâta luciditate e insuportabilă, dezgustătoare”, în sensul 
incapacității oamenilor obişnuiţi de a înregistra neîncetat cele mai fine vibrații ale 
lumii, trecându-le prin filtrul propriei conştiinţe. 

Conştiincios, exigent cu sine, ataşat unei cauze câtă vreme aceasta angajează 
eul în sensul unei înnobilări prin experienţă, tânărul sublocotenent este apreciat şi 
de superiori: „Trebuie un post sigur, să nu fim surprinşi la noapte... Trimitem pe 
Gheorghidiu, că ăla execută întotdeauna ordinele întocmai” afirmă căpitanul în 
capitolul Post înaintat la Cohalm. 

O reevaluare pe care o simte dureros în ochii Elei îi prilejuieşte personajului 
narator realizarea unui autoportret fizic: „Ştiam că la Universitate trec printre 
studenţii bine. Eram înalt şi elegant, dar e adevărat că nu-mi făceam decât câte un 
costum de haine, pe care-l purtam până se uza şi pe urmă îl înlocuiam cu altul. [...] 
Dar cum eram subţire, cum cumpăram obiecte pe care le credeam bune, n-aveam 
nici un motiv să fiu îngrijorat”. Mutaţiile treptate pe care le înregistrează în 
atitudinea soţiei generează un infinit şir de suferinţe, de intensităţi şi nuanţe din 
cele mai diverse. Într-un univers uman în care aspectul exterior era marca valorii 
individuale, Ştefan acordă vestimentaţiei exact atâta importanţă cât merita din 
partea unui bărbat îngrijit, corect, dar cu preocupări intelectuale. 

Este interesantă evoluţia sentimentelor, a relaţiilor dintre Ştefan şi Ela pe 
parcursul naraţiunii. Iubirea se aprinde lent, intensitatea ataşamentului creşte pe 
măsură ce sufletele tind să devină inseparabilă pereche, până la momentul 
moştenirii; ulterior însă imaginea Elei din „Diagonalele unui testament”, 
„cu ochii mari, albaştri, vii ca nişte întrebări de cleştar, cu neastâmpărul trupului 
tânăr” se alterează sub impactul cu lumea mondenă. Metamorfoze nebănuite 
dezvăluie eterna aspirație feminină spre lumea banilor, fapt care degradează 
personalitatea celei pe care Ștefan ar fi vrut-o mereu deasupra acestor preocupări. 
Mutaţia ireversibilă se produce în final, când privirea severă a soţului care nu se 
mai regăseşte în spaţiul conjugal pulverizează ultimele rămăşiţe ale unui 
sentiment care s-a numit cândva iubire: „Şi cum se cunoaşte că a îmbătrânit. Nu 
simte că, aşa, destul de trupeşă cum a devenit, nu mai prind anumite graţii. De 

altfel, tot armamentul ci cuceritor e parcă demodat şi nefolositor, ca acele tranşee 
puerile din munţii graniței”. Procesul definitiv al separării pare să nu mai lezeze 
sufletul imunizat al lui Ştefan care a epuizat rezervele de sentiment în relaţie cu, 
deja, fosta sa soţie. Evident, acest curios proces a avut ecou în conştiinţa criticii, 
dintre vocile care au problematizat pe marginea atitudinii eroului față de Ela 
individualizându-se cea a lui G. Călinescu. Perspectiva narativă care limitează 
posibilitatea cunoaşterii unor explicaţii suplimentare, diferite de cele oferite de 
personajul narator însuşi, are drept consecinţă principală ambiguizarea discursului 
epic: „Dar soţia lui Gheorghidiu este atât de defăimată de autor (este nefilosoafă, 
geloasă, înşelătoare, lacomă, seacă şi rea. Atunci pentru ce o mai iubeşte 
Gheorghidiu? El însuşi nu poate explica). Este prezentată cu atâta duşmănie, încât 
noi n-o iubim”. 

O radiografie a protagonistului din Ultima noapte... evidenţiază 
problematica gravă a unui spirit obsedat, copleşit de drama cunoaşterii; cele două 
modalităţi de manifestare a acesteia — drama iubirii şi drama războiului ţin de 
drama alterităţii, a „inadaptatului superior”. Gheorghidiu este dezamăgit de Ela, 
de societatea meschină, nu se regăseşte în haosul de pe front. Ratarea în iubire, 
individuală, este depăşită printr-o dramă superioară pentru că este colectivă, 
războiul. 

Ştefan Gheorghidiu, unul dintre supraviețuitorii luptei cu meschinăria şi 
prostia, cu rutina şi mizeria morală (luptă în care adesea eroii camilpetrescieni pier 
— doar câteva exemple, G D. Ladima, Fred Vasilescu, Gelu Ruscanu), un 
personaj-mit, în sensul eternei aspirații spre valorile umanităţii. Dreptatea şi 
iubirea sunt ţinta supremă, în manifestarea lor ideală: „acei care se iubesc au drept 
de viaţă şi de moarte unul asupra celuilalt”. Evident, caracterul complex al 
eroului, materie vie palpitând într-o dramatică oscilație, între certitudine şi 
îndoială, încredere şi dezgust, avânt şi disperare, face imposibilă încadrarea sa 
într-o tipologie. Profilul filosofului animat de un spirit scormonitor domină prin 
ţinuta intelectuală. Eroul îşi asumă destinul cu fermitatea specifică profilului său 
moral, îşi apără şi respectă exemplar principiile, devenind din acest motiv un 
personaj neobişnuit în peisajul frivol al vieţii mondene bucureştene din perioada 
interbelică (un episod savuros în acest sens este cel în care Ştefan citeşte, dintr-un 
dicţionar, doamnelor pe care le însoţeşte, explicaţia termenului imbecil). Firul 
comun al celor două experiențe majore pe care le trăieşte este suferința; 
Gheorghidiu suferă crunt când se simte înşelat în iubire (pentru că nu a ştiut să 
aleagă) şi trăieşte la cote maxime frigul, spaima, teama de iminenţa morţii, 
specifice războiului. Finalul romanului îl înfăţişează pe erou deschis unei noi 
experienţe (aşa cum au fost cele anterioare — iubirea şi războiul), experienţe care 
să-i deschidă „noi orizonturi sufleteşti”. _ s 

Personaj rotund, proiecție autentică a unei conştiinţe lucide, fremătătoare, 
Ștefan Gheorghidiu pătrunde fără efort în lumea eroilor romaneşti care au eios 
literatura unei epoci şi pe cea ulterioară apariţiei sale. Camil ră a e 
astfel să se impună prin formula estetică modernă pentru care a optat. (C. C. 

Ultima noapte de dragoste, întâia noapte de război de Camil Petrescu 
— relaţia dintre instanţele comunicării narative într-un 
roman modern (autor, personaje, narator, cititor) 


Problematica instanţelor textului narativ are ca model structurant cunoscuta 
schemă a actului de comunicare aparţinând teoreticianului Roman Jakobson; 
elementele care creează o situaţie de comunicare sunt: emițătorul, receptorul, 
mesajul, canalul, codul și contextul. Textul narativ se caracterizează printr-o 
interacţiune dinamică între instanțe învestite cu funcţii distincte: autorul, 
naratorul, personajele și cititorul. Dintre acestea, cele de pe extremele situaţiei de 
comunicare, adică autorul și cititorul sunt reale, în vreme ce naratorul și 
personajele sunt fictive, proiecţii desemnate să exprime viziunea artistică a 
autorului. 

Romanul modern respinge anecdoticul, renunță la investigația socială şi la 
studiul tipologiilor spre a se concentra asupra fluxului conştiinţei, asupra selecţiei 
generate de memoria involuntară. Urmarea imediată a acestor preocupări este 
nerespectarea cronologiei evenimentelor care se dispun conform unei logici 
interioare a psihologiei personajului (adesea și narator). Un roman care consacră 
modernitatea în spaţiul epicii româneşti este Ultima noapte de dragoste, întâia 
noapte de război, de Camil Petrescu. | 

Prin formula sa epică, romanul modem antrenează într-o manieră specifică 
instanţele narative. Pentru Ultima noapte de dragoste, întâia noapte de război, 
autorul, Camil Petrescu, este instanţa narativă căreia îi atribuim textul, 
personalitate culturală cu o existență istoric determinată (1894-1957), care 
autorizează şi garantează opera literară (în sensul creării acesteia, al asumării 
„paternităţii”). Sistemul de valori al autorului, convingerile sale, au fost 
promovate în articolele teoretice în care militează pentru autenticitate, stil 
anticalofil, raportarea la curentele filosofice ale vremii şi cultivarea unei literaturi 
citadine, cu eroi care presupun „zbucium interior, lealitate, convingere 
profundă...”. Pentru cititorul contemporan autorului, receptarea romanului Ultima 
noapte de dragoste, întâia noapte de război a reprezentat o experienţă inedită, 
întrucât formula epică pentru care a optat scriitorul era nouă în spaţiul literar 
românesc în 1930, când apărea textul. Pentru cititorul actual, de la începutul 
mileniului al treilea, actul lecturii depinde de preferinţe, gust estetic, orizont 
cultural. | 

Instanță fictivă care povesteşte, naratorul este o proiecţie desemnată să 
reprezinte şi să controleze universul narativ. Complementar, deține, în anumite 
contexte, competențe descriptive, citează discursul celorlalte personaje sau intră 
în interferenţă cu vocea acestora, în secvențele de stil indirect liber. În romanul 
modern Ultima noapte de dragoste, întâia noapte de război, vocea naratorului se 
suprapune peste viziunea personajului Ştefan Gheorghidiu. Discursul narativ 
intradiegetic se caracterizează prin subiectivitate şi se realizează la persoana întăl: 

„În primăvara anului 1916, ca sublocotenent proaspăt, întâia dată concentrat, luam 
parte, cu un regiment de infanterie din capitală, la fortificarea văii Prahovei i 
Efectele narärii „din interior” sunt multiple. S-a vorbit despre o „democratizare a 
evenimentelor în sensul că naratorul surprinde detaliile, acordând un plus de 
semnificație faptelor care au un ecou în conștiința sa, fără a părea notabile privite 
în ansamblu. Formula epică subiectivă relativizează ideea de certitudine în raport 
cu faptele reprezentate: „naratorul nu ne spune (...) nimic altceva în afara 
bănuielilor lui. El e, deci, îndeajuns de lucid ca să nu aibă pretenția că deține 
adevărul.” (N. Manolescu, Arca lui Noe). Datorită faptului că vocea naratorului se 
identifică în discurs cu a protagonistului, orizontul ficțional se reflectă în 
conştiinţa naratorului care înfăţişează subiectiv lumea. 

Personajul este elementul structural, axa primordială a formelor epice, 
purtător de viziune şi o instanţă fictivă a discursului narativ. Personajul narator îşi 
asumă, pe lângă funcţiile sale de bază — de acţiune și de interpretare, pe cea 
opţională de reprezentare, ca subiect al actului narativ. Ştefan Gheorghidiu evocă 
evenimente la care a participat în primul război mondial, notează cu luciditate 
aspecte din timpul luptelor, dar şi suferințe cauzate de infidelitatea soției. 
Narațiunea este homodiegetică, un câştig în sensul autenticităţii pentru care milita 
Camil Petrescu: „Să nu descriu decât ceea ce văd, ceea ce aud, ceea ce 
înregistrează simţurile mele, ceea ce gândesc eu... Asta-i singura realitate pe care 
o pot povesti (...) Din mine însumi eu nu pot ieşi. (...) Eu nu pot vorbi onest decât 
la persoana întâi.” (Noua structură şi opera lui Marcel Proust). Despre această 
formulă se notează în spațiul critic: Ultima noapte de dragoste, întâia noapte de 
război este unul dintre primele noastre romane scrise în acest registru al 
mărturisirii directe de sine” (Gabriel Dimisianu, Camil Petrescu — dialectica 
pasiunilor). 

Datorită identităţii narator-personaj discursul narativ redă experiențe 
interioare în care accentul cade pe evenimentele reflectate în conştiinţă. Vocea 
textului prezintă împrejurările în care, student fiind, Ștefan Gheorghidiu se 
îndrăgosteşte de o colegă admirată de toată lumea datorită frumuseţii ei, pentru ca, 
după căsătorie să sufere cumplit din pricina bănuielilor: că este înşelat. Când 
războiul ia locul iubirii, naratorul înfățișează frica, deruta, frigul, mizeria îndurate 
pe front. Perspectiva narativă se individualizează prin faptul că cititorul are acces 
la informaţiile despre evenimente şi participanţii la ele doar prin intermediul 
naratorului personaj; de aceea lectorul nu poate spune decât prin raportare la 
propriile valori morale dacă Ela este sau nu vinovată, dacă Ştefan este patologic 
gelos sau doar sensibil şi orgolios. Argumentele îl favorizează pe eroul narator, 
întrucât perspectiva asupra faptelor este subiectivă. | ie pă a 

Raportul autor-personaj se caracterizează prin existenţa unet strânse legături 
între viziunea scriitorului asupra lumii şi construirea personajului. Prin urmare, 
constituind un factor structurant al operei literare, personajul este şi Pi 
unei ideologii. Pentru romanul Ultima noapte...» această relaţie este definită de 

Camil Petrescu, în mărturisiri: „În Ultima noapte de dragoste, întâia noapte de 
război, tot volumul Il e jurnalul meu de război, fidel până în cele mai mic 
amănunte, împrumutat eroului. Volumul întâi e însă ficţiune cu date materiale 
împrumutate realităţii, dar polarizate altfel.” 

Romanul modem aduce în atenţia cititorului personaje complexe; Ştefan 
Gheorghidiu este un intelectual însetat de absolut, incapabil să facă vreun 
compromis. Relaţia sa cu Ela este sortită eșecului, personajul feminin rămâne 
constant sub lumina crudă a conştiinţei lui Ştefan, iar imperfecţiunile caracterului 
ei sunt accentuate de luciditatea tânărului căutător de iubire desăvârşită. Cu toate 
acestea, există în roman pagini care oferă imaginea fermecătoare a femeii „cu 
ochii mari, albaştri, vii ca nişte întrebări de cleştar, cu neastâmpărul trupului 
tânăr...”. Portretul iniţial este alterat de apariţia din ultimele pagini a celei pentru 
care Gheorghidiu nu mai are niciun sentiment: „Şi cum se cunoaşte că a 
îmbătrânit. Nu simte că, aşa, destul de trupeşă cum a devenit, nu mai prind 
anumite graţii.” 

Teoria modemă a lecturii tinde să evidenţieze în mod special rolul 

cititorului în ansamblul comunicării estetice- prin textul narativ literar. Se 
subliniază astfel că doar cititorul animă şi recreează opera prin lectură — „în text 
numai cititorul vorbeşte” (R. Barthes). În legătură cu receptarea romanul modern 
de factura celui scris de Camil Petrescu într-un articol din „Adevărul literar şi 
artistic” (1936) se relevă:. „eroul cu biografie necompletă stârneşte în cititor un 
interes mai puternic prin taina pe care o duce cu el după ultima pagină a cărții.” 
(Al. Philippide) 
Între instanţele reale ale comunicării narative se stabileşte un raport 
cunoscut sub denumirea de pact narativ. Autorul invită (implicit, prin actul 
scrierii) receptorul textului să intre în universul ficțional creat. Cititorul este 
familiarizat, încă de la începutul naraţiunii, cu un timp şi un spaţiu al 
evenimentelor, face cunoştinţă cu personaje cărora le cunoaşte treptat trecutul, 
starea civilă şi limbajul, este antrenat într-o acţiune despre care ştie că nu este 
reală şi, cu toate acestea, o acceptă. 

Formula specifică a romanului modern, în care personajele poartă în esenţa 
lor o enigmă, iar romancierul renunță la omniscienţa naratorului, comportă o 
seamă de riscuri pe care Nicolae Manolescu le exprimă metaforic: „A te amesteca 
printre personaje, împărțind cu ele pâinea şi apa, nu reprezintă un joc pasager, ale 
cărui reguli să poată fi, după plac, schimbate”. Modernitatea romanului nu mal 
oferă acel adevăr ultim, evident în romanele aparţinând formulei estetice obiective 
şi răspunde astfel unui deziderat formulat, în Retorica romanului, de Wayne C. 
Booth: „o operă trebuie să furnizeze cititorului mai degrabă întrebări decât 
răspunsuri şi, ca atare, el trebuie să fie pregătit să-i accepte caracterul 
neconcludent; el trebuie să accepte ambiguităţile vieţii, respingând o viziune 
bazată pe o simplificare excesivă în alb-negru. El trebuie să facă uz de propria sa 
minte, de inteligenţa sa critică, precum și de emoţiile sale.” (C.C.) 

Ultima noapte de dragoste, întâia noapte de război de Camil Petrescu — 
conceptul opera ional narator 


Naratorul este o instanţă tipică textului epic, a cărui funcţie esenţială este 
aceea de a povesti întâmplările prin care trec protagoniştii acţiunii. „Fiinţă de 
hârtie”, ca şi personajul, după cum afirma Barthes, „naratorul nu este niciodată 
autorul” delimitează strict teoreticienii literari (W. Kayser). Entitate fictivă într-o 
creaţie epică, naratorul este identificabil în discursul narativ prin mărcile lexico- 
gramaticale, verbale şi pronominale. Plecând de la relaţia narator-personaj, 
specialiştii (W.C. Booth) în teoria literară au stabilit două tipuri fundamentale de 
narator: naratorul extradiegetic, neimplicat în diegeză, relatând evenimentele la 
persoana a III-a, şi naratorul intradiegetic, cel implicat ca personaj în acţiune, în 
consecinţă, povestind întâmplările la persoana I. În condiţiile în care relatarea 
evenimenţială se realizează la persoana I, dar povestitorul este doar martor sau 
ascultător, naratorul este calificat drept homodiegetic. Atributele naratorului nu 
sunt stricte, mai ales în cazul naraţiunii intradiegetice rolul naratorului de 
personaj-actant alternând cu acela de martor (deci viziune homodiegetică), situație 
întâlnită şi în romanul, scris de Camil Petrescu, Ultima noapte de dragoste, întâia 
noapte de război. 

Scriitor aparţinând generaţiei literare interbelice, Camil Petrescu este autorul 
unei proze moderne care răspunde imperativelor lovinesciene de sincronizare a 
| literaturii autohtone cu literatura europeană. Considerând proza tradiţională 
depăşită, Camil Petrescu impune o nouă formulă estetică, bazată pe faptul că actul 
de creaţie este rezultatul „unei experienţe interioare, de cunoaştere, de auto- 
descoperire și nu de invenţie”, după cum mărturiseşte însuşi autorul în studiul 
Noua structură şi opera lui Marcel Proust. Concepând literatura în relaţie 
sincronă cu filosofia, romancierul caută să obţină substanţialitatea (literatura 
trebuie să reflecte concretul vieţii, iubirea, gelozia, cunoaşterea) şi autenticitatea 
scrierii sale. Aceste trăsături, indispensabile literaturii în viziunea 
camilpetresciană, sunt dezvoltate prin adoptarea naraţiunii de tip intradiegetic, 
puternic subiective: „singura realitate — spune Camil Petrescu — pe care o pot 
povesti este realitatea conştiinţei mele, conţinutul meu psihologic”. Perspectiva 
este, evident, homodiegetică şi este explicată de către scriitor: „să nu scriu decât 
ceea ce văd, ceea ce aud. Ceea ce înregistrează simţurile mele, ceea ce gândesc 
eu... din mine însumi nu pot ieși... eu nu pot vorbi onest decât la persoana I.” l 

Abandonând interesul pentru epicul pur, Camil Petrescu propune O tehnică 
modernă, împrumutată din romanul proustian, astfel încât atenția naratorului este 
îndreptată către conştiinţa personajului narator care ordonează evoluția 
psihologică a protagonistului, narator şi personaj, Ştefan Gheorghidiu. 
Intelectualizându-şi romanul şi adresându-l unui anumit public ue 
(superior), Camil Petrescu optează pentru eroul de aceeaşi factură, ie 
„inadaptat superior” (G. Călinescu). Aparţinând aceleiaşi familii spirituale 


(„suflete tari”) ca și celelalte personaje camilpetresciene (Ladima, Pietro Gralla, 

Gelu Ruscanu ori Doamna T.), Ştefan Gheorghidiu trăieşte drama cunoaşterii 
absolute, către care tinde prin intermediul a două experienţe dramatice: iubirea (în 
prima parte a romanului) şi moartea (a doua parte). Adept şi al modalităţii narative 
stendhaliene, Camil Petrescu îşi prezintă personajele angrenate într-un vălmăşag 
absurd de evenimente, iar timpul dobândeşte, proustian, valenţe subiective. 

Protagonist nefericit al unei drame erotice, Gheorghidiu este personajul 
narator ce îşi asumă deliberat actul de a scrie ce i s-a întâmplat în experienţa 
iubirii, făcând clar delimitarea dintre cele două timpuri: formele populare ale 
viitorului în trecut precum „aveam s-o întâlnesc”, „aveam să aflu” conduc cititorul 
la distingerea celor două timpuri, diegetic (al acţiunii, relaţia cu Ela) şi narativ 
(amintirea, rememorarea sub impactul iniţial al memoriei involuntare). Procesul 
de anamneză căruia i se dedică personajul narator are finalitate cathartică, 
purificatoare pentru că astfel Gheorghidiu se poate elibera de drama 
incompatibilităţii cu femeia pe care o considera perechea sa sufletească: „I-am 
scris că-i las absolut tot ce e în casă, de la obiecte de preţ, la cărţi, de la lucruri 
personale, la amintiri. Adică tot trecutul.” Această detaşare din finalul romanului, 
trăită de narator, este posibilă prin înţelegerea şi participarea sa la o dramă 
superioară celeia individuale: experienţa traumatizantă a morții. Aflat, la începutul 
primului capitol, pe câmpul de luptă, alături de camarazii săi, discuţia referitoare 
la iubire, căsătorie, prilejuieşte afirmarea pătimaşă a propriei concepţii a 
personajului narator: „orice iubire e ca un monoideism, voluntar la început, 
patologic pe urmă [..]. Trebuie să se ştie că şi iubirea are riscurile ei. Că acei ce se 
iubesc au drept de viaţă şi de moarte, unul asupra celuilalt”. Cronologic, ulterioară 
rememorării episodului de iubire cu Ela, scena de la popota ofițerilor are rolul de a 
sublinia distanța romancierului de ideea cronotopului: personajul narator 
integrează capitole laborioase (precum cel al realizării monografiei erotice) care 
sunt asincronice evenimentelor de pe front. Această digresiune narativă se 
datorează ipostazei pe care şi-o asumă personajul narator — un „narator implicat 
dramatizat”, cum îl numea Nicolae Manolescu, întrucât perspectiva narativă este 
dublă: una contemporană şi una ulterioară, când naratorul e cel care scrie ce i s-a 
întâmplat anterior. Însuşi personajul-narator, Ştefan Gheorghidiu, lămureşte 
eventuala ambiguitate a cititorului: „Astăzi, când le scriu pe hârtie, îmi dau seama, 
iar şi iar, că tot ce povestesc nu are importanţă decât pentru mine, că nici nu are 
sens să fie povestite. Pentru mine însă, care nu trăiesc decât o singură dată în 
desfăşurarea lumii, ele au însemnat mai mult decât războaiele pentru cucerirea 
Chinei...”. Din acest motiv romanul se prezintă nu atât ca un jurnal, cât ca O 
„monografie de idei”, determinată de memorie şi introspecţie, de confesiunea 
naratorului-personaj. 

Apelând la procedeul cinematografic al flash-back-ului, începând cu 
capitolul 2 şi încheind cu capitolul 5 al Cărții întâi, personajul-narator trăieşte o 
amplă analepsă (rememorare a unui eveniment anterior) a poveştii de iubire trăite 
alături de Ela. Spre deosebire de capitolele unde naraţia este contemporană 
naratorului (verbele fiind utilizate dominant la timpul prezent), în această 

rememorare se remarcă preferința pentru imperfectul verbal, ti 
narative: „eram însurat de doi ani și jumătate 
bănuiam că mă înşală.” 


mp al retrospecţiei 
cu o colegă de la Universitate Şi 
. Gelozia de care suferă Gheorghidiu este, de fapt, o formă a 


setei sale de adevăr, în sensul cunoaşterii, însuşi personajul afirmând: „n-am fost 
nici o clipă gelos”. Înţeleasă ca o experienţă menită să-i întregească „orizontul 
sufletesc”, drama iubirii este continuată, în aceeaşi ordine gnoseologică, de drama 
morții: „drama războiului nu e numai ameninţarea continuă cu moartea, măcelul Şi 
foamea, cât această permanentă verificare sufletească, acest continuu conflict al 
eului tău, care cunoaşte altfel ceea ce cunoştea într-un anumit fel”. Demitizând 
imaginea tradiţională, eroică, a războiului, Camil Petrescu îşi pune personajul- 
narator să se confrunte cu „mutilarea morală” (Pompiliu Constantinescu) suferită pe 
frontul de luptă: teroarea morţii, instinctul manifest de supravieţuire, grotescul şi 
absurditatea războiului sunt „experienţele apogetice” pe care, lucid, Gheorghidiu le 
„studiază”. Autenticitatea acestei experienţe îi relevă personajului-narator micimea 
dramei sale individuale de ordin erotic. Conştientizându-şi incompatibilitatea cu 
femeia, idealist considerată, jumătatea sa, Ştefan Gheorghidiu îi lasă moştenire 
întreg „trecutul” Elei. Întrebarea, finală şi retorică, poartă în sine un profund dispreţ 
faţă de mediocritatea Elei: „Ascultă, fată dragă, ce-ai zice tu dacă ne-am despărţi?” 
Victoria obţinută asupra sentimentelor sale e triumful asupra omului care fusese. 
Aspirând către un adevăr absolut, personajul-narator îşi dă seama că existenţa sa 
este limitată, social şi erotic, la un etern pat procustian. Prin urmare, lui 
Gheorghidiu nu-i rămâne decât a se întoarce spre sine, afirmându-şi încrederea în 
propria structură spirituală. Ultragiat în sensibilitatea sa de impuritatea lumii (Ela, 
familia, societatea), personajul narator devine un moralist şi un filosof, dar nu un 
învins: finalul deschis al romanului îl găseşte pregătit pentru o nouă experienţă în 
sensul ascensional al cunoaşterii absolute. (S. Z.) 


Maitreyi de Mircea Eliade 


Apărut în anul 1933, romanul Maitreyi al lui Mircea Eliade este o 
construcţie narativă fundamentată pe principiul estetic al autenticităţii şi al 
experienţei, configurând totodată și un spaţiu ficțional exotic. La apariţia operei, 
Pompiliu Constantinescu aprecia că „Maitreyi este una din acele cărţi cu destin 
de miracol în cariera unui scriitor şi chiar a unei generaţii”. l 

Eliade însuşi mărturisea că „Maitreyi este un roman pe jumătate 
autobiografic”, având ca sursă de inspiraţie experienţa trăită de scriitor alături de 
fiica profesorului Dasgupta, gazda sa din India, pe parcursul studiilor la 
Universitatea din Calcutta. Jurnalul ţinut de Eliade în acea perioadă va constitui 
baza romanului care, aşa cum mărturiseşte autorul în Memorii, în ciuda 
elementelor autobiografice, este o operă de ficţiune. l l 

Tema a este bel nn trăită până la divinaţie. ga 
angajează experienţe omeneşti esenţiale, acţiuni revelatoare, sot oil uă a 
— un alter-ego al naratorului — parcurge drumul Labirintului, al iniţierii: p 

parte în tainele adevăratei iubiri, revelate de misterele feminităţii hinduse, pe de 
altă parte în cunoaşterea unei culturi şi civilizaţii diferite de cea occidentală. 
Incompatibilitatea dintre cei doi îndrăgostiţi, suferinţa provocată de iubirea 
imposibilă i-au determinat pe exegeţi să compare „povestea” din Maitreyi cu cea 
din Romeo şi Julieta, Manon Lascaut sau Tristan și Isolda. 

Titlul cărţii este numele personajului principal feminin, Maitreyi, simbol al 
mentalităţii indice cu rădăcini într-o cultură foarte veche, cu un fond filozofic 
izvorând din cărţile ezoterice, din Vede şi Upanişade. 

Materialul epic este structurat în 15 capitole, acţiunea se petrece în Calcutta, 
în anul 1929. Protagonistul, Allan, este un tânăr inginer englez, angajat la Societatea 
de canalizare a Deltei. Entuziast, cu idealuri profesionale bine definite, se implică în 
lucrările de la Tamluk, mulţumit de faptul că a schimbat o activitate de birou cu 
munca de şantier: „Pe şantier eram singurul stăpân, pentru că eram singurul alb”. Pe 
Maitreyi o vede prima oară în timp ce aceasta căuta cărţi pentru Crăciun, împreună 
cu tatăl său. Însoţindu-l pe prietenul său european, gazetarul Lucien Metz, într-o 
acţiune de documentare asupra Indiei, Allan pătrunde în casa inginerului Narenda 
Sen. Vizita reprezintă un prilej de intuire a unor mistere şi a unor reguli ancestrale 
ce guvernau lumea în care tânărul trăia de câteva luni, dar pe care nu o cunoştea 
deloc. La scurt timp, Narenda Sen îi propune să lucreze la Assam — regiune 
periculoasă, necivilizată, provocare pe care tânărul orgolios şi dornic de afirmare nu 
o refuză: „„...am fost întotdeauna conştient de spiritul meu constructor, de energia 
mea de alb civilizator, de folosul meu pentru India”. Narenda Sen vede în acest post 
o oportunitate care îi va permite lui Allan să cunoască adevărata Indie. Departe de 
viaţa agitată, de distracţiile din Calcutta, eroul mărturiseşte: „Eram bun şi drept în 
junglă, mai corect şi mai calm ca în oraşe”. 

Lovit de malarie, protagonistul traversează o situaţie — limită care-i grefează 
în conştiinţă teama de moarte: „Mă vedeam mort aici, la cinci săptămâni departe 
de ţara mea şi gândul acesta mă paraliza, frica îmi îngheţa obrajii”. 

Spre a-l proteja și a-i face convalescenţa mai uşor de suportat, Narenda Sen îl 
invită pe Allan să locuiască la el. Tânărul acceptă, deşi vede această decizie drept o 
suprimare a propriei libertăţi. El ajunge în spaţiul sacru al familiei indiene fără o 
iniţiere prealabilă şi de aceea va interpreta eronat anumite gesturi şi atitudini ale 
gazdelor sale. I se pare că toţi din jur încurajează apropierea dintre el şi Maitreyi, 
idee care la început îl contrariază. Deşi în primele luni în tovărăşia fetei tânărul 
mărturiseşte că nu s-a gândit la iubire, se simte totuşi fascinat de misterul pe care ca 
îl degaja. Treptat, se înfiripă o legătură generată de comunicare spirituală, de 
curiozitate, de fascinația descoperirii unui univers nou, erosul aflându-se în faza de 
incubație. Cei doi discută despre Tagore, Walt Whitman, Papini, despre societatea 
indiană; fac lecţii de bengaleză şi franceză, lucrează la ordonarea cărţilor în 
bibliotecă. Gradaţia sentimentelor este urmărită cu atenţie: „eu n-o iubesc”, „mă 
tulbură”, „mă fascinează, dar nu sunt îndrăgostit”, „mă amuz doar”, „nici o femeie 
nu m-a turburat atâta”, „Suferinţa mea senzuală e un blestem”, „Patima creşte, 
delicios şi firesc amestec de idilă, sexualitate, prietenie şi devoțiune”. 

Iubirea se năruic brutal din afara cuplului. Chabu, îndrăgostită şi ea de 
Allan, divulgă relaţia celor doi şi tânărul englez este izgonit şi urmărit de mânia 
furibundă a celui ce-i fusese părinte spiritual. Maitreyi îşi asumă toată vina şi face 
gesturi necugetate în speranța că va fi şi ea alungată. Suferinţa celor doi 
îndrăgostiţi este dramatică; ruptura este fără sens, victimele tânjind după refacerea 
unităţii androgine. 

Realizând că nu o va putea reîntâlni pe Maitreyi, Allan rătăceşte, se retrage 
în Himalaya, încercând să se regăsească. leşirea din şoc presupune timp şi energie. 
Disperarea seamănă în sufletul tânărului ideea sinuciderii. Încercând să-şi 
demonstreze putinţa de a redeveni cel de „altădată”, Allan acceptă o aventură cu 
Jenia Issac, „o fată lipsită de prejudecăţi”. Amintirea Maitreyiei însă îl obsedează, 
îl torturează: „La Maitreyi m-am gândit îmbrăţişând acel trup bălan şi robust de 
evreică finlandeză, pe Maitreyi o căutam în sărutare”. 

La Singapore, Allan îl întâlneşte după un timp pe J., nepotul doamnei Sen, 
care îi povesteşte de încercarea disperată a Maitreyiei de a fi alungată de acasă. El 
rămâne cu sufletul scindat: nu mai poate deveni europeanul de altădată şi este 
renegat de lumea din India. Conflictul exterior este dat de incompatibilitatea 
dintre două civilizaţii diferite. Acestui tip de conflict i se adaugă altul interior, 
între pasiunea devoratoare ce îl mistuie pe protagonist şi luciditatea sa exacerbată. 

Finalul impune romanului un caracter deschis: „sunt ceasuri de când mă 
gândesc”, „simt că a făcut asta pentru mine”, „dacă aş fi citit scrisorile aduse de 
Khakha”, „aş vrea să privesc ochii Maitreyiei”. 

Formula modernă a romanului este dată de împletirea dintre jurnalul intim şi 
naraţiunea retrospectivă, susţinută de tehnica „mise en abîme”. Din această 
împletire rezultă o dublă perspectivă temporală asupra evenimentelor: contempo- 
rană şi ulterioară desfăşurării lor. Evenimentele trecute sunt reconstituite prin 
prisma prezentului; detaliile, lucrurile aparent lipsite de importanţă capătă noi 
dimensiuni prin raportare la repercusiunile lor sufleteşti. 

Între vocea autorului de jurnal și cea a naratorului din roman (cele două 
ipostaze ale lui Allan) există mai multe distanţe: distanţa temporală (o voce s- 
a auzit atunci, când a scris jurnalul, cealaltă se aude când comentează jurnalul), 
distanța morală (0 voce exprimă trăiri, cealaltă analizează aceste trăiri), 
diferenţă de expresivitate (consemnarea imediată a evenimentului nu 
garantează adevărul; regândite, reanalizate, experienţele capătă noi dimensiuni). 
Cititorul are permanenta senzaţie că naratorul romanului tinde să-l corecteze, să-l 
completeze pe autorul jurnalului intim. | 

Autenticitatea este susţinută de relatarea la persoana I, de introspecţie, de 
autoanaliză, iar la nivel lexematic de prezenţa toponimelor şi a antroponimelor 
(Bhowanipore, Tamulk, Srimati, Harold Carr), de elemente specifice „atât 
vocabularului asiaticului (,„bara-sahib”, „purdoh”, „sari”), cât şi celui al 
europeanului („oui”, „boy”, „C'est ça”). E 

"Operi ara fi e fad i romanul scrierii unui roman: „Am iezi atât 
în faţa acestui caiet pentru că n-am izbutit să aflu încă ziua precisă când am 
cunoscut-o pe Maitreyi”. Romanul cucereşte printr-o lirică a ingenuităţii. 

Dominanta de caracter a protagonistului narator este luciditatea, privirea 
trează asupra sa şi asupra celor din jur. El îşi caută identitatea dovedind o 
complexă viaţă interioară. Inteligent, însetat de cunoaștere și de plăcerea 
competiţiei cu sine însuşi, Allan încearcă să-şi modeleze personalitatea, să-şi 
demonstreze limitele. 

Spiritul practic de factură europeană este dublat de nevoia de creaţie ca artă: 
„lumea asta atât de veche a Indiei şi munca noastră laolaltă atât de nouă îşi 
aşteaptă încă ROMANCIERUL”. 

Tânărul face greşeala de a-i judeca pe cei din familia lui Narenda Sen după 
cutumele, practicile europene, neînţelegând că inginerul şi-l dorea fiu spiritual şi 
nu iubit sau soţ al Maitreyiei. Jurnalul ce consemnează experiența primelor zile în 
noua locuinţă relevă capacitatea de analiză psihologică a personajului. Conştiinţă 
frământată, dilematică, problematizantă, el încearcă motivări, explicaţii, 
surprinderea semnificației unui simplu gest, pentru a conchide neechivoc: „Aş 
vrea să mărturisesc de la început și răspicat că niciodată nu m-am gândit la 
dragoste în cele dintâi luni petrecute în tovărăşia Maitreyiei. Nu pot minţi, eram 
fericit. Am visat-o tot timpul cât a durat căsătoria lui Mantu: logodnică, amantă. 
Dar nu mi-am pierdut niciodată capul”. 

Aproape inconştient, devine captiv al misterului ispititor al fetei, pe care la 
început o socotise mai degrabă urâtă şi de o senzualitate excesivă. Jocul de care se 
lasă prinşi cei doi îndrăgostiţi este de un lirism tulburător: ea îi scrie poeme, el îi 
dăruieşte lotuşi. 

Europeanul din spaţiul profanului este tot mai atras de spaţiul sacrului: „o 
beatitudine a simţurilor depăşea senzualitatea, ca şi cum ar fi participat la o 
fericire cerească, la o stare de har”. El încearcă să reziste sentimentului pentru 
indiană, dar sentimentul ignoră impulsul raţiunii. Pasiunea odată instalată, nimic 
nu o mai poate controla. Iubirea depăşeşte fizicul, tinde către esenţa mistică. 
Nicolae Manolescu aprecia că „orice pasiune este definitiv mistică, în măsura în 
care produce extaze asemănătoare cu fericirea paradisiacă şi se dă eroilor impresia 
de a participa la un mister cosmic”. Europeanului îi vine greu să înţeleagă 
„panteismul” celor două surori, pioşenia cu care Maitreyi păstrează o şuviţă din 
părul lui Tagore și toate aceste „ciudăţenii” îl macină: „Mă dureau cele ce spunea 
Maitreyi. Mă dureau cu atât mai mult cu cât simţeam în stare să iubească totul cu 
pasiune, în timp ce eu voiam să mă iubească veşnic numai pe mine”. 

Atitudinea eroinei provine din pasiune, dar manifestările ei sunt total străine 
de cochetărie, Senzualitatea antrenează un joc al privirilor, al mâinilor, al 
picioarelor, un ritual prin care iubirea se dovedeşte o experienţă completă. 

Scena logodnei este sacerdotală: „- Mă leg pe tine, pământule, că eu voi fi al 
lui Allan şi a nimănui altuia. Voi creşte din el ca iarba din tine. şi cum aştepţi tu 
ploaia, aşa şi eu îi voi aştepta venirea şi cum îţi sunt ţie razele, aşa va fi trupul lui 
mie [...]”. 

Această dragoste imposibilă pare să îl recreeze pe tânărul european. Aflând 
alături de Maitreyi iubirea totală, Allan începe să simtă, intuitiv, emoţiile unor 

gesturi pe care nu le înţelesese multă vreme. Se lasă astfel iniţiat într-o lume 
magică, a contrastelor, în care erosul reprezintă o aspirație metafizică. 

Pasiunea converteşte: protagonistul iese din „jocurile Maitreyiei” un om 
schimbat. Deşi în istoria iubirii, aparent, Allan este cel iniţiat, iar fata este novice, 
pasiunea ce îi mistuie îl transformă profund pe bărbat, el suferă un proces de 
maturizare afectivă şi chiar spirituală. Inainte de a ajunge în casa lui Narenda Sen, 
protagonistul este superficial în dragoste, în căutare de aventuri ce-l scuteau de 
orice responsabilitate şi implicare. Iubirea pentru indiană îl mistuie, îl împlineşte, 
îi prilejuieşte revelaţia unor trăiri pe care nici nu le bănuia. 

Întreruperea brutală a relaţiei îl duce în pragul paroxismului: „izbucnii în 
plâns nebuneşte, smulgându-mi părul, muşcându-mi pumnii”. Depărtarea în timp 
de evenimente îl determină pe Allan să redevină lucid, să emită supoziţii, să 
oscileze sub forma confesiunii. 

Povestirea are funcţie cathartică (ajutând personajul să se desfacă de obsesia 
trecutului), dar în același timp reprezintă o şansă de a retrăi experienţa unică. 
Actul scriitoricesc este o cale prin care individul se poate apăra de „teroarea 
istoriei”. 

Portretul eroinei este realizat din perspectiva unică, subiectivă a 
personajului-narator. Ea simbolizează pasiune fascinantă, mister și până la finalul 
romanului portretul său dezvăluie trăsături ce se susirag elucidării. Tainele ce o 
învăluie ca un marasm pe Maitreyi par a fi desprinse din tainele universale şi îi 
anulează lui Allan orice tentativă de a se sustrage pasiunii, ţinându-l într-o 
„captivitate psihică”. Este imposibil de încadrat acest personaj feminin într-o 
tipologie. Ea pare o sumă de contrarii: sobră, indiferentă, provocatoare, complexă, 
ingenuă, artistă, intelectuală. Toate aceste „placaje culturale” îl derutează pe 
european, dar în acelaşi timp îl incită până la subjugare. Încă de la început el 
intuieşte că aceste trăsături nu sunt avataruri ale seducţiei, ci semne ale unei 
staturi spirituale de graţie, ale unui elan mistic şi ale unei asceze mentale. La 
prima întâlnire, fata îi pare protagonistului „urâtă — cu ochii ei prea mari şi prea 
negri, cu buzele cărnoase şi răsfrânte, cu sânii puternici, de fecioară bengaleză 
crescută prea plin, ca un fruct trecut în copt”. 

Vizitând familia Sen, tânărul are ocazia să o revadă şi primele impresii se 
schimbă: „Maitreyi mi s-a părut, atunci, mult mai frumoasă, în sari de culoarea 
ceaiului palid, cu papucii albi cusuţi în argint, cu şalul asemenea cireşelor galbene 
— şi buclele ei prea negre, ochii ei prea mari, buzele ei prea roşii creau parcă o 
viaţă şi mai puţin umană în acest trup înfăşurat şi totuşi transparent, care trăia, s-ar 
fi spus, prin miracol, nu prin biologie”, | 

În India orice femeie este considerată o DEVI, o zeiţă, aşa cum amintea și 
Eliade: „India nu vede în femeie nici fecioară, nici amantă. Vede numai zeiţa, 
numai jertfa creatoare, mama. Orice altă virtute păleşte alături de aceasta din 
urmă”. 

Idealul în iubire îl reprezintă întemeiere 
cununa de flori de iasomie sacralizează unirea cup 


a unei familii. Logodna făcută prin 
lului exonerându-i de păcat. 

Allan avea să constate nu după multă vreme că Maitreyi şi-a reluat „liniştea şi 
patima ei de joc, de liberă bucurie”, „că obsesia păcatului n-a mai chinuit-o”. 

Prin ritualurile ei solemne, ea creează iluzia obţinerii absolutului. Allan 
reprezintă pentru fată „prietenul”, „fratele”, „iubitul”, „alesul”. După ce sunt 
obligaţi să se despartă, bărbatul capătă o ipostaziere sacră: „soare”, „aer”, 
floare”, „zeu de aur şi din pietre scumpe”. Altfel spus, Allan reprezintă o 
permanentă aspirație spre absolut. 

Iubirea are un alt sens, o altă dimensiune pentru indiană decât pentru 
european. Jocul în care fata îşi implică iubitul (cu cărţile, cu braţele, cu literele 
desenate în flori) presupune surpriză, semn. În mai multe situaţii, Maitreyi îşi 
exprimă convingerile sale legate de destin, de Karma. 

Experienţa erotico-spirituală a celor doi susţine aprecierea lui Eliade: „Viaţa 
e durere. Forme care apar şi dispar, care se nasc şi mor, într-o continuă devenire. 
Viaţa e dureroasă tocmai pentru că e multiformă, dinamică, dramatică, într-un 
cuvânt pentru că e integrată într-un ocean de iluzii, e viciată de ignoranță” — 
conform concepţiei indiene. (A. C.) | 


Caracterizarea personajului Maitreyi 


Experienţa indică a fost pe deplin valorificată literar de către Mircea Eliade, 
în creaţii precum Isabel şi apele diavolului, Nopți la Serampore, Maitreyi, cea din 
urmă reprezentând, după cum mărturisea autorul, „un roman pe jumătate 
autobiografic”. Roman modern, Maitreyi se remarcă prin autenticitate, 
substanţialitate și anticalofilism, Eliade afirmând în Despre scris şi scriitori că: „Pe 
mine mă interesează omul din tine, cel de acum, şi pe acesta numai scrisul mi-l 
poate revela. Puțin îmi pasă de imperfecţiuni, de naivităţi, de contradicții, de 
obscurităţi. Faptele nu au nimic de a face cu perfecțiunea, cu stilul. Nu importă 
cum e scrisă o carte. Importă numai cel care o scrie”. 

Protagonistul, Allan, trăieşte o experienţă ek-statică, o iubire cu valoare 
iniţiatică, parcurge labirintul, care dincolo de cunoaşterea pe care o presupune, 
implică și un risc. Eroul se rupe de lumea în care trăieşte iniţial, pentru a se 
înţelege şi a se autocunoaşte. Romanul abordează conflictul dintre două coduri 
culturale diferite, incompatibilitate ce generează neputinţa personajului de a 
rămâne în apropierea sacrului, de a străbate până la capăt drumul spre centru. 

- Fraza de început a romanului introduce distincţia între eul-narant şi eul-narat, 
Allan îndeplinind o dublă funcţie: narator (îşi asumă povestirea evenimentelor) şi 
actor (joacă un rol în istorie): „Am şovăit atâta în fața acestui caiet, pentru că nu am 
izbutit să aflu încă ziua precisă când am întâlnit-o pe Maitreyi.” Astfel, cititorul are 
o dublă perspectivă asupra evenimentelor: una simultană desfăşurării lor şi alta 
ulterioară, prin care faptele de odinioară sunt decantate, analizate, comentate. 
Personajul-narator îşi valorifică jurnalul ținut pe parcursul poveştii de iubire cu 
Maitreyi. Această postură, de autor de jurnal, poate fi considerată o a treia funcţie 

îndeplinită de protagonist. Jurnalul devine pretext literar, reper al autenticităţii, 
formă de revelaţie şi de rememorare, de trăire „nudă”. În consecinţă, identificăm în 
roman un timp al spontaneităţii şi un timp al reflecţiei, un timp al experienţei şi un 
timp al narării. Ca tehnici narative remarcăm, pe lângă tehnica dublei perspective, 
dialogul, analiza psihologică, fluxul conştiinţei dictat de memoria involuntară, 
monologul interior, discursul analitic. 

Aflat pe un tărâm puţin cognoscibil, plin de mistere, tânărul european este 
fascinat de Maitreyi, alături de care parcurge pe de o parte un labirint material, 
fizic, iar pe de altă parte un labirint al aventurii spirituale. Diferenţa dintre el și 
ceilalți este marcată de la început: „eram singurul alb”, ceea ce-i oferă bărbatului 
iluzia superiorității, poziţie care „de fapt, e doar „condamnarea” la iniţiere, de care 
eroul devine conştient prea târziu. Prin dragostea pentru Maitreyi, Allan descoperă 
o altă latură a existenţei, nebănuită şi profundă, împreună cu „zeiţa”, el reface 
cuplul originar. Intrarea în casa inginerului Narendra Sen echivalează cu intarea în 
labirint, experienţă care îl va schimba definitiv pe tânăr. Lucid, inteligent, dornic 
să evolueze profesional, Allan iubeşte libertatea şi invitaţia lui Narendra Sen de a 
locui în casa sa îl descumpăneşte: tentaţiei de a cunoaşte această lume 
îndeaproape i se opune teama de a fi nevoit sa renunţe la traiul de până atunci. 
Dovadă că nu este pregătit pentru această experienţă este faptul că interpretează 
greşit atitudinea celor din jur, afecțiunea pe care aceştia o manifestă faţă de el, nu 
înţelege cutumele, legile noului univers de care este oşor absorbit. 

Iubirea este dictată la început de orgoliu, de curiozitate (eroul adoptă o 
poziţie defensivă, neagă sentimentele profunde pe care le încearcă — speriat că nu 
mai deţine controlul total asupra propriilor trăiri), treptat se transformă în 
mistuire, în ardere, în dependenţa de „barbară”: „Mă dureau cele ce spunea 
Maitreyi. Mă dureau cu atât mai mult, cu cât o simţeam în stare să iubească totul 
cu aceeaşi pasiune, în timp ce eu voiam să mă iubească numai pe mine. O fiinţă 
care iubeşte întruna, pe oricine; poate fi un chin mai insuportabil pentru un 
amant?” Exegeţii identificau în roman trei tipuri de iubire: iubire-vanitate, iubirea- 
vrajă şi iubirea-pasiune. Pasiunea îi conduce pe cei doi îndrăgostiţi la sacru, căci 
au fost contopite contrariile, bărbatul şi femeia s-au unit într-o singură fiinţă. S-ar 
putea adăuga iubirea-intelect, căci frecventele discuţii despre literatură, civilizaţie, 
filozofie consolidează sentimentele dintre cei doi: „Ne spunem multe prin 
literatură. Câteodată ghicim amândoi că ne vrem”. Jocul dintre cei doi nu e 
„joacă”, ci reprezintă etapele unei iniţieri ce culminează cu logodna mistică, un 
ceremonial în care puterile primordiale sunt invocate pentru a sfinţi unirea. Apa, 
pământul, cerul, pădurea participă la gestul hieratic iniţiat de Maitreyi. Incantaţia 
reprezintă un jurământ de dragoste eternă: „Mă leg pe tine, pământul, că voi fi a 
lui Allan şi a nimănui altuia. Voi creşte din el ca iarba din tine. şi cum AR 
ploaia, aşa îi voi aştepta eu venirea, şi cum îţi sunt ție razele, aşa va fi trupu î 
mie. (...). Ploaia să fie sărutul nostru, Şi cum tu niciodată nu oboseşti, maică a i 
tot astfel să nu obosească inima mea în dragostea pentru Allan, pe care cerul l-a 


născut departe, şi tu, maică, mi l-ai adus aproape”. 

Fazele iubirii dintre cei doi sunt înregistrate haotic, fără legături 
cronologice, urmărind doar hăţişul trăirilor interioare ale lui Allan. 


Ruperea bruscă a stării de vrajă, ce coincide cu îndepărtarea de centru şi cu -~ 


izgonirea din labirint, îl împinge pe tânăr la limita paroxismului: „aproape sufocat 
de o durere pe care nu ştiam pe ce nume să-i spun, căci nu mai era nici dragoste, 
nici suferință, ci un sentiment de totală năruire, ca şi cum m-aş fi trezit deodată 
singur într-un cimitir, fără nimeni lângă mine căruia să mă plâng, de la care să 
aştept mângâiere.” Ieşirea din labirint este dramatică şi îi lasă personajului 
amintiri dureroase şi un gol imens: „Nu mai eram de mult tânărul vânjos şi 
optimist, ştiind ce vrea şi ce poate, europeanul îndrăgostit de tehnică şi pionierat, 
care debarcase cândva în India ca s-o civilizeze. Totul mi se părea inutil, abstract 
şi inutil. Totul în afară de cele câteva luni ale dragostei şi nenorocirii mele.” 

Ceea ce-l caracterizează pe Allan după despărţirea de Maitreyi este 
pustietatea și singurătatea. Vidul din sufletul şi din trupul său nu poate fi umplut 
nici de prieteni, nici de aventura cu Jenia Isaac, nici de încercarea de a înfiripa o 
relaţie cu Geurtie: „Doamne, de ce nu pot să uit? De ce nu se stinge odată jarul 
ăsta fără sens şi fără rod?” Lunile petrecute în Himalaya constituie un prilej pentru 
anamneză, reluarea etapelor iubirii având puteri taumaturgice. Meditaţia 
reprezintă o altă cale, alături de iubire, de integrare în Marele Tot. 

Până şi reacţiile celor doi îndrăgostiţi, după ruptura produsă în mod brutal, 
din exterior, dovedesc diferenţa de mentalitate: Maitreyi este dispusă să facă orice 
sacrificiu pentru a fi din nou lângă cel pe care şi-l alesese drept jumătatea sa 
pentru totdeauna, în timp ce Allan refuză îndărătnic să reintre în magia pasiunii 
devastatoare. El doreşte eliberarea, uitarea, descătuşarea de o suferinţă pe care nici 
nu ar fi putut-o bănui. 

Finalul este deschis şi trădează regretul protagonistului: „Simt că a făcut-o 
asta pentru mine. Dacă aş fi citit scrisorile aduse de Khokha... Poate plănuise ea 
ceva. Sunt foarte tulbure acum, foarte tulbure. Şi vreau totuşi să scriu aici tot, tot... 
şi dacă n-ar fi decât o păcăleală a dragostei mele? De ce să cred? De unde să ştiu 
eu? Aş vrea să privesc ochii Maitreyiei." 

Eugen Simion aprecia că Allan „este un om de idei, are idei, trăieşte în plan 
spiritual situaţiile de existenţă” şi că „el descoperă pe cont propriu că în afara 
lumii europene există altele, surprinzătoare nu atât prin peisajul şi pitorescul 
comportamentului, ci prin modul prin care individul comun trăieşte actele 
existenţiale capitale.” (A.C.) 

Enigma Otiliei de G. Călinescu 


In istoria romanului românesc din veacul al XX-lea există două momente 
semnificative prin prisma implicaţiilor asupra destinului acestei specii la noi. Cel 
dintâi este marcat de apariţia, în 1938, a capodoperei lui G. Călinescu, Enigma 
Otiliei. Critica vremii a remarcat de la început întoarcerea la formula epică 
balzaciană, într-o vreme când modelul proustian se impune în întreaga Europă. 

Al doilea episod surprinzător este constituit de publicarea, în 1955, a 
primului volum din romanul Moromeţii, de Marin Preda. şi într-un caz şi în 
celalalt, explicaţiile ţin de contextul literar, mai precis de momentele de criză din 
evoluţia specii. În ceea ce-l priveşte pe G. Călinescu, acesta intenţionează să 
revitalizeze interesul pentru roman, deopotrivă al scriitorilor şi al cititorilor, 
apelând la o formulă epică nu tocmai nouă, dar consacrată. De partea cealaltă, 
revenirea la tradiţia romanului de inspiraţie rurală, considerată de mult încheiată, 
odată cu publicarea capodoperelor lui Rebreanu — Jon şi Răscoala, marchează 
revitalizarea speciei după o perioadă de experienţe sterile și încercări penibile. 

Desigur că simpla reluare a unor formule epice consacrate nu ar fi fost de 
ajuns şi nu ar ocaziona nişte realizări artistice de excepţie. Valoarea ambelor 
creaţii este conferită de numeroasele elemente de noutate şi originalitate, în 
deplină concordanţă cu concepţia estetică a fiecărui autor. Enigma Otiliei, care 
surprinde viaţa societăţii bucureştene de la începutul veacului trecut, întruneşte 
majoritatea trăsăturilor romanului obiectiv: naraţiune la persoana a treia din 
perspectiva unui narator omniprezent şi omniscient, fir epic linear, personaje care 
se încadrează în tipologii. În acest sens, Matei Călinescu observa: „Cu Enigma 
Otiliei..., G. Călinescu îşi asumă responsabilităţile complexe ale unei construcții 
epice ample, arhitectonice, recurgând la modalitatea prozei obiective de tip 
balzacian” (Arta epică a lui G. Călinescu). 

De altfel, afirmarea influențelor balzaciene reprezintă un loc comun în 
critica literară, de la apariţie şi până în prezent. Al. Piru îl consideră „un roman 
obiectiv, de tipologie, balzacian”. La rândul său, Ov. S. Crohmălniceanu afirmă 
tranşant că „romanul adoptă metoda de lucru a lui Balzac”. În sfârşit, Pompiliu 
Constantinescu, într-o cronică publicată chiar în anul apariţiei în revista 
„Vremea”, apreciază că G. Călinescu „A procedat clasic, după metoda balzaciană 
a faptelor concrete, a experienţei burgheziei bucureştene. Nimic livresc, nimic 
inventat în atmosfera în care personagiile evoluează; impresia de realism, de 
experienţă treptată, aşa cum O imprimă viaţa, cu sinuozităţile, cu umbrele şi 
luminile ei, este covârşitoare”. _ 

Analizând perspectiva narativă, Nicolae Manolescu înscrie romanul în 
categoria doricului (Arca lui Noe). Acelaşi autor evidenţiază unele deosebiri evidente 
faţă de creaţia lui Balzac: „Naratorul călinescian este deci un specialist şi apelează la 


un limbaj profesional... Universala şi magica ştiinţă a lui Balzac apare aici sfărâmată 


în nenumărate ştiinţe speciale, fiecare cu vocabularul ei. Dacă Balzac are vocaţia de a 

crea viaţă, G Călinescu o are pe aceea de a comenta. Balzacianismul romanului 
călinescian nu este numai polemic, ci şi, prin excelenţă, critic”. 

Chiar dacă, în chip firesc, cel puţin la nivelul structurării compoziționale, s- 
au observat influenţe diverse, realiste, clasice, romantice şi nu numai, cel mai 
adesea se consideră că influenţele balzaciene sunt fundamentale în definirea 
specificului operei. Principalele particularităţi, „asimilate și de G. Călinescu”, sunt 
sintetizate de Gheorghe Glodeanu: „Atenta observaţie a socialului umanităţii sub 
latura morală, fresca Bucureştiului de dinainte de Primul Război Mondial, 
naraţiunea la persoana a treia şi menţinerea naratorului omniscient...” (Poetica 
romanului românesc interbelic). 

O compoziţie epică echilibrată, douăzeci de capitole, cu un epilog, o acţiune 
care se dezvoltă linear, interferența planurilor narative (cel care urmăreşte 
adevăratul război care se dă pentru moştenirea lui moş Costache Giurgiuveanu şi 
cel care surprinde meandrele unei iubiri adolescentine), realizează suportul pentru 
prezentarea amplei imagini a societăţii bucureştene într-o perioadă istorică 
semnificativă. Dacă am privi lucrurile numai din perspectiva clanului Tulea sau a 
bătrânului avar, moş Costache, am avea imaginea unei lumi la crepuscul, 
incapabilă să supravieţuiască într-un univers sufocant, aşă cum este strada Antim, 
prezentată de la început. De partea cealaltă, mai ales Stănică Raţiu şi Felix Sima 
ilustrează limpede că lumea aceasta are resursele necesare nu numai pentru a 
supravieţui, ci şi de a evolua, de a-şi îndeplini destinul. În consecinţă, personajele 
sunt atent urmărite în latura morală și în plan social, pentru că, din ambele 
perspective doar imaginea devine relevantă. Iată de ce este nevoie de o rigoare 
compozițională desăvârşită: „Disciplinarea fanteziei, supunerea la rigori, 
înfrânarea tumultului, în acest roman, apoi desenul caracterologic în manieră 
balzaciană, încercarea de a descoperi scheme tipologice universale... toate acestea 
ar face din Enigma Otiliei un model al compoziţiei realiste” (Nicolae Balotă, 
De la Ion la Ioanide). 

Tehnica detaliului semnificativ, menită să realizeze acordul între individ şi 
mediul în care trăieşte, este evidentă de la început când se prezintă, mai întâi, 
imaginea străzii Antim iar, mai apoi, interiorul casei lui Costache Giurgiuveanu. 
În acest proces, autorul îşi fixează imediat Statutul de martor obiectiv, care se 
limitează la simpla notație. Se conturează, încetul cu încetul, imaginea unei lumi 
fără identitate, nu lipsită, însă, de ambiţii şi orgolii imposibil de susţinut. Stilul 
arhitectonic este nesigur, un amestec în care predomină „ciubucăria”, „ridiculă 
prin grandoare”. Lumea în care cititorul pătrunde este una pestriță, incertă ca 
identitate morală, dar în veşnică mişcare, agitaţie, surprinsă în manieră comică, 
aceasta fiind o altă particularitate definitorie a textului. 

Observaţia atentă, minuțioasă, are darul de a ordona, încetul cu încetul, 
această lume. Personajele intră în scenă unul câte unul, îşi definesc statutul moral 
şi îşi fixează ponderea în desfăşurarea epică. Particularităţile fiecăruia se desprind 
nu doar din prezentarea directă, ci şi din perspectiva celorlalţi, dar în aceeaşi notă 
de deplină obiectivitate. Uneori, impresiile par să se suprapună, astfel încât 

cititorul nu mai are certitudinea că observaţiile aparţin naratorului sau 
personajului: „Faţa măslinie, cu nasul mic şi ochii foarte albaştrii, arată şi mai 
copilăroasă între multele bucle şi gulerul de dantelă. Însă în trupul subțiratic, cu 
oase delicate de ogar, de un stil perfect, fără acea slăbiciune suptă şi pătată a 
Aureliei, era o mare libertate de mişcări, o stăpânire desăvârşită de femeie.” 

Referitor la construcția personajelor, Al. Piru face o observaţie 
fundamentală: „Călinescu realizează romanul citadin cu cea mai bogată galerie de 
caractere din literatura română. Portretele, cele mai multe, sunt de factură clasică, 
dar scriitorul nu absolutizează, pentru că nici Balzac nu se mai încadrează hotărât 
în acest tipar”. Preferinţa pentru tipologii este evidentă, iar în realizarea acestora 
S. Damian consideră că romancierul „operează ştiinţific, cu imparţialitatea 
cercetătorului de laborator. In foaia de observaţie clinică sunt notate datele 
ereditare, antecedentele, starea somatică. E lămurită legătura cauzală dintre fapte, 
se indică succesiunile, seriile”. 

Dintre apariţiile memorabile, trebuie amintiţi Costache Giurguveanu, 
„avarul morbid” (Matei Călinescu), Stănilă Raţiu, arivistul în linia lui Dinu 
Păturică şi Tănase Scatiu, „studentul sentimental, Felix Sima” (Pompiliu 
Constantinescu), clanul Tulea care alunecă iremediabil pe treptele degenerării. 
Tratarea celor mai mulţi stă sub semnul comicului, singurii care se sustrag acestei 
viziuni sunt, evident, Otilia, Felix şi Pascalopol, chiar dacă, uneori, reacţiile 
ironice nu lipsesc (tribulaţiile sentimentale ale lui Felix, felul de a fi destul de 
rigid al moşierului), o reuşită, prin prisma viziunii şi a resurselor artistice este 
bătrânul Costache Giurgiuveanu. Realizarea acestui personaj a însemnat pentru G. 
Călinescu o provocare, având în vedere lungul şir de avari celebri din literatura 
universală sau chiar naţională care au făcut gloria unor scriitori precum Molière, 
Balzac sau Delavrancea. Personajul este în bună măsură umanizat prin dragostea 
față de Otilia, astfel încât este „privit”, dacă nu cu simpatie, măcar cu înţelegere. 
Modul de a proceda al romancierului este sintetizat convingător de Matei 
Călinescu: „Patima posesivă a lui Costache Giurgiuveanu... e analizată cu un 
realism minuţios şi puternic în toate efectele ei materiale şi morale, nu numai pe 
plan individual, ci şi în cadrul familial” (op. cit. ). 

Alături de toate celelalte detalii semnificative, lumea care populează 
romanul definitivează imaginea de frescă a Bucureştilor începutului de secol al 
XX-lea. 

În felul acesta, întrebarea patetică a lui Mihai Ralea, De ce nu avem 
roman? (Scrieri, II, 1977), publicat în 1927 este demontată convingător şi de 
această operă a lui G. Călinescu, pentru că ea aduce în prim plan şi „conflicte şi 
„individualități” şi, la urma urmelor, se încadrează în viziunea sociologului ŞI 
istoricului literar Mihai Ralea: „Romanul e povestea individualităţilor fără viaţă 
publică, fără strălucire, a individualităţilor modeste, înecate în marea tri 
publicului. Persoane fără importanţă istorică, dar cu mare semnificaţie morală. 
Romanul e povestea vieţii şi sufletului individualităţilor private celor mal 


caracteristice”. (F. C.) 

Particularităţi de construcţie a unui personaj 


Apărut în anul 1938, romanul Enigma Otiliei de G. Călinescu evidenţiază 
„metoda de lucru a lui Balzac” (Ov. S. Crohmălniceanu), oferind receptorului o 
variată galerie de personaje care pun în lumină, la rândul lor, tema balzaciană: „în 
centrul cărţii stă istoria unei moşteniri (id.)”. 

Acţiunea romanului se petrece la începutul secolului XX, în Bucureşti. Venit 
de la laşi, Felix Sima (orfan, ca şi Otilia, Pascalopol ori Stănică Raţiu), este 
hotărât să studieze medicina şi să devină un medic recunoscut. Tânărul se 
îndrăgosteşte de Otilia Mărculescu (fiica celei de-a doua soţii a lui Costache 
Giurgiuveanu), văzută de clanul Tulea ca o ameninţare în obţinerea averii lui moş 
Costache. Moşierul Pascalopol îi satisface capriciile fetei şi, în cele din urmă, o 
însoţeşte la Paris. După moartea lui Giurgiuveanu tânăra se căsătoreşte cu 
Pascalopol de care se desparte mai târziu. La rândul său, Felix, ambițios şi tenace, 
îşi vede visul împlinit şi se căsătoreşte „într-un chip care se cheamă strălucit şi 
intră, prin soţie, într-un cerc de persoane influente”. 

Este interesant de observat că titlurile romanului lui G. Călinescu oferă, 
anticipativ, anumite indicii legate de personalitatea Otiliei. Titlul iniţial, acela dat 
de autor, Părinţii Otiliei, se justifică, pe parcursul lecturii, prin faptul că mai 
toate personajele ar dori să influenţeze, într-o formă sau alta, destinul fetei. 

Apelând la caracterizarea directă, naratorul o descrie pe Otilia aşa cum o 
vede Felix în momentul venirii sale în casa lui Giurgiuveanu: „fata, subțirică E 
îi întinse cu franchețe un braţ gol şi delicat”. Ea „părea să aibă optsprezece — 
nouăsprezece ani. Faţa măslinie, cu nasul mic şi cu ochii foarte albaştri arăta şi 
mai copilăroasă între multele bucle şi gulerul de dantelă”. Tânăra are „trupul 

subțiratic, cu oase delicate de ogar, de un stil perfect”; deşi cu trăsături 
adolescentine pline de graţie, „Otilia nu făcea niciun gest care să pară îndrăzneţ, 
nu scotea nicio vorbă nechibzuită”, dovedind „o stăpânire desăvârşită de femeie”. 

Moş Costache, tutorele Otiliei şi al lui Felix, om bătrân şi avar (în 
descendența lui Gobsek), o iubeşte în felul său, dorind să-i facă o situaţie (ar putea 
s-o înfieze, să-i pună banii pe numele ei, să-i ridice o casă), dar tergiversează 
punerea în practică a intenţiilor sale; fata îl iubeşte sincer şi îl acceptă aşa cum 
este: „Papa este un om bun [...] însă are ciudăţeniile lui”. Dezinteresată de propria- 
i soartă, fata consideră plictisitoare „preocupările de a i se face o zestre, de a i se 
da o situaţie legală. I se păreau burgheze, umilitoare”. De altfel, când moş 
Costache moare, ea este singura care suferă cu adevărat. Matern protectoare cu 
bătrânul, Otilia are şi pentru Pascalopol gesturi înduioşătoare, tolerând amestecul 
de sentimente ale acestuia și primindu-i atenţiile curtenitoare ca fiind normale, 
spre exasperarea femeilor din clanul Tulea. De altfel, Leonida Pascalopol rămâne 
singurul personaj care o înţelege, ocrotindu-i delicat independenţa (se căsătoreşte 
cu ea după moartea lui Giurgiuveanu şi apoi se despart fiindcă „era o chestiune de 
umanitate s-o las să-şi petreacă liberă anii cei mai frumoşi”). Bogat, educat, matur 
şi echilibrat, moşierul intuieşte în Otilia calităţile feminităţii ignorate de ceilalţi, 

tânăra orfană un pericol serios şi 


motiv pentru care i se confesează lui Felix: „Otilia, o cunosc prea bine, e un 
temperament de artistă, care simte nevoia luxului, a schimbării. A o închide acum 
într-o căsătorie, înseamnă să-i deformez caracterul, să-i stingi avântul, graţia” sau 
„E ca o rândunică: închisă în colivie, moare”. De altfel, independenţa Otiliei, 
comportamentul acesteia îl fac neîncrezător pe Felix, educat cu rigiditate în 
spiritul muncii şi a împlinirii profesionale. Venit din mediul auster al internatului 
tânărul este fascinat de fiica vitregă a lui Giurgiuveanu, de care se şi îndrăgosteşte. 
Inteligentă şi matură în gândire, fata îi va cere mereu „să aibă răbdare”, convinsă 
că privaţiunile de ordin material i-ar distruge dragostea şi l-ar împiedica să 
progreseze în plan profesional: „Felix — îi răspunse Otilia — eşti încă prea tânăr. 
Nu trebuie să te gândeşti la iubire înainte de a-ţi face o carieră strălucită. Iubirea — 
măsură ea vorba — e un cuvânt mare, dar apoi vezi că singură n-ajunge”. Tânărul 
ştie că fata „subţire, cu gusturi aristocratice” n-ar fi acceptat sacrificiul lui de a 
renunţa la medicină. Oscilând între gelozia față de Pascalopol şi iubirea devotată 
pentru Otilia, Felix, maturizat în urma experienţei cu Georgeta, intuieşte calitățile 
Otiliei căreia îi mărturiseşte: „Te iubesc pe tine, care eşti frivolă în aparenţă, fiind 
în fond inteligentă şi profundă”. Tribulaţiile sentimentale ale lui Felix, relaţia 
acestuia cu Otilia, sunt explicate rațional de Georgeta: „Eşti tânăr, treci printr-o 
criză erotică. De ce-ţi închipui c-a fugit Otilia? Orice fată inteligentă intuieşte 
tulburările băieţilor. A fugit fiindcă îi e frică de tine şi te iubeşte”. 

Dacă Felix, moş Costache sau Pascalopol o iubesc — € adevărat, fiecare în 


felul său — nu acelaşi lucru se poate afirma despre clanul Tulea, care presimte în 
fiecare membru al familiei încearcă s-o 


discrediteze. Aglae îl ironizează pe Pascalopol, dorind s-o culpabilizeze pe Otilia, 
Ei, ce vrei tu Aurelio? interveni 


a cărei emancipare i se pare un defect major: ,, 
acră Aglae, dumnealui caută temperament, îndrăzneală, cum au fetele de azi. 
Acum nu mai merge modestia fetelor crescute cumsecade. Ştii tu, să pui picior 
peste picior şi să te spânzuri de gâtul bărbaţilor?”. În viziunea bătrânei, Otilia 
rămâne „o destrăbălată” şi „0 dezmăţată”. Sufocată de talentul acesteia de 
pianistă, Aglae îi cere fetei să înceteze, negându-i calităţile: „Ori ştii să cânţi, ori 
nu. Pianul cere talent.”. 

Aurica o urăşte şi ea pe Otili 
putea răpi posibilii pretendenți; de aceea 
fără căpătâi şi fără părinți”, despre care „se spu 
lui, cinicul Stănică Raţiu îl consolează în felul său: » 
ntinzi mâna. [...] Nostimă fată, delicioasă, de acord, d 


femeia care te ruinează”. E 
Aşadar, Otilia intră în relaţie cu celelalte personaje cărora le induce 


sentimente şi atitudini variate, creând posibilitatea unor p erspective N i 
evidenţiată de Ov. S. Crohmălniceanu: „Apar în carte, de fapt, ma wea 
Una copilăroasă, tandră, lilială, a lui Felix, alta capricioasă, atrasă de UX Sa nog 
nevoje de protecție, a lui Pascalopol, © a treia, fe-fetița plină de a apple 
Costache, în sfârşit, cea de-a patra (zăpăcita), (dezmăţata), (străina), 


inei in şi au între 
vorbeşte mătuşa Aglaia. Tulburător € că toate nei se țin şi a 


a, cu atât mai mult cu cât farmecul fetei i-ar 
îi spune lui Felix că Otilia e „falsă”, „fată 
n multe lucruri grozave”. La rândul 
Ca Otilia sunt sute. Numai să- 
ar uşuratică, cheltuitoare, € 


imaginile eroi 

ele mereu ceva comun datorită naturii contradictorii a sufletului feminin”. Tocmai 
inefabilul acestui personaj justifică şi titlul, mult mai incitant pentru cititor, 
Enigma Otiliei („editorului i s-a părut mai sonor”, mărturisea Călinescu). 
Autorul romanului susţine că personajul său nu este enigmatic decât pentru Felix: 
„Pentru orice tânăr de douăzeci de ani, enigmatică va fi în veci fata care îl va 
respinge, dându-i totuşi dovezi de afecţiune”. 

Otilia apare, aşadar, în roman, conştientă de perioada deplinei înfloriri din 
existența oricărei femei: „Cât crezi tu că mai am de trăit în înţelesul adevărat al 
cuvântului? Cinci, şase ani!”. De altfel, epilogul îi dă dreptate, fiindcă fotografia 
pe care i-o arată Pascalopol lui Felix înfăţişează „o doamnă foarte picantă, gen 
actriţă întreţinută”, cu „un aer de platitudine feminină”. 

George Călinescu utilizează, în mod consecvent maniera balzaciană, care 
urmăreşte personajul în mediul său de viață; în acest sens, camera Otiliei 
evidenţiază, printr-o descriere minuțioasă, nu numai un stil de viaţă, dar şi 
exuberanţă temperamentală: „sertarele” „erau trase”, oferind privitorului lenjerie, 
„cutii de pudră”, „flacoane de apă de Colonia”, „rochii, pălării”, „jurnale de modă 
franţuzeşti”, „note muzicale” sau „un morman de cărţi, cele mai multe nemţeşti 
dar şi romane franţuzeşti...”. In roman apar şi notații legate e vestimentația fetei 
care iubeşte luxul, vădind însă bun gust şi naturaleţe: „Otilia era îmbrăcată cu 
rochia de tul. Pe cap avea o mare pleureuse tivită cu dantelă, iar mâinile îi erau 
până la cot înmănuşate. Avea şi o umbrelă, de asemeni cu garnitură de dantelă.”. 

După cum se poate observa, personajul călinescian are trăiri şi manifestări 
contradictorii, ceea ce pare a fi consecința mai multor factori: statutul social 
incert, vârsta sau tracasările produse de familia Tulea. Faţă de Felix, Oulia 
încearcă să-şi explice impulsurile („Câteodată îmi vine să ţip şi atuncea mă răzbun 
pe pian”) sau să-şi analizeze sentimentele (,,...dar şi eu te iubesc în atâtea feluri, 
încât nu pot să analizez acum cât te iubesc ca frate și cât ca, cum să zic, iubită”) 
Joială şi lucidă („Noi, fetele, Felix, suntem mediocre, iremediabil mediocre, Şi 
singurul meu merit este acela că-mi dau seama de asta”), ea îi arată tânărului 
inutilitatea iubirii lui: „Nu-ţi interzic să-ţi faci din mine un scop în viaţă, fă aşa ca 
şi când aş merita acest lucru. Spun că eu nu-l merit, ăsta-i adevărul”. 

Naratorul însuşi, apelând la caracterizarea directă, constată că Otilia se 
comportă cu „discreţiune care se dovedi mai târziu felul ei propriu de a fi”, 
amestecând „o seriozitate rece, blazată, cu cele mai teribile copilării”. Toate aceste 
însuşiri se completează cu spiritul fin de observaţie şi cu o foarte nuanţată 
cunoaştere a oamenilor; despre Aglae afirmă, pe bună dreptate, că este o „viperă”, 
bătrâna şi Aurica nu o pot suferi fiindcă „le e teamă că au să piardă moştenirea...”, 
iar „De Stănică ăsta am avut repulsie chiar de la început. Îl cred capabil de orice şi 
mă tem de el”. 

Paradoxal, Otilia este considerată o enigmă de cei doi bărbaţi care o iubesc 
şi care au încercat s-o înţeleagă în mod real, Felix şi Pascalopol. Construită cu 
subtilitate, caracterizată prin variate modalităţi, văzută din perspectiva celorlalte 
personaje, Otilia Mărculescu nu reprezintă o enigmă, ci întruchiparea eternului 


feminin. (E. C.) 

Morome ii de Marin Preda — roman realist-obiectiv, postbelic 


Urmând linia începută demult de Nicolae Iorga şi continuată de I. Slavici, L. 
Rebreanu sau de M. Sadoveanu, M. Preda îşi dedică majoritatea creaţiilor 
personajului întruchipat de ţăranul român, a cărui imagine o modifică esenţial. 
Romanul în două volume (1955, 1967) Morome ii cunoaşte un îndelungat proces 
cristalizator: odiseea scrierii începe cu o compunere pe băncile şcolii, urmată de 
publicarea schiţei Pârlitu; nuvelele Casa de-a doua oară şi O adunare 
liniştită îl anunţă pe viitorul personaj al Moromeţilor, Ilie Moromete. 

În descendența lui Liviu Rebreanu, Marin Preda demonstrează prin romanul 
Moromeţii că noutatea unei scrieri nu rezidă doar în tema abordată, ci şi în 
originalitatea viziunii asupra unui subiect (satul şi țăranul) tradiţional. Dacă Liviu 
Rebreanu propusese distanțarea de idilizarea sămănătoristă în favoarea unei 
analize realiste a dramei sociale a ţăranului român, M. Preda se îndreaptă către 
investigarea lumii interioare a sufletului acestuia, care acum are conştiinţă, 
inteligenţă şi, mai ales, un acut simţ al sensului existenţei. Mai mult decât atât, 
scriitorul îl acuză pe predecesorul său, Liviu Rebreanu în contumacie de „falsitate 
şi naturalism de prost-gust”. Considerând că a exagerat obsesia lui Ion pentru 
pământ, M. Preda concepe acest roman şi ca o replică la creaţia rebreniană, 
apelând la procedeul simetriilor inverse: „râvnei ispititoare” a lui Ion îi 
contrapune un ţăran care amână munca, plăcându-i conversaţia sau, altfel spus, un 
[lie Moromete „care îşi începe cariera în literatură stând degeaba [...] fără rost ŞI 
fără scop” (Monica Spiridon). Pe de altă parte, Polina este o protagonistă, replica 
Anei, despre care Preda afirmă ca este un personaj neverosimil, inventat de 
Rebreanu pentru a servi schemei în care Ion trebuie să apară drept țăranul obsedat 
de pământ. 

Prin urmare, M. Preda construieşte un nou univers rural, plecând de acolo 
unde se opriseră Sadoveanu şi Rebreanu cu credința că spuseseră totul. 
Romancierul înfăţişează o țărănime esenţial schimbată, transformând eroul în 
protagonistul unei drame de conştiinţă, înzestrându-l cu forţa logosului, cu 
sentimentul contemplaţiei şi puterea introspecţiei. În realitate, prin intermediul 
personajului său, M. Preda polemizează cu literatura antecesorilor care vorbea 
despre schematismul sufletului țărănesc, despre lipsa conştiinţei. Va fi, în schimb, 
de acord autorul cu afirmaţia lui G. Călinescu, potrivit căreia: „ţăranul ŞI Kant îşi 
pun aceleaşi probleme, cu deosebirea că cel din urmă le rezolvă cu altă tehnică ; 
În consecință, lumea rurală a lui Preda se defineşte prin valori morale, iar a 
se raportează la idei majore precum adevăr, istorie, timp. De poale dn 
funcţionează ca supratemă a romanului, guvernând societatea şi 1n At n 
Scrierea debutează sub auspiciile unui timp care „avea cu oamenii nestârş 

j i” â hilibrul dintre Timpul Istorie, Exterior 
răbdare”, „fără conflicte mari , sugerând echi e redii 
(netulburat) şi Timpul Interior al ființei umane. Treptat, P 


ARA 4 Mi i tul, ţăranul 
evenimentelor, timpul social va înfrânge timpul individual, iar satul, { 


i „istorii Š i iridon 
român se va prăbuşi sub impactul unei „istorii frauduloase (Monica Spi ) 

care „fură” armonia interioară, ilustrând epoca dezechilibrelor, a conflictelor: 
„timpul nu mai avea răbdare”. Din această perspectivă, eroul romanului, Hie 
Moromete, este singurul ţăran care îşi păstrează verticalitatea: într-o eră a 
schimbărilor traumatizante (războiul, socialismul, cooperativizarea) doar Ilie 
Moromete înţelege că libertatea fiinţei nu este numai exterioară, ci şi interioară. 
Când o lume întreagă se află în prăbuşire, mândru Ilie Moromete, chiar dacă 
singur, continuă să creadă în utopia sa care i-a conservat echilibrul: libertatea 
lăuntrică a fiinţei („domnule doctor, eu totdeauna am dus o viaţa independentă”). 

Diegeza se desfăşoară pe mai multe planuri, diferite ca importanţă: familia 
lui Moromete, a lui Birică, apoi a lui Ţugurlan, Boţoghină și altele. Personajele, 
deşi distincte, creează impresia că sunt ipostaze ale aceluiaşi individ: Țăranul 
Român. Pisică, dornic de a-şi spori averea e copleşit de puzderia de copii; 
Boțoghină e ţăranul atins de boală, Ţugurlan, mereu întunecat, ţăranul întors către 
pământ; Bălosu sau Aristide sunt cei avuţi. Dacă, predominant, primul volum 
urmăreşte un singur plan narativ principal — familia Moromeţilor —, al doilea 
volum dezvoltă două fluxuri epice ai căror eroi sunt satul şi, respectiv, Niculae 
Moromete. Ca tehnici narative utilizate se remarcă decupajul (primul volum), 
bazat pe însumarea unor scene simbolice care conturează profilul personajului 
principal, şi tehnica rezumativă (al doilea volum). Narațiunea curge lent, fără 
gesturi bruşte, autorul apelând cu predilecție la tehnica focalizării interne (viziune 
„avec”), centrată îndeosebi pe Ilie Moromete. La un moment dat, romanul pare să 
fie al unui singur personaj care îşi gândeşte cartea: Ilie Moromete. Lumea 
românescă pare dimensionată în funcţie de puterea minţii protagonistului: e/ are 
iluzia timpului răbdător, e} crede în lumea organizată după legi imuabile, pe care 
el le domină; ca stil narativ, se remarcă două registre: unul personal naratorului 
(cu limbaj elevat, dar bine ţinut sub control) şi unul similar personajelor, când 
naratorul adoptă „masca” ţăranului, împrumutându-i limbajul, pentru a crea 
impresia verosimilității. 

Formula estetică abordată de Marin Preda în creaţia sa este realismul 
psihologic, fixându-şi ca obiect de observaţie lumea rurală şi ţăranul. Crezul său 
artistic („am vrut să fiu drept şi cu istoria şi cu ţăranii”) dovedeşte faptul că 
scriitorul şi-a conceput literatura ca o modalitate de a rosti adevărul despre 
condiţia umană, avertizând asupra primejdiei de anihilare a personalităţii umane 
de către un sistem aberant, În acest sens, deşi romanul păstrează coordonatele unei 
proze realiste (tema, tipuri de personaje, veridicitatea), atenţia prozatorului este 
canalizată nu atât spre o monografie specială, rurală, cât spre o „monografie” 
interioară, psihologică. 

Tema creaţiei o reprezintă surprinderea procesului de destrămare a 
gospodăriei ţărăneşti în perioada de dinaintea celui de-al doilea război mondial 
(primul volum) şi după intruziunea formelor socialiste (al doilea volum), într-un 
context istoric necruţător. În esenţă, destinul tragic al gospodăriei rurale este 
echivalent cu însăşi condiţia dramatică a satului românesc. Prin urmare, titlul 
romanului, concretizat într-un substantiv propriu cu sens colectiv este o formă 
RE 

familiară de adresare, sugerând tema operei, întrucât familia 
un simbol al ruinării satului de tip arhaic. 

Fixându-şi spaţiul diegezei în satul Siliştea-Gumeşti, din Câmpia Dunării 
construindu-şi eroul după tiparul moral al tatălui, Marin Preda creeaz 
verosimilităţii de tip realist, Cu acestea, viziunea sa asupra personajului şi a lumii 
pe care o simbolizează rămâne utopică și romantică. Autentic Socrate rural, 
Moromete are conştiinţa faptului că el, ca țăran, nu va pieri, iar menirea lui este 
aceea de a lupta pentru esenţa fiinţei sale: „până în clipa din urmă omul e dator să 
ţină de rostul lui, chit că rostul acesta cine ştie ce s-o alege de el...”. 

Cea dintâi scenă relevantă a primului volum îl ipostaziază, de altfel, într-un 
pater familias intransigent, care consideră că menirea sa este aceea de a păstra 
familia unită. Epica romanului este dominată de această dramă familială 
declanşată de contradicţia dintre o -conștiință patriarhală și aspiraţiile divergente 
ale urmaşilor. Tutelând o familie cu copii veniţi din prima căsătorie (Achim, Nilă 
şi Paraschiv — ai lui Moromete, Alboaica — a Catrinei), dar și cu trei copii ai celor 
doi soți (Tita, Ilinca şi Niculae), Ilie Moromete încearcă să le inoculeze 
descendenților sentimentul apartenenţei şi al solidarităţii, fără să le explice, însă, 
așteptând ca înţelepciunea şi revelaţia sensului existenţei să le aparţină copiilor. 
Ceea ce nu înţelege, nu vrea să accepte Ilie Moromete este tentaţia copiilor pentru 
lumea nouă, de dincolo de marginile casei, ale satului. Ispitiţi de culoarea banilor, 
de himera oraşului sau de statutul de om învăţat (Niculae), copiii resping percepția 
tatălui asupra „rostului” vieţii. Celebra scenă a cinei anticipează, prin urmare, 
conflictele ce vor apărea în sânul familiei: cei trei fraţi vitregi ocupă o poziţie 
exterioară, „gata să se scoale de la masă şi să plece afară”, Niculae nu are scaun — 
semn că nu-şi găseşte loc în acel spaţiu, fetele şi Catrina se ocupa de pregătirea 
mesei, potrivit rolului atribuit femeilor în familia rurală. Doar „Moromete stătea 
deasupra tuturor”, „stăpânind cu privirea pe fiecare”, putând „să se mişte în voie”, 
remarci elocvente din perspectiva conturării figurii unei fiinţe convinse de 
semnificaţia existenţei sale. 

O altă scenă relevantă, anticipând declinul familiei Moromeţilor, constă în 
tăierea salcâmului — simbol al perenităţii unei lumi (satul) şi al fiinţei (ţăranul). 
Dezvoltată pe două planuri (tăierea arborelui şi plângerea morţilor în cimitir), 
scena antropomorfizează copacul devenit „trup [.] ucis”. „AXİS mundi al 
universului patriarhal, „dublu vegetal” al omului (E. Simion), salcâmul doborât 
este transfigurat în simbolul prăbuşirii satului de tip arhaic şi al fiinţei = 
urmează să moară, ca imagine a unui anumit mod de a înţelege viața: tăranu 
vechi, autentic, Ilie Moromete. 

Caracter puternic, complex, 


Moromeţilor devine 


ă în spiritul 


Ilie Moromete dispune de o inteligență 


superioară celorlalți, iar personajul conştientizează acest decalaj e pi ia pate 
lumii. Este motivul pentru care personajul nu se lasă schim aril pata k 
aparent, metamorfoza există. Spre exemplu, scenele desfăşurate = P is 
Iocan evidențiază un Ilie Moromete în postura „animatorului un 


A 


). Întâlnirile nu încep decât în prezența lui 


interpreți ai istoriei” (Monica Spiridon 

Moromete, care le citeşte pasaje din ziare, urmând comentarii politice vizând 
evenimente locale, naţionale sau internaţionale. Apelând involuntar, dar intuitiv, la 
metoda maieutică, socratică, Ilie Moromete doar generează discuţiile, intervenind 
cu răstălmăciri, punctând cu umor sau ironizându-i pe ceilalţi. Pasiunea lui este 
logosul, de aceea caută comunicarea, adesea doar pentru a se amuza, împărțind 
lumea în proşti și deştepţi, ultimii fiind foarte puţini. Interlocutor plăcut, hâtru, 
vorbind în pilde, eroul are magia cuvântului prin care îşi fascinează auditoriul, 
Veritabil actor, lie Moromete are o profundă înţelegere asupra vieţii pe care o 
percepe ca un spectacol la care ţine să asiste: „originalitate lui vine din modul în 
care un spirit inventiv, creator, transformă existenţa într-un spectacol” (E. 
Simion). Acest ţăran acceptă lumea, o contemplă impasibil până când au loc 
lovituri imprevizibile. Scenele când i se cere „fonciirea”, în continuarea profilului 
creat în poiana lui Iocan, accentuează puterea de disimulare a personajului. 
Neînzestrat cu spirit comercial, nici cu dorința îmbogăţirii, Moromete se 
mulţumeşte cu averea puţină pe care o are, dar suficientă pentru a subzista. Statul i 
se pare un „hoţ, care vrea să-l fure, de aceea nu acceptă să îi dea bani, 
tergiversând infinit datoriile și amuzându-se de crizele isterice ale lui Jupuitu, pe 
care îl ironizează lăsându-l fără replică, astfel încât perceptorul se lasă păgubaş. 

Al doilea volum al romanului, divizat în cinci parți (spre deosebire de 
primul care conţine trei părţi) situează în centrul acţiunii universul rural zguduit 
de sistemul său tradiţional. M. Preda surprinde starea de anomalie, pierderea 
Tăbdării, dilatarea monstruoasă şi autoritară a Istoriei, care curmă jocul 
speculațiilor istorice („cenaclul” din poiana lui Iocan), ilustrând o nouă şi crudă 
realitate. Două momente cronologic succesive convulsionează viața satului: 
reforma agrară din '45 şi socialismul aplicat agriculturii (49). Liniştii înşelătoare 
din primul volum i se opune explozia temporală ce sfarmă modul de existență 
tradiţional. Tehnica rezumativă la care apelează scriitorul presupune selecţionarea 
evenimentelor, digresiuni temporale, tocmai pentru că autorul nu mai empatizează 
cu „noul” sat. Cele mai multe dintre personalităţile literare ale primului volum 
intră în umbră: comuna părea „o groapă fără fund din care nu mai încetau să iasă 
atâţia necunoscuţi” (Zdrocan, Ouăbei, Isosică, Giugudel iau locul lui Cocoşilă, 
Pisică, Țugurlan sau Boţoghină). Istoria vicleană este cea care îndreaptă satul 
către o evidentă disoluţie, iar acesta este motivul pentru care însuşi Ilie Moromete 
este abandonat de către autor în mare parte în al doilea volum; „Mi se pare că Ilie 
Moromete nu mai poate juca rolul principal în evenimentele ce urmează” declară 
scriitorul care înţelege că personajul nu mai este reprezentativ pentru satul 
socialist. Lea 

Pe de altă parte, se impune Niculae Moromete, fiul cel mic al lui Ilie 
Moromete, a cărui îndreptare către lumea „învăţăturii” va însemna un nou eşec 
pentru tată. Simţind organic că este ţăran și acesta este rostul său şi al 
descendenților lui, Ilie Moromete se opune dorinţei fiilor de a desfide destinul lor 
de ţărani, care, implicit, conduce la destrămarea familiei. Resemnat în ratarea 
trăită prin fiii mai mari, Ilie Moromete încearcă să-i facă pe plac feciorului mai 

mic cu gândul de a nu-l pierde ca şi pe ceilalţi, în pofida faptului că ştie adevărul: 

câtă vreme copiii lui vor acţiona împotriva destinului menit nu vor cunoaşte decât 
eşecul. Este şi cazul lui Niculae, deşi tânărul nu conştientizează greşelile pe care 
le face. Încă din incipitul primului volum (scena cinci), autorul anticipează dorința 
personajului de a se îndepărta de condiţia de ţăran, pentru că nu îşi găseşte locul în 
niciun ungher al casei. Blestemat să aibă grijă de oi, copilul profită de orice prilej 
pentru a învăţa, plângându-şi soarta nemernică, stârnind ironia tatălui şi a fraţilor 
mai mari, dar bucurându-se de protecţia mamei şi a surorilor. Există momente în 
primul volum când tatăl renunţă la poza autoritară, încercând să explice fiului care 
sunt motivele financiare ale opoziţiei lui faţă de şcoală. Impresionează faptul că în 
relaţia cu Niculae, poate şi din cauză că este cel mai mic şi mai neajutorat, dar 
ambițios, Ilie Moromete îşi exprimă sentimentele, reprimate în prezența băieţilor 
mai mari. Atitudinea bărbatului denotă afecţiune, deferenţă, însă şi neputinţă: 
„Mă, Niculae, păi n-am cu ce, taicule! zise Moromete cu duioşie și blândeţe, dar 
totodată cu gravitate şi hotărâre. Era pentru întâia oară când îi vorbea astfel”. 
Copilul se simte păcălit, amăgit cu promisiuni deşarte, iar privirile abătute îl 
întristează pe Moromete care înţelege opţiunile băiatului, chiar dacă nu le aprobă. 
O scenă similară, dar de o intensitate mult mai profundă, se petrece în secvenţa 
premierii lui Niculae. Neobişnuit să-şi manifeste emoţiile, părintele este luat prin 
surprindere de elogierea fiului său care implică superioritatea tatălui în 
comunitate, câştigată acum nu prin propriile acte, ci prin meritul copilului. 
Intimidat, Ilie Moromete este confuz, cuvintele ies gâtuit, iar momentul când 
băiatul are criza de friguri îl dezechilibrează complet pe tatăl care este neputincios 
în faţa presiunii sentimentelor care îl invadează. Continuând să îi făgăduiască lui 
Niculae că îl va da mai departe la şcoală, finalul primului volum îi găseşte pe tată 
şi fiu într-o relaţie tensionată: ca să salveze familia rămasă, Moromete este nevoit 
să achite fonciirea din banii rezervaţi lui Niculae pentru învăţătură întrucât fiii mai 
mari fug cu banii pe vânzarea oilor. Într-o încercare disperată de a păstra aproape 
afectiv măcar pe Niculae, tatăl nu îi dă voie să plece la şcoală, izbindu-se (la 
începutul volumului al doilea) de răceala tot mai pregnantă a băiatului. 
Concomitent, părintele pleacă în căutarea celorlalţi fii la Bucureşti (unde aceştia 
eşuează în meserii aflate la periferia societăţii), dar anii vor trece, iar „pentru el, 
pentru Moromete, nicio speranţă. Cei trei erau duşi pentru totdeauna.”. 
Asperităţile între cei doi se acutizează pe acest fond, tată şi fiu nu mai au ce 
comunica, iar situaţia ia o întorsătură dramatică din momentul înscrierii lui 
Niculae la şcoala de partid. Replicându-i odată tatălui că îşi caută propriul „eu, 
Niculae face greşeala de a îmbrăţişa doctrina socialistă, devenind „profetul 

acestei „credinţe” politice în sat. Paradoxul îl derutează şi mai mult pe Moromete: 
propriul fiu se ipostaziază într-un apologet al unui sistem aberant care anihilează 
fiinţa seculară a ţăranului. Pe tată îl nedumereşte tactica inflexibilă de gândire a 
fiului care nu îi mai este un interlocutor pe măsură: pe bătrânul Maroma net 
mai preocupă faptele, ci vorbele („Să nu mai pot eu să vorbesc ce vreau ). asi 
acest motiv interiorizarea personajului se adânceşte, refugiindu-se în Sin, 

ignorând contingenţa. Pentru că feciorul nu mai este de recunoscut, preferă să 
„dialogheze” cu el în monologuri adresate retoric lui sau în stări de confesiune 
provocate; este vorba de visuri monologate, reverii autoprovocate în care îl 
cheamă pe Niculae drept interlocutor, poruncindu-i să-l asculte. 

Criticul literar Al. George, parafrazând un titlu de roman al lui Preda, 
vorbeşte despre „imposibila singurătate” a personajului, a cărui iluzie este familia, 
în ciuda realităţii. Utopia sa este păstrarea vechiului sat, de aceea „religia” 
socialistă propovăduită de fiul său, acum „tovarăş”, îl întristează: „Cum vrei tu 
(Niculae) să faci un sat nou?”. Durerea ţăranului este sfâşietoare, dar îşi scuză 
copilul pentru că e lipsit de experienţa vieţii („nu ştie ce ştim noi”). 

Ilie Moromete se prăbuşeşte treptat în volumul al doilea sub asediul noii 
lumi, în care istoria se lăfăie în haina demagogiei şi a proclamaţiilor scrise; oratori 
ad-hoc, şedinţe, compuneri citite la biserică sau la răspântii, gazetă de perete în 
mijlocul ariei, toate ridiculizate de Moromete şi de Preda. În acest spaţiu 
Moromete devine anacronic, însă eroul, în pofida distrugerii sale (este părăsit de 
copii, de nevastă) continuă să creadă în principiile sale. „De la Moromete până la 
Petrini, personajul lui Preda nu încetează să dialogheze cu istoria” afirmă exegeza 
(Monica Spiridon), iar esenţa acestui personaj este tocmai bogata viaţă interioară, 
firea reflexivă, melancolia generată de hiatusul între lumea proiectată idealist şi 
realitatea agresivă. Cu toate acestea, personajul nu îşi abandonează „crezul”, iar 
noutatea adusă de Preda prin eroul său este copleşitoare: un ţăran adevărat este 
victima unei crize de conştiinţă autentice; el aparţine categoriei de personaje care 
pot fi uşor rănite sufleteşte, dar care îşi păstrează inocenţa, chiar dacă intră în 
situaţii insolubile. (S. Z.) 


Morome fii, de Marin Preda — construcţia subiectului 


Morome fii (vol. I — 1955; vol. al II-lea — 1967), creaţie de tip obiectiv, 
„roman al deruralizării satului” (N. Manolescu) este o frescă a lumii rurale 
tradiţionale din Câmpia Dunării ce cuprinde imagini revelatorii de dinaintea şi de 
după cel de-al doilea război mondial. 

Acţiunea primului volum se desfăşoară în anul 1937, de la „începutului 
verii” până la sfârşitul aceluiaşi anotimp, urmărită de-a lungul a trei ample 
secvenţe epice. Prima secvenţă, de sâmbătă seara până duminică noaptea, conţine 
scene specifice unei monografii rurale: cina, tăierea salcâmului, poiana lui Iocan şi 
întâlnirile duminicale. A doua secvenţă începe cu plecarea lui Achim cu oile, la 
Bucureşti şi continuă cu scena secerişului (acţiune urmărită pe parcursul a două 
săptămâni). Ultima secvenţă înfăţişează disputa dintre Moromete şi fiii mai mari 
şi fuga lor de acasă. 

Metaforic, romanul se deschide sub semnul unui timp binevoitor, blând: „În 
Câmpia Dunării, cu câţiva ani înaintea celui de-al doilea război mondial, se pare 
că timpul avea cu oamenii nesfârşită răbdare”. Imaginea este însă una iluzorie, 

căci timpul acesta, „havuz” în termenii lui Blaga, curgând liniştit, se va accelera 
spre finalul volumului imdi, mu va mai avea vbdire”, va deveni eascadt', 
| i a, | € peranțe şi a unei lumi. 

T Firul epic principal urmăreşte destinul familiei numeroase a ţăranului 
mijlocaş Ilie Moromete, Realizat ca replică la Jon al lui L. Rebreanu, Ilie al lui 
Preda are însă alte probleme decât acelea ale ţăranului ardelean. Nu este dominat 
de „pasiunea pentru pământ” (Ion Bălu) şi nu este interesat de acumulare sau de a 
obţine un statut în lumea satului. Moromete are pământ, atât cât să trăiască 
modest, şi singura lui dorinţă este de a-şi vedea familia aproape şi de a-şi achita 
datoriile către bancă. Fiii cei mari — Paraschiv, Nilă şi Achim — îşi doresc însă 
independenţa economică, admirându-l pe vecinul Bălosu pentru capacitatea lui de 
a scoate bani din orice, de a fi întreprinzător. Se conturează aici un prim conflict în 
cadrul familiei. Băieţii se simt nedreptăţiţi pentru că, după moartea mamei lor, Ilie 
Moromete s-a recăsătorit şi că mai are trei copii, pe Tita, pe Ilinca şi pe Niculae. 
În scena cinei, care deschide simbolic romanul, apar, de altfel, primele semne ale 
acestui conflict. Băieţii sunt susținuți şi de Guica, sora lui Moromete, care-i 
îndeamnă să se răzvrătească, nemulțumită fiind că din cauza lui Ilie „nu s-a putut 
mărita şi nu şi-a putut face un rost. Spunea că n-a ajutat-o, că i-a furat pământul 
din spatele casei, că, la împărţitul celor trei pogoane moştenite, Moromete a ales 
pământul cel mai bun”. 

Criza fiilor sugerează, de fapt, destrămarea lumii conservatoare, tradiţionale; 
nu este vorba doar de un conflict al generaţiilor care urmăreşte linia întregului 
roman. Reţin atenţia şi conflictele între Catrina şi Moromete, între Niculae şi 
Moromete, între Moromete şi stăpânire, între lumea patriarhală şi oraş. 

Cu Catrina se ceartă pentru că, de teama fiilor mai mari, Moromete nu-şi 
ține promisiunea de a trece casa pe numele ei. Cei doi se vor înstrăina definitiv 
atunci când Catrina va afla de vizita lui Moromete la Bucureşti pentru a-şi 
convinge fiii să se întoarcă (volumul al doilea). 

Conflictul cu Niculae, fiul cel mai mic, debutează devreme, băiatul dorind 
cu ardoare să înveţe. Tatăl refuză însă să plătească taxele şcolare, considerând că 
învăţătura nu aduce niciun „beneficiu”. Conflictul acesta, secundar în volumul 
întâi, se va amplifica pe parcursul celui de-al doilea, Niculae îndepărtându-se de 
sat, devine activist de partid în raionul Pălămida, entuziast faţă de noua ideologie. 

Moromete va rămâne consecvent concepţiilor sale; cu un destin tragic, nu 
acceptă istoria şi devenirea, nu poate înţelege noul timp, cu toate prefacerile lui, 
economice, politice sau sociale. | 

Conflictul cel mai important al romanului este, aşadar, cel între Nie, „ultimul 
țăran”, şi istorie. Nu fiii mai mari, prin fuga lor, îi dau cea mai de neînțeles lecție 
personajului, ci însăşi istoria ce-i rezervă un destin inexorabil lui şi lumii 
tradiționale al cărei simbol este. P 

Toate aceste conflicte şi declinul unei întregi lumi sunt prefigurate de tăierea 
salcâmului, ax simbolic al vieții Moromeților şi al întregului sat, iri îi 
prăbuşirea lui, istoria nepăsătoare va instaura haosul în sânul familiei şi al lumi 

înconjurătoare. Imaginea glorioasă a personajului — lider al întâlnirilor duminicale 
din Poiana lui Iocan, se va destrăma, țăranul — „filosof” îşi va pierde vocea atât de 
autoritară pe scena satului tradiţional, se va retrage din faţa noii ordini. Din spaţiul 
ideal proiectat de el se va alege praful şi nimeni nu va ajunge să-l înţeleagă în 
afară de el însuşi. „Bucuriile” lui dispar (plăcerea de a privi spectacolul existenţial 
de pe stănoaga podiştei, comentariile din poiană, ironia). 

Volumul al doilea continuă acţiunea celui dintâi, dar într-un alt registru, 
debutând cu o întrebare retorică: „În bine sau în rău se schimbase Moromete?” 
Atitudinea lui faţă de vecin se modifică, unii prieteni mor sau îl părăsesc, reface 
loturile vândute. Încearcă să-şi convingă fiii fugari să se întoarcă, însă nu reuşeşte. 
Fetele se căsătoresc, Nilă moare pe front, Catrina se mută de acasă. Moromete 
dispare încetul cu încetul de pe scena satului şi a istoriei, la fel ca şi întreaga 
civilizaţie pe care o reprezintă. Personajul ajunge în spaţiul amintirii, prăbuşindu- 
se în imperiul timpului neiertător. Istoria îi neagă, irațional, întregul statut social şi 
adânca-i filosofie de viaţă. (S. M.) 


Relaţia dintre incipit şi final în romanul Moromeţii de Marin Preda 


Apariţia, în 1955, a romanului Moromeţii, de Marin Preda a constituit o 
surpriză mai ales că, în epocă, tradiţia romanului de inspiraţie rurală era 
considerată definitiv încheiată după apariţia capodoperelor lui Liviu Rebreanu, 
Ion şi Răscoala. Exegeţii au remarcat încă de la început construcţia epică 
desăvârşită şi originalitatea personajului principal, diferit ca psihologie de tiparele 
consacrate în epoca interbelică şi cu totul aparte în comparaţie cu penibilele 
schematizări ale perioadei postbelice, un personaj derutant şi surprinzător în toate 
manifestările sale. Exclamaţia entuziastă a profesorului lui Preda („lată țăranul 
român cu psihologia lui!”) trebuie privită, însă, cu circumspecţie. Moromete este 
„ţăranul român” al epocii sale, cu trăsături care individualizează această clasă, dar 
în bună măsură determinat de o serie de realităţi sociale şi istorice, deci mai greu 
de conceput, de exemplu, în ambianța satului românesc evocată de Liviu 
Rebreanu. 

Având drept temă principală confruntarea inegală şi dureroasă a individului 
cu istoria, romanul Moromeţii se încadrează în rândul creaţiilor de tip obiectiv 
ale căror particularităţi principale sunt naraţiunea la persoana a M-a, din 
perspectiva autorului omniscient, o dezvoltare de tip linear care fixează o 
cronologie precisă a faptelor, simetria compoziţională (scriitorul plasează 
începutul şi sfârşitul primului volum sub semnul metaforei timpului). Există, însă, 
şi numeroase deosebiri faţă de proza predecesorilor. Marin Preda nuanţează 
perspectiva asupra realităţilor prezentate, o nuanţare impusă de fenomene sociale 
şi politice în faţa cărora omul tradiţional nu mai poate rămâne indiferent, aşa cum 
se întâmplă în romanul Jon, de Liviu Rebreanu, de exemplu. Universul evocat 

aici este unul închis, suficient sieşi, 
Intervenţia din afară provo 
învățătorului Zaharia Herdele 
începe să fie grav afectată. 


ş guvernat de legi imposibil de eludat. 
acă cel mult drame individuale, ca în cazul 


a, pe când în Moromeţii stabilitatea acestei lumi 


In planul perspectivei narative, o primă consecință ar fi limitarea 
omniscienţei, observată de Mircea Zaciu: „obiectivitatea se construieşte mai puţin 
pe certitudinile pe care le provoacă atitudinea omniscientă a autorului-narator, ci, 
mai ales, prin limitarea omniscienţei, pe care o produce solidarizarea cu unul din 
personajele operei. Cu alte cuvinte, spre deosebire de opera lui Rebreanu, în care 
romancierul nu este în lumea pe care o descrie, ci în spatele acestei lumi .. 
perspectiva auctorială se limitează la un personaj...” Acest procedeu accentuează 
logica personajului, raporturile sale cu o realitate din ce în ce mai greu de 
descifrat. E 

Pe parcursul romanului se conturează două planuri narative principale în 
strânsă legătură. Pe de-o parte, autorul urmăreşte aspecte din viața familiei 
Moromeţilor, surprinsă într-un moment de criză care se adânceşte progresiv, pe de 
altă parte, sunt prezentate momente semnificative ale satului românesc într-o etapă 
de evoluţie care marchează procesul de disoluţie a acestuia. Este, în esenţă, 
oglindirea unui microcosm într-un macrocosm, în măsură să accentueze unitatea 
operei. Liantul este, incontestabil, personajul principal considerat, în mod 
simbolic, „cel din urmă ţăran”. 

Sintetizând informaţiile despre incipit, se pot reţine câteva particularități 
care sunt relevante pentru romanul lui Marin Preda: 

- este partea de început a operei care conţine o serie de elemente specifice 
expoziţiunii; 

- implică date cu caracter anticipativ în privinţa evoluţiei acţiunii, cu ecou în 
final; 

- fixează perspectiva auctorială, în acest caz obiectivă. 

În consecinţă se pot desprinde din incipit două straturi de informaţii, evident 
în strânsă legătură. Numai prin însumarea acestora cititorul îşi poate însuşi un cod 
de lectură care să-i permită accesul către structura de profunzime a operei, către 
semnificaţiile acesteia. 

La un prim nivel se situează elementele specifice expoziţiunii care permit 
situarea în spaţiu şi în timp: „În Câmpia Dunării”, „cu câţiva ani înaintea celui de- 
al doilea război mondial”, „era la începutul verii”. 

Înainte de a cunoaște personajele, aflăm despre ocupaţia lor, aceea de 
agricultori: „Familia Moromete se întorsese mai devreme de la câmp”. Firesc, 
actanţii intră în scenă unul câte unul și sunt individualizaţi pe baza unor minime 
informaţii: „Paraschiv, cel mai mare dintre copii...”, „...al doilea fiu, Nilă... A mâl 
treilea băiat, Achim...”, urmează „cele două fete, Ilinca şi Tita” şi, în sfârşit, 
„Moromete tatăl”. În chip firesc, timpul „era foarte răbdător cu oamenii; viaţa se 
scurgea aici fără conflicte mari”. 

La prima vedere, cititorul pătrunde într-un univers tradiţional, guvernat de 
legi şi obiceiuri vechi de când lumea. Aşa se explică şi impresia de curgere lentă a 
timpului. Este evidentă în această lume o stereotipie a gesturilor, iar în cadrul 
familiei o ierarhie care nu pare să fie pusă în discuţie. O lume așezată, cunoscută, 
firească, previzibilă, aproape mitică. 

Scriitorul strecoară însă, de la început, un avertisment care modifică în bună 
măsură imaginea acestui univers. Verbul „se pare” plasează imediat desfăşurarea 
evenimentelor sub semnul iluziei. E un avertisment pe care cititorul trebuie să-l 
însuşească, înainte de a avea certitudini. Aşadar, „se pare” doar că „timpul era 
foarte răbdător” sau că „viaţa se scurgea aici fără conflicte mari”. 

Încetul cu încetul, se dezvăluie o lume care iese din sfera normalului, așa 
cum este conceput acesta în spaţiul tradiţional. Atrage mai întâi atenţia 
comportarea celor trei fii care se sustrag de la obligaţiile obişnuite, căutându-şi un 
ascunziş. Atitudinea pasivă, subterfugiile perturbă echilibrul în această lume şi 
anticipează o criză morală. Paraschiv „lăsase pe alții să deshame şi să dea jos 
uneltele, iar el întinsese pe prispă o haină veche şi se culcase pe ea gemând”. Nilă 
„după ce se aruncase într-un pat începu să geamă... ca și când ar fi fost bolnav”. 
Achim, la rândul său „se furişase în grajdul cailor, se trântise în iesle”. Nu fac 
excepţie nici fetele care „plecaseră repede la gârlă să se scalde”. 

Copiii, fără excepţie, prin atitudinea lor pasivă devin factori perturbatori în 
această lume în care fiecare îşi are rostul său. 

Şi mai uimitoare este, însă, imaginea lui Moromete „rămas singur în 
mijlocul bătăturii”. Ipostaza nu are caracter anticipativ, ci ilustrează situaţia de 
fapt a personajului pe care nu o conştientizează deocamdată, fiind prea sigur de 
autoritatea pe care o deţine în cadrul familiei. În măsura în care va începe să 
înțeleagă realitatea, vor începe şi eforturile lui supraomeneşti de a păstra 
coeziunea grupului în pofida realităţii. 

Sintetizând aceste elemente, cititorul are imaginea unei lumi grav afectată, 
care se îndepărtează încetul cu încetul de rosturile fireşti, cu consecinţe dramatice. 
Trăind cu iluzia timpului răbdător, satul tradiţional, clasa ţărănească, un întreg 
univers evoluează sub semnul crizei morale, devenită mai târziu criză de identitate 
cu deznodământ tragic. 

Rolul incipitului este, în concluzie, unul complex: introduce tema, fixează în 
funcţie de aceasta structura compoziţională, perspectiva narativă şi sugerează 
evoluţia firului epic. 

Finalul este definit în mod obişnuit ca secvenţa ultimă a unui text. Cel 
puţin în cazul operelor cu caracter realist, acesta presupune o încheiere firească 
prin rezolvarea tuturor conflictelor. În acelaşi timp, cititorul are ocazia, în funcţie 
de soluţia pe care o propune autorul, să-şi definească propriul punct de vedere. 

În primul volum din romanul Moromeţii, de Marin Preda, finalul reia 
aceeaşi metaforă a timpului, dar într-o altă perspectivă, în deplin acord cu 
desfăşurarea evenimentelor: „timpul nu mai avea răbdare”. De altfel, simpla 
rememorare a faptelor din ultimul capitol este sugestivă. Paraschiv şi Nilă fug la 

Bucureşti cu caii. Moromete, chiar dacă nu reacţionează violent, percepe 
gravitatea situaţiei, îşi face socoteala datoriilor şi vinde o bună parte de pământ lui 
Tudor Bălosu. Rezolvă pe moment problemele, dar e convins că aceasta este doar 
o amânare: „din nou rata la bancă, din nou fonciirea, din nou Niculaie”. 
Conştientizarea eşecului modifică dramatic felul de a fi, „Lupta pentru apărarea 
vechilor lui bucurii se sfârşea.” Prima consecință, previzibilă, este ieşirea din 
prim-plan prin retragerea în sine. Moromete ,„ nu mai fu văzut”, „nu mai fu auzit” 
(„răspunzând”, „povestind”). Procesul acesta se suprapune simbolic peste acela al 
ruinării iremediabile a gospodăriei. Semnele prăbuşirii unei lumi ajung, deci, să se 
înlănţuie cu o viteză ameţitoare. 

În plan epic însă, această derulare rapidă a evenimentelor nu contribuie la 
„închiderea” universului ficțional. Se năruie o lume, dar cititorul nu află nici cum 
se va finaliza acest proces, nici cu ce consecinţe. Este evident faptul că autorul are 
în intenţie să continue romanul (o şi declarase de altfel). Concluzia nu poate fi, în 
aceste condiţii, decât una. Nu numai lumea prezentată în roman stă sub semnul 
timpului care îşi pierde răbdarea, ci, deopotrivă, însuşi autorul și cititorul. 

Aşadar, prin prisma incipitului şi a finalului, romanul lui Marin Preda se 
încadrează în formula consacrată a romanului realist. Oferă datele esenţiale pentru 
o construcție epică, realizează simetria compoziţională, familiarizează pe cititor cu 
aspecte esenţiale ce vor fi urmărite pe parcursul operei. Pe de altă parte, o serie de 
elemente din final au un evident caracter anticipativ pentru o viitoare creaţie, cu a 
cărei problematică cititorul atent începe deja să se familiarizeze. (C. B.) 


Morome fii de Marin Preda — modalitățile de caracterizare 
a personajului 


Apariţia, în 1955, a romanului Moromeţii de Marin Preda, a constituit o 
surpriză mai ales că, în epocă, tradiţia romanului de inspiraţie rurală era considerată 
definitiv încheiată după apariţia capodoperelor lui Liviu Rebreanu, Jon și Răscoala. 
Exegeţii au remarcat încă de la început construcția epică desăvârşită şi originalitatea 
personajului principal, diferit ca psihologie de tiparele consacrate în epoca 
interbelică și cu totul aparte în comparaţie cu penibilele schematizări ale perioadei 
postbelice, un personaj derutant şi surprinzător în toate manifestările sale. 
Exclamaţia entuziastă a profesorului lui Preda, „lată țăranul român cu psihologia 
lui!”, trebuie privită, însă, cu circumspecţie. Moromete este „țăranul român” al 
epocii sale, cu trăsături care individualizează această clasă, dar în bună măsură 
determinat de o serie de realităţi sociale și istorice, deci mai greu de conceput, de 
exemplu, în ambianța satului românesc evocată de Liviu Rebreanu. pa 

Având drept temă principală confruntarea inegală şi dureroasă a individului 
cu istoria, romanul Moromeţii se încadrează în rândul creaţiilor de tip obiectiv ale 
căror particularităţi principale sunt naraţiunea la persoana a III-a, din perspectiva 
autorului omniscient, o dezvoltare de tip linear care fixează o cronologie precisă a 

faptelor, simetria compoziţională (scriitorul plasează începutul şi sfârşitul 
primului roman sub semnul metaforei timpului). Există, însă, şi numeroase 
deosebiri faţă de proza predecesorilor. Marin Preda nuanţează perspectiva asupra 
realităţilor prezentate, o nuanţare impusă de fenomene sociale ŞI politice în faţa 
cărora omul tradiţional nu mai poate rămâne indiferent, aşa cum se întâmplă în 
romanul Jon, de Liviu Rebreanu, de exemplu. Universul evocat aici este unul 
închis, suficient sieşi, guvernat de legi imposibil de eludat. Intervenţia din afară 
provoacă cel mult drame individuale, ca în cazul învățătorului Zaharia Herdelea, 
pe când în Moromeţii stabilitatea acestei lumi începe sa fie grav afectată. 

În planul perspectivei narative o primă consecință ar fi limitarea omniscienţei, 
observată de Mircea Zaciu: „obiectivitatea se construieşte mai puţin pe certitudinile 
pe care le provoacă atitudinea omniscientă a autorului-narator, ci, mai ales, prin 
limitarea omniscienţei, pe care o produce solidarizarea cu unul din personajele 
operei. Cu alte cuvinte, spre deosebire de opera lui Rebreanu, în care romancierul 
nu este în lumea pe care o descrie, ci în spatele acestei lumi... perspectiva 
auctorială se limitează la un personaj...” Acest procedeu accentuează logica 
personajului, raporturile sale cu o realitate din ce în ce mai greu de descifrat. 

Pe parcursul romanului se conturează două planuri narative principale în 
strânsă legătură. Pe de-o parte autorul urmăreşte aspecte din viaţa familiei 
Moromeţilor, surprinsă într-un moment de criză care se adânceşte progresiv, pe de 
altă parte sunt prezentate momente semnificative ale satului românesc într-o etapă 
de evoluţie care marchează procesul de disoluţie a acestuia. Este, în esenţă, 
oglindirea unui microcosm într-un macrocosm, în măsură să accentueze unitatea 
operei. Liantul este, incontestabil, personajul principal considerat, în mod 
simbolic, „cel din urmă țăran”. 

Metafora timpului influenţează construcţia epică. Începutul stă sub semnul 
timpului aparent tolerant: „În Câmpia Dunării, cu câţiva ani înaintea celui de-al 
doilea război mondial, se pare că timpul era foarte răbdător cu oamenii; viaţa se 
scurgea aici fără conflicte mari”. 

În consecință, evenimentele din prima parte a romanului se succed într-un 
ritm lent, dar în subtext se remarcă o acumulare gradată de tensiune, din fapte şi 
întâmplări aparent banale și disparate care sugerează faptul că satul se află în 
pragul unor evenimente excepţionale. Un rol important în acest sens îl are 
alternarea planurilor narative, Consecința este o evoluţie din ce în ce mai rapidă, 
mai încordată a firului epic, în măsură să justifice observaţia din finalul volumului 
că „Timpul nu mai avea răbdare”. 

Într-o conferință intitulată Despre rănile nevindecate (vol. 7 Conferinţe 
despre situaţia de a _fi), Horia Roman Patapievici schițează un portret moral al 
ţăranului român: „Țăranul este anistoric, jumătate din an lucrează cu greu câmpul, 
iar cealaltă jumătate duce o viaţă preponderent contemplativă, ignoră tehnologia şi 
nu cunoaște decât meşteșugurile de casă, practică economia de troc, ignoră 


politica și trăieşte cu natura într-o armonie pe care o mai cunosc astăzi numai 
popoarele primitive.” 

Perspectiva pe care o presupune aici autorul este una atemporală, în afara 
unei istorii concrete care, prin manifestările ei extreme, uneori aberante ar putea 
să altereze, deopotrivă, alcătuirea sufletească şi destinul truditorului pământului. 
Spiritul conservator, raportarea la o tradiţie cu norme validate de timp reprezintă, 
în esenţă, şansa supravieţuirii omului tradiţional în colectivitatea din care face 
parte. Pentru perioada de timp cuprinsă în primul volum şi, mai ales, în cel de-al 
doilea, nu se mai pune problema detaşării de istorie. Direct sau indirect, brutal sau 
numai insinuant, aceasta pătrunde în ambianța satului și impune schimbări cu 
consecinţe tragice, iar exemplul cel mai sugestiv este acela al lui Ilie Moromete. 

Schimbările pe care le presupune istoria influenţează cele două entităţi 
esenţiale, în funcţie de care se defineşte personajul, familia şi lumea satului, cu 
mentalitatea specifică, fără ca între acestea să existe o delimitare netă. 
Dimpotrivă, ambele generează tensiuni, situaţii conflictuale care afectează 
echilibrul aparent imperturbabil al eroului. Moromete este, incontestabil, un 
exponent al clasei sale şi ca mentalitate, şi ca mod de manifestare. Dincolo de 
aceasta, însă, el se detaşează, se individualizează prin felul surprinzător de a privi 
oamenii şi de a reacţiona în faţa evenimentelor, fapt care îi conferă un statut aparte 
în cadrul satului. Filosofia sa de viaţă se defineşte în funcţie de pământ. 
Dobândindu-l, are revelaţia faptului că viaţa sa s-ar putea schimba, că poate trăi şi 
altfel, detaşat de problemele curente: „Când, după război, Moromete deveni pro- 
prietar, el trăi atât de deplin bucuria de a fi scăpat de moșier, încât nu băgă de 
seamă, sau mai bine zis nu vroi să bage de seamă în ce măsură era el liber faţă de 
loturile pe care le stăpânea”. 

Acelaşi pământ va deveni, însă, şi sursa inepuizabilă a problemelor sale care 
îi vor marca în chip decisiv existenţa. Câtă vreme timpul se dovedeşte îngăduitor, 
personajul reuşeşte să eludeze pericolele, iar lumea, prin prisma libertăţii pe care 
şi-o asumă devine un permanent spectacol, în cadrul căruia are un rol privilegiat. 
Când timpul îşi pierde răbdarea, Moromete îi percepe adversitatea şi se retrage 
încetul cu încetul din scenă, astfel încât, în volumul al doilea, rolul lui este tot mai 
lipsit de importanţă. | 

În ipostaza iniţială, Moromete se manifestă ca un conducător autoritar şi 
intransigent al familiei. Spiritul său conservator poate să apară surprinzător pentru 
un om care dovedeşte o superioară înţelegere a vieţii. Cunoscuta scenă a cinei din 
familia Moromeţilor este edificatoare în această privință. Masa, după ani şi ani, a 
devenit prea mică: membrii familiei, cu excepţia tatălui, stau înghesuiți, iar 
mezinul Niculaie nici măcar nu are un scaun al lui. Singur, Moromete decide, 
porunceşte şi nu consideră necesar niciun moment să-şi justifice atitudinea. 
Reacţiile lui, imprevizibile pentru ceilalți, provoacă iritare şi adâncesc ase pi 
Deşi nu o spune explicit, singurul lucru care îl interesează pe Moromete este 
asigure coeziunea familiei. Cu siguranţă personajul simte că această Ma 
ameninţată atât din interior, cât şi din exterior. Copiii provin din pier x e 
pământul, singura avere, este insuficient, iar fiecare se simte oe aliate 
pândeşte „fonciirea”, iar Guica, sora vitregă a lui Ilie, accentueaz 


dintre tată şi fiii mai mari. 

Moromete concepe, aşadar, familia în spirit tradiţional, unitară şi solidară, o 
familie în cadrul căreia fiecare are un rol bine stabilit. Coeziunea internă îi ajută 
pe oameni să depăşească greutăţile, iar personajului principal îi dă senzaţia de 
siguranţă. Orice lucru nou este resimţit ca o posibilă ameninţare, iar Moromete 
are, lucru foarte rar, momente de derută. Sugestivă, în acest sens, este scena de la 
şcoală, când Niculaie ia premiul întâi. Pe drumul spre casă băiatul are un acces de 
friguri care adânceşte deruta tatălui: „,...vorbea singur şi ca niciodată făcea paşi 
largi şi repezi. Ce era cu Niculaie ăsta? De unde mai răsărise şi el cu povestea asta 
a lui cu şcoala? și ce vroia la urma urmei?” 

Evident, şcoala nu-şi găseşte locul în universul său, dar mai târziu acceptă 
cu greutate să-i înlesnească lui Niculaie plecarea la învăţătură, lucru care va fi 
definitiv acceptat pentru că, în finalul primului volum, problema continuă să-l 
preocupe: „„... din nou rata la bancă, din nou fonciirea, din nou Niculaie”. Este 
încă un semn al ieșirii din mentalitatea tradiţională, al unei deschideri care 
probează, faptul că Moromete are o înţelegere superioară a lucrurilor. Cel puţin 
atâta timp cât acestea au o logică, pentru că tot ceea ce se refuză puterii sale de 
înţelegere, deloc de neglijat, provoacă derută. În primul volum, exemple 
edificatoare în acest sens sunt cele două călătorii, la munte, cu Tudor Bălosu şi 
apoi cu Niculaie pentru a vinde cereale. Scopul este precis, acela de a câştiga bani 
pentru a-şi plăti datoriile. Dar de fiecare dată câştigul nu este cel scontat, fapt care 
provoacă mânia fraţilor mai mari, convinşi că tatăl îşi bate joc de ei, mai ales că 
Bălosu obținuse mai mult. E evident aici faptul că Moromete nu poate depăşi 
modul tradițional de a gândi, nu poate să abdice de la normele omeniei pentru că 
banul nu constituie o valoare în sine, ci doar un mijloc de a rezolva nişte 
probleme, e drept destul de complicate. Din această experienţă personajul îşi 
găseşte o compensație în plan moral pentru că povesteşte nişte întâmplări pline de 
fabulos, pe când din perspectiva fiului mai mic, aceeaşi călătorie este lipsită de 
farmec. La aceasta se adaugă şi gustul pentru spectacol, sugestivă în acest sens 
fiind discuţia cu Jupuitul, perceptorul venit să încaseze „fonciirea”. În faţa acestui 
personaj joacă o adevărată comedie, care îl aduce pe agentul fiscal în pragul 
disperării şi îl face să se simtă foarte fericit când, cu mare greutate, obține o sumă 
mult mai mică decât cea pretinsă iniţial. De altfel, deşi nu s-ar părea, nimic din 
felul de a fi al personajului nu stă sub semnul improvizaţiei. Spre exemplu, 
hotărârea de a tăia salcâmul, care îi pare lui Nilă nechibzuită, este luată după o 
îndelungă chibzuinţă şi numeroase ezitări, doar atunci când are convingerea că 
altă soluţie este exclusă. 

Drama personajului principal este generată de confruntarea tot mai brutală 
cu istoria. Într-o lume care se schimbă vizibil, Moromete rămâne credincios 
vechilor valori, fapt cu repercusiuni grave, ireversibile. În hotărârea lui Achim de 
a pleca la Bucureşti intuieşte un pericol pe care, însă, nu-l poate evita. Nici când 
ceilalți doi, Paraschiv şi Nilă fug la rândul lor, nu înţelege că s-a produs 
ireparabilul şi crede, în continuare, că va putea reface unitatea familiei, fără să 
înţeleagă că băieţii se conduc după alte norme, concep viaţa în alt fel. Izolarea în 

care se cufundă la sfârşitul primului volum este doar o soluţie provizorie, dar care 
prevesteşte, în fond, impasul tragic de mai târziu. Într-o lume „pe dos”, cum este 
cea de după al doilea război, Moromete nu mai are nicio şansă de a reveni în prim 
plan. Işi dă seama că se întâmplă ceva grav şi caută zadarnic să înţeleagă, 
hărţuindu-l pe Niculaie cu tot felul de întrebări. Percepe absurditatea „noii religii”, 
protestează, dar nu este capabil să facă mai mult, pentru că lumea în care trăieşte 
acum este iraţională. Sugestivă pentru degradarea satului tradiţional este cea de-a 
doua scena a secerişului, din ultima parte a operei. Tot ce se întâmplă, amestec de 
tragic şi grotesc, de improvizație şi arbitrar conduce la ideea că satul îşi pierde 
încetul cu încetul identitatea, condamnat, iremediabil, la dispariţie. Destinul lui 
Moromete nu este diferit de al colectivităţi. 

Dacă imaginea sa, din prima parte a romanului se regăseşte în schiţa de 
portret realizată de Horia Roman Patapievici, drama începe atunci când ţăranul 
încetează să mai fie, împotriva voinţei sale, „anistoric”, pentru că istoria alterează 
iremediabil existenţa în plan social şi filosofic de viaţă. 

Caracterizarea personajului se realizează atât în mod direct, cât şi în mod 
indirect, pentru a evidenția complexitatea acestuia. Autorul punctează adesea 
atitudini, gesturi, trăsături în măsură să-l individualizeze. Autoritatea 
incontestabilă în cadrul familiei, ca și stăpânirea de sine sunt sugerate de 
fermitatea tonului: 

„~ De ce să mâncăm câinele, fă, proasto?, întrebă Moromete liniştit şi încet. 
Apoi, tot liniştit, spuse mai departe şi la fel de încet.” 

„Moromete vorbise până acum încet și liniştit.” 

„= Ce e, mă, cu voi, întrebă Moromete cu glasul dinainte încet şi liniştit.” 

Din perspectiva altor personaje se accentuează caracterul „sucit” al 
personajului. Țăranii adunaţi în poiana fierăriei lui Iocan sunt fascinaţi de 
spectacolul pe care îl realizează din lectura ziarului: „Adunările cele mai 
zgomotoase aveau loc pe poiana fierăriei, dar dacă de la ele lipseau Moromete şi 
Cocoşilă, nu erau prea reuşite ”. 

Între mijloacele de caracterizare indirectă, un rol important îl au, printre 
altele, limbajul şi comportamentul. Limbajul este, prin excelenţă, ironic şi aluziv, 
semn de inteligenţă incontestabilă. Când Duţulache, câinele familiei, fură brânza 
spre disperarea Catrinei, Moromete are o reacţie care îi aiureşte pe cel din jur: 
„Dă-i apă, zise Moromete liniştit.” | 

Ironia sa este atât de subtilă, încât Jupuitul sau Tudor Bălosu îşi dau seama 
mult mai târziu de sensul cuvintelor: „Fără să-şi dea seama dacă se înşeală sau nu, 
vecinul lui Moromete avu pentru întâia oară bănuiala că Moromete se gândeşte la 
el, la Bălosu, cum s-ar gândi Bălosu la nimic, adică aşa, ca şi cum Bălosu nici n-ar 
fi”. i 

De altfel, pentru personaj, ascuţimea minţii este probată mai ales prin pa 
de a vorbi. Pentru aceasta îl apreciază, de exemplu, Cocoşilă. Țăranii ară a 
lectura ziarului nu pentru a se informa, ci pentru că cei doi, prin modul cum 
răstălmăcesc ştirile, realizează un adevărat spectacol. 

Felul de a vorbi se armonizează cu comportamentul care pune în evidenţă, 
din nou, detaşarea ironică şi inteligenţa. Atitudinea faţă de familie, faţă de ceilalţi 
este un reflex al modului de a concepe viaţa, al remarcabilei bogății sufleteşti. 
(C.B.) 


Viziunea asupra istorici în Jon de Liviu Rebreanu şi Moromeţii 
de Marin Preda 


Implicit sau explicit, ca tema principală sau secundară, istoria apare cu o 
frecvenţă semnificativă în creaţiile literare. Interesul pentru o perioadă sau alta 
este determinat de evenimente, procese sociale sau politice şi, nu în ultimul rând, 
de personalități. În consecință, împrejurarea istorică poate deveni interesantă 
pentru artişti, atât prin spectaculosul (de obicei aparent) al faptelor, cât, mai ales, 
pentru implicaţiile, consecinţele în planul existenței individului sau al 
colectivităţi. Pentru prima categorie sunt sugestive operele unor scriitori precum 
Walter Scott, Victor Hugo, Balzac, Sienkiewicz, Sadoveanu şi atâţia alţii. 

De partea cealaltă, în prim plan nu se află atât evenimentul, cât modul şi 
măsura în care influenţează destinele. Cel mai potrivit exemplu în acest sens este 
constituit de schimbările dramatice care se petrec în spaţiul românesc după Al 
Doilea Război Mondial, odată cu impunerea brutală a ideologiei şi relaţiilor de tip 
socialist. De altfel, pentru a putea evalua în mod corect toate implicaţiile, nu 
trebuie uitat că într-un timp relativ scurt, dar în strânsă legătură, se produc două 
cataclisme ale istoriei, primul fiind, evident, războiul. Urmările, consecinţele lor, 
vor schimba, uneori drastic, imaginea unei lumi. 

Cele două creaţii în discuţie — Jon, de Liviu Rebreanu şi Moromeţii, de 
Marin Preda — sunt opere de factură realistă. Pledează, în acest sens, observaţia 
lucidă asupra unei lumi prezentate în datele ei fundamentale, din perspectivă 
obiectivă. Naratorul este, de fiecare dată, omniscient şi omniprezent, iar în 
construcţia personajelor este evidentă preferința pentru tipuri reprezentative, în 
raport cu mediul şi cu etapa istorică. Omniscienţa se manifestă, însă, în forme 
diferite. În romanul lui Liviu Rebreanu, aceasta este deplină şi scriitorul 
stăpâneşte în totalitate universul prezentat, fără să se implice afectiv. 

În ceea ce priveşte creaţia lui Marin Preda, critica observă o limitare a 
acesteia, cu consecinţe în planul perspectivei narative, mai precis „solidarizarea cu 
unul din personajele operei. Cu alte cuvinte, spre deosebire de opera lui Rebreanu, 
în care romancierul nu este în lumea pe care o descrie, ci în spatele acestei lumi, 
în «Moromeţii» perspectiva auctorială se limitează la personaj” (Mircea Zaciu). 

Titlul fiecărei creaţii este sugestiv şi cu valenţe anticipative. În cazul 
autorului ardelean, Jon este un nume dintre cele mai răspândite în spaţiul 
românesc şi sugerează, înainte de toate, ideea de destin individual, un anonim într- 
o lume în care colectivitatea îşi impune legile fundamentale. Aceeaşi preocupare 
de individualizare apare evidentă și în comparaţie cu titlurile celorlalte 

capodopere rebreniene, Răscoala şi Pădurea Spânzuraţilor care, în chip 
firesc, anticipează un destin colectiv, în etape istorice sugestive. Titlurile celor 
două părţi ale romanului în discuţie, Glasul pământului şi Glasul iubirii 
pun în evidenţă cele două drame ale personajului, deci şi evoluţia lui în plan epic. 

Cât priveşte romanul lui Marin Preda, pluralul Moromeţii avertizează că 
va fi prezentată imaginea unei familii şi, prin intermediul acesteia, drama unei 
întregi colectivităţi într-un moment semnificativ. 

Simetria compoziţională este, de asemenea, o particularitate a ambelor 
creaţii, un rol important în acest sens jucându-l tehnica incipitului şi a finalului. În 
Ion, cele două „puncte strategice” au în prim-plan motivul drumului şi motivul 
horei. În incipit, drumul este cel care mediază trecerea de la realitate în spaţiul 
ficţiunii, pentru ca, în final, să fie urmărit în sens invers. În ambele momente hora 
evidenţiază pulsaţia vieţii, reflex al dimensiunii dionisiace a spiritului românesc, 
potrivit concepţiei lui Mihai Ralea. 

Incipitul şi finalul în Moromeţii îşi dezvăluie semnificaţiile prin raportare la 
metafora timpului, răbdător la început (simpla iluzie), dar care îşi pierde răbdarea 
în final, intră într-o perioadă acută. Dacă la Rebreanu finalul închide universul 
ficțional, în buna tradiţie a prozei realiste, la Preda îl închide şi îl deschide în 
egală măsură. Cititorul rămâne cu imaginea unei lumi, dar și cu un vălmăşag de 
sugestii (ruinarea continuă a gospodăriei ţărăneşti, iminenţa războiului) care 
anticipează prin gravitatea şi implicaţiile lor o posibilă continuare. 

Referitor la cele două romane menţionate, o observaţie importantă este 
aceea că acţiunile lor se desfăşoară la distanţă de doar câteva decenii. Mediul 
social prezentat este acelaşi, cel țărănesc, dar, dincolo de etapa istorică, la fel de 
importantă este şi diferenţierea în plan geografic. Acţiunea din Jon este plasată în 
Transilvania, într-o zonă pe care cititorul o resimte imediat ca familiară prin 
aglomerarea reperelor geografice: Someşul, Clujul, Cârlibaba, Armadia. De 
cealaltă parte, satul Moromeţilor, Siliştea Gumeşti este mai vag situat în Câmpia 
Dunării. Acestea sunt, cu siguranță, repere semnificative şi sugestive pentru 
destinul personajelor. 

Mult mai importantă este, însă, o altă diferenţă. Satul Pripas este „pitit într-o 
scrântitură de coline”, iar prin această situare îşi atrage imediat caracterizarea de 
arie izolată şi conservatoare (mentalitate, tradiţii, principii de viaţă). In opoziţie, 
zona de câmpie simbolizează, în egală măsură, deschiderea către şi dinspre lume. 
Ca o concluzie, viziunea asupra istoriei e posibilă doar prin însumarea tuturor 
acestor elemente definitorii. 

Chiar dacă distanţa în timp între cele două romane este minimă, istoria se 
manifestă în mod fundamental diferit. Țăranul din Jon trăieşte într-o durată mitică, 
generatoare a unui anume tip de comportament şi a unei mentalități specifice: 
„Țăranul este anistoric, jumătate de an lucrează din greu câmpul, iar cealaltă 
jumătate duce o viaţă preponderent contemplativă, ignoră tehnologia şi nu cunoaşte 
decât meşteşugurile de casă, practică economia de troc, ignoră politica şi trăiește cu 
natura intr-o armonie pe care o mai cunosc azi numai popoarele primitive g pr 
asemenea, „...tipul anistoric și imobil al ţăranului trăia într-un timp nemişcat de la 

începuturile istoriei sale” (H. R. Patapievici, Discernământul modernizării). 

Recunoaştem aici, în datele fundamentale, imaginea „Pripasului pitit într-o 
scrântitură de coline” (desigur „scrântitură” şi „coline” ale istoriei). Prin 
apropiere, semnele civilizaţiei sunt evidente. Aici, însă, timpul pare încremenit. 
Regulile care guvernează sunt cele ale colectivităţii, mai ales cele morale. 
Destinul individului este strâns legat de respectarea acestora. Ion nu poate trăi 
decât în universul satului natal, aproape de pământul pe care îl iubeşte cu o 
pasiune sălbatică. Are calităţi intelectuale recunoscute, ar fi putut să meargă la 
învăţătură în oraş, să acceadă la un alt statut. Renunţă pentru că dincolo de lumea 
cunoscută nu se poate adapta. Nimic din afară nu-i modifică felul de a fi sau de a 
gândi, chiar dacă, uneori, impactul cu autorităţile este dur. Mult mai mult îl 
afectează, însă, dojana preotului Belciug pentru că îl pune într-o lumină 
nefavorabilă în faţa satului. Ideea de destin al individului este în concordanţă cu 
concepţia de viaţă a comunităţilor tradiţionale. Legile şi interesele acesteia sunt 
esenţiale, reglează raporturile în cadrul grupului, păstrează echilibrul moral şi, 
deci, şansa de a trece peste toate problemele vieţii, de a supravieţui. Abaterile, de 
orice fel, devin o ameninţare la adresa stabilităţii acestei lumi şi, în consecință, 
individul îşi asumă riscuri grave. Ion va plăti cu viaţa ignorarea legilor nescrise 
pentru că doar aşa, prin eliminarea celui vinovat, viaţa poate să-şi urmeze cursul 
(semnul refacerii echilibrului este hora de la sfârşitul romanului: acelaşi obicei, 
aceeaşi atmosferă, aceleaşi reacţii). Aici timpul nu este nici răbdător, nici 
nerăbdător cu oamenii pentru că suntem într-o durată mitică, nu profană. 

În Morome fii, dimpotrivă, semnele (capcanele, meandrele) istoriei nu mai 
pot fi ignorate pentru că, deopotrivă, individul şi colectivitatea sunt atrase în 
vârtejul acesteia. Drama familiei ţărăneşti este, în esenţă, generată de impactul cu 
istoria. În lumea satului se produc nenumărate schimbări în faţa cărora individul 
reacţionează diferit. Unii înţeleg esenţa mecanismului şi se comportă ca atare. 
Tudor Bălosu este exemplul cel mai potrivit, este insul care capitalizează orice şi 
cu orice preţ: ştie că banul devine valoarea absolută. Pentru toţi ceilalţi, indiferent 
de percepţia asupra fenomenului, consecinţele sunt, de obicei, dramatice. Băieţii 
mai mari intuiesc schimbările, au impresia că plecând la Bucureşti viaţa lor se 
poate schimba; decizia lor nu este însă, neapărat, una raţională pentru că nu ştiu 
decât foarte vag ce urmează să facă, iar pe de altă parte este urmarea sentimentelor 
de revolta împotriva tatălui, a familiei, pe care le cultivă Guica. Destinul acestor 
personaje, aşa cum este prezentat în volumul al doilea, este edificator. 

Dar situaţia cea mai sugestivă este a lui Ilie Moromete. Nu se poate spune că 
nu percepe „semnele” istoriei, ceea ce se petrece în jur, dar le ignoră cu obstinaţie 
sau, mai mult, se detaşează ironic. Pentru el, existenţa nu poate fi concepută decât 
în datele ei fundamentale, tradiţionale. Pentru a supravieţui, pentru a face faţă 
greutăților şi amenințărilor, familia trebuie să rămână unită, solidară. Rolul de 
conducător îi revine în chip firesc, el este singurul care decide în momentele 
esențiale. Înţelege corect importanţa pământului, dar tot în chip tradiţional: acesta 
îl ajută să trăiască omeneşte, de aici imensa bucurie din momentul când este 

împroprietărit. Existența decurge în funcție de rotirea anotimpurilor, fiecare 
eveniment se desfăşoară potrivit unui adevărat ceremonial (secerişul). Sunt, toate 
acestea, virtuțile omului tradiţional, dar care îl fac vulnerabil într-o lume care se 
schimbă. Drama lui este anticipată chiar din prima pagină. După revenirea de la 
câmp, copiii dispar unul câte unul iar Moromete rămâne singur (părăsit, fără rost, 
tragic, inutil). Nu conştientizează, deocamdată, victimă a mentalităţii lui 
tradiţionale: este tatăl autoritar, cel care decide în situaţiile cruciale; evident, o 
iluzie. 

Moromete este conservator în toate privinţele. Nu percepe importanța 
banului în noile condiții, mai ales că este sursa celor mai mult dintre necazurile 
sale. E important pentru că poate să-şi plătească „fonciirea”, dar, în comparație cu 
alții, cu Tudor Bălosu, banul nu-i schimbă comportamentul şi nici mentalitatea, nu 
alterează cinstea lui financiară (episodul călătoriei la munte pentru a vinde grâul). 

Pentru omul modern, spontaneitatea, umorul sunt căi de detaşare sau de 
disimulare. Pentru personajul lui Preda rămâne doar o modalitate de a-şi afirma 
personalitatea, atitudinea specifică în faţa vieţii. Din altă perspectivă, asemenea 
situaţii ar putea fi înţelese şi ca o modalitate de a refuza realitatea. Astfel s-ar 
putea interpreta scena citirii ziarului, „banchetul” lui Moromete. Nici pe el, nici pe 
Cocoşilă, şi cu atât mai puţin pe țăranii adunaţi în poiana fierăriei lui Iocan, nu-i 
interesează informaţia ca atare. Vine dintr-o lume diferită, străină și atunci, totul 
este răstălmăcit, prilej de reacţii satirice sau chiar sarcastice. Asemenea atitudine 
denotă refuzul realităţii, reflex de autoapărare în plan moral, dar cu consecinţe 
dramatice în plan individual. Pentru că această lume impune legile şi hotărăşte 
soarta oamenilor. Respingerea compensează în plan sufletesc, dar, pe de altă parte, 
periclitează iremediabil destinele. 

Ambele opere, modul în care tratează tema în discuţie, conduc spre aceeaşi 
semnificaţie. Istoria se compune, în esenţă, dintr-un şir de experienţe care 
marchează drumul unui popor şi îl definesc în ceea ce are esenţial. (C. B.) 

III. POEZIA 


Revedere de Mihai Eminescu -— tema și viziunea despre lume 


Interpret subtil al operei eminesciene, D. Caracostea face, în legătură cu 
inventarul tematic, o observaţie pe deplin justificată: „Un fapt izbitor: obişnuit, în 
centrul poeziilor lui Eminescu stă un simbol reprezentând o tipică valoare ideală” 
(Simbolurile lui Eminescu). Creaţie pe deplin edificatoare în acest sens este 
Revedere, cu unele influenţe folclorice, dar profund originală în ansamblu, 
ilustrând capacitatea artistului de asimilare deplină a surselor de inspiraţie, într-o 
expresie artistică desăvârşită. 

Potrivit dicționarului Larousse, tema (gr. thema) reprezintă „subiectul, 
materia de dezvoltat” sau „subiectul privilegiat al unui artist, al unui scriitor, al 
unei epoci”. Mai concis, Dicţionarul universal al limbii române o 
defineşte drept „aspect fundamental al existenţei care se reflectă într-o operă 
artistică”. În sfârşit, din perspectiva Dicţionarului de termeni literari, tema 
implică un număr de situaţii reductibile la o „schemă foarte generală, care poate să 
apară în mai multe opere şi care primeşte în fiecare operă o culoare şi o 
interpretare particulară”. 

După cum se poate observa, toate definițiile accentuează asupra a două 
particularități: caracterul general şi transfigurarea artistică în planul creaţiei 
artistice. Din această perspectivă privind lucrurile, se consideră că numărul 
temelor: este relativ limitat (viața, moartea, istoria, natura, timpul, 
iubirea, condiţia omului de geniu). Evident, valoarea unei opere nu ţine, în 
primul rând, de tema cultivată, ci de modul original în care aceasta este tratată de 
către un artist sau altul. Nu este însă mai puţin adevărat că marile realizări ale 
literaturii naționale şi universale, capodoperele, tratează de obicei teme care 
implică aspecte fundamentale ale existenţei. Opera devine astfel un răspuns al 
artistului, ca individualitate creatoare, ca reprezentant al unei epoci istorice sau al 
unei orientări estetice la o problematică sau alta. 

Fără a absolutiza, este evident şi faptul că, în decursul timpului, curentele 
literare s-au individualizat şi prin preferința pentru anumite teme. Spre exemplu, 
numeroase creaţii ale clasicismului antic greco-latin surprind măreţia omului în 
lupta cu destinul potrivnic. În clasicismul francez sunt ilustrate, de asemenea, 
teme general-umane, precum lupta dintre pasiune şi datorie, pe când romanticii 
descoperă natura şi istoria. 

Strâns legat de temă este motivul (lat. motivus), elementul prin care aceasta 
se concretizează, definit de Dicţionarul de termeni literari drept „unitate 
structurală minimă, constând dintr-o situaţie tipică, având o semnificaţie şi putând 
prilejui trăiri şi experiențe exprimate într-o formă simbolică”. În domeniul 
literaturii acesta a fost preluat din muzică. Comparativ cu tema, motivele cunosc O 
diferenţiere sensibilă în funcţia de genuri, specii sau curente literare. Spre 

exemplu, motive tipic romantice, cultiv 
luna, teiul, salcâmul, 
izvorul etc. 


Preluat de asemenea din muzică, dar cultivat frecvent în creaţiile artistice 
este laitmotivul, considerat un motiv esenţial care se repetă frecvent într-o poezie 
cu scopul de a sublinia anumite semnificaţii profunde ale acesteia. 

Poemul Revedere a fost publicat în numărul din 1 octombrie 1879 al 
revistei „Convorbiri literare”. Este o creaţie în metru popular care, potrivit 
exegeților, include fragmente dintr-un text mai vechi (1875), intitulat Oliolio, 
codru [ule. 

De la început, cercetătorii au remarcat frecvent simplitatea înşelătoare a 
textului. Astfel, din punctul de vedere al lui G. Călinescu, Revedere este „poezia 
care, cu cea mai firească înfăţişare poporană cuprinde cele mai înalte idei culte. 
Codrul vorbind este un mit desăvârşit, fiindcă simbolul poetic pe care îl conţine 
(inerția, indiferenţă a speţelor) stârneşte peste tot procesul intelectual” (Opere). 
În acelaşi sens, Alain Guillermou (Geneza interioară a poeziilor lui 
Eminescu) observă „această formă voit simplă”. 

Referitor la temă, tot Alain Guillermou consideră că este una general- 
umană, „opoziţia profundă între viaţa pasageră a omului şi permanenţa naturii”. În 
acelaşi sens, D. Caracostea consideră că invocaţia retorică din finalul poeziei 
(„apostrofa”, cum o numeşte criticul) „este un prilej de a afirma contrastul dintre 
codru, mare, râuri, lună, soare şi izvoare, care cum au fost aşa rămân şi trecerea 
omului” (Arta cuvântului la Eminescu). D. Popovici în Poezia lui 
Eminescu este de părere că tema, reluată şi în alte poezii, este „carpe diem”, la 
care alţi cercetători adaugă „fortuna labilis” sau „fugit irreparabile tempus”. 

Ca structură, textul este realizat sub forma unui dialog imaginar între om 
(eul liric) şi natură (codrul), între efemer şi etern. După cum s-a observat, planul 
uman este mai concis şi interogativ, pe când planul naturii este mai dezvoltat şi 
afirmativ. Această organizare impune, în chip firesc, o serie de motive, subsumate 
fiecărui plan, dar care se dezvoltă în strânsă legătură, armonic. Astfel, planul 
uman dezvoltă motive precum lumea, femeile, om, pământ, pe când celălalt, al 
eternității, este constituit din codru, stele, marea, râuri, izvoare, soare, lună. 

Întâlnirea dintre om şi codru se realizează sub semnul curgerii implacabile a 
timpului, resimţită cu intensitate de către eul liric. Primul vers, care conţine două 
aliteraţii, fixează tonalitatea generală a textului: una profund elegiacă: „Codrule, 
codruţule, ce mai faci, drăguţule?”. Ca şi în alte creaţii eminesciene, existenţa 
umană presupune rătăcire, o nesfârşită pribegie. Sugestive în acest sens ui 
verbele la timpul perfect compus „m-am depărtat” şi „am îmblat'. În consecinţă, 
reîntoarcerea la codru, simbol al naturii veşnice, provoacă o profundă bucurie, 
sugerată de frecvenţa diminutivelor („codruţule”, „drăguţule”) sau de că 
(„codrule, codruţule”). Iluzia unei posibile comuniuni (aşa cum este opprime & 
primele trei versuri), este, însă, repede reprimată pentru că pipi sp 
desfășoară pe coordonate total diferite. E de observat, în acest sens, ri q 


ate şi în creația eminesciană sunt lacul, 
codrul, stelele, floarea albastră, dealul, 

formele verbale de persoana a doua, singular şi plural („ne-am văzut”,"ne-am 
depărtat”), la cele de persoana I singular, din finalul strofei, sugestie a 


js... 


incompatibilităţii dintre cele două planuri („m-am depărtat”, „am îmblat”). 


repetiţia adjectivului „multă”, asociat substantivelor nearticulate vreme şi lume, 
prin utilizarea perfectului compus au trecut, a adverbului când plasat, de două 
ori, la începutul versurilor. 

O atare înţelegere a rosturilor existenţei exclude reacţiile sufleteşti extreme. 
T. Vianu observa, în acest sens, „o opoziţie neantagonică între om şi natură, care 
nu provoacă poetului un sentiment al singurătăţii morale sau al teroarei” (Opere, 
vol. 3). Este aici, mai degrabă, o ilustrare a tragicului senin („o categorie 
aparte a esteticului înlăuntrul căreia românii se vor ilustra strălucit”), concept 
formulat iniţial de Pavel Bellu şi teoretizat apoi de către Paul Anghel în studiul 
Balada despre „a nu fi” din volumul Nouă arhivă sentimentală. Din 
punctul de vedere al autorului, este o atitudine care caracterizează atitudinea 
ciobanului mioritic, dar care acoperă zone întinse ale literaturii naţionale, 
începând cu Neagoe Basarab şi mitropolitul Dosoftei, şi ajungând până la 
Eminescu, Sadoveanu, Blaga etc. Tragicul ţine, evident, de esența condiţiei 
umane, pe când seninătatea implică o înţelegere superioară rosturilor existenţei. 

Dacă planul uman presupune, în prima strofă, o permanentă evoluţie în 
planul sentimentelor şi al stărilor sufleteşti, planul naturii rămâne sub semnul 
echilibrului, stabilităţii, indiferenţei. În opoziţie cu omul, existenţa codrului este 
plasată sub semnul eternității. Interjecţia „ia? şi pronumele personal „eu” 
realizează, de la început, o disociere netă. De asemenea, verbul „fac”, la prezent, 
repetat, accentuează senzaţia de mişcare eternă, egală, monotonă, care exclude 
categoric ideea unui început sau al unui sfârşit, fiind sinonim, în acest context, cu 
de totdeauna. | 

Eternitatea naturii presupune succesiunea anotimpurilor (iarna, vara), acţiuni 
previzibile, repetabile. Este o natură dinamică, plină de viaţă, prefigurată prin 
juxtapunerea verbelor de mişcare la modul gerunziu: „rupând”, „astupând”, 
„troienind”, „gonind”. Ideea esenţială în aceste versuri este aceea că natura eternă 
îşi subsumează, în chip firesc, tot ceea ce înseamnă viaţă, deci şi aspectele 
perisabile, sugerate de motive precum „crengi”, „cărări”, „cântări”. Observaţia lui 
G Călinescu din Istoria literaturii române de la origini până în 
prezent este, din această perspectivă, exactă: „Eminescu nu este, cum se zice de 
obicei, un poet al naturii, al decoraţiei vegetale, sau e departe de a fi numai atât. 
Conceptul nostru de natură (estetic) provine din întărirea elementului inert în 
paguba celui viu. Eminescu nu e€ nici măcar un descriptiv şi toate imaginile lui, 
puse laolaltă, ne dau o natură săracă. Natura lui e o entitate metafizică, 
materia în veşnică alcătuire.” (subl. ns., C. B.). Această „entitate 
dobândeşte, în concepţia eminesciană, o anume identitate. Acelaşi G. Călinescu 
observă că „prin ridicarea Dunării la valoare absolută, un element al rolului nostru 


însuşi devine mitologic.” 

Ideea este nuanţată şi de către alţi exegeţi ai operei poetului: Petru Zugun 

(M. cite — fascinația izvoarelor cuvântului) consideră că în acest 
roces de autohtonizare, ma i imi. d a i 
toroli, „în ciclul e eg ca pipe roni f EA ti lea 

PB PERS h izice, dobândind, deci, 
ea însăşi o valoare şi o importanță universală.”. Creaţie specific românească, 
doina se încadrează în durata eternă a naturii şi se asociază, în chip firesc, 
elementului uman, astfel încât „noi înseamnă nu numai codrul, elementele 
cosmosului, în general, ci şi cei care cântă doina pe care codrul o ascultă de mult 
timp, tot atât de mult ca şi de când ascultă viscolul iarna şi vede stelele scânteind 
pe lacurile lui. Deci nu numai natura, în general, şi nu numai un anumit spaţiu 
fizic sunt eterne, ci, în Revedere sunt concepute ca eterne şi o anumită creație 
spirituală — simbolizată prin doină — a unei anumite colectivităţi şi, desigur, însăşi 
acea colectivitate” (op. cit.). 

Tentantă, chiar seducătoare, ideea nu poate fi argumentată în mod 
convingător. Principalele motive din strofa a doua, iarna, viscolul, crengile, vara, 
doina, izvorul, nu fac decât să accentueze opoziția etern-efemer, aspect remarcat 
în mod constant în decursul timpului. În acest sens, Ion Negoiţescu (Poezia lui 
Eminescu), vorbeşte de „permanenţa cosmosului, ca idee, în contrast cu ritmul 
curgerii, al trecerii”, iar Dimitrie Popovici, în lucrarea amintită, afirmă: „Codrul 
este entitatea, forma fixă care depăşeşte fenomenele multiple ale vieţii prin 
abstragerea lui în atemporal”. 

În ultimele două strofe discursul liric se esenţializează, dobândeşte accente 
snomice. Din perspectiva omului, natura presupune o curgere eternă, domoală, 
egală, în afara determinărilor temporale. Elementele lexicale centrale sunt, în acest 
context, epitetul „line”, substantivul nearticulat „vreme”, asociat verbelor la 
prezent „trece” şi „vine”, adjectivului tânăr” şi verbului „întinereşti”, 
simbolizând ideea de regenerare perpetuă („tot mereu întinereşti””). 

Finalul poeziei reia, într-o formă amplă, aceeaşi idee a opoziţiei dintre 
perisabil şi etern. Codrului („noi”, pluralul majestăţii) i se adresează, deopotrivă, 
într-o impresionantă sinteză, elementele terestre şi cosmice care ţin de esenţa sa 
imuabilă: „Iar noi locului ne ţinem/ Cum am fost, aşa rămânem”. De aici senzația 
de echilibru, de linişte impresionantă. în antiteză, omul rămâne sub semnul unei 
predestinări tragice, a condiţiei de „trecător, pe pământ rătăcitor”. (C. B.) 


Luceafărul de Mihai Eminescu — Particularitățile de limbaj şi 
de expresivitate 


a creaţiei eminesciene, poemul Luceafărul 


simţirea şi rostirea marelui poet, ilustrând ceea 
aflat „în prelungirea sentimentului 


rul” şi modelul ființei). 


Considerat suprema expresie 
condensează, deopotrivă, gândirea, rea 
ce Noica numea un „model ontologic 


românesc al fiinţei” (Constantin Noica, » Luceafă 

Poemul este publicat pentru prima dată în 1883, la Viena, în Almanahul 
Societăţii Academice Social Literare „România Jună” şi are drept 
sursă un basm din folclorul românesc, Fata în grădina de aur, cules de 
Richard Kunisch. Unul dintre cercetătorii care s-au preocupat în mod special de 
manuscrisele eminesciene, D. Caracostea, identifica, pe marginea uneia dintre 
variante, o notă semnată de Eminescu prin care poetul preciza sursa poemului său 
Luceafărul: „În descrierea unui voiaj în ţările române, germanul K. (Kunisch) 
povesteşte legenda Luceafărului. Aceasta este povestea. Iar înţelesul alegoric ce 
i-am dat este că, dacă geniul nu cunoaşte nici moarte și numele lui scapă de 
simpla uitare, pe de altă parte, însă, pe pământ, nu e capabil a ferici pe cineva, nici 
capabil a fi fericit. El n-are moarte, dar n-are nici noroc”. 

Sinteză epică, lirică şi dramatică, poemul reuneşte majoritatea temelor şi 
motivelor eminesciene, în cele 98 de strofe conturând patru tablouri, într-o 
alternanță a planurilor — teluric şi astral. Cel dintâi tablou (strofele 1- 43) se 
caracterizează printr-o tonalitate solemnă şi conturează împrejurările întâlnirii 
fetei de împărat cu Luceafărul. Această primă secvenţă textuală este receptată 
critic în relaţie imediată cu ultimul tablou: „Cu obsesiva subliniere a unei unicităţi 
ce pare absolută, primul tablou creează nu atât un spaţiu estetic de poveste, cât un 
statut excepțional întâlnirii din vis a celor două personaje, comunicării — prin 
descântec şi somn — a două nivele cosmice şi ontologice necomunicante: «A fost 
odată ca-n poveşti,/ A fost ca niciodată»... «Şi era una la părinţi». Restituită 
destinului ei de chip al lutului (al materiei în veşnică trecere), Cătălina nu mai e 
încadrată, în ultimul tablou, într-un palat ce pare pustiu, în singurătatea odăii, nu 
mai e pusă în faţa imensei singurătăţi a mării; spaţiul ei e acum cel al crângurilor, 
cu «şirul lung de mândri tei», sub dulcea ploaie a mulţimii de flori argintii ce 
cad «pe creştetele-a doi copii»”. (Ioana Em. Petrescu, Eminescu și mutațiile 
poeziei româneşti). Tabloul al doilea (strofele 44-64) este proiectat în plan 
teluric şi înfăţişează într-o tonalitate ironică întâlnirea dintre Cătălin şi Cătălina. 
Cel de-al treilea tablou (strofele 65-85) este ilustrarea romantică a călătoriei 
interstelare, cu elemente de pastel cosmic, conţinând dialogul dintre Hyperion şi 
Demiurg, într-o atmosferă solemnă. Ultimul tablou (strofele 86- 98) marchează 
deplina deziluzie a lui Hyperion, iar planul teluric alternează cu cel astral. 
Percepția critică iluminează sensurile adânci ale secvenţei de text: „Unicitatea 
rămâne atributul lui Hyperion. În vidul cosmic căruia îi dă forma lumii, 
nemuritorul Hyperion se descoperă prizonier al eternului său monolog, căci 
comunicarea — ca şi iubirea — e un început de moarte, este prezenţa în noi a ceea 
ce nu suntem, a celui străin nouă, a propriei noastre nefiinţe” (loan Em. Petrescu, 
op. cit.). 

Dincolo de percepţia pur structurală a poemului, critica literară şi-a focalizat 
atenţia asupra elementelor de imaginar: „Fiecare e slobod să interpreteze cum 
doreşte pe Hyperion. Ori Pluton, ori Orfeu, ori Arhanghelul Mihail, ori Satana, el 
nu simbolizează nici o concepţie proprie cosmogonică, ci e un simplu mit. [...] 
Luceafărul — temă comună romantismului — e mintea contemplativă, apolinică, cu 

o scurtă criză dionisiacă, aspirând fericirea edenică a topirii în natură, care îi este 
refuzată prin faptul dilatării acelui epifenomen ce dă cunoaşterea mecanicii lumii, 
şi anume conştiinţa, în vreme ce Cătălina simbolizează obscuritatea instinctului 
înfrăţitor cu natura” (G. Călinescu, Luceafărul). O altă interpretare propune: 
„Ce este Hyperion? Este hyper-ion, pe deasupra mergătorul în greacă, cel ce nu 
este fixat într-o condiţie individuală, ca noi toţi, ci care trece peste destinele 
noastre — cum trec marile sensuri ale istoriei şi omului — cu natura sa generală. 
Este aşadar o natură generală, un duh, un suflet ce acum n-are nici: măcar 
generalitatea stabilă a celorlalţi aştri, ci rătăceşte ca o planetă (= stea rătăcitoare), 
în pura lui desprindere de orice” (Constantin Noica, op. cit.). 

Reflectare a lumii în conştiinţa estetică, imaginarul poetic însumează 
elementele cu ecouri profunde, cu semnificaţii adânci pentru creatorul textului. În 
Luceafărul se remarcă predispoziția specifică romanticilor la cadrul nocturn, cu 
întreaga suită a determinanţilor care s-ar putea defini printr-un termen împrumutat 
de la Bacovia, „noian de negru”: „corăbii negre”, „umbra negrului castel”, „negre 
viţele-i de păr”, „negru giulgi” (potenţial corespondent cromatic pentru „vânăt 
giulgi” din strofa a şaptesprezecea), „greul negrei veşnicii”. Pe această structură 
de imagini se suprapune suflul îngheţat al luminozităţii reci care taie „diametral” 
orizontul solitar al mării: „recile-i scântei”, „raze reci”, „farmecul luminii reci”, 
culminând cu asumarea propriului statut, etern şi glacial, din ultimul vers al 
poemului — „nemuritor şi rece”. Conturul misterios al cadrului reuneşte şi celelalte 
reprezentări specifice imaginarului romantic în general, celui eminescian în 
special: bolțile castelului, atitudinea melancolică, visul, întâlnirea în crângul 
vrăjit, sub potopul florilor de tei. sue 

Cele două întrupări ale Luceafărului, din primul tabloul, s-au bucurat d 
interpretări dintre cele mai interesante. Portretul din prima metamorfoză 
corespunde „zonei neptunice a poeziei lui Eminescu” (I. Negoiţescu, Poezia lui 
Eminescu), tânărul este înzestrat cu atributele zeului mărilor, Neptun, toiagul- 
trident şi trestiile: „Uşor el trece ca pe prag/ Pe marginea ferestrei/ Şi ţine-n mână 
un toiag/ Încununat cu trestii”. Reprezentarea cu sugestii plutonice din strofa a 
optsprezecea („lar umbra feţei străvezii/ E albă ca de ceară -/ Un mort frumos cu 
ochii vii/ Ce scânteie-n afară.”), este puternic marcată în următoarea metamorfoză, 
din strofele 30-33. Luceafărul apare acum asemeni unei zeități infernale, este 
încununat şi scăldat într-un neobişnuit soare nocturn, priveşte straniu şi 
concentrat, „ochii mari şi minunaţi/ Lucesc adânc himeric”. l 

Zborul interstelar ilustrează deopotrivă trăsătura specifică romantismului de 
a contura aventuri în spații neobişnuite, ca şi remarcabila măiestrie a poetului în 
plasticizarea ideii de parcurgere fulgerătoare a timpului şi spaţiului. G Călinescu 
raporta acest episod la întregul poem şi evidenția manifestarea atitudinii parun 
față de pământ, în opoziție cu elanul „dionisiac faţă de cosm”; forța a Ai 
desființează barierele timpului şi ale spaţiului. S-a observat, de ae B 
poetică a negării, neantul e înfățișat prin termeni negativi, prin ideea de sare ai 
i hotar”, „nici ochi”, „din goluri”, „nu e nimic . Imaginea proie 

copleşitoare, neantul se roteşte absorbindu-se în sine „de groaza propriului vid” 
(G. Călinescu, op. cit.). Mişcarea este inversă celei din Scrisoarea I, unde 
roiurile de lumi „sunt atrase în viaţă de un dor nemărginit”. (Marin Mincu 
Luceafărul. Texte comentate) 
Tabloul cuplului terestru în cadrul romantic al crângului de tei în floare este 
un element de individualizare a imaginarului eminescian, specific mai ales eroticii 
de tinereţe; există o evidentă asemănare între ultima strofă din poezia Dorina şi 
catrenul „Miroase florile-argintii/ Şi cad, o dulce ploaie/ Pe creştetele-a doi copii/ 
Cu plete lungi, bălaie”. Receptarea critică a poemului propune înţelegerea acestui 
cadru euforic în care visează Cătălin şi Cătălina ca un cadru-limită al vieţii 
terestre, de unde începe orizontul infinitului, al mării. (Marin Mincu, op. cit.) 
Luceafărul este poemul-sinteză a eminescianismului prin imaginar şi 
procedee artistice. Dintre figurile de construcţie, repetiţia este utilizată într-o 
multitudine de forme (în manifestarea ei sintactică). Reluate la început de vers, 
sub forma anaforei, cuvintele care deschid poemul au căpătat efect incantatoriu: 
„A fost odată ca-n poveşti/ A fost ca niciodată”... Un maxim efect muzical și de 
semnificație generează paralelismele sintactice de tipul epanadiplozei: „Un cer de 
stele dedesupt/ Deasupra-i cer de stele”, „Din haos, Doamne, - am apărut/ Şi m-aş 
întoarce-n haos/ Şi din repaos m-am născut/ mi-e sete de repaos.”, „Când valuri 
află un mormânt/ Răsar în urmă valuri.”, „Un soare de s-ar stinge-n cer/ S- 
aprinde iarăşi soare”. Nu este întâmplătoare prezența acestui tip de repetiţie în 
tabloul al treilea, cel al zborului interstelar, în care vocea lui Hyperion şi respectiv 
a Demiurgului rostesc veritabile discursuri de factură gnomică; astfel se 
potențează ideile exprimate, iar replicile capătă caracter retoric. Absolut 
interesantă este repetiţia de tip chiasm, „formă de simetrie sintactică pe care 
Eminescu a valorificat-o mult; ea se bazează pe repetarea, într-un paralelism cu 
termenii inversaţi, a aceleiaşi sintagme”. (Mihaela Mancaş, Limbajul artistic 
românesc în secolul al XIX-lea) Utilizarea chiasmului are ca efect o sonoritate 
armonioasă, ca şi manifestarea unei ritmici aparte a frazei, impunând o anume 
intonaţie: „Căci toţi se nasc spre a muri/ și mor spre a se naşte”. l 
Sensul profund al poemului Luceafărul este susținut de figurile semantice 
(tropi). Epitetul, în manifestarea proprie creației eminesciene, circumscrie în sfera 
sa de semnificaţie şi alte figuri, devenind epitet metaforic, sau oximoronic. 
Epitetul individualizator din prima strofă a reținut atenția criticii literare prin 
laborioasa prelucrare de la originea sa: „Procesul de simplificare a expresiei poate 
fi urmărit încă de la începutul poeziei în calificarea eroinei. Până la urmă poetul a 
înlăturat metaforele botanice („Un ghiocel de fată”; „Un vlăstărel de fată”; „O 
dalie de fată”), zoologice („Un grangure de fată”, „O pasăre de fată”; „Un cănăraş 
de fată”) sau minerale („Un giuvaer de fată”), alegând din două i iei 
(„luminoasă” şi „frumoasă”) pe cel mai obişnuit în vorbirea curentă, pir 
„O prea frumoasă fată” (formele anterioare erau: „O luminoasă fată E „O mu 
frumoasă fată”, „Un soi frumos de fată”) (Al. Piru, Analize şi sinteze 


critice). 

Dintre epitetele metaforice se disting, prin frecvenţă în lirica eminesciană ŞI 
prin varietatea asocierii lexicale, epitetele din sfera luminozităţii, asemeni 
cunoscutei structuri „păr de aur”, din strofa a şaptesprezecea. În ansamblul 
poemului se remarcă un număr însemnat de epitete cromatice cu funcţie de 
portretizare: „negre viţele-i de păr”, „marmoreele braţe”, „palid e la faţă”, „părul 
tău bălai”. 

Un loc aparte în creația eminesciană îl ocupă epitetul „dulce”, ale cărui 
valori sunt analizate într-un studiu din volumul lui Edgar Papu, Poezia lui 
Eminescu, intitulat Concentrarea intensivă — Dulcele eminescian. În 
esenţă, acest epitet exprimă, potrivit studiului citat, dorul intens de apropiere în 
eros, în structuri cum sunt: „geana dulce”, „dulcea-al nopţii mele domn”, „Să ne 
privim nesăţios şi dulce/ Toată viaţa”; „Sub raza ochiului senin şi negrăit de 
dulce”, „o dulce ploaie”. Epitetul oximoronic din strofa a opta — „recile-i scântei”, 
defineşte Luceafărul ca aparţinând sferei celeste, având ca atribut răceala, 
puritatea şi strălucirea, în sensul ataraxiei din G/ossă. 

Comparaţia, sub o formă dezvoltată, deschide poezia, fiind prezentă în 
strofa a doua: „Şi era una la părinţi/ Şi mândră-n toate cele/ Cum e fecioara între 
sfinţi/ Şi luna între stele”; ideea unicităţii fetei de împărat capătă astfel maximă 
expresivitate. Chipul tulburător al Luceafărului în cea de a doua metamorfoză se 
individualizează prin aspectul excepţional, romantic, datorat. comparaţiei 
abstractizante din strofa a treizeci şi doua: „Dar ochii mari şi minunaţi/ Lucesc 
adânc himeric/ Ca două patimi fără saţ/ şi pline de-ntuneric”. Un alt chip 
conturează comparaţia „Cu obrăjei ca doi bujori/ De rumeni...”, care prin 
caracterul ei facil sugerează însăşi superficialitatea personajului Cătălin. 
Sentimentul de copleşitoare însingurare a eroinei este potenţat prin comparaţia 
„Zilele îmi sunt/ Pustii ca nişte stepe”. Imaginile Luceafărului în percepția 
Cătălinei au ca fundament două comparații din sfera mistică: „O, eşti frumos, cum 
numa-n vis/ Un înger (un demon) se arată”. 

Un merit recunoscut al liricii eminesciene în inovarea limbajului artistic 
românesc ţine de structura metaforei. Metafora abstractizantă „El zboară gând 
purtat de dor” amplifică ideea de parcurgere rapidă a distanțelor interstelare. 
Sugestiile senzoriale din sfera sinesteziei asociază vizualul şi tactilul în structura 
„Şi ochii mari şi grei mă dor/ Privirea ta mă arde”. Si 

Poemul întreg este construit, în spirit romantic, pe o amplă antiteză: 
„Luceafărul este, ca pluralitate de semnificaţii, o superbă meditaţie morală, o 
expoziţie dilematică, parabolă şi opţiune, un dialog în care nevoia de absolut şi 
sentimentul relativității se întrepătrund; o construcție în care, în cele din urmă, 
toate liniile converg precum în pictură într-un „punct de fugă”, nu în i liga 
ci undeva deasupra temporalului. Dar până la această limpezire, luceatăru ki E 
sus», «născutul din ape», are asemenea muritorilor, nostalgia N S 
origini. Simplificând discuția, se deosebesc la Eminescu Baai mo pE RI 
pe de o parte un impuls ascendent, tendință tradusă într-o obse A si secole pă 
astrală, de alta, o solicitare d escendentă, de la astre către «mişcâto 

singurătate», tradusă într-o mitologie neptuniană, acvatică”. (Constantin Ciopraga 
Eminescu: acest Hyperion român) Í 

Alcătuirea poemului la nivelul versificaţiei se regăseşte şi în La steaua, S- 
a dus amorul, Când amintirile. În Luceafărul cele 98 de catrene au ritmul 
dominant iambic, cu versurile 1-3 având măsura de opt silabe şi versurile 2-4, de 
câte şapte silabe (trei iambi sunt urmaţi de o silabă neaccentuată). Rimele sunt 
încrucişate, feminine la versurile pare, masculine la cele impare. „O asemenea 
alcătuire a versurilor a dat Luceafărului şi întregii sale constelații o vrajă şi un 
farmec anume [...]. Nu există formă poetică mai potrivită tonului elegiac, blând 
nostalgic, pătruns de o tristeţe fără nume şi soroc... ” (Petru Creţia, Luceafărul). 

Demersul analitic având ca obiect un poem de amploarea şi complexitatea 
Luceafărului este asemănător privirii Cătălinei îndreptate cu încredere şi 
supunere spre astrul orbitor, Strălucirea creaţiei eminesciene îşi află maxima 
intensitate în textul care ilustrează în chip desăvârşit particularitățile de limbaj şi 
expresivitate specifice Operei Poetului. (C. C.) 


Plumb de G. Bacovia 


Imaginarul poetic bacovian (concentrat în volumele: Plumb-1916, de o 
tensiune lirică extraordinară, Scântei galbene, Cu voi, Comedii în fond şi Stanje 
burgheze) impune receptării o paradigmă lirică simbolistă, construită pe o 
sensibilitate exacerbată,  sesizând corespondenţele dintre macrocosmos şi 
microcosmos, simbolul mediind cunoaşterea pe calea analogiei (căci, aşa cum 
afirma Mallarmé, „nommer un objet c'est supprimer les trois quarts de la 
jouissance du poème qui est faite de deviner peu à peu: le suggérer — voilà le 
rêve!”), determinând percepția sinestezică a realității, nevrotica viziune 
comunicată spleenului, imaginea simțurilor răvăşite, solitudine, dezolare, o 
melancolie maladivă ce anihilează ființa, o durere ontologică, deoarece, aşa cum 
aprecia N. Manolescu (Metamorfozele poeziei), „dintre poeţii români Bacovia e 
singurul care coboară în Infern. Vedeniile aduse la suprafaţă sunt, la lumina zilei, 
stranii şi tulburătoare [...]. Cântarea lui obsesivă, monotonă”. 

Lectura ca „hipotext” (în sensul lui G. Genette) propune, astfel, o acordare 
stilistică a operei poetice bacoviene la valorile lirice ale epocii (Baudelaire, 
Rimbaud, Verlaine, Laforgue, Rollinat, Rodenbach), deoarece „idealul literar al lui 
Bacovia s-a format într-o vreme când scena liricii apusene era dominată de acei 
poètes maudits, poeți care îşi resimțeau menirea ca un tragic destin şi care nu O 
dată şi-au asumat numele de decadenţi.” (T. Vianu, Scriitori români din secolul 
XX). Poetul însuși mărturisea: „Una dintre obsesiile mele a alcătuit-o simbolismul 
decadent”. Această situare estetică nu trebuie să fie una restrictivă (de altfel, N. 
Manolescu, în Despre poezie, susţinea: „Începând sub zodie simbolistă, Bacovia a 
fost repede asimilat de expresionism, de modernism, chiar de avangardismul 
interbelic. E, de aceea, un poet extrem de greu de situat, căruia i se potrivesc mal 

multe formule, fără ca vreuna să-l definească” 
dominante ale vocii lirice bacoviene, acesta a fost receptat de exegeză drept 
„poetul provinciei, al tristeţii, al solitudinii, al nevrozei, al conştiinei 
. . » +9 . . . bi 

hipersensibile” (D. Dimitriu, Bacovia du 


t pă Bacovia), creând a a-numita 
„atmosferă bacoviană”, definită prin dezolare, într-o toamnă „Cu ploi hiia cu 
arbori cangrenați”, cu „obsesia morţii şi a neantului.” (E, Lovinescu Istoria 


literaturii române contemporane). 

Poezia Plumb, structurată în două catrene, face parte din volumul omonim, 
pe care îl şi deschide, ca o sugestivă cheie de lectură, deoarece, în concentrarea ei 
maximă, tipic bacoviană (Ion Caraion, în Sfârşitul continuu, aprecia că autorul „a 
exprimat în minimum de cuvinte maximum de sugestii”), încifrează o adâncă 
imagine thanatică, definitorie pentru substratul metaforic al întregii creaţii (de 
altfel, M. Heidegger, în Originea operei de artă, afirma că „niciuna dintre creaţiile 
poetice luate separat şi nici ansamblul lor nu spune tot. Cu toate acestea, fiecare 
creaţie poetică în parte vorbeşte pornind de la întregul acelui unic Poem Şi îl 
rosteşte pe acesta de fiecare dată”). 

Titlul atrage atenţia nu doar ca realizare fonetică, dar și ca încărcătură 
stilistică. Considerând structura sonoră monosilabică a lexemului (configuraţia 
fonetică alăturând semnificativ vocalei u consoana lichidă l, nazala m şi 
bilabialele p, respectiv, b), aceasta „reproduce zgomotul unui corp greu care 
cade.” (D. Dimitriu, op. cit.) Metaforă-cheie în dimensiunea liricii bacoviene 
(„metaforă obsedantă” în sensul lui G. Vico), „plumbul”, sugerând monotonie, 
anxietate, obsesie, încătuşarea sinelui, devine nucleu semantic în textele în care 
apare („plumb de iarnă”, „zarea grea de plumb”, „pace de plumb”, „iarbă de 
plumb”, „poemă de plumb”, „vreme de plumb”), orientând tensiunea 
semnificaţiilor spre registrul tristeţii, al însingurării, al morţii: „Plumbul, un 
plumb interior, moral, ploaia, vântul configurează un climat, punctând o 
psihologie, particularizând un zbucium, cuvintele topindu-şi sensurile într-o 
durabilă impresie — sinteză” (C. Ciopraga, Personalitatea literaturii române). 

Având în vedere mărturisirea poetului — „Fiecărui sentiment îi corespunde o 
culoare. Acum în urmă m-a obsedat galbenul, culoarea deznădejdii... În plumb văd 
culoarea galbenă [...]. Plumbul ars e galben. Sufletul ars e galben [...]. Plumbul 
apasă cel mai greu pe om. Forţa lui m-a apăsat până la distrugere = metafora din 
titlu (ale cărei conotații sunt potențate prin tehnica repetiției — de trei ori în pal 
strofă, în rima primului, respectiv, a ultimului vers şi la cezura celui de-al doilea 
vers) transpune stilistic o constantă a liricii bacoviene — cromatismul. Ende 

Culoarea (fie că este vorba despre alb, negru, violet, roşu sau gal pr 
asocieri ale acestora, ca dualitatea simbolică alb-negru din Decor a a ic 
din Amurg de iarnă) reprezintă, aşadar, pentru poet, un MD ie 
adânci, reiterând corespondenţele latente ale sinelui cu pi ada n sac] 
contextul poeziei analizate, metafora plumbului e i tului Sera 
captiv propriilor spaime şi obsesii, „vecinătatea yaa i ia itor pe cele vii” (Dinu 
vidului mai cumplit decât moartea, care le invadează copleş 


Flămând, Introducere în opera lui Bacovia). 


). Recunoscând, însă, acordurile 

Debutul discursului liric, asociind verbului la imperfect „dormeau” epitetul 
adverbial „adânc”, imprimă registrului semnificaţiilor o sugestie statică, de 
încremenire spaţială şi temporală, regăsită şi în poezia Umbra: „Mă prăfuise 
timpul...”. „Sicriele de plumb” care „dormeau” sunt imagini ale devenirii 
umanului, anulate parcă în mecanica rotitoare a existenţei (imperfectul verbului 
sugerând o permanentizare a stării de angoasă, acel „sfârşit continuu” bacovian). 
De altfel, analogia somn-moarte (somnul devenind „o întoarcere la starea 
paradisiacă a creaţiei fără conştiinţă” — M. Eliade, aluzie la „increatul” barbian) 
este o constantă în lirica noastră, îmbogăţindu-şi semnificaţiile sub semnul 
transfigurării (de exemplu, la Eminescu apare „somnul, vameş vieţii”, la Blaga, 
„lauda somnului” fiind o metaforă cardinală în ordinea simbolurilor). 

Imaginea thanatică iniţială este amplificată în cel de-al doilea vers: „Şi flori 
de plumb şi funerar vestmânt”. In cadrul enumeraţiei „sicrie, flori, vestmânt”, a 
cărei sugestie este aceea de universalizare a morţii, substantivele sunt 
individualizate (în plan conotativ) prin intermediul epitetelor, a căror funcţie 
stilistică este aceea a reverberaţiei monotoniei, a angoasei ontologice. Ileana 
Oancea (Lingvistică romanică şi lingvistică generală. Interferenţe) constată la 
Bacovia trecerea de la epitetul cu funcţie pitoresc- descriptivă (propriu retoricii 
tradiționale), la cel „derealizant, vizionar şi simbolic”, ca în pictura nonfigurativă 
— astfel, epitetul metaforic „de plumb” „«egalizează» determinantele care, toate, 
alcătuiesc canalul prin care se scurg, epuizate, ultimele urme ale vitalului”. 

În cel de-al treilea vers al primului catren, de la persoana a treia („non- 
persoană” în termenii lui E. Benveniste) se trece la persoana întâi („stam”), în 
sensul interiorizării perspectivei, dinspre realitatea exterioară spre cea a sinelui. 
Apare în acest context imaginea singurătăţii cosmice a celui care contemplă 
plumbul universalizat („Stam singur în cavou...”). Solitudinea fiinţei (poetul însuşi 
mărturisind: „Cred că omul s-a născut să fie singur...”) este accentuată prin metafora 
„cavoului”, amintind de versul lui Baudelaire „Mon âme est un tombeau”, sugestia 
fiind aceea a prizonieratului uman sub incidența tragică a limitelor. 

Semnificativă este şi punctuaţia, deoarece punctele de suspensie 
„eliberează” cuvintele de conţinutul semantic propriu- zis, înveşmântându-le în 
aură de simbol, aducând sugestia inefabilului, între denotativ şi conotativ, a 
ezitării, o joncțiune mecanică a secvenţelor înregistratoare, „traducând” stilistic 
zbuciumul lăuntric şi grafic delimitarea realităţii interioare de cea exterioară. l 

Vântul, stare de zbucium a naturii antropomorfizate (apărând cu aceeaşi 
funcție și la Arghezi, în poezia Între două nopți), tulbură inerția primelor secvenţe 
lirice („Şi era vânt...”), dinspre stagnare spre mişcare haotică, dinspre preponderența 
vizualului spre sugestii auditive stridente, contrastând cu liniştea cavoului: „Şi 
scârțâiau coroanele de plumb”. Simbolismul poetic al acestui verb (element de 
recuzită bacoviană, întâlnit, de exemplu, şi în poezia In grădină: „Scârţâie toamna 
din crengi ostenite...”) accentuează dizarmoniile eului angoasat. pă 

Al doilea catren realizează, în raport cu primul, o simetrie a semnificaţiilor, 
sugerând, prin repetiţie, o rotire fără putinţă de evadare, o perfectă structură & 

închiderii şi a tăcerii. Primul vers — „Dormea întors amorul meu de plumb” — 
reactualizează sugestia morţii (amintind de poezia Încheiere, de Blaga: „De la 
basmul sângelui spus/ întoarce-ţi sufletul către perete/ şi lacrima către apus”). 
„Amorul devine, astfel, o altă categorie a golului, a sfârşitului, completând 
senzaţia extincţiei totale (regăsite, în aceeaşi tonalitate, şi în alte creaţii poetice 
bacoviene: Negru — „Carbonizat, amorul fumega...”, Amurg de toamnă — „Şi-aud 
gemând amorul meu defunct”). Moartea se înscrie, la Bacovia, „într-o atmosferă 
ternă, cenuşie”, în vreme ce „conştiinţa că între om şi neant nu există decât 
cadavrul său exasperează sentimentul de inexplicabil” (M. Petroveanu, George 
Bacovia). Obsesia neantului, prefigurată de claustrarea sinelui, de zbaterea între 
anxietate şi sentimentul kafkian al absurdului existenţial, „aplică obsesii sinuoase, 
de morb al decompoziţiei” (I. Caraion, op. cit.). 

Al treilea vers din ultima strofă reia imaginea versului simetric, cu aceleaşi 
puncte de suspensie care accentuează ideea poetică, „vântul” fiind înlocuit de un 
„frig” cosmic ce pătrunde lumea şi sufletul tulburat — „Stam singur lângă mort... şi 
era frig”. Sugestia este aceea a unei alterităţi, a scindării sinelui (ca la Rimbaud: 
„Je est un autre”), amplificate prin metafora singurătăţii ancestrale a umanului — 
„Naşterea și moartea sunt experienţe ale singurătăţii. Ne naştem singuri şi tot 
singuri murim. Trăirea morţii se transformă curând în conştiinţa morții. Vieţile 
noastre sunt o zilnică ucenicie a morţii” (O. Paz, Labirintul singurătăţii). 

Versul final absolutizează ideea de nemişcare, de cădere surdă şi grea („Şi-i 
atârnau aripile de plumb”), „un zbor invers” barbian, o prăbuşire a sinelui, 
surprinsă într-o tensiune lirică profundă: „Obsesie a teluricului, o gravitate 
colosală trage totul în jos.” (N. Manolescu, op. cit.) Imaginea poetică este aceea a 
unei escatologii interioare, căci plumbul „trage spre infern, spre imund şi 
irecuperabil, într-o continuă gravitație descendentă.” (C. Ciopraga, op. cit.) 

În ansamblul discursului liric, la nivel fonetic, atrag atenţia închiderile 
consonantice, precedate de vocale închise („vestmânt”, „vânt”), sugestia de vaiet 
prelung fiind accentuată prin prezenţa diftongilor şi a triftongilor („atârnau”, 
„dormeau”). Conotaţiile sunt potenţate, la nivel lexical, prin termeni din sfera 


semantică a morţii („sicrie”, „cavou”) și la nivel morfosintactic, prin frecvenţa 


verbelor la imperfect, în propoziţii principale coordonate („dormeau', 
„scârţâiau”); stilistic, atrag atenţia personificarea („dormeau sicriele”), epitetul 
(„adânc”), metafora („aripile de plumb”), enumeraţia (,„sicriele de plumb şi flori 
de plumb şi funerar vestmânt”), repetiţia („plumb”). Aceste sugestii sunt 
amplificate de rima masculină îmbrăţişată şi de ritmul iambic (alternând cu 
amfibrahul), în versuri a căror măsură este de zece silabe, | aa 

Textul poetic concentrează elemente definitorii pentru estetica simbolist 


(de exemplu, cromatismul, tehnica repetiţiei, folosirea simbolurilor, eii 
corespondențelor subtile între universul interior ȘI cel exterior, surprinde: 
pă aprecierea lui I. Caraion 


angoasei existențiale), astfel încât Bacovia rămâne, du ă ap ana sari 
(op. cit.), „bijutierul plumbului în istoria literaturii române , Un P 


în istoria simbolismului românesc. (M. I.) 

Lacustră de George Bacovia 


Considerat „epilogul poeziei bacoviene” (Daniel Dimitriu, Bacovia), textul 
Lacustră ilustrează, structural şi expresiv, caracteristicile simbolismului. 
Demersul poetic exploatează în această creaţie forţa de sugestie a unor motive 
simboliste — inadaptarea, refuzul realităţii dezapreabile, implicit, relaţia 
individului cu moartea (spiritului sau a materiei). 

Publicată iniţial în revista „Vieaţa nouă”, în 1903, inclusă apoi în volumul 
de debut, Plumb (1916), poezia Lacustră deschide un orizont generos de 
interpretare, pornind de la titlu. Prin raportare la sensul propriu, termenul lacustră 
denumeşte o locuinţă din perioada preistorică ridicată pe stâlpi, la suprafaţa apei. 
Utilitatea acestui tip de locuinţă consta în evitarea atacului sălbăticiunilor sau 
oamenilor ostili, iar comunicarea cu uscatul se realiza prin intermediul unui pod 
mobil, ridicat pe timpul nopţii. Sensul de adâncime al titlului trimite la ideea de 
însingurare, de izolare şi de regresie temporală, în preistorie. 

Asocierea structurală a poeziilor Plumb şi Lacustră este justificată, întrucât 
textele se dezvoltă pe două planuri, unul exterior, înregistrând dezagregarea 
naturii, respectiv un plan interior, marcat de obsesia singurătăţii, copleşit de 
spaimă, deznădăjduit. Cele două planuri intră în corespondenţă, ilustrând astfel un 
principiu simbolist cunoscut. Construcţia poeziei Lacustră se caracterizează prin 
rigoare, cele patru strofe se constituie în tot atâtea secvenţe lirice, formând o 
structură echilibrată, muzicală, prin reluarea în calitate de refren a primei strofe în 
poziţie finală, cu versul al doilea modificat semnificativ. 

Retorica simbolistă presupune construcţie pentru a pune în valoare simbolul, 
spre a reface, prin intermediul corespondenţelor, unitatea fragilă a universului. În 
plan exterior, poezia Lacustră surprinde pustiirea universală sub efectul apei, 
element devastator în lirica bacoviană. Decorul exterior este rezultatul unei 
simbioze între lumea materială şi cea proiectată de halucinație, generând o reţea 
confuză de timpuri despărțite de „un gol istoric”. Principiu fundamental al 
limbajului poetic modern, ambiguitatea adânceşte percepţia, menţine anxietatea în 
raport cu un orizont necunoscut, indeterminabil. In acest univers ostil, atins de o 
maladie incurabilă, omul bacovian este o „fiinţă solitară, captivă într-un peisaj ce 
pare sortit prăbuşirii definitive” (Ion Pop, Jocul poeziei). Universul interior stă 
sub semnul disconfortului existenţial. Copleşitoarea tristeţe simbolistă inundă eul 
din Lacustră ca efect al plânsului naturii; ploaia melancolizează, ca pretutindeni în 
poezia bacoviană, „incitând la meditaţie asupra timpului care cade picătură cu 
picătură din orologii naturale” (Cristian Livescu, Scene din viața imaginară). 

Durata apăsătoare, senzaţia de potop delirant prind contur prin adjectivul din 
structura „de-atâtea nopţi” cu care începe poezia. Prima secvenţă textuală 
configurează sugestia sonoră prin repetarea în două versuri a verbului „aud, cu 
nuanţă obsesivă. Jalea universală este resimţită acustic, „aud materia plângând ` 
În spiritul simbolismului, stările naturii se reflectă în structura interioară 
individuală, eul pasiv este subjugat de singurătate: „Sunt singur şi mă duce-un 

gând/ Spre locuinţele lacustre”. Destinația mentală 
închide un orizont acvatic nelimitat spre a oferi adăpost; în egală măsură însă, 
lacustra este simbolul recluziunii şi al regresiei temporale. O interpretare inedită a 
acestor versuri imaginează ploaia ca pe o închisoare, cu gratii vagi, lichide, din 
care evadează cul poetic (Şerban Foarţă, Afinităţi selective), evaziunea în spaţii 
îndepărtate este o aspirație proprie poeţilor simbolişti. 

O incursiune în coşmar se insinuează în a doua secvenţă poetică. Adverbul 
„parcă” şi verbul „se pare” menţin impresia de confuz, nedefinit: astfel, poezia 
este simbolistă și prin cultivarea vagului. Somnul într-un orizont lichid, conturat 
de cuvintele „ude”, „val”, „mal”, evocă un stadiu primar al evoluţiei, asemănător 
celui de dinainte de naştere. Ecoul nesiguranţei, al angoasei, este tremurul brusc 
„tresar din somn”. Metaforă a comunicării, podul se impune a fi ridicat, „tras de la 
mal”, cu intenţia evidentă a refuzului oricărui contact cu o lume potrivnică. Într-o 
posibilă „sintaxă a peisajului” bacovian, podul este „conjuncţia” (Şerban Foarţă, 
op. cit.) care conferă sens, iar absenţa sa izolează individul, transformă lacustra 
într-o insulă, iar eul capătă aspectul unui Robinson. 

Neantul spaţial, „gol istoric”, semnifică deopotrivă surparea incontrolabilă 
şi extenuarea. Golul a fost decodificat şi ca un ne-timp, printr-o apropiere de 
Eminescu — „„...vremea-ncearcă în zadar/ Din goluri a se naşte”. Se înregistrează o 
suprapunere temporală, („Pe-aceleaşi vremuri mă găsesc...”), sub impactul căreia 
eul și lumea se năruie: „Şi simt cum de atâta ploaie/ Piloții grei se prăbuşesc”. Cu 
o sensibilitate specifică nevrozelor întreţinute de ploile imaginarului simbolist, 
manifestările stihiale sunt resimţite acut. După structura care puncta necuprinsul 
nopților ploioase „de-atâtea nopţi”, senzaţia de abundență a apei atinge 
exasperarea în versul conţinând o reluare a aceluiaşi adjectiv, de astă dată cu 
forma de singular „de-atâta ploaie”. Imaginea prăbuşirii stâlpilor de susţinere 
reconstituie „imixtiuni ale conştiinţei în tenebră sau ale tenebrelor în conştiinţă” 
(Ion Caraion, Sfârşitul continuu). Căderea în neant conotează o dezarticulare a 
identităţii, o pierdere a sinelui. S-a remarcat o evidentă tendinţă a materialităţii din 
lirica bacoviană de a cădea, coborî, aluneca în jos; prăbuşirea este punctul maxim 
al acestei mişcări descendente. Un inventar al revenirii lexemului „greu” în 
versurile lui George Bacovia relevă gradul sporit de expresivitate, apreciabila sa 
încărcătură de semnificaţie („frunze grele” în Nervi de toamnă, „grele tălăngi” în 
Plouă, „tăcerea grea” în Monosilab de toamnă); aşadar, structura „piloţii grei” 
subliniază apăsarea, impasul, tensiunea resimţită de eul defensiv sub potopul 
necruţător. ` 

Rigoarea construcției poetice este remarcabilă, poezia formează o buclă, un 
posibil cerc din care nu se poate evada, un orizont închis, prin reluarea iba 
1, 3 şi 4, din prima strofă, în ultima. Nu poate fi ignorată însă modificarea versu i 
al doilea, „Tot tresărind, tot aşteptând...”, peisaj interior devastat, marcat : 
spasmul nevrotic, de nelinişte şi chinuitoare speranță. Repetarea nea Sala 
conferă strofei caracter de refren, având funcţia de spatii i o 
textului. Ca procedeu din sfera muzicalităţii, refrenul este o sursă de exp 


„Spre locuinţele lacustre” 

de factură simbolistă. Văzută altfel, „strofa din urmă n-o repetă (cu unele 
modificări) pe cea dintâi, ci e (cu unele modificări) aceeaşi strofă, ca într-o mare 
tautologie, ca într-un cerc vicios fără speranţă...” (Şerban Foarţă, op. cit. ). 

Lacustră este o poezie a obsesiei acvaticului strivitor în care suprema 
putere aparţine apei. Numeroase interpretări au evidenţiat plurivalenţa termenului; 
apa figurează irevocabilul, are caracter fatal, este „epifania urgiei timpului, 
clepsidra definitivă” (Gilbert Durand, Structurile antropologice ale 
imaginarului). Apa ostilă, apa neagră, apa tristă, conotează o amară invitaţie la 
o călătorie fără de întoarcere. Toate interpretările poeziei converg spre o maximă 
valorizare a motivului apei: „formă nedeterminată, presiune, eroziune, mediu 
incolor, forţă insinuantă, concreteţe slăbită şi, bineînţeles, ploaie, element care 
pune lumea sub semnul anonimatului, al urâtului şi al bolii” (Daniel Dimitriu, op. 
cit.). S-a evidenţiat, de asemenea, faptul că apa devine o invitaţie la moarte, la 
desăvârşirea aşa-numitului „complex al Ofeliei” (în sensul lui Gaston Bachelard, 
L'eau et les rêves). 

Structura prozodică a textului este subordonată sensului şi stă sub pecetea 
muzicalităţii simboliste. În Lacustră Bacovia propune o variantă necunoscută 
până atunci a catrenului aaab (L. Galdi, Introducere în istoria versului 
românesc), în prima şi ultima strofă; gerunziile „plouând”, „plângând”, 
„aşteptând” rimează cu substantivul „gând” ca într-un bocet, o tânguire susținută 
prin vocala închisă „â”. In catrenele interioare rimează doar versurile 2 şi 4, cu 
măsura de opt silabe, iar versurile cu măsura de nouă silabe sunt libere. Ritmul 
dominant, iambul, potenţează monotonia. 

Simbolismul bacovian se manifestă în sfera expresivităţii printr-o aparentă 
simplitate a mijloacelor. Critica literară interbelică evidenția noutatea poeziei 
Lacustră în puţinătatea, aproape absenţa metaforelor, care pun cu atât mai mult 
în valoare unicitatea acelui „gol istoric” ce dă perspectiva halucinantă a veacurilor 
(Dinu Pillat, Pe marginea unei poezii de Bacovia). Textul hiperbolizează 
însingurarea şi asociază metaforic ploaia cu plânsul materiei. Metafora „gol 
istoric” oferă o imagine plastică a spaţialităţii ca absenţă, legată de un timp — 
absenţă şi de dispariţia definitivă a fiinţei. Personificarea „materia plângând” se 
înscrie în orizontul „sfârşitului continuu”, structură folosită în analiza operei lui 
Bacovia (Ion Caraion, op. cit.) pentru a defini suferinţa iremediabilă, incurabilă; 
plânsul se relevă ca unica supapă a suportării existenţei. Inundarea materiei 
semnifică absenţa spiritualului. l 

O sursă a expresivității devin punctele de suspensie care prelungesc senzaţia 
chinuitoare, evocă sonoritatea sâcâitoare a căderii ploii. VA 

Receptarea în timp a poeziei Lacustră este dovada clară a aprecierii de 
care s-a bucurat acest text considerat „manifestul şi capodopera poeziei simboliste 
din România” (Petre Pandrea, în Adevărul literar şi artistic, DI. 699 din 
934). În Istoria literaturii române de la origini până în 


aprilie, 1 i an ale 
G. Călinescu socotea Lacustra expresia unor „Supreme condensări 


p rezen t 
teroarei de umid”. 

Prin cultivarea simbolului, a sugestiei, prin conturarea unor stări nevrotic 
de anxietate şi melancolie, prin aderenţa la principiul ambiguității, dar şi la cel p 
corespondențelor, prin căutarea muzicalității ca efect al repetiţiilor, al refrenului 
prin structură şi expresivitate, poezia Lacustră este o remarcabilă creaţie 
simbolistă. (C. C.) 


Testament de Tudor Arghezi 


| Asemenea oricărui mare creator, Arghezi nu poate fi încadrat în tiparele 
incomode ale vreunui curent literar, fiindcă întreaga sa operă, elaborată în câteva 
decenii, abordează cele mai diverse teme şi cele mai diferite specii lirice. Poetul 
pare să fie în competiţie numai cu el însuşi, căutând înţelesuri noi cuvintelor, 
descoperind o sintaxă poetică originală, jucându-se, în sensul cel mai înalt, și 
meşteşugind o poezie care avea să-l ridice, în ochii lui Şerban Cioculescu, la 
statutul de „titan al verbului” (Introducere în opera lui T. Arghezi). 

Poetul care a scris atâtea volume de versuri a avut trufia sau modestia de a 
se simţi mereu un începător: „De altfel, mă socotesc drept ceea ce şi sunt: un 
începător întârziat şi un perpetuu debutant” (Ars poeti ca). Statutul pe care şi-l 
asumă înseamnă „păstrarea vârstei, biologic ireversibilă, a copilăriei, şi, de aici, 
curiozitatea copilărească în faţa lumii, ca stimul major pentru creație” (G. I. 


` Tohăneanu şi Livius Petru Bercea — Prefață la volumul Arte poetice). Această 


condiţie, de învățăcel perpetuu, explică multitudinea artelor poetice descoperite în 
creaţia argheziană: Testament, Flori de mucigai, Cuvinte stricate, 
Inscripţia inscripţiilor, Ex libris, Cântec pe un pahar, Volumul şi 
crâmpeiul, Bade loane..., Epigraf, Inscripţie, Cuvânt etc. Cel mai 
adesea, creatorul încifrează în versuri cu caracter programatic relaţia cuvânt-poet- 
operă-cititor, fără a fi, însă, interesat de noutatea versului său, considerată de autor 
ca o condiţie intrinsecă, şi nici de situarea sa într-o anumită mişcare literară. 
Dicţionarul de termeni literari defineşte poetica drept „o lucrare 
teoretică referitoare la principiile, limitele, legile esenţiale ale artei literare în 
general, ale poeziei în special”. Pornind de la aceste date, poezia Testament care 
deschide volumul intitulat Cuvinte potrivite (1927), are virtuțile unei ars 
poetica, fiindcă autorul ei realizează o confesiune lirică despre poet şi legătura 
lui cu strămoşii şi urmașii, despre statutul cuvântului în poezie şi, mai ales, despre 


ceea ce înseamnă poezie. 
Titlul creaţiei poate fi 
acesta reprezintă un act prin care cin 


împlinite după moarte, mai cu seamă în c ea averii sale și die 
acest punct de vedere cuvântul stabileşte conştiinţa poetului în privinţ 


spirituale pe care o transmite urmaşilor: „Nu-ţi voi lăsa dropt Due e s copil 
Decât un nume adunat pe-o carte”. Nu întâmplător substantivul » aria e 
înțeles concret (avere, bogăţie) este pus în legătură cu „Carte » 


decodat în două moduri diferite: juridic vorbind, 
eva îşi exprimă dorinţele ce urmează a-l fi 
legătură cu transmiterea averii sale şi din 


167 


CE Scanned with OKEN Scanner 


< 


spirituală perenă, aşadar, mai prețioasă în fond. A doua accepție a termenului, cea 
literară, circumscrie o specie lirică bine reprezentată atât în literatura universală, 
cât şi în cea românească. Se pot aminti, în acest context, Diata cea mică şi 
Diata cea mare ale lui François Villon, testamentul liric al lui Ienăchiță 
Văcărescu, sau Testament al lui Radu Stanca. În cazul lui Arghezi, titlul 
sublimează ambele accepții ale termenului, juridică şi literară, deoarece avutul 
poetului, singurul valoros de altfel, este semnul de natură spirituală şi numai 
acesta merită transmis urmaşilor. 

Creația în discuție, concepută în cinci secvențe, reprezintă o definiție lirică a 
poeziei, dar, în egală măsură, a locului şi rolului poetului, a cărui creație, după 
cum se va vedea, înseamnă trudă şi migală, meşteşug al cuvintelor, „povara dulce 
sau amară, a fiecăruia dintre noi” (Ars poetica). Primele două secvenţe se 
organizează în jurul câtorva cuvinte („,carte”, „fiule”, „străbuni”, „treaptă”) care 
evidenţiază integrarea poetului într-un şir de generaţii: de la străbuni a moştenit un 
trecut întunecat, plin de durere şi de încordare, un drum „prin râpi şi gropi adânci/ 
Suite de bătrânii mei pe brânci”. Poetul reprezintă momentul de trecere, de 
evoluţie, creaţia lui este „o treaptă”, spre urmaşi, iar cartea are valoarea 
incontestabilă a începutului unui alt fel de existență: „Așeaz-o cu credință 
căpătâi./ Ea e hrisovul vostru cel dintâi”. Cartea însumează, aşadar, o serie de 
atribute: legătura între generaţii, iniţierea şi, mai ales, făuritoarea unui blazon 
spiritual. Utilizând vocativul „fiule” şi imperativul „aşeaz[-o]”, poetul se 
adresează, pe un ton cald, familiar, unor generaţii viitoare în care îşi include şi 
cititorii. | 

Cea de-a doua secvenţă lirică se organizează în jurul versului „Eu am ivit 
cuvinte potrivite”, în care „a ivi” este sinonim cu „a crea”, iar sintagma „cuvinte 
potrivite”, regăsită, de altfel, și în titlul volumului, nu se referă numai la 
„potrivirea” realizată de rimă, ci la o creaţie în care cuvântul să se suprapună şi să 
exprime gândul poetului. Munca de creaţie porneşte de la schimbarea simbolică a 
uneltelor — „sapa-n condei şi brazda-n călimară” — care semnifică, în cele din 
urmă, trecerea de la munca brută la cea intelectuală. Arghezi apelează la o serie de 
verbe care, în context, sunt sinonime cu a crea şi se raportează, toate, la scopul 
poetului de a reinventa lexicul liric: „am ivit”, „am prefăcut”, „făcui”, „am 
preschimbat”, iar în cealaltă secvenţă — „iscat-am”. Efortul creatorului este 
surprins în adjectivul participial „frământate” ca şi în sintagma hiperbolică „mii 
de săptămâni”. Poetul dezvăluie și sursele lexicale de la care a pornit şi cu care n- 
a dat greş: „graiul lor cu-ndemnuri pentru vite” reprezintă limba populară, după 
cum „veninul” şi „ocara” pot fi receptate ca aparţinând unui limbaj vulgar, banal, 
total lipsit de poeticitate, Meritul poetului rămâne acela de a fi „iscat frumuseți şi 
prețuri noi”, adică opere originale cu valoare perenă. Se regăsesc, în text, o serie 
de termeni precum: „veninul”, „zdrenţe”, „ocara ce marchează tocmai limbajul 
cotidian, banal, din care poetul, „torcând uşure”, va face „visuri Şi icoane » 
„muguri şi coroane”, „miere”, distilând ori reinventând sensurile „cuvintelor. 
Pentru Arghezi cuvântul este miraculos, „pentru că la fiecare obiect din natură şi 

din închipuire corespunde un cuvânt. Vocabularul e harta prescurtată şi esenţială a 
naturii, şi omul poate crea din cuvinte, din simboale, toată natura din nou, creată 
din materiale în spaţiu, şi o poate schimba. Cuvântul permite evocarea şi punerea 
în funcţiune a tuturor puterilor închipuite și sacre. O idee se face act scoborâtă în 
cuvinte” (T. Arghezi, op. cit.). 

nd Arghezi arată că, la fel de importantă pentru poezie, rămâne întoarcerea spre 
origini („cenuşa morţilor din vatră”) care capătă caracter sacru („Dumnezeu de 
piatră”), „hotar înalt” pentru creatorul menit să celebreze această legătură cu 
străbunii: „păzind în piscul datoriei tale”. 

Simbol al harului, al talentului, vioara poate transmite „durerea noastră 
surdă şi amară”, vers care ar putea fi receptat în două moduri: pus în legătură cu 
sintagmele „seara răzvrătită” sau „pe brânci”, sugerează o existenţă istorică plină 
de vicisitudini şi de umilinţe; cea de-a doua interpretare are în vedere raportul 
„durere” — „vioară”, aspect ce trimite la greutatea de a compune, la truda de a da 
viață ideii poetice. Rolul cuvântului apare decisiv și definitiv, atâta vreme cât 
acesta iartă sau devine punitiv: „Biciul răbdat se-ntoarce în cuvinte/ Şi izbăveşte- 
ncet pedepsitor/ Odrasla vie-a crimei tuturor”. 

Ultima secvenţă a acestei arte poetice evidenţiază conştiinţa de artist a lui 
Arghezi care ştie că talentul („slova de foc”) trebuie dublat de efort şi migală 
(„slova făurită”), pentru că opera reprezintă tocmai acest amestec desăvârşit, o 
combinaţie perfectă evidenţiată de verbul „se mărită”, dar şi de adjectivele 
participiale „împărechiate” şi „îmbrăţişat”. Nicolae Balotă evidenţiază statutul 
poetului, aşa cum îl vede Tudor Arghezi, afirmând: „Eul cu două ipostaze al 
poetului care primeşte poezia ca un dar, şi o face, ca sub o condamnare la 
munci, iată dubla față a poeticului raportată la existenţa creatorului” (Arte 
poetice ale secolului XX). 

Deşi autorul însuşi s-a arătat total dezinteresat de mişcările literare ale 
epocii, criticii l-au apropiat adesea de estetica simbolistă, pornind de la încercarea 
acestuia de a transfigura urâtul banal, uneori trivial, în frumos estetic. De 
tradiţionalişti îl apropie întoarcerea spre izvoare, mituri biblice ori laice pe care le 
reinterpretează, ca şi fiorul teist regăsit în Psalmi. In Dicţi onarul General al 
Literaturii Române Tudor Arghezi apare ca „0 individualitate creatoare 
viguroasă, inconfundabilă, prin opţiuni, atitudini, stil. Unitatea amplei sale opere 
[...] rămâne cea dată de un echilibru instabil de reacţii, dar tocmai de aceea mal 


adevărat, mai uman şi de raportarea originală la tradiţii [...], ca şi la modernitate” 
(vol. I). 

Respectul pentru cuvânt, pe care p 
(arhaisme -— „hrisov”, regionalisme — » 
considerate prozaice („mucigaiuri”, „bube: + 
vigoare, originalitate şi modernism. Nu îi 
(Introducere în poezia lui T. Arghezi) amintea í 
poetul le scoate dintr-o împerechere de termen! - Dai 
creatorului nu se opreşte aici; el creează o sintaxă poetică 


oetul îl culege din toate registrele limbii 
sudoare”, „brânci”), chiar şi din cele 
zdrenţe”), acordă textului poetic 
întâmplător Şerban Cioculescu 
de „valorile plastice pe care 
Dar efortul înnoitor al 
ouă, bazată pe 

inversiuni, dislocări de termeni sau dublă subordonare, ca în versurile următoare: 
„Din graiul lor cu-ndemnuri pentru vite/ Eu am ivit cuvinte potrivite/ Şi leagăne 
urmașilor stăpâni./ Şi, frământate mii de săptămâni,/ Le-am prefăcut în visuri şi 
icoane”. 

Pentru autorul Testamentului creația poetică implică, aşadar, nu numai 
talent, ci şi trudă, meşteşugul de a „ivi” „cuvinte potrivite” într-un joc original în 
care implică şi cititorul. În mod evident, poezia care deschide volumul Cuvinte 
potrivite rămâne o ars poetica, poate cea mai cunoscută din întreaga operă 
argheziană. (R. M. B.) 


Flori de mucigai de Tudor Arghezi 


Dacă volumul Cuvinte potrivite (1927) se deschide cu o poezie 
programatică, Testament, în care Tudor Arghezi urmărea raportul creatorului cu 
opera sa, înnoirea limbajului poetic şi descoperirea surselor inedite ale acestuia, cu 
„Flori de mucigai” poetul îşi propune nu numai o schimbare tematică, ci, mai ales, 
o perspectivă poetică nouă. 

Apărut în 1931, volumul Flori de mucigai explorează periferia orașului, 
lumea hoţilor şi a declasaţilor, pe care o priveşte cu tandreţe şi omenie. Noutatea 
absolută a volumului îl făcea pe George Călinescu să constate: „«Florile de 
mucigai» sunt operă de rafinament, de subtilitate artistică, ele presupun un cer al 
gurii dedat cu mirodeniile” (Istoria literaturii române de la origini până 
în prezent). Tot el observa că cititorul „necultivat artistic” le percepe drept 
„vulgare”, când, de fapt, întregul volum are o savoare aparte, descoperind o lume 
familiară lui Rabelais sau lui Fr. Villon, ori autorilor români ca G. M. Zamfirescu, 
M. R. Paraschivescu şi E. Barbu. | 

Având ca punct de plecare Flori de mucigai, criticii l-au comparat pe 
Arghezi cu Baudelaire, dar Nicolae Balotă arată că, deşi poetul francez „a jucat 
cel mai însemnat rol în formarea liricului nostru”, concepţiile celor doi despre 
lirică sunt total deosebite. Baudelaire credea că „epurarea poeziei este o condiţie 
esenţială în realizarea acelui fluid spiritual” în care el recunoştea „esenţa 
liricului”, în timp ce „Arghezi propune poeziei producerea unor forme cristaline, 
concentrate, deci o intensificare a liricului” (Arte poetice ale secolului XX). 
De asemenea, „pentru Baudelaire între natură şi poezie e o falie; analogiile şi 
corespondenţele uneia informează însă viziunea celeilalte. Arghezi găseşte în 
natură modelul originar şi sursa unei poetici a fecundității şi a unui eros 
cosmogonic” (op. cit.). Dacă titlul volumului arghezian aminteşte de Les 
fleurs du mal, asemănarea se opreşte în acest punct, fiindcă poetul nostru 
realizează o operă de o tulburătoare originalitate. Flori de mucigai reprezintă 
un oximoron care arată că valoarea estetică se poate naşte şi din urât, trivial, 
periferic, idee pusă în valoare încă din versurile Testamentului: „Din bube, 
mucegaiuri și noroi/ Iscat-am frumuseți şi preţuri noi”. În mod cert, poetul a fost 

influențat de perioada de detenție la închisoarea Văcărești, unde a descoperit o 
lume decăzută, pe care însă Dumnezeu n-a părăsit-o: „La patul vecinului meu/ A 
venit az-noapte Dumnezeu” (Cântec mut). 

a7 Structurată în două secvențe poetice inegale ca număr de versuri, creația 
lirică Flori de mucigai se deschide cu o atmosferă dezolantă, în care poetul se 
simte singur, într-un spaţiu închis şi întunecat: „Le-am scris cu unghia pe 
tencuială/ Pe un părete de firidă goală,/ Pe întuneric, în singurătate...”. Drama 
eului liric pare să fie singurătatea, izolarea, nu numai de semeni, ci Şi de 
Dumnezeu — „cu puterile neajutate”. Taurul, leul şi vulturul „Care au lucrat 
împrejurul/ Lui Luca, lui Marcu şi lui Ioan” reprezintă, atât în mitologia creştină, 
cât şi în cele precreştine, forţe ale naturii pe care omul le-ar dori în slujba sa. 
Taurul „sugerează ideea de putere şi pornire irezistibilă. El evocă pe masculul 
năvalnic, ca şi pe înfricoşătorul Minotaur, paznic al labirintului” (Jean Chevalier, 
Alain Gheerbrant, Dicţionar de simboluri); simbol al forţei creatoare, dar și 
al unei mari puteri de muncă, el întruchipează senzualitatea. La rândul său, leul 
„reprezintă încarnarea însăşi a Puterii, a Înţelepciunii şi a Dreptăţii”, simbolizând 
însă, prin orgoliul nemăsurat, pe suveranul „orbit de propria sa putere, de propria 
sa lumină” (op. cit.) „inimă a zodiacului, el exprimă bucuria de a trăi, ambiția, 
orgoliul şi elevația” (id.). „rege al păsărilor”, vulturul „este atributul lui Zeus/ 
Jupiter şi al lui Hristos” (ibid., vol. III). Aceste forţe i-ar fi oferit poetului toate 


atributele creatorului de geniu; în lipsa lor el resimte și absenţa uneltelor obişnuite 


de scris, motiv pentru care foloseşte „unghia” în locul condeiului şi „păretele” în 
locul hârtiei. 

Versurile „de-acum” sunt „stihuri de groapă”, celebrând un mediu sordid, cu 
un acut presentiment al morţii, „stihuri fără an”, fiindcă noţiunea timpului se 
pierde în spaţiul închis al închisorii; creatorul însă, încrâncenat în demersul lui, 
concepe stihuri „de sete de apă/ şi de foame de scrum”, ceea ce defineşte arta ca 
pe un concept vital, chiar în circumstanţe total neprielnice pentru fiinţa poetului. 
Dar sintagma „stihurile de-acum” poate fi receptată şi în sensul noutăţii pe care o 
aduce volumul, sub toate aspectele: al înnoirii estetice şi al tematicii. Arghezi 
utilizează cuvântul „stihuri” (sinonim arhaic pentru „versuri”) de-abia la mijlocul 
poeziei, lăsând cititorul să caute complementul direct intuit numai în pronumele 
personal „le” din primul vers: „Le-am scris”. De fiecare dată, termenul amintit 
este determinat de un atribut cu sens metaforic; „stihurile de acum”, cele care 
aduc noutatea absolută, sunt „stihuri fără an”, fie prin pierderea noțiunii 
temporale, fie prin sperata valoare artistică viitoare. Aşa cum s-a m 
substantivul capătă și alte determinări — „de groapă”, „de sete (de apă) „ „de 
foame (de scrum)”, toate contribuind, în esenţă, la o definire metaforică a înnoirii 
iii argheziene. i 

întregul text, substantivul „unghie” a 
Aa is uneltei clasice de scris, condeiul. În acest context, „unghia 


A aci si terile” 
îngerească” semnifică modul anterior de a crea, când poetul A pei ia 
ajutate; dar în noile condiţii un întreg sistem de valori se modifică, p 


apare de trei ori, de fiecare dată 

înnoită, ea pare să nu mai corespundă acestui moment de îndoială de sine: „Când 
mi s-a tocit unghia îngerească/ Am lăsat-o să crească/ și nu a mai crescut/ Sau nu 
o am mai cunoscut”. Verbul a cunoaşte capătă, astfel, înţelesul de a 
recunoaşte, de a avea conştiinţa operei realizate până la un moment dat, moment 
marcat de cele două propoziţii principale cu care debutează a doua secvenţă lirică: 
„Era întuneric. Ploaia bătea departe, afară”. Întunericul, umbra, disconfortul nu 
sunt cauzate numai de detenţie, ele trebuie percepute ca un moment de criză în 
care artistul îşi caută alte instrumente ale creaţiei și alte valori poetice. Dar arta 
înseamnă sacrificiu şi chin: „Şi mă durea mâna ca o ghiară/ Neputincioasă să 
strângă”. „Actul cosmogonic, al scrisului — afirmă N. Balotă — îl umple de o sacră 
teroare pe care şi-o accentuează conştient, în loc să încerce să o astâmpere” 
(Opera lui Tudor Arghezi). Impasul se cere depăşit şi autorul chiar trece de 
momentul de criză, anunţându-şi, sintetic, regăsirea: „Şi m-am silit să scriu cu 
unghiile de la mâna stângă”, altfel spus, artistul găseşte noi modalităţi de 
exprimare, în deplină concordanţă cu temele abordate. 

Se poate constata că întreaga creaţie discutată reprezintă o metaforă a 
căutării noului în încercarea de a clădi esteticul din urât, vulgar şi trivial. „Setea” 
şi „foamea” argheziene sunt, în ultimă instanţă, nevoia artistului de a se lupta cu 
verbul, condiţia sine qua non a existenţei sale. Meditând asupra poeticului, 
Arghezi „se confruntă cu o problematică existenţială, cu sfera condiţiei poetului. 
[...] Poezia este un dar şi o condamnare, totodată pentru poet” (N. Balotă, op. 
cit. ). 

Consecvent în dorinţa de a re-crea cuvântul, Arghezi utilizează și în cazul 
Florilor de mucigai o serie de termeni care par lipsiţi de poeticitate: 
„tencuială”, „firidă”, „s-a tocit”, „m-am silit”, iar în topica versurilor uzează de 
procedee deja cunoscute din primul volum, cum sunt inversiunea şi dislocarea. 

Recitind poezia, se observă că substantivele „stihuri” (versuri) şi „unghie” 
se repetă în mod firesc, ducând la concluzia că opera realizată cu alte unelte ale 
scrisului, într-un alt univers, are ca efect estetic crearea unui frumos din urât, 
adică a acelor Flori de mucigai, ceea ce confirmă valoarea programatică a 


acestei creaţii. (R. M. B.) | 


Text liric modernist 
= Eu nu strivesc corola de minuni a lumii de Lucian Blaga 


Conceptul operaţional artă poetică (ars poetica) se defineşte prin prisma a 
două accepţiuni: pe de o parte, reprezintă un studiu teoretic în care sunt enunțate 
caracteristici şi condiţii pe care trebuie să le posede o operă literară pentru a fi 
receptată ca poezie (exemple de lucrări în acest sens sunt Poetica lui Aristotel ori 
Arta poetică a lui N. Boileau); pe de altă parte, artă poetica este considerată ŞI 
poezia lirică în care autorul îşi afirmă direct sau indirect concepţia despre menirea 
poeziei şi a poetului. În literatura română, cea de a doua categorie de arte poetice 

cunoaşte o largă exemplificare, începând cu „testamentul” liric al poeţilor Văcăreşti 
şi încheind cu poezia contemporană (Mircea Cărtărescu — poemul Dragostea) 
Totodată, calitatea de ars poetica a unei creaţii lirice poate reveni nu doar inei 
singure poezii din întreaga operă a respectivului autor, ci mai multora, dacă acestea 
întrunesc criteriile pentru a fi statuate drept arte poetice (Epigonii, Glossa, Odă (în 
metru antic ) — M. Eminescu, Flori de mucigai, Creion — T. Arghezi, Eu nu strivesc 
corola de minuni a lumii şi Autoportret — L. Blaga). 

Autor ilustrând modernismul literar românesc, Lucian Blaga creează o 
poezie ce se încheagă prin adeziunea mărturisită la principiile estetice- ale 
expresionismului: „De câte ori o operă de artă redă astfel un lucru încât puterea, 
tensiunea interioară a acestei redări transgresează lucrul, îl întrece, trădând 
relațiuni cu cosmicul, cu absolutul, cu iluminatul, avem de-a face cu un produs 
artistic expresionist” (în Stihuri). Apărut în primele decenii ale veacului al XX- 
lea, expresionismul este curentul artistic ce promovează pathosul existenţial, 
amplificând la maximum detalii ale vieţii cotidiene, ridicându-le la dimensiuni 

igantice sau deformându-le până la grotesc sub lupa groazei şi a disperării 
umane. În creaţia lui Lucian Blaga, expresionismul la care aderă poetul este vădit 
încă din ars poetica tinereţii” sale artistice (Eu nu strivesc corola de 
minuni a lumii): subiectul este structurat pe conceptul de cunoaştere extatică, 
sensul artei, al poeziei rezidă în cultivarea misterului universal, lumea este o 
combinaţie de lumină şi întuneric, mitul, metafora şi simbolul reprezintă 
„instrumente” ale cunoaşterii subiective, poetice, opuse cunoaşterii obiective, 
raţionale. 

Lucian Blaga constituie un caz particular în literatura română, deoarece în 
creaţia sa legătura între poezie şi filozofie se manifestă deosebit: el este în sine un 
filozof (care caută o doctrină a cunoaşterii lumii şi a farmecelor ei, definind stiluri 
culturale) şi un poet (care are ambiția de a „turna” în formă lirică ideile filosofice). 
Anterioare operei filozofice, dar anticipând principiile formulate ulterior, poezia 
Eu nu strivesc corola de minuni a lumii aparţine primei etape a evoluţiei 


lirice a poetului, fiind publicată în ianuarie 1919 în ziarul Glasul Bucovinei şi 


inclusă apoi în volumul de debut Poemele luminii (1919). Cea dintâi perioadă 


artistică a poetului este marcată de o vitalitate extraordinară, de prezenţa unut „eu 
stihial, deschis comunicării plenare şi osmotice cu exteriorul. Eul expresionist 
blagian tinde spre transgresarea tuturor limitelor umane, asimilând larre 
cunoaşterii (axul definitoriu al întregii sale opere) sentimentului iubirii: strigătu 
poetului „sunt beat de lume şi-s păgân!” (Vreau sa joc) traduce frenezia 
dionisiacă a tânărului artist, tentația pentru integrarea hiperbolizantă a individului 
în macrocosm prin descătuşarea explozivă a energiilor. Volumul r 
Profetului (1921) anunța tranziția spre a doua etapă a creației lirice (vo 


În marea trecere — 1924 şi Laudă somnului da pn ea 
, i arca 
i interogativă, este un eu problematic, 
cunoaşte ipostaza interog arzini echilibrul om-natură, eul 


ontologică, de dispariția timpului paradisiac. Pi e rd 
liric Aaa vitalitatea iniţială şi devine melancolic, meditând asupra dezrădăc 

sale, a poziţiei sale în univers. Dinamismul este înlocuit cu starea de contemplare, 
iar singura salvare din această condiție traumatizantă o reprezintă recuperarea 
sentimentului eternității prin întoarcerea la vârsta copilăriei şi, implicit, la spațiul- 
matrice al satului, universul mitic („Eu cred că veşnicia s-a născut la sat” — 
Sufletul satului). Aceeaşi notă din a doua perioada de creaţie se menţine în 
etapa următoare, elocvente fiind volumele La cumpăna apelor (1933) şi La 
curţile dorului (1938). In acest interval artistic, o puternică influenţă este 
exercitată de elementele de sorginte folclorică şi mitologică, sufletul poetului 
alinându-se prin contactul cu spiritualitatea populară. Preluând motive din 
fabulosul folcloric (ursul cu crin, cerbul cu stea în frunte, unicornul), Blaga le 
reinterpretează metaforic, în virtutea spiritului creator care se lasă pătruns de taina 
universului. Teama de moarte, prezentă încă din etapa anterioară unde era corelată 
cu motivul somnului, se accentuează devenind spaimă de întuneric, de „nimicul”, 
de „marele” (Din adânc).Volumul Nebănuitele trepte (1943) aduce o 
împăcare a poetului cu natura, regăsită în starea ei primordială. Întrebările grave, 
angoasanta dezrădăcinare sunt învinse de înțelepciunea prin care poetul înțelege 
că sentimentul tristeţii poate fi depăşit prin iubire (faţă de univers, de femeie 
etc.). Următoarele volume menţin această atitudine matură și reconciliantă 
(Vârsta de fier, Corăbii cu cenuşă, Ce aude unicornul), în timp ce 
ultimul volum, Mirabila sămânță (1960), este un omagiu închinat germinaţiei 
universale, renașterii perpetue a naturii şi, implicit, a omului, ca fiinţă-creatură în 
Creaţia universală divină. | 

Această „incursiune” în evoluţia lirică a poeziei blagiene demonstrează 
permanenta raportare, în manieră expresionistă, a eului liric (în diverse ipostaze) 
la universul exterior. Dezbătută iniţial poetic şi apoi teoretic-filozofic, problema 
cunoaşterii umane se dezvoltă încă din poezia volumului de debut, Eu nu 
strivesc corola de minuni a lumii. Filozofia cunoaşterii operează, la Lucian 
Blaga, cu două concepte originale: cunoaşterea paradisiacă” (sau „plus 
cunoaşterea”) şi cunoaşterea luciferică (sau „minus cunoaşterea”). Înţelegând că 
universul este impregnat de „Mister”, că existenţa este misterioasă, Blaga crede 
într-un „Mare Anonim” (Dumnezeu) care împiedică deplina cunoaştere, instituind 
o barieră — „Cenzura Transcendentă”. Încercând să desluşească misterul existenţei, 
oamenii (de ştiinţă, filozofii) n-au reuşit să îl elucideze decât parţial, astfel încât 
acest tip de cunoaştere (care caută să „lumineze” logic, raţional misterul) este 
numit cunoaştere paradisiacă. Afirmând că existenţa este misterioasă, ca 
atare, imposibil de relevat prin intermediul gândirii logice, Lucian Blaga se 
declară adeptul alternativei: potenţarea misterului divin, sporirea lui cu ajutorul 
imaginaţiei poetice. Sensibilă, poetică, aceasta este cunoaşterea | uciferică, iar 
filosoful Blaga se doreşte a fi mereu poetul Blaga pentru că prin poezie 
(cunoaştere luciferică) poate pătrunde, mai profund decât filozofia ŞI logica, in 
tainele creației universale. Conservând romantic misterul, Blaga panig a 
poetic („Eu am crescut hrănit de taina lumii”) şi livresc apetitul pentru ME 
convertit în impulsul de a amplifica taina universului: „Veacuri de-a rân 

filosofii au sperat că vor putea odată să pătrundă secretele lumii. Astăzi filosofii n- 
o mai cred, şi ei se plâng de neputința lor. Eu însă mă bucur că nu ştiu şi nu pot să 
ştiu ce sunt eu şi lucrurile din jurul meu, căci numai aşa pot să proiectez în 
misterul lumii un înţeles, un rost, şi valori ce izvorăsc din cele mai intime 
necesităţi ale vieţii şi ale duhului meu. Omul trebuie să fie creator — de aceea să 
renunţe cu bucurie la cunoaşterea absolutului” (Zări şi etape). 

Aşadar, misterul este cel care îl incită pe Blaga la creaţia poetică, iar creaţia 
funcţionează ca o răscumpărare a neputinței de a cunoaşte absolutul; însă, fiind 
poetul Creator, Blaga repetă gestul primordial al Creatorului, care a creat 
Universul „muiat în taină”: poezia devine astfel o replică la fapta divină, este, ca 
şi cea dintâi, creaţie tainică şi neînţeleasă, menită a fi deslușită de ceilalţi, care vor 
să-i înţeleagă sensurile (misterul intrinsec), niciodată dezvăluite total, ci doar 
parţial, precum taina creaţiei divine. Pentru că este un rezumat poetic al acestei 
atitudini fundamentate de Blaga pe tot parcursul evoluţiei sale artistice, poezia Eu 
nu strivesc corola de minuni a lumii se recomandă ca artă poetică a 
creaţiei sale. 

Program spiritual al operei sale, această poezie are ca surse lecturi ale 
postului din texte iniţiatice (A Cincea Poartă egipteană, tablete orfice, 
scrieri gnostice — Lessing, formulele dogmatice ale misterelor creştine etc.). 
„Prefaţa” lirică a întregii sale creaţii propune cei doi poli care configurează tema 
esenţială a poeziei sale: raportul Eu-Univers. Între cele - două realităţi se 
conturează spaţiul unei perpetue tensiuni, generate de misterul existenţial, pentru 
că la Blaga „constantă este conştiinţa temeiurilor sacre. Stăpâna suverană a lumii 
blagiene rămâne taina care se pecetluieşte continuu” (Mihai Cimpoi). 
Impresionant este caracterul declarativ al poemului, nestructurat strofic tocmai 
pentru că este o confesiune patetică şi ingenuă a poetului care exclamă încă din 
titlu emfatic: „Eu nu strivesc corola de minuni a lumii”. Reluat în incipitul 
discursului poetic, titlul fixează, prin lexemul-marcă a eului poetic — „Eu”, 
atitudinea poetului faţă de misterul lumii: versurile par a fi un strigăt de groază al 
autorului prin care îşi manifestă, deocamdată implicit, prin negaţie, poziţia 
extatică, de contemplare şi mirare referitor la taina universului. Cuvintele sale 
acuză atitudinea raţională („nu ucid cu mintea tainele”), deci cunoaşterea 
paradisiacă prin care este „strivit” misterul sacru. l 

Structural se identifică trei secvențe ale poeziei, a cărei construcţie este 
adversativă („dar eu [...]), iar, în final, explicativă („căci eu iubesc”). Confesiunea 
lirică se derulează pe baza unei antinomii clar subliniate de poet: „Eu „Alţii , 
unde cuvântul cheie „Eu” presupune prezența poetului care optează pentru 
cunoaşterea poetică (luciferică), adică pentru potențarea misterului, spre deosebire 
de „alţii” a căror „lumină” (metaforă a cunoaşterii) reduce, prin gândire şi rațiune, 
taina lumii pentru că este o cunoaştere paradisiacă. 


Având în vedere dihotomia comportamentală şi cognitivă, Eu-alţii, comună, 


inii”, si izâ Blaga detaşându-se 
contextu ste metafora „luminii”, simbolizând cunoaşterea ( 
poli aspect subliniat de redundanţa 


aproape arogant de ceilalţi, prin atitudinea sa, 

formelor pronominale la persoana I — „eu”, „(lumina) mea”, „sporesc” şi, opus, 
„nu strivesc”). Tot comună, pentru că reprezintă reperul ambelor tipuri de 
cunoaştere, este metafora „corolei de minuni”, metaforă „revelatorie” (după cum o 
numeşte Blaga) care deschide o întreagă arie semantică în text deoarece traduce 
poetic ideea „Misterului” instaurat de „Marele Anonim”; „tainele”, „vraja 
nepătrunsului ascuns”, „sfânt mister”, „neînţelesuri” etc. Ipostază titanică a 
omului, eul generic din poezie, este eul „natură”, eul „receptacul” (Ion Pop) care 
se cufundă în substanţa marelui cosmos, eu — mască lirică a „fiinţei umile 
deschizându-se spre cer” (lon Pop). Figura spaţială a corolei simbolizează 
emisfera, cupa deschisă, ca şi fiinţa, spre înaltul celest. Sfera imensă a lumii 
adăposteşte sferele mai mici-indivizii, ca microcosmosuri în care se oglindeşte 
lumea. Nestrivind corola de minuni, însuşi omul este ferit de autodistrugere pare 
să fie mesajul poetului care, apărând misterul universal, protejează însăşi 
sacralitatea fiinţei umane. Verbele, în regimul negaţiei sau al afirmației, condamnă 
superficialitatea omului care îşi asumă, trufaş, rolul de „vânător” divin: „nu 
strivesc”, „nu ucid”, „sugrumă”. Universul fenomenal („corola de minuni”) este 
impregnat de taine ascunse în natură (,„flori”), în oameni („ochi”), în cuvinte 
(„buze”) sau în moarte („„morminte”). Accentul căzut insistent pe simbolul floral 
(„corola”, „flori”) se relevă prin descifrarea motivului vegetal fie ca element 
terestru” în ascensiunea solară”, fie mitologic ca natură primordială, amintind de 
starea edenică” (Ion Pop), semnificație preluată din gândirea indică, unde floarea 
reprezintă un „arhetip al sufletului” (Ion Barbu). Poetul doreşte amplificarea 
acestor mistere ce compun marea taină („eu cu lumina mea sporesc a lumii taină”, 
„aşa îmbogăţesc şi eu întunecata zare / cu largi fiori de sfânt mister”). Conştient că 
universul este aşezat sub semnul obscurităţii şi al adâncimii care fascinează 
(„vraja nepătrunsului ascuns în adâncimi de întuneric”), poetul preferă să 
abandoneze fericit descifrarea tainei, alegând, dimpotrivă, să o potenţeze prin 
cunoaşterea poetică, luciferică. Declarat „poetul luminii” (volumul de debut se 
intitulează Poemele luminii), „eul lumină” blagian este o structură 
oximoronică, pentru că lumina sa fraternizează cu taina nopţii. Luminile benigne 
ale eului său se dezic de lumina malignă (Ion Pop) a cunoaşterii paradisiace care 
„ucide” vraja „nepătrunsului” mister. Asemenea lui Ch. Baudelaire, pentru care 
universul este o pădure de simboluri”, la fel Blaga refuză să reducă lumea la 
aparenţa ei, înţelegându-şi rolul de protector poetic al tainei creaţiei. Definind 
omul ca „ființă metaforizantă” (creator de simboluri), Blaga tratează, în fapt, 
subiectul fundamental al Creaţiunii lumii: aşa cum Eminescu imagina odinioară, 
în poemul său cosmogonic, antegeneza ca „pătruns de sine însuşi odihnea cel 
nepătruns”, şi romantic — expresionistul Blaga se raportează la misterul genezei 
universale, căruia, ca şi Eminescu, nu-i caută dezlegarea. | 

Comparaţia „şi-ntocmai cum cu razele ei albe luna / nu micşorează, ci 
tremurătoare / măreşte şi mai tare taina nopţii” vine ca un omagiu al poetului — 
lumină către astrul selenar care augmentează Misterul fascinant al nopții. Dacă 
razele lunii sporesc obscuritatea, la fel şi lumina poetului (cunoaşterea luciferică, 
poetică) trebuie să amplifice taina universului, transformând-o în subiect poetic și 

demonstrându-i, liric, indescifrabilitatea: „aşa îmbogăţesc şi eu întunecata zare / 
cu largi fiori de sfânt mister / şi tot ce-i nenţeles / se schimbă- 
mari / sub ochii mei”. 

„Secvența finală a poemului, cu toate că reţine doar două versuri, este 
mită Atena vă Saca ni etc, Cojean, das a 

„CACI poetului: protejarea misterului se 
realizează prin iubire, care nu are funcţie exclusiv sentimentală (adorarea naivă a 
tainei), întrucât se converteşte în instrument al cunoaşterii luciferice. Semnificaţia 
întregii poezii se luminează brusc acum: Blaga descoperă și oferă calea spre taina 
universului — iubirea. Lumina iubirii este copleşitoare şi subjugă poetul care se 
închină misterului universal, într-un act de venerație și prosternare în faţa 
divinității (epitetul „sfânt mister” este elocvent). Disociate în incipitul poeziei, 
micile taine se reunesc, compunând întreg universul misterios: „căci eu iubesc / şi 
flori şi ochi şi buze şi morminte”. In felul aceasta, L. Blaga „pune frontiera între 
omul paradisiac şi omul luciferic” (Eugen Coşeriu), ultimul fiind cel aproape de 
Dumnezeu-natură (Deus sive natura). Iubirea poetului ocroteşte taina sacră a 
creaţiei universale, iar prin cunoaşterea luciferică Blaga imită gestul primordial al 
demiurgului, transformându-se el însuşi într-un creator (artistic) care învăluie în 
taină cuvintele şi mesajul liric. 

Artă poetică a creaţiei blagiene, poezia Eu nu strivesc corola de 
minuni a lumii îşi manifestă modernitatea nu numai conceptual, ci şi la nivel 
prozodic: se observă opţiunea pentru versul liber, desprins de canoanele supunerii 
la normele de versificaţie clasice, în coroborare cu tehnica ingambamentului, prin 
care sunt izolate cuvintele-cheie („şi nu ucid”, „lumina altora”, „dar eu”, „căci eu 
iubesc” etc... 

Ridicându-se, prin opera sa, împotriva mitului Raţiunii (Kant) şi a dictaturii 
gândirii logico-matematice, Blaga este adeptul direcţiei antiraţionaliste, al 
principiului conform căruia „divinul sparge logica” (Goethe). Poezie-metaforă, 
arta poetică Eu nu strivesc corola de minuni a lumii consfinţeşte idealul 
autorului „de a se bucura că nu ştie”, preferând potenţarea misterului prin poezie 
și renunțând la drama omului care, în căutarea răspunsurilor, se îndepărtează de 
condiţia sa de fiinţă sacră trăind într-un univers inundat de sacralitate. (S. Z.) 


n nenţelesuri şi mai 


Autoportret de Lucian Blaga 


an Blaga este susţinut de „suportul 
tele expresioniste” (Constantin 
încadrarea în tendinţele vremii 


Modernismul creaţiei poetice a lui Luci 
intelectual, întrebările obsedante rezolvate liric, no 
Ciopraga, Blaga: modernitate și orizont mitic). Deşi endinţe 
a generat controverse, unii critici apropiindu-l pe Blaga de iti iesea 
exemplu, E. Lovinescu l-a socotit mai întâi modernist, apol tra ae . ba 
Călinescu îl înscrie printre „ortodoxişti”), în esenţă, gândirea poe 


modernistă. 

Există în lirica lui Blaga o revalorizare a gestului confesiv (refuzat de 
modernism), în sensul accentuării experienţei, al autenticităţii: „Volumul în care 
au fost utilizate cele mai multe date autobiografice este Nebănuitele trepte (1943), 
conţinând poeme scrise în timpul războiului. Un text poartă drept titlu data de 
naştere a artistului (9 Mai 1895), urmat de alte titluri grăitoare: Autoportret şi 
Fetiţa mea îşi vede fara” (Mircea Scarlat, Istoria poeziei româneşti, vol. IID). O 
lectură în spiritul modernismului nu va găsi în aceste poezii confesiune, ci 
convenţie estetică, textul este expresia unei voci autonome în raport cu cea 
auctorială. 

Un atribut definitoriu al poeziei moderne este distincţia netă dintre eul 
poetic şi eul empiric. Instanță reală a comunicării artistice, autor al operei, eul 
empiric este o personalitate atestată istoric. Eul liric transmite direct sentimente şi 
idei, conturează imaginarul poetic şi se individualizează ca enunţător în discurs; 
altfel spus, eul liric este cel care se exprimă în textul poetic şi care nu poate fi 
identificat cu autorul. Poezia Autoportret ilustrează pe deplin maniera specifică 
modernismului de abordare a raportului autor-eu liric. Textul a apărut mai întâi în 
Revista Fundațiilor regale, în 1942, un an mai târziu fiind inclus în volumul 
Nebănuitele trepte. Versul iniţial este foarte cunoscut — „Lucian Blaga e mut ca o 
lebădă.” şi stă sub semnul simplităţii, al maximei expresivităţi esenţializate. 
Bogăția de sensuri rezultă din valoarea fiecărui termen al comparaţiei. Receptarea 
critică s-a raportat mereu la conotaţiile acestui vers, astfel că se regăsesc 
interpretări în toate studiile-reper pentru opera lui Blaga. Ediţia critică de Opere 
(vol. I), apărută în 1982, consemnează, în studiul semnat de George Gană, 
existența unor formulări poetice care anticipau versul citat: „Lăsaţi-mă să umblu 
mut printre voi” (Către cititori, din volumul În marea trecere) sau „Cu cuvintele 
stinse în gură am cântat şi mai cânt” (Biografie din volumul Lauda somnului). 
Aceeaşi sursă relevă „confirmarea” conţinutului versului iniţial în mărturisirile din 
Hronicul şi cântecul vârstelor, citate şi interpretate de Nicolae Manolescu în 
Metamorfozele poeziei. S-a pus astfel problema semnificației acestui refuz al 
rostirii; prin raportare la proza autobiografică şi la versuri deopotrivă, s-a conchis: 
„Opera îşi premerge şi creează autorul, smulgându-l treptat din tăcerea lui” 
(Nicolae Manolescu). 

„Începuturile mele, scrie Lucian Blaga în Hronicul şi cântecul vârstelor, 
stau sub semnul unei fabuloase absenţe a cuvântului. [...]. N-am putut niciodată 
să-mi lămuresc suficient de convingător pentru mine însumi, strania detaşare de 
logos în cei dintâi patru ani ai copilăriei. Cu atât mai puţin acel sentiment de 
ruşinare ce m-a copleșit când, constrâns de împrejurări şi de stăruinţele ce nu mă 
cruţau, ale Mamei, am ridicat mâna peste ochi ca să-mi iau în folosinţă cuvintele. 
Cuvintele îmi erau ştiute toate, dar în mijlocul lor eram încercat de sfială, ca ŞI 
cum m-aş fi împotrivit să iau în primire chiar păcatul originar al neamului 
omenesc”. Mărturisirile, socotite ciudate şi tulburătoare, dau o interpretare mitică, 
fabuloasă, tăcerii prelungi, o indică drept posibilă; datul şi semnificaţia lui 
probabilă sunt aici elemente distincte, între care scriitorul intercalează „poate că 

sau „ca şi cum”. În Autoportret ele apar contopite, semnificaţia a absorbit datul Şi 
poezia trece integral în planul fabulos, mitic, ca o „istorie” despre un personaj 
exemplar, nu ca o confesiune (de aici recurgerea la persoana a III-a). Este motivul 
pentru care textul poate fi receptat ca un mesaj despre relaţia eului poetic cu 
posteritatea. Prezentul etern marchează distanţa dintre timpul creatorului şi cel al 
vocii din poezie, dintre autor și eul liric. Lirica lui Blaga reia ideea absenței 
cuvântului şi în texte ulterioare poeziei Autoportret. În Poeţii, creaţie cu care se 
deschide volumul Corăbii cu cenuşă, eul liric defineşte: „Poeţii, toţi poeţii sunt / 
un singur, neîmpărţit, neîntrecut popor. / Vorbind, sunt muţi”. La fel, în Catren: 
„Limba nu e vorba ce o faci / Singura limbă, limba ta deplină, / stăpână peste taine 
şi lumină, / e-aceea-n care ştii să taci”. S-au asociat aceste exprimări lirice cu 
mitul Genezei, constatându-se „un izomorfism al luminii şi al cuvântului, în care 
ntunericul echivalează cu Tăcerea, din care s-a născut Cuvântul” (Eugen 
Todoran, Lucian Blaga. Mitul poetic.). În acelaşi context sunt amintite şi 
definițiile metaforice din Elanul insulei: „ce este cuvântul, orice cuvânt 
decât o rană a tăcerii” sau „Tăcerea este umbra unui cuvânt”. 
Comparantul din versul iniţial se bucură de o conotaţie vastă: „un ansamblu 
impunător de mituri, tradiţii şi poeme celebrează lebăda, pasăre imaculată, care 
prin albul, forţa şi graţia sa constituie o epifanie a luminii” (Jean Chevalier, Alain 
Gheerbrant, Dicfionar de simboluri). Lebăda simbolizează forţa poetului şi a 
poeziei (Victor Magnien, Les Mystères d? Eleusis). Pasărea Ssinguratică este 


— Nimic 


, manifestarea mitică a izomorfismului etimologic dintre lumină și cuvânt, după 


ipoteza potrivit căreia în sanscrită exista o apropiere între „a luci” şi „a vorbi”; 
cântecul lebedei, reprezentare solară, este chiar manifestarea acestui izomorfism 
(Jung, citat de G. Durand în Structurile antropologice ale imaginarului). Spaţiul 
european păstrează o interesantă valorificare mitică a imaginii lebedei, în mitul 
despre Leda, soţia regelui Lacedaemonului. Ea a fost iubită de Zeus, care, pentru a 
se uni cu ea, a luat înfăţişarea unei lebede; se figurează o metamorfoză prin care 
elementul divin capătă înfăţişarea diafană, fascinantă, a păsării luminoase. In 
spiritul acestor influenţe şi interpretări, eul liric din Autoportret asociază efigia 
poetului Lucian Blaga cu graţia mută a păsării care îşi păstrează esenţa exprimării 
într-un cântec final, copleşitor. 

Succesiunea secvenţelor lirice urmează, în Autoportret, tiparul modern 
caracteristic liricii lui Blaga: versurile se grupează spre a potenţa sensurile 
profunde. Primul vers este şi prima secvenţă poetică; următoarele două conturează 
un spaţiu inedit, „În patria sa / zăpada făpturii ţine loc de cuvânt”. Sensul 
enunţului poetic subliniază trăirea eului liric „în planul realităţii ontice, nu al celei 
verbale, preocuparea lui fiind contemplarea purei existenţe, nu numirea 
aparenţelor ei” (George Gană, aparatul critic din Opere de Lucian Blaga, vol D. 
Metafora „zăpada făpturii” evocă albul imaculat, expresia punităţu şi a răcelii 
neîntinate de organic, de material. În acest context poetic, lexemul „cuvânt 
substituie ideea generală de lexic, exprimare, chiar operă, rezultatul conotării fiind 
sinecdoca, figură de stil cu bogată încărcătură de semnificaţie. 

i Căutarea ca aspirație a personalității creatoare polarizează sensurile în 
n ant oi Canlar te mda tifi DARETU A E) 
Exegeza a propus interpretarea acestor it in influ ăi i i Vi te f 
i g prin influență mitică, amintind de 
transmigrația sufletelor, idee regăsită și în volumul de debut, Poemele luminii 
o ere pane e eee 
e x : „Unde voi găsi cuvântul care 
spune adevărul? . Este semnificativ faptul că sufletul este în căutare; nu spiritul, 
nu rațiunea, nu trupul e în căutare, ci sufletul, ca expresie fremătătoare a eului, ca 
delicată vibraţie. Spaţiul şi timpul aspiraţiei sunt nelimitate, eternizează şi 
înnobilează cul „de totdeauna / și până la cele din urmă hotare”. Atributul care 
neagă cuvintele, „mută”, apare acum pentru a doua oară în text, ca o confirmare a 
refuzului în relaţie cu exprimarea imediată. Tăcerea responsabilizează 
personalitatea artistică, o înfăşoară în mister şi înțelepciune, iar atunci când sunt 
rostite, cuvintele întrupează Opera, au valoare taumaturgică. 

În ultima secvenţă poetică, „El caută apa din care bea curcubeul. / El caută 
apa, / din care curcubeul / îşi bea frumuseţea și nefiinţa.”, exegeza a recunoscut 
ecoul unui text folcloric pe care Blaga îl cita şi comenta în Despre gândirea 
magică: „Când vezi curcubeul, să iei două cofe cu apă şi să te duci în coate până 
acolo unde bea el apă, şi acolo ai să găseşti o comoară”. Poetul identifică sugestii 
mitice în această superstiție, fabulosul iradiază prin conotaţiile apei, substanţă a 
vieţii, element cu efect de reanimare, ca în basme. Curcubeul este calea, medierea, 
între lumea de aici, de jos, şi cea de dincolo, ascunsă în înaltul cerului. În unele 
credinţe (din Asia centrală), curcubeul soarbe sau bea apa fluviilor şi a lacurilor 
(Jean Chevalier, Alain Gheerbrant). Semnificaţia profundă a motivului poetic al 
curcubeului, văzut ca punte între două lumi, este evidentă în poezia Îngerul lumii 
(din volumul Corăbii cu cenuşă); îngerul luminii va lua din lumea aceasta „doar 
curcubeul — în slava / unde de toate uita-va”. Frumuseţea primeşte, în poeziile lui 
Lucian Blaga, două semnificaţii: farmecul feminin, strălucirea desăvârşirii fizice, 
sunt denumite „frumuseţe”, armonia, echilibrul alcătuirii lumii, spiritului, 
materiei, însumează „frumuseţe”. În variantele textului poetul a ezitat chiar între 
cele două forme, dar a ales-o, în final pe cea de-a doua, păstrând sensul 
spiritualizat al poeziei. Două sunt manifestările către care tinde miraculoasa punte 
de aici spre eternitate: frumuseţea şi neființa. Paradoxul liric, însuşire 
fundamentală a poeziei moderne, îşi găseşte expresia prin imaginea curcubeului 
care „Îşi bea... nefiinţa”. Filtrare magică a luminii (metaforă centrală a întregului 
volum de debut), curcubeul este şi nu este, fiinţa lui este neființă, câtă vreme la el 
nu se poate ajunge iar strălucirea lui, deşi subjugă, este efemeră. „Nefiinţa 
curcubeului semnifică perfecțiunea, drumul înalt către desăvârşire, arc peste fire, 
depăşire de sine. 

Autorul contemplându-şi Sinele, într-un demers mediat de Eul liric s aceasta 
este esența poeziei Autoportret. Titlul are evidentă trimitere autoreferențială, dar 
textul abordează la persoana a treia eul ca alteritate, în spiritul modernismului — 


180 


p” 
CE Scanned with OKEN Scanner 


„Eu sunt altul” (Arthur Rimbaud). Raportul autor-eu liric în poezia Autoportret 
implică autoritatea înţeleaptă și caldă a celui care semnează opera şi înţelegerea 


explicită, exprimarea metaforică a vocii textului, altfel spus, un raport de 
consubstanţialitate. (C. C.) 


Paradis în destrămare de Lucian Blaga 


Paradis în destrămare aparține volumului Laudă somnului, a apărut în 
1928, fiind o expresie a destrămării echilibrului lumii, a toposului sacru. Lucian 
Blaga dă glas unei tristeți metafizice, tema poemului constituind-o decăderea 
lumii mitului, aşa cum o comenta Oswald Spengler în Declinul Occidentului. 

Reprezentant al „ontologismului vizionar”, poetul poate fi apropiat de 
gânditorul german Martin Heidegger, având în comun cu acesta încercarea de 
învecinare a gândirii esenţiale cu poezia. Obiectivul fundamental al filosofului 
german este Fiinţa, în sistemul blagian, Omul fiind centrul. Omul blagian 
„locuieşte” şi el într-o lume fără Dumnezeu, însă Neantului heideggerian îi 
corespunde misterul blagian, categorie centrală a ontologiei create de filosoful 
român. 

Realitatea imuabilă, („sfânt mister”) cântată în Poemele luminii (1919) 
începe încetul cu încetul să dispară. Sub influenţa orientării expresioniste, ce 
prevedea un Menschheitsdimmerung („amurgul omenirii”), chiar şi imaginea 
sacră a Paradisului este cuprinsă de legile disoluţiei. 

Titlul poemului,  metaforă-simbol revelatorie, surprinde o acțiune 
distructivă în continuitate, în proces de desfăşurare. Lumea-poveste blagiană 
începe să se destrame. Civilizaţia tehnică şi oraşul distrug orizontul mitic al 
satului, umanitatea suferind, în mod special în poezia expresionistă, un proces de 
înstrăinare de creaţia divină, pierzându-se „sentimentul originar al vieţii” (Ov. S. 
Crohmălniceanu). 

Dacă omul s-a străduit multe veacuri să redobândească statutul iniţial, cel de 
dinaintea căderii din Rai, în perioada modernă se pare că el se îndepărtează din ce 
în ce mai mult de această încercare, fiind prea preocupat de civilizaţia tehnică. 

Pasajul biblic vorbeşte de momentul alungării omului din Paradis, fiindu-i 
destinată moartea: „Şi izgonind pe Adam, l-a aşezat în preajma raiului celui din 
Eden şi a pus heruvimi şi sabie de flăcări vâlvâitoare să păzească drumul spre 
pomul vieţii”. Acest „pom al vieţii” este cel dătător de viaţă, regenerator, centru de 
energie perpetuă. l , 

În poezia de față, „cotorul de spadă fără de flăcări” este primul semn al 
degradării paradisului, pe care poetul îl vede lipsit de atributele fundamentale: 
puritate, sacralitate, pace sufletească. Flacăra, sursă de energie, este epuizată, 
semn că însuşi divinul se poate degrada. Focul de la intrarea în Paradis era sursa 
imortalizării, cei ce reuşeau să treacă de flăcările sacre trăiau veşnic. Deşi nu se 
luptă „cu nimeni”, Portarul „se simte învins”, înfrângerea venind dintr-un univers 

cer acu ie Po set m a eta 
aconp , fei putând fi observate în această lume 
originară: „Serafimi cu părul nins / însetează după adevăr, / dar apele din fântâni / 
refuză gălețile lor”. Cunoaşterea transcendentă (simbolizată de apele din fântâni) 
ie e ii E ni teii Conta Mt 
i > ut ghelii se plâng de greutatea aripelor” 
(oximoron). Plugurile de lemn sugerează încercările rudimentare de cunoaştere 
prin brăzdarea ogorului. Cunoaşterea însă se refuză, pământul părând a-şi fi închis 
tainele, sau le-a făcut să dispară niciunde, ele nemaiputând fi găsite. Chiar dacă 
fiinţele sunt însetate de cunoaştere, de adevăr, apele s-au retras în adâncuri sau au 
secat pentru Fiinţă. Metaforă centrală în Poemele luminii, lumina primeşte aici 
conotaţii negative, devenind un simbol al extincţiei universale, anunţate de 
„porumbelul Sfântului Duh”. Vestind altădată lui Noe viaţa, acum el trece „printre 
sori vecini”, stingând „cele din urmă lumini”, speranțe de viaţă, sugerând 
Apocalipsa. 

Viziunea asupra transcendentului este una tragică, implicând, aşadar, boala 
lumii, prăbuşirea ei iminentă. Distrugerea lumii aminteşte de Scrisoarea I a lui M. 
Eminescu, anunțând un alt ciclu temporal, al unei lumi dispărute (frigul, inexistent 
pentru îngeri, este semnalul prevestitor). Dezordinea locului altădată mirific nu 
mai atrage pe nimeni, ceea ce face inutilă lupta şi paza. Lumea nu mai are nicio 
speranţă de revitalizare. 

In final, apare lamentaţia poetului, cu valoare generală însă: „vai mie, vai 
ție, / păianjeni mulți au umplut apa vie”. Dacă până acum lirismul a fost unul 
obiectiv, susţinut de un „fir narativ”, aici, prin prezenţa pronumelui personal de 
persoana I se produce o recuperare a vocii lirice. 

Spiritualitatea este invadată de materialitate: „păianjeni mulţi au umplut apa 
vie”. Michael Ferber (Dicfionar de simboluri literare) aminteşte de poemul 
Inten fie al lui Robert Frost, în care păianjenul ar semnifica „intenţia întunericului 
de a îngrozi”. Ei invadează aici Viaţa, fiind şi un simbol posibil al iluziilor care 
acoperă Adevărul. Apa vie poate simboliza adevărul suprem, viaţa veşnică, dar şi 
sursa regenerării interioare. 

Verbele la prezent: „ţine”, „nu se luptă”, „se simte”, „însetează”, „refuză”, 
„se plâng”, „trece”, „stinge”, „se culcă” sugerează procesul degradării continue. 
Verbul „au umplut”, la perfect compus, indică un fenomen încheiat, implacabil, 
anatemizant. Adverbul „odată” şi verbele „va seca” şi „vor putrezi” la viitor 
anunţă criza ontologică imposibil de oprit. l 

Moartea Paradisului înseamnă moartea Omului. Universul compensatoriu 
nemaiexistând, omul nu mai poate crede în nimic, nu se mai poate hrăni cu 
semnele divinului. Metafora „trupul trist” sugerează transformarea definitivă a 
sacrului în profan. Spaima de neant, de „nimicul”, „marele”, sentimentul pierderii 
divinului afirmă „ipostaza interogativă a eului”, suferinţa „provocată de pierderea 
contactului imediat cu universul” (lon Pop). Imaginarul poetic susţine 
plasticizarea ideii poetice de degringoladă, de apocalipsă („cotor de flăcări , 

„Serafimi cu părul nins”, „arhanghelii se plâng de greutatea aripelor”, 
„porumbelul... / cu pliscul stinge cele din urmă lumini”, „îngerii goi”). 

Textura stilistică a textului este grefată pe o antinomie extinsă, pe mai multe 
planuri: paradis biblic-„paradis în destrămare”, Măcări-frig, „apă vie”- 
putreziciune, măreție angelică-goliciune, înălțare-cădere, plin („apele din 
fântâni”)-gol („va seca”), observându-se gradaţia descendentă. Finalul poemului 
are rol conclusiv, tonalitatea fiind una amară, plină de tristeţe. 

La nivel prozodic, poezia este alcătuită din 23 de versuri libere (cu metrică 
variabilă), al căror ritm interior susține ideea generală de decădere. 
Ingambamentul este forma modernă aleasă de Blaga în prezentarea ideilor pentru 
o mai clară reliefare a puternicului imagism. 

La nivel morfosintactic, se observă repetarea conjuncţiei adversative dar 
(„Nu se luptă cu nimeni, / dar se simte învins” , „,... însetează după adevăr, / dar 
apele din fântâni / refuză găleţile lor”) redând stări şi fapte contradictorii, 
susținând relaţiile de opoziţie. Adverbul „pretutindeni”, urmat de enumeraţia „pe 
pajişti şi pe ogor” transcrie fenomenul generalizării căderii. 

Strigătul expresionist atrage atenţia asupra ruinării arhitectonicii mitologice 
a raiului şi implicit asupra sensului de a fi. Cântecul poetului nu e născut doar din 
chemările Fiinţei, ci şi din cele ale Neantului, simbolic prezent și în alte poeme 
prin „boala” pe care poeţii o poartă „în strune”, sporind şi negativitatea lumii 
omului. (S. M.) 


Din ceas, dedus... de Ion Barbu 


Înscriindu-se în spaţiul literar interbelic alături de Lucian Blaga şi Tudor 
Arghezi, Ion Barbu revalorifică prin creaţia sa conceptul de „poezie” (acordat 
stilistic şi semantic modernismului, definit ca „expresia culturală a ceea ce, în 
gândirea ştiinţifică, însemnează criza categoriei individualului” — Ioana Em. 
Petrescu, Ion Barbu şi poetica postmodernismului), căci, aşa cum aprecia 
H. Friedrich (Structura liricii moderne), „lirica modemă constrânge limbajul 
la funcţia paradoxală de a exprima şi de a ascunde sensul în acelaşi timp”. | | 

Articolele de poetică ale lui I. Barbu, apreciate pentru „inventivitatea şi 
dialectica paradoxală a ideației”, cât şi pentru „rafinamentul capacităţii expresive 
(Dinu Pillat, Jon Barbu), conturează o structură interioară fascinată de jocul pur al 
abstracţiilor, al contemplării şi al lucidităţii sinelui, un „suflet mai degrabă religios 
decât artistic”, care a urmărit să redea în versurile sale „echivalentul unor Stări 
absolute ale intelectului şi viziunii: starea de geometrie şi, deasupra ei, extaza . 

Prin aceste articole, I. Barbu se delimitează de contemporani (Poetica 
domnului Arghezi, Poezia leneşă, Cuvânt către poeți), recuzând ag 
„banalului reabilitat”, deoarece „versul căruia ne închinăm se dovedeşte a An 
dificilă libertate: lumea purificată până a nu mai oglindi decât figura spiritului 
nostru [...], o pură direcţie, un semn al minţii”. 

A ker g texte autoreferențiale, I. Barbu îşi exprimă viziunea artistică în sensul 
a prin sincronie şi diacronie -lao sumă de valori literare (Legenda şi 

} poezia lui Blaga, Rimbaud, Jean Moréas), poetul care înțelege prin 
poezie, „ca şi în geometrie”, „o anumită simbolică pentru reprezentarea formelor 
posibile de existență” meditează asupra legăturii matematică-poezie (Sub 
constelația numerelor, Geometrie incendiată), legătură surprinsă şi de către P, 
Valéry (Poezii. Dialoguri. Poetică și stilistică): „Orice dispozitiv poetic se sprijină 
pe un fapt de matematică învăluit.” 

Astfel, pentru I. Barbu, poezia este „autonomă”, prin „Voința poetului de a o 
sustrage accidentului”, prin „specialitatea universului ei”, deoarece aceasta este „O 
atitudine de vis şi extaz”. 

S-au încercat mai multe clasificări pe etape ale operei poetice barbiene, 
formate din placheta După melci (1921) şi volumul Joc secund (1930) — alcătuit, 
după o riguroasă selecţie, din ciclurile Joc secund, Uvedenrode, Isarlâk, 
completate de poeziile apărute în periodice. Clasificarea pe care o propune Felix 
Aderca (şi pe care poetul însuşi o comentează în interviul din 1927) înscrie patru 
momente ale devenirii lirice barbiene: „parnasian, antonpannesc, expresionist şi 
şaradist”. 

In studiul din 1935 — Introducere în poezia lui Ion Barbu — T. Vianu distinge 
trei cicluri („parnasian, baladic şi oriental, ermetic”), împărțire devenită clasică. 
M. Papahagi (Dicţionarul scriitorilor români), apreciază aceste trepte lirice 
barbiene drept „diagrama trecerii de la romantism la poezia modernă”. 

Etapa parnasiană, a poeziilor de început, din perioada căutărilor literare, 
cuprinde versurile publicate între 1919 şi 1921 în revista „Sburătorul” (Elan, 
Lava, Munţii, Panteism, Dionisiacă, Umanizare), creații ce mărturisesc, din punct 
de vedere formal, influența lui Hérédia sau a lui Leconte de Lisle, în vreme ce, 
ideatic, suflul este unul nietzscheean, al trăirii frenetice, al dezmărginirii eului, 
simboluri transferate elementelor naturii. E Lovinescu (Istoria literaturii române 
contemporane) definea inspirat aceste creaţii drept „versuri de formă parnasiană, 
de factură largă, cu strofe ca arcuri puternice de granit, cu un vocabular dur, nou 
însă, cu ton grav de gong masiv, într-un cuvânt, o muzică împietrită”. 

În sensul unei permanente (auto) decantări lirice, Barbu şi-a caracterizat 
ulterior poeziile din etapa parnasiană drept „simple exerciţii de digitaţie”, 
premergătoare timbrului poetic autentic de mai târziu. 

A doua „vârstă” a lirismului barbian include majoritatea poemelor publicate 
în revistele „Viaţa românească” şi „Contemporanul” (După melci, Riga Crypto şi 
lapona Enigel, Domnişoara Hus, Isarlâk), având un substrat folcloric şi pitoresc, 
surprins într- o structură descriptivă şi narativă. 

Ciclul ermetic reprezintă ultima perioadă de creație, aflată sub semnul 
încifrării semnificaţiilor, deoarece „poezia se intelectualizează” (G. Călinescu, 
Istoria literaturii române de la origini până în prezent), lirismul se sublimează 
într-o poezie „de viziuni interioare, de prelungire a visului în realitate (E. 


Lovinescu, op. cit.). 


184 


„sd 
CE Scanned with OKEN Scanner 


Acest tip de poezie, „fête de l'Intellect” 
lector activ, în al cărui orizont cultural creaţi 
„opera e fără îndoială ambiguă tocmai în măsura în care e considerată poetică 
Această ambiguitate îşi are lăcaşul, însă, în cititor şi provine din faptul că joia 
sau interpretarea se desfăşoară în timp şi se aplică succesiv elementelor unei 
totalităţi” (P. Zumthor, Poetică şi stilistică). 

Tematica poeziilor aparţinând etapei ermetice este foarte diversă: reflecţii 
asupra actului creator (Din ceas, dedus..., Timbru, Grup), sacralitatea (Lemn sfânt), 
creaţia ( Oul dogmatic), cunoaşterea (Mod, Ritmuri pentru nunțile necesare — în care 
sunt identificate trei căi de cunoaştere: erosul — sub semnul lui Venus, raţiunea, 
avându-l drept simbol pe Mercur şi contemplaţia poetică, sub semnul Soarelui). 

Aşadar, reprezentativ pentru modernitatea viziunii poetice barbiene este ŞI 
textul Din ceas, dedus..., care, în caietul manuscris Ochean, poartă titlul Stil, 
Poezia deschide volumul Joc secund (prefaţat ideatic de cuvintele lui Mallarmé: 
ne fût — ce que pour vous en donner lidce”/ „...n-ar fi decât pentru a vă da 
ideea”), care „a adus în poezia română un sunet nemaiauzit până atunci, un limbaj 
și o metodă lirică absolut noi, de o decantare fără precedent.” (Al. Paleologu, 
Spiritul şi litera) 

Structura compoziţională a discursului liric este reprezentată de două 
catrene, individualizate prozodic prin rimă încrucişată, ritm iambic, măsura 
versurilor fiind de 13-14 silabe. De la început atrage atenţia condensarea 
mesajului artistic, realizat ca o însumare de metafore structurale ale poeticii 
barbiene. De altfel, această concizie a stilului (care, la rândul ei, determină 
încărcătura simbolică a textelor) este un loc comun în critica literară, T. Vianu (op. 
cit.) considerând că „nu există un alt poet român care să spună mai mult în mai 
puţine cuvinte”. 

Titlul, reluat în primul vers, sugerează prin metafora „ceasului” (cu 
rezonanţe blagiene, amintind de acel „ceasornic? ce „măsoară destrămarea”, 
reiterând efemeritatea umanului) imaginea creaţiei care neagă temporalitatea, 
demnitatea artei abstrăgându-se contingentului. 

Poezia, concentrare a profunzimilor eului creator (sugestie conferită de 
substantivul „adâncul”), devine, astfel, o înălţare a fiinţei, o formă de ascensiune 
spirituală (semnificativă în acest sens fiind metafora „calmă creastă”, ce implică, 
prin intermediul epitetului adjectival „calmă”, ideea seninătăţii apolinice a 
creaţiei). EN NP 
Versul al doilea din primul catren îşi ordonează sugestiile în jurul mitului 
oglinzii, definitoriu pentru estetica barbiană (având în vedere temele iuti E 
care T. Vianu le-a identificat drept constante ale etapei ermetice: „Spiritua ron 
— Ritmuri pentru nunțile necesare, „treptele viziunii” — Timbru, aei it 
limbaj” — Uvedenrode, „mitul oglinzii” — Din ceas, dedus...). Apare, da 
imagi ici i i lindire a contingentului în form 
imaginea platoniciană a artei, devenite oglindire a Conta ™, transgresând 
superioară a Ideii („Intrată prin oglindă în mântuit azur.. ), 
materialitatea lumii, purificând-o sub semnul înțelegerii poetice. 


(în sensul lui P. Valery), reclamă un 
a dobândeşte noi valenţe, pentru că 

N Poezia devine o reflectare a lumii, act de (auto)cunoaştere, oglindire 
spiritualizată a cosmosului în conştiinţă, depăşirea concretului („Tăind pe înecarea 
cirezilor agreste,/ În grupurile apei, un joc secund, mai pur.”) Creaţia este „un joc 
secund, mai pur”, sugestia epitetelor adjectivale fiind aceea a reflectării realului în 
actul demiurgic, dar şi purificarea sub incidenţa viziunii poetice. 

O atenţie specială o comportă metafora jocului (definitoriu pentru planul 
uman — „homo ludens” în sensul lui J. Huizinga). Alegoria poezie-joc, implicând 
re-crearea lumii prin prisma sensibilităţii individuale, transgresarea limitelor, „o 
combinaţie a fanteziei, liberă de orice tendință poetică”, desfăşurată „în acea 
superioară zonă a esenţelor ideale” (T. Vianu, op. cit.), se regăseşte şi în poetica 
lui P. Valéry. 

Sub semnul aceleiaşi platoniciene oglindiri, reflectând într-un „joc secund” 
realitatea, actul poetic, „nadir latent”, este un alt pol al cunoaşterii, opus zenitului 
(din planul contingent): „Dacă lumea experienţei se înalţă în piramidă până la 
zenit, răsfrângerea acesteia alcătuieşte nadirul ei” (T. Vianu, op. cit.). 

Poezia nu doar „răstoarnă” alcătuirea lumii, supunând-o legilor contrare ale 
lirei, ci şi sublimează realul, reface pulsaţiile descentrate ale universului, regăsind 
armonia originară („Poetul ridică însumarea/ De harfe resfirate ce-n zbor invers le 
pierzi”). Epitetul „invers”. poate fi „tradus” adjectival (potenţând mitul oglinzii, 
simbolul creaţiei ca reflectare a realului), dar şi adverbial (arta devenind o formă 
de reintegrare a sinelui în cosmos). 

Matricea creației este, astfel, mitul orfic („cântec istoveşte”), 
metamorfozând prin decantare semnificativă existenţa, sub semnul absolutului 
spiritual. 

Arta poetică barbiană se încheie cu imaginea creaţiei ce oglindeşte 
transfigurând realul într-un cântec „ascuns” al fiinţei („...cum numai marea,/ 
Meduzele când plimbă sub clopotele verzi”). 

Poezia Din ceas, dedus... concentrează atributele modernismului 
barbian, care, după cum autorul însuşi mărturisea, „nu se referă decât la un aspect 
secundar al recentului proces de limpezire și concentrare realizat de poezie: 
recâştigarea prin cel mai recules act de amintire a unui sens pierdut de frumuseţe”. 
Aceasta se individualizează prin condensare ideatică, intelectualizarea viziunii sub 
semnul metapoeziei, densitate simbolică. 

Pompiliu Constantinescu (Scrieri) constată că evoluţia liricii noastre a 
cunoscut „un lirism de notație”, altul „muzical”, unul „imaginat”, lirismul lui 
Barbu situându-se „la limita extremă a poeziei, în plan pur cerebral”, sub semnul 
Ideiii care re-conferă lumii armonia structurii iniţiale („Castelul tău de gheaţă l-am 
cunoscut, Gândire!”). (M. I.) 


186 


CE Scanned with OKEN Scanner 


Riga Crypto şi lapona Enigel de Ion Barbu 


Modernismul liric interbelic propune o nouă abordare 
poesis şi poiein —, fie că este vorba despre dimensiunea ex 
înscriind „sentimentul cosmicului, al absolutului al 
limitelor, trăirea frenetică, plenară, dionisiacă, rec 


fiinţei, fie că propune o resemantizare a materiei poetice prin estetica urâtului (la 
T. Arghezi — lectura ca hipotext trimițând la Baudelaire cu volumul Les fleurs 
du mal şi la convingerea că e un miraculos privilegiu al artei că „Oribilul, artistic 
exprimat, devine frumuseţe”). 

În acest spaţiu ideatic se înscrie creator şi Ion Barbu, pentru care poezia 
devine „fête de V'Intellect” (ca la P, Valery), subsumând o abordare metaforică 
jocului pur al abstracțiunilor, joncţiunea denotativ-conotativ, resemnificarea 
alegorică a lumii. 

Între etapele liricii barbiene (având în vedere clasificarea propusă de T. 
Vianu în studiul din 1935, Introducere în poezia lui Ion Barbu) — 
„parnasiană, baladică şi orientală, respectiv ermetică”, cea de-a doua este 
reprezentată de poeme publicate în revistele „Viaţa românească’ şi 
„Contemporanul”, în perioada 1921-1925 - După melci, D-ra Hus, 
Nastratin Hogea la Isariâk. Structurile poetice din această a doua „vârstă” a 
lirismului barbian sunt ample, descriptive şi narative, dezvoltând formula baladică 
a unei lumi pitoreşti cu profil balcanic (regăsită şi în textele lui Anton Pann). 
Vocabularul devine colorat, insolit (amintind de cel arghezian din volumul Flori 
de mucigai), conturând peisaje orientale, definite de contraste cromatice, 
agitație, extaz. 

Un text reprezentativ din etapa baladică şi orientală este şi Riga Crypto şi 
lapona Enigel, definit de autorul însuşi drept „Luceafăr întors”, având în 
vedere alegoria nucleului tematic — incompatibilitatea dintre două lumi care se 
caută sub semnul iubirii: „Dacă admitem paralelismul, de altfel real cu 
Luceafărul eminescian [...] locul în care trăieşte Crypto e un cer răsturnat, prin 
raportarea la zona lui Hyperion. În ordine inversă, spre absolutul polului negativ, 
drumul este acelaşi ca de la terestru la astral — deşi inferior Enigelei (ca principiu 
de viață), Crypto îi este superior în absolut, ca și Luceafărul, faţă de Cătălina”. 
(M. Mincu, Opera literară a lui Ion Barbu) N x EDN 

Titlul aduce sugestia perechii, trimițând la actanții poveştii de iubire, ale 
căror nume pot fi exploatate din punctul de vedere al încărcăturii simbolice hi 
Crypto (tainic, ascuns — „Crai Crypto, inimă ascunsă = dar ŞI pei ac 
„Împărăţea peste bureţi”), respectiv Enigel (sugestia îngheţului = geler i price 
de gheaţă urgisită”). Referindu-se la numele protagoniştilor pla sti 

Sica x u 
de iubire, T. Vianu apreciază că „faptul de a fi pus sufletul lui S denai 
plăpând al unei criptogame este rezultatul unei intuiții delicate A mapa fagul, 
cât despre lapona Enigel, ea poartă frumosul nume tătăresc 


afluentul Bugului rusesc”. 


a poeticului — între 
presionistă blagiană, 
ilimitatului”, transcenderea 
uperarea fondului mitic al 


187 


CE Scanned with OKEN Scanner 


Organizat în catrene, discursul îşi ordonează semnificaţiile conform tehnicii 
povestirii în ramă, validată în primele patru strofe, care se constituie în „rama” 
im poti în îti A 

nuntă; el a $ nento”. (M. Mincu, op. cit.) Astfel, un 
„menestrel trist” „un cântec larg tot mai încearcă” (aluzie la epitalamul antic) 
despre Enigel şi riga Crypto. Prin repetabilitate, cântecul justifică exemplaritatea 
evocării — realizate ritualic („stins, încetinel”), ca o abstragere din contingent. 

Următoarele catrene conturează portretele actanţilor. „Crai Crypto, inimă 
ascunsă”, este cel care „împărăţea peste bureţi”, „sterp şi nărăvaş”, deoarece „nu 
voia să înflorească” — el este, aşadar, o individualitate, chiar dacă valorizată 
negativ — prin atributele sterilităţii (stagnare în „increat”). „Pe-acelaşi timp trăia” 
lapona Enigel, „în tări de gheaţă urgisită” (epitet cu ecouri gnostice, „începând cu 
urgisirea ce reaminteşte de condiţia de străin a fiinţei umane pe pământ” — Ioana 
Em. Petrescu, Jon Barbu şi poetica postmodernismului). Metafora „țări de 
gheaţă” reiterează valenţe constante ale metaforismului barbian — „Castelul tău de 
gheaţă l-am cunoscut, Gândire!” 

Migraţia spaţială — „De la iernat la păşunat,/ În noul an să-şi ducă renii,/ 
Prin aer ud, tot mai la sud...” — simbolizează aspiraţia spre principiul solar (forma 
superioară a cunoaşterii în viziunea poetică barbiană — Ritmuri pentru nun file 
necesare). 

Comunicarea dintre cele două lumi este posibilă, ca în Luceafărul 
eminescian, în dimensiunea onirică — „Pe trei covoare de răcoare,/ Lin adormi, 
torcând verdeață...”. Alegoria somnului anulează incompatibilitățile, transcende 
limitele, redefineşte formele de comunicare. 

Dialogul dintre actanți relevă antinomiile, traduse stilistic prin verbe la 
conjunctiv („să culeg”, „să joace”) şi la condiţional- optativ („aş culege”, „aş 
vrea”) sau prin raportul de coordonare adversativă („Mult aş vrea, dar, vezi, de 
soare,/ Visuri sute, de măcel,/ Mă despart...”). Incompatibilităţile dintre cele două 
Jumi sunt sugerate şi prin intermediul metaforelor „soare”, respectiv „umbră” — 
„Eu de umbră mult mă tem”, „Mă-nchin la soarele-nţelept”. A 

Crypto îşi asumă sacrificiul de sine — „Dacă pleci să culegi,/ Incepi, rogu-te, 
cu mine” şi, ca un Cătălin al increatului, îi propune uitarea — „Lasă-l, uită-l, 
Enige!/ În somn fraged şi răcoare”. 

Subtil este inserat motivul fugit irreparabile tempus — „Dar timpul, vezi, nu 
adăsta” — şi soarele se ridica peste cei doi, „Svârlit în sus, ca un inel”. Surprins de 
principiul solar, Crypto încearcă „de partea umbrei moi să treacă”, dar soarele se 
oglindeşte în el (anticiparea mitului oglinzii, definitoriu pentru imaginarul poetic 
barbian în etapa ermetică) şi „peceţile de semn” înscriu metamorfozarea 
demonologică a rigăi, care „A rămas să rătăcească/ Cu altă faţă, mai crăiască/ Cu 
Laurul-Balaurul/ Să toarne-n lume aurul / Să-l toace gol, la drum să iasă/ Cu 
măsălariţa mireasă,/ Să-i fie de împărăteasă”. Astfel, „orice stare unilaterală (aici 
zona boreală) tinde spre contrariul său. E o nostalgie de compensație sate j 
ține echilibrul universal; transcendentul aspiră spre teluric, pământescu spr 

transcendent, dar, în fond, toate rămân imobile în 
demonstrează și metamorfozarea malignă a rigă 
neamestec” (M. Mincu, op. cit.). 

Rătăcind între contingent şi transcendent, între datum şi aspirație, ca un rege 
Lear, Crypto este „văr drept al melcului nătâng, un bovaric al condiției noastre”, 
(Şerban Foarţă, Eseu asupra poeziei lui Ion Barbu) Transformarea rigăi — 
catharsis ca urmare a hybrisului (dorința de a-şi înfrânge sterilitatea apriorică, 
datul existenţial) — se circumscrie marii experienţe cosmice, „la mijloc de Rău şi 
Bun”, animus şi anima. 

Dacă Eminescu „optează pentru cercul superior al intelectului (ipostaza 
geniului imposibil de conciliat cu lumea afectului)”, Ion Barbu alege „împlinirea 
umană” (M. Mincu, op. cit.). 

Nivelul stilistic al textului este marcat de metafore („inimă ascunsă”), 
epitete („un cântec larg”), inversiuni („Cântecul tot zice-l-aş,/ Cu Enigel şi riga 
Crypto”), aliteraţii („fragii fragezi”), antiteze („La soare, roata se măreşte,/ La 


umbră, numai carne creşte...”), interogaţii retorice („Lui Crypto, regele-ciupearcă,/ 
Lumina iute cum să-i placă?”) 


condiţia lor dată, după cum o 
1, ca un exemplu drastic, de 


Poemul vorbeşte în cheie alegorică despre cunoaştere, iubire, transcenderea 
limitelor, tentaţia absolutului, „într-un joc de fantasme, unele umbrite, altele 
diafane”. (Dorin Teodorescu, Poetica lui Ion Barb u) Poezia rămâne, conform 
aprecierii autorului, „atitudine de vis şi de extaz”, o matrice orfică a fiinţei. (M. I.) 


E Paralelă între două texte lirice (arte poetice) aparţinând modernismului 
Riga Crypto şi lapona Enigel de Ion Barbu şi 
Eu nu strivesc corola de minuni a lumii de Lucian Blaga 


Ion Barbu şi Lucian Blaga sunt reprezentanţi de seamă ai modernismului 
românesc interbelic, ilustrând două tipuri diferite de lirism, având concepții 
diferite asupra actului artistic, dar, în ciuda acestor deosebiri, cele două texte care 
se constituie în arte poetice pot proba anumite elemente în comun. Analizând 
conceptul modem de poezie, Matei Călinescu observă: „Dacă Ion Barbu se 
formase în atmosfera parnasianismului, dar mai ales a simbolismului [...], Lucian 
Blaga n-are aproape nicio datorie directă faţă de estetica acestor mişcări. Procesul 
său formativ s-a desfăşurat în ambianța culturii germane, într-o perioadă în care 
noul era reprezentat acolo de expresionism”. îi l E 

Arta poetică este o operă literară în care autorul îşi exprimă propriile 
convingeri despre creaţia literară şi despre aspectele esenţiale ale acesteia. Autorul 
îşi formulează în mod direct concepţia despre poezie (principiile de caer n 
elemente de laborator poetic, surse de inspiraţie, teme, modalităţi de creaţie ŞI € p 
expresie; rolul social al poeziei) şi despre rolul poetului (relaţie ganad 
inspirație; raportul poetului cu lumea sau cu divinitatea; rolul său a Ee ie 
ideatic, artele poetice se axează asupra doi termeni: poezia şi poetul. 

termenul care deţine rolul determinant, ne aflăm în faţa unei arte poetice clasice, 
care are în centru o definiţie a poeziei sau moderne, care deplasează accentul pe 
relaţia poetului cu lumea şi cu opera sa. Astfel, cele două texte ale perioadei 
interbelice (Eu nu strivesc corola de minuni a lumii, aparţinând lui Lucia 
Blaga şi Riga Crypto şi lapona Enigel, scrisă de Ion Barbu) au ca temă 
creaţia şi implicaţiile cunoaşterii pentru actul artistic. 

Problematizând existenţa, Blaga este un poet care trăieşte intens o mare sete 
de cunoaştere ce merge spre esența lumii, spre temeiul ultim al lucrurilor, într-o 
„mută, seculară căutare, / de totdeauna, / şi până la cele din urmă hotare”, aşa cum 
se şi autodefineşte în cunoscutul Autoportret. Poezia lui Lucian Blaga este deci 
o poezie de cunoaştere, de iniţiere într-o lume încărcată de taine, de „rune”, de 
semne misterioase, pe care poetul vrea să le descifreze prin participarea la 
spectacolul lumii, care-i apare ca o „corolă de minuni”. Acest program este 
anunţat de arta poetică Eu nu strivesc corola de minuni a lumii, text apărut 
în volumul Poemele luminii, reprezentativ pentru creaţia sa. Motiv central al 
acestui volum, lumina capătă diverse semnificaţii, de la ideea genezei la 
reprezentarea erotică, dar încărcătura simbolică a termenului este întotdeauna 
derivată de la aceea a cunoaşterii, fiind o posibilă recuperare a universului prim, 
paradisiac, aşa cum apare în poemul Lumina: „Lumina ce-o simt/ năvălindu-mi 
în piept când te văd,/ oare nu e un strop din lumina/ creată în ziua dintâi,/ din 
lumina aceea-nsetată adânc de viaţă?” 

Puternica tensiune lirică ce se naşte din stabilirea raportului eu-lume pune în 
lumină dorinţa eului liric de integrare, de sporire a frumuseţilor, prin potenţarea 
misterului, nu prin anularea sa. Atitudinea lui Blaga, tipic expresionistă, de 
apropiere de esenţa lumii, este urmarea firească a înţelegerii acesteia ca un univers 
sacru, misterios: „corola de minuni”, „tainele ce le-ntâlnesc/ în calea mea/ în flori, 
în ochi, pe buze ori morminte”, „vraja nepătrunsului ascuns/ în adâncimi de 
întuneric”. Imaginea cunoaşterii reci este prezentă şi în poezia lui Ion Barbu, 
Riga Crypto și lapona Enigel, unde lapona Enigel, trăitoare în ţinutul 
gheţurilor, al zăpezilor veşnice (al Ideii), aspiră spre absolut, solaritatea, simțind 
povara „negrei vecinicii”, dorind o „umanizare”, o coborâre în planul terestru, 
prin iubire. 

Acest poem aparţine etapei baladesc-orientale. Aici se întâlnesc teme ca 
increatul, arta, nuntirea (care pentru poet înseamnă cunoaşterea universului). 
Poetul dă impresia că se joacă încă de la început, mergând pe firul unei poveşti 
eterne. Dar jocul are o seriozitate care depăşeşte anecdoticul. Treptat, „balada” se 
transfigurează, povestea începe să fie simțită ca altceva, ca exprimare simbolică a 
unei aspirații umane, iubirea fiind la Ion Barbu, ca și la Lucian Blaga, o cale de 
acces spre înţelegerea sensului mai adânc al lumii. Riga Crypto şi lapona 
Enigel este de fapt o poezie de cunoaştere, pe deplin caracteristică lui Ion Barbu, 
care vede, dincolo de lucruri, Ideea. Aparţinând ciclului Uvedenrode, poezia 
este „o bucată care pregăteşte și anunţă” întreaga dezvoltare ulterioară a lui 
Barbu” (Tudor Vianu). Asistăm la o dramă a cunoaşterii, a încercării de 

comunicare între două planuri esenţial incom 
poetice ale unor idei mai largi, amintind de Lucea fărul eminescian. 

Povestea propriu-zisă este simplă: lapona Enigel, care trăieşte „în ţări de 
gheaţă urgisită” aspiră la un ţinut mai luminos, solar („tot mai la sud”), poposind 
într-un spaţiu al umbrei şi al somnului, unde intră într-o relaţie erotică cu riga 
Crypto, „mirele poienii”. Întâlnirea eşuează din cauza apariţiei soarelui, care 
provoacă moartea „blândului rigă”. Crypto sugerează prin chiar numele său, ideea 
unui univers închis, criptic, circumscris sie însuşi („inimă ascunsă”), reprezentând 
planul vegetal, inferior celui uman. Aventura erotică (şi de cunoaştere) prilejuieşte 
comunicarea celor doi protagonişti în timpul somnului, şi depăşirea condiţiei, 
aspiraţia spre o altă ipostază, provoacă drama finală, ca o incompatibilitate de 
esenţă, de structură. 

Formula compoziţională este extrem de subtilă și lucrată cu mare 
rafinament. Tehnica este a povestirii în ramă şi a povestirii în povestire. Rama, 
sugerată în dialogul din prima parte a poemului, e mai degrabă o atmosferă, decât 
un cadru fizic. Grija poetului merge spre reliefarea unei stări de spirit: „ — 
Menestrel trist, mai aburit/ Ca vinul vechi ciocnit la nuntă, / De cuscrul mare 
dăruit/ Cu pungi, panglici, beteli cu fundă,/ Mult-îndărătnic menestrel/ Un cântec 
larg tot mai încearcă,/ Zi-mi de lapona Enigel/ Şi Crypto, regele ciupearcă!”. 

Din volumul Pagini de proză, fundamentale pentru înţelegerea 
conceptului modern de poezie sunt afirmaţiile privitoare la idealul matematic al 
poeziei: „oricât ar părea de contradictorii aceşti doi termeni la prima vedere, există 
undeva, în domeniul înalt al geometriei, un loc luminos unde se întâlneşte cu 
poezia... Ca şi în geometrie, înţeleg prin poezie o anumită simbolistică pentru 
reprezentarea formelor posibile de existenţă”. 

Conform filosofiei blagiene, există două modalităţi de apropiere de esenţa 
lumii: cunoaşterea pe cale raţională, rece şi cea participativă, integratoare, 
totalizatoare care realizează o umanizare a cunoaşterii. Cea dintâi modalitate este 
respinsă categoric încă de la început, printr-o dublă negaţie: „Eu nu strivesc corola 
de minuni a lumii/ şi nu ucid/ cu mintea tainele/ ce le-ntâlnesc în calea mea/ în 
flori, în ochi, pe buze ori morminte”. În schimb, prin cea de-a doua se realizează o 
sporire a sensurilor lumii, lumina fiind un simbol al revelării, dar şi al potenţării, 
prin adaos la ceea ce deja există, ca realitate eternă: „dar eu,/ eu cu lumina mea 
sporesc a lumii taină -/ şi-ntocmai cum cu razele ei albe luna/ nu micşorează, ci 
tremurătoare/ măreşte şi mai tare taina nopţii,/ aşa îmbogăţesc şi eu întunecata 
zare/ cu largi fiori de sfânt mister,/ şi tot ce-i ne-nţeles/ se schimbă-n ne-nţelesuri 
şi mai mari/ sub ochii mei -/ căci eu iubesc/ şi flori şi ochi şi buze şi morminte”. 
Fiind o poezie de tip confesiune, lirismul subiectiv se realizează prin atitudinea 
poetică transmisă în mod direct şi, la nivelul expresiei, prin mărcile subiectivității 
(mărci lexico-gramaticale prin care se evidenţiază eul liric): pronumele personal la 
persoana I singular, adjectivul posesiv la persoana I, verbele la timpul prezent, 
persoana I singular, alternând spre diferențiere cu persoana a Il-a; topica 
afectivă/cezura. Lucian Blaga a avut o preocupare intensă pentru filozofie mai 


patibile, vegetal şi uman, simboluri 

ales în legătură cu problema cunoaşterii (cea paradisiacă şi cea luciferică). 
Alternanţă între persoana I singular şi persoana a III-a plural denotă caracterul 
filosofic al acestei poezii, care reprezintă metaforic opoziţia dintre cunoaşterea 
luciferică („eu”) şi cunoaşterea paradisiacă („alţii”). Cunoaşterea paradisiacă este 
pentru Blaga logică, raţională, în schimb ce cunoaşterea luciferică nu are ca scop 
desluşirea misterului, ci amplificarea/adâncirea acestuia. Titlul acestei poezii este 
o metaforă revelatorie care exprimă ideea cunoaşterii luciferice. Pronumele 
personal „eu” este aşezat în fruntea primei poezii din primul volum, adică în 
fruntea operei. Plasarea sa iniţială poate corespunde influențelor expresioniste 
(exacerbarea eului — trăsătură expresionistă) şi exprimă atitudinea poetului filozof 
de a proteja misterele lumii, izvorâtă din iubire. Verbul la forma negativă „nu 
strivesc” exprimă refuzul cunoaşterii de tip raţional şi opţiunea pentru cunoaşterea 
luciferică. Metafora revelatorie „corola de minuni a lumii”, imagine a perfecțiunii, 
a absolutului, prin ideea de cerc, de întreg, semnifică misterele universale, iar 
rolul poetului este adâncirea tainei care ţine de o voinţă de mister specific 
blagiană. Începutul este reluat din titlu şi porneşte ex abrupto. Sensul incipitului 
este îmbogăţit prin lanţul metaforic şi completat prin versurile finale: „Eu nu 
strivesc corola de minuni a lumii/ [...]/ căci eu iubesc/ şi flori şi ochi şi buze şi 
morminte”. Poezia este un act de creaţie, iar iubirea o cale de cunoaştere a 
misterelor lumii prin trăirea nemijlocită a formelor concrete. Poezia înseamnă 
intuirea în particular a universalului. Metaforele enumerate surprind temele 
majore ale creaţiei poetice, imaginate ca petalele unei corole imense care 
adăposteşte misterul lumii: „flori” — viaţa/ fermitate/ frumosul, „ochi” — 
cunoaşterea/contemplaţia poetică a lumii, „buze” — iubirea/rostirea poetică, 
„morminte” — tema morţii/eternitatea. Compoziţional, poezia are trei secvenţe 
marcate, de obicei, prin scrierea cu iniţială majusculă a versurilor. Pompiliu 
Constantinescu reduce tehnica poetică la „o amplă comparaţie, cu un termen 
concret, de puternic imagism, și un termen spiritual de transparentă înţelegere”. 
Cele două modalităţi blagiene de sondare a lumii pot fi comparate cu cele 
două categorii tipologice din poemul barbian, care nu pot comunica datorită unor 
diferenţe de esenţă şi de aspirație, „nunta” nefiind posibilă. Dacă uciderea 
„tainelor”, a „corolei de minuni a lumii” este echivalentă cu distrugerea misterului 
blagian, drama rigăi Crypto constă în faptul că a încercat să se destăinuie prin 
cuvânt, părăsind starea de virtualitate a increatului (absolutul pur), ceea ce 
echivalează cu o autodistrugere. l 
Eroii apar în două scurte tablouri. Riga Crypto este stăpânul unei lumi 
vegetale, dar condiția lui este tragică, aspirațiile lui nu sunt înțelese, este „inima 
ascunsă”. Nu este iubit şi suferă de singurătate. Se spune că el a fost blestemat de 
o vrăjitoare să rămână singur. Era blamat, ocărât de toate elementele mediului în 
care trăieşte pentru că era „sterp” şi „nărăvaş” şi „nu vroia să înflorească . Este o 
natură solitară, are ciudăţeniile lui, are o existenţă inconştientă care stă sub semnul 
somnului și al visului. El nu poate să-şi depăşească condiţia şi pentru că nu vrea să 
înflorească este un simbol al increatului. Enigel, nume cu sonorități catifelate ŞI 

exotice, este o fiinţă umană: mică, liniştită, întruchipând o lume superioară, 
echilibrată. Mediul ei de viaţă este cel al ținuturilor îngheţate, gheaţa la Ion Barbu 
simbolizând lumea ideilor. Pendularea ei în spaţiul geografic este un proces de 
migrare: „De la iernat, la păşunat,/ În noul an, să-şi ducă renii,/ Prin aer ud, tot 
mai la sud, / Ea poposi pe muşchiul crud/ La Crypto, regele poienii”. Întâlnirea cu 
Crypto are loc într-un punct al mersului spre sud al laponei, mişcare cu sens 
simbolic, traducând aspiraţia spre soare a eroinei ce este inversă aspiraţiei regelui, 
care tinde spre ţinuturile de gheaţă ale laponei. 

Riga Crypto şi lapona Enigel nu se pot cunoaşte, nu se pot „nunti”, 
aspiraţiile lor nu coincid. Regele-ciupercă tinde să pătrundă în lumea laponei, 
smulgându-se dintr-un orizont limitat, fata aspiră spre soare, spre spaţiul luminii, 
nelimitat. În lunga călătorie spre soare, întâlnirea cu Crypto este doar o capcană pe 
care o ocolește cu luciditate. 

Pentru Crypto ieşirea din lumea strâmtă înseamnă mutație dintr-un regn în 
altul, deci moarte. Pentru Enigel, aspiraţia spre soare, spre spiritualitate, este o 
firească evoluţie spre un ţel mai înalt al fiinţei umane, pentru că ea are „fântână-n 
piept”, adică posibilitatea de reflectare, deci numai ea are conştiinţa prin care 
omul îşi poate depăşi condiţia sa. Pentru fiinţele inferioare, „pahar e gândul, cu 
otravă!”, „ca la nebunul rigă Crypto”, care, aspirând să-şi depăşească, prin iubire, 
condiția, a intrat în spaţiul ucigător al soarelui: „Dar soarele, aprins inel,/ Se 
oglindi adânc în el;/ De zece ori, fără sfială,/ Se oglindi, în pielea-i chială;/ Şi 
sucul dulce înăcreşte!/ Ascunsa-i inimă plesneşte,/ Cu zece mii peceţi de semn,/ 
Venin şi roşu untdelemn/ Mustesc din funduri de blestem”. 

Din punctul de vedere al procedeelor pe baza cărora sunt construite cele 
două poeme, antiteza este cea mai încărcată de sensuri: antinomia lumină- 
întuneric (reluată apoi pe alte planuri viaţă-moarte, cer-pământ, tăcere-cuvânt) 
pune în evidenţă dimensiunea dialectică a dualismului de gândire blagian, în 
vreme ce spaţiul umbros — calea soarelui reliefează incompatibilitatea celor două 
fiinţe aparţinând unor lumi diferite în poemul barbian. 

Sfârşitul discursului liric blagian exprimă participarea la misterul universal. 
Dezmărginirea este o trăsătură expresionistă, în acest context verbul „a iubi” 
capătă o altă semnificaţie decât la romantici, înseamnă a cunoaşte. Verbul capătă o 
semnificaţie metafizică, ontologică. Lirismul generează o emoție de tip 
intelectual, termenul „minune” devine cuvânt-cheie în discursul liric. Elementele 
de recurenţă în poezie sunt misterul şi motivul luminii, care implică principiul 
contrar, întunericul şi discursul liric se organizează în jurul acestor cuvinte. 
Opţiunea poetică pentru o formă de cunoaştere, de raportare a eului poetic în 
lume, care stă sub semnul misterului, este redată de seriile verbale antonimice. 
Apare o opoziţie între adjectivul posesiv „mea” şi adjectivul nehotărât „altora! , în 
acelaşi mod în care discursul barbian opunea lumea cripticului şi cea a soarelui. 

ceea ce priveşte modalitatea de organizare a discursului, se poate observa 
preferința lui Ion Barbu pentru un cadru epic, baladesc, care nu este in fond decât 
un pretext pentru afirmarea unei atitudini lirice, a unor idei mai abstracte, 

întrupate în personaje-simbol, aflate în raporturi complexe. În schimb, Lucian 
Blaga optează pentru o formulă a confesiunii aparţinând poetului care se 
contemplă liric, refuzând rigorile de orice tip la nivelul metricii şi adoptând o 
formulă modernă, care să permită exprimarea nemijlocită a ideilor poetice. (C. 


Creiţă) 


Leoaică tânără, iubirea de Nichita Stănescu 


Ruptura de tradiţie şi susţinerea unor principii de creaţie artistică sunt 
obiectivele neomodernismului, preluate şi de scriitorii neomodernişti în a doua 
jumătate a secolului al XX-lea. În timp ce un poet neomodernist precum Marin 
Sorescu este autorul unei poezii bazate pe ironie şi spirit ludic, iar o poetă ca Ana 
Blandiana — adepta unui lirism cerebral, la Nichita Stănescu neomodernismul se 
concretizează într-o poezie a „necuvintelor”. Nichita Stănescu acordă cuvântului 
poetic însuşirea unei substanţe plasmatice capabile să ia cele mai neaşteptate forme. 
Spre deosebire de avangardiştii rebeli (care căutau „noul” ca expresie a 
spontaneităţii creatoare şi a absolutei libertăţi spirituale, dar fără a se interesa de 
rezultatul estetic), Stănescu modelează cuvântul ce pulsează vital în procesul 
„genetic” al poemului, însă, finalitatea este capodopera. N. Stănescu eliberează, prin 
limbajul său neomodermist, o multitudine de „creaţii” lingvistice drept consecinţă a 
unei maniere ludice şi, totodată, ingenioase de „manipulare” a resurselor limbii; 
poetul neomodemist practică acea „poésie pure”, caracterizată prin magia sonorități 
cuvântului devenit astfel „necuvânt” într-o lirică ce va renunţa treptat [...] la ordinea 
obiectivă, logică şi chiar gramaticală” (Hugo Friedrich). 

Atât prin volumele de versuri (Sensul iubirii, O viziune a sentimentelor, 
Alfa, Necuvintele, Epica Magna etc.), cât şi prin cele de eseuri (Cartea de recitire, 
Respirări, Antimetafizica), Nichita Stănescu nu este doar un simplu reprezentant al 
poeziei neomoderniste, ci o conştiinţă artistică superioară ce regândeşte întreaga 
poeticitate, însemnând și o nouă viziune asupra lumii, dar şi o concepţie originală 
asupra cuvântului. Contestată de o parte a criticii vremii din cauza limbajului 
„şocant”, „abstract” şi „ermetic”, poezia lui Stănescu a fost repede percepută ca o 
„reformulare a lirismului” (Marin Mincu). Poetul descoperă un nou teritoriu 
pentru poezie, un „spaţiu pur” care dezvăluie mai degrabă, o „metapoezie” (Marin 
Mincu), vizând „posibilitatea marii poezii care nu mai foloseşte niciunul dintre 
mijloacele poeziei. Versuri situate deasupra metaforei, ignorând orice fel de 
alambic posibil, acesta îmi pare a fi tipul de tensiune semantică spre un cuvânt din 
viitor” (N. Stănescu, Cartea de recitire). Nichita Stănescu se dezice de 
cuvântul alterat de uzitare, căutând necuvântul, adică acel cuvânt învestit cu 
atributele sacrului şi ale libertăţii pure şi originare. Din acest motiv existenţa lui ca 
poet exprimă necesitatea sa de a crea, de a re-inventa cuvântul primordial, astfel 
încât Poezia devine „ritualul care sacralizează punerea în cuvânt a unui mesaj 


(Daniel Dimitriu). 

Având în vedere acest adevăr al lirismului stănescian, orice, poezie a sa 
poate fi privită ca un omagiu adus cuvântului divin a cărui esenţă sacră este 
relevată prin actul poetic. Prin urmare, fiecare dintre cr 


| eaţiile sale poetice 
dobândeşte, conotativ, statut de ars poetica, întrucât este o odă închinată logos- 


ului. Aparţinând volumului O viziune a sentimentelor (1964), poezia 
Leoaică tânără, iubirea este un „psalm” al dragostei, în care asocierea 
ceremonialului iubirii cu actul verbal pune în lumină relaţia fundamentală din 
opera stănesciană Eros-Logos. Silogismul creaţiei stănesciene s-ar rezuma astfel: 
dacă tema esenţială a operei sale o reprezintă Iubirea, cântată prin Cuvânt 
(Logos), atunci Iubirea este un sinonim al Poeziei; cuvintele devin expresie a 
sentimentelor, iar discursul poetic se metamorfozează într-un ceremonial erotic. 
Efectul este comun: atât Arta, cât şi Iubirea (la Nichita Stănescu — indisolubile) 
declanşează katharsis-ul, elevația spirituală, propensiunea spre celest. Această 
metamorfoză lăuntrică este descrisă şi în poezia Leoaică tânără, iubirea, 
unde relaţia Logos-Eros este menţinută implicit. 

Ca element neomodernist ţinând de semantica interioară a poeziilor sale, se 
remarcă identificarea adolescenţei cu „vârsta de aur” pentru că atunci 
descoperă poetul „vârsta de aur” a cuvântului, prin irumperea iubirii în 
existența sa. Spre deosebire de întreaga literatură a antecesorilor, copilăria 
(odinioară paradis) la Nichita Stănescu apare demitizantă, e un Infern (Corin 
Braga), e o apocalipsă (Ştefania Mincu), întrucât echivalează cu amintirea ororilor 
războiului. În consecință, copilăriei sinistre îi urmează adolescenţa paradisiacă, 
deoarece este vârsta iubirii dintâi, este „edenul în care unul începe a se îndrăgosti 
de năluca celuilalt.” (Daniel Dimitriu). Volumul din care face parte poezia 
Leoaică tânără, iubirea situează în prim-plan starea erotică a poeziei” 
(Daniel Dimitriu): poetul vede lumea prin eros şi, totodată, vede lumea limbajului 
prin eros. Ca atare, cele două noțiuni, eros şi logos, rămân conjugate: verbul 
poetic, cuvântul, este materia şi organul senzorial („ochi”, „auz”), iar poezia este 
simţire, este elogiul sentimentului erotic. 

Dimensiunea neomodernistă a creaţiei sale se reflectă şi în viziunea 
originală asupra iubirii: exegeza literară a notat faptul că Nichita Stănescu este 
autorul unui „eros nemelancolizat”, fiind primul poet al „sentimentului lucid” al 
iubirii (Ştefania Mincu). La Nichita Stănescu, dragostea (abstracţiune) este 
corporalizată (concret), întrupându-se în figura „leoaicei tinere”, apoziţie 
metaforică antepusă într-o comparaţie implicită, în titlul poeziei. Transferul 
semantic urmărit de poet prin introducerea felinei în reprezentarea dragostei are în 
vedere atributele intrinseci ale acesteia: sălbăticie, instinctualitate, dar ŞI 
frumuseţe, libertate. Verbele dure care definesc intruziunea leoaicei în cena 
solitară a eului poetic („mi-a sărit în faţă”, „mă pândise-n încordare > „colții pi 
mi i-a înfipt în față”, „m-a muşcat”) subliniază întâlnirea anant a 
iubirea: poetul nu cunoscuse sentimentul care îl invadează agresiv şi ee de 
pofida diferenţei de limbaj, viziunea este similară celei exprimate în tr 


195 


CE Scanned with OKEN Scanner 


Eminescu, în Oda (în metru antic): „Nu credeam să-nvăţ a muri vreodată/ 
Pururi tânăr înveşmântat în manta-mi/ Ochii mei înălțam visători/ La steaua 
singurătăţii.// Când deodată răsărişi în cale-mi/ Suferință tu, dureros de dulce 
[...]”. Naivitatea infantilă şi solitudinea sunt anihilate, la ambii poeţi, de 
pătrunderea violentă şi bruscă („deodată” — Eminescu, „azi” — Stănescu) a 
dragostei care le inundă fiinţa. In cazul amândurora, este o clipă de excepție, este 
un moment perturbator care inaugurează o nouă ordine spaţio-temporală, „făcând 
posibilă ipostazierea cvasi-demiurgică a Eului” (Ion Pop). 

întâlnirea cu iubirea-leoaică este descrisă secvențial de către poet, conform 
unui scenariu epic: dacă în prima secvență verbele sunt folosite la timpul 
perfect-compus, ilustrând caracterul irevocabil al confruntării cu iubirea 
devoratoare, ulterior, regimul verbal menţine perfectul simplu („se făcu”, 


x9 


„țâşni”, „o-ntâlni”) şi prezentul („alunecă'”, „trece”) care subliniază 
transfigurarea eului poetic sub impactul devastator al iubirii, inocenţa 
sufletească a poetului este agresată de ferocitatea leoaicei, deci, de agresiunea 
iubirii care lasă răni vizibile („colţii” înfipţi în „faţă”, „muşcătura” în carnea 
feţei) care poartă, în sine, şi conotaţia unui stigmat plăcut și evident pentru toţi. 
În realitate, ca şi la Eminescu, rana este interioară: e sufletul tulburat de iubire, 
de suferinţa „dureros de dulce” a voluptăţii erotice. 

Cu toate acestea, forţa acaparatoare a erosului poartă imense capacităţi de 
transfigurare, propulsând ființa către o imponderabilă stare de graţie. Strofa a doua, 
concretizată într-o secvenţă poetică distinctă, consemnează această metamorfoză: 
eul poetic, prin iubire, trece într-o altă dimensiune („şi deodată-n jurul meu, natura 
se făcu un cerc de-a dura”). Trăind elevația spirituală a iubirii, eul liric dobândeşte 
statutul unui centrum mundi, iar propria sa metamorfoză declanşează metamorfoza 
cosmică. Dacă poetul simte tentația ascensiunii, iar unicul sens este acum 
purificarea, eliberarea interioară, atunci expansiunea eului are imediate consecinţe 
asupra exteriorului. Geometria circulară (simbolizată prin imaginea cercului, a 
Jocuţiunii populare „de-a dura” și a comparaţiei „ca o strângere de ape”) sugerează 
ideea de desăvârşire a fiinţei prin iubire. Propensiunea spirituală, abandonul 
imanentului şi transcendenţa sunt subliniate prin intermediul simţurilor exacerbate: 
sugestia vizuală se întâlneşte cu sugestia auditivă într-o sinestezie tipic simbolistă, 
traducând ascensiunea eului spre absolut, calea iluminării reprezentând-o iubirea 
(„şi privirea-n sus ţâşni,/ curcubeu tăiat în două şi auzul o-ntâlni / tocmai lângă 
ciocârlii”). Simbolul curcubeului, asociat cu acela al apei, evidenţiază capacitatea de 
renaştere prin iubire a fiinţei, care accede către grădina paradisiacă (în mitologia 
românească apare imaginea curcubeului drept drum către Eden). Situat acum în 
plan transcendent, eul liric trăieşte plenar şi fericit sentimentul iubirii care 1 
copleşeşte sufletul, cântecul ciocârliei celebrând metamorfoza. În maniera 
neomodernistă, Nichita Stănescu respectă, de fapt, tradiţia marii poezii de dragoste: 
cosmicizarea iubirii prilejuieşte poetului meditaţia asupra universului, a naturii Şi a 
divinității la care omul se raportează. 

A treia secvenţă poetică i ă PRR TARI 
metamorfozei intei d a pecetea e a. 
E să f A A , gerând preschimbarea 
Jăuntrică: „Mi-am dus mâna la sprânceană/ la tâmplă şi la bărbie,/ dar mâna nu le 
mai ştie i Aparținând sferei oculare, „Sprânceana” simbolizează cunoaşterea, pe 
când „tâmpla poartă conotaţia gândirii, iar „bărbia” — pe cea a rostirii. Mâna care 
nu mai recunoaşte vechiul „eu” sugerează transformarea totală a celuia care, 
invadat de forța copleşitoare a iubirii, nu-şi mai regăseşte sinele anterior, Este, din 
nou, Nichita Stănescu un Eminescu modern invocând mitica pasăre Phoenix, în 
consecinţă starea sufletească netulburată încă de intruziunea iubirii. Deosebirea, 
însă, între cele două prezenţe ale leoaicei (în incipitul şi în finalul poeziei) este 
evidentă. Dacă iniţial întâlnirea cu leoaica-iubire este bruscă și agresivă, acum 
mişcările felinei sunt „viclene” şi senzuale: odată cunoscut sentimentul iubirii, 
acesta începe să se insinueze treptat şi voluptuos în sufletul poetului care, 
fremătător, aşteaptă o nouă întâlnire. Metafora „deşertului în strălucire” sugerează 
incandescenţa sufletului avid de iubirea care aureolează fiinţa. Prezentul etern al 
verbelor („alunecă”, „trece”), coroborat cu locuţiunile adverbiale („în neştire” şi 
reiterata „încă o vreme”) induce ideea particularizării iubirii, după care sufletul, 
de-acum etern îndrăgostit, va alerga. Incipitul şi finalul poeziei sunt doar aparent 
simetrice, prin reluarea metaforei leoaicei: dacă iniţial leoaica (iubirea) îl vânează 
pe poet, acum' Situaţia s-a inversat: poetul „pândeşte în încordare” iubirea, 
devenită joc viclean, dar seducător. 

Prin urmare, erosul, în poezia lui Nichita Stănescu, este un derivat al 
dorinţei de a (se) cunoaşte, iar corporalizarea sentimentului demonstrează că între 
trup şi gând există o continuitate materializată în cuvântul scris. Iubirea înseamnă 
corporalizare a tot ce există; corp este însuşi cuvântul care se naşte în versuri la fel 
de spontan. De altfel, Nichita Stănescu alcătuieşte această pereche semantică 
iubirea-leoaică şi cuvântul -,„leu alergând” (în Poveste sentimentală, acelaşi 
volum). Mesajul poetului constă în faptul că prin cuvânt se celebrează 
sentimentul, astfel încât Poezia, ca act verbal, devine sinonimă iubirii, ca act 
erotic. Atât Poezia, cât și Erosul converg ca finalitate: metamorfoza fiinţei care se 
eliberează de opac şi material (lon Pop), iar mişcarea devine zbor, înălțare. 
Catalizatorul transfigurării este emoția, iniţial resimţită ca şoc, apoi ca disipare a 
sinelui în forme evanescente care contopesc spiritul cu absolutul divin. l 

Neomodernismul ideatic al poeziei stănesciene se afirmă şi la nivel 
prozodic: strofele au număr inegal de versuri (sextină, octet şi decimă), unde 
guvernează tehnica ingambamentului. Rima variază, între împerecheată şi 
încrucişată, alternând cu versul liber, iar combinaţiile ritmice (dactil, peon şi 


amfibrah) conferă o eufonie particulară poeziei. (S. Z.) 

În dulcele stil clasic de Nichita Stănescu 


s Nichita Stănescu şi-a individualizat pregnant modul de a gândi lirica, 
înnoind sau revigorând direcțiile de meditație asupra artei şi asupra limbii. El 
realizează o poetică a existenţei şi a cunoaşterii, încercând să redefinească poezia. 
Scrierile sale evoluează de la volumele de debut (Sensul iubirii, O viziune a 
sentimentelor) spre cele ale maturității (11 elegii) și emoţiile în imagini alegorice 
ce alcătuiesc o „metaforă totală”. 

Poezia În dulcele stil clasic face parte din volumul cu acelaşi titlu, volum în 
care se poate observa o revenire la sentimentalism, dar și o criză existenţială în 
ceea ce priveşte raportarea la eternul feminin. 

Titlul poemului sugerează orientarea creatorului spre lirica tradiţională, prin 
organizarea versurilor în catrene, cu măsura regulată (de şapte şi opt silabe), cu 
rimă armonioasă (fie că este încrucişată, îmbrăţişată sau monorimă) şi ritm 
trohaic. Ideea poetică nu este însă exprimată clar, limbajul devenind sugestie, 
lăsând receptorului posibilitatea interpretărilor multiple. 

Tema poeziei pare să fie iubirea, creaţia putând fi interpretată însă, cum au 
considerat numeroşi exegeţi şi ca o ars poetica (Ştefania Mincu). Poezia e „o piesă 
lirică galantă — sinteză între elegantul stil trubaduresc și lamentaţiile amoroase din 
timpul lui lenăchiţă Văcărescu, supusă de Nichita Stănescu unui tratament de 
regenerare-caricaturizare” (Alexandru Ştefănescu). 

Dacă în Leoaică tânără, iubirea (vol. O viziune a sentimentelor), erosul era 
un prilej de comunicare a neliniştii, tulburării fiinţei care depăşea limitele spaţiale 
și temporale, confesându-se direct, plin de beatitudine, anulându-şi la un moment 
dat materialitatea, existenţa lui devenind plutire, în poemul de faţă, iubirea nu mai 
este energie reordonatoare de lume, ci o galanterie a lumii. 

Se remarcă o relaţie insolită a poetului cu fiinţa iubită, ea apărând magic, ca 
în mitul Galateei: „Dintr-un bolovan coboară / pasul tău de domnişoară”. 
Simbolul pietrei îl apropie pe Nichita Stănescu de observaţiile lui Roger Caillois, 
acesta considerând că tot ceea ce este în aparență mort, fix în natură, se poate trezi 
prin spiritul zeilor mărunți sau al magilor, pentru că lemnul, piatra, pământul pot 
lua formă şi viaţă, cu o durată mai mică sau mai mare de existenţă. Eul liric 
stănescian pare imobil, asumându-şi rolul de spectator pasiv în acest spațiu 
mineralizat. Pasul substituie, prin metonimie, fiinţa, iubita, iubirea posibilă, care 
parcă se naşte din temporalitatea naturii sau chiar a eului. 

Motivul panta rhei armonizează cu motivul fortuna labilis, sugerat prin 
simbolul „frunza”: „Dintr-o frunză verde, pală / pasul tău de domnişoară, poetul 
meditând asupra trecerii timpului. Oximoronul „frunză verde, pală” (epitet dublu) 
pune în evidenţă curgerea ireversibilă a vremii. Frunza este un simbol al vieţii, dar 
şi al morții, prin durata ei efemeră, reprezentându-l pe zeul Ianus, cel cu două feje, 
simbol al începutului şi al sfârşitului. Înserarea trimite spre romantism, sugerând 
misterul creaţiei. Modificarea culorii poate semnifica trecerea, schimbarea, 


efemeritatea dragostei. Versul „Pasul tău de domnişoară” este realizat de patru ori 

ca un laitmotiv, sugerând ritmul vieţii, trecerea, curgerea, timpul. Apelativul 
„domnişoar , Ceremonios, adresat parcă ritualic, aminteşte de vremurile vechi. 
Preferinţa poetului merge spre auditiv, spre sonorități stranii. Consoanele surde 
alternează cu cele sonore: „Dintr-o înserare-n seară / pasul tău de domnişoară”. 
Ea, femeia iubită, pare a fi jumătate realitate (materială), jumătate vis (ireală). 
Pasul ei a fost zărit fulgurant, poetul încercând, prin repetiţie, prelungirea lui în 
veşnicie: „O secundă, o secundă / eu l-am fost zărit în undă”. Eul liric este 
străfulgerat ca de o viziune prin senzaţii, imagini. Culoarea incertă („El avea 
roşcată fundă”) îl seduce pe privitor total, evenimentul trezind trăiri estetice 
(„inima încet mi-afundă”). Cel care are şansa unei astfel de viziuni (revelații) este 
„blestemat”, dar şi „semizeu”; percepţia este dureroasă, dar şi plăcută în acelaşi 
timp (amintind, în acest sens, de Oda în metru antic a lui Eminescu). Sentimentul 
este de întreagă copleşire, iar eul pare a nu putea riposta, a se abandona în cele din 
urmă dorinţei de a o păstra („Mai rămâi...”). 

Intervin tăcerea, aşteptarea, împietrirea lăuntrică, suferinţa, abandonarea 
lumii din jur („Stau întins şi lung şi zic / Domnişoară, mai nimic.../ Pasul trece eu 
rămân.”). Ultimul vers ilustrează motivul fugit irreparabile tempus. Lucrurile 
din jur nu mai au deplina strălucire, soarele „pitic”, „aurit” şi „mozaic” 
transmițând o suferinţă a lumii, o părăsire a timpului sacru. 

Poetul pare a rămâne închis într-o lume interioară, protectoare, atemporală, 
„ în ciuda timpului trecător. 

Atitudinea lui este una contemplativă, iubirea este viziune, imagine şi nu 
trăire intensă ca în poezia clasică pe care o mimează. 

Prin refren şi paralelism sintactic Stănescu parodiază romanţa, el încercând 
să persifleze stiluri ale poeziei tradiţionale. 

Interpretată ca artă poetică, această creaţie trimite spre ideea că sursele de 
inspiraţie sunt inepuizabile: mineral (bolovan), vegetal (frunză), animal (pasăre) 
sau în universul cosmic („înserare-n seară”). Ambiguitatea specifică poeticului ar 
fi sugerată de „glasul straniu, amar al poeziei, damnat și sublim totodată” 
(Ştefania Mincu), efortul de a „prinde” inefabilul poetic conducând în acelaşi timp 
şi spre victorie şi spre eşec. Inefabilul nu poate decât să fie intuit şi nu definit, 
„prins”, păstrat asemenea unui obiect, lucru material. În faţa acestei situaţii, poetul 
se simte copleşit („inima încet mi-afundă”), rămânând însă străfulgerat de 
miracolul atingerii harului, aşa cum o afirmă în nenumărate rânduri: „Nu erau 
atâtea trupuri / cu câţi ochi eu te vedeam / pe tine, tu, frumoasa mea I[....]/ Nu erau 
atâţia muguri / nici atâtea toamne nu erau / ca să te acopăr eu, pe tine / tu, 
frumoasa mea / tu, frumoasa mea / tu, frumoasa mea idee negândită...”. (S. M.) 

IV. DRAMATURGIA 
A. COMEDIA 


O scrisoare pierdută de I. L. Caragiale 


Conform Dicţionarului de termeni literari, comedia este „o specie a 
genului dramatic, în care sunt înfăţişate personaje, ... caractere..., moravuri 
sociale etc. într-un chip care să stârnească râsul, având totdeauna un sfârşit fericit 
şi, deseori, şi un sens moralizator [...]. Prin conţinut şi prin modul de rezolvare a 
conflictului, comedia se subsumează comicului”. Aceasta din urmă se defineşte 
ca o categorie estetică desemnând un fenomen care provoacă râsul. Comicul este 
rezultatul unei neconcordanţe între conţinut şi formă, aparenţă și esenţă, parte şi 
întreg, valoare şi nonvaloare, scop şi mijloace. Tudor Vianu, constată că „redus la 
tipul său cel mai general, comicul este totdeauna o impostură demascată”. 

Definită ca un „mod specific al artistului de a vedea, simţi şi interpreta 
realitatea”, viziunea artistică reprezintă un „sistem original şi ireductibil de 
elaborare artistică”, instituind un „raport particular între universul imaginar al 
artistului şi forma care exprimă acest univers”; aceasta ordonează principiile 
estetice şi filozofice care organizează „raporturile de diferenţă în ordinea formei”, 
aspect care, în cazul comediei lui I. L. Caragiale, marchează viziunea realistă. 
„Cadru ireductibil al universului imaginar al artistului”, viziunea artistică „explică 
alegerea subiectului, a tonalităţii, a procedeelor etc.” (Dicţionar de estetică 
generală). 

Alături de tragedie, comedia a apărut încă din antichitate, dar spre deosebire 
de aceasta, ea este cultivată şi astăzi. Un exemplu strălucit pentru o astfel de 
specie rămâne, fără îndoială, creaţia lui I. L. Caragiale, O scrisoare pierdută. 
Tema acestei opere dramatice este de natură socială, ilustrând imaginea societăţii 
româneşti, dar şi politică, surprinzând lupta electorală, marcată de tarele unui 
sistem „curat constituţional”. Acțiunea se concentrează în jurul unui episod al 
alegerilor, „în capitala unui judeţ de munte, în zilele noastre”, în a două jumătate a 
secolului al XIX-lea. 

Subiectul se desfăşoară într-un ritm alert, utilizându-se, ca mod 
fundamental de expunere, dialogul. Zoe Trahanache, soţia unui influent om 
politic, Zaharia Trahanache, pierde o scrisoare de amor de la amantul ei, prefectul 
Ştefan Tipătescu. Biletul este găsit de Cetăţeanul turmentat, de la care îl sustrage 
Nae Caţavencu, şeful opoziţiei şi directorul ziarului Răcnetul Carpaţilor. 
Aspirând la deputăţie, acesta utilizează scrisoarea ca armă de şantaj politic, 
determinându-i pe Zoe şi pe Tipătescu să-l susţină. Dar „de la centru” soseşte 
ordinul de a sprijini candidatura lui Agamiţă Dandanache; mai mult, Trahanache 
găseşte poliţele falsificate de Caţavencu; acesta din urmă pierde scrisoarea A 
timpul adunării electorale şi, coincidenţă, aceasta este recuperată de Cetăţeanu 
turmentat care o înmânează Zoei. Dandanache triumfă în alegeri, Caţavencu va 


conduce manifestaţia în cinstea alesului. 

După cum se poate observa, conflictul este derizoriu, autorul realizând un 
contrast comic între uriaşa cheltuială de energie şi scopul lipsit de importanţă. Ca 
şi în schiţa Teleg rame., O greşeală amoroasă se transformă în conflict politic, 
aspect ilar, de vreme ce ideologia reprezentanților celor două partide rămâne nulă, 
singurul lor scop fiind chiverniseala proprie. Un moment semnificativ în acest 
sens îl constituie discuția dintre Tipătescu şi Caţavencu; prefectul îi oferă — în 
schimbul tăcerii „un loc” în Comitetul permanent, „postul de advocat al statului” 
sau de „epitrop-efor la Sf. Nicolae”, şi ar mai putea primi „moşia Zăvoiu de la 
marginea oraşului.” (actul II, scena IX). De altfel, politicul pare să devină o 
afacere de alcov, de vreme ce şi trimisul de la centru, Agamiţă Dandanache, 
utilizează un şantaj similar cu acela al lui Caţavencu. 

Toate evenimentele se derulează într-un ritm alert, într-un orăşel de munte, 
în câteva zile, ceea ce arată că opera în discuţie prezintă o oarecare mobilitate în 
timp. 

Atitudinea autorului față de personaje pare obiectivă, dar prezența sa în text 
se face simțită prin indicațiile referitoare la jocul actorilor. În cazul de faţă, pe 
scenă sunt aduse personaje care ilustrează tipuri general umane care nu evoluează, 
în ciuda evenimentelor prin care trec. Acestea se pot grupa în trei categorii de 
interese; prima se constituie din Tipătescu, familia Trahanache, Farfuridi şi 
Brânzovenescu, reprezentanţii puterii. O a doua grupare, aceea a opozanților, îi 
conţine pe Caţavencu şi pe institutorii Ionescu și Popescu. S-ar putea crede că, în 
timp ce prima grupare este formată din oameni bogaţi (Trahanache) sau din 
intelectuali căpătuiţi, cea de-a doua marchează o burghezie recentă, cu o puternică 
dorință de ascensiune. 

În fine, a treia grupare îi conţine pe Pristanda, Cetăţeanul turmentat și 
Agamiţă Dandanache. Primul dintre aceştia, polițaiul oraşului, pare devotat 
prefectului, dar îşi ia o marjă de siguranţă; după ce l-a arestat pe Caţavencu, nu 
uită să-şi scuze gestul: 

„Pristanda (apărând în fund şi făcând loc cu respect lui Caţavencu să 
treacă): Poftiţi, coane Nicule, poftiţi. (umilit) şi zău, să pardonaţi, în considerația 
misiei mele, care ordonă (serios) să fim scrofuloşi la datorie. D-voastră ştiţi mai 
bine ca mine. aşa e poliţaiul: tată să-ţi fie — trebuie să-l ridici? îl ridici! n-ai ce 
face: e misie. De aia (foarte rugător) mă rog să pardonaţi...” şi apoi să-i elogieze 
gazeta: 

„Pristanda: Trebuie să-l fi citit, coane Nicule; eu gazeta d-voastră o citesc ca 
Evanghelia totdauna; că să nu vă uitaţi la mine. adică pentru misie. (misterios) 
altele am eu în sufletul meu, dar de! n-ai ce-i face: famelie mare, renumerație 
după buget mică.”. a 

Cetăţeanul turmentat nu face parte din nicio tabără, este natv şi credul, 
votând, în cele din urmă ce-i dictează alţii, tocmai pentru că nu înţelege jocurile 
politice la care asistă fără voia lui. CRNS 

Al treilea personaj, Agamiță Dandanache, nu are niciun crez politic, singurul 
scop în viaţă este „să se aleagă”, idee pe care o susţine cu tărie, după ce povesteşte 
lui Tipătescu şi Joiţichii modul în care l-a şantajat pe becher: 

„Dandanache: Aşa e, puicuşorule, c-am întors-o cu politica? Aud? Ţe era de 
făcut? Aminteri dacă nu-mi dedea în gând asta, nu m-aledzeam. şi nu merdzea 
deloc, neicusorule: fă-ţi idee! familia mea de la patruzopt (coborând către public) 
şi eu, în toate Camerele cu toate partidele, ca rumânul imparțial şi să remâi fără 
coledzi!” 

Deşi se află într-o lume a bărbaţilor, Zoe poate fi socotită cel mai puternic 
personaj al comediei. Căsătorită cu un om influent şi bogat, ea a căpătat un statut 
social remarcabil, ceea ce n-o împiedică să şi-l facă amant pe Ștefan Tipătescu, 
prefectul judeţului, amicul politic al lui „neica” Zaharia. După cum se poate 
observa, Zoe nu este nici pe departe o femeie morală, dar urmăreşte, cu obstinaţie, 
aparența moralității. Mult mai tânără decât soţul ei, i se adresează folosind 
apelativul „nene”. Pentru Tipătescu, este femeia „pe care o iubesc”, Pristanda o 
vede ca pe stăpâna absolută, pentru că este omul „dumneavoastră, coane Fănică, şi 
al coanii Joiţichii şi al lui conu Zaharia”. Pentru acesta din urmă ea e „biata 
Joiţica”, „simţitoare”. În fine, Caţavencu însuşi o percepe drept o forţă în partid: 
„Coana Joiţica, mai cuminte ca toţi, mă cheamă, și eu, politicos, iată-mă gata să-i 
sărut mâna cu respect. Mă rog, n-ai ce-i face: mâna care-ţi dă mandatul!” 
Antologică rămâne scena VI din actul al II-lea, între Zoe şi Tipătescu. Ea trece 
printr-o serie de manifestări de la plâns şi şantaj sentimental, până la ameninţarea 
cu sinuciderea, joc ce are un singur scop — acela de a-l determina pe prefect să 
accepte întrevederea cu Caţavencu: 

„Tipătescu: Omul acesta îşi joacă viaţa! 

Zoe: Nu şi-o joacă pe-a lui Fănică, o joacă pe a mea, pentru că încă o dată îţi 
spui. din două una: ori tu mă iubeşti şi eu trăiesc, și atunci lupta este peste putinţă cu 
Caţavencu — trebuie să- mi cedezi; ori nu, şi atuncea eu mor [...] (Revenindu-i 
deodată energia:) Da, sunt hotărâtă, dar nu voi să mor până nu voi fi luptat cu toate 
împrejurările (cu energie crescândă) şi am să lupt! [...] Da, sunt hotărâtă, şi trebuie 
să biruiesc tot, şi pe tine. aşa de hotărâtă sunt, încât adineaori am poruncit lui Ghiţă 
să meargă să dea drumul lui Caţavencu şi să-l poftească aici din partea mea.” 

Dacă Zoe este femeia adulterină, atunci Zaharia Trahanache este 
„încornoratul”, naiv şi credul, aspecte pe care personajul lui Caragiale le 
depăşeşte. Critica a studiat numele personajului, dar nu complet, fără să-l 
raporteze la acțiunile şi reacţiile acestuia. Prenumele, Zaharia, ar trăda zahariseala, 
ramolismentul; dar acesta presupune şi modul în care el vorbeşte — afabil, potolit, 
utilizând apelative pline de respect pentru ceilalți. Invitat la Caţavencu, el i se 
adresează cu „stimabile”, iar oratorilor, „stimabili” şi „onorabili”, cerându-le, plin 


de dulceaţă: „Dacă mă iubeşti, stimabile, fă-mi hatârul.”. şi în cazul numelui de 


familie se poate realiza O anumită nuanţare; într-adevăr, acesta este un derivat de 
onajul nostru arată mai degrabă că se 


la „trahana” (aluat, cocă moale). Dar pers | ma y e 
poate adapta din mers, ducând la altă calitate a aluatului, elasticitatea. Când află 
ă cu care să-l anihileze (poliţele 


de şantajul lui Caţavencu, găseşte imediat o arm | p 
falsificate). Modul în care acționează în politică îl recomandă mai degrabă ca pe 
un luptător versat şi adversar de temut, dar diplomat şi precaut. 


202 


CE Scanned with OKEN Scanner 


| 
| 
| 


Cel care închide triunghiul conjugal este tânărul prefect, Ştefan Tipătescu, un 
june prim tratat cu armele parodiei, impulsiv şi duplicitar. Singurul aspect care-l 
face simpatic spectatorului este dragostea lui pentru Zoe. 

Avocaţii Caţavencu, Farfuridi şi Brânzovenescu au toţi aceleaşi defecte; sunt 
demagogi, inculţi şi necinstiţi; dacă primul evoluează, într-o gamă largă de situaţii 
care-l duc de la aroganță la umilinţă, ceilalţi doi se completează nu numai prin 
relaţia gastronomică a numelor, ci şi temperamental: colericul Farfuridi este 
calmat sau susţinut, cu moderație, de Brânzovenescu. 

Din constatările de mai sus se poate observa că autorul apelează la cele mai 
diverse modalităţi de caracterizare a personajelor, punându-le în situația 
de a se descurca în acțiuni complicate succesiv. Un mod specific al genului 
dramatic de a evidenția trăsături, trăiri etc. este indicația scenică (didascalie), 
importantă atât pentru actor, cât şi pentru regizor. Un exemplu pentru montarea 
jocului scenic este scena IX din actul IV, dialogul dintre Zoe şi Caţavencu care 
este „ruşinat”, „umilit” și apoi „zăpăcit”. 

Toate personajele comediei provoacă râsul, efectul lor pentru 
spectator/cititor este comic, ele reprezintă rezultatul unor neconcordanţe, „o 
impostură demascată” (T. Vianu), aspect ce se poate recunoaşte în diverse moduri 
de manifestare. Bun cunoscător al formelor şi procedeelor comicului clasic 
(marcat prin nume, acţiune, personaje ori limbaj), Caragiale mânuieşte cu abilitate 
retorică diferite registre (parodic, satiric ori caricatural). 

Fiind o comedie de moravuri, „O scrisoare pierdută” urmăreşte un mod de 
viaţă, satirizând tarele sociale şi morale: Zoe ține la statutul ei de femeie de lume, 
mimând o conduită exemplară, Trahanache, Caţavencu, Brânzovenescu, Farfuridi 
şi Dandanache fac din politică un instrument pentru îndeplinirea scopurilor 
personale, iar administrarea judeţului înseamnă, pentru Tipătescu și implicit 
pentru Pristanda, o afacere profitabilă. 

Comicul de situaţie se bazează pe răsturnări spectaculoase de situaţie 
(găsirea scrisorii de către Cetăţeanul turmentat, care provoacă, dar aduce şi 
rezolvarea intrigii, impunerea candidatului de la centru etc.) sau pe realizarea unor 

relații între personaje: triunghiul conjugal sau cuplul Farfuridi-Brânzovenescu. 

Comedia, spre deosebire de dramă, operează cu tipuri şi caractere, aspect 
sesizabil şi în O scrisoare pierdută, în care personajele se remarcă printr-o 

anumită trăsătură de caracter ori de- temperament. Pristanda este funcţionarul 
obedient, Trahanache — încornoratul, Caţavencu — demagogul etc. Dar aceste 
personaje înving tiparele, deoarece, „Constanta tipologică este spartă în anumite 
momente de unele atitudini ale personajelor — care le trădează duplicitatea — sau 
de relaţiile complexe pe care le au cu celelalte tipuri şi care le evidenţiază 
cameleonismul” (Evelina Cârciu). E 

Poate cel mai savuros se regăseşte în piesa lui Caragiale comicul de limbaj. 
S-ar putea spune că modul în care se exprimă personajele sale indică poziţia 
socială, gradul de cultură, inteligenţa etc. Cu alte cuvinte, limbajul devine, cu 
adevărat, un mod de caracterizare a personajelor. Nu întâmplător, Zoe, Tipătescu 

şi Caţavencu nu au ticuri verbale; ei au un grad de cultură mai ridicat decât ceilalţi 
şi, în alt plan, lipsa acestor fixaţii lingvistice indică posibilitatea de adaptare a 
personajelor la situaţii noi. Pristanda îşi aprobă superiorul, simulând devotamentul 
prin utilizarea în exces a cuvântului „ curat”. Determinând sintagme ca bampir, 
violare de domiţiliu ori culminând cu oximoronul curat murdar, repetarea 
acestui cuvânt creează efecte comice, dându-i personajului un plus de şiretenie. 
Cu acelaşi rezultat apare şi ticul lui Trahanache, ai puțintică răbdare, formulă 
care, repetată în momente-cheie, dă posibilitatea „venerabilului” să-şi amâne 
răspunsul, dar, în egală măsură, să-şi scoată din ritm adversarul. Anchiloza 
intelectuală se recunoaşte şi în ticul verbal al lui Farfuridi, acel fix care l-ar 
caracteriza ca pe un om corect în relaţiile cu semenii. Lipsa de cultură marchează 
toate personajele, acestea rostesc greşit o serie de neologisme (plebicist, 
bampir, scrofulos, enteres etc.), sau folosesc incorect unii termeni 
(capitalişti pentru locuitorii capitalei). Greşelile nu sunt numai la nivel lexical, 
ele apar şi la nivelul frazei: lipsa de logică în exprimarea ideilor creează 
oximoronul (ori să se revizuiască, primesc! dar să nu se schimbe 
nimica) sau anacolutul (Dacă Europa... să fie cu ochii ațintiți asupra 
noastră [...] vreau să zic într-o privință poporul, națiunea, 
România). Oratorii amestecă registrele limbii, utilizând fraze enorme, adesea 
lipsite de sens, în care nu se sfiesc să folosească termeni familiari sau suburbani. 
Altfel spus, „în ciuda limbuţiei eroilor care vorbesc, trăncănesc, 
flecăresc, pălăvrăgesc, sporovăiesc, bat câmpii, nu se poate 
identifica vreun mesaj” (Elena Cârciu) între personaje, deoarece comunicarea 
însăşi rămâne suspendată. 

Comicul caragialian se regăsește şi în numele personajelor; acestea 
comunică date despre starea socială, temperament, moravuri etc. Edificator în 
acest sens rămâne Agamiţă Dandanache. Prenumele sonor, Agamemnon, 
aminteşte de eroul din Iliada lui Homer; dar personajul nu este nici inteligent, 
nici eroic, dovadă diminutivul cu care se face cunoscut. Mai mult, Trahanache 
cere să i se noteze numele lui Gagamiţă (de la fr. gaga — ramolit, afectat de 
demenţă senilă). Cât despre numele de familie, acesta sugerează încurcătura 
provocată de apariţia personajului. Sensurile multiple ale substantivului de bază 
din numele lui Caţavencu îi punctează trăsăturile de caracter (caţă — pasăre cu 
glas strident; băț utilizat de ciobani pentru a prinde oile); este demagog şi arogant, 
agresiv când deţine arma şantajului, sau umil, când constată că a pierdut totul. 

Departe de a ieşi din atenția publicului, O scrisoare pierdută e mal 
actuală ca niciodată, tocmai pentru că se adresează unui public responsabil şi 
grav. Piesa, cu toate personajele ei lipsite de moralitate, este comică numai dacă 
o judecă cititorul/ spectatorul al cărui cod etic funcţionează exemplar, fiindcă nu 
râsul îngăduitor, ci hohotul homeric poate îndrepta moravurile. (R. M. B.) 

O scrisoare pierdută de I. L. Caragiale — Comicul 


Dicţionarul de termeni literari accentuează ideea conform căreia „prin 
conţinut şi prin modul de rezolvare a conflictului, comedia se subsumează 
comicului”; acesta se defineşte ca o categorie estetică desemnând un fenomen care 
provoacă râsul, rezultatul unei neconcordanţe între conţinut şi formă, aparenţă şi 
esenţă, parte şi întreg, valoare şi nonvaloare, scop şi mijloace. Tudor Vianu afirmă 
că „redus la tipul său cel mai general, comicul este totdeauna o impostură 
demascată”. Această definiţie sintetică se aplică în mod convingător, atunci când 
se discută despre comicul de caracter, în comedia lui I. L. Caragiale, O scrisoare 
pierdută. 

În cazul piesei amintite se observă că majoritatea personajelor sunt 
construite pe baza unor nepotriviri între aparenţă şi esenţă, valoare şi nonvaloare, 
scop şi mijloace. 

Scopul — personal — al câtorva personaje, este de a-şi păstra aparenţa de 
onorabilitate; Zoe şi Tipătescu nu vor să se afle de legătura lor, iar Caţavencu ar 
publica scrisoarea de amor în beneficiul propriu. În aceste condiţii o chestiune de 
alcov ia proporţii politice, iar mijloacele de luptă sunt disproporţionate în raport 
cu scopul derizoriu. 

Cu excepţia Cetăţeanului turmentat, toate personajele comediei pun preţ nu 
pe cinste, ci pe aparenţa acesteia. Zoe, soţia lui Trahanache şi amanta lui 
Tipătescu, şi-a căpătat prin căsătoria cu influentul om politic un statut de invidiat. 
De aceea ea nu poate risca să-l piardă, dar nu renunţă nici la legătura sa 
extraconjugală, ceea ce o face să lupte, cu arme pur feminine, cu Tipătescu şi 
Trahanache, dar şi cu diplomaţie. şi tact politic, cu Nae Caţavencu. Zoe ştie că 
Tipătescu o iubeşte şi, pentru a-l subordona scopului ei de a susţine candidatura 
lui Caţavencu, joacă marea scenă a disperării din actul al II-lea: 

„Zoe: Atunci. (înecată) lasă-mă, lasă-mă în nenorocire. lasă-mă să mor de 
ruşine. Omoară-mă pe mine, care te-am iubit, care am jertfit tot pentru tine. Iată 
unde m-ai adus! Iată cât plăteau jurămintele tale!” | 

Deşi speriată de consecinţele neatenţiei sale, Zoe judecă situaţia la rece şi îl 
eliberează pe Caţavencu din arest, obligându-i pe soţ şi pe amant să acţioneze în 
interesul ei; 

„Zoe: Da, îl aleg eu. Eu sunt pentru Caţavencu, bărbatul meu cu toate voturile 
lui trebuie să fie cu Caţavencu. În sfârşit, cine luptă cu Caţavencu luptă cu mine.” 

Departe de a se integra în canoanele privind statutul femeii în epocă, Zoe, 
fire voluntară şi abilă, își depăşeşte condiţia, amestecându-se în politică. Ea este 
forţa din umbră a partidului, situaţie recunoscută şi comentată de celelalte 
personaje: pentru Caţavencu este „mâna care-ţi dă mandatul”, „Cetăţeanul 
turmentat o întreabă cu cine să voteze, iar Farfuridi comentează ironic: „Ei! Se- 
nțelege, damele sunt mai ambițioase.” m d 

„Tendinţa de a face caracterologie în roman sau teatru implică un proces de 


„ia î , aà ică ist 
tipizare în construirea personajelor propuse, o viziune canonica de moralist, 

concepând clasificarea faunei umane în sinteze portretistice bine delimitate prin 
schematismul lor expresiv” — se afirmă în acelaşi Dicționar de termeni 
literari. Acest proces se regăseşte şi în comedia lui Caragiale în care politicianul 
se prezintă, nuanţat, în câteva variante: Zaharia Trahanache pare ramolit şi uşor de 
manipulat (sugestie dată de nume şi prenume), în realitate, însă, este un politician 
versat, conciliant la nevoie, autoritar cu subalternii, dar obedient superiorilor. În 
acest sens se poate observa modul în care se comportă cu Farfuridi şi cu 
Brânzovenescu cu care discută tăios despre „interesul partidului”, faţă de 
atitudinea adoptată de Agamiţă Dandanache: „D-ta n-ai nici o grijă, mergem la 
sigur, la noi opoziţie nu încape. Suntem tari stimabile. Tari. Nu o să ai majoritate, 
stimabile. [...] Zic: nu majoritate, unanimitate o să ai, stimabile”. Farfuridi şi 
Brânzovenescu, devotați partidului, se tem de „trădare”, ei reprezintă partea 
conservatoare a partidului, bârfitori şi intriganți, inculţi cu gravitate. Cei doi se 
completează reciproc din punct de vedere temperamental. 

Opoziția este reprezentată în piesă de Nae Caţavencu, „liber-schimbist” şi 
„ultraprogresist”. El aparţine unei generaţii mai noi de politicieni, apelează la 
nume cu rezonanţă politică, are o mobilitate comportamentală evidentă. Aflat în 
posesia scrisorii, el îl tratează cu o uşoară superioritate pe Tipătescu, dar rămas 
fără obiectul şantajului, devine umil faţă de Zoe și primeşte să „chefuiască cu 
poporul” şi să conducă manifestaţia în cinstea lui Dandanache. Acesta din urmă, 
deşi ramolit, este dominat de ambiţii politice, astfel că va proceda ca şi Nae 
Caţavencu, utilizând scrisoarea de amor a unui „becher” drept armă de şantaj 
politic. Dar, spre deosebire de acesta, el păstrează biletul: „Cum se poate, conița 
mea, s-o dau înapoi? S-ar putea să fac aşa prostie? Mai trebuie s-aldată. La un caz 
iar. pac! La Războiul”. 

Deşi deosebiți prin nuanţe, politicienii amintiţi aparțin aceleiaşi tipologii 
pentru că sunt lipsiţi de scrupule, inculţi şi, departe de a avea o doctrină politică, 
urmăresc numai chiverniseala proprie. 

Aflat pe o altă treaptă socială, Pristanda întruchipează funcţionarul care 
simulează obedienţa. El este incult, dar isteţ, ştie „să tragă condeiul” în folosul 
familiei sale, scuzându-se faţă de Tipătescu: „Statul n-are idee de ce face omul 
acasă, ne cere numai datoria; dar de! nouă copii şi optzeci de lei pe lună: famelie 
mare, renumeraţie mică, după buget.” I se pare normal să asculte discuţia din casa 
lui Caţavencu şi să-şi informeze superiorul despre aceasta, aşa cum i se pare 
normal să fure: „ia să mai ciupim noi ceva de la onorabilul, că nu strică.”. Ştie că 
Zoe reprezintă o forţă în partid (chiar dacă nu în mod oficial) şi-l măguleşte pe 
Caţavencu, asigurându-și postul în cazul unor schimbări politice. Umilinţa 
personajului este însă jucată, fiindcă, rămas singur, nu se sfieşte să comenteze: 
„De-o pildă, conul Fănică: moşia, moşie, foncţia foncţie, coana Joiţica coana 
Joiţica: trai nineacă, cu banii lui Trahanache.” Pristanda se conduce în viaţă după 
cuvintele „bietei neveste”, care devin pentru el norme etice: „Ghiţă, Ghiţă, pupă-l 
în bot şi-i papă tot, că sătulul nu crede la ăl flămând.”. Chiar ticul său verb 

evidenţiază o trăsătură de caracter, viclean, el simulează obedienţa, aprobându-i 

pe cei de care are sau va avea nevoie, creând efecte comice: „Curat violare de 
domiciliu! da? umflaţi-l!”, „curat instrument”. Toate abuzurile sale, încălcarea 
legii, furtul din avutul statului, indiscreţia, sunt în numele datoriei 
poliţai. 

Atitudinea comediografului faţă de personajele sale evidenţiază comicul 
de intenţie care se manifestă prin dezaprobarea față de acestea. Ironia, lipsită de 
bonomie, merge adesea până la sarcasm, fiindcă dramaturgul, în dorinţa de a crea 
autenticul, rămâne distant — obiectiv de tipurile prezentate: îl priveşte cu 
îngăduinţă cu Cetăţeanul turmentat, dar este necruţător cu toate celelalte 
personaje, tocmai pentru că O scrisoare pierdută este o comedie de moravuri. 

În textul discutat se regăsesc momente care stârnesc hazul spectatorului: 
pierderea şi găsirea scrisorii de către Cetăţeanul turmentat, comportamentul lui 
Caţavencu, sigur şi arogant când deţine scrisoarea, umil în faţa coanei Joiţica 
atunci când se recunoaşte perdant. Caţavencu și Dandanache uzează de aceleaşi 
mijloace spre a accede la deputăţie, marcând astfel paralelismul situațional. 
Comică este şi revolta grupărilor politice rivale cărora, la adunarea electorală, li se 
comunică numele lui Agamiţă Dandanache, un candidat necunoscut, impus de la 
centru. Toate aceste momente ilustrează comicul de situație. 

După cum se poate observa, personajele lui Caragiale îşi construiesc o 
existență, care nu vizează esenţele, ci aparenţa, iar moralitatea acestora rămâne 
numai la nivel declarativ. (R. M. B.) 


, „al misiei” de 


O scrisoare pierdută de I. L. Caragiale — Modalităţi de caracterizare 
a personajului — limbajul 


Clasic prin valoarea operei, Caragiale este modern, adică actual, creând 
personaje memorabile, tipuri viabile, uşor de recunoscut și astăzi printre 
contemporani. El apelează la cele mai diverse modalități de caracterizare, 
punându-și protagoniștii să se descurce în situaţii complicate succesiv. 

În comedia O scrisoare pierdută, I. L. Caragiale aduce pe scenă tipuri 
general umane cărora le nuanţează personalitatea prin indicaţiile dintre paranteze, 
numite didascalii, acel text care nu-i rostit de actor, dar care îl ajută să-şi 
contureze personajul, pentru că se referă la costum, machiaj, aşezare/deplasare pe 
scenă, gestică, mimică, ritmul şi intonaţia rostirii etc, iiy 

Comediograful îl prezintă, chiar de la început pe Tipătescu: „puțin agitat, se 
plimbă cu «Răcnetul Carpaților» în mână; e în haine de odaie”. Prefectul se află în 
propria locuință, citind ziarul care l-a „agitat” şi mai apoi chiar l-a „indignat . În 
aceeaşi scenă Pristanda, care îl aprobă pe Tipătescu în tot ce afirmă, se vede 
descoperit în afacerea cu steagurile şi schimbă „deodată tonul, umilit şi naiv”. La 
apariţia lui Trahanache, în scena IV din acelaşi act, acesta îi relatează vizita lui 
Caţavencu, şi „priveşte lung la Tipătescu”, replicând fie „placid”, fie „cu 
candoare” ori cu „mirare și ciudă”. 

Caragiale nuanţează jocul fiecărui interpret, aspect vizibil şi în actul II 
scena IV, în care Zoe vrea să-l convingă pe Tipătescu să sprijine candidatura lui 
Caţavencu. Ea „plânge”, apoi pare „zdrobită”, apoi devine „hotărâtă”, ca, în final, 
să atace: „revenindu-i toată energia”, „cu energie crescândă”. În ultimul act, scena 
IX, discutând cu Zoe şi ştiind că partida e pierdută, Caţavencu apare „ruşinat”, 
„umilit” şi „zăpăcit”. 

Alături de procedeul amintit, prin care autorul marchează atitudinea sau 
sentimentele personajului, el evidenţiază trăsăturile de caracter ale acestuia făcând 
apel la subtilităţi de limbă. Modul de exprimare a personajelor indică, de cele mai 
multe ori, nu numai incultura, de altfel generală în comedii, ci chiar un anume 
statut social ori politic al personajului. 

Caragiale creează efecte comice printr-un mijloc vechi, simplu și sigur — 
ticul verbal. În cazul comediei O scrisoare pierdută există câteva personaje 
care repetă, la infinit, anumite sintagme care marchează o anumită trăsătură de 
caracter ori conduită. Zaharia Trahanache, de exemplu, repetă propoziţia „ai 
puţintică răbdare” nu pentru că este ramolit, zaharisit etc., ci pentru că, om politic 
experimentat, el temporizează, tergiversează răspunsul, căutând soluția optimă. 
Când Farfuridi este întrerupt de rumoarea din sală, Trahanache se adresează 
adunării, împăciuitor: „Aveţi puţintică răbdare.”. Acelaşi tic are şi rolul de a-şi 
pune adversarul în: încurcătură. Un alt exemplu antologic este cuvântul curat 
repetat în cele mai diverse împrejurări de Ghiţă Pristanda. Ticul său verbal îl 
defineşte ca pe un funcţionar care simulează acordul necondiţionat cu superiorii, 
caz în care efectul comic este maxim: „curat mişel”, „curat murdar”, „curat 
bampir”. Platitudinea în gândire, fixismul, sunt evidenţiate de sintagma fix, 
rostită de Farfuridi. Statutul lui de avocat cu pretenţii de orator este marcat de 
repetiţia „daţi-mi voie”, indiferent dacă există sau nu întreruperi din adunare. 

Pronunţarea greşită a unor termeni denotă incultura tuturor personajelor: 
Ghiţă Pristanda pronunţă „bampir”, „famelie”, „scrofuloşi”, „catrindală”. Farfuridi 
vorbeşte de „plebicist”, iar Caţavencu stâlceşte şi maxima latină „honeste vivere” 
pe care o pronunţă „oneste bibere”. Confuzia de sensuri se poate observa în 
discursul acestuia, care utilizează substantivul capitalişti cu înţelesul de 
locuitori ai capitalei. Tipătescu se exprimă pleonastic („intrigile proaste”), iar 
Brânzovenescu oximoronic („manoperă grosolană”). Neologismele, rostite uneori 
cu vizibilă influenţă franceză, caracterizează o clasă socială în ascensiune care, în 
goana după puterea politică, a uitat de cultură (,„foncţionar”, „enteres”, 
„endependent”). | 

Discursul lui Caţavencu se remarcă prin prezența unor nonsensuri. 
„Industria română e admirabilă, e sublimă, putem zice, dar lipseşte cu 
desăvârşire” sau „Noi aclamăm munca, travaliul, care nu se face deloc în țara 
noastră”. Fraza amplă atrage după sine lipsa de logică: „. în laşi n-avem nici un 
negustor român, nici unul! [.] Şi cu toate aceste toți faliţii sunt jidani”. În acelaşi 
sens, Trahanache îşi citează fiul: „Tatiţo, unde nu e moral, acolo e corupție şi O 
soţietate fără prinţipuri va să zică că nu le are”. 

Logica personajelor se rupe în timpul expunerii, mai ales la cei doi oratori, 
Caţavencu şi Farfuridi. Acesta din urmă ține un lung discurs în care raporturile 
sintactice sunt anulate: „Intr-o chestiune politică. şi care, de la care atârnă viitorul, 
prezentul şi trecutul țării să fie ori prea-prea, ori foarte-foarte [.] încât vine aici 
ocaziunea să întrebăm pentru ce? Da. Pentru ce?.”. Anacolutul (întreruperea 
continuității sintactice în propoziţie sau frază) are efect comic în discursul lui 
Farfuridi: „Dacă Europa... să fie cu ochii aţintiţi asupra noastră, dacă mă pot 
pronunţa astfel, care lovesc soţietatea, adică fiindcă din cauza Zguduirilor... şi... 
idei subversive [...] şi mă-nţelegi, mai în sfârşit a dat probe de tact.”. 

Demnă de remarcat este utilizarea apelativelor de către personaje. Tipătescu 
este „coane Fănică” pentru Pristanda, ceea ce marchează o anumită familiaritate 
de la subaltem la superior, tolerată de acesta pentru că „mie-mi place să mă 
servească funcţionarul cu tragere de inimă [.] Nu mă uit dacă se foloseşte şi el cu 
o para, două.”. Prefectul i se adresează lui Trahanache cu apelativul „neică”, de 
sorginte populară, evidențiind o veche amiciţie, în timp ce Zoe îi spune „nene” 
soțului său, marcând o apreciabilă diferență de vârstă. Trahanache însuşi, vorbind 
despre Caţavencu, îl numeşte cu ironie „onorabilul d. Nae Caţavencu”. Dialogând 
cu acesta, foloseşte apelativul „stimabile”, ca apoi să comenteze: „Să vezi unde 
vrea să mă aducă mişelul”. La adunarea electorală Trahanache îi numeşte pe toţi 
cei prezenţi „stimabili” (nu stimaţi) și „onorabili” (nu onorați), detaşându-se, 
astfel, de masa de alegători, dar impunându-se acestora prin diplomaţie. Agamiţă 
Dandanache însuşi, ca politician cu state vechi, se adresează tuturor cu 
familiaritate, utilizând două  apelative  diminutivale  („neicuşorule” şi 
„puicuşorule”) al căror sens s-a tocit prin repetare. 

Un alt aspect demn de menţionat este faptul că autorul jonglează cu uşurinţă 
cu registrele limbii. Deşi oameni cu pretenţii de politicieni educați, Caţavencu şi 
Farfuridi folosesc, adesea, un limbaj de mahala (regăsit, mai pregnant, în „D-ale 
carnavalului”): „nu-ţi vine la socoteală”, „toată gaşca-n păr”, „chestie de tarabă”, 
„daraveri de clopotniţă”. Aceleaşi două personaje, obişnuite cu discursurile în 
public (sunt avocaţi) împrumută procedee ale stilului oratoric: „daţi-mi voie!”, 
apel adresat alegătorilor, interpelările, exclamaţiile şi interogaţiile retorice sau 
grupurile de cuvinte incidente, paralelismul sintactic, toate acestea cad în 
derizoriu de vreme ce discursul în sine se vădeşte lipsit de logică. „Cele două mari 
discursuri politice din actul al treilea, al lui Farfuridi şi al lui Caţavencu, pun în 
lumină şi decalajul dintre act și cuvânt: aceşti retori instalaţi în iluzie concep doar 
acţiuni monumentale, epopeice, efemeride hiperbolice, concretizate în 
«prinţipuri» care poartă peste timp emblemele comice ale unei epoci” (Constantin 
Hârlav). 

Interjecţii de tipul „ai”, „pst”, „ei 
tras condeiul” sau prezenţa verbelor la m 

Dacă faptele de limbă amintite evi 
cazul lui Dandanache modul în care pronunţ 
lui grecească. De fapt, prenumele Agamemnon amin 


” ca şi expresii de tipul „dă-i înainte”, „ai 
ai mult ca perfect aparţin stilului familiar. 
denţiază statutul social al personajelor, în 
ă cuvintele arată, în mod clar, originea 
țeşte de eroul epopeii 

homerice, în vădit contrast cu defectele etalate de personajul caragialian: şiret 
şantajist, vanitos. Sunt suficiente câteva replici pentru a fixa originea acestuia: 
„Cu ocazia aledzerii, neicusorule, rămăsesem fără coledzi”. El vine „cu birza tinți 
postii” şi povesteşte despre „ţinevas” în al cărui pardesiu găseşte „o scrisorică de 
amor” compromiţătoare care l-a determinat pe „becher” „să ţedeze”. 

Toate exemplele menţionate demonstrează că limbajul, utilizat cu măiestrie 
de Caragiale, nu uniformizează, ci individualizează personajul, adăugând 
informaţii necesare în conturarea acestuia sau, aşa cum afirmă Constantin Hârlav, 
„personajele caragialiene nu sunt monovalente psihologic; ele posedă o vizibilă 
complexitate interioară, pusă în evidenţă de discurs”. (R. M. B.) 


Subiectul comediei 


Component al structurii unei opere literare (epice sau dramatice), subiectul 
unui text artistic este înţeles ca definire generală, un tot alcătuit dintr-o înlănțuire 
de întâmplări prin care se dezvăluie caractere omeneşti şi raporturile dintre ele. În 
teoria literară subiectul este caracterizat ternar: pentru ca acţiunea să-şi înceapă 
derularea, în situația inițială (echilibrată) „se introduc evenimente care 
desființează echilibrul” şi produc „transformarea” (Boris 'Tomaşevski) 
ajungându-se la o situaţie finală. Deoarece creează tensiune, aceste evenimente 
iau formă conflictuală (între personaje, conflictul este exterior, între stări ale unui 
personaj, conflictul este interior, psihologic), astfel încât sintagma conflict 
literar o înlocuieşte frecvent pe cea de subiect literar. Tot teoria literară a 
stabilit etapele în evoluţia subiectului — expoziţiunea, intriga, desfăşurarea 
acţiunii, punctul culminant şi deznodământul — momente prezente, de obicei, în 
această ordine într-o creaţie literară (există situaţii de dislocare a momentelor 
subiectului sau de absenţă a unora dintre acestea, cel mai adesea renunţându-se la 
deznodământ). 

Din perspectiva. structurării momentelor subiectului, între opera epică şi 
opera dramatică apar deosebiri datorită modului propriu de organizare a textului 
dramatic. În vederea evidenţierii particularităţilor specifice unei creaţii dramatice, 
optăm pentru comentarea construcţiei subiectului în comedia O scrisoare 
pierdută aparţinând lui I. L. Caragiale. Potrivit regulii propoziţionale dramatice, 
piesa este alcătuită din patru acte care îşi subscriu un număr variat de scene (IX, 


- XIV, VIII şi, din nou, XIV), structură care permite dramaturgului să fixeze atenţia 


cititorului/ spectatorului asupra unui număr limitat de personaje, caracterizate 
fundamental prin dialog. Eroii care intră şi părăsesc, succesiv, scena teatrului 
caragialian provin din societatea redusă la dimensiunea ei de mahala, văzută de 
autor ca o „categorie culturală sufletească”, după cum aprecia Garabet Ibrăileanu. 
Metaforă a umanităţii atacate de stereotipie şi vicii morale, mahalaua devine 
obiectul satirei lui Caragiale, în timp ce personajele sunt simboluri ei 
mahalagismului. Astfel sunt descrise şi „persoanele” care vor destrăma ace 

echilibru iniţial, listă de personaje inclusă în preambulul piesei unde sunt fixate 
coordonatele expoziţiunii, conform tiparului obişnuit al unei opere dramatice. 
Prezentările personajelor au rolul de a avertiza, deja, cititorul asupra statutului, nu 
atât social, cât moral, al protagonistului: „Ștefan Tipătescu, prefectul județului”, 
„Agamemnon Dandanache, vechi luptător de la '48”, Zaharia Trahanache — un 
avid al funcţiilor publice, ca şi Nae Caţavencu, Zoe Trahanache, „soţia celui de 
sus”, deci parvenită prin căsătorie. Pornind de la o bază istorică reală (revizuirea 
Constituţiei din 1883 şi luptele interne ale Partidului Liberal), Caragiale critică, 
prin comedia sa, moravurile politice ale vremii, dar și tarele morale eterne ale 
naturii umane pe care le sancţionează prin râs. Astfel, personajele şi situaţiile 
depăşesc limitarea spaţio-temporală, dobândind caracterul generalităţii, aspect pe 
care dramaturgul a dorit să-l sugereze prin reperele cronologice și spaţiale 
intenționat confuze: „În capitala unui judeţ de munte, în zilele noastre”. Încă din 
prima scenă a actului întâi, textul debutează în plină intrigă, continuată de 
altminteri, şi în titlul piesei: scrisoarea de amor trimisă de amant (Ștefan 
Tipătescu) şi pierdută de către Zoe, devine obiectul principal al conflictului 
întrucât se transformă în „docomentul” prin care Caţavencu şantajează politic pe 
adversarii săi (Zaharia Trahanache şi prefect) în vederea numirii sale drept 
candidat la deputăţie. Ameninţată cu dezonoarea, Zoe îi antrenează pe toţi cei din 
jurul ei în lupta pentru menţinerea integrităţii sale morale, dramatic ştirbite în 
condiţiile publicării subiectului de amor. De fapt, întreaga desfăşurare a 
conflictului dramatic se rezumă la modalităţile găsite de Zoe ori de soţul ori de 
amantul ei pentru a contracara şantajul ambiţiosului Caţavencu. Fără a se 
recunoaşte explicit cauza conflictului, Zoe apelează la întreg arsenalul de arme 
feminine, care se dovedesc infailibile: leşinurile, crizele lacrimogene, isteria 
compun teatrul jucat de o actriţă perfectă care nu concepe să-și piardă reputația. 
Conflictul principal este amplificat şi de intrările, respectiv ieşirile Cetăţeanului 
turmentat, cel care găseşte, pierde şi din nou, recuperează prețioasa scrisoare de 
amor. Paralel cu această situaţie conflictuală se dezvoltă un conflict secundar, 
mocnit, care îi are în prim-plan pe Farfuridi şi Brânzovenescu. Membri ai 
partidului condus de Trahanache şi Tipătescu, cei doi îşi văd interesele (Farfuridi 
se ştie drept candidat din partea partidului pentru scaunul de deputat) amenințate. 
Având sentimentul marginalizării sale politice, Farfuridi trăieşte ridicol drama 
nerecompensării fidelității faţă de partidul căruia şi-a devotat existenţa. aaa 
uzitata „boule de neige”, pe care o diversifică introducând alte scheme să 
literaturii universale (tehnica qui-pro-quo-ului, repetiţia, qoinoideața, echivoc, 
I. L. Caragiale conduce conflictul dramatic într-un crescendo pi alert 
maxima tensiune a punctului culminant prin lovitura de teatru a E e e 
Agamemnon Dandanache drept deputat. Deznodământul aduce îi run al 
împăcarea taberelor adverse, aflate într-o veselie de = ai i de 
nonsensului care guvernează în lumea eroilor caragialeşti unde eri Iorgulescu. 
fraternizează, după lupte grozave”, aşa cum Ironie comenta ! teresează, iar nu 
Această comuniune hilară este posibilă pentru că scopul îl in i 

mijloacele, ori, cum Cațavencu s-a dovedit politicianul corupt, demagog, dar abil 
versatil şi perfid, Zoe nu pregetă a şi-l face viitor aliat politic. Lipsite de alt ideal 
decât cel al ascensiunii sociale, personajele comediei lui Caragiale sunt simple 
marionete (Pristanda, Tipătescu), lăsându-se cu uşurinţă manevraţi de alţii (Zoe şi 
Zaharia Trahanache, spre exemplu), la rându-le, manipulaţi de dorinţa parvenirii şi 
a conservării unei aparenţe sociale, evident false. 

Realizată, textual, prin dialog şi monolog, opera dramatică se caracterizează 
şi prin dimensiunea metatextuală generată de utilizarea specifică a didascaliilor. 
Dacă în plan textual se urmăreşte evoluţia conflictului, relaţiile dintre personaje, 
modalităţile caracterizării directe şi indirecte, în latura metatextuală indicaţiile 
scenice întregesc şi amplifică semnificaţiile artistice ale mesajului. Tonul ironic al 
dramaturgului punctează, prin didascalii sugestive, conflictele iluzorii trăite de 
personaje, dând prilejul cititorului să constate, precum T. Vianu, că „veselia 
caragialiană [...] coboară până într-un fond al reflecţiei şi până într-un stat al 
melancoliei”. Taxând virulent fățărnicia (conjugală, demagogică, patriotardă, 
civică), Caragiale critică sarcastic o societate decăzută, realmente „fără principii”, 
prin însufleţirea, în paginile comediei, a unor tipuri copiate din realitate şi 
desăvârşite prin exagerare. (S. Z.) 


Caracterizarea unui personaj din comedie — Zoe Trahanache 


Scriitor clasic, I. L. Caragiale se ridică, prin valoarea şi modernitatea 
creaţiei sale, deasupra oricărei determinări temporale. Exegeza literară a încercat 
să-i stabilească afinităţile ideologice: „romantic ce năzuieşte spre clasicitate” (N. 
Iorga), realist „cu o minte clasică” (P. Constantinescu), „naturist, cel mai zolist” 
(E. Lovinescu). Potrivit propriei mărturisiri, Caragiale este un reprezentant al 
clasicismului, înţeles nu atât prin cultivarea formei, a echilibrului, cât prin 
surprinderea a ceea ce este permanent în natura umană. Duşman al 
„romanţiozităţii”, Caragiale se dovedește a fi un critic sever al societăţii,după cum 
demonstrează şi tendința sa de a sublinia tipuri sociale. „Concurenţa” făcută 
„stării civile” (G. Ibrăileanu) se manifestă, mai ales, în comediografia 
caragialiană, autentică frescă a societăţii româneşti de la sfârşitul secolului al 
XIX-lea, dar și de oriunde sau de oricând. Actualitatea operei sale, îndeosebi 
dramatice, derivă din intuirea genială a psihologiei umane, în latura ei tarată, de 
care I. L. Caragiale alege să se apropie în comedii. În piesele sale care alcătuiesc 
comediografia majoră (O noapte furtunoasă, Conu Leonida faţă cu 
Reacţiunea, D 'ale carnavalului şi O scrisoare pierdută), dramaturgul 
atacă viciile comportamentale, platitudinea şi depersonalizarea omului ce îşi 
conservă cu asiduitate statutul de marionetă, de individ lipsit de idealuri. 
Universul dramatic al lui Caragiale se „înfruptă” din realitatea cotidiană: 
politicieni demagogi şi ambiţioşi, exploatatori ai naivităţii colective; corupția, 
imoralitatea, fanfaronada şi stupiditatea coexistă, definind o societate decăzută ŞI 

sfâşiată de forme fără fond. Perceput astăzi ca „spirit modern” ce prefigurează 
„teatrul absurdului (B. Elvin), I. L. Caragiale este considerat, încă din epocă, „un 
mare vizionar (Titu Maiorescu), atrăgându-se atenția asupra mesajului din 
perspectiva tragică. 

În cadrul comediografiei caragialiene, evoluția diegezei este generată de 
pasiune politică, cea mai elocventă în acest sens fiind piesa O scrisoare 
pierdută, a cărei premieră s-a jucat în anul 1884. Concentrată în patru acte, 
comedia critică moravurile politice, aducând pe aceeași scenă a vieții ambițioşii 
stăpâniţi de dorinţa apărării poziţiei sociale. Potrivit tiparului clasicizat al 
comediei antice, personajele întruchipează defecte umane evidenţiate prin apelul 
scriitorului la comicul de caracter, modalitate specifică de caracterizare a 
personajelor într-un text dramatic — specia comedie. Eroii comediei, deci şi 
caragialeşti, reprezintă rezultatul unui amplu proces de abstractizare a viciilor 
omeneşti, pe care cititorul (spectatorul) le identifică în personajele care devin 
simboluri alegorice ale acestora. . 

P. Constantinescu stabileşte clasele tipologice în care se încadrează eroii 
caragialeşti: „încomoratul” (Zaharia Trahanache), junele-prim (Ştefan Tipătescu), 
cocheta adulterină (Zoe), politicianul demagog (Nae Caţavencu, Farfuridi), 
servitorul (Ghiţă Pristanda), cetăţeanul alegător (Cetăţeanul turmentat), 
raisonneur- ul (Brânzovenescu). Clasificarea caracterologică anterioară pune în 
lumină procedeul folosit: îngroşarea, până la grotesc, uneori, a trăsăturilor 
definitorii ale personajelor pentru că viziunea autorului este caricaturală, deci 
hiperbolizatoare. Scopul exagerării acestor tare morale este taumaturgic: Caragiale 
găseşte astfel o cale de vindecare a trupului bolnav al societăţii — critica socială 
negativă. 
Întreaga acţiune a comediei O scrisoare pi erdută este dominată de firea 
voluntară a Zoei; personaj principal al diegezei, alături de soţ (Zaharia 
Trahanache), de amant (Ştefan Tipătescu), dar şi de rivalul „politic (Nae 
Caţavencu), Zoe trăieşte drama iminenţei „comprometării” sociale. Însuşi statutul 
fixat Zoei, de către dramaturg, în preambulul piesei — „soţia celui de sus” — este 
edificator prin ironia conținută. Nevastă a lui Zaharia Trahanache („prezidentul” 
atâtor „comitete” şi „comiţii”), omnipotent om politic al judeţului, Zoe aparține 
societăţii burgheze provinciale și parvenite, Cochetă şi mult prea tânără pentru 


„venerabilul” Trahanache, căruia i se adresează respectuos cu apelativul „nene”, 


Zoe nu acceptă resemnarea într-o căsnicie monotonă, dedicându-se unei aventuri 


extraconjugale cu prefectul judeţului, junele-prim Ştefan Tipătescu. Liniştita 
trinitate (Zaharia-Zoe-Tipătescu) este tulburată de amenințarea _demascării 
infidelităţii Zoei, prin publicarea scrisorii de amor trimise de Tipătescu,dar 


pierdute de către Zoe. Cel care plănuiește şantajul este ambițiosul Nae Caţavencu, 
avid de funcţii politice, Titlul piesei 


avertizează cititorul asupra intrigii 
subiectului: întreaga acţiune a personajelor se concretizeaz 


ă în vederea recuperării 
sau a păstrării biletului de amor. Aceasta es 


te modalitatea de parvenire socială SA 
i isorii) sau de 
ascensiune politică (în cazul lui Cațavencu, posesor efemer al scrisorii) 

menţinere a unei imagini sociale neştirbite (în situaţia revenirii epistolei la 
„adrisant”, Zoe). Intriga se inserează practic desfăşurării acţiunii cu care 
debutează textul, Caragiale introducând treptat elementele care conturează 
conflictul dintre personaje. Avertizat de către Pristanda că Nae Caţavencu este 
sigur pe susținerea politică a lui Trahanache, prefectul află de la soţul amantei sale 
sursa siguranței lui Caţavencu: „docomentul” e scrisoarea de amor al cărei 
conţinut Zaharia Trahanache îl cunoaște „pe dinafară”. Scena în care Zoe îşi face 
apariţia reprezintă şi debutul unei lupte disperate a femeii de recuperare a 
prețiosului document în care angrenează pe soţ, amant, pe omniprezentul 
Pristanda, pe toţi dirijându-i şi la toţi dictându-le în vederea atingerii interesului 
personal. „Nenorocirea” de care se plânge Zoe este de sorginte pasională, nefiind 
generată de conştiinţa imoralităţii ei sau de posibilitatea despărțirii definitive de 
soț ori amant. Periclitarea imaginii publice, dezonoarea, raportate la sistemul 
convenienţelor sociale, sunt originea spaimei căreia îi cade pradă Zoe. Aproape la 
fel de înfricoşat este Tipătescu, prefectul reacţionând impulsiv şi trimițându-și 
subalternul (la rugămintea Zoei) să-l anihileze pe Caţavencu. Singurul care 
rămâne calm în această cavalcadă agitaţională este „neica” Trahanache, căruia 
experienţa în viață şi politică îi dau dreptul să găsească o contraofensivă. Zoe 
continuă să rămână în centrul întâmplărilor, cu un soț care preferă să creadă în 
loialitatea ei conjugală şi în prietenia devotată a lui Tipătescu. De fapt, Zahana 
Trahanache adoptă masca ramolitului şi a ticăitului, pentru că astfel „venerabilul” 
are şansa să câştige timp pentru a-şi contracara adversarul, scop pe care îl şi atinge 
pentru că intră în posesia poliţei falsificate de către Caţavencu, răspunzându-i, 
aşadar, cu un contraşantaj: - Zoe, însă, nu are încredere în tertipurile soţului, 
încercând şi reuşind, parţial, să-l convingă pe Trahanache, dar şi pe Tipatescu, să-l 
susțină pe Caţavencu drept candidat la deputăţie. Evenimentele iau o turnură 
spectaculoasă când, de la „centru”, soseşte „depeşa” prin care se cere numirea lui 
Agamemnon Dandanache. Zoe este distrusă, mai ales că nici ideea 
contraşantajului nu-i surâdea, atâta timp cât Caţavencu nu aflase de poliţa ajunsă 
în mâinile lui Trahanache. Ulterior secvenţei punctului culminant (numirea lui 
Dandanache şi bătaia de la primărie), tensiunea dramatică se amplifică în ultimul 
act, Zoe este în pragul isteriei pentru că, mai întâi, Caţavencu se lasă aşteptat, apol 
soseşte ca să-i mărturisească pierderea scrisorii. Criza se termină în momentul 
retumării biletului de amor „adrisantului”; în deznodământ, Cetăţeanul turmentat, 
primul care intrase în posesia scrisorii, O recâştigă aducându-i-o Zori, care devine 
deodată veselă şi generoasă inclusiv faţă de Caţavencu. 

„Înverşunat detractor” (|. Negoiţescu) al regimului liberal constituţional, 
Caragiale îşi concepe comedia pornind de la realitatea politică a vremii sale: 
revizuirea Constituţiei din 1883 şi disputa dintre facțiunile Partidului Liberal — cea 
radicală a lui C. A. Rosetti (simbolizat, în piesă, de Caţavencu) şi cea moderată a 
lui LC. Brătianu (întruchipat de Farfuridi). Într-o lume a bărbaţilor avizi de putere 
socială și politică, Zoe (singurul personaj feminin din această comedie) îi întrece 
pe toți în ambiţii politice. Guvernând judeţul prin soţ şi amant, Zoe este conştientă 

că tinereţea şi cochetăria ei reprezintă instrumentele necesare în manipularea 
bărbaţilor din jur. Încadrată tipologic în „rama” cochetei-adulterine, Zoe se 
distanțează net de celelalte personaje feminine ale teatrului caragialian. Nu e nici 
naivă (ca Ziţa), nici patetică (asemenea Vetei), nici mahalagioaică (precum Miţa 
Baston), dar „împrumută” din aceste atitudini feminine atunci când interesul ei o 
cere; Şerban Cioculescu intuieşte esența personajului: „pasiunea absorbantă nu e 
amorul, ci dorinţa de a domina, pe plan social, de a fi mereu adorată pentru 
frumuseţea şi mai ales pentru poziţia ei socială”. Într-o epocă în care femeile nu 
aveau dreptul de a face politică, ca atare, nici de a vota, Zoe hotărăşte destinul 
politic al capitalei de judeţ: puterea deţinută de Trahanache sau de Tipătescu este, 
în realitate, a ei. , 

Cu o forță de persuasiune impresionantă, Zoe influenţează viaţa politică, 
stabilind candidaţii proprii, şi luptând chiar cu susţinătorii ei, dacă e cazul. 
Impunându-şi în societate o imagine sobră, o apariţie distinsă, Zoe nu acceptă ca 
statutul ei social să fie compromis. Acest adevăr îl cunoaşte şi Caţavencu, mizând 
pe teama Zoei de a nu fi dezonorată și pe protejarea ei, în acest sens, de către soţ 
şi amant; când îi comunică lui Trahanache teribilul conţinut al scrisorii, Caţavencu 
accentuează imoralitatea femeii, în timp ce îi cere „un sprijin pe lângă amabilul în 
chestiune”, convins fiind că femeia va face tot posibilul să se salveze. Iar Zoe are 
inteligenţa necesară pentru a-şi atinge scopul: uzează de armele tipic feminine 
punând în practică tot arsenalul disponibil, de la leşinuri bruşte, la plâns convulsiv 
și ameninţări cu sinuciderea ori cu lupta contra tuturor. 

Intrând ca adulterină în schema clasică a triunghiului conjugal, Zoe se 
integrează unei „familii îmbunătăţite” (Mircea Iorgulescu), în care amantul şi 
soţul trăiesc fericiţi în posesiunea comună a „coanei Joiţica”. Zaharia Trahanache 
este îndeajuns de diplomat încât să nu recunoască făţiş infidelitatea Zoei pentru că 
ar fi stricat prietenia cu Tipătescu, ceea ce ar fi dăunat echilibrului politic. 
Tipătescu se mulţumeşte cu seducerea Zoei, prin care îi este şi asigurată poziţia 
socială. Armonia domestică a acestei colaborări erotico-politice este tulburată de 
ambiția lui Caţavencu care-şi declară principiul machiavelic: „Scopul scuză 
» Din momentul în care află că a devenit obiectul şantajului, femeia se 
transformă într-o ființă vulnerabilă care cere protecţie. Sub travestiul acestei 
slăbiciuni feminine se ascunde, însă, o abilitate extraordinară de a-i manipula, în 
continuare, pe bărbaţi: în scena primei ei apariţii imploră mila amantului, repetând 
(sub aparența şocului emoţional) „sunt nenorocită, Fănică”. În aceeași scenă, însă, 
fermitatea femeii rămâne intactă: deja luase decizia de a-l trimite pe Pristanda să 
cumpere scrisoarea „cu orice preţ”. Acelaşi teatru, încă şi mai regizat, îl piete 
faţa soţului: la prima întâlnire cu Trahanache după deconspirarea e “a 
scrisorii, Zoe leșină strigând rugător „Nene! nene!”. Apelativul folosit de si 
adresarea către Zaharia Trahanache se doreşte a fi o dovadă de paa a 
contrastează comic cu imoralitatea soției. Trahanache, însă, îl ci ice 
continuând același teatru, jucat şi de Zoe, al unei onestităţi SME, intai lui 
Micile ironii la adresa infidelităţii soţiei scapară» uneori, Ai 


mijloacele 

Trahanache, dar acestea poartă amprenta înţelegerii înțelepte a realităţii: „pentru 
mine să vie cineva să bănuiască pe Joiţica, ori pe amicul Fănică, totuna e... E un 
om cu care nu trăiesc de ieri de alaltăieri, trăiesc de opt ani, o jumătate de an după 
ce m-am însurat a doua oară. De opt ani trăim împreună ca fraţii [...]”. Scena VI a 
actului II, cu Zoe şi Tipătescu protagonişti, prilejuieşte din nou mostre de criză 
lacrimogenă din partea femeii. Acuzată de „lipsă de judecată” şi neglijență de 
către Tipătescu, Zoe, plângând, îşi recunoaşte spăşită vina („Judecă-mă, Fănică, 
judecă-mă... (Plânge)”), dar îi cere amantului să o salveze, susținându-l pe 
Caţavencu, în caz contrar „Cum or să smulgă toţi gazeta, cum or să mă sfâşie, 
cum or să râză!... [...] Ce vuiet! Ce scandal! ce cronică infernală! [...] să mor dacă 
voieşti... pentru că după asta nu o să mai pot trăi”. Impresionat de durerea Zoei, 
Fănică îi propune o fugă romantică, deşi efuziunea sentimentală a prefectului este 
brusc stopată de o Zoe care îşi revendică dreptul la poziţia socială, prin soţ şi 
amant: „Eşti nebun? dar Zaharia? dar poziţia ta?”. Invocând ruşinea de care s-ar 
acoperi, Zoe se vede nevoită a lupta cu ezitarea lui Tipătescu; obosită să joace 
rolul unei vulnerabile, femeii îi revine deodată întreaga energie: „şi cu tine am să 
mă lupt din toate puterile, cu tine, om ingrat și fără inimă”. Devenit dintr-odată 
„piedica cea mai grea” în calea războiului purtat de Zoe, Tipătescu se află acum în 
fața unei Zoe care preia, declarat şi autoritar, controlul situaţiei: „îl sprijin eu, îl 
aleg eu... [...]. Eu sunt pentru Caţavencu, bărbatul meu cu toate voturile lui trebuie 
să fie pentru Caţavencu. În sfârşit, cine luptă cu Caţavencu luptă cu mine...”. Un 
singur clişeu lingvistic are Zoe: „Sunt hotărâtă”, or fermitatea ei se dezvoltă acum 
ca atribut al versatilităţii: nu principiile politice sau sentimentele de dragoste îi 
dictează deciziile, pentru că Zoe cunoaşte iubirea doar în două variante, iubirea de 
sine şi de putere. Când îşi simte în pericol imaginea şi statutul social se transformă 
într-o forţă inexpugnabilă. Impunându-şi decisiv hotărârea, Zoe îl îngenunchează 
pe Tipătescu: „În sfârşit, dacă vrei tu... fie!...”. Pe de altă parte, Caţavencu 
recunoaşte superioritatea Zoei asupra tuturor: „Coana Joiţica, mai cuminte ca toți, 
mă cheamă, şi eu, politicos, iată-mă, gata să-i sărut mâna cu respect... Mă rog, n-ai 
ce face: mâna care-ţi dă mandatul!” 

Calmată de acordul lui Tipătescu, Zoei i se „înfierbântă imaginaţia” (Ş. 
Cioculescu) din nou, când (după numirea lui Dandanache) nu reuşeşte să-l 
găsească pe Caţavencu. Sigură pe răzbunarea acestuia, îl transformă pe Caţavencu 
într-un „monstru” terifiant care o duce în pragul nebuniei: „Ce strângere continuă 
de inimă! ce frică! ce tortură!... [...] mişelul, care s-a ascuns şi ne pândeşte din 
întuneric [...]”. Ca disperarea Zoei să aibă o bază şi mai solidă, Caragiale apelează 
la comicul de situaţie, în speţă cultivarea coincidenţei: scrisoarea, datorită căreia 
este numit Dandanache, este tot un instrument de şantaj al unui triunghi amoros 
„de la centru”. Oripilată de gestul lui Dandanache, Zoe nu-şi permite decât scurte 
maliţiozităţi la adresa acestuia, conştientă că trebuie să-i cultive încrederea, câ 
viitor aliat politic. Când Caţavencu îi mărturiseşte distrus că a pierdut scrisoarea, 
în Zoe alternează răzbunarea cu disperarea: „A! eşti un om pierdut! [... ] acuma te 
arestez eu şi n-ai să scapi decât atunci când mi-oi găsi scrisoarea...”. Recuperarea 

scrisorii de la Cetăţeanul turmentat 


tăţe produce efuziuni de re ință di 
Zoei pentru cel căruia odinioară îi sti moca ada sal 


arătase doar dezgust: „eşti irabi 
` i și : „eşti un om admirabil, 
fără pereche [...] recunoştinţa mea”. Scenele finale ale ultimului act aduc în prim- 


plan o Zoe demnă şi PILA, care invocă pedeapsa divină pentru cel care i-a voit 
răul: „Eu sunt o femeie bună... am să ţi-o dovedesc. Acum sunt fericită...”. Rugată 
anterior de Tipătescu să fie „bărbată”, Zoe preia, fără ienajämentesroidl d pei 
politic comandând tuturor şi renunțând definitiv la teatrul ieftin şi lacrimogen 
jucat: îi dictează autoritar lui Cațavencu ce are de făcut, iar acesta patres umil 
repetând, precum servilul Pristanda, cuvintele imperioase ale Zoei. Faptul că 
viitorul politic va fi decis tot de Zoe este evident din promisiunea îndreptată spre 
Caţavencu: „fii zelos, asta nu-i cea din urmă Cameră”. Toleranța Zoei față de 
Cațavencu nu provine dintr-un nobil sentiment al compasiunii creştine, ci din 
alegerea diplomată a serviciilor lui Cațavencu de pe urma cărora poate beneficia: 
în lumea coruptibilă ŞI murdară a politicii, pe care vrea să o conducă, Zoe are 
nevoie de un aliat perfid precum Caţavencu. Pe partea cealaltă, status-quo-ul dorit 
rămâne intact: poziţia şi imaginea socială nealterate, ca şi triunghiul amoros 
impenetrabil. 

Modalităţile de caracterizare utilizate de către scriitor în conturarea 
profilului moral al Zoei sunt variate. Didascaliile ce o au în vedere pe Zoe 
surprind, în mod direct şi ironic, parada patetică a femeii ce caută, cu orice preţ, 
să-şi impresioneze protectorii masculini pentru a o susţine: „Zoe (începând să 
se jelească şi căzându-i ca leşinată în braţe)”, „Zoe (înecată)”, „Zoe 
(zdrobită)”, „Zoe (dezolată)” etc. Voluntarismul, ca trăsătură morală 
dominantă a Zoei, este relevat de către dramaturg în aceeaşi manieră directă a 
indicaţiilor scenice, prin care este descrisă autentica Zoe: „(cu energie 
crescândă)”, „(hotărâtă)”, „ (triumfătoare)”. Ambiţia nelimitată a 
personajului care acumulează, în fapt, mai degrabă forța decizională a unui bărbat 
(„Zoe, fii bărbată” îi cere Tipătescu) este evidenţiată sugestiv şi prin comicul 
onomastic: provenind din substantivul grecesc „zoe” (viaţă), numele protagonistei 
antrenează conotaţiile energiei şi dorinţei de a izbândi în ceea ce-şi propune; 
faptul că este o femeie conştientă de triumful seducerii bărbaţilor este dat, 
probabil, tot de conţinutul onomastic(in limba ebraică, Zoe este numele Evei). 
Modalitate indirectă de caracterizare, comicul onomastic devine mal pregnant, m 
cazul Zoei, prin utilizarea de către personaje a apelativului Pai şi ia 
abreviat „coana Joiţica” ce o plasează, discret, în categoria femeilor le p sea 
ușoare. Cele mai concludente mijloace de realizare a Caracterizării in ur 
ămân, îns i di in prisma relaţiilor cu celelalte 
rămân, însă, comportamentul şi dialogul, prin P dcarabă, într-un suflet, 
personaje: autoritară, la început, doar cu Pristanda (rute iei joacă rolul 
şi să nu vii fără Caţavencu”), în timp ce CU Sid ete masca femeii 
unei neajutorate („Sunt nenorocită, Fănică ), treptat, i cu devine obsesiv în 
vulnerabile, adoptând tonul imperativ; pronume è pape decât imaginea, 
discursul Zoei, demonstrând că pentru paia m R ppa 
reputația proprie: „eu, care voi să scap, îl sprijin eu, 

autoritate absolută o manifestă, în final, faţă de Caţavencu, în momentul în care 
scrisoarea îi revine în posesie; acum, Zoe îmbină malițiozitatea cu asprimea, 
toleranța cu umilirea ex-şantajistului care se transformă într-un „Pristanda” 
perfect: „Zoe (râzând): Scoală-te, eşti bărbat, nu ţi-e ruşine! [...] D-ta o să 
prezidezi banchetul popular din grădina primăriei... Caţavencu: Prezidez... Zoe: O 
să chefuieşti cu poporul... Caţavencu: Chefuiesc [...] Zoe: Ne-am înţeles? 
Caţavencu: Da”. Smerit, dar plin de speranţă, dată fiind promisiunea Zoei („fii 
zelos, asta nu-i cea din urmă Cameră!”), Caţavencu o caracterizează direct: 
„Madam, madam Trahanache, eşti un înger...”. Aprecierile personajelor, ca 
modalitate de caracterizare directă a Zoei, sunt, însă, cu puternic conţinut ironic: 
pentru Farfuridi, Zoe este „respectabila madam Trahanache”, în condiţiile în care 
aceasta este văzută ieşind de la rivalul politic, Caţavencu; pentru propriul soţ, Zoe 
este prea „Simţitoare” şi trebuie ferită de repercusiunile psihice ale șantajului; 
Cetăţeanul turmentat o etichetează bonom „damă bună”, conotaţiile epitetului 
angajând, din nou, imoralitatea femeii. 

Personaje jucând într-un derizoriu „theatrum mundi”, eroii caragialeşti 
alcătuiesc un caleidoscop de figuri şocant de absurde prin bufoneria existenţială 
pe care o practică. Chiar dacă procedeul lui Caragiale este caricatura, sursa de 
inspirație este reală: societatea umană decăzută şi derutată. Intenţia comicului 
caragialian nu a depăşit limitele verosimilului prin crearea personajelor sale care 
generează ilaritatea cititorului tocmai pentru că sunt credibile în viciile lor. 
Nicicând vindecabile, pentru că definesc natura umană dintotdeauna, tarele 
omeneşti devin obiectivul criticii sarcastice şi al râsului moralizator; însă, la 
Caragiale, „pulverizarea personalităţii” umane, de care vorbea Eugen Ionescu, 
a receptat viaţa societăţii comic, dar şi tragic simultan. (S. Z.) 


O scrisoare pierdută de I. L. Caragiale — relaţia dintre două personaje 


Dacă în limba latină persona desemna „mască de teatru”, mai târziu „rol”, 
personajele literare „sunt oamenii, transfiguraţi artistic”, „implicaţi în acţiunea 
relatată”, „reflectând procesul de adâncire a cunoaşterii psihologiei omului 
(Dicţionar de termeni literari). În operele dramatice personajele sunt 
caracterizate în mod variat, la modalităţile cunoscute adăugându-se şi indicaţiile 
scenice. H 

Comedia de moravuri O scrisoare pierdută de I. L. Caragiale prezintă O 
tipologie variată, ce evidenţiază, în mod satiric, tarele sociale şi politice de la 
sfârşitul secolului al XIX-lea. Microuniversul dramatic realizat de autor 
sintetizează, în mod cert, moravurile societăţii româneşti din vremea sa; pierderea 
unei scrisori de amor — o chestiune amoroasă privată — declanşează o întreagă 
maşinărie politică, bazată pe coincidenţe comice (atât Nae Caţavencu cât ŞI 
Dandanache intră în posesia unui bilet compromiţător pe care îl vor transforma 1n 


218 


CE Scanned with OKEN Scanner 


armă de şantaj politic; dacă însă Caţavencu este gata să returneze dovada odată cu 
alegerea sa, Dandanache o păstrează şi pentru alte Ocazii), 

Acţiunea comediei se desfăşoară într-un orăşel de munte, capitală de judeţ, 
în a doua jumătate a secolului al XIX-lea, în plină campanie electorală. Zoe, soția 
lui Zaharia Trahanache, important om politic, pierde o scrisoare de amor de la 
amantul ei, Ştefan Tipătescu, prefectul judeţului. Biletul compromiţător este găsit 
de Cetăţeanul turmentat, de la care îl sustrage Nae Caţavencu, şeful opoziţiei 
locale şi directorul ziarului „Răcnetul Carpaţilor”. Aspirant la deputăţie, acesta 
apelează la şantajul politic, determinându-i pe Zoe și pe Tipătescu să-l susţină în 
alegeri. Dar „de la centru” soseşte ordinul de a sprijini candidatura lui Agamiţă 
Dandanache; la rândul lui, Trahanache găseşte poliţele falsificate de Caţavencu. El 
pierde scrisoarea în timpul adunării electorale şi, în consecință, aceasta este 
recuperată de Cetăţeanul turmentat care o înmânează coanei Joiţica. Dandanache 
va câştiga alegerile, cu sprijinul nemijlocit al lui Trahanache, iar Caţavencu va 
conduce manifestaţia în cinstea alesului. 

Relaţiile dintre personajele comediei au rolul de a evidenția trăsăturile 
acestora, marcând, o dată în plus, diferenţa dintre ceea ce sunt acestea şi ceea ce 
vor să pară. Elocventă în acest caz este relaţia dintre Zoe Trahanache şi Ştefan 
Tipătescu. Căsătorită cu mult mai vârstnicul Zaharia, Zoe obţine în urma acestui 
mariaj o situație materială înfloritoare, dar şi onorabilitate. Mai emancipată decât 
Efimiţa, Zoe se vrea împlinită şi în amor, asemenea Vetei şi Ziţei dar, spre 
deosebire de acestea, coana Joiţica, fire voluntară şi orgolioasă, trece peste 
sentimentele celorlalţi cu un singur scop — acela de a păstra aparenţa 
respectabilităţii. Aflând că scrisoarea se află în mâinile lui Caţavencu, Zoe este 
„dezolată”, cu toate că soţul ei „nu crede” în autenticitatea biletului de amor. 
Sfătuindu-se cu Tipătescu, aceasta consideră, sfidând ierarhia socială, că Pristanda 
i-ar putea ajuta. „Fănică... când a plecat Ghiţă l-am chemat dincolo [...]. I-am spus 
tot, numai el ne poate scăpa”. Umilul funcţionar, aparent docil şi naiv, devine 
confident al celor doi, omul care poate rezolva conflictul cu metode specitice 
funcţiei. EI 

Iniţial, Zoe şi Tipătescu par să formeze un cuplu guvernat de iubire şi care 
luptă să înlăture pericolul iminent. Dar, în timp ce femeia ar pactiza cu duşmanul, 
dispusă să-l susţină în alegeri, prefectul consideră că adversarul său politic trebuie 
nimicit: „Lupta este disperată. Vrea să ne omoare, trebuie să-l omorâm...". De 
aceea arestarea lui Caţavencu („ordin verbal de la conul Fănică, ) este 
dezaprobată de Zoe care gândeşte în termeni politici, asemenea unul şef de ne 
(„Ce o să zică la București guvernul, când o afla că ați violat domiciliul lui 
Caţavencu şi l-ați arestat în ajunul alegerilor...?”), dar pare şi îngrijorată de soarta 
diete dlui at Ă i x rămâne Fănică, prefect?”). De altfel, Zoe a 
iubitului ei („Cum o să mai poată rămâne Panica, p dintre Tipätescu: și 
decis: „Fănică... trebuie să se învoiască... trebuie...”. Cearta "A a i P tei 
Zoe evidenţiază deosebirea dintre aceştia: prefectul SAAE niaaa 
duri („Pentru nerozia care ai făcut-o tu din neglijenţă ), dar j poe pe soția lui 
propune („Să fugim împreună...”) arată că o iubeşte în mo 

Trahanache, de vreme ce este pata să renunţe la poziţie şi la funcţie pentru ea. 
Zoe, care crede că lupta electorală nu înseamnă altceva decât „nimicurile tale 
politice”, recurge la şantajul sentimental, ameninţându-și iubitul că se va sinucide: 
„Să mor cu siguranţa că opt ani de zile m-ai amăgit în fiecare minută, că nu, m-ai 
iubit niciodată... niciodată... niciodată...”; această frază este rostită în 
circumstanţele în care madam Trahanache îl invitase deja pe Caţavencu acasă la 
Tipătescu: „Da, sunt hotărâtă, şi trebuie să biruiesc tot, şi pe tine... aşa de hotărâtă 
sunt, încât adineaori am poruncit lui Ghiţă să meargă să dea drumul lui Caţavencu 
şi să-l poftească aici din partea mea.”. Ulterior, în altercaţia dintre cei doi bărbaţi, 
Zoe intervine, lucidă şi sigură pe sine, dojenitoare pentru unul („Fănică, ai 
înnebunit?”), afabilă şi prevenitoare cu celălalt („Domnule Caţavencu cer scuze 
eu, pentru momentul de iuţeală care l-a făcut pe Fănică să uite...”), ca, în cele din 
urmă, să-şi afirme autoritatea în partid („„Ei, eu te aleg, eu și cu bărbatul meu; mie 
să-mi dai scrisoarea...”), dar şi în relaţia ei sentimentală „Fănică! Fănică! 
hotărăşte-te! Poţi fi tu duşmanul liniştii mele?...”). 

Armonia cuplului se restabileşte în momentul când Trahanache le arată 
„Sirurile” cu care Caţavencu „a ridicat cinci mii de lei de la Soţietate”, fiindcă cei 
doi se simt din nou siguri pe situaţie şi invulnerabili („Suntem scăpaţi!”). După 
adunarea electorală, când s-a anunţat candidatura lui Dandanache, Nae Caţavencu 
dispare fiindcă pierduse scrisoarea, aspect pe care cei doi nu-l cunosc, fapt ce 
sporeşte îngrijorarea Zoei, dar dă speranţe lui Fănică. 

Apariţia lui Dandanache și discuţia cu cei doi evidenţiază nepotrivirea dintre 
Zoe şi Trahanache: Tipătescu este luat drept soţul Joiţichii pentru că este mai 
apropiat de vârsta acesteia („Și domnul? Bărbatul dumneaei?”). Prefectul acordă 
candidatului de la centru toată încrederea sa („E simplu, dar îl prefer, cel puţin e 
onest, nu e un mişel!”); dezamăgirea celor doi este cu atât mai mare, cu cât 
realizează că, uzând de aceleaşi mijloace, Dandanache păstrează scrisoarea („S-ar 
putea să fac aşa prostie? Mai trebuie s-altă dată...”). Ignorând faptul că a încălcat 
el însuși normele morale, prefectul îl judecă dezgustat pe Agamiţă („Iaca pentru 
cine sacrific de atâta vreme liniştea mea şi a femeii pe care o iubesc...”). 

În scena V din actul IV Zoe trăieşte incertitudinea și panica de a nu şti ce s-a 
întâmplat cu Nae Caţavencu, motiv pentru care adjectivul „nebună” sau verbul „a 
înnebuni” apar frecvent în text („înnebunesc de frică”, Tipătescu îi spune „eşti 
nebună” etc.). Trimis de Pristanda la telegraf, Tipătescu îi sărută mâna Joiţichii, 
afirmând încurajator: „Zoe, fii cuminte! Nu suntem pierduţi; n-ai grijă;...”. La 
rândul ei, femeia constată retoric: „cum pot să iubesc pe omul ăsta!”, frază ce nu 
marchează un sentiment real şi profund, ci o stare, o dispoziţie de moment. De 
altfel, părerea despre sine se observă în momentul în care îl dojeneşte pe 
Caţavencu plină de „dignitate”: „Eşti un om rău [...] Eu sunt o femeie bună [...] 
Nu ţi-a ajutat Dumnezeu, pentru că eşti rău; şi pentru că eu voi să-mi ajute 
totdeauna, am să fiu bună ca și acuma”. După momentul de bucurie intensă de a fi 
intrat în posesia biletului de amor (autorul notează în didascalii: „şade pe scaun, 
scoate scrisoarea, o sărută”), aceasta redevine stăpână pe sine şi exclamă: „A!... 

mi-a trecut...” marcând sfârşitul temerilor sale nu de a-şi pierde amantul, ci poziţia 
socială, sigură şi respectabilă. 

Finalul comediei adună toate personajele, implicit triunghiul conjugal, 
condiţii în care replica lui Trahanache devine plină de înţelesuri pentru spectator: 
„Eu n-am prefect! Eu am prieten! În sănătatea lui Fănică! Să trăiască pentru 
fericirea prietenilor lui! ”. 

Observând evoluţia celor două personaje (Zoe şi Tipătescu), se poate 
constata fineţea şi subtilitatea cu care comediograful le-a conturat, apelând la 
variate modalităţi de caracterizare. (R. M. B.) 

B. DRAMA 


Act venețian de Camil Petrescu — Subiectul 


Evenimentele din drama Act venețian de Camil Petrescu au loc la Veneţia, 
în ultimii ei ani de republică independentă, mai precis, în secolul al XVIII-lea. 
Primele scene ale dramei îl înfăţişează pe protagonist, Pietro Gralla, pregătind o 
confruntare navală cu piraţii. Fost corsar, devenit comandant al flotei venețiene 
prin merite de natură militară, Pietro plănuiește dispunerea navelor în timpul 
bătăliei şi, în demersul său strategic, o are alături pe soţia sa, Alta. Fostă actriţă, 
Alta îl cunoscuse pe Pietro la un bal şi recunoaşte că viaţa ei alături de acesta a 
determinat-o să înțeleagă lumea mai profund. 

La Gralla vine Marcello Mariani, nobil venețian, numit comandant al 
fregatei „Velocita” datorită originii sale sociale. Întâlnirea este umilitoare pentru 
tânărul aristocrat, Pietro îl disprețuiește, socotindu-l expresia degenerescenţei 
Veneţiei de la acea vreme. Într-un dialog cu Cellino, Gralla enumeră plăcerile 
vieţii vitejeşti, ale dorinţei de a cuceri spaţii îndepărtate sau domenii nebănuite. 
Contele meditează asupra condiţiei femeii şi asupra iubirii, criticând moravurile 
epocii. 

În finalul primului act, Alta îl vede pe Cellino şi pare tulburată de prezența 
acestuia; soţia lui Gralla îi cere servitoarei să-i fixeze o întâlnire cu tânărul nobil 

Alta şi Cellino se întâlnesc într-un turn izolat, pe mare. În ochii fostului ei 
iubit femeia pare schimbată; cei doi nu pot comunica, el este frivol, ea meditativă. 
Alta îi aminteşte lui Cellino, la zece ani de la trecerea evenimentelor, împrejurările 
în care el o abandonase şi evocă suferinţele prin care a trecut: deşi era fiică de 
magistrat, a decăzut teribil după ce a fost părăsită de Cellino şi abia în urma unor 
eforturi de ani a reuşit să se ridice. Frumoasa femeie pare să continue să-l iubească 
pe Cellino, în pofida nefericirii trecute. În acest moment al piesei, Pietro Gralla 
soseşte la chioşcul izolat după ce fusese destituit din funcția de comandant al 
flotei, întrucât arătase, pe un ton categoric, situaţia dezastruoasă în care se aflau 
corăbiile. Alta îl scoate pe Cellino în afara zidului, pe fereastră. În prezenţa femeii 
dragi, Gralla caută să se convingă că sentimentul iubirii este cel care dă sens unei 
vieţi, dar simte aerul vinovat al Altei. Într-o tensionată scenă declarativă, femeia 
încearcă să-l omoare, cu un pumnal, pe soţul ei. 

Rănit grav, Pietro este îngrijit cu devotament de Alta. Toate eforturile ei de a 
dobândi iertarea sau de a plăti în vreun fel răul făcut sunt privite cu indiferență de 
soţ. Alta este desfiinţată mental de Pietro care consideră că, din punct de vedere 
moral el nu mai are soţie, este îngrijit de o persoană pricepută, credincioasă 
misiunii ei, dar nu mai mult. Nici ancheta care urmăreşte elucidarea împrejurărilor 
în care Gralla a fost rănit nu-i oferă Altei posibilitatea de a-şi ispăşi vina — Pietro o 
roagă să tăinuiască încercarea de omor. 


222 


CE Scanned with OKEN Scanner 


Între timp, Nicola, slujitorul lui Pietro Gralla, îl căutase pe Cellino zile în 
şir, fără a-i da de urmă. La un moment dat, tânărul apare schimbat, cu o atitudine 
demnă, asumându-și ca model chiar pe cel care îl mustrase cu severitate anterior. 
Cei doi bărbaţi o ignoră în dialogul lor pe Alta care suferă cumplit. Rolurile de 
maestru și învățăcel se schimbă: dacă în domeniul armelor Pietro fusese modelul 
lui Cellino, în cunoaşterea femeilor, situaţia se inversează. În finalul dramei Pietro 
părăseşte Veneţia şi implicit pe Alta. (C.C.) 


Drama — Act venețian de Camil Petrescu 


Drama se poate defini ca o „piesă de teatru în care un conţinut serios, uneori 
tragic, este prezentat într-o formă familiară, chiar comică, cuprinzând orice fel de 
personaje, sentimente, tonalități, spectatorul trecând de la lacrimi la râs” 
(Dicţionar de termeni literari, coord. Al. Săndulescu). 

Subieciul dramei se metamorfozează în acţiune reprezentată scenic, cu 
rolul de a transmite mesajul artistic al autorului. Subiectul se poate constitui pe o 
structură clasică, urmărind momentele specifice, sau poate avea o structură 
modernă, în care se neglijează aspectul cronologic ori linearitatea. În aceste 
condiţii, acţiunea se desfăşoară în faţa spectatorilor, într-un timp şi într-un spaţiu 
limitat, iar conflictul dramatic are diverse forme, conform speciei, evoluţiei 
subiectului și finalităţii acestuia. Textul dramatic însumează şi didascaliile, 
indicaţii scenice raportate la decor, lumini, mişcare, mimică, gestică etc. Drama 
este structurată, de obicei, în acte, tablouri și scene. 

Drama românească a evoluat începând cu secolul al XIX-lea, de la încercări 
obscure, la reuşitele lui V. Alecsandri (Despot- Vodă, 1879), Bogdan Petriceicu 
Hasdeu (Răzvan şi Vidra, 1867), şi Barbu Ştefănescu Delavrancea. Perioada 
interbelică este cea care oferă valori dramatice deosebite prin creaţiile lui Camil 
Petrescu, Lucian Blaga, Adrian Maniu, Vasile Voiculescu sau Mihail Sebastian. 

Teatrul de după 1944 impune nume noi în drama românească; alături de 
Marin Sorescu s-a consacrat şi Ion Băieşu, cunoscut, din păcate, mai ales ca autor 
de comedii. 

Camil Petrescu este un caz unic în literatura română, în sensul că ideile sale 
teoretice se regăsesc într-un tot armonios, fie în romane, fie în drame, aspect surprins 
în mod sintetic de Ov, S. Crohmălniceanu: „Opera lui Camil Petrescu, oricât de 
variată ar părea la prima vedere, prezintă o excepţională unitate sub trei aspecte: a 
problematicii, a spiritului polemic în care e scrisă şi a facturii artistice” (Literatura 
română între cele două războaie mondiale). Bun cunoscător al lui Bergson şi Husserl, 
dramaturgul în discuţie îşi afirmă nevoia de absolut prin toţi eroii săi: Gelu Ruscanu 
năzuieşte spre dreptatea absolută, Andrei Pietraru speră într-o iubire veşnică, în timp 
ce Pietro Gralla vede în soţia sa, Alta, idealul de iubire. În aceeaşi pleiadă se înscriu 
Danton, dar şi eroii romanelor sale, Ladima și Gheorghidiu. În fond, toţi sunt 
dominați de idealuri utopice, de modele ireale, proprii oamenilor superiori. 

Se poate afirma că piesa de teatru Act venețian dezvoltă o frază a lui 
Camil Petrescu: „Drama unui personaj de teatru este chiar viața lui. Restul e 
neant.” (apud Marian Popa — Camil Petrescu). Piesa, scrisă într-un act în 1919, 
va căpăta forma finală, în trei acte, în 1945-1946, iar acţiunea plasată iniţial în 
spaţiul românesc, va fi transpusă în Veneţia secolului al XVIII-lea, într-o epocă de 
exces şi decadenţă, când republica îşi trăia ultimele zile. 

Subiectul acestei creaţii dramatice are nevoie de câteva personaje, căci 
autorul este mai puţin interesat de eveniment, lăsându-şi eroii să evolueze în 
ample monologuri. Evenimentele se desfăşoară într-un fimp relativ scurt, 
aproximativ trei săptămâni, într-o Veneţie care preţuiește petrecerile și luxul 
decadent. Spaţiul scenic reprezintă „sala cea mare” a palatului Gralla şi 
„interiorul unui chioşc izolat pe mare”. Aşadar, în cazul acestui text relaţiile 
spaţio-temporale sunt bine precizate. 

Pietro Gralla, fost corsar, ajuns proveditor prin merite proprii, trebuie să 
organizeze o bătălie împotriva turcilor şi a piraţilor. Alta, soţia sa, fiică a unui 
judecător, cu o existenţă agitată, a fost abandonată de Marcello Mariani pe care 
nu-l poate uita. Revăzându-l, îl cheamă într-un chioşc mai degrabă pentru a-şi 
lămuri propriile sentimente, decât pentru a-şi înşela soţul. Gralla este destituit 
pentru că în consiliul celor zece a arătat starea jalnică a flotei şi se întoarce jignit 
şi umilit în chioşcul de pe mare. Într-un moment de panică Alta îl înjunghie. 
Urmarea acestei întâmplări este nebănuită: tânăra i se devotează, Cellino s-ar vrea 
ucenicul lui Gralla, în timp ce acesta din urmă îi dă dreptate lui Mariani, 
pregătindu-se de o călătorie care i-ar putea aduce propria clarificare. 

Conflictul dramatic se conturează de la început şi pare să rămână în 
sfera eticului: familia Gralla participă la reuniuni serioase, cu intelectuali 
adevăraţi, se îmbracă sobru, în timp ce toată aristocrația venețiană se întrece în 
baluri, afişând cu ostentaţie un comportament libertin. Pietro Gralla este marcat 
atât de trădarea consiliului şi a bunului său prieten Elmo, cât şi de Alta. De fapt, 
conflictul interior porneşte de la propriile-i principii şi reprezentări, atât în plan 
social şi moral, cât și erotic, în totală neconcordanţă cu realitatea. dealurile sale 
se prăbuşesc unul după altul, fără să-i aducă o clarificare cu sine şi cu ceilalți. 
Singurul care-l susține necondiţionat rămâne servitorul său, Nicola. 

De fapt, numai Marcello Mariani, cuceritorul superficial şi lipsit de inimă, 
îşi găseşte un model de onoare în Gralla. 

După cum s-a mai menţionat, personajele dramei sunt puţine, trăindu-şi cu 
intensitate devenirea. Proveditorele Veneţiei, Pietro Gralla, cunoaşte o ascensiune 
demnă de un personaj romantic: corsar, sclav la galere, cavaler de Malta, cu o sete 
de cultură remarcabilă, pare să-şi fi găsit liniştea alături de Alta, căreia îi oferă 
plăcerile spiritului, ignorând viața nobilimii venețiene. Soţia sa accentuează 
calităţile lui Gralla: „Tu m-ai învăţat să văd lucrurile pe care înainte nu le vedeam. 
Tu mi-ai descoperit această plăcere de a şti cauzele şi legăturile.”. | 

Sigur pe sine, el pare împlinit pe toate planurile, ceea ce-i dă puterea de a-l 
ironiza nemilos pe Marcello Mariani: „Cu alte cuvinte dumneata ai titlul, dreptul 

de a porunci, dreptul de a răsplăti, avantaje de tot soiul, vei avea şi onorurile în 
caz de biruinţă, dar în luptă nu vei fi cu oamenii dumitale, nu le vei simţi fiorul [.]. 
Vei fi în ceasul acela fără seamăn, în cine ştie ce alcov”. Pentru Gralla, Cellino 
este „prost ca un păun”, căutând plăceri meschine în existenţa lui de cicisbeo: 
„Legea plăcerii o vreau şi eu, dar mă dezgustă micimea, precaritatea poftelor 
voastre.” 

Alături de caracterizarea indirectă, un rol important îl are caracterizarea 
directă, realizată cu ajutorul didascaliilor sau prin comunicări ale personajelor. De 
exemplu, Pietro „este un bărbat ca de patruzeci — patruzeci şi cinci de ani, înalt, 
nas puternic, gura mare, nervozitate bărbătească, impulsiv. Dă o impresie de 
loialitate, de profundă şi aspră bunătate, poruncitoare”. Autodefinindu-se, acesta 
afirmă cu nostalgie: „Eram foarte tânăr, nu împlinisem treizeci de ani.”, sau cu 
durere „Pricepe: dacă totul se prăbuşeşte în mine azi, nu e pentru că am fost minţit 
sau înşelat, cum spuneai tu, ci fiindcă m-am înşelat, m-am înşelat singur, 
înţelegi?”. Despre Nicola afirmă: „Uite-te la el.Gol e frumos ca un cal arăpesc şi 
miroase a ierburi marine.” 

Singurul personaj care evoluează (în sensul dorit de autor) este Marcello 
Mariani, nobilul care deţine toate privilegiile numai pentru că s-a născut cu un 
astfel de statut. Mândru de strămoşii lui, care au adus măreţia Veneţiei, conducător 
al unui vas pe care nu-l cunoaşte, el deţine însă arta galanteriei, conducându-se 
după eticheta impusă de nobilime, iar erosul înseamnă pentru acesta un şir de 
experienţe deoarece: „Eu ştiu că femeia există totuşi pe lume, şi de aceea o caut. 
Dar mai ştiu că nu e într-o singură ființă, ci risipită în toate femeile. Trebuie s-o 
aduni, luând de la fiecare câte ceva, de la sute din sute de femei”. Deşi intimidat 
de ironia de gheaţă a proveditorului, Cellino va răspunde la chemarea Altei, pe 
care în trecut o abandonase, consecvent ideii lui despre iubire şi femeie. Totuşi, 
după încercarea Altei de a-şi ucide soţul, tânărul revine în casa Gralla cu altă 
optică de viaţă, făcându-şi din Pietro un model demn de urmat: „Dorinţa mea cea 
mai îndrăzneață este să mă primiţi ca pe un tânăr şi ascultător învăţăcel.”. 

Personajul feminin al piesei este Alta, fiica unui magistrat, părăsită de 
Cellino, devine actriță. Alături de Pietro ea descoperă alte plăceri ale vieţii, învaţă 
să preţuiască sobrietatea, ştiinţa, filosofia. Reîntâlnirea cu Mariani trebuie 
explicată, în opinia noastră, prin nevoia feminină de a se simţi dorită şi 
inaccesibilă pentru cel care odinioară o trădase. Alta este culpabilizată de Pietro, 
dar poate nu culpabilă, deoarece ea îşi afirmă sincer raţiunea de a trăi: „N-am vrut 
decât să dăruiesc. N-am vrut decât să aduc bucurii.”. De altfel, Marian Popa în 
lucrarea sa Camil Petrescu conchide; „Alta este eternul feminin, iubire pură, 
funcţie variabilă și localizabilă. Ea este mereu contradictorie, dar sinceră în fiecare 
dintre actele ei, neconfruntate între ele” (p. 122). Dei în 

* Personajele din Act venețian sunt dinamice, ele vădesc modificări 
sufletești profunde, evoluţii neașteptate, care marchează conflictul dramei. De 
altfel, în definirea personalităţii lor Camil Petrescu utilizează didascalii le, 
aspect comentat de G. Călinescu în Istoria literaturii române de la origini 

până în prezent: „Autorul îşi presară piesele cu note pentru actori ŞI pentru 
regizori, cu ideea că cea mai mică greşeală de gust şi de intonaţie distruge drama. 
Asta plictiseşte pe interpret, mai cu seamă că teatrul trăieşte din mişcările 
sufleteşti exterioare, nicidecum din infinitezimal. Pentru cititor, luate ca parte 
integrantă din text, notele sunt excelente, fiind aici portrete şi construcţii de 
atmosferă, aici analize ale psihologiei de moment”. 

Opera dramatică în discuţie urmăreşte un moment din viaţa unei familii de 
nobili venețieni. Dar, spre deosebire de tragedie, personajele au o devenire, atât 
socială cât şi psihologică. Autorul nu-şi idealizează personajele, acestea sunt 
puternic conturate de matricele substanţialiste (Marian Popa, op. cit.). 

Anticalofilia lui Camil Petrescu se regăseşte şi în teatrul său, de această dată 
mai puţin la nivelul expresiei literare, mai mult însă în trăirea personajelor care 
sunt sortite să greşească; este cazul lui Gralla, care, ca şi Ştefan Gheorghidiu, îşi 
proiectează utopiile în ceilalţi, eludând realitatea. (R. M. B.) 


Act venețian de Camil Petrescu — Caracterizarea personajelor 


Ceea ce rămâne demn de remarcat în dramaturgia lui Camil Petrescu este că 
toate piesele sale, cu excepția lui Mitică Popescu, prezintă un personaj masculin 
care împrumută concepţiile autorului în raport cu viaţa, nevoia sa de absolut: „Dacă 
absolutul este refuzat ca exterioritate, Camil îl acceptă ca ipoteză a interiorității în 
conștiință” (Marian Popa). Om de teatru complet, Camil Petrescu este interesat de 
un singur aspect, acela că „prin conştiinţa pură se realizează drama şi conflictele 
dramatice” (Marian Popa), altfel spus, personajele nu mai sunt caractere, „adică 
previzibilități de comportament în funcţie de o premisă dată pentru totdeauna, ci 
cazuri de conştiinţă” (Marian Popa), în buna tradiţie a teatrului substanţialist. 
Aşadar, autorul dramatic nu va mai pune accentul pe eveniment, ci va urmări O 
anumită situaţie/problemă de natură ideatică, fără rezolvare pentru personaj. Gelu 
Ruscanu din Jocul ielelor caută dreptatea absolută, ignorându-și în fond, 
sentimentele şi principiile. La fel de utopic pare şi Andrei Pietraru, fiul de ţărani 
care-și face un ideal din cucerirea Ioanei Boiu, descendenta unei familii de boieri, 
chiar dacă iubirea lui îi aduce ratarea în plan intelectual. Revoluţionarul Danton, 
plin de contradicții, „un titan condamnat să fie titan” (Marian Popa), este şi el un 
utopic. Deşi sărac, susţine proprietatea privată, luptă pentru sufragiul universal, e 
intransigent până la absurd: „Când patria e în primejdie e mai bine să condamnăm 
un nevinovat decât să scape cel periculos”. Aceeaşi concepţie se regăseşte şi la 
Pietro Gralla, despre care Nicola afirmă: „Găseau că signor Pietro este prea aspru cu 
echipajul”, pentru că „nu admitea neascultarea”. Gralla însuşi îi spune Altei: „Mi s-a 
întâmplat, când am atacat într-un an, ca marinarii care căutau prada prin oraş, să se 
îmbete și să nu execute ordinul de a veni pe corăbii. A trebuit să împuşc zece inşi 
drept pildă pentru ceilalţi.” 

Pietro Gralla este personajul principal al dramei Act venețian, (1945- 

1946). Acţiunea piesei, mai degrabă un nucleu narativ care favorizează 
dezbaterea, se petrece în Veneţia, în secolul al XVIII- lea, când republica decade, 
devenind un loc al plăcerilor uşoare și al corupţiei. Pe acest fundal apare familia 
Gralla, cultivând delicii spirituale şi urmărind un cod etic ce pare desuet. Pietro a 
avut o existenţă tumultoasă, ridicându-se prin calităţile sale, de la corsar la 
proveditor, comandant al flotei venețiene. Alta, soţia lui, fiica unui judecător, 
devenise actriţă după ce fusese sedusă de tânărul nobil Marcello Mariani. În casa 
lui Gralla femeia îşi regăsește echilibrul şi împăcarea cu sine, învaţă să preţuiască 
filosofia şi ştiinţele, îşi însuşeşte alte norme morale. Deşi își iubeşte soţul, 
revăzându-l pe Cellino, îl cheamă în turnul care înseamnă un loc de retragere 
pentru ea şi Pietro. Nemulțumit de starea flotei, deziluzionat de prieteni, acesta se 
reîntoarce în turn, unde Alta încearcă să-l omoare, dintr-un impuls inexplicabil. 
Convalescenţa soţului o transformă într-o infirmieră plină de devotament, dar va fi 
părăsită de acesta, în timp ce Marcello descoperă simţul onoarei. 

În jurul acestui subiect apar o serie de conflicte, majoritatea cu rolul de a 
evidenția personalitatea lui Gralla, ale cărui idealuri se năruie unul după altul; el 
nu înţelege sistemul complicat de galanterie venețiană, căruia îi opune principul 
iubirii absolute. Nu acceptă dezastrul flotei şi corupţia marilor funcţionari şi este 
înlocuit în funcţie cu cel mai bun prieten al său. Ultima lovitură, și cea mai 
dureroasă, vine din interior — trădarea Altei echivalează cu prăbuşirea ultimei sale 
utopii — iubirea absolută. Păstrând proporţiile, Gralla seamănă cu Andrei Pietraru, 
din Suflete tari, dar şi cu Ştefan Gheorghidiu, eroul romanului Ultima noapte 
de dragoste, întâia noapte de război, prin aceeaşi dorinţă de dragoste; dar, 
în timp ce primul ar vrea „să se ridice” la nivelul Ioanei Boiu, pe care o crede 
intangibilă şi datorită căreia rămâne un anonim, cel de-al doilea „coboară” la 
înțelegerea Elei, administrându-i — în budoar — lungi tirade filosofice. Dar toţi 
greşesc, pentru că cei trei bărbaţi nu s-au îndrăgostit de o femeie reală, ci de 
proiecția lor despre femeie. Un alt aspect care-i uneşte pe cei trei este ideea, 
pasiunea pentru cunoaştere: Ştefan Gheorghidiu studiază filosofia, Gralla e 
pasionat de dialogul cu savanții vremii (cunoaşte monada lui Leibniz), Andrei 
Pietraru, deşi ascuns între cărţi, ca simplu bibliotecar, are o cultură vastă. 

Totuşi, dintre cele trei personaje masculine amintite mai sus, cel mai 
interesant rămâne Pietro Gralla, căruia autorul îi face o caracterizare sugestivă în 
indicaţiile scenice din primul act: „Într-un jilţ, Pietro, concentrat, judecă situaţia [.]. 
Pietro este un bărbat ca de patruzeci-patruzeci şi cinci de ani, înalt, nas puternic, 
gura mare, nervozitate bărbătească, impulsiv. Dă o impresie de loialitate, de 
profundă şi aspră bunătate, poruncitoare. Nici el, ca şi Alta, nu poartă peruca 
epocii. Trecutul lui de fost sclav şi pirat îi e acum întipărit pe faţă, care pare să fi 
fost angelică în adolescenţă. Are un fel de sinceritate moale în voce, rapidă, 
gândită, care încurajează uneori pe parteneri. O teribilă detentă nervoasă, spotană 
ca o hotărâre irevocabilă, face din el un om în luptă, copleşitor. Atunci privirea lui 
devine de oţel. Faţa lui paralizează, prin paloarea ei însăşi pe adversar. Pare mult 
mai mare la trup decât e, fiind proporţionat şi cu autoritate. Aparent foarte calm şi 

echilibrat, dar numaidecât se ghiceşte în el o fierbere interioară fără egal. 
Gândeşte, lucid până şi în clipele de febră”. Pornind cu aceste date generoase, 
personajul se înscrie, prin dialog, în trăsăturile deja anunţate. Astfel, prima scenă 
din Act venețian, pare una de tihnă casnică, dacă spectatorul/cititorul, n-ar afla 
imediat că Pietro, secondat de Nicola, proiectează planul unei bătălii navale. 
Pentru autor, este prilejul de a face o incursiune în trecutul lui Gralla, care-şi 
rememorează ascensiunea — pirat, sclav, eliberat apoi, comandant de navă, conte şi 
apoi proveditor. Servitorul său, Nicola, îl admiră necondiţionat, accentuând câteva 
trăsături: bun conducător, plin de curaj dar şi plin de precauţie înaintea fiecărei 
lupte, Pietro rămâne neînduplecat în privinţa disciplinei: „Nicola: Fără motiv. 
Găseau că signor Gralla este prea aspru cu echipajul. Nu admitea neascultarea”, 
La rândul său, Gralla nu-l condamnă pe Nicola fiindcă şi-a ucis soţia infidelă, 
tocmai pentru că el consideră, ca şi stăpânul său, că dragostea este preferință 
exclusivă. De altfel, Nicola pare un Pietro mai primitiv, dar la fel de intransigent. 
Aceeaşi scenă de debut marchează şi relaţia dintre Pietro şi Alta, soția sa. 
Lângă el, tânăra femeie îşi regăseşte echilibrul, îşi înalță spiritul şi nutreşte o 
admiraţie deplină față de acesta: „Alta: Nu, nu, eu sunt cea câștigată. Tu m-ai 
învăţat să văd lucrurile pe care înainte nu le vedeam. [...] O asemenea inteligență 
face bine, ca soarele celor bolnavi. Azi sunt soţia ta şi lumea îmi pare alta.” 
Apariţia lui Cellino pune în evidenţă alte trăsături morale ale personajului, 
dialogul însă are rolul unei false antiteze, deoarece scena finală îi va găsi pe cei 
doi bărbaţi îndoindu-se fiecare de sistemul său de valori şi dorind să înveţe de la 
celălalt. Duritatea lui Pietro în dialogul cu Marcello Mariani se explică printr-o 
diferență fundamentală: Gralla a ajuns conte, după o bogată experienţă de viaţă, 
titlul nobiliar venind în mod firesc, pentru calităţile sale, în timp ce Manani s-a 
născut nobil. De aceea, Gralla îl consideră „prost ca un păun” pe comandantul 
fregatei Velocitta şi îi cere să semneze o scrisoare prin care să renunţe la comanda 
vasului și la orice grad ofițeresc. Pietro analizează și condamnă şi viaţa pe care o 
duce cavalerul, existență care n-are nimic etic sau eroic. Dar Gralla se arată 
dezgustat, mai ales de legile iubirii venețiene, în opoziţie cu propriu-i crez despre 
acest sentiment: „Astfel femeia este cheia naturii, toate tainele sunt rezumate în ea 
şi când un suflet de femeie ţi s-a deschis, ţi s-au deschis toate înțelesurile lumii.”. 
Cu toate că în actul al doilea Pietro apare numai în scena ultimă, este 
important de observat că în acest moment echilibrul personajului se destramă. 
Apariţia lui în chioşc reprezintă urmarea loviturilor din exterior, dintr-o Veneţie 
pentru care a luptat, menţinându-i faima. După inspecția flotei, Gralla constată că 
în locul navelor de luptă „am primit nouă vase. Mari şi late. Nouă. Lemn vechi, 
putred. Tunuri ruginite, pânze sfâşiate. Vechituri cumpărate pe apucate”. În 
Consiliul celor zece îl pălmuieşte pe proveditorul general care s-a dovedit „un 
ticălos”, de vreme ce flota, pentru care i s-au încredinţat bani, era ca şi inexistentă. 
Gestul lui, deşi motivat moral, are urmări grave: i se retrage comanda. Dar această 
nedreptate este urmată de o lovitură mai dureroasă, fiindcă cel mai bun prieten al 
său primeşte să preia funcţia. Deşi îndurerat, Pietro îi urează: „Îţi doresc izbândă, 

Elmo. Dar mai cu seamă îţi doresc prieteni aşa cum ţi-am fost eu ţie, nu tu mie.” 

Chioşcul în care se întoarce Pietro semnifică refugiul, locul plin de siguranţă 
şi iubire în care speră să-şi vindece suferinţa alături de Alta. Însă tocmai de acolo 
vine şi ultima lovitură: bănuiala că a fost înşelat de femeia iubită şi încercarea 
acesteia de a-l înjunghia. 

Cel de-al treilea act marchează schimbarea (de concepţie şi de atitudine) a 
lui Pietro; răceala față de Alta nu trebuie înțeleasă numai în sensul unei 
superiorităţi revelate, ci şi ca detaşarea unui străin faţă de celălalt. Impulsivul 
Gralla, îndrăgostit în absolut de soţia sa, se comportă acum cu un calm nefiresc 
fiindcă a descoperit că monada lui este o femeie ca oricare: 

„Pietro: Dacă e vorba despre femeia care mi-a fost nevastă, pe care am iubit- 
o, e de prisos. Aceea e moartă de mult. E mai moartă decât dacă nu s-ar fi născut 
vreodată.” 

Orgoliul de a iubi şi de a fi iubit i-a indus lui Gralla o siguranţă și un echilibru 
care, ca şi la Gheorghidiu, se frâng odată cu constatarea că s-a înşelat: „Am crezut 
în tine.. Nu m-ai înşelat ci m-am înşelat. Şi asta rupe totul în mine azi.” 

Coborât, prin jocul întâmplării, la realitate, Pietro devine. uman, 
exprimându-şi îndoielile: 

„Pietro (rămâne mult pe gânduri, caută chinuit): Ascultă, e între noi o 
diferență de vârstă de 15 ani. (surâde stânjenit). Mă găseşti un bărbat bătrân?.. 
„Sunt un om sfârşit pentru dragoste?” 

De altfel, Alta crede — pe bună dreptate — că iubirea „e oarbă, nu judecă, nu 
cântăreşte cu mintea”, „este o vrajă”, în timp ce soțul ei consideră că „mintea 
trebuie să ne dicteze ceea ce e de iubit. Bucuriile adevărate ale dragostei sunt 
bucurii ale minţii”. 

Fiecare gest, atitudine, sentiment, se evidenţiază cu ajutorul didascaliilor, 
extrem de generoase în indicaţii pentru jocul actorilor: („cu nesfârşită oboseală”, 
„iritat, dar măsurat în mânia lui”). Decepţiile acumulate îl fac să se îndoiască de 
propriul sistem de valori, motiv pentru care comportamentul său faţă de Cellino se 
modifică în mod evident. Tânărul Mariani a descoperit onoarea, exprimându-și 
admiraţia pentru Pietro: „Cellino — Dorinţa mea cea mai îndrăzneață este să mă 
primiţi ca pe un tânăr şi ascultător învăţăcel.”. 

Gralla, însă, îl consideră pe acesta un maestru al iubirii care îi scuză, plin de 
tact, comportamentul („Aţi trăit prea mult pe mare şi nu aţi avut de unde cunoaşte 
femeile, asta e tot.”) şi îşi expune propria concepţie despre dragoste şi femeie: „Eu 
ştiu că femeia ideală există totuși pe lume şi de aceea o caut. Dar mai ştiu că nu e 
într-o singură fiinţă, ci e risipită în toate femeile. Trebuie s-o aduni, luând de la 
fiecare câte ceva, de la sute şi sute de femei”. Plecarea lui Pietro nu trebuie 
considerată hotărârea unui învins, ci, mai degrabă momentul de limpezire, necesar 
unei regenerări sufleteşti. | 

Bine motivat din punct de vedere scenic, personajul nu e credibil tocmai 
pentru suma de virtuţi pe care o etalează; de-abia în actul al treilea, măcinat de 
jocul hazardului, Gralla se umanizează prin suferinţă. (R. M. B.) 

Dramă modernă postbelică 
Iona de Marin Sorescu 


Scriitor neomodernist, Marin Sorescu îşi declară condiţia umană şi literară 
încă din volumul de debut, Singur printre poeli: ca pe o scenă, poetul iese în 
faţa lumii spre a-şi rosti versurile, astfel „rostindu-se”, comunicându-se (în sensul 
lui T. Vianu) pe sine („Am zărit lumină pe pământ” exclamă într-o poezie). Ca 
atare, poetul îşi proclamă structura interogativă (începe prin a pune întrebări), căci 
autorul regizează această situaţie de dominare: cel care pune întrebări este mai 
puternic decât cel care vrea răspunsul. 

Aceeaşi tensiune, aceeaşi locvacitate obsesivă sunt coordonatele esenţiale 
ale eroilor dramatici ai teatrului sorescian. Compusă din nouă piese, dramaturgia 
lui Marin Sorescu conţine teatrul metaforic (trilogia Serea muntelui de sare), 
un teatru al comicului absurd (Pluta meduzei, Lupoaica mea, Există 
nervi) teatrul istoric (Răceala, A treia feapă) şi piesa Vărul Shakespeare. 

Formată din piesele Zona, Paraclisierul şi Matca, trilogia Setea muntelui de 
sare este sudată tematic prin metafora din titlu: fiecare dintre protagoniștii celor trei 
drame trăieşte „setea” de Absolut, manifestată printr-o căutare perpetuă şi 
neliniştitoare. Prima creaţie dramatică din trilogie, Jona, este expresia metaforică a 
condiţiei tragice omeneşti în lume, tratând incompatibilitatea dintre om şi societate; 
monodramă, piesa are, deci, un unic personaj, lona, care nu încetează să se 
dedubleze, toate întrebările sale reunindu-se într-una singură, dramatică şi 
fundamentală, despre situaţia omului în Univers. Prin urmare, în forma „hainei” 
teatrale, M. Sorescu recompune, prin Jona, aventura mitică a cunoaşterii, astfel încât 
scriitorul devine autorul unui teatru profund metafizic, parabolic și arhetipal. În 
esență, Marin Sorescu se dovedeşte creatorul (şi continuatorul în descendența lui 
Eugen Ionescu sau Samuel Beckett ori Adamov), unui teatru al absurdului, 
poematic şi filozofic, alegând (şi mărturisindu-şi opţiunea) să desfidă canoanele 
teatrului clasic: „Textele au curajul de a se dispensa de osatura convenţională, cea 
care generează acea „teatralitate”, comodă gândirii şi receptării, dar prăfuită. M-am 
ferit de formula teatrului care alunecă pe suprafaţa lucrurilor — şi-am încercat să 
inventez un gen mai dificultos, mai aproape de modul meu de a vedea lumea” 
(Radiografia unui spectacol). 

De fapt, Marin Sorescu este adeptul „antiteatrului”, declarând că vrea „să-şi 
bată joc” de normele tradiţionale, aşa cum afirma și E. Ionesco (preluat în spirit de 
frondă literară şi de C. Brâncuși): „Moi aussi, je le déteste et l'emmerde”. De aia 
scriu teatru, ca să-mi bat joc de el. E unica rațiune („Eu urăsc teatrul. Eu nu am 
nevoie de teatru. Scuip teatrul.” — C. Brâncuşi). Aceeaşi atitudine ostilă tiparului 
clasic o exprimă Marin Sorescu și în volumul Ieşirea prin cer (1984): „ca 
tehnică formula tradiţională mi-a surâs crispat şi prea profesional, ca să zic aşă, 
prefer prospeţimea, chiar şuie, unui lucru perfect plat”. În pofida mărturisirilor, 


pentru cititorul neavizat — şocante, explicaţiile dramaturgilor vizează esenţa artei: 


1 _*1x . . .9 
atunci când Sorescu strigă „ucid teatrul pentru a face posibilă supraviețuirea lui, 

gestul „creatorului” are în vedere o renaştere a unui teatru — Phoenix: este 
necesară, obligatorie această transformare în creaţie, pentru că metamorfozele 
continue ale artelor reprezintă modul existenţei lor veşnice. Din această rațiune, 
discursul lui Sorescu ia diferite forme, în funcţie de inefabilul „temperaturilor” 
sufleteşti: poem, naraţiune, eseu, text dramatizat; din acest motiv monologul ia 
locul dialogului, păstrându-i aparenţa, iar spaţiul scenei devine unul convenţional; 
înseşi indicaţiile scenice ale dramaturgului sunt tratate cu o libertate neîngrădită 
de regizori pentru că autorul o recomandă; ca trăsături intrinseci, derivate din 
condiţia unui teatru al absurdului, guvernează simbolistica multiplă generând 
ambiguitatea textuală (până la ermetism), susținută de metaforicitate şi meditaţie 
filozofică (din nou M. Sorescu explică: „teatrul este el însuşi o formă a poeziei, 
metaforă concretizată”). 

Piesa Iona, subintitulată „tragedie în patru acte”, a fost publicată în 1968 în 
revista Luceafărul şi, ulterior, inclusă în trilogia Setea muntelui de sare; 
fiecare erou din piese este alter-ego al scriitorului, dar şi alter-ego al oricărei ființe 
umane aflate în căutarea sinelui, ca expresie a Absolutului; dramaturgul lămureşte 
încă o dată deruta cititorului: „făcând din mine subiect ontologic şi istoric pot 
spune că de fapt nu-i vorba nicicum de mine, ci e vorba de noi — cu permisiunea 
dumneavoastră”. Profund lirică şi filozofică, trilogia poate cunoaşte metamorfoza 
genului: „Citite fără dialog aceste piese pot deveni o carte de filozofie, pe care 
chiar intenționam s-o scriu, în acel timp, ca tratat — şi m-a luat teatrul pe dinainte. 
Teatrul şi poezia...” (Extemporal despre mine...). 

Prefaţa dramei, scrisă de autorul însuşi, subliniază plurivalenţa textului, care 
nu poate primi o unică interpretare, deoarece M. Sorescu utilizează limbajul ca un 
cod în spirit avangardist, aparent antiliterar, parodic, dar cu intenţia de a transmite 
un mesaj din eternitate: „Am fost întrebat dacă burta chitului simbolizează 
călătoria în cosmos, sau singurătatea intrauterină. În ce măsură Iona e primul om 
ori ultimul om? Dacă dau o accepţie freudistă, mistică, politică sau cabalistică 
acestui personaj [...]. Nu pot să vă răspund nimic [...]. Totul mi se încurcă în 
memorie. Ştiu numai că am vrut să scriu ceva despre un om singur, nemaipomenit 
de singur.” 

În mod evident, sursa de inspiraţie a pieselor lui Sorescu o reprezintă mituri 
şi legende autohtone sau universale; în mod cert, Iona aminteşte de eroul biblic. 
Dar, la fel de sigur, personajul lui Sorescu se dezvoltă, îndepărtându-se de primul 
impuls creator. Iona cel înghiţit de Leviathanul biblic devine Iona — Omul victimă 
a monstrului solitudinii, iar metafora lui Nietzsche traduce o parte a 
semnificaţiilor „Solitudinea m-a înghiţit ca o balenă”. Iona — personajul lui 
Sorescu — este o expresie a strigătului tragic al individului însingurat care face 
eforturi dramatice spre a-şi regăsi identitatea, dar și a neputinței momentane de a 
înainta pe calea libertăţii. Indiferent de perspectiva pe care cititorul ar aborda-o în 
decriptarea sensurilor piesei (varianta cea mai indicată fiind, totuşi, coroborarea 
acestora), suma metaforelor este clară: alungarea singurătăţii prin regăsirea 
sinelui. Poate fi vorba despre existenţa placentară asimilată dobândirii cunoaşterii 

totale, pentru ca, odată cu naşterea, să se producă amnezia urmată, în viaţă, de o 
chinuitoare anamneză a celui care aspiră la redobândirea omniscienţei intrauterine 
(acel „regressus ad uterum” pe care îl analiza Mircea Eliade); poate fi starea 
angoasantă a omului simţindu-şi moartea iminentă, rememorându-și, în 
anticamera sfârşitului, existenţa; sau poate fi omul în raport cu lumea, cu 
societatea, pe care încearcă să o cunoască, astfel încât să zdrobească gratiile 
temniţei în care se simte zbătându-se; mai mult în condiţiile regimului 
inchizitorial comunist, piesa poate fi citită ca un teatru politic; în acest sens, M. 
Sorescu a aprobat interpretările criticilor occidentali: „lona se numără printre 
piesele de teatru politice, cu cheie, dar totuşi eminamente politice, din genul 
acelora care ajung la noi în ultima vreme, tocmai de la scriitorii din țările Europei 
de Răsărit” (Dieter Schnabel, Schweizer Theater Zeitung). Orice opţiune mai 
clară pentru una sau alta dintre variante ar avea cititorul, esenţa este una singură: 
eroul pleacă pe drumul perfecțiunii, acel „iter perfectionis” având drept scop 
ieşirea din labirint, textul fiind o pledoarie implicită pentru lumină, adică pentru 
aducerea la lumină a „părții noastre de umbră”. (Marian Popescu). Balena în care 
va „cădea” Iona este o metaforă a singurătăţii labirintice, din care Iona trebuie să 
evadeze, astfel încât să nu se mai simtă „nemaipomenit de singur”. 

Didascalia iniţială îl prezintă deja pe Iona în ipostaza unui exponent al 
întregii umanități: nu doar el se simte singur, ci fiecare fiinţă: „ca orice om foarte 
singur, Iona vorbeşte tare cu sine însuşi”. Condiţia de început a personajului este 
probabil, nefastă: visând de o viaţă să prindă „peştele cel mare”, pescarul 
ghinionist se joacă pe malul mării de-a pescarul amator: pescuieşte în acvariu, 
simulează (deci e visător) propria profesiune. Falsa căutare a pescarului pescuit 
sugerează faptul că orice încercare este un simulacru, o mimare a gestului 
(libertatea peştilor în borcan, ca şi a lui Iona, este o falsă libertate), pentru că 
reprezintă o mică închisoare ce o anticipează pe următoarea. în primul tablou, 
Iona trăieşte în plină digresiune, în gest şi în cuvânt, dar vorbele sale par inutile 
fiindcă nu are auditoriu; prin urmare, laic — este un ratat, religios — este un 
damnat. Deoarece destinul îl persecută şi nu îi dă peşti, Iona trişează: încearcă să- 
şi corijeze singur soarta, aducându-și peşti de acasă pe care îi prinde în faţa unei 
mări placide; timpul de aşteptare se consumă în reflecţie monolog — dialogică. 
Personajul, ca şi autorul, respinge adevărul condiţiei sale, situându-se în afara 
prizonieratului, dar comentează primejdia care se aproprie: „Apa asta e plină de 
nade, tot felul de nade frumos colorate. Noi, peştii, înotăm printre ele atât de 
repede, încât părem gălăgioşi. Visul nostru de aur e să înghiţim una, bineînţeles pe 
cea mai mare, Ne punem în gând o fericire, o speranţă, în sfârşit ceva frumos, dar 
peste câteva clipe observăm miraţi că ni s-a terminat apa. O, tu, pescar, care stai 
sus pe mal, măcar lasă-ne limpede drumul până la ea, nu ni-l tulbura cu umbra 
picioarelor”. Frazele explică întreaga piesă: existenţa e plină de ispite deşarte 
. (nadele), iar omul (peştele) aleargă după o himeră, zadarnic; iar, pentru ca această 
goană buimacă să înceteze, fiinţa imploră Divinitatea (pescarul aflat la liman) să îi 
lumineze drumul sau măcar să-l poată vedea pe cel bun, astfel încât să poată ieşi 

din labirint. Metafora mării fără peşte visate de copiii cu „ochii sclipind de 
fericire” este simbol al trăirii în libertate spre care aspiră Iona, un mod de 
existenţă apropiat dulcei inconştienţe a copilăriei. 

Locvacitatea lui Iona, mereu pus pe speculație verbală, hâtru şi dezinvolt, 
este în esenţă o formă dramatic defensivă: un solilocviu pe două voci, Jona este 
„un amplu poem de neliniște metafizică, un strigăt din adâncuri, un de 
profundis”. (Dumitru Micu). Eroul se înrudeşte în acest punct cu Iona biblic, cel 
abandonat de Dumnezeu, de aceea exegeza observă „strigarea deznădăjduită, aş 
zice argheziană, către un Tată Ceresc, fără identitate, surd, adormit” (D. Micu). 
Locutorul parcurge o tragedie, dar vorbele şi comportamentul par a fi ale unui 
personaj comic: chiar, mai târziu, înghiţit de balenă, lui Iona îi arde de glumă şi 
are idei năstruşnice. Aceste efecte de umor negru se explică prin faptul că 
personajul încearcă să eludeze realitatea: între realul concret, apăsător, şi realul 
construit de mintea personajului este o violentă discrepanţă. Sporovăiala lui este 
scutul de apărare împotriva situaţiei tragice, pentru că această aparenţă este 
anulată de fondul eroului care trădează o imensă, paralizantă neliniște, o spaimă 
insuportabilă, iar adevărul acestei interpretări este demonstrat de autorul însuşi: 
„E o doză mare de nelinişte în teatrul pe care-l scriu, de anxietate chiar, un vuiet 
de întrebări puse şi nerezolvate” (Extemporal despre mine...). 

Eroul nu se poate sustrage pericolului care îl pândeşte, poziţiei sale 
ontologice, de fapt, care îl aşază în veşnicul dublu rol uman, de vânat şi vânător; 
tabloul I se sfârşeşte cu imaginea labirintului circular pentru existenţă: lanţul 
vânatului şi al vânătorului, al victimei şi al agresorului, jucărie a destinului sau 
destinul însuşi. Acum înghiţit de chitul marin, lona este o verigă, un peşte între 
alţi peşti, care însă, purtând pecetea gândirii, va încerca să se abstragă acestei 
legităţi oarbe a naturii. Labirintul pe care îl are de străbătut Iona orientează toată 
problematica personajului către un nou început; iar ieşirea din labirint corespunde 
unei întregi „terapeutici” (Marian Popescu) în care „spre a te vindeca de acţiunea 
timpului trebuie să te «întorci înapoi» şi să dai de «începutul Lumii»” (Mircea 
Eliade). 

Finalul actului I cade peste metafora înghiţirii universale a prizonieratului 
jerarhizat: pe când Iona se dăruieşte „divertismentului”, Leviathanul biblic, „faţa 
nocturnă şi viscerală a universului, îl cuprinde între fălcile sale monstruoase” 
(Mihaela Andreescu). Din acest moment începe tentativa, într-o suită de încercări, 
de a scăpa din întunericul căruia a picat victimă: jocul întuneric — lumină 
iluminare finală este păstrat consecvent de dramaturg, mai ales în didascalii, 
Aflat în interiorul burţii peştelui, Iona este actorul uneia dintre cele mai senine 
scene: fiinţa încarcerată îşi asumă condiţia de întemnițat; iniţial, conştientizează că 
se află sub semnul unei alte dimensiuni temporale („Mi se pare mie sau e 
târziu?”), Captiv, Iona vorbește cu dublul său fictiv, se autopersiflează şi se 
exprimă cu dublu sens, devenind prizonierul propriului limbaj. Două sunt forţele 
care acţionează acum, prin intermediul acestui dialog în monolog: „prima este 

forţa opresivă a memoriei” timpului de-afară, „cealaltă este forţa de eliberare de 
sub presiunea memoriei care acţionează conform sensului de înaintare a lui Iona, 
tot mai schimbat spiritualiceşte” (Marian Popescu). Drumul lui Iona îl duce către 
distrugerea a ceea ce se instaurase neesenţial în viaţa lui exterioară. Calm, lucid 
(în aparenţă), Iona îşi ia rămas bun de la lumea din afară: „începe să fie târziu în 
mine. Uite s-a făcut întuneric în mâna dreaptă şi-n salcâmul din faţa casei [...]. 
Restul agoniselii, tot ce se vede în jur, până dincolo de stele, n-are nici un rost s-o 
iei, va arde în continuare”. Fragmentul poetizează ideea morţii şi aminteşte de 
testamentul liric al lui Arghezi din poezia De-a v-aţi ascuns sau 
Duhovnicească. şi la T. Arghezi spaima de moarte (,„„Arde-l-ar focul!”) este 
mascată, precum la Iona: „Totuşi, nu mi-e aşa somn / Nu contează trebuie să 
adormi”. Fără să cadă în tiparul sentimentalismului, scena reiterează viziunea 
românului în fața morţii: întuneric, spaimă, apoi seninătatea acceptării fatumului, 
a unui „dincolo” luminos. Revelația trăită de Iona cu privire la moarte este 
indicată prin didascalie: „Dă să se culce. În acest moment lumina se aprinde brusc. 
E ca o idee care i-a venit lui Iona [...] — sunt înghițit [...] Nu mi-e frică”. 
Dezmeticirea în întuneric corespunde unei prime trepte a iluminării, având 
valoarea unui dialog socratic: ca un personaj practicând maieutica fără ajutorul 
mentorului (un Deus absconditus), Iona se cunoaşte pe sine, ca învăţător şi 
discipol. Lumina este de sorginte interioară, ajutându-l să străpungă tenebrele 
fiinţei sale. Lucid, Iona îşi descoperă condiţia şi, precum în piesele lui Beckett sau 
Adamov, evoluează închis în celula singurătăţii. În acest context, rolul dialogului 
este acela de a infirma, nu de a afirma comunicarea. Este momentul pentru autor, 
deci, să se relaxeze, organizând scene de comedie inocent — sarcastică, în care 
relaţia Iona — monstru se conturează ca un duel amical, dezinvolt, ca o sâcâire 
reciprocă: un peştişor pe scenă indică ora mesei, Leviathanul ia masa, pescarul 
prinde și el 10 peşti, iar masa devine o parodiere după ritul religios: „Veşnica 
mistuire”, cântă Iona. Dar Iona refuză masa: scoțând cuțitul de sub haină, pescarul 
nu mai respectă circuitul inconştient al naturii. În virtutea dreptului de libertate, 
Iona atacă, inventând jocul sinuciderii („Dacă mă sinucid?”) şi al şantajului 
sentimental („Sau ai prefera să mă spânzur?”). Personajul nu e pasiv: cu cuțitul în 
mână va spinteca, pe rând burţile peştilor, căutând orizontul liber, distrugând 
limitele, distanţele. Forţa care acţionează aici este ludicul, ca formă de viaţă: Iona 
se „joacă” (inclusiv „de-a moartea”), spune cuvinte fără şir, dar, simultan, refuză 
să-şi accepte închisoarea. În acest univers în care toate lucrurile plutesc, Iona are 
puternica nostalgie a stabilităţii, a repaosului absolut: „n-aş face nimic altceva 
decât o bancă de lemn în mijlocul mării [...]. E destul de istovitor să tot împing! 
din spate valul [...]. Ar fi ca un lăcaş de stat cu capul în mâini în mijlocul 
sufletului”. Mântuirea nu este, însă, posibilă încă: locul e iluzoriu. l 
Tabloul al III-lea rezumă, în didascalie, deşertăciunea gesturilor lui Iona, pnn 
metafora — simbol al lui Cervantes: „Iar într-o parte a scenei — important! — o mică 
moară de vânt”, de care Iona este conştient, ferindu-se să nu ajungă în dinţii el. 

Tabloul păstrează raportarea constantă a personajului la moarte, dar o amplifică prin 
ideea naşterii. Tot mai dezamăgit de lumea de-afară („ce s-o mai fi întâmplând 
afară? / (Blazat) Aa, evenimentele...”), Iona vede ciclul naştere — moarte — renaştere; 
„Dar dacă într-adevăr sunt mort şi-acum se pune problema să vin iar pe lume? [...] 
sunt copii care vorbesc în burta mamei” explică el locvacitatea sa. Pe acest fundal, 
de succesive revelații şi răspunsuri ale întrebărilor sale, reapar cele două personaje — 
pescarii muţi „cu bârnele pe umăr”, în timp ce Iona îşi continuă monologul. Simbol 
al omului care îşi duce povara vieţii, dar neinterogativ, resemnat, pescarul mut este 
fiinţa pasivă, limitată, este expresia lumii „de-afară” pe care Iona o respinge. 
Dialogul dintre cele două părți este sortit eșecului pentru că se confruntă 
spiritualitatea (lona) cu nonspiritualitatea (pescarul mut). Următoarele replici ale 
personajului consolează o nevastă îndurerată de moartea soţului, pe când Iona 
devine mesagerul lumii „de dincolo” atestându-i că viaţa există după moarte: „Taci, 
femeie, ce tot te smiorcăi! N-auzi că soţul tău trăieşte? Ce dracu? Aceşti ochi l-au 
văzut”. Discursul sarcastic al lui Iona este, din nou, o formă mascată a angoasei, 
căci, imediat, degetele lui Iona, unghiile sale devin cuțite cu care încearcă să 
spintece burta peştelui: omul — „unghie” răzbeşte... în interiorul peştelui trei: 
„Altul!”. Din nou întunericul îl debusolează, iar aspiraţia spre lumină, spre viaţă îl 
inundă. „Nu ştiu de ce mi s-a făcut dor de-un cărăbuş”. Metaforic, „soţia se întunecă 
în minte şi mama se luminează”. Este expresia dorinţei de a uita viaţa — ratare 
anterioară, pregătindu-se pentru o alta: iar pentru ca noua existenţă să fie posibilă, 
trebuie să accepte moartea, sau să aibă curajul naşterii: „Acum nu se înalță decât 
mama. / Întoarcerea!”. Aici Marin Sorescu dezvoltă literar viziunea lui Mircea 
Eliade: „Ideea fundamentală este că pentru a avea acces la un mod superior de 
existenţă trebuie repetată gestaţia şi naşterea, dar această repetiţie se face ritual, 
simbolic”. Prin această repetiție, Iona încearcă abolirea unui timp trecut, atunci când 
s-au realizat acele deşarte „legături care nu ţin”. Parcurgând timpul „de-a-ndărătea” 
(M. Eliade), fiecare evadare din balenă este un joc al naşterii, pregătind naşterea 
ultimă. În acest sens, întreg drumul lui Iona apare ca un „regressus ad uterum”, în 
virtutea strigătului către mamă: „(rugător, exaltat): Mai naşte-mă o data! / — Prima 
viaţă nu prea mi-a ieşit ea. Cui nu i se întâmplă să nu poată trăi după pofta inimii? 
Dar poate a doua oară... [...] poate a treia oară. [...] Poate a zecea oară. Tu nu te 
speria numai din atâta şi naşte-mă mereu”, 

Rugămintea dramatică a lui Iona reaminteşte răzvrătirea lui L. Blaga: „De ce 
m-ai trimis în lumină, mamă de ce m-ai trimis?” (Lumina). Ca şi Iona, Blaga se 
simte captiv, căci pentru „năpraznicul suflet” nu are decât „trecătorul timp”. Iar 
timpul, pentru ambii, nu suportă câte experienţe ar voi să trăiască sufletul: „Ne 
scapă mereu câte ceva în viaţă, de aceea trebuie să ne naştem mereu”; şi cercul nu 
se poate închide decât prin atingerea iluminării spirituale, a omniscienței pure. 
Singură într-o lume jucând comedia solidarității („Pe omenire o doare-n fund de 
soarta ta”), fiinţa umană poate cădea în caruselul zădărniciei, al acelei ispite 
odiseice de care vorbea și Eminescu în Glossă: „Un sfert de viață îl pierdem 

făcând legături. Tot felul de legături între idei, între fluturi, între lucruri şi praf, 
Totul curge aşa de repede, şi noi tot facem legături între subiect şi predicat”. Aflat 
în întunericul ce-l înconjoară, Iona trăieşte continue revelații: ochiul interior al 
personajului se trezeşte din ce în ce mai mult, înrudind viziunea soresciană cu cea 
eminesciană („iară ochiu-nchis afară / înăuntru se deşteaptă”). Eroul 
conştientizează tot mai clar inutilitatea demersului său în exterior, începând să 
caute în sine. Simbolul „oului” — „clocit şi răsclocit”, după cum percepe Iona 
lumea și se percepe pe el însuşi, trimite către metafora increatului barbian, 
nostalgie a perfecțiunii pe care Iona aspiră să o identifice. Dar personajul nu este 
încă pregătit: melancolia vieţii „de-afară” îl opreşte să se regăsească pe sine, într-o 
simbioză tipic eminesciană: „Ca să pot muri liniştit/ Pe mine/ Mie redă-mă” — 
Odă (în metru antic). 

Speriindu-se de ceilalţi peşti — „puii monstrului mare” — lona mai spintecă o 
burtă de peşte, dar portretul personajului anunţă iluminarea finală: „La gura grotei 
răsare barba lui Iona [... ] barba schivnicilor de pe fresce [...] Iona încă nu se vede”. 
Inconştient, Iona preferă să se autoiluzioneze: „Soarele! [... ] Marea! [...]”. Este 
idealul pe care îl exprimase şi anterior, atunci ludic — sarcastic şi pe ton de 
imprecaţie: „Când o să ajung acolo, pe malul ăla al mării, sări-i-ar ochii, n-o să fac 
altceva decât să stau toată ziua întins la soare”. Simbol al cunoaşterii apolinice, de 
tip solitar, soarele este țelul lui Iona: precum Lapona Enigel — alter-ego al lui Ion 
Barbu, precum Gheorghidiu sau Gralla — „vocile” camilpetresciene, precum eul 
romantic stoic, tânjind după ataraxie, al lui Eminescu, la fel este şi Iona — căutător 
febril al sinelui echilibrat, iluminat. Teama că, din nou, este prizonier îl 
încorsetează: „Aici e foarte bine. Ar trebui să fiu fericit”. Înţelegând că nici de astă 
dată nu a reuşit să scape, Iona se simte tot mai neputincios, „ca un Dumnezeu care 
nu mai poate învia”. Meditativ şi autoironic, Iona se îndeamnă să „prezică trecutul”: 
„Încearcă să-ţi aminteşti totul (restul pare imposibil: E ceaţă!”. Dar întreg procesul 
trăit acum de Iona este iluminarea: închis „între geamuri”, Jona îşi va da seama că 
înainte înseamnă înapoi; evadarea din această simplă determinare spaţială nu se 
poate face decât într-un singur sens: în Spirit. Scrutând în afară („cu mâna streaşină 
la ochi”), Iona se redescoperă: de la familie („bătrânii aceia buni” — bunicii, 
„bărbatul cel încruntat și femeia cea harnică” — părinţii, obiectele afective ale 
copilăriei — masa — „povestea cu patru picioare”, soarele — „o roată roşie”, viaţa — 
„drăcia aceea frumoasă şi minunată şi nenorocită și caraghioasă”) la sine („Cum mă 
numeam eu? [... ] (Iluminat, deodată). Iona”). Văzând că nu răzbeşte la lumina 
totală, materială, Iona reia aventura cunoaşterii în sens invers, plonjând în sine: „E 
invers. Totul e invers”. Sinuciderea finală şi replica „Răzbim noi cumva la lumină” 
simbolizează uciderea eului fenomenal spre a-l elibera pe cel esenţial, divin. Într-o 
lume lipsită de speranța salvării, într-un labirint cu forţe centripete, lona găseşte 
calea de a se elibera. Suprimarea corespunde acelei căutate învieri, cu revelaţia 
faptului că adevărul spre care aspiră ţine de interioritate. 

Aşa cum spectatorul vine dinspre întunericul sălii spre lumina scenei, la fel 
actorul şi autorul, Omul, simbolizat de Iona, caută lumina adevărului fiinţei 
umane. Pentru a realiza devenirea sa spirituală, eroul traversează un Infern dantesc 
al spaimei, al universurilor concentrice care îl închid, dar întreaga suferință se 
dovedeşte un Purgatoriu menit să-i arate calea spre Empireu: în finalul piesei, fie 
prin moarte, fie prin naştere, eroul începe parcursul cercurilor Paradisului, 
regăsindu-se pe sine. (S. Z.) 

V. CURENTE, TENDINȚE ȘI IDEOLOGII LITERARE 


Romantismul românesc 


Reunind scriitori, contemporani sau din generații îndepărtate în timp, care 
au, în general, o concepţie estetică şi trăsături de stil comune, orice curent literar 
se defineşte polemic faţă de o anumită tradiţie literară. 

Este şi situaţia romantismului — mişcare literară apărută în Europa la 
sfârşitul secolului al XVIII-lea, ca reacţie împotriva clasicismului. 

Fenomen larg cuprinzător sub aspect artistic, romantismul a suscitat 
interesul teoreticienilor, aspect demonstrat de cele peste 150 de definiţii ale 
noțiunii în discuţie. Însuşi termenul de romantism a cunoscut O evoluţie 
interesantă: adjectivul romantic a fost înregistrat în literatura franceză încă din 
1675, fiind preluat din limba engleză (romance însemnând roman, până la 
fixarea noţiunii de novel, în secolul al XVIII-lea). Cuvântul romantism este 
utilizat pentru prima dată tot în limba franceză, în anul 1816. 

Curentul s-a structurat din confluenţe numeroase, pe parcursul a peste 100 
de ani, ca sumă a unor produse de reacţie faţă de fenomene din diverse sfere ale 
existenţei, gândirii şi creaţiei. Manifestări literare precum sentimentalismul, 
preromantismul sau Sturm und Drang-ul au reprezentat O perioadă de pregătire 
pentru noul tip de sensibilitate şi fantezie creatoare, ca și a unui alt mod de 
receptare specific. 

Astfel, studiul lui Schiller Asupra poeziei naive şi sentimentale (1795) 
poate fi considerat un manifest timpuriu al romantismului. Autorul stabileşte o 
dublă tipologie pentru artişti, realizând distincţia între geniul naiv al antichității şi 
poetul sentimental contemporan, unul vorbind liber dinăuntrul naturii, celălalt 
aspirând spre natura pe care a pierdut-o, în dezacord cu sine şi nefericit în sfera 
umanului. 

în Germania aceleiaşi perioade (1789-1800) se constituie Școala de la Jena, 
reunind scriitori precum fraţii Schlegel, L. Tieck şi Novalis. Meritul acestora este 
de a fi definit artistul romantic, creaţia romantică sau spiritul romantic în articole 
publicate în revista Athenăum. Una dintre ideile lor fundamentale se referă la 
poezie, care reuneşte „tot ce e perceptibil, tot ce este recunoscut de spirit şi intuit 
de suflet.” Simultan cu activitatea Școlii de la Jena se publică în Anglia volume 

ale „noilor” poeţi, W. Wordsworth şi S. T. Coleridge, cei care consideră că scopul 
poeziei este de a-i face pe oameni să vibreze la sentimente simple şi generale, la 
spectacolul naturii. În Franţa, apariţia cărţilor Despre literatură şi Despre 
Germania semnate de Doamna de Staël (pseudonim literar pentru Germaine 
Necker) marchează începutul unui nou drum în literatură. În ţara în care 
clasicismul a rezistat mai mult de 150 ani, romantismul s-a impus greu, © 
contribuție decisivă având, prin întreaga activitate, Victor Hugo. În Prefaţa la 
drama Cromwell (1827), acesta teoretizează noul curent literar, devenind autorul 

manifestului romantismului. În estul și sud-estul Europei (cu excepţia Rusiei) 
mişcările naţionale de eliberare coincid cu mişcările romantice, fiecare dintre 
acestea manifestându-se în funcţie de specificul condiţiilor istorice, de tradiţia 
literară şi de psihologia poporului respectiv. Romantismul european poate fi 
definit, din acest punct de vedere, ca sumă a unor variante naţionale. 

Pe de altă parte, în plan european curentul a cunoscut o serie de trăsături 
generale, dintre care, cele mai importante sunt: cultivarea sensibilităţii şi a 
fanteziei creatoare; evaziunea în trecut, istorie, vis; contemplarea naturii; interesul 
pentru folclor; preferința pentru eroii excepţionali surprinşi în împrejurări 
excepţionale; libertatea totală de creaţie etc. În operele scriitorilor Novalis, 
Hoffmann (Germania), Byron, Shelley (Anglia), Hugo, Lamartine, Vigny (Franţa), 
Manzoni, Leopardi (Italia), Puşkin, Lermontov (Rusia) se regăsesc trăsăturile 
menţionate anterior. 

În mod firesc, romantismul românesc a reprezentat o variantă naţională a 
celui european, influența franceză (în mod deosebit) fiind selectată şi adaptată 
realităţilor culturale autohtone ale timpului. 

Instaurat prin evoluţie și nu prin revoluţie, curentul a impus fenomenul de 
„ardere a etapelor”, în vederea recuperării şi sincronizării cu literatura europeană. 
Astfel se explică prezența în opera aceluiași scriitor a elementelor clasice, 
preromantice, romantice şi realiste, mai ales pentru reprezentanţii generaţiei 
paşoptiste. 

Se discută, de altfel, despre romantismul scriitorilor paşoptişti, despre cel 
eminescian şi, în fine, despre cel posteminescian. Cu alte cuvinte, romantismul 
românesc coincide cu „geneza poeziei româneşti însăşi” (Elena Tacciu). 

Introducţia lui Mihail Kogălniceanu la revista Dacia literară (30 ianuarie 
1840) nu a fost doar programul generaţiei de la 1848, ci şi manifestul 
romantismului românesc. Pe lângă deziderate precum unificarea culturală înaintea 
celei politice, realizarea unei critici obiective sau impunerea unei limbi literare 
unitare, important era şi cel referitor la promovarea unei literaturi originale şi de 
specific naţional. Indicând ca surse de inspiraţie istoria, folclorul şi natura, 
Kogălniceanu devenea teoreticianul romantismului românesc, punând bazele unui 
curent de idei numit naţional-popular. 

În spiritul acestuia scriu Grigore Alexandrescu, Costache Negruzzi, Dimitrie 
Bolintineanu, lon Heliade Rădulescu, Andrei Mureşanu şi, nu în ultimul rând, 
Vasile Alecsandri — personalitate marcantă a epocii. Toţi cei amintiţi sunt 
„deschizători de drumuri”, scriitori romantici pe care îi va elogia Mihai Eminescu 
în poemul de tinerețe Epigonii. l a 

Dacă poeziile de debut ale lui Eminescu se încadrează prin tematică, 
tonalitate, univers imagistic liricii pașoptiste, cele din „perioada căutărilor (1870- 
1879) sau din „perioada scuturării podoabelor” (1879-1883) îl situează în galeria 
marilor romantici europeni. 

Timpul (în ipostaza sa in 
cosmicul (cu toate elementele sa 


dividuală, efemeră sau universală, eternă), 
le — infinitul, luna, luceferii, cerul, haosul, 

geneza, extincţia etc.), istoria (ca mister al etnogenezei, fundal al marilor pasiuni, 
panoramă a deşertăciunilor, societate coruptă, ş.a.), natura (stare de spirit, 
personaj mitic sau realitate metafizică) şi iubirea (împlinită sau nu) sunt temele 
preferate ale lui Eminescu, teme romantice prin excelenţă. şi motivele recurente 
ale liricii eminesciene sunt de factură romantică (codrul, luna, noaptea, floarea- 
albastră, stelele, visul, somnul, dorul, îngerul, demonul etc). 

Eminescianismul rămâne nu atât „ipostaza arhetipală a romantismului 
românesc”, cât coordonata fundamentală a literaturii noastre, opera eminesciană 
păstrând specificitatea naţională, raportată însă permanent la universalitate. 

Romantismul posteminescian s-a caracterizat prin îmbinarea elementelor 
romantice cu trăsături simboliste sau sămănătoriste, ca în câteva dintre creaţiile 
aparţinând lui Al. Macedonski, O. Goga, Şt. O. Iosif, B. Ştefănescu Delavrancea. 

Sintetizând, se constată că „spaţiul romantic poate fi considerat geneză a 
tuturor ipostazelor contemporane, geneză a tuturor temelor şi motivelor, a tuturor 
atitudinilor eului liric” (Elena Tacciu). Romantismul ne apare aşadar ca un 
ferment al revoluțiilor literare ulterioare. (M. A) 


Perioada paşoptistă — Doctrina estetică promovată de revista 
„Dacia Literară” 


Chiar dacă pentru începutul de secol al XIX-lea istoria literară înregistrează 
un număr relativ mare de. scriitori din toate provinciile româneşti, creaţiile 
acestora sunt, în general, lipsite de valoare estetică şi nu mai satisfac, de multă 
vreme, exigenţele amatorului de lectură., Realităţile sociale şi politice sunt 
potrivnice pentru că impun o stare de izolare, astfel încât scrisul rămâne, pentru 
încă o vreme, ocupaţie de timp liber, apanajul diletanţilor. Majoritatea realizărilor 
din epocă au un caracter ocazional şi, în consecinţă, reuşitele în plan estetic sunt, 
în cel mai bun caz, fragmentare. 

Din deceniul al treilea, situaţia se schimbă în mod semnificativ. Sfârşitul 
domniilor fanariote implică un proces de reorientare a intelectualilor care încep 
să se familiarizeze cu marea cultură şi literatură din Apus, şi de recuperare a 
decalajului faţă de contextul european. Scriitorii aspiră să depăşească, în cel mai 
scurt timp, complexul provincial, iar realizările lor ies din sfera divertismentului. 
Ca reflex al unei conştiinţe artistice tot mai evidente, scrisul tinde să se 
profesionalizeze. Lipseşte, însă, deocamdată, un program estetic realist, adaptat la 
necesităţile momentului, în măsură să polarizeze forţele creatoare şi să le 
orienteze în vederea împlinirii celor două deziderate fundamentale în epocă, 
valoarea şi specificul naţional. 

Meritul elaborării unei asemenea orientări revine revistei „Dacia Literară” 
care apare la Iași în anul 1840, din iniţiativa lui Mihail Kogălniceanu, una dintre 
personalităţile marcante ale vremii. Articolul-program al publicaţiei — intitulat 
Introducţie şi semnat de „redactorul răspunzător” Kogălniceanu, este un prim 

text cu caracter teoretic în care, pe de o parte, problemele momentului sunt 
analizate în mod realist, iar, pe de altă parte, sunt formulate câteva direcţii de 
evoluţie a literaturii naţionale în etapa următoare, 

Mai întâi, autorul schiţează o istorie a presei româneşti, amintind de 
tentativele nereuşite ale unor intelectuali precum Teodor Racoce sau Zaharia 
Carcalechi de a edita publicaţii în limba naţională. Începând, însă, din 1829, apar 
numeroase gazete, merite esenţiale în acest sens revenind lui Gheorghe Asachi, în 
Moldova („Albina românească” și „Alăuta românească”), lui Ion Heliade- 
Rădulescu, în Muntenia („Curierul românesc” și „Curierul de ambe sexe”) şi lui 
George Barițiu, în Transilvania („Foaia pentru minte, inimă şi literatură”), „cele 
mai bune foi ce avem astăzi”, 

Când se referă la conţinutul acestor publicaţii, Kogălniceanu constată, mai 
întâi, că se acordă un spaţiu exagerat politicii („mai mult de jumătate din 
coloanele lor”) şi faptul că sunt ancorate excesiv în problematica provinciilor pe 
care le reprezintă („au mai mult sau mai puţin o coloră locală”). 

Pornind de la aceste realităţi, autorul formulează cu limpezime orientările 
revistei: „O foaie... care, părăsind politica, s-ar îndeletnici numai cu 
literatura naţională, o foaie care, făcând abnegaţie de loc, va fi numai o 
foaie românească şi prin urmare s-ar îndeletnici cu producţiile româneşti, fie 
din orice parte a Daciei, numai să fie bune...” | 

Apare evident de la început faptul că M. Kogălniceanu are în vedere 
realizarea unui climat literar prin impunerea unor direcţii fundamentale: 
promovarea creaţiilor artistice autohtone în mod perseverent, impunerea 
specificului național şi a criteriului valoric („numai să fie bune”). Astfel, 
preocupările gazetei se plasează, de la început, în sfera literaturii, realizându-se o 
netă separare a acesteia de alte forme de activitate(precum politica, de exemplu). 
Este o primă afirmare la noi a conceptului de autonomie a esteticului. 

Publicarea consecventă a producţiilor autohtone este, în altă ordine de idei, 
în măsură să concretizeze şi să stimuleze relaţia dintre autor şi cititor. Conştient că 
se supune judecății amatorului de literatură, cel dintâi va fi mereu preocupat de 
nivelul artistic al creaţiei sale. De cealaltă parte, prin exerciţiu sistematic, lectorul 
îşi creează un univers de aşteptare şi un cod de lectură, ajungând cu timpul, să-şi 
aproprieze, în mod conştient, sistemul de valori al operei. | 

O altă idee fundamentală este aceea a preluării şi valorificării experienței 
artistice a înaintaşilor. Istoricul şi omul de cultură Kogălniceanu, care peste câțiva 
ani va edita cronicile române, nu putea rămâne insensibil la valorile Umanismului 
românesc şi ale Iluminismului, a căror recunoaştere şi asimilare se realizează în 
mod firesc. Astfel, el concepe literatura naţională ca pe un fenomen organic, de 
continuitate, în cadrul căruia fiecare generaţie îşi are partea sa de contribuţie: 
„urmând unui drum bătut de dânşii, folosindu-ne de cercările şi ispita lor, vom 
avea mai puţine greutăţi şi mai mari înlesniri în lucrările noastre”. ai 

Pe baza acestor considerente se schițează în continuare structura publicaţiei, 
puse sub semnul conceptului de originalitate („compuneri originale”, „scrieri 

originale”). Paginile revistei se vor deschide cu generozitate textelor care aparţin 
redactorilor şi colaboratorilor („conlucrătorilor”), dar şi celor mai valoroase scrieri 
risipite prin gazetele vremii. Consecința imediată este o polarizare a artiştilor, 
esenţială pentru proiectele lui Kogălniceanu, astfel încât „foaia noastră va fi un 
repertoriu general al literaturii româneşti, în care, ca într-o oglindă, se vor vedea 
scriitorii moldoveni, munteni, ardeleni, bănăţeni, bucovineni.”. Se preconizează ca 
selecţia textelor să se realizeze din perspectivă strict valorică. Artiştii valoroşi ai 
momentului se vor putea afirma liber, în afara oricărei constrângeri: „fiecare cu 
ideile sale, cu limba sa, cu tipul (specificul) său”. 

În formularea consideraţiilor de mai sus, Kogălniceanu porneşte de la ideea 
că reuşita unui program este condiţionată, în primul rând, de existenţa unui număr 
semnificativ de artişti talentaţi care să şi-l însuşească şi să-l ilustreze prin operele 
lor. Reunind principalii scriitori ai momentului, revista va putea impune cu 
fermitate, pe de o parte, orientările estetice esenţiale pentru destinul literaturii 
naţionale, iar pe de altă parte, va putea realiza o disociere convingătoare între 
valoare şi impostură. 

Chiar dacă nu este, încă, momentul unor evaluări riguroase, Kogălniceanu 
aduce în discuţie necesitatea actului critic, realizat în spirit responsabil, obiectiv: 
„vom critica cartea, iar nu persoana”. Totuşi, nu actul critic în sine este 
fundamental (de altfel, nici nu va fi aplicat în mod consecvent). Autorul 
inventariază, în această parte a studiului, acele elemente fundamentale pentru 
împlinirea unui ţel generos. Aşadar, reunind creatorii valoroşi, respectându-le 
individualitatea artistică, impunând actul critic, e posibil să se împlinească o 
nobilă aspirație, aceea „ca românii să aibă o limbă şi o literatură 
comună pentru toţi”. 

Observaţia lui Paul Cornea, este, din acest punct de vedere pertinentă: 
„Marea însemnătate a programului «Daciei literare» nu rezidă... în ceea ce 
corectează, ci în ceea ce aduce nou. Esenţială e promovarea hotărâtă şi deplin 
consecventă a directivei naţionale şi populare în literatură”. 

Scopul este, aşadar, clar formulat. Urmează, în mod firesc, precizarea 
orientărilor necesare pentru împlinirea acestor obiective, nu înainte, însă, de un 
efort susţinut de a îndepărta tot ceea ce ar putea zădărnici reuşita demersului. 
Astfel, un prim obstacol este reprezentat, în concepţia lui Kogălniceanu, de 
traduceri care „nu fac o literatură”. Afirmația se bazează pe o bună cunoaştere a 
realităţilor vremii. Teatrul este sufocat de trupe străine, care, în absența unui 
repertoriu original, pun în scenă piese cu valoare îndoielnică. Romanele de 
mistere şi de aventuri, foarte lecturate în epocă, de altfel, pervertesc gustul 
cititorului, sunt „o manie ucigătoare a gustului original”. În consecinţă, e 
momentul pentru o orientare hotărâtă către realităţi naţionale: „Istoria noastră are 
destule fapte eroice, frumoasele noastre ţări sunt destul de mari, obiceiurile 
noastre sunt destul de pitoreşti şi de poetice, pentru ca să putem găsi şi la noi 


sujeturi de scris.” 

Sunt concentrate aici principalele surse de inspiraţie, menite, în opinia lui 
Kogălniceanu, să  impulsioneze evoluția fenomenului. literar autohton. 
Sintetizându-le, autorul articolului nu face decât să concretizeze aspiraţiile unei 
întregi generaţii: „principiile proclamate la «Dacia literară» nu erau rodul unei 
iniţiative personale, ci expresia unei stări de spirit foarte generale” (Paul Cornea). 

Numite, sau doar sugerate, domeniile pe care le propune autorul sunt istoria, 
natura, folclorul şi actualitatea. Prin prisma primelor trei, programul revistei este 
unul de inspiraţie romantică, în deplin acord cu spiritul epocii. 

Inspirația din istorie stimulează, în epocă şi mai târziu cultivarea unor specii 
epice, lirice şi dramatice, Bolintineanu publică Legende istorice, Alecsandri 
impune poemul eroic, valorificând și sursa folclorică (Dan, căpitan de plai, 
Dumbrava Roşie), iar mai târziu Hasdeu consacră drama de inspiraţie istorică 
(Despot Vodă, Răzvan şi Vidra), pietre de temelie ale repertoriului dramatic 
naţional. Scriitorii epocii încep să cerceteze cu entuziasm paginile istorice 
naţionale pentru a descoperi „sujeturi” semnificative. Printre realizările notabile în 
acest sens se înscrie şi Umbra lui Mircea. La Cozia de Grigore 
Alexandrescu, publicată în 1844. Tema este sugerată chiar din titlu, istoria. Poetul 
aduce în prim-plan o personalitate emblematică a trecutului, voievodul Mircea cel 
Bătrân din dorinţa de a rememora o lecţie a trecutului care să-i mobilizeze pe 
contemporani (la 1844 „lumea e în așteptare”, aspiră la împlinirea unor idealuri). 
În chip firesc, poezia este o meditaţie asupra istoriei, semnificaţiile acesteia fiind 
puse în legătură cu aspiraţiile prezentului, ale generaţiei din 1848. 

Cadrul iniţial, specific romantic, se caracterizează prin solemnitate şi mister. 
Nota de fabulos este accentuată de imaginea turnurilor, simbol al vechimii, 
verticalităţii şi stabilităţii. Imaginea este plasată sub semnul curgerii implacabile a 
timpului, sugerată de mişcarea ritmică a valurilor Oltului. Este deopotrivă, un 
cadru evocator, dar şi cu valenţe anticipative. Ora romantică, miezul nopții, 
„ceasul nălucirii” realizează o atmosferă fantastică. Motivele (peştera, râpa, 
stânca, muşchiul zidului, umbrele) accentuează nota de mister, de teroare. Pe un 
fundal grandios, impresionant, se proiectează fantoma voievodului. Din arsenalul 
romantic se mai utilizează exclamaţiile şi interogaţiile retorice menite să 
sublinieze măreţia acestuia, dar și faptele de arme prin care a rămas în istorie. Ca 
mai târziu la Eminescu, râurile (Oltul, Dunărea), personificate, devin, nu numai 
martori a unui trecut glorios, ci şi simboluri ale eternității şi ale stabilităţii 
poporului român. De altfel, în spirit romantic, se accentuează permanent ideea 
comuniunii om-natură. 

Dintre resursele specifice acestui curent se remarcă utilizarea frecventă a 
antitezei. Cea dintâi este menită să sublinieze importanţa faptelor de arme a 
domnitorului muntean: „Dar cu slabele-ţi mijloace faptele-ţi sunt de mirare”. 

În partea a doua a poeziei, autorul pune faţă în faţă trecutul („vremi de fapte 
strălucite /însă triste și amare”) şi prezentul, când oamenii caută calea progresului 
prin bună înţelegere, conştienţi de grozăviile războiului. De asemenea, prin prisma 

gloriei străbune meditează la incapacitatea contemporanilor săi de a reînvia; 
„Greutatea ei ne-apasă, trece slaba-ne măsură”. 

Ideologia „Daciei literare” se constituie, aşadar, într-un prim program literar 
coerent şi realist. Principiile estetice promovate, orientarea spre surse de inspiraţie 
autohtone grăbesc procesul de maturizare a creaţiilor artistice și prefigurează 
conceptul de specific naţional. 

Alături de istorie, folclorul se înscrie ca model şi sursă de inspiraţie, iar 
sentimentul naturii contribuie sugestiv la diversificarea liricii româneşti. 

Tot ceea ce se publică acum reprezintă reuşite în plan artistic, mai ales în 
raport cu epoca, dar şi experienţe artistice ale căror rezultate vor fi evidente mai 
târziu. şi dintr-o perspectivă şi din cealaltă privind lucrurile, meritele „Daciei 
literare” sunt incontestabile. (C. B.) 


Umbra lui Mircea. La Cozia de Grigore Alexandrescu 


Aparţinând, cronologic şi prin principii estetice, generaţiei de scriitori 
paşoptişti ai literaturii române (1830-1860), Grigore Alexandrescu este autorul 
unei poezii care răspunde crezului literar lansat de Mihail Kogălniceanu în 
articolul Introducţie al revistei „Dacia literară” (1840); „Istoria noastră are 
destule fapte eroice (...) pentru ca să putem găsi şi la noi sujeturi de scris, fără să 
avem pentru aceasta trebuinţă să ne împrumutăm de la alte naţii”. Considerat 
manifestul romantismului românesc, programul semnat de Kogălniceanu este 
respectat practic de către scriitorii pașoptişti care înţeleg că operele lor trebuie să 
sprijine idealul de libertate şi unitate naţională, inspirându-se din istoria poporului, 
din trecutul glorios al românilor. Direcţia generală a literaturii epocii de la '48 a 
constat în confruntarea permanentă a trecutului cu prezentul în scopul extragerii 
unor pilde autentice pentru contemporani. Deşi aderă la ideile promovate de 
Kogălniceanu, care elogia „curajul individual”, îndrăzneala faptelor „săvârşite de 
luptătorii cu sabia” (pentru Kogălniceanu domnitorii români sunt asemenea lui 
Alexandru cel Mare, Ahile sau Cezar), Grigore Alexandrescu se simte mai 
aproape de viziunea retrospectiv istorică a prietenului său, Ion Ghica. Acesta 
recomanda „depărtarea oarecum de mirarea (admiraţia) de la faptele voiniceşti Şi 
asupritoare”, astfel încât atitudinea anti-violență (războiul e „bici groaznec”) a lui 
Alexandrescu se explică prin spiritul etic, uşor didacticist, al poetului. 

Meditaţiile istorice şi patriotice, precum Trecutul. La Mănăstirea 
Dealului, Umbra lui Mircea. La Cozia, Răsăritul lunei. La Tismana, 
Mormintele. La Drăgăşani, reunite in volumul Suvenire şi impresii, sunt 
prilejuite de pelerinajul poetului la mănăstirile olteneşti (1842), „cugetul” său 
fiind acela al unui „privitor al naturei sălbatice şi admirator al eroilor care au zidit 
acele sfinte locașuri”, după cum menţionează în Memorial de călătorie. in 
acelaşi jurnal, Alexandrescu nota: „acei care mor pentru libertatea unei naţiuni 
sunt demni a trăi in memoria naţiunii”, de aceea numele ctitorului Coziei, Mircea 

cel Bătrân, („valorosul domn”), îi deşteaptă călătorului „suveniruri măreţe”. 
Detaşându-se, ca Goga, mai târziu, de propriile-i „patemi”, Grigore Alexandrescu 
alege, şi la propunerea lui Kogălniceanu, „sujeturi istorice de un interes naţional 
şi, prin urmare, mai puţin egoiste”, declarându-şi dezideratul poetic: „Aşa în a 
mea râvnă, pe locul părintesc,/ Fiu al ăstor ruine, ţărâna lor slăvesc” (Trecutul, 
La Mănăstirea Dealului). 

Aşadar, „călătorul romantic cel mai vechi” din literatura română (Tudor 
Vianu) compune, cu ocazia vizitei sale la mănăstirea Cozia, poezia Umbra lui 
Mircea. La Cozia — „expresia cea mai desăvârşită a meditaţiei cu subiect 
naţional în opera lui Grigore Alexandrescu” (Dimitrie Popovici). Toate meditaţiile 
sale patriotice se constituie în elogii aduse paginilor eroice ale istoriei naţionale 
prin care poetul caută sa ofere modele demne de urmat contemporanilor săi. În 
acest text, dintre figurile luminoase ale trecutului, omagiul scriitorului se 
îndreaptă către domnitorul Mircea cel Bătrân a cărui memorie („suvenir”) este 
evocată. 

Majoritatea exegeţilor poeziei scrise de Grigore Alexandrescu remarcă, 
îndeosebi, „teatralitatea” meditaţiilor istorice ale romanticului paşoptist. G. 
Călinescu vorbea despre gustul pentru „scenaria”, autorul creând o veritabilă 
scenografie, în care fiecare obiect se încadrează perfect în decor. Dumitru Micu 
vede în poezia lui Alexandrescu un „spectacol muzical-pantomimic, pus în scenă 
conform unor principii regizorale clasice”. Comentariile critice sunt, într-adevăr, 
susținute de „alura” dramatică a textului. În mod evident, poezia Umbra lui 
Mircea. La Cozia (ca şi celelalte meditații) cunoaşte pronunțate inflexiuni 
dramatice: discursul poetic este alcătuit sub forma unui amplu monolog a cărui 
solemnitate transformă eroul istoric în personaj, însuşi poetul devenind, simultan, 
actor şi regizor în compunerea sa teatrală. 

Poezia debutează scenic încă din titlu, menţiunea „La Cozia” dobândind 
statutul unei didascalii ce anticipează ridicarea cortinei. Incipitul poeziei este 
proiectat în deplin fabulos romantic, potenţat de asonanţa vocalei „u” care conferă 
versurilor conotaţiile unei atmosfere tragic-fantastice: „Ale turnurilor umbre peste 
unde stau culcate”. Topos al liricii romantice, motivul „tumului”, comentează 
Eugen Simion, „ar putea sugera o detaşare a imaginaţiei de lanţurile rațiunii 
pedestre”. Simbolizând, potrivit mitologiei, „o poartă a cerului”, turnul 
dobândeşte valenţele poetice ale unui „zbor în amintire” (E. Simion); este 
modalitatea scriitorului de a evada în trecut, printr-o desprindere de concret, spre a 
accede la o istorie grandioasă. Preludiul romantic al poemului continuă cu motivul 
„cadenţei apelor” (G. Călinescu) care izbesc ritmic „zidul vechi al mănăstirei ': 
perpetua mişcare a talazurilor are scopul de a aminti trecutul eroic adăpostit de 
ruinele fostei cetăţi. Vibraţia „metalică” a versurilor este susținută şi amplificată 
prozodic, prin conservarea rimei încrucişate şi a măsurii ample, de 15-16 silabe, 
asociată combinației ritmice anapest-peon, tehnici de versificaţie care determină 
cititorul să identifice perfecțiunea armoniei imitative, care a născut un Vergilius 
autohton. 

Fixat central în decorul imaginat, eul poetic se lasă invadat de tenebrele 
nopții, cunoscut motiv romantic, care declanşează ieşirea din timpul şi spațiul real 
(profan), prilejuind intruziunea fantasticului: „Dintr-o peşteră, din râpă, noaptea 
iese, mă-mpresoară:/ De pe muchie, de pe stâncă, chipuri negre se cobor”. 
Invocarea nopţii, într-un veritabil ritual magic, este explicată poetic de către 
Alexandrescu într-o altă meditaţie: „Noaptea/ [...]/ Două nobile instincte cu putere 
să deşteaptă:/ Unu — a cerului credinţă, altu — a patriei iubire,/ Ce odată-n aste 
locuri pe strămoşi îi insufla”. (Răsăritul lunei. La Tismana). Începând cu al 
treilea catren, tonul poetului devine tot mai oratoric, Alexandrescu apelând la 
tehnica gradaţiei, a suspense-ului romantic menit să sporească emoția și tensiunea 
cititorului, pregătindu-l pentru apariţia fantomatică a măreţului voievod; învierea 
naturii, concretizată stilistic în personificări şi hiperbole (procedeul comun al 
romanticilor) conturează un tablou magic şi halucinant care avertizează asupra 
învierii fantomatice a prinţului din criptă: „Muşchiul zidului se mişcă... pântre 
iarbă se strecoară/ o suflare, care trece ca prin vine un fior” şi „Este ceasul 
nălucirei: un mormânt se desvăleşte,/ o fantomă-ncoronată din el iese... o 
ZALES Cae > 

Punctuaţia începe să se precipite (se observă inclusiv o tehnică „avant la 
lettre” a ingambamentului în finalul strofei a doua), „lungile pauze sintactice și 
metrice” (cezurile) având rolul „de a da grandoare apariţiei fantomei” (Paul 
Cornea). În acest decor teatral, în care singurul „personaj? — actor este, 
deocamdată, eul liric, va intra solemn actorul principal, ilustra fantomă a lui 
Mircea cel Bătrân. Ivirea ei este descrisă în manieră shakespeariană, poetul 
urmărind umbra hamletian, indicând deplasările ei care „vestesc miracolele firii” 
(G. Călinescu). Verbul la imperativ „Ascultaţi...!” are acelaşi efect dramatic, 
poetul adresându-se întreg poporului român, căruia îi oferă, drept exemplu, figura 
princiară a domnului Țării Româneşti. Numele voievodului nu este încă anunțat, 
poetul scontând pe cunoscutul impact romantic, obţinut prin apostrofă şi 
succesiunea de interogaţii retorice, care iau Oltul drept martor al trecutului: 
„Oltule, care-ai fost martur vitejiilor trecute/ [...] / Cine oar' poate să fie omul care 
te-a-ngrozit?”. Aici, Oltul devine un substitut al umbrei hamletiene, verbul „a se 
îngrozi” având conotaţiile elogiative ale trecutului de fapte glorioase ale lui 
Mircea, luptător pentru idealurile romanilor. Fantoma sepulcrală impune respectul 
plin de adoraţie atât al poetului, cât și al neamului românesc: „„Sărutare, umbră 
veche! primeşte-nchinăciune/ De la fiii României care tu o ai cinstit:/ Noi venim 
mirarea noastră la mormântu-ți a depune”. Despre secvenţa lirică succedând 
acestor versuri, G. Călinescu îşi exprimă reținerea: „Monologul ce urmează e 
somnoros, monoton ca un descântec cavernos”, criticul literar considerând că 
Alexandrescu abandonează „glasul formidabil şi profetic”, „medievalismul 
fantastic” şi „instrumentaţia colosală” care conferă valoare artistică meditaţiei. 

Următoarele catrene iau tonul unei ode prin care sunt celebrate virtuțile 
domnitorului, fiindu-i omagiate deopotrivă intenţiile şi faptele glorioase: 
„întreprinderea-ţi fu dreaptă, a fost nobilă și mare”. Se remarcă utilizarea verbului 

şi a substantivului „a (se) mira”, respectiv „mirare”, cu sensul etimologic din 
limba latină de „a admira/ admiraţie”; motivaţia se regăseşte atât în momentul de 
început al limbii române literare, cât și în includerea semnificației de uimire în 
faţa actelor brave ale voievodului. Enumeraţia de epitete care vădesc veneraţia 
pentru eroismul voievodului se conjugă, însă, spre finalul acestei secvenţe cu 
dezamăgirea cauzată de o generaţie contemporană nedemnă de iluștrii ei 
predecesori: „Greutatea ei ne-apasă, trece slaba-ne măsură,/ Ne- ndoim dac-aşa 
oameni întru adevăr au stat”. Decepţionat, poetul constată decăderea moravurilor, 
absenţa aspirațiilor, abandonarea luptei pentru împlinirea idealurilor seculare: „Au 
trecut vremile- acelea, vremi de fapte strălucite/ [...] legi, năravuri se-ndulcesc”. 
Este vorba despre cultivarea procedeului romantic al antitezei, aici trecut (glorios) 
— prezent (decadent), aşa cum o realiza și Andrei Mureşanu (Deşteaptă-te, 
române!) în spirit paşoptist. Tonul satiric din această secvenţă anticipează, de 
asemenea, Scrisoarea III eminesciană, unde, la fel omagiului istoriei naţionale 
îi urmează înflăcărata diatribă împotriva vremurilor nedemne. „Ochiul lucid” şi 
„expresia incisiv-ironică” (Ioana Em. Petrescu) se estompează prin apropierea de 
concepţia didacticistă, deși naivă la Alexandrescu, exprimată de Ion Ghica: 
prezentul, oricât de mic şi ridicol, judecă istoriceşte trecutul. Chiar dacă, eroice, 
„vremile” trecute sunt „triste şi amare”; războiul devine acum, metaforic, „bici 
groaznec”, „urgie” şi „foc” care aduce triumful, dar însângerat, căci a semănat 
moarte („Şi ai lui sângeraţi dafini naţiile îi plătesc”). Naivitatea lui Alexandrescu 
derivă din promovarea romantică a ideii că popoarele au renunţat la conflicte, 
descoperind puterea concordiei, gloria ştiinţei, a artei, a păcii: „Prin ştiinţe şi prin 
arte naţiile înfrăţite/ În gândire şi în pace drumul slavei îl găsesc”. 

Viziunea utopică asupra istoriei contemporane slăbeşte consistenţa 
poemului, recâştigată în finalul poeziei. Secvența ultimă a meditaţiei revine 
simetric la atmosfera romantic-fabuloasă a incipitului: muzica valurilor și a 
umbrelor este reluată acum nu crescendo, ci într-un diminuendo care pregăteşte, 
scenic, reintrarea umbrei în mormânt („Peste unde şi-n tărie întunericul domneşte/ 
Tot e groază şi tăcere... umbra intră în mormânt”). Zidurile mănăstirii, ale cetăţii, 
altădată grandioase, sunt „vechi”, nu din cauza timpului, ci pentru că nimeni nu le 
mai conferă strălucirea unor fapte glorioase. Finalul are, însă, şi vibrații optimiste, 
aproape mesianice: „Lumea e în aşteptare” sună ca o speranţă a poetului care 
crede în ivirea unui demn continuator al luptei duse odinioară de măreţul domnitor 
Mircea cel Bătrân. Poezia lui Grigore Alexandrescu se înscrie, prin temă, motive 
literare şi mesaj artistic, în categoria textelor lirice paşoptiste care ie 
curentul naţional-popular: zeificarea voievodului Mircea cel Ea stilu 
sacerdotal al meditației aveau rolul de a trezi conştiinţele conaționali e pra 
oferirea unui model de conducător, militant devotat pentru cauza poporului său. 


(S. Z.) 

Zburătorul de Ion Heliade Rădulescu 


Personalitate controversată în epocă, autodidact cu preocupări culturale 
dintre cele mai diferite (învăţământ, teatru, filozofie, estetică şi literatură), I, 
Heliade Rădulescu ilustrează, în epoca sa, inegală valoric, spiritul romantic al 


epocii de la 1848. 
Cea mai rezistentă operă a poetului rămâne, indubitabil, Zburătorul, în 


care se observă predispoziția romantică de a combina speciile (baladă, pastel, 
elemente de meditaţie) într-o creaţie care va deschide orizonturi noi liricii 
româneşti. Apărută iniţial cu titlul Baladă. Zburătorul, în „Curierul românesc” 
(nr. 9, din 4 februarie 1844) sub semnătura I. E., această creaţie se revendică din 
Introducția lui Kogălniceanu la „Dacia Literară”, articol în care se propun 
scriitorilor contemporani „sujeturi” (teme) ca istoria, natura ori folclorul patriei, 
oferindu-se, de fapt, premisele teoretice ale romantismului românesc. 

Structurată în trei secvenţe, poezia lui I. H. Rădulescu transfigurează artistic 
mitul erotic al Zburătorului, despre care Călinescu afirmă că „este un demon 
frumos, un Eros adolescent, care dă fetelor pubere turburările şi tânjirile întâiei 
iubiri.” (Istoria literaturii române de la origini până în prezent). 
Dimitrie Cantemir rămâne, însă, primul autor care, scriind despre credinţele 
românilor, nota în Descriptio Moldaviae: „Sburător se chiamă un tânăr, 
fantasma unui tânăr frumos, care noaptea, după cum crede poporul, se introduce 
pe lângă fecioare, mai ales logodnice, şi le seduce, nefiind văzut de către ceilalți 
fie cât de păzitori”. Spirit comparatist, B. P. Hasdeu regăseşte mitul într-un cântec 
popular polon din Galiţia, considerând că această manifestare se explică prin 
natura umană, prin reacţiile fireşti în faţa unor fenomene inexplicabile pentru om. 
În seria baladelor culte, care pornesc de la Zburător, mai pot fi amintite Lenore a 
lui August Bürger sau Fuga lui Mickiewicz (ambele apărute înaintea lucrării lui I. 
H. Rădulescu). 

Credinţa în Zburător a însemnat o sursă de inspirație pentru mulţi creatori 
români, dornici să reinterpreteze în manieră personală mitul, aşa cum procedează 
Mihai Eminescu în Călin (File din poveste) sau în Luceafărul, chiar omul 
de teatru Felix Aderca realizează o „comedie lucidă”, intitulată sugestiv 
Zburător cu negre plete sau visul unei nopți de mai (1923). Aproape la 
fel de incitantă ca şi mitul jertfei pentru creaţie, literatura cu şi despre Zburător îl 
făcea pe G. Călinescu să constate: „Începând cu I. H. Rădulescu, nu este liric 
român care să nu fi reluat mitul în diferite chipuri. Unii au crezut că trebuie să 
ducă aceste producţii spre o sursă romantică, ceea ce este fals, fiindcă unii din 
poeţi nici măcar n-aveau noţiunea temei occidentale. Singura notă romantică este 
întemeierea pe tradiţii populare” (op. cit.). 

Creaţia lui I. H. Rădulescu debutează cu o secvenţă lirică în care Florica se 
confesează mamei sale, arătându-i stările confuze prin care trece, monologul liric 
se construieşte pe o serie de antiteze, care evidenţiază atât modificările de ordin 
fizic, dar şi cele de natură interioară: „un foc s-aprinde-n mine, răcori mă iau la 

spate” sau „Ah! Inima-mi zvâcneşte!. şi zboară de la mine!/ Îmi cere ... nu-şt” ce- 
mi cere! şi nu ştiu ce i-aş da”. Întreaga mărturisire a fetei se realizează într-un 
limbaj colocvial, plin de naturaleţe şi spontaneitate. Imperativul „vezi”, vocativul 
„mamă”, prezenţa interjecţiei „Ah”, ca şi propoziţia interogativă „Oar-ce să fie 
asta?” — repetată cu îngrijorare de fată, accentuează inocența și naivitatea acesteia. 
Ca orice tânără de la ţară, Florica îi cere mamei sale să apeleze la experienţa de 
viaţă a bătrânilor, la religie ori la magie: 

„Oar-ce să fie asta?. întreabă pe bunica: 

O şti vrun leac ea doară. o fi vreun Zburător! 

Or aide l-alde baba Comana ori Sorica, 

Or du-te la moş popa, or mergi la vrăjitor.” 

Monologul fetei se desfăşoară „în murgul serei”, sintagmă cu care se şi 
deschide cea de-a doua secvenţă lirică, pastelul înserării. Anticipând Sara pe 
deal de Mihai Eminescu sau Noapte de vară a lui George Coşbuc, aceste 
versuri urmăresc momentele succesive ale înserării, în amurg, apoi „încep a luci 
stele rând una câte una” până când „e noapte naltă, naltă”. 

Poetul creează un tablou de natură, urmărind două coordonate: cea terestră, 
în care satul apare cu zgomotele şi mişcările specifice (întoarcerea cirezilor de la 
câmp, focul pentru cină şi odihna) şi cea cosmică, ce surprinde mişcarea astrelor: 
„soarele sfințise”, „încep a luci stele”, până când se creează, în ambele planuri, o 
linişte solemnă: 

„E noapte naltă, naltă; din mijlocul tăriei Veşmântul său cel negru, de stele 
semănat Destins coprinde lume.” 

Trecerea timpului este marcată, în acest caz, nu numai de elementele de 
natură amintite anterior, ci şi de utilizarea unor timpuri verbale diferite: de la 
imperfectul „era”, „trăgea”, „alerga”, la prezentul din strofele următoare: „s- 
astâmpără”, „încep”, „osteneşte”. Atât imperfectul, cât şi prezentul accentuează 
repetabilitatea mitică a ciclurilor naturii, creând un peisaj atemporal. Sugestiile 
vizuale („Şi focuri în tot satul încep a se vedea”) şi auditive (gerunziul acordat 
„muginde”, verbele „ţipând”, „striga? sau substantivele „gemetele”, sau 
„murmură”) dau expresivitate acestei descrieri. 

Ca şi în textul eminescian Sara pe deal, pe măsură ce se apropie noaptea, 
se observă o descreştere a zgomotelor şi o încetinire a mişcărilor până la 
momentul în care staticul ia locul dinamicului, aspect evidenţiat de conjuncția 
adversativă „dar” („Dar câmpul şi argeaua câmpeanul osteneşte”) şi de repetiţia 
substantivului „tăcere” la început de vers: „Tăcere pretutindeni acum stăpâneşte” 
și „Tăcere este totul”, 

Ultima strofă a pastelului este o frază a cărei muzicalitate emană şi din 
faptul că este bazată pe raportul de coordonare între propoziţii principale: 

„Tăcere este totul și nemişcare plină; 

Încântec sau descântec pe lume s-a lăsat; 

Nici frunza nu se mişcă, nici vântul nu suspină, 

Şi apele dorm duse, și morile au stat”. 

Noaptea, personificată (,„„Veşmântul său cel negru de stele semănat/ Destins 
coprinde lumea”), tutelează, într-o evidentă manieră romantică, universul plin de 
armonie. Tăcerea şi nemişcarea par perfecte, aspect indus de epitetul „plină”. 
Prezenţa conjuncţiei copulative „şi” alături de repetiţia cuvântului „nici” fixează 
sentimentul de linişte, în acord cu pacea naturii. De această dată peisajul se află 
sub semnul staticului, evidenţiat de predicatele ultimelor două propoziţii („„dorm” 
şi „au stat”). Jocul de cuvinte „încântec/ descântec” pune peisajul sub semnul 
armoniei (încântare) şi al magicului. Tabloul de natură, cu toate atributele 
amintite, calm, echilibru, frumuseţe neobişnuită, este susţinut de ritmul iambic, în 
catrene cu versuri ample, cu măsura de 13 — 14 silabe. 

După cum se poate observa, pastelul pare un liant între confesiunea fetei, 
pur personală şi dialogul „suratelor”, comentatoare anonime, un fel de „gura 
satului”, din ultima secvenţă. Pe fondul unui peisaj care stă sub semnul liniştii şi 
al solemnităţii, apar câteva întrebări cu rostul de a explica un fenomen neînțeles 
care aduce tulburări pentru „biata fetişoară”: 

„Vro stea mai cade iară? vrun împărat mai moare? 

Or e - să nu mai fie! — vro pacoste de zmei!” 

Zburătorul este asimilat unor apariţii perturbatoare („zmeu”, „balaur de 
lumină”) de sorginte malefică („împieliţatul”, „spurcatul”, „bată-l crucea”) şi cu 
urmări nebănuite (vezi, d-aia a slăbit / și s-a pălit copila”). Gândirea populară îl 
antropomorfizează, împrumutându-i atributele frumuseţii adolescentine: „Ca brad 
un flăcăiandru, şi tras ca prin inel / Bălai, cu păr de aur”. Cu toate acestea, vocea 
colectivă, uşor ironică, fixează originea nepământeană a Zburătorului: „dar slabele 
lui vine / N-au nici un pic de sânge, ş-un nas — ca vai de el”. Presentimentul 
iubirii, stările confuze prin care trece tânăra nu au leac, fie acesta de natură 
religioasă sau magică: 

„Şi ce-i mai faci pe urmă? Că nici descântătură, 

Nici rugi nu te mai scapă. Ferească Dumnezeu.” 

Naturaleţea acestui fragment trebuie raportată la limbajul colocvial utilizat 
de „surate”, în care autorul include, în mod firesc, elemente de oralitate („l-alde”, 
„spun” pentru impersonalul „se spune”), sau apelative familiare: „surato”, 
„leicuţă”. Ca şi în monologul Floricăi, se observă şi în acest caz, abundența 


semnelor de punctuație cerute, de exemplu, de propoziţiile interogative ori 


exclamative. 
Cele trei secvenţe lirice care alcătuiesc balada Zburătorul ilustrează, în 


mod convingător, conştiinţa romantică a lui I. H. Rădulescu, atras de miturile 
naţionale pe care le plasează într-un superb tablou de natură autohtonă. (R. M. B.) 

Alexandru Lăpuşneanul de C. Negruzzi 


C. Negruzzi, apreciat de către Al. Piru drept „un clasic al romantismului”, 
este autorul nuvelei Alexandru Lăpuşneanul (al cărei titlu iniţial a fost, după 
model cronicăresc, mai amplu — Scene istorice din cronicele Moldaviei. 
Alexandru Lăpuşneanul) şi care a fost publicată în 1840, în primul număr al 
revistei „Dacia literară” (fiind inclusă, ulterior, în ciclul Fragmente istorice 
din volumul Păcatele tinereţilor), ilustrând creator programul revistei, 
Introducţia, formulată de M. Kogălniceanu, prin promovarea unei literaturi 
originale, având drept sursă de inspiraţie istoria naţională („Istoria noastră are 
destule fapte eroice, frumoasele noastre țări sunt destul de mari, obiceiurile 
noastre sunt destul de pitoreşti şi de poetice pentru ca să putem găsi şi la noi 
sujeturi de scris...”). 

Având în vedere contextul literar în care a apărut, construcţia discursului 
narativ, pregnanţa protagonistului, G. Călinescu aprecia că „numele lui C. 
Negruzzi este legat, de obicei, de nuvela istorică Alexandru Lăpuşneanul, 
care ar fi devenit o scriere celebră ca şi Hamlet, dacă literatura română ar fi avut 
în ajutor prestigiul unei limbi universale”. 

Atributele epicului înscriu narațiunea drept modul principal de expunere, 
dialogul dinamizând substanța narativă şi contribuind la individualizarea 
personajelor, descrierea fiind folosită în realizarea portretelor fizice, în memorabila 
scenă a măcelului sau în prezentarea cetăţii Hotinului. Personajele sunt relativ 
puține, fiind caracterizate în funcţie de raportarea la protagonist — personaje 
secundare (boierii Spancioc, Stroici, Moţoc, doamna Ruxanda), episodice 
(mitropolitul Teofan), magistral fiind surprins personajul colectiv (prefigurându-l pe 
Rebreanu) — mulţimea adunată sub zidurile palatului nu reuşeşte, inițial, să-şi 
formuleze decât vag revendicările („venise fără să ştie pentru ce au venit şi ce 
vrea”), iar când cineva rosteşte numele lui Moţoc, toate nemulțumirile individuale 
se cristalizează în jurul acestui nume („Capul lui Moţoc vrem!”). 

Discursul narativ are o construcție riguroasă — este structurat în patru părți, 
fiecare cu câte un motto semnificativ, rezumând în formulă simbolică acţiunea 
acestora, conform tehnicii „la mise en abîme”: „Dacă voi nu mă vreţi, eu vă 
vreu...”, „Ai să dai samă, Doamnă!”, „Capul lui Moţoc vrem...” şi „De mă voi 
scula, pre mulţi am să popesc şi eu...”; acest echilibru compozițional conferă 
caracter dramatic textului, cele patru capitole fiind asemenea actelor unei drame, 
marcând, totodată, momentele subiectului literar. Se observă tendinţa de 
obiectivare a perspectivei narative, în sensul susținerii verosimilităţii 
întâmplărilor prezentate; astfel, naratorul este „extradiegetic”, optând pentru 
naraţiunea la persoana a III-a, cu „focalizare zero” (G. Genette) şi viziune „du 
dehors” (J. Pouillon). Intervenţiile directe sunt, astfel, minime — de exemplu, când 
denumeşte discursul lui Lăpuşneanu în biserică „deşănţată cuvântare , când îl 
califică „tiran” sau atunci când apreciază că „meditează la vreo nouă moarte, vreo 
nouă daună” (contexte în care „funcţia narativă” este dublată de cea „de 


interpretare” — J. Lintvelt). 

Aşa cum o sugerează şi titlul, tema nuvelei este istorică, surprinzând 
evenimente din cea de a doua domnie a lui Alexandru Lăpuşneanu, culoarea 
epocii fiind potenţată, la nivel lingvistic, prin prezența arhaismelor de diferite 
tipuri (lexicale: „spahii”, „stolnic”, „vornic”, fonetice: „pre”, „cari”, gramaticale: 
„a să aibă nevoie”). 

Conform esteticii romantice a contextului literar pașoptist, C. Negruzzi se 
inspiră din cronici — astfel, scriitorul preia din letopiseţul lui Grigore Ureche 
imaginea domnitorului, scene, fapte din timpul domniei acestuia, precum și 
replicile memorabile, devenite motto-uri pentru primul, respectiv, ultimul capitol. 
Textul fiind unul artistic, autorul apelează la licenţa istorică — veridicitatea 
evenimentelor subordonându-se dimensiunii expresive a nuvelei, pentru că, așa 
cum susținea G. Călinescu, „Negruzzi a înţeles spiritul cronicii române şi a pus 
bazele unui romantism pozitiv, scutit de naive idealități”. In sensul acestei 
metamorfoze simbolice persoană — personaj literar, adevăr istoric — adevăr artistic, 
trebuie menţionat că, în contextul istoric avut în vedere, Moţoc, Spancioc şi 
Stroici nu mai trăiau, dar sunt prezenţi în nuvelă pentru a ilustra, prin pregnanţa 
lor tipologică, sub semnul antitezei romantice, tipul boierului linguşitor, fără 
scrupule, ipocrit, cinic, respectiv, pe cel al boierilor patrioți. 

Evoluţia firului narativ este lineară, respectând succesiunea cronologică a 
evenimentelor, impresia de veridicitate fiind susţinută şi prin precizia plasării 
acţiunii în timp (a doua domnie a lui Lăpuşneanu) şi spaţiu (Moldova); 
expozițiunea prezintă, astfel, întoarcerea lui Lăpuşneanu la tronul Moldovei, 
„întovărăşit de şepte mii spahii şi vreo trei mii oaste de strânsură”. Însoţit de 
vornicul Bogdan, domnitorul poposeşte în apropiere de Tecuci, unde primeşte 
solia formată din vornicul - Moţoc, postelnicul Veveriţă, spătarul Spancioc și 
Stroici, care îi cer să se întoarcă la Constantinopol, deoarece „ţara este liniştită” şi 
poporul nu-l doreşte — venirea lui le-ar permite păgânilor să prade şi să pustiască 
Moldova. Lăpuşneanu îşi exprimă hotărât dorința de a redobândi tronul 
răzbunându-se, totodată, pe boierii care l-au trădat la prima domnie: „Să mă- 
ntorc? Mai degrabă-și va întoarce Dunărea cursul îndărăpt!”. Dezamăgiţi de 
răspunsul primit, toţi boierii ies din cortul lui Lăpuşneanu, cu excepția lui Moţoc, 
care i se închină voievodului, recunoscându-i puterea (,,...ştia că Alexandru-vodă a 
să aibă nevoie de un intrigant precum era el”). 

Intriga nuvelei este determinată de acţiunile întreprinse de Lăpuşneanu 
împotriva boierilor (după ce, „nesimţindu-se în stare a se împotrivi”, Ştefan 
Tomşa fuge în Valahia), urmate de intervenţia doamnei Ruxanda; astfel, 
porunceşte să fie arse toate cetăţile Moldovei (în afară de Hotin), „ca să sece 
influenţa boierilor şi să stârpească cuiburile feudalităţii”, iar boierii erau ucişi „la 
cea mai mică greşeală dregătorească, la cea mai mică plângere ce i se arăta”. 

În sala tronului, doamna Ruxanda îl roagă pe Lăpuşneanu să pună capăt 
vărsării de sânge şi durerilor nesfârşite la care îi condamnă pe urmaşii celor ucişi, 
relatându-i întâlnirea cu „o jupâneasă cu cinci copii”, al cărei soţ fusese ucis de 
Lăpuşneanu, capul fiindu-i „țintuit în poarta curţii”. Intrigat de atitudinea soției 
sale, domnitorul ripostează brutal, promiţându-i ulterior un „leac de frică”. 

Lăpușneanu participă în cadrul Mitropoliei la liturghia unei sărbători, 
încercând, prin comportament şi prin discursul ţinut după slujba religioasă, să-i 
convingă pe boierii prezenţi în biserică de sinceritatea intenţiilor sale: „Să trăim 
de acum în pace, iubindu-ne ca nişte fraţi...”. El organizează la palat un ospăț, 
invitându-i pe boieri, ca semn al împăcării. Când postelnicul Veveriţă doreşte să 
închine în cinstea domnitorului, slujitorii aflaţi în spatele boierilor încep să-i 
omoare pe meseni. Lupta este scurtă, dar înverşunată, desfăşurându-se sub 
privirile lui Lăpuşneanu („el râdea”) şi ale lui Moţoc (,„silindu-se a râde ca să 
placă stăpânului, simţea părul zburlindu-i-se pe cap şi dinţii săi clănțănind”). Din 
curte se aude mulțimea nemulțumită, cerându-și anumite drepturi sociale, până 
când un glas răzleţ invocă numele lui Moţoc, devenit „ca o scânteie electrică”, 
deoarece „toate glasurile se făcură un glas și acest glas striga. «Capul lui Moţoc 
vrem!»”. Lăpuşneanu îl predă mulţimii, aşezând pe masa din sala tronului 
capetele celor 47 de boieri ucişi, sub forma unei piramide („după neam şi după 
ranguri”), pe care i-o arată doamnei Ruxanda drept „leacul de frică” promis. 

La patru ani de la scena măcelului (corespunzând, în evoluţia conflictului, 
punctului culminant), Lăpuşneanu, aflat la cetatea Hotinului, se îmbolnăveşte de 
„lingoare” şi simțindu-se „la uşa mormântului”, îl cheamă pe mitropolitul Teofan, 
cerând iertarea păcatelor şi asigurând succesiunea la scaunul domnesc a fiului său 
Bogdan. Totodată, promite că, dacă va scăpa de boală, se va călugări la mănăstirea 
Slatina. Revenindu-şi, revocă hotărârile anterioare, manifestându-se violent atât 
față de călugări, cât şi față de doamna Ruxanda, care, vrând să-şi apere fiul de 
răzbunarea soţului, acceptă să-i pună otravă în paharul cu apă. Forţat de Spancioc 
şi Stroici, Lăpuşneanu bea conţinutul paharului până la ultimele picături, 
zbătându-se în chinurile morţii. 

Conceput binar, în două trepte narative, deznodământul are accente 
cronicăreşti: „Acest fel fu sfârşitul lui Alexandru Lăpuşneanu, care lăsă o pată de 
sânge în istoria Moldovei”. 

Protagonist în desfăşurarea narativă este Lăpușneanu, portretul său complex 
realizându-se progresiv, completându-se cu fiecare secvenţă a epicului, prin felul 
de a se comporta, vorbele tip sentință, relaţiile cu celelalte personaje, astfel încât 
Caracterizarea indirectă armonizează cu cea directă în sensul conturării unui 
portret memorabil prin tehnica focalizării alternând cu pluriperspecti- vismul 
(doamna Ruxanda nu-l iubeşte „pentru că nu are simţire omenească”, mitropolitul 
Teofan numindu-l „crud şi cumplit”). Reprezentând „eroul romantic întruchipând 
pe tiran” (Zoe Dumitrescu-Buşulenga), Lăpuşneanu este inteligent, bun 
cunoscător al psihologiei umane, diplomat, impulsiv, cu un comportament 
machiavelic (s-a căsătorit cu doamna Ruxanda nu din dragoste, ci „ca să tragă 
inimile norodului”, în amintirea căruia stăruia figura luminoasă a lui Ştefan cel 
Mare; se foloseşte de Moţoc pentru a atrage asupra acestuia nemulţumirea 
poporului, le promite boierilor împăcarea și îi invită la masă cu gândul de a-i 
ucide). „Construit din notații ale reacţiilor fizice, din acţiuni energice şi din 
vorbire rece, tăioasă, doar cu puţine şi cu atât mai înfricoşătoare mlădieri” (Zoe 

Dumitrescu-Buşulenga), Lăpuşneanu este un personaj romantic, construit din 
contraste şi având o psihologie complexă. El este „disimulat, blazat, cunoscător al 
slăbiciunilor umane, hotărât şi răbdător” (G. Călinescu). 

Portretul domnitorului este potențat prin antiteza cu doamna Ruxanda 
(duioasă, blândă) și cu tinerii boieri Spancioc şi Stroici, „pre buni patrioţi”, în 
vreme ce Moţoc este tipul boierului laş, intrigant, trădător. Episodul mulțimii 
adunate la palat este elocvent nu doar pentru surprinderea cu fineţe a psihologiei 
colective, ci şi pentru ilustrarea capacităţii domnitorului de a manipula şi, implicit, 
de a domina masele. 

Textul impresionează şi prin „perfecta sinteză de gesturi patetice adânci, de 
cuvinte memorabile, de observaţie psihologică şi sociologică acută, de atitudini 
romantice şi intuiţie realistă” (G. Călinescu). Astfel, elementele romantice (însăşi 
tema operei, sursa de inspiraţie a acesteia, protagonistul construit ca un erou 
excepțional în împrejurări excepționale, procedeul antitezei, culoarea epocii, 
spectaculosul scenelor) se îmbină cu cele clasice (echilibrul compoziţiei, 
prezentarea riguroasă a evenimentelor, exprimarea solemnă, moralizatoare) şi cu 
elementele realiste (formula balzaciană a restrângerii de perspectivă ca 
introducere în naraţiune prin plasarea acţiunii într-un spaţiu şi timp exacte, tehnica 
detaliului semnificativ, obiectivitatea vocii auctoriale). Referitor la dimensiunea 
realistă a nuvelei, T. Vianu aprecia că „faptele povestite şi nu povestitorul faptelor 
apar în prim-plan”, deoarece naratorul „pune oamenii să vorbească şi să se mişte, 
povesteşte unele evenimente, descrie unele tablouri şi formulează din când în 
când, dar în termeni succinţi şi cu multă rezervă judecăţi de valoare.” 

Alexandru Lăpuşneanul este prima nuvelă istorică românească, 
contribuind, după cum considera L. Rebreanu, la însăşi definiţia nuvelei: „Nuvela 
e un roman scurt, precum romanul e o nuvelă lungă”. (M. 1.) 


Raportul realitate-ficţiune în nuvela Alexandru Lăpuşneanul 
de C. Negruzzi 


Opera literară autentică reprezintă, în esenţă, un act de transfigurare a 
realităţii, de re-creare a acesteia din perspectiva viziunii autorului şi a intenţiilor 
sale. Rezultatul în plan artistic păstrează iluzia vieţii, dar reprezintă, în ultimă 
instanţă, rodul fanteziei creatoare: „Literatura este, în orice caz, o selecţie de viață 
făcută într-o anume finalitate” (Rene Wellek, Austin Warren, Teoria literaturii). 

Impusă ca temă de către romantici, istoria generează imediat în întreaga 
literatură europeană, deci şi la noi, o bogată producţie literară apreciată de 
categoriile cele mai variate de cititori. Cu timpul, creaţiile se diversifică, dar ele 
ating doar de puţine ori nivelul capodoperelor, pentru că scriitorul are de rezolvat, 
în planul creaţiei, o serie de probleme specifice. Este vorba, în primul rând, de 
echilibrul între atmosfera de epocă, personaje, acţiune sau de adaptarea temei la 
realităţile istorice. În aceeaşi măsură, trebuie să evite situaţiile previzibile, 

rezolvările facile sau neverosimile care conferă textului caracter convenţional şi îl 
banalizează. De aceea, reuşita lui Negruzzi, într-o epocă de pionierat a literaturii 
române devine un fapt aproape miraculos. Nuvela istorică Alexandru 
Lăpuşneanul a fost publicată în primul număr al revistei „Dacia Literară” (laşi, 
1840) şi constituie o remarcabilă confirmare a justeţei manifestului estetic al 
romantismului românesc, formulat în Introducțiune, articolul-program al 
publicaţiei. 

Exegeţii operei au remarcat în mod constant invenţia diegetică redusă: 
„Strict epic vorbind, Negruzzi nu-şi permite să adauge decât extrem de puţin la 
materialul faptic descoperit în cronici (în afara celui de-al doilea episod, cel mai 
puţin semnificativ: chiar şi celebrele replici ale lui Lăpuşneanu «Dacă voi nu mă 
vreţi, eu vă vreu» şi «De mă voi scula, pre mulți am să popesc şi eu» — provin din 
sursă” (I. Negoiţescu — Istoria literaturii române). 

Pentru a-şi scrie opera, scriitorul s-a documentat din lucrările marilor 
cronicari moldoveni. Cele mai multe informaţii sunt preluate din Letopisețul 
Țării Moldovei de Grigore Ureche, capitolele legate de a doua domnie a lui 
Alexandru Lăpuşneanu. Exista, însă, un episod a cărui sursă de inspiraţie este 
Letopiseţul Ţării Moldovei de Miron Costin. Relatarea despre uciderea 
boierului Batişte Veveli de către norod, în vremea lui Alexandru cel Bun, serveşte 
autorului ca punct de plecare pentru scena morţii vornicului Moţoc. Procedând 
astfel, nuvelistul potenţează impresia de veridicitate şi găseşte o rezolvare în 
deplin acord cu logica evenimentelor. 

Modul de a proceda al lui Negruzzi în evocarea istorică se evidenţiază de la 
început. El nu inventează, conştient, desigur, de riscul banalizării. Dimpotrivă, 
realizează un proces complex de asimilare, valorificare şi, mai rar, transfigurare a 
faptelor de viaţă. 

Rezultă o perspectivă unitară şi obiectivă, o logică a evenimentelor care 
conferă textului coerenţă. Acţiunea are o evoluţie gradată, tensiunea dramatică 
sporeşte în intensitate, fiecare conflict pregăteşte şi grăbeşte deznodământul. Este, 
în toate acestea, meritul unui prozator stăpân deplin al resurselor sale artistice. 

Momentul revenirii lui Lăpuşneanu în Moldova pentru a-şi relua tronul este 
prezentat succint în cronica lui Grigore Ureche, informaţia fiind preluată întocmai 
de către Negruzzi. După ce-l ucide pe Despot Vodă, Tomşa se întoarce la Iaşi şi se 
pregăteşte să trimită solie la sultan pentru a primi domnia. Între timp, Lăpuşneanu 
intră în ţară însoţit de oaste străină. Când află că rivalul său este deja la Brăila, 
Tomşa trimite un grup de boieri pentru a-l determina să se întoarcă din drum pe 
motiv că nu este iubit de popor. La întâlnirea cu boierii, Alexandru refuză ferm 
propunerea, argumentând cu celebra replică: „De nu mă vor, eu îi voi pe ei.”. 
Conştient de pericol, Tomşa fuge în Polonia împreună cu Moţoc, Veveziţă ŞI 
Spancioc. „şi s-au așezat la Liov, după ce au domnit cinci săptămâni , încheie 
cronicarul (capitolul A doua domnie a lui Alexandru Voda Lăpuşneanu). 

Prelucrat în nuvelă, episodul ilustrează capacitatea nuvelistului de 
transfigurare artistică a evenimentului istoric. Negruzzi trece sub tăcere amănuntul 

despre invazia tătarilor care pradă cumplit țara, concentrându-se exclusiv asupra 
scenei întâlnirii. Imaginează dialogul dintre Lăpuşneanu şi boieri, accentuând 
dramatismul confruntării şi conferind un ritm alert al desfăşurării evenimentelor, 
Notaţia obiectivă este întreruptă uneori de amănunte menite să nuanţeze portretul 
moral al personajelor: „Râdea: muşchii i se suceau în râsul acela şi ochii lui hojma 
clipeau”. În acelaşi timp, individualizează celelalte personaje, sugerând dominante 
caracterologice (Veveriţă este duşman pe faţă al lui Lăpuşneanu, Spancioc şi 
Stroici sunt animați de un profund patriotism). 

Discuţia dintre domn şi Moţoc e în întregime rodul fanteziei creatoare a 
nuvelistului. Vornicul încearcă să-l înduplece pe Alexandru să renunţe la oastea 
străină, asigurându-l că oastea țării îl va susţine. Când vede că vicleşugul nu 
prinde, imploră pe Lăpuşneanul să îl ia cu el la Suceava. Evident, caracterul 
duplicitar al lui Moţoc este conturat în concordanța cu informaţia cronicarului 
(vornicul îl trădase în prima domnie trecând de partea lui Despot, pentru ca apoi 
să comploteze alături de Tomşa). Prin modificarea adevărului istoric (Moţoc fuge 
şi el în Polonia alături de Tomşa, iar mai târziu este ucis), Negruzzi asigură 
echilibrul compozițional şi creează tipul intrigantului. 

Schimbarea de caracter a lui Lăpuşneanu dupa preluarea domniei e 
zugrăvită tot în spiritul cronicii. Devine crud şi răzbunător. Aduce soldaţii străini 
pentru a-l apăra. Arde cetăţile, în afară de Hotin, pentru a face pe plac turcilor. 

Scena discuţiei cu doamna Ruxanda, soția sa, fiica lui Petru Rareş, este 
imaginată, deci profund originală. Caracterul acesteia se reliefează în antiteză cu 
acela al lui Lăpuşneanu. Ca structură sufletească, Ruxanda este creația autorului 
pentru că, deşi personalitate istorică reală, ea nu este prezentată de către cronicar. 
Prin intermediul: ei, Negruzzi accentuează opoziţia angelic-demonic specific 
romantică. 

Episodul ospăţului şi măcelul boierilor din partea a treia au la bază un 
adevăr istoric relatat de către Grigore Ureche. În cronică, informaţia este lapidară, 
iar scena devine prilej de reflecţie morală, Negruzzi, însă, realizează un tablou de 
epocă în care observaţia se împleteşte cu ştiinţa punerii în scenă şi a gradării 
efectelor. Domnul merge la biserică îmbrăcat în haine de ceremonie, ţine, la 
sfârşitul slujbei, o cuvântare „deşănțată”, invită pe boieri la ospăț. Nuvelistul 
observă cu minuţie ceremonialul mesei şi detaliile măcelului, reţine amănunte 
sugestive: „EI (Lăpuşeanu) râdea”. 

Se salvează Spancioc şi Stroici, care intuiesc pericolul şi fug, avertizându-l 
pe domn că se vor revedea „până a nu muri”. și în acest caz adevărul istoric este 
schimbat. După Ureche, Tomşa, Moţoc, Veveriţă, Spancioc (probabil şi Stroici) 
fuseseră executaţi în Polonia. Negruzzi îi păstrează în viaţă pe cei doi din urmă, 
anticipând, prin prisma amenințării proferate de aceştia, finalul nuvelei. (ut 

Descrierea ospățului vădeşte, ca şi scena revoltei populare, ca primă 
prezentare în literatura română a mişcării gloatei, o remarcabilă fineţe psihologică, 
pe care nu o vom întâlni în cronică: 

„— Moţoc să moară! — Capul lui Moţoc vrem!” 

Acest din urma cuvânt găsind un eho în toate inimile, fu ca o schinteie 
electrică. Toate glasurile se făcură un glas şi acest glas striga: Capul lui Moţoc 
vrem!” 

În sfârşit, scena morţii lui Lăpuşneanu urmăreşte cu fidelitate informaţia 
istorică. Boala, solicitarea de a fi călugărit, revolta și amenințările proferate în 
momentele de luciditate se regăsesc în capitolul De moartea lui Alexandru 
Vodă Lăpuşneanul. În opera cronicarului acest capitol are două părţi: cea 
dintâi consemnează lapidar faptele. Cea de-a doua, mai amplă, este pusă de 
Ureche sub semnul verbului „zic”, folosit de fiecare dată când informaţia nu se 
sprijină pe izvoare verificabile. Cu alte cuvinte, povestitorul se detaşează de cele 
afirmate, punându-le pe seama tradiţiei („zic” unii), dar consemnează faptele atras 
mai degrabă de semnificaţiile morale, asupra cărora cronicarul insistă permanent 
pe parcursul operei. Tocmai aceste detalii sunt preluate de către Negruzzi pentru 
că ele servesc în nuvelă la realizarea unui deznodământ în concordanţă cu întreaga 
desfăşurare epică. Atribuie rolul principal în uciderea domnitorului lui Spancioc şi 
Stroici, schițează cu subtilitate trăsături de caracter (duplicitatea mitropolitului) și 
redă convingător tribulaţiile sufleteşti ale doamnei Ruxanda, forţată să- şi ucidă 
soțul. 

Aceste observaţii confirmă originalitatea artistului în valorificarea fanteziei 
creatoare. Schema epică este realizată în concordanță cu realitatea istorică. 
Meritul nuvelistului este, în primul rând, acela de a subsuma faptele unei viziuni 
organice care presupune echilibru compozițional, deplină obiectivitate şi arta 
desăvârşită a dialogului. În felul acesta, Negruzzi evită tratarea în spirit facil- 
romantic, pe care subiectul i-o oferea cu generozitate şi accentuează asupra 
specificităţii personajului în raport cu epoca, fapt remarcat de G. Călinescu: 
„Echilibrul între convenţia romantică și realitatea individului, aceasta e minunea 
creaţiei lui Negruzzi” (Istoria literaturii romane de la origini până în 
prezent). 

Nuvela marchează, în ansamblu, un moment de referinţă în evoluţia prozei 
scurte româneşti. (C. B.) 


Caracterizarea personajului principal — Alexandru Lăpuşneanul 


Publicarea nuvelei Alexandru Lăpuşneanul în primul număr al revistei 
Dacia literară are o dublă semnificaţie. Pe de o parte, confirmă justeţea 
orientărilor incluse în articolul program Introducţie, un adevărat manifest al 
romantismului românesc. Pe de altă parte, se constituie într-o primă şi strălucită 
confirmare a procesului de maturizare a literaturii naţionale, opera fiind 
considerată, unanim, o capodoperă. ei 

Impusă ca temă de către romantici, istoria stimulează, în epoca paşoptistă, 
cultivarea unor specii precum legenda, balada, poemul eroic, nuvela, şi, în mai 
mică măsură, romanul, chiar dacă încercările nu au lipsit. Sursele de inspiraţie 

sunt, de obicei, momente semnificative ale istoriei naţionale, valorificate în 
concordanţă cu concepția romantică. Dintr-o anumită perspectivă, evenimentele 
trecute exercită constant o adevărată fascinaţie. În aceeaşi măsură, însă, scriitorii 
epocii în discuţie aduc în prim-plan exemple semnificative ale gloriei înaintaşilor 
cu scopul de a deştepta conştiinţele, de a le mobiliza pentru împlinirea idealurilor 
de libertate naţională şi dreptate socială. Negruzzi este unul dintre primii autori la 
noi pentru care istoria a fost o sursă de inspiraţie constantă, creaţiile pe această 
temă fiind incluse în volumul Fragmente istorice. Reuşita, în plan estetic, a 
acestor creaţii ţine, după cum observă G. Călinescu, de o înţelegere superioară a 
„spiritului cronicii române”, iar după Georgeta Antonescu, de capacitatea de a 
evita clişeele: „C. Negruzzi nu mai este nici el un simplu înregistrator al realității 
obiective [...] chiar când porneşte de la aceasta, ci un creator de realitate artistică, 
adică producătorul unui text care ascultă înainte de toate de propriile-i legi de 
coerenţă şi de expresivitate.” 

Privită în ansamblu, opera se situează la confluenţa a trei curente literare 
majore, clasicismul, romantismul şi realismul. De această ultimă orientare ține, în 
opinia cercetătorilor, pictura atentă, aproape balzaciană a mediului, a 
vestimentaţici sau a interioarelor, ca și deplina adaptare a limbajului la epoca 
istorică zugrăvită. Romantismul este evident în temă şi în viziunea asupra 
personajului principal. Autorul urmăreşte destinul sinuos al domnitorului, de la 
ipostaza de conducător, în culmea gloriei şi a puterii, la aceea de om terorizat de 
apropierea morţii. Se adaugă la acestea preferința pentru antiteze şi pentru 
culoarea locală, iar clasică este simetria compozițională. 

Nuvela istorică se individualizează printr-o serie de particularităţi care 
privesc sursele de inspiraţie, construcția epică, modalităţile de realizare a 
personajelor etc. 

Scriitorul este preocupat permanent de reconstituirea vremurilor trecute prin 
valorificarea documentelor de epocă, de obicei cronicile moldovene, de unde sunt 
preluate datele esenţiale, evenimentele istorice, atmosfera, ceremonialuri, 
obiceiuri, vestimentație, mentalitatea indivizilor. Tot cronica impune apoi 
tonalitatea gravă şi solemnă, începutul nuvelei fiind semnificativ din acest punct 
de vedere: „Iacov Eraclid, poreclit Despotul, perise ucis de buzduganul lui Ştefan 
Tomşa, care acum cârmuia ţara, dar Alexandru Lăpuşneanul, după înfrângerea sa 
în două rânduri, de oştile Despotului, fugind la Constantinopol, izbutise a lua oşti 
turceşti şi se înturna acum să izgonească pre răpitorul Tomşa şi să-şi ia scaunul, 
pre care nu l-ar fi pierdut, de n-ar fi fost vândut de boieri.” 

„Desigur, spiritul cronicii impune şi atitudinea pe deplin obiectivă. 
Scriitorul aduce în prim-plan personaje bine individualizate, conflicte, scene 
sugestive. Se remarcă apoi folosirea cu măsură a arhaismelor, a formelor specifice 
vorbirii populare, dar și a unor neologisme, surprinzătoare pentru epocă, utilizate 
cu rol caracterizator. 

Permanent pe parcursul operei scriitorul are în vedere prezentarea unor 
fapte verosimile. Impresia de verosimilitate este accentuată de valorificarea 

informaţiei istorice pe care o preia din cronicile lui Grigore Ureche şi Miron 
Costin. Apelul constant la sursă a întărit, în decursul timpului, convingerea că 
autorul are o invenţie epică redusă. 

Nuvela se remarcă şi prin construcţia epică echilibrată, de factură clasică. 
Aceasta are drept consecinţă concentrarea subiectului, realizată prin artificii 
narative şi arta dialogului, prin intermediul căruia accelerează ritmul desfăşurării 
evenimentelor şi evidenţiază unele dintre trăsăturile de caracter ale personajelor. 
La naraţiune recurge, de obicei, în părţile introductive. 

În sfârşit, ca în orice nuvelă de altfel, şi în Alexandru Lăpuşneanul în 
prim-plan se află personajul. Întregul eşafodaj al operei are în vedere reliefarea 
complexităţii caracterologice a personajului principal, fapt sugerat chiar de titlu. 
Eroul este conceput în manieră tipic romantică, personaj excepţional în 
împrejurări excepționale, care parcurge drumul de la grandoare la decădere și 
prăbuşire, are manifestări contradictorii care se situează, uneori, în sfera 
patologicului. 

De rezolvarea raportului realitate-ficţiune ţine, în bună măsură, reuşita în 
plan estetic a operei. O anumită tradiţie a prozei de inspiraţie istorică, axată pe 
spectaculosul evenimentelor şi al personajelor, bogăţia informaţiei istorice, l-ar fi 
putut conduce cu uşurinţă pe autor către o realizare prolixă, inconsistentă. 
Negruzzi dovedeşte, însă, o ştiinţă desăvârşită a construcţiei epice, evitând, de 
fiecare dată rezolvările facile, astfel încât evocarea istorică impresionează prin 
senzaţia de veridicitate. Câteva aspecte esenţiale ilustrează acest raport. În mod 
obişnuit, scriitorul preia informaţia din cronică, mai ales când este vorba de 
aspecte bine cunoscute; succesiunea domnilor, actanţi, evenimente memorabile. 
Astfel creează un tablou de epocă în spirit realist, credibil. Dincolo de acestea 
intervine fantezia creatoare. Negruzzi modifică destinul unor personaje, 
inventează scene şi, mai ales, dialoguri. Prin toate acestea, faptele istorice izolate 
se succed potrivit unei logici incontestabile, desfăşurarea epică are coerenţă şi 
ritm, iar impresia de organicitate este deplină. Spre exemplu, pentru a realiza un 
raport de forţe echilibrat, scriitorul păstrează în scenă pe Moţoc, Spancioc, Stroici 
sau Veveriță; aceştia, în plus, au un rol esenţial şi în ceea ce priveşte evoluţia 
firului epic. Există, în această privinţă, cel puţin două situaţii cu rol anticipativ. La 
începutul nuvelei, Lăpuşneanu îl asigură pe Moţoc, speriat de moarte, că nu-şi va 
mânji sabia cu sângele lui. Se va ţine de cuvânt, dar modul cum se răzbună 
dovedeşte calcul lucid şi spirit de prevedere. La fel, când fug din Moldova, după 
episodul uciderii boierilor, Spancioc şi Stroici transmit domnitorului promisiunea 
că se vor revedea „până a nu muri”. şi se vor revedea, evident, în finalul nuvelei, 
având un rol important în uciderea lui Lăpuşneanu. 

De fantezia creatoare ţine şi arta dialogului, una dintre marile reuşite ale 
operei. Acestea au un dublu rol, contribuie la realizarea funcţiei narative 
(diegetică) și contribuie la caracterizarea personajelor. În primul caz, dialogul 
devine liant între episoade și capitole, anticipează evoluţia epică: „— Dar oare vor 
veni?”, întreabă Lăpuşneanu la sfârşitul capitolului al doilea, nerăbdător să-şi ducă 

la îndeplinire planul de ucidere a boierilor. Multe personaje îşi dezvăluie o bună 
parte din structura caracterologica prin intermediul dialogurilor (discuţia dintre 
Lăpuşneanu şi boieri, scena din biserică sau cea a uciderii lui Moţoc). 

Nuvela prezintă a doua domnie a lui Alexandru Lăpuşneanu (1564-1569). E 
de observat că scriitorul urmăreşte, în cele patru părţi, doar evenimente din primul 
an (primele trei părţi) şi sfârşitul vieţii personajului (ultima parte). Legătura dintre 
aceste etape semnificative se face printr-un scurt pasaj narativ care sintetizează 
evenimente, confirmă şi adâncesc profilul moral al personajului principal. 

Lăpuşneanu revine în Moldova, după ce fusese alungat de la tron prin intrigi 
de către boieri. La întâlnirea de la Tecuci refuză propunerea solilor de a se 
întoarce din drum, dovedindu-se ferm şi lucid. Intenţionează să facă ordine în țară 
pedepsind pe boierii lacomi şi spoliatori. Acceptă să-l păstreze pe lângă el pe 
Moţoc dintr-un calcul care se va dovedi, mai târziu, corect. Dă foc cetăților, în 
afară de Hotin, pentru a mulțumi pe turci, dar şi pentru a distruge eventualele 
grupuri de opozanți şi complotişti. Ucide fără milă și adesea fără motiv pe boieri 
şi îşi adună armată care să-l apere. Când doamna Ruxanda îi cere să înceteze 
omorurile, îi promite, perfid, „un leac de frică”. Personajul evoluează, deci, în 
plan psihologic de la o atitudine fermă, lucidă, intransigentă, în ipostaza iniţială, la 
un comportament contradictoriu, derutant, împins nu de puţine ori spre zonele 
obscure ale patologicului. 

Punctul culminant este plasat în partea a treia. După slujba de la biserică, 
Lăpuşneanu invită pe boieri la masă. La momentul potrivit porunceşte uciderea 
acestora şi a slujitorilor, realizând din capetele celor sacrificați o piramidă 
macabră, la a cărei vedere doamna Ruxanda leşină. Evită, apoi, o situaţie 
tensionată dându-l pe Moţoc pradă gloatei furioase. 

Finalul este tipic pentru un erou romantic. Din vremea gloriei şi a puterii, 
personajul ajunge, după ce se îmbolnăvește, într-o stare jalnică. Oscilează între 
delir şi luciditate, cere să fie călugărit şi moare otrăvit de propria soţie. În finalul 
nuvelei scriitorul revine la notația gravă, solemnă, în stil cronicăresc, la fel ca la 

început; „Acest fel fu sfârşitul lui Alexandru Lăpuşneanul, care lasă o pată de 
sânge în istoria Moldovei”. 

Un aspect care conferă valoare creaţiei lui Negruzzi este arta desăvârşită a 
construcției personajului principal, o primă mare realizare a literaturii noastre: 
„Din complexitatea personajelor cărora nu le convine etichetarea ca plus sau 
minus... rezultă caracterul «deschis» al operei, extrem de moderne sub acest 
aspect. Teoretic, ea ar putea fi citită în variantele cele mai diverse, contradictorii 
chiar, fiecare personaj văzut în ipostaze opuse. Eroii, începând cu Alexandru şi 
terminând cu gingașa doamnă Ruxanda, sunt călăi şi victime în acelaşi timp, 
depinzând de exeget urmărirea uneia sau alteia din interpretări” (Liviu Leonte). 

Comparativ cu informaţia preluată din cronică, Negruzzi schimbă într-o 
Oarecare măsură adevărul istoric, accentuând asupra cruzimii şi perfidiei 
personajului, care, uneori, depăşeşte limitele normalului. I. M. Raşcu este exegetul 
care evidenţiază, printre alţii, într-un studiu (C. Negruzzi — Nuvelele istorice), 

deosebirile notabile față de imaginea reală: „Negruzzi schimbă nu numai unele 
fapte şi împrejurări, pe care cronicile i le puneau la îndemână, ci concepția sa 
despre erou şi personagiile principale diferă adesea de ceea ce s-ar desprinde din 
paginile şi mărturiile trecutului. În ceea ce priveşte eroul, istoricii ni-l prezintă mai 
complex şi totuşi poate mai uman în textele lor. Unul dintre ei, vorbindu-ne de 
Lăpuşneanu, în cea de-a doua domnie a lui, ne spune despre el că era un înfrânt al 
vieţii, rămas într-o lume care nu-l iubea. În nuvela al cărei erou este, Lăpuşneanu 
apare ca fiind în puterea vârstei, mai degrabă tânăr, decât înclinat spre panta 
bătrâneţei”. 

Alexandru Lăpuşneanu domină scena, întreaga construcție epică este 
concepută pentru a-i sublinia personalitatea contradictorie, fapt sugerat chiar de 
titlu. Prin prisma trăsăturii dominante, el se încadrează într-o tipologie, este 
domnitorul feudal crud şi impulsiv, imprevizibil şi derutant. Autorul nuanţează, 
însă, permanent, pe parcursul operei, portretul moral, surprinde personajul din 
unghiuri diferite, în relaţii complexe. În acest fel, fiecare trăsătură este motivată 
din interior, ca şi destinul acestuia. 

În ipostaza iniţială, la intrarea în țară, Lăpuşneanu se dovedeşte ezitant, nu 
ştie dacă demersul său va avea succes (,„izbândi-vom oare?”), deoarece cunoaşte 
bine caracterul duplicitar al boierilor. Linguşit de vornicul Bogdan, dar mai ales 
pus pe neaşteptate în faţa grupului de boieri, evident ostil, devine ferm, lucid, 
agresiv. Discuţia în contradictoriu generează o tensiune interioară, o stare de 
agitație: „Râdea; muşchii i se suceau în râsul acesta şi ochii lui hojma clipeau”. 
Eroul este construit în manieră romantică. De fiecare dată, confruntarea sau 
primejdia îi accentuează luciditatea, hotărârea, dar, mai ales, îi sporesc ura faţă de 
oponenți. Ca om politic, domnitorul pare animat de intenţii generoase. E hotărât 
să pună capăt abuzurilor boierilor și să-i protejeze pe țărani. În realitate, însă, ceea 
ce-l interesează este să-şi anihileze duşmanii. 

Dovedeşte o bună capacitate de înţelegere a psihologiei indivizilor, iar ca 
om politic are o judecată rece, eficientă. Înţelege imediat intenţiile lui Moţoc 
atunci când vornicul îi cere să-l păstreze printre dregători. Se exprimă sentențios, 
apelează la proverbe, ştie să evalueze cu luciditate situaţia politică şi firea 
oamenilor. Uneori dovedeşte disponibilitatea de a-şi privi adversarii cu simpatie; 
referindu-se la Spancioc afirmă: „îmi place a privi sumeţia lui”. Luciditatea 
alternează cu manifestările zonei mai întunecate a conştiinţei sale, când devine 
crud, agresiv, perfid. Motivația ţine de teama continuă de boieri, pe care îi urăşte 
şi cărora le doreşte moartea. Tocmai această ură alimentează şi potenţează 
rafinamentul sadic al domnitorului care culminează în scena masacrului. De altfel, 
dezechilibrul se manifestă progresiv, de la simple gesturi, la violenţe care, evident, 
ies din sfera normalului.; caută mereu pretexte pentru a ucide, are gesturi reflexe 
(„mâna lui, prin deprindere, se răzima pe junghiul din cingătoarea sa”). La 
sfârşitul măcelului „el râdea”. ÎI dă apoi pe Moţoc mulţimii furioase potrivit unui 
scenariu sadic. O duce pe doamna Ruxanda să-i arate piramida de capete („leac de 
frică”), iar când aceasta leşină de spaimă, simte un soi de mulțumire nedisimulată: 

„— Femeia tot femeie, zise Lăpuşneanu zâmbind; în loc să se bucure, ea se sperie.” 
l Alte trăsături definitorii pentru portretul moral al lui Lăpuşneanu reies din 
ipostaza de soț. Atitudinea față de doamna Ruxanda accentuează ideea labilității 
psihice a personajului. 

Uneori se arată tandru sau chiar galant. Îi vorbeşte cu blândețe, afectând 
chiar o anumită îngrijorare: „— Ce veste, frumoasa mea doamnă?” 

Apoi, însă, trece de la răceală și supărare la momentele obişnuite de 
agresivitate, de furie. Redevine calm şi surâzător când este evident că a găsit 
„leacul de frică” pentru soţia sa. Ca în atâtea alte ocazii, personajul vădeşte o 
extraordinară capacitate de disimulare, care îi asigură, în bună măsură, 
superioritatea şi tăria în relaţiile cu ceilalţi. 

Lăpuşneanu este realizat, deci, în maniera romantică, „are o înclinaţie 
diabolică, sadică spre teroare, o dorinţă bolnăvicioasă de a vedea sânge...” (Liviu 
Leonte). 

În aceeaşi manieră este prezentat şi în ipostaza finală. Pregăteşte cu 
luciditate succesiunea, dar când, după ce se îmbolnăvește, într-un moment de 
luciditate se vede călugărit, redevine agresiv, amenințător. Când vede că nu mai 
are nicio şansă, pare a se resemna pentru ca, în final, să oscileze între revoltă şi 
spaimele morţii. 

Complexitatea personajului presupune utilizarea unor variate modalități de 
caracterizare, directă, realizată de către autor sau de alte personaje, indirectă, 
reieşită din felul de a se comporta, modul de a gândi, vestimentaţie, limbaj etc. De 
precizat, totuşi, că remarcabila obiectivitate a autorului reduce, în bună măsură, 
caracterizarea directă. Din perspectiva autorului se remarcă notația lapidară a unor 
gesturi sau reacții: „a cărui ochi scânteiază ca un fulger...”; „ochii lui hojma 
clipeau”; „Spun că în minutul acela el era foarte galben la faţă şi că racla sfântului 
ar fi tresărit”. De remarcat şi în asemenea situaţii tendința de detaşare realizată 
prin forma verbului („zic”) preluată din cronică. 

De asemenea, Negruzzi schiţează, cu economie de mijloace, ţinuta de 
ceremonie a domnitorului. Secvenţele de autocaracterizare sunt şi ele destul de 
rare. Discuţia cu Moţoc probează o fină intuiţie a caracterului oamenilor. Intr-o 
altă scenă, adresându-se boierilor în biserică, îşi cere iertare, asumându-şi cu 
ipocrizie greşelile. 

Caracterizarea indirectă se realizează, însă, prin mai multe resurse. 
Limbajul, spre exemplu, ilustrează fidel câteva dominante caracterologice, precum 
luciditatea, perfidia, capacitatea de a disimula. În redarea vorbirii personajelor este 
evidentă influenţa cronicii. Exprimarea lui Lăpuşneanu, de exemplu, este sobră, 
uneori sentenţioasă, autorul folosind în măsură arhaismele fonetice şi lexicale. 
Verbele la imperativ, frecvente, sugerează tonul specific al conducătorului 
autoritar, ca şi substantivele în vocativ. În momentele de tensiune, prudenţa e 
sugerată prin exprimarea lapidară. Alteori, tonul dobândeşte gravitate pentru a 
accentua latura persuasivă a discursului. În discuţia cu Moţoc de dinaintea uciderii 
acestuia, exprimarea voievodului ascunde un amestec de ipocrizie şi satisfacţie 

sadică: „— Du-te de mori pentru binele moşiei dumitale, cum ziceai însuţi, când 
îmi spuneai că nu mă vrea, nici mă iubeşte ţara”, | 

In sfârşit, în scena finală, limbajul are un rol esenţial în a reda evoluţia 
sufletească a personajului, zbuciumul său sufletesc, trecerea de la agresivitate la 
resemnare. 

Gesturile caracteristice, schimbările bruşte de dispoziţie, precum trecerea de 
la atitudinea binevoitoare la una amenințătoare, constituie alte modalități 
importante de caracterizare directă. Personajul devine mai convingător, 
dobândeşte pregnanţă prin ceea ce Gabriel Dimisianu numeşte „extrema 
comprimare a proceselor”. 

Prin toate acestea, el scapă încadrărilor rigide, devine, aşa cum s-a observat 
mereu, un prim personaj complex al literaturii române. (C. B.) 


Rolul Junimii şi al lui Titu Maiorescu în impunerea noii direcţii 
în literatura română din a doua jumătate a secolului al XIX-lea 


Epoca paşoptistă este momentul de afirmare a literaturii moderne, un merit 
esenţial în acest proces revenind programului revistei „Dacia Literară”. Chiar dacă 
orientările generale cuprinse în Introducție vor influența pentru o lungă 
perioadă de timp evoluţia fenomenului literar, acestea nu mai sunt suficiente 
pentru etapa următoare. Evenimentele politice, sociale şi culturale din a doua 
jumătate a secolului al XIX-lea impun cu necesitate o nouă orientare în măsură să 
asigure evoluţia firească prin promovarea adevăratelor valori, implicit repudierea 
diletantismului şi a imposturii: „Rigorile unui spirit nou, profund critic, au pregătit 
cultural o epocă de împliniri... o epocă de aşezare și definire a scării româneşti de 
valori în context şi pe fundal european” (N. Manolescu). Meritul esenţial în acest 
sens revine societăţii „Junimea” din laşi şi mentorului acesteia, Titu Maiorescu, 
personalitate a cărei autoritate incontestabilă orientează evoluţia culturii şi 
literaturii române până la începutul veacului al XX-lea. 

Chiar dacă junimiştii obişnuiau să afirme în mod glumeţ că originea mişcării 
se pierde în noaptea timpurilor, societatea ia fiinţă prin 1864 din inițiativa unor 
tineri intelectuali reveniţi de curând de la studii din străinătate, Theodor Rosetti, 
Vasile Pogor, Iacob Negruzzi, Petre Carp şi Titu Maiorescu. Activitatea se 
desfăşoară în casele lui Vasile Pogor, sub formă de şedinţe publice, deviza 

junimiştilor fiind „Intră cine vrea, rămâne cine poate”. Cu timpul, manifestările 
societăţii se diversifică, mai ales că, din 1867, aceasta dispune de o tipografie 
proprie. Astfel va fi posibil să se deschidă o librărie, dar, mai ales, să fie editat 
propriul organ de presă, revista Convorbiri literare, condusă de Iacob 
Negruzzi şi care va susţine toate marile iniţiative ale grupării. 1 ti Pa 

În evoluţia societăţii cercetătorii disting câteva etape. Cea dintâi, când 
activitatea se desfăşoară la Iaşi (1864-1874) este considerată de N. Manolescu 
drept „cea mai rodnică și cea mai răsunătoare”. Este etapa când se cristalizează 

principiile fundamentale şi sunt susţinute, cu un spirit critic necruţător, iniţiativele 
de îndepărtare din câmpul literaturii și culturii a tuturor fenomenelor nocive. 

In perioada următoare, 1874-1890, gruparea îşi desfăşoară activitatea fie la 
Iaşi, fie la Bucureşti, şi se axează, mai ales, pe promovarea și afirmarea valorilor 
autentice, precum Eminescu, Creangă, Caragiale şi Slavici. 

După 1890, fără a se îndepărta de orientările generale, se constată o serie de 
schimbări. Junimiştii se afirmă în politică, ignorată până la 1870, desfășurându-şi 
activitatea la Bucureşti, iar preocupările lor dobândesc un pronunţat caracter 
academic. 

Reuşitele societăţii se explică deopotrivă printr-o concepție limpede, perfect 
adaptată la problematica epocii, şi prin autoritatea incontestabilă, ştiinţifică și 
morală, a mentorului Titu Maiorescu. Într-un amplu studiu dedicat Junimii, 
Tudor Vianu fixează, mai întâi, aspectele esenţiale care compun spiritul 
„grupării”. Este vorba de spiritul filosofic, spiritul oratoric, gustul 
clasic şi academic, ironia, spiritul critic, caracterizat prin respectarea 
adevărului şi modestiei. Toate acestea contribuie la realizarea unei concepții 
coerente, aplicate cu consecvență: „Un suflu de temeinicie trece astfel prin cultura 
noastră, într-un moment care avea atâta nevoie de o asemenea înrâurire” (T. 
Vianu). 

Sub directa îndrumare a lui Titu Maiorescu, gruparea îşi defineşte și susţine, 
pe diferite căi, o serie de iniţiative hotărâtoare în problemele limbii, literaturii şi 
culturii, ale căror rezultate vor deveni evidente în scurtă vreme. Astfel, se pune 
capăt babiloniei lingvistice din epocă, fundamentându-se ştiinţific aspecte legate 
de scrierea limbii române sau neologisme. Amplul studiu intitulat Despre 
scrierea limbii române (1866) argumentează, mai întâi, necesitatea impunerii 
alfabetului latin. Premiza este constituită de caracterul latin al limbii române, 
aspect esenţial în definirea identităţii noastre: „Căci pentru români limba este cea 
mai scumpă rămăşiţă de la strămoşii latini, care astăzi le aminteşte încă o nobilă 
antichitate şi care totdeauna le-a fost busola unică, dar sigură spre a le păstra 
direcţia dreaptă şi a-i feri de rătăcirea şi pierderea în mijlocul valurilor de popoare 
imigrante ce bântuia Dacia lui Traian”. 

Întrucât „după limbă se îndreptează şi scrierea”, utilizarea alfabetului latin 
devine firească. Referitor la ortografie, după o demonstraţie argumentată, fără a 
ocoli inconvenientele, autorul pledează pentru principiul fonetic. De asemenea, în 
concordanță cu specificul limbii române, propune, într-un raport prezentat 
Academiei Române, simplificarea alfabetului prin eliminarea unor litere şi grupuri 
de litere străine spiritului românesc. 

În privința neologismelor, majoritatea principiilor formulate de Maiorescu 
sunt valabile şi astăzi. Astfel, este de părere că atunci când în limba populară 
există un cuvânt slavon şi unul „curat român”, cel dintâi trebuie eliminat. De 
asemenea, dacă există un termen de origine latină, împrumutul este inutil. 
Neologismele ar trebui să fie mai ales de origine romanică, exceptând termenii 
tehnici, dar îndepărtarea tuturor cuvintelor slave este imposibilă. 

Deosebit de vehement se exprimă autorul împotriva „stricătorilor” de limbă 
(Limba română în jurnalele din Austria). 

Din dorinţa de a familiariza publicul larg cu cele mai importante probleme 
din domenii precum literatura, istoria, psihologia, filosofia etc., societatea 
organizează conferinţe („prelecţiuni populare”) susţinute de personalităţi ale 
vremii, cu o impecabilă ţinută academică. 

Cele mai mari merite sunt corelate, însă, cu domeniul literaturii, Maiorescu 
legându-şi numele de epoca marilor clasici, perioadă de maximă afirmare a 
geniului creator românesc. Studiile se axează, într-o primă etapă, asupra 
problemelor teoretice, pentru ca mai târziu, când iniţiativele sale dau roade, să se 
orienteze către critica literară propriu-zisă. Astfel, va publica articole despre 
operele unor autori precum Eminescu, Goga, Sadoveanu, Brătescu-Voineşti etc. 

Lucrările cu caracter teoretic izvorăsc dintr-o necesitate absolută în epocă, 
aceea de a oferi amatorilor de literatură o serie de repere indispensabile în 
descifrarea semnificaţiilor actului de creaţie. De altfel, aşa cum Maiorescu însuşi 
afirmă, studiul O cercetare critică asupra poeziei de la 1867 a fost 
ocazionat de o problemă apărută chiar în şedinţele Junimii. Când junimiştii îşi 
propun să realizeze o antologie lirică în care să fie incluse cele mai valoroase 
creaţii publicate până atunci, discuţiile alunecă iremediabil către probleme 
teoretice. Iniţiativa criticului izvorăşte, însă, şi dintr-un profund sentiment al 
responsabilităţii faţă de energiile morale şi intelectuale ale poporului, fatalmente 
limitate şi care, de aceea, trebuie dirijate în aşa fel încât să-şi împlinească destinul: 
„Ai un singur bloc de marmură: dacă îl întrebuinţezi pentru o figură caricată, de 
unde să mai poţi sculpta o Minervă?”. 

Din dorinţa de a realiza o imagine limpede asupra actului de creaţie artistică, 
Maiorescu îşi structurează studiul în două părți, Condiţiunea materială a 
poeziei şi Condiţiunea ideală a poeziei, respectiv forma şi fondul. 
Pentru a preciza statutul literaturii, disociază între poezie, chemată să exprime 
frumosul, şi ştiinţă, „care se ocupă de adevăr”. Diferenţa constă în aceea că, pe 
când adevărul exprimă exclusiv idei, „frumosul cuprinde idei manifestate în 
materie sensibilă”. 

O diferenţiere netă constată esteticianul în privinţa materialului „de care se 
folosesc artele”. Singurul domeniu care nu-și găseşte acest material în lumea 
fizică este poezia; aceasta se foloseşte de un „organ de comunicare”, cuvintele. 
Când dobândesc o încărcătură poetică, ele au capacitatea de a realiza, în conştiinţa 
cititorului, anumite imagini „sensibile”, Artistul are, însă, de luptat cu un aspect 
deosebit: prin utilizare zilnică, orice cuvânt îşi pierde forţa de sugestie, 
expresivitatea. În aceste condiţii se impun a fi utilizate o serie de procedee 
(„mijloace”), menite să sporească această expresivitate: | À 

„Primul mijloc este alegerea cuvântului celui mai puțin abstract”.  — 

- „Al doilea mijloc. sunt adjectivele și adverbele, ceea ce s-a numit epitete 


«ornante»”. | | 
- „Un alt mijloc. sunt personificările obiectelor nemişcătoare sau prea 


abstracte precum și a calităţilor şi acţiunilor”. 

- „Comparaţiunea, metafora, tropul în genere”. 

Continuând demersul teoretic, Maiorescu face o serie de consideraţii legate 
de funcţionalitatea comparaţiilor şi exprimă o concepţie limpede despre 
originalitate: „Poetul nu este şi nu poate fi totdeauna nou în ideea realizată: dar 
nou și original trebuie să fie vestmântul sensibil cu care învăleşte şi pe care-l 
reproduce în imaginaţia noastră”. 

Dovedind un gust estetic desăvârşit, el oferă bogate exemplificări de creaţii 
reuşite, dar şi lipsite de valoare, în dorința manifestă de a evidenția statutul 
poeziei. 

Trecând la Condiţiunea ideală a poeziei, mentorul Junimii porneşte 
de la premiza că „ideea sau obiectul exprimat prin poezie este totdeauna un 
simțământ sau o pasiune.”, iar apoi disociază, oarecum tranşant, între „obiecte 
poetice” şi nepoetice, incluzând în prima categorie sentimente precum iubirea, 
ura, tristeţea, bucuria etc. 

Pe urmele Doamnei Staël, consideră că poezia este lipsită de orice finalitate 
practică, rostul ei fiind exclusiv acela de a realiza „plăcerea estetică” şi catharsis-ul. 

Drept calități ideale ale poeziei stabileşte: 

- „O mai mare repejune a mişcării ideilor”. 

- „O exagerare, sau cel puţin o mărire şi nouă privire a obiectelor sub 
impresiunea simţământului şi a pasiunii” 

- „o dezvoltare grabnică şi crescândă spre o culminare finală sau spre o 
catastrofă, dacă luăm acest cuvânt în sens bun.” 

Acest adevărat compendiu de estetică aduce în discuţie, în continuare, şi alte 
aspecte specifice actului de creaţie artistică. Astfel, el teoretizează despre forța de 
sugestie a poeziei şi repudiază ocazionalul. Consideră ca „adevărul artistic este un 
adevăr subiectiv” şi se pronunţă împotriva abuzului de diminutive care pot strica 
efectul artistic. În această ultimă parte a studiului accentuează valoarea de model a 
poeziei populare: „Farmecul poeziilor populare e distanţa relativă între ideile de 
rând care servesc de fond şi subita nobleţă de simțământ care străbate şi se înalță 
peste dânsele”. 

Evident, ideile maioresciene nu sunt originale; ele sunt, în majoritatea lor, 
aşa cum s-a demonstrat, de inspiraţie clasică („grija de echilibru, de adecvare, de 
claritate.” Paul Georgescu). Importanţa studiului ţine de perfecta adaptare a ideilor 
la. problemele specifice ale literaturii momentului şi, în aceeaşi măsură, de 
capacitatea analitică a criticului al cărui gust estetic se dovedeşte desăvârşit. | 

Idei teoretice sunt cuprinse de asemenea în studiul din 1885, Comediile Dlui 
I. L. Caragiale. Pentru a combate acuzaţiile de imoralitate aduse dramaturgului, 
Maiorescu exprimă ideea că arta iese din sfera conceptelor de moralitate Și 
imoralitate. În opera literară realitatea este transfigurată: „Subiectul poate fi luat 
din realitatea poporului, dar tratarea nu poate să fie decât ideal-artistică, fără nicio 
preocupare practică”. | | 

De asemenea, se aduce în discuţie valoarea tipologică a personajelor din 
comedii şi se accentuează adecvarea limbajului la statutul personajului. 

Concepţia estetică maioresciană îşi găseşte în chip firesc materializarea în 
studiile critice, autorul probând aceeaşi intuiţie sigură, echilibru şi gust fără cusur. 
Aceste trăsături, din punctul de vedere al lui Tudor Vianu, îl singularizează: 
„Nimeni n-a purces însă la opera de judecare a literaturii cu o înălţime mai mare 
de vederi, şi de pe înaltele foişoare ale principiilor nimeni n-a privit cu mai multa 
stăruință către fenomenul literar”. i 

Deja studiul Direcția nouă în poezia română (1872) vădeşte unele 
particularități, între care ierarhizările din perspectivă valorică, preferința pentru 
aprecierile cu caracter general, dar şi observațiile minuțioase şi argumentate, 
menite se sublinieze originalitatea artistului. Pastelurile lui Alecsandri spre 
exemplu sunt „toate însuflețite de o simțire aşa curată şi de puternică a naturei, 
scrise într-o limbă aşa de frumoasă, încât au devenit fără comparare cea mai mare 
podoabă a poeziei lui.”. 

De asemenea, doar pe baza câtorva creații, recunoaşte în Eminescu un „poet, 
poet în toată puterea cuvântului”, chiar dacă, din punctul său de vedere, există 
încă destule stângăcii. 

Studiul cel mai important este Eminescu și poeziile lui, publicat în 
1889, anul morţii poetului. Titlul sugerează şi structura textului: prima parte 
include o serie de precizări biografice şi subliniază principalele trăsături de 
personalitate ale artistului. Partea a doua evidenţiază câteva dintre atributele de 
bază ale creaţiei. De la început, criticul evidenţiază aprecierea de care poezia 
eminesciană se bucură în rândul cititorilor: „Tânăra generaţie româna se află 
astăzi sub influenţa operei poetice a lui Eminescu”. 

După câteva necesare clarificări în privinţa biografiei artistului, precizează 
că boala sa este de natură ereditară. Ca trăsături fundamentale de personalitate, 
stabileşte inteligenţa, memoria, efortul consecvent de a se cultiva. Pesimismul 
eminescian este, după Maiorescu, o atitudine superioară: „Dar acest pesimism nu 
era redus la plângerea mărginită a unui egoist nemulțumit de soarta sa particulară, 
ci era eterizat sub forma mai senină a melancoliei pentru soarta omenirii 
îndeobşte”. 

Atitudinea generală a poetului stă sub semnul „seninătăţii abstracte”, iar 
concepţia despre eros este una aparte: „el nu vede în femeia iubită decât copia 
imperfectă a unui prototip nerealizabil”, Analizând particularităţile operei, 
Maiorescu observă, rând pe rând, bogăţia de idei, cultura vastă, care acoperă zone 
ample ale spiritualităţii românești și universale. 

Creaţia eminesciană exprimă sentimente s l A 
de tradiția românească. Poetul a reușit mereu un deplin acord între conținut şi 
formă, rezultat al unui îndelungat proces de elaborare şi al stăpânirii pc ne 
resurselor expresive ale limbii. Influențele populare sunt Si eee 
uneori onomatopeica a versurilor sale”, tot astfel cum lectura cronicilor 1-a p 


„pătrunderea intimă a vechei limbi române”. 
Referitor la tehnica versificaţiei, surprind 
iar apoi evidenţiază faptul că artistul a îmbo 


general-umane, este strâns legată 


e câteva elemente de originalitate, 
păţit literatura noastră cu specii 

precum oda, glossa sau sonetul. În chip firesc, la sfârşitul studiului apreciază ca 
intreaga evoluție a poeziei românești în secolul al XX-lea va sta „sub auspiciile 
geniului său”. 

l Concepțiile maioresciene, în ansamblu, se înscriu firesc într-o tradiţie. 
Junimiştii valorifică în mod critic ideile înaintaşilor, realizează o analiză profundă 
a problemelor din epocă şi trasează cu siguranţă direcţiile de dezvoltare a 
literaturii şi culturii. (C. B.) | 


Trăsături ale ideologiilor literare din perioada interbelică 
(modernism/tradiţionalism) 


Tradiţionalismul este un concept general care denumește orientările 
conservatoare cu manifestare atât înaintea primului război mondial (1895-1920), 
cât şi în perioada interbelică (1922-1944). Termenul este utilizat în opoziție cu 
modernismul, susținut de către Eugen Lovinescu. De altfel, binomul 
tradiționalism-modernism s-a aflat în centrul disputelor din anii de după prima 
conflagrație mondială. În esenţă, literaturii deschise modelelor occidentale i s-a 
opus literatura ataşată valorilor tradiţionale. Aceasta din urmă este promovată de 
către reprezentanţii a trei orientări: sămănătorismul, poporanismul şi ortodoxismul 
gândirist. l 

Sămănătorismul este curentul de idei care domină în perioada 1895-1910 
nu numai în plan cultural-literar, cât mai ales în domeniul social-politic, 
formându-se în jurul revistei Sămănătorul. Fondatorii acesteia au fost Alexandru 
Vlahuţă, George Coşbuc şi Nicolae Iorga. În primul său număr a fost publicat 
articolul-program Primele vorbe, în care este declarată intenţia de a transforma 
revista într-un „stindard de pace, de înseninare şi înfrățire a intelectualităţii, de 
apostolică muncă pentru dezmorţirea inimilor care tânjesc, pentru redeşteptarea 
avântului de odinioară în sufletele românilor, pentru chemarea atâtor puteri risipite 
la o îndrumare mai sănătoasă, la sfânta grijă a întăririi şi a înălțării neamului 
acestuia”. Tot aici se solicită identificarea cu „marea viaţă a poporului”, țăranul 
fiind considerat „cel mai cinstit, mai moral şi mai harnic din locuitorii țerei...”. 
Este criticată înstrăinarea scriitorilor de tradiţie, fiind recomandate, în spiritul 
Daciei literare, surse de inspiraţie cum ar fi „trecutul glorios de luptă al neamului 
acestuia” şi „frumuseţile acestui pământ”. Pa: 

Întreaga doctrină sămănătoristă se regăseşte în programul revistei, ideologul 
curentului fiind Nicolae Iorga. Personalitate de primă mărime a timpului, el a 
insistat asupra necesităţii creării unei culturi naţionale, bazate pe tradiţiile X 
obiceiurile populare, cultură care să se opună „bâiguielilor străine eksere 
cosmopolite”. Literatura este considerată o expresie specifică a sufletului ziua E 
în consecinţă, principala sursa de inspiraţie ar trebui să fie satul, prezentat înt 
viziune idilică. În cadrul acestuia, omul apare legat organic de natură, de paie 
iar boierul vechi, de neam, trăieşte în armonie cu ţăranul-argumente pentru a vor 


268 


CE Scanned with OKEN Scanner 


despre proiectarea satului sămănătorist într-un atemporal idilic. 

Devin trăsături definitorii ale literaturii sămănătoriste subiectivismul, 
paseismul, tezismul, viziunea idilică asupra satului şi a ţăranului, regăsite în 
volume semnate de George Coşbuc (Balade şi idile, Fire de tort), Duiliu 
Zamfirescu (romanele din ciclul Comăneştenilor), Ionel Teodoreanu (La 
Medeleni) sau în câteva dintre scrierile lui Octavian Goga, Ştefan Octavian Iosif 
sau Barbu Ştefănescu Delavrancea. 

Poporanismul îşi are punctul de plecare în narodnicismul rus, ale cărui idei 
sunt introduse la noi de către Constantin Stere. Teza de bază are în vedere 
țărănimea considerată o forță socială capabilă să instaureze o nouă orânduire. 

În plan literar, poporanismul s-a constituit în jurul revistei Viaja 
Românească, apărute la Iaşi în 1906, sub conducerea lui G. Ibrăileanu. Articolul- 
program se intitulează Cătră cetitori, aici fiind declarat scopul publicaţiei: 
„munca pe câmpul culturii naţionale”. 

Poporanismul este definit de Ibrăileanu nu atât ca teorie, cât mai ales ca un 
„sentiment de recunoştinţă, de simpatie şi de datorie faţă cu țărănimea”. În cadrul 
ideologiei poporaniste, literatura este considerată o expresie a socialului, un factor 
de reformare a lui, de „recâştigare a condiţiei naţionale a culturii” (G. Ibrăileanu), 
având din aceste motive caracter militant şi părtinitor. 

Deşi are ca punct comun cu sămănătoriştii situarea țărănimii în centrul 
atenţiei, diferenţa fundamentală între reprezentanţii celor două orientări constă în 
maniera de prezentare a satului-idilică pentru unii, realistă pentru ceilalţi. De 
altfel, trăsăturile definitorii pentru scriitorii poporanişti sunt atitudinea realist- 
critică, dezaprobarea idilismului, simpatia faţă de țărănime, promovarea 
idealului de luminare a acestei clase sociale. Ca reprezentanţi ai acestei mişcări 
pot fi menţionaţi Calistrat Hogaş, Gala Galaction, Mihail Sadoveanu, Octavian 
Goga. 

Cea de a treia direcţie tradiționalistă, ortodoxismul, se manifestă în 
perioada interbelică, între anii 1925-1935, grupând colaboratorii revistei Gândirea 
(de aici şi denumirea dată curentului-gândirism). Publicaţia apare iniţial la Cluj, în 
1921, sub conducerea lui Cezar Petrescu şi D.I. Cucu, ulterior la Bucureşti, de 
această dată cu Nichifor Crainic director. Ultimul menţionat este ideologul 
mișcării cu un accentuat caracter de dreapta. În concepţia lui, istoria şi folclorul 
sunt considerate domenii relevante ale specificului naţional, în spiritul 
sămănătorismului. Este dusă la extrem ideea factorului etnic şi a ortodoxiei-ca 
nucleu ce ne-a conservat fiinţa naţională. Se promovează, astfel, un tradiţionalism 
spiritualizat, cu o bază religioasă, ortodoxismul având statutul de esenţă a 
românismului. De aceea este stipulată cerința ca operele de cultură româneşti să 
conţină obligatoriu un substrat metafizic, pentru a exprima, astfel, cu adevărat, 
ethosul naţional. Cele mai cunoscute articole semnate de N. Crainic în care sunt 
dezbătute aceste teorii sunt Sensul tradiției și Iisus în fara mea. . l 

În perioada apariției clujene, revista Gândirea publică din creațiile lui 
Lucian Blaga, Ion Pillat, George Bacovia, Mihail Sadoveanu, Camil Petrescu, 

aşadar câţiva dintre cei mai apreciaţi scriitori ai momentului. Colaboratori ai 
Gândirii bucureştene sunt Vasile Voiculescu, Radu Gyr, Dumitru Stăniloae 
Vintilă Horia, Mateiu Caragiale. 

Gândiriştii preferă motive precum mănăstirea, altarul, crucea, îngerul 
arhanghelul, scene biblice — acestea din urmă autohtonizate, localizate în spațiul 
românesc şi combinate cu elemente mitologice sau folclorice specifice. Deşi 
ancoraţi tradiţiei, scriitorii reprezentativi ai acestei orientări au fost deschişi 
elementelor de modernitate, aspect sesizat şi de către Eugen Lovinescu, adversar 
din principiu al tradiţionalismului literar. (M. A.) 


Tradiţionalismul 
În Grădina Ghetsimani de Vasile Voiculescu 


Tradiţionalismul este un concept general ce desemnează orientările 
conservatoare cu manifestare atât înaintea primului război mondial (1895-1920), 
cât şi în perioada interbelică (1922-1944). Termenul este utilizat în opoziţie cu 
modernismul lovinescian, astfel încât dihotomia „tradiționalism” — „modernism” 
orientează semantica denominalizării distincţiei, în esenţă, între o literatură 
deschisă modelelor occidentale şi una fidelă valorilor tradiţionale, considerând 
folclorul drept matricea stilistică a neamului, idealizând trecutul naţional, mai ales 
pe cel de factură rurală şi având, adesea, o dimensiune religioasă. 

Această literatură a fost promovată de reprezentanţii a trei orientări: 
sămănătorismul (dezvoltat în jurul revistei „Sămănătorul”, fondată de Al. Vlahuţă, 
G. Coşbuc şi N. Iorga), poporanismul (având drept nucleu ideatic revista „Viaţa 
românească”, apărută la lași sub conducerea lui G. Ibrăileanu), respectiv 
„gândirismul” (avându-l ca doctrinar pe Nechifor Crainic, mentorul revistei 
„Gândirea” şi individualizându-se prin absolutizarea ideii factorului etnic — 
desemnat simbolic prin istorie şi folclor -, respectiv prin considerarea ortodoxiei 
drept esenţă a românismului, simbol al fiinţei naţionale dincolo de timp). 

Această abordare estetică se regăseşte şi în poezia lui Vasile Voiculescu, cel 
care, conform aprecierii lui Nechifor Crainic, „se integrează în credinţa ortodoxă 
aşa cum Paul Claudel se integrează în catolicism prin imnurile şi odele sale 
liturgice”. Pentru poet, satul devine centrum mundi (amintind de versul blagian 
„Eu cred că veşnicia s-a născut la sat”), lirica tradiționalistă concentrând 
„dragostea de locul naşterii, evlavia pentru graiul păstrat din moşi strămoşi, dorul 
după vatra care ne-a încălzit, nostalgia după viaţa trecută”. A 2 Să Fi 

Raportarea umanului la divinitate — în sensul regăsirii armoniei originare, «! 
integrării sinelui în misterul cosmic — este 0 constantă în lirica ie 
(regăsindu-se, de exemplu în Psalmii moderni ai lui Al. Magedans To 
Blaga — „În cer te-ai închis ca-ntr-un coşciug” sau la T. Arghezi — dia ice 
psalmilor evoluând între credinţă şi „tăgadă”). La Vasile Voiculescu, medi 

filozofică conjugată cu ideea de divinitate devine însuşi misticismul stării de 
poezie. De altfel, autorul mărturisea într-un text autoreferenţial: „Sufletul nostru, 
măcar în copilărie, prinde, fără să ştie, în placa lui sensibilă pe Dumnezeu. M-am 
născut, cred, un tip credincios, organic credincios şi îndrăznesc să spun credincios 
chiar dacă nu aş fi religios. Fericiţi, cei care nu au nevoie de logaritmi mistici sau 
religioşi ca să-l afle pe Dumnezeu! Ce simplă e credința! Aș pune între fericirile 
de pe munte, şi pe aceasta: fericiţi cât se nasc credincioşi”. 

Un text reprezentativ pentru această atitudine lirică este şi În Grădina 
Ghetsimani, care face parte din volumul Pârgă (1921), marcând afirmarea 
originalității poeziei voiculesciene şi deschizând seria volumelor cu tematică 
religioasă — Poeme cu îngeri, Destin, Urcuş -, în care „sacralizarea nu este decât 
forma dintâi a unui ceremonial cosmic” (Aurel Sasu). Volumul din 1921 
desemnează desprinderea de tradiţionalismul sămănătorist, identificabil în primele 
volume voiculesciene — Poezii, Din țara zimbrului, ceea ce implică și rafinarea 
profilului estetic spre autenticitate. 

Titlul poeziei În Grădina Ghetsimani anticipează nucleul tematic al textului 
şi sugerează motivul biblic al rugăciunii solitare a lui Isus în Grădina Ghetsemani 
de pe Muntele Măslinilor, înaintea crucificării. Acest moment semnificativ al 
mitologiei creştine este consemnat în Evanghelii — după Cina cea de Taină, Isus 
doreşte să se roage singur, lăsând la marginea grădinii pe trei dintre ucenicii săi 
cei mai devotați — „Rugaţi-vă ca să nu intraţi în ispită!”. Aceştia cad, însă, pradă 
somnului, nereuşind să învingă ispitele, slăbiciunea din sufletele lor, neputinţa 
trupurilor, lăsând singur pe Isus, care se roagă: „Părintele Meu, de este cu putinţă, 
treacă de la Mine paharul acesta! Însă nu precum voiesc eu, ci precum Tu 
voieşti!”, reîntorcându-se spre ucenicii săi: „lată, s-a apropiat ceasul și Fiul 
Omului va fi dat în mâinile păcătoşilor!”. Voiculescu mărturiseşte că a fost 
fascinat de alegoria motivelor creştine, de spectacolul ritualic al Bibliei „cu aspra 
ei grandoare de dramă jumătate pământeană, jumătate divină”. 

Motivul rugăciunii lui Isus în Grădina Ghetsemani este exploatat în poezie 
şi în sensul alegoriei transcenderii limitelor, dar şi al evidenţierii omenescului 
suferinţei divine, aspect la care meditează şi G. Papini în lucrarea Viaţa lui Isus: 
„Isus e cufundat într-o singurătate absolută, asemeni pustietății infinitului. [...] 
Ucenicii l-au lăsat singur. și totuşi pătimeşte și luptă în clipa aceea şi pentru cei ce 
dorm. [...] e singur cu jalea lui asemenea morţii. şi ca să nu se simtă atât de singur, 
se roagă Tatălui Său [...]. Se cutremură, dar învinge, e istovit, sfârşit, dar învinge”. 

Discursul liric voiculescian este organizat în patru catrene cu ritm iambic, 
rimă încrucişată şi măsura versurilor de 14 silabe. | l 

În prima strofă, postura christică este tragică prin omenescul ei, sugestie 


potenţată prin intermediul verbelor la imperfect („lupta”, „nu primea”, „se- 
mpotrivea” — ca o permanentizare a ideii de suferinţă) şi, la nivelul metagrafelor, 
suspensie, care „eliberează” parcă lexemele de 


prin prezenţa punctelor de arc 
conţinutul semantic propriu-zis, înscriindu-le într-o arie metaforică. 

Debutul discursului liric — „Isus lupta cu soarta și nu primea paharul” — 
sugerează împotrivirea, negarea suferinței — ca imanenţă a morţii (amintind de 
„fuga de pe cruce” de la Arghezi). Contrastul cromatic alb-roşu („„Curgeau sudori 
de sânge pe chipu-i alb ca varul”) aduce în prim-planul semnificaţiilor zbuciumul 
sufletesc, dar şi condiţia duală a lui Isus-omenesc, durere, teamă, ezitare, respectiv 
divinitate, înălțare, purificare, jertfire în numele izbăvirii oamenilor, 

Ultimul vers al primului catren — „Și-amarnica-i strigare stârnea în slăvi 
furtuna” — concentrează ideea de suferință profundă, proiectată parcă la nivel 
cosmic. 

Următoarele două strofe conturează imaginea rezistenței la ispitire, respectiv 
suferința în plan fiziologic şi sufletesc. Dinspre exterioritate — imanență, imperativ 
absolut „O mână ne-ndurată, ținând grozava cupă,/ se cobora-mbiindu-l şi i-o 
ducea la gură” — se trece înspre interioritate — „Şi-o sete uriaşă sta sufletul să-i 
rupă” — în planul unei lupte cu sine înaintea asumării propriului destin — „Dar nu 
voia s-atingă infama băutură”. 

Primul nucleu metaforic al penultimului cadru reia, prin intermediul unei 
structuri oximoronice — „sub veninul groaznic simţea că e dulceaţă” -, dualitatea 
făpturii christice — omenesc şi divin -, dar şi scindarea sinelui, atitudini 
contradictorii, tentaţia acceptării şi încercarea de refuz față de acest „pahar” al 
sorții. Acest orizont de semnificaţii se regăseşte şi în substratul metaforic al 
versurilor următoare, care reiau înfruntarea dintre viaţă şi moarte, dintre omenesc 
şi divin: „Dar fălcile-ncleştându-şi cu ultima putere/Bătându-se cu moartea, uitase 
de viaţă!”. 

Ultima strofă orientează perspectiva lirică asupra decorului solitudinii şi 
suferinţei lui Isus — grădina apare ca un peisaj devastat („vraiştea grădinii”), 
personificarea măslinilor care „se frământau”, „păreau că vor să fugă din loc, să 
nu-l mai vadă” accentuând tragismul condiţiei Fiului Omului. 

Versul final — „Şi ulii de seară dau roate după pradă” — se constituie într-o 
prefigurare a morţii devenite asumare a condiţiei după o luptă interioară 
tulburătoare. 

Încărcătura stilistică a limbajului poetic este determinată şi de predominanța 
metaforelor („grozava cupă”, „o sete uriaşă”, „sudori de sânge”), asociate 
epitetelor („o mână ne-ndurată”, „veninul groaznic”), inversiunilor („amarnica 
strigare”, „infama băutură”), antitezei („bătându-se cu moartea, uitase de viaţa”) şi 
personificărilor („se frământau măslinii””). i 

Tulburătoare resemantizare a unui motiv biblic încărcat de semnificaţii, 
poezia voiculesciană În Grădina Ghetsimani validează aprecierea Elenei Zaharia 
Filipaş, potrivit căreia „tradiţionalismul înseamnă, în cazul creaţiei lui Voiculescu, 
în primul rând o atitudine spirituală și numai în plan secund un factor de 
solidaritate estetică cu orientările literare tradiţionaliste” (Introducere în opera lui 
Vasile Voiculescu). Textul poetic rămâne o rescriere emoţionantă a unei | 
simbolistici profunde, reper al spiritualităţii creştine. (M. I.) | 

Aci sosi pe vremuri de Ion Pillat 


Opera poetică a lui Ion Pillat, cel pentru care creaţia artistică însumează 
„arta cuvintelor, tehnica versului și taina vieţii, legate organic laolaltă, cam în 
acelaşi fel cu dezvoltarea firească a unei plante”, cunoaște mai multe etape care 
contribuie la rafinarea profilului estetic al acesteia. 

O primă etapă, cea parnasian-simbolistă, definită de Pillat însuşi drept 
perioada începuturilor, „de transplantare livrescă şi aport străin” (în sensul unor 
subtile „contaminări” artistice — Henri Regnier, Leconte de Lisle, Verlaine, Poe, 
Baudelaire, Mallarmé, Valery, Jammes, Samain), individualizându-se prin cultul 
formei şi rafinamentul expresiei, cuprinde volumele Visări păgâne, Eternităţi de-o 
clipă şi Amăgiri. De altfel, autorul mărturiseşte căutarea unui spațiu poetic ce 
poate „colora cadrul rigid al realului cu nuanțele fugitive ale simţirii”. 

Volumul Grădina dintre ziduri anunţă cea de-a doua dimensiune a creaţiei 
poetice, cea tradiționalistă, Pillat admițând că întreaga lui poezie „poate fi redusă, 
în ultimă analiză, la viziunea pământului care rămâne acelaşi, la presimțirea 
timpului care fuge mereu”, astfel încât „jocul acestor două coordonate dă valoare 
personală unei atari poezii”. 

Ilustrative pentru această etapă sunt volumele Pe Argeş în sus (deschis 
simbolic de ars poetica Ctitorii: „Las altora tot globul terestru ca o minge, /Eu am 
rămas în paza pridvorului străbun...”), Satul meu şi Biserica de altădată — „este 
poezia pământului natal, a rădăcinilor ancestrale de care nu se poate rupe un 
suflet.” (Ov. Crohmălniceanu, Literatura română între cele două războaie 
mondiale). Se realizează discret o întoarcere într-un timp cu aură mitică, în 
paradisul pierdut al copilăriei (drept pentru care substratul elegiac al versurilor 
angajează un registru afectiv variat, nota dominantă fiind nostalgia, regretul 
horaţian în contemplarea existenţei umane supuse temporalităţii). Peisajele 
conturate nu sunt simple acte descriptive, ci devin pretext pentru introspecţie şi 
meditaţie, deoarece evocările sunt „însufleţite prin amintirea copilăriei şi colorate 
prin părerea de rău a trecutului”, fiind străbătute de „o nostalgie după timpurile de 
odinioară, de un sentiment de dezrădăcinare şi o dorinţă de reîntoarcere la natura 
şi la locul de baştină” (Eugen Lovinescu, Istoria literaturii române 
contemporane), Viziunea idilică a naturii, seninătatea apolinică a contemplării 
acesteia (atitudini lirice regăsite și în pastelurile lui Alecsandri) sunt străbătute de 
un sentiment elegiac, Ion Pillat fiind „un pictor al atmosferei şi al luminii” (Tudor 
Vianu, Scriitori români din secolul XX). 

Vârsta seninătăţii clasice este anunțată de volumul Limpezimi şi confirmată 
artistic de volume ca Scutul Minervei, Țărm pierdut, Caietul verde, Umbra 
timpului, Balcic sau Poeme într-un vers. 

Aci sosi pe vremuri este un text reprezentativ pentru volumul din 1923, Pe 
Argeş în sus (cuprinzând ciclurile Florica, Trecutul viu şi Bătrânii), în care 
„poetul îşi cântă locuința rurală ca Francis Jammes şi evocă trecutul elegant ca 
Samain” (G. Călinescu, Istoria literaturii române de la origini până în prezent). 

a „Poezia, apreciată de G. Călinescu drept o „graţioasă, mişcătoare şi 
indivizibilă paralelă între două veacuri, înscenare care încântă ochii şi în acelaşi 
timp simbolizare a uniformităţii”, este alcătuită din 19 distihuri, cu măsura de 13 
silabe, rimă împerecheată şi ritm iambic, încheindu-se sub semnul unui monovers. 

Tematic, opera aduce în prim-planul semnificaţiilor, aşa cum sugerează şi 
titlul, o meditaţie asupra succesiunii generaţiilor în refacerea sensului devenirii 
umane şi, implicit, contemplarea existenţei aflate sub incidenţa temporalităţii. 

Primele versuri conturează, sub semnul metaforei „casa amintirii”, un cadru 
situat la graniţa dintre temporal (sugestie conferită de metafora „păienjenilor” care 
„Zăbreliră şi poartă şi zăvor”, rezonând discret în planul naturii antropomorfizate — 
„îmbătrâniră plopii”) şi atemporal, pentru că discursul liric, organizat conform 
paralelismului simbolic şi simetriei, va ilustra paradoxul condiției umane: 
unicitatea ei din perspectiva trăirii plenare a clipei, dar şi repetabilitatea destinului 
racordat la succesiunea cosmică a existenţelor. 

Idila bunicilor la vârsta adolescenţei surprinde delicat, într-o atmosferă 
romantică, gesturi aproape ritualice, într-un peisaj impregnat de emoția celor doi 
îndrăgostiţi („Nerăbdător bunicul pândise de la scară/Berlina legănată prin lanuri 
de secară...” „Privind cu ea sub lună câmpia ca un lac/Bunicul meu desigur i-a 
recitat Le lac”). 

Subtil, este inserat motivul trecerii ireversibile a timpului, concentrat în 
versul-refren „De nuntă sau de moarte în turnul vechi din sat”, coexistenţa celor 
două experienţe fundamentale ale umanului constituind pretext meditativ şi pentru 
Blaga sau Eminescu. | 

Scindarea condiţiei umane între înălțare prin sentiment, transgresarea 
limitelor crono-spaţiale („Dar ei în clipa asta simțeau c-o să rămână”) şi 
destrămarea tragică sub semnul timpului („De mult e mort bunicul, bunica e 
bătrână...”) prefațează, în dimensiunea interioară a semnificațiilor poeziei, un 
pasaj meditativ privind timpul („Ce straniu lucru vremea!”), respectiv impactul 
său asupra existenţei umane („Te vezi aievea numai în ştersele portrete./Te 
recunoşti în ele, dar nu şi-n faţa ta/Căci trupul tău te uită, dar tu nu-l poţi uita”). 

Versul „Ca ieri sosi bunica... şi vii acuma tu” anunţă acea delicată pendulare 
„atunci” — „acum”, pieri” — „azi”, el” — „eu”, „bunica” — „tu”, următoarea 
secvenţă lirică schiţând ecourile unei alte idile, proiectate în freamătul unui peisaj 
rămas parcă neschimbat („lanul de secară”, „câmpul lac întins sub lună”), 
reiterând tristeţea condiţiei umane, ea singură supusă destrămării. pui 

Dacă bunicul îşi fermeca iubita cu ochi „de peruzea” recitându-i versuri din 
romanticii vremii sale, tânărul îi spune fetei cu ochi „de ametist” Balada lunei 
de Horia Furtună şi versuri din simbolistul Francis Jammes (astfel, lectura Să 
palimpsest a poeziei lui Pillat reface înseși etapele individualizării estetice 
profilului creației lirice, de la romantism la simbolism). Ade aţia 

Tudor Vianu (op. cit.) apreciază că „întâmpinarea logodnicei în gener A | 
trecută a bunicilor se reface astăzi ca situaţie. Chiar dacă berlina de altădată es | 


înlocuită cu trenul și în locul romanticului din trecut apare simbolistul de astăzi, 

sufletul oamenilor şi drumul lor de viaţă rămân aceleaşi. Clopotul de nuntă sau de 
moarte care a sunat bunicilor este auzit şi de perechea de astăzi, dar peste 
melancolia prevestirii lui se ridică fericirea de a te şti durabil prin acea 
înrădăcinare în viaţă care permite refacerea aceluiaşi destin în cadre mereu 
schimbate”. 

Aşadar, finalul poeziei reia motivul clopotului „de nuntă sau de moarte”, ce 
reaminteşte trist condiţia omului, care, prin trăirea plenară a clipei aneantizează 
temporalul, fiind, însă, la rândul lui, anulat de acelaşi timp. Prezenţa punctelor de 
suspensie amplifică accentele nostalgice ale versurilor, resortul lor meditativ. 

Nicolae Manolescu (Despre poezie) consideră că această creaţie, „plină 
de subtilitate muzicală, are mişcarea unei clepsidre: timpul bunicilor s-a scurs în 
timpul nepoților, care iau totul de la început în forme imperceptibil modificate”. 

Aci sosi pe vremuri rămâne, astfel, un punct de referință în lirica lui Ion 
Pillat, evocarea trecutului mitizat, proiectat într-un spaţiu idilic şi meditaţia asupra 
trecerii ireversibile a timpului fiind elemente de recuzită tradiționalistă, redefinite 


prin prisma originalității autorului. (M. I.) 


Simbolismul românesc 


Printre curentele literare manifestate în literatura europeană a sfârşitului de 
secol al XIX-lea se numără şi simbolismul. Acesta apare în Franța în jurul anului 
1880, ca reacţie împotriva parnasianismului şi a naturalismului, introducând astfel 
o nouă viziune şi un nou gust estetic. Este considerat un curent contradictoriu, 
care se defineşte cu dificultate, din cauza sferei prea largi de cuprindere a ceea ce 
s-a numit în epocă „poezia nouă”, din pricina, de asemenea, evoluţiei lente şi, nu 
în ultimul rând, prin prisma controverselor numeroase deschise încă din primii ani 
de afirmare. 

Primele idei teoretice ale simbolismului sunt formulate de către S. 
Mallarmé, poet francez care insistă asupra necesității abordării unui nou limbaj 
poetic. Lui îi aparține celebra formulă : „A sugera, iată visul!”, care sintetizează 
unul dintre principiile fundamentale ale noului curent literar. Un alt scriitor 
francez, P. Verlaine, formulează alte câteva teze ale poeticii simboliste, una 

referindu-se la muzicalitatea versurilor, în nu mai puţin cunoscuta formulă 
„Muzica înainte de toate!”. La rândul său, A. Rimbaud schiţează programul 
poeziei simboliste, considerând poetul un vizionar, care poate sonda necunoscutul, 
creând opere ce trăiesc prin emoție şi muzică. S 

Înaintea celor trei scriitori menționați şi-a desfăşurat activitatea Ch. 
Baudelaire, recunoscut unanim drept predecesorul simbolismului. m pora 
Corespondenţe este inclus versul: „Parfum, culoare, sunet jena aea gar să 
ce defineşte principiul corespondenţelor universale. Din Te pes aparan 
universul este un templu în care toate elementele comunică între ele, p j 


simbolurilor. Opera citată dobândeşte astfel un pronunțat caracter programatic 

Studiul teoretic cu statut de manifest al simbolismului este semnat de Jean 
Moréas. În Suplimentul literar al revistei Figaro este publicat articolul intitulat 
simplu Le Symbolisme. Denumirea curentului este în legătură cu termenul grecesc 
symbolon , cu sensul de semn. Simbolul devine principiul fundamental al noii 
estetici, nemaifiind doar o simplă figură de stil. 

Aşadar, definitorii sunt pentru simbolism cultivarea simbolului (instrument 
predilect pentru realizarea sugestii), a corespondenţelor (prin intermediul cărora 
este posibilă stabilirea unor raporturi între senzaţii diferite), a sinesteziei (proces 
fundamental prin care se realizează nu o percepţie fragmentată, ci integrată a 
existenţei); exprimarea unor stări sufleteşti cum ar fi disperarea, angoasa, nevroza, 
spleen-ul; preferința pentru versul liber, rima fiind considerată o simplă convenţie; 
muzicalitatea versurilor. 

n ceea ce priveşte tematica simbolistă, se constată preferința pentru condiţia 
nefericită a poetului (prezentat ca un revoltat, un blestemat, acel poète maudit 
regăsit încă din lirica lui Baudelaire), pentru mediul citadin (oraşul devenit un 
spaţiu al neliniştii, al nevrozei), pentru boală sau, în sfârşit, pentru evaziunea în 
ţinuturi exotice. Poezia simbolistă este una a sensibilităţii 
imaginaţiei, exprimând stări vagi, nedefinite, într-un limbaj în interiorul căruia 
cuvântul are capacitatea de a releva, de a naşte realul. 

În afară de P, Verlaine, A. Rimbaud şi St. Mallarmé , alți reprezentanți ai 
simbolismului european sunt M. Rollinat, J. Laforgue (Franța), R. M. Rilke 
(Germania), O. Wilde, W. Yeats (Anglia). 

Simbolismul românesc reprezintă, de asemenea, o atitudine literară 
modernă, cu un accentuat caracter de insurecție poetică. Într-o etapizare 
tradițională se vorbeşte despre un prim moment, al experiențelor, despre o 
direcție pseudosimbolistă grupată în jurul revistei Viața nouă, despre un 
simbolism exterior, minulescian şi despre simbolismul autentic, bacovian. 

Într-un vast studiu consacrat simbolismului românesc, Lidia Bote se referă, 
la rândul ei, tot la patru momente: 1) etapa estetico-teoretică (în jurul anului 
1880); 2) etapa de căutări şi experiențe ( 1892-1908); 3) etapa de plenitudine ( 
1908-1914); 4) etapa de declin ( după 1914). 

Teoreticianul noii estetici poetice în cadrul literaturii noastre este Alexandru 
Macedonski. Personalitate controversată, el îi devansează pe scriitorii francezi 
atunci când redactează studiile Despre logica poeziei, Poezia viitorului, Poema 
poemelor, Despre poemă, publicate în revista pe care a coordonat-o, Literatorul. 
Din punctul său de vedere, „poetul e o harpă. Nu cugetă, ci cântă.”, poezia viitorului 
nefiind altceva decât „muzică și imagini”, un domeniu „al imaginaţiunii, adică al 
prezentării de forme estetice cu armonia şi colorile lor”. În creaţiile sale poetice îşi 
propunea să cuprindă „înţelesul şi neînțelesul, văzutul şi nevăzutul, cerul ȘI 
pământul”. Dincolo de teoretizări, Macedonski are meritul de a fi compus primul 
poem în vers liber în literatura română. De asemenea, a reuşit să-i reunească S 
cenaclul pe care l-a condus pe cei mai importanți reprezentanți ai „poeziei noi”: 
George Bacovia, Dimitrie Anghel, Ştefan Petică, Traian Demetrescu. 

Din 1905 apare revista Viaţa nouă, condusă de către Ovid Densusianu. 
Acesta promovează o direcţie pseudosimbolistă, întrucât nu acceptă decât puţine 
dintre principiile curentului. Atrage atenţia promovarea insistentă a tematicii 
citadine. Sintagma de simbolism exterior îl are în vedere pe Ion Minulescu, 
deoarece poezia sa contravine deseori principiilor simboliste. Sunt de remarcat 
tehnicile şi motivele pe care le-a abordat: repetițiile, mirajul depărtărilor, tristeţea. 

Simbolismul autentic este ilustrat de poezia lui George Bacovia. 
Neîncrezător în lume şi în viaţă, considerându-şi existenţa o ratare fatală, el este 
creatorul unei opere ce are ca temă obsesivă moartea. Alături de aceasta 
abordează alte teme preferate ale simboliştilor precum oraşul („un târg de 
provincie ...cu uliţi desfundate şi case mărunte, tăvălite în tină” — E. Lovinescu); 
natura (solidară cu materia inertă a zidurilor, supusă unor forțe dezagregante); 
cromatica obsedantă (culorile fiind „strigăte ale sufletului”), muzica stridentă; 
condiţia poetului; iubirea deprimantă. Deşi monotonă la nivel imagistic și 
tematic, opera lui G. Bacovia este reprezentativă pentru simbolismul românesc, 
criticii admițând că se poate vorbi despre „bacovianism” şi despre rolul său în 
anticiparea poeziei moderne. (M.A.) 


CE Scanned with OKEN Scanner 


VI. MODELE DE TESTE PENTRU SUBIECTULI DE LA 
PROBA SCRISĂ A BACALAUREATULUI 


1. „Oh! lucrurile cum vorbesc, 
Şi-n pace nu vor să te lase: 
Bronz, catifea, lemn sau mătase, 
Prin grai aproape omenesc. 


Tu le crezi moarte şi trăiesc 
Împrăştiate-n orice case. — 
Oh! Lucrurile cum vorbesc, 
Şi-n pace nu vor să te lase. 


Şi câte nu-ţi mai povestesc 
În pustnicia lor retrase: 
Cu tot ce sufletu-ţi uitase 
Te-mbie sau te chinuiesc. — 
Oh! Lucrurile cum vorbesc.” 
(Alexandru Macedonski — Rondelul lucrurilor) 


1. Menţionează câte un sinonim pentru sensul din text al cuvintelor: 
împrăștiate, îmbie. (2 p.) 

2. Prezintă rolul virgulei din structura „Bronz, catifea, lemn sau mătase”. (2 p.) 

3. Scrie două expresii/locuţiuni care conţin cuvântul casă. (2 p.) 

4. Precizează tema poeziei. (4 p.) | 

5. Transcrie o secvenţă de vers/un vers care conţine o imagine auditivă. (4 p.) 

6. Selectează două sintagme care sugerează dimensiunea spaţială a 
imaginarului poetic. (4 p.) 

7. Explică semnificaţia a două figuri de stil diferite identificate în prima 
strofă a poeziei.(4 p.) i 

8. Comentează, în 6-10 rânduri, ultimele două strofe ale poeziei, prin 
evidenţierea valorii expresive a mijloacelor artistice în susţinerea ideii poetice. 


(4 p.) 
9. Ilustrează, în 4-6 rânduri, o caracteristică a limbajului poetic (de exemplu: 


expresivitate, ambiguitate, sugestie, reflexivitate), prezentă în textul dat. (4 p.) ai 
(CC. 


1. De exemplu: împrăștiate — risipite, îmbie — tentează, cheamă etc. (1 p. + 1 
p.) 2 puncte NDN f 

2. Prezentarea rolului virgulei din structura dată, de exemplu: virgula, semn de 
punctuație, marchează raportul sintactic de coordonare prin juxtapunere între al? 
de propoziție de acelaşi fel; la nivel stilistic, virgula separă elementele = 7 
enumerații etc.. (Precizarea corectă, nuanţată a rolului virgulei: 2 p.; precizar 

parțial corectă a rolului virgulei, divagaţii şi/sau improvizații, cu greşeli de 
exprimare şi/sau de ortografie: 1 p.) 2 puncte 

3. Scrierea a două expresii sau locuţiuni care să conţină cuvântul casă, de 
exemplu: a face casă bună, a avea o casă de copii, a avea casă şi masă etc. (1p. + 
1p.) 2 puncte 

4. Textul valorifică tema filosofică, poetul propune o meditaţie asupra 
comunicării dintre om şi obiectele neînsufleţite care îl înconjoară. 4 puncte 

5. Transcrierea unei secvențe de vers/a unui vers care conţine o imagine 
auditivă, de exemplu: „prin grai aproape omenesc”, „şi câte nu-ţi mai povestesc”. 
4 puncte 

6. Selectarea a două sintagme care sugerează dimensiunea spaţială a 
imaginarului poetic, de exemplu: ,„-n orice case”, „în pustnicia lor retrase”. (2 p. + 
2 p.) 4 puncte 

7. Identificarea şi explicarea a două figuri de stil diferite în prima strofă a 
poeziei: personificarea inanimatelor configurează o lume stranie, în care eul liric 
resimte presiunea sâcâitoare a vorbăriei lucrurilor; enumeraţia „Bronz, catifea, 
lemn sau mătase” conotează în sensul unei acumulări de materiale provenind mai 
ales din sfera interioarelor de lux, specifice decorului simbolist. (Identificarea şi 
explicarea a două figuri de stil distincte: 4 p.; identificarea şi explicarea unei 
singure figuri de stil din prima strofă: 2 p.; identificarea unei singure figuri de stil, 
fără a-i explica rolul expresiv: 1 p.) 4 puncte 

8. Comentarea ultimelor două strofe ale poeziei, prin evidenţierea relaţiei 
dintre ideea poetică şi mijloacele artistice, de exemplu: iluzia caracterului 
neînsufleţit al obiectelor este infirmată de eul liric — „Tu le crezi moarte ŞI 
trăiesc”. Exclamaţia devenită refren liric „Oh! Lucrurile cum vorbesc” punctează 
ritmic discursul liric prin subordonarea la exigenţele poeziei cu formă fixă de tip 
rondel, în care versul iniţial este reluat în poziţia versului al şaptelea şi în final. 
Izolarea lucrurilor în relaţie cu prezența umană este exprimată metaforic — „în 
pustnicia lor retrase”. (Comentarea corectă, nuanţată, prin reliefarea legăturii 
dintre idee şi mijloacele artistice de realizare: 2 p.; încercare de comentare, 
divagații şi/sau improvizații, cu greşeli de exprimare şi/sau de ortografie: 1 p.) 4 
puncte 
9. Textul exploatează posibilitățile expresive ale sugestiei, modalitate care se 
încadrează în programul simbolist: dimensiunea de dincolo de real nu poate fi numită, 
ci doar evocată prin simboluri şi întrezărită prin aluzii. Apropierea elementului 
neînsuflețit de ființa umană este sugerată prin similitudini: „prin grai aproape 
omenesc”; freamătul vocilor stranii are forță evocatoare: „Cu tot ce sufletu-ţi uitase/ 
te-mbie sau te chinuiesc.” (Ilustrarea prezenței în text a uneia dintre 
caracteristicile limbajului poetic, prin exemple şi explicații convingatoare; 
respectarea normelor de ortografie şi de punctuație: 4 p.; ilustrarea prezenței in 
text a uneia dintre caracteristicile limbajului poetic prin exemple şi explicaţii; 
abateri minore de la normele de exprimare, de ortografie și de punctuație: 2 pi 
simpla menționare a unui aspect corespunzător cerinței, fără referire la textul 


poetic dat: 1 p.) 4 puncte 

2. „Doamne, 

O să mă sui pe un scaun, 
Să-mi dai o palmă. 

Intind, iată, şi obrazul celălalt 


Dă-mi una tare, cu forță, 

Să mă dezechilibrez definitiv, 

Să mă duc prin univers, învârtindu-mă, 
Ca o nouă planetă a durerii, 

Stârâind prin etern tăciune. 


Nu mă lăsa să mă pătimesc, 
Adu-mi alinarea încruntării 
Şi a mâniei Tale grozave 

În marea bunătate a Ta. 


Stropul de esenţă divină 

Se va vedea poate de jos 

Luminând, emanând fericire.” 
(Marin Sorescu — Rugăciune) 


1. Menţionează câte un sinonim contextual al cuvintelor: să pătimesc, 


alinarea. (2 p.) 


2. Prezintă rolul cratimei din structura: „adu-mi alinarea”. (2 p.) 

3. Ilustrează în propoziţii valoarea polisemantică a verbului a vedea. (2 p.) 
4. Identifică în text o temă şi un motiv literar. (4 p.) 

5. Transcrie o structură care se constituie într-o sugestie auditivă. (4 p.) 

6. Selectează două sintagme care sugerează dimensiunea spaţială a 


imaginarului poetic. (4 p.) 


7. Explică semnificaţia a două figuri de stil diferite din strofa a doua. (4 p.) 
8. Comentează, în 6-10 rânduri, strofa a treia a poeziei, prin evidențierea 


relației dintre ideea poetică şi mijloacele artistice. (4 p.) 


9, Ilustrează apartenența poeziei la modernism. (4 p.) 


(B.C.) 


1. Menţionarea a câte unui sinonim adecvat sensurilor din context ale 


cuvintelor date, de exemplu să pătimesc — să îndur; alinarea — domolirea. (1 p. + 1 


p.) 2 puncte 


două părți de vorbire diferite, 


lui cratimei, de exemplu: marchează rostirea împreună a 
verbul adu şi pronumele personal mi. 2 puncte 

3. Îşi vede de treabă. Nu-şi vede lungul nasului. Se vede țărmul. 2 puncte 

4. Tema: relaţia cu fiinţa divină. Motiv: suferinţa. 4 puncte 

5. „Sfârâind prin etern tăciune”. 4 puncte 


2. Prezentarea rolu 

6. „Să mă duc prin univers”, „o nouă planetă a durerii”. 4 puncte 
i T: „Etern tăciune”, metaforă care sugerează caracteristicile infinitului; „O 

nouă planetă a durerii — metaforă a suferinței care tinde să dobândească proporții 
cosmice. 4 puncte 

8. Versurile evidențiază deplina încredere în capacitatea ființei divine de a 
alina, de a pune capăt suferințelor. Se reliefează natura duală a acesteia, capacitatea 
de a pedepsi şi de a ierta. Pe parcursul celor patru versuri se remarcă alternanța 
formelor pronominale de persoana I (mă, mi) şi de persoana a I-a (tale, ta), 
sugestie a unei relații profunde, vizând aspirația eului liric de a dobândi izbăvire. 
Versurile dezvăluie, la început, o tensiune sufletească puternică, înlocuită, în final, 
de linişte şi împăcare. Veneraţia față de ființa divină este sugerată și prin scrierea cu 
majuscule a formelor pronominale de persoana a Il-a. 4 puncte 

9. Abandonarea regulilor prozodice rigide, adaptarea acestora la necesitățile 
de expresie, tehnica ingambamentului, viziunea inedită asupra temei. 4 puncte 


3. „Din vârf de munți amurgul suflă 
cu buze roşii 

în spuza unor nori 

şi-ațâță 

jeraticul ascuns 

sub vălul lor subțire de cenuşă. 


O rază 

ce vine goană din apus 

şi-adună aripile și se lasă tremurând 
pe-o frunză: 

dar e prea grea povara — 

şi frunza cade. 


O, sufletul! 

Să mi-l ascund mai bine-n piept 

şi mai adânc 

să nu-l ajungă nicio rază de lumină: 
s-ar prăbuşi. 


E toamnă.” y 
(Lucian Blaga — Amurg de toamn ü) 


1. Menţionează câte un sinonim pentru sensul din text al cuvintelor 


tremurând şi cade. (2 p.) 
2. Explică utilizarea crati | 
3, Scrie două expresii/locuţiuni care conţin 
4. Identifică două teme/motive literare, prezen 


mei în structura „să nu-l ajungă”. (2 p.) 
verbul a lăsa. (2 p.) 
te în textul dat. (4 p.) 

5. Transcrie două structuri/versuri care se constituie într-o imagine vizuală. (4p.) 

6. Selectează o secvenţă poetică ce ilustrează un indice temporal. (4 p.) 

7. Explică semnificaţia a două figuri de stil diferite, identificate în prima 
strofă. (4 p.) 

8. Comentează în 6-10 rânduri a doua strofă, prin evidenţierea relaţiei dintre 
ideea poetică şi mijloacele artistice. (4 p.) 

9. Ilustrează în 4-6 rânduri una dintre caracteristicile limbajului poetic (de 
exemplu: expresivitate, ambiguitate, reflexivitate, sugestie), prezente în textul dat. 


(4p.) M.I) 


1. vibrând, fremătând; se desprinde. 2 puncte 

2. În structura indicată, cratima are atât rol gramatical, marcând rostirea 
împreună a două părți de vorbire diferite şi elidarea vocalei inițiale „î”, cât Şi rol 
prozodic — conservarea măsurii şi a ritmului. 2 puncte 

3. a lăsa cu gura căscată, a lăsa cu limbă de moarte, a nu se lăsa mai 
prejos. 2 puncte 

4. natura, expansiunea eului. 4 puncte 

5. „Din vârf de munţi amurgul suflă/ cu buze roşii...” 4 puncte 

6. „E toamnă”. 4 puncte 

7. Personificarea „amurgul suflă cu buze roşii” conturează o imagine 
vizuală, în care soarele, apunând, înroşeşte cerul părând a se uni cu munţii. Metafora 
„văl subțire de cenuşă” conotează imaginea norilor plumburii ascunzând soarele. 4 
puncte 

8. A doua strofă propune receptării un tablou autumnal, în care o rază de 
soare „se lasă tremurând” pe o frunză care, sub „povara grea”, cade. Tabloul este 
impregnat de emoție şi de melancolie, stilistic stând sub semnul metaforei („povară 
grea”) şi al personificării („0 rază ce vine goană”). 4 puncte 

9. Expresivitatea limbajului poetic este susţinută de polifonia figurilor de stil 
— personificare („amurgul suflă”), metaforă („buze roşii”), epitet („vălul subțire”) — 
şi a imaginilor artistice preponderent vizuale. Versurile asimetrice, tehnica 
ingambamentului susțin expresivitatea poeziei. 4 puncte 


4. „Nae Caramet, omul din fruntea convoiului, dădu gură la cai şi scârțâitul 
osiilor se uni cu scrâșnetul pietrişului, cu tropotul învălmăşit al copitelor. De pe 
întinderea câmpiei sufla rece vântul de la începutul lui Martie, clătinând 
buruienile uscate, rămase din anul trecut. Mirosea a frunze putrede, a pământ şi a 
pelin. o 

Cu un ceas înaintea zorilor, un alt convoi, format din şase care încărcate cu 
orz, pornise tot pe același drum spre Brăila. Le tocmise cu chirie Pavel Berechet, pe 
care Vetina, sub motiv că după ce cumpăraseră casele strămutaţilor rămăseseră 
fără bani, îl pusese să destupe groapa cu orz şi să trimită la vânzare în Oborul 
Brăilei şaizeci de saci. Învârtise treburile ca să meargă ea să vândă, iar bărbatu-su 

N 
să rămână acasă, să curețe pomii din livadă. ÎI luase ajutor pe frate-su mai mic, un 
flăcăiandru care trăia pe lângă masa ei şi pe care Gheorghe Jinga îl alungase de la 
el, spunând că are obiceiul să şterpelească lucruri din casă şi să le mărite pe te miri 
ce. ÎI luase să-i facă socoteala la bani, să n-o înşele negustorii.” 

(Fănuş Neagu — Îngerul a strigat) 


|. Precizează antonimele cuvintelor: să vândă, pornise. (2 p.) 

2. Motivează folosirea în text a primelor două virgule. (2 p.) 

3. Scrie două expresii/locuţiuni care să conţină substantivul bani. (2 p.) 

4. Identitică modul de expunere din perspectiva narativă. (4 p.) 

5. Transcrie din text câte o structură care să conţină o imagine auditivă şi una 
olfactivă. (4 p.) 

6. Selectează din fragment o sintagmă care sugerează dimensiunea spaţială a 
tabloului de natură (4 p.) 

7. Explică semnificaţia a două figuri de stil diferite din prima parte a 
fragmentului. (4 p.) 

8. Comentează în 4-6 rânduri următoarea secvență: „De pe întinderea 
câmpiei sufla rece vântul de la începutul lui Martie, clătinând buruienile uscate, 
rămase din anul trecut. Mirosea a frunze putrede, a pământ şi a pelin.” (4 p.) 

9. Evidenţiază, în 4-6 rânduri, două trăsături de caracter ale personajului 
Vetina, reieşite din text. (4 p.) Y (F.C.) 


1. Menționarea a câte unui antonim adecvat sensurilor din context ale 
cuvintelor date, de exemplu: să vândă — să cumpere; pornise — venise. 2 puncte 

2. Prezentarea rolului primelor două virgule, de exemplu: izolează de regent o 
apoziție dezvoltată de termenul regent. 2 puncte 

3. Scrierea a două expresii/locuţiuni care să conţină substantivul bani, de 
exemplu: Banii sunt ochii dracului; Banii nu aduc fericirea. 2 puncte 

4. Menţionarea modului de expunere predominant, de exemplu: naraţiunea; 
perspectiva narativă este obiectivă şi se realizează la persoana a M-a (din 
perspectiva naratorului omniscient şi omniprezent). 4 puncte 

5. Transcrierea corectă a unei imagini auditive, de exemplu: „Scârțâitul 
osiilor se uni cu scârțâitul pietrişului, cu tropotul învălmăşit al copitelor.” 

Transcrierea corectă a unei imagini olfactive, de exemplu: „Mirosea a frunze 
putrede, a pământ şi a pelin”. 4 puncte 

6. Selectarea corectă a unei sintagme care sugerează dimensiunea spaţială a 
tabloului de natură, de exemplu: „de pe întinderea câmpiei.” 4 puncte 

7. Identificarea şi explicarea semnificației a două figuri de stil, de exemplu: 
personificarea „scrâşnetul pietrişului” poate sugera o stare de spirit de nesiguranţă, 
izolare în spaţiul larg şi rece al câmpiei; epitetul „frunze putrede” evidenţiază un 
spaţiu al morţii, al frigului, al descompunerii. (Identificarea şi explicarea a două 
figuri de stil distincte: 4 p.; identificarea şi explicarea a unei figuri de stil: 2 p.; 
identificarea unei singure figuri de stil, fără a explica rolul expresiei: 1 p.) 4 puncte 

8. Comentarea semnificației secvenţei date, de exemplu: fragmentul conţine o 
descriere a cadrului natural în care se desfăşoară acţiunea. Imaginile auditive şi 
olfactive sugerează o atmosferă rece, ostilă, parcă improprie vieţii. Prezenţa 
buruienilor uscate care se clatină în bătaia vântului „rece” amplifică sentimentul 
de dezolare, sentiment intensificat şi de imaginea olfactivă („mirosea a frunze 
putrede”). (Comentarea corectă, nuanţată: 4 p.; comentarea parțial corectă: 2 p.; 
încercarea de comentare, divagaţii şi/sau improvizații cu greşeli de exprimare 
şi/sau de ortografie: 1p.) 4 puncte 

9. Evidenţierea a două trăsături de caracter ale personajului feminin Vetina, 
de exemplu: în caracterizare trebuie relevată ambiția personajului feminin de a 
reuşi în demersul pe care l-a gândit în cel mai mic detaliu. Femeia este aspră şi 
rațională, adaptată la condiţiile de viaţă ale câmpiei. Este abilă („învârtise treburile 
ca să meargă ea să vândă”) şi prevăzătoare. Pentru că lumea negustorilor îi este 
necunoscută, femeia îşi ia ajutor fratele cel mic, pentru a socoti banii. Mijloacele 
de caracterizare sunt predominant indirecte. (Ilustrarea corectă a două trăsături de 
caracter: 4 p.; ilustrarea parţial corectă: 2 p.; încercarea de a ilustra, divagaţii 
şi/sau improvizații cu greşeli de exprimare şi / sau de ortografie: 1 p.) 4 puncte 


5. „Otilia opri pe Felix în faţa femeii mai mature. Era o doamnă cam de 
aceeaşi vârstă cu Pascalopol, cu părul negru pieptănat bine într-o coafură japoneză. 
Faţa îi era gălbicioasă, gura cu buzele subțiri, acre, nasul încovoiat şi acut, obrajii 
brăzdaţi de câteva cute mari, acuzând o slăbire bruscă. Ochii îi erau bulbucaţi ca şi 
aceia ai bătrânului, cu care semăna puţin, şi avea de altfel aceeaşi mişcare moale a 
pleoapelor. Era îmbrăcată cu bluză de mătase neagră cu numeroase cerculeţe, 
strânsă la gât cu o mare agrafă de os şi sugrumată la mijloc cu un cordon de piele, 
în care se vedea, prinsă de un lănţişor, urechea unui cesuleţ de aur. Doamna care 
juca table cu Pascalopol, în vreme ce ceilalţi priveau, ridică o faţă scrutătoare şi 
examină din cap până în picioare pe Felix, ridicându-şi în acelaşi timp cu multă 
demnitate mâna spre a-i fi sărutată. 

— Hm! spuse ea arțăgos și cu un glas răguşit, însă forte. Eşti flăcău în lege! 


(---) 
— E tanti Aglae, sora lui papa, explică Otilia lui Felix, văzându-l cam 
nedumerit. l 
— De unde să mă cunoască? întrebă Aglae. Când a murit mă-sa, era numai 


atât. De atunci nu l-am mai văzut.” pAn 
(G. Călinescu — Enigma Otiliei) 


1. Menţionează câte un sinonim contextual pentru cuvintele: vârstă, arțăgos. 
(2 p.) l 
2. Ilustrează, în două enunțuri, polisemia cuvântului a semăna. (2 p.) 
3. Scrie două expresii/locuțiuni care să includă verbul a juca. (2 p.) 
4. Identifică perspectiva narativă în fragmentul citat. (4 p.) 
5. Transcrie o structură care conţine o imagine vizuală. (4 p.) | 


284 


CE Scanned with OKEN Scanner 


6. Explică semnificaţia a două figuri de stil diferite, identificate în fragmentul 
dat. (4 p.) 

7. Precizează două trăsături ale romanului realist, pornind de la textul dat. (4 p.) 

8. Ilustrează, în 4-6 rânduri, o trăsătură a personajului feminin, valorificând 
sugestiile fragmentului dat. (4 p.) 

9. Motivează, cu două argumente, apartenența fragmentului la un text 
narativ. (4 p.) (M.A.) 


1. Menţionarea unui sinonim adecvat sensurilor din context ale cuvintelor 
date, de exemplu: vârstă — etate, arţăgos — certăreţ. 2 puncte 
2, lustrarea corectă a polisemiei, de exemplu: Seamănă cu tatăl său. 
Seamănă grâul împreună cu întreaga familie. 2 puncte 
3. Scrierea corectă a două expresii/locuţiuni care să conţină verbul a se juca, 
de exemplu: a se juca cu focul, a se juca cu nervii cuiva etc. 2 puncte 
4. Identificarea perspectivei narative în textul citat: perspectiva dindărăt, 
naratorul omniscient, care relatează la persoana a M-a singular. 4 puncte 
5. Transcrierea corectă a unei imagini vizuale, de exemplu: „bluză de 
mătase neagră”. 4 puncte 
6. Identificarea şi explicarea a două figuri de stil diferite: „Faţa îi era 
gălbicioasă, gura cu buzele subțiri, acre, nasul încovoiat și acut, obrajii brăzdaţi de 
câteva cute mari” — enumeraţie ce reţine cele mai importante aspecte fizionomice 
ale personajului și „spuse ea arţăgos” — epitet ce subliniază caracterul eroinei 
(identificarea şi explicarea a două figuri de stil distincte: 4 p.; identificarea şi 
explicarea unei singure figuri de stil. 2 p.; identificarea unei singure figuri de stil, 
fără a-i explica rolul expresiv: 1 p.) 4 puncte 
7. Menţionarea a două trăsături ale romanului realist, de exemplu: tematică 
socială, tehnica detaliului semnificativ, relaţia individului cu mediul de viaţă, 
perspectiva narativă, naratorul omniscient etc. 4 puncte 
8. Ilustrarea unei trăsături a personajului feminin, de exemplu: răutatea, 
trădată atât de fizionomie, cât şi de comportament. 4 puncte 
9. Menţionarea a două argumente, de exemplu: prezenţa personajelor, a 
naratorului omniscient, a naraţiunii ca mod de expunere, împletită însă cu dialogul 


și descrierea etc. 4 puncte 


6. „Fiul craiului, boboc în felul său la trebi de aieste, se potriveşte Spânului 
şi se bagă în fântână, fără să-i trăsnească prin minte ce i se poate întâmpla. Şi cum 
sta și el acolo de se răcorea, spânul face tranc! capacul pe gura fântânei, apoi se 


suie deasupra lui și zice cu glas răutăcios: i 
— Alelei! fecior de om viclean ce te găseşti; tocmai de aceea ce te-ai păzit, n- 


ai scăpat. Ei, că bine mi te-am căptuşit! Acum să-mi spui tu cine eşti, de unde vii şi 


încotro te duci că, de nu, acolo îţi putrezesc ciolanele! Ae- 
Fiul craiului ce era să facă? Îi spune toate cu de-amănuntul, căci, dă, care 


om nu ține la viață înainte de toate? 

— Bine, atâta am vrut să aflu din gura ta, puiu de viperă ce mi-ai fost, zice 
atunci Spânul; numai cată să fie aşa, că, de te-oiu prinde cu oca mică, greu are să- 
ţi cadă. Chiar acum aş pute să te omor, în voia cea bună, dar mi-i milă de 
tinereţele tale... Dacă vrei să mai vezi soarele cu ochii şi să mai calci pe iarbă 
verde, atunci jură-mi-te pe ascuţişul paloşului tău că mi-i da ascultare şi supunere 
întru toate, chiar şi-n foc de ţi-aş zice să te arunci. şi de azi înainte, eu să fiu în 
locul tău nepotul împăratului, despre care mi-ai vorbit, iară tu, sluga mea; şi atâta 
vreme să ai a mă sluji, până când îi muri şi iar îi învie. şi oriunde vei merge cu 
mine, nu care cumva să bleşteşti din gură cătră cineva despre ceea ce a urmat între 
noi, că te-am şters de pe faţa pământului. Iţi place aşa să mai trăieşti, bine-de-bine; 
iară de nu, spune-mi verde în ochi, ca să ştiu ce leac trebuie să-ţi fac...” 

(Ion Creangă — Povestea lui Harap-Alb) 


1. Selectează două regionalisme din text. (2 p.) 

2. Notează două expresii/locuţiuni care să conţină verbul a spune. (2 p.) 

3. Indică două mărci ale oralităţii întâlnite în textul dat (2 p.) 

4. Selectează o imagine auditivă din text. (4p.) 

5. Menţionează modurile de expunere întâlnite în text. (4 p.) 

6. Transcrie un fragment de maximum 15 cuvinte care să evidenţieze 
intervenţia subiectivă a naratorului. (4 p.) 

7. Comentează semnificaţia numelui personajului principal. (4 p.) 

8. Menţionează o trăsătură de caracter a protagonistului, identificată în 
fragmentul citat. (4 p.) 

9. Numeşte două trăsături ale basmului ca specie literară. (4 p.) (M.A.) 


1. Selectarea corectă a celor două regionalisme, de exemplu: „să bleşteşti” (din 
gură), „leac” etc. 2 puncte 

2. Notarea corectă a expresiilor, de exemplu: a-i spune în față, a-i spune vrute 
şi nevrute etc. 2 puncte 

3. Menţionarea corectă a două mărci ale oralităţii, de exemplu: prezența 
dialogului, a interjecţiilor, a construcţiilor în cazul vocativ etc. 2 puncte 

4. Selectarea unei imagini auditive, de exemplu: „spânul face tranc! capacul pe 
gura fântânei”. 4 puncte 

5. Menţionarea modurilor de expunere: dialog, naraţiune. 4 puncte 

6. Transcrierea corectă a fragmentului, de exemplu: „îi spune toate cu de- 
amănuntul, căci, dă, care om nu ţine la viaţă înainte de toate?” 4 puncte 

7.  Comentarea numelui protagonistului, de exemplu: construcţie 
oximoronică, neobişnuită, ce subliniază statutul eroului — robul alb (Comentarea 
corectă, nuanțată: 4 p.; comentarea parțial corectă: 2 p.; încercarea de 
comentare, divagaţii şi/sau improvizații, cu greşeli de exprimare şi/sau de 
ortografie: 1 p.) 4 puncte í 

8. Menţionarea corectă a unei trăsături de caracter, de exemplu: lipsa de 
experiență, naivitatea etc. 4 puncte 

9. Menţionarea a două trăsături ale basmului, de exemplu: tema — lupta 
dintre bine şi rău, motivul probelor — motiv specific etc. 4 puncte 


7. „— Isis, strigă el, spre oglinda... Isis, apari! 

Tabla se-nnegri şi deasupra-i apărură scrisori albe... chipuri de oameni şi de 
animale... Palatul întreg se cutremura lin. 

— A sosit ora morţii mele... zise regele, ca și când ar fi vorbit cu el singur... 
aştept să-mi spui adevărul... Nu-mi zugrăvi chipuri trecătoare... care să mă facă a 
crede că suntem numai pulbere... 

Un râs clocoti prin toată sala... 

— Ce râzi, zise regele întunecos... mie nu mi-e a râde, demone... voi adevăr, 
nu batjocură... 

— Pulbere? răspunse un glas din oglindă cu o rece şi cruntă espresie de 
ironie... pulbere?... te-nşeli... ce eşti tu, rege Tla? Un nume eşti... o umbră! Ce 
numeşti tu pulbere? Pulberea e ceea ce există întotdeauna... tu nu eşti decât o formă 
prin care pulberea trece... Ceea ce-nainte de doi ani se numea regele Tla este atom 
cu atom altceva decât ceea ce azi se numeşte tot cu acelaşi nume... 

— Chipul tău, Isis...” 

(Mihai Eminescu — Avatarii faraonului Tla) 


1. Menţionează câte un sinonim pentru sensul din text al cuvintelor: clocoti, 
ironie. (2 p.) 

2. Prezintă două consecinţe ale utilizării cratimei în structura „să-mi” (spui). (2 p.) 

3. Evidenţiază, prin patru enunţuri, polisemantismul substantivului umbră. 
(2 p.) 

4. ]dentifică un motiv literar prezent în text. (4 p.) 

5. Transcrie o secvenţă care să conţină o imagine artistică vizuală. (4 p.) 

6. Selectează o sintagmă care să sugereze dimensiunea morală a 
personajului întruchipat de regele Tla. (4 p.) 

7. Explică semnificaţia succesiunii de interogaţii şi exclamaţii retorice, întâlnite 
în ultima intervenţie a personajului Isis. (4 p.) 

8. Comentează, în 6-10 rânduri, secvenţa „Nu-mi zugrăvi chipuri trecătoare... 
care să mă facă a crede că suntem numai pulbere...” (4 p.) 

9. Ilustrează, în 4-6 rânduri, o caracteristică a speciei literare nuvelă fantastică 


din care face parte textul citat. (4 p.) ($.Z.) 


1. Răsună, vui; batjocură, zeflemea. ętc. 2 puncte 
. . ap, w . . EI a 
2. Elidarea vocalei „3, reducerea numărului de silabe prin pronunţarea 


două cuvinte într-unul singur; despărţirea a două părți de vorbire diferite. - puncte | 
3. Umbra lui se vedea pe perete; A rămas o umbră din cel de odinioară; Faci 


umbră pământului în van; Umblă ca o umbră pe lângă tine etc. 2 puncte 
4. Motivul umbrei, al zeiţei Isis, al oglinzii etc. 4 puncte 


5. „Tabla se-nnegri” etc. 4 puncte 

6. „zise regele întunecos”. 4 puncte 


7. Este invocată prezenţa zeiţei Isis prin intermediul oglinzii care dobândeşte 
e oraculară, amintind de catoptromancie (ghicitul în oglindă). Succesiunea de 
interogaţii şi exclamaţii retorice exprimă disprețul zeiţei Isis faţă de perisabilitatea 
naturii umane. 4 puncte 

8. Resemnarea în faţa morţii inevitabile, atitudine sumbră, dorinţa de 
cunoaştere a adevărului asupra condiţiei umane, revoltă împotriva râsului cinic al 
zeiţei sunt stările prin care trece nefericitul rege Tla. 4 puncte 

9. Personajul zeiţei Isis, invocat prin intermediul oglinzii, oglinda — obiect 
magic, fantastic de factură romantică, augmentate de statutul excepțional al 


personajului Tla, de evaziunea în spaţiul oriental, de motivul metempsihozei etc. 4 
puncte 


funcţi 


8. „A şaptea zi Puiu fu chemat iarăşi în cabinetul doctorului Ursu. Fără să-şi 
dea seama îl cuprinse o nelinişte. Persista într-însul impresia că doctorul îl urăşte 
şi-i răspundea instinctiv printr-un sentiment de frică amestecat cu repulsie. 
Vizitele cotidiane le primea indiferent; se obişnuise cu întrebarea lui stereotipă ce 
mai € nou şi cu privirea lui sfredelitoare. Acuma însă ştia că iar va începe 
chestionarea, iar îl va chinui cu cercetări în trecut... Pentru sufletul lui simțea că ar 
avea nevoie numai de pace şi tăcere. 

Doctorul însă păru de data asta mult mai înviorat şi mai prietenos. Îi vorbea 
mai onctuos, zâmbea chiar din când în când... Doar privirea îi era cea veche, 
bănuitoare şi rece. 

— Ei, domnul meu, îi zise, după ce-l aşeză pe acelaşi scaun, cu un glas care-i 
pipăia inima, se pare că te-ai mai liniştit şi deci vom putea sta de vorbă mai pe 
îndelete? 

— Da, mormăi Puiu, scurt şi apăsat. 

Ursu îi vorbi apoi de analize, despre vizitele domnului Faranga, despre cum îşi 
petrece timpul, despre lecturi, sărind de la un subiect la altul, fără nicio legătură, 
parcă frazele ar fi fost rostite numai pentru a-i masca privirea, care căuta să-l 
surprindă sau să-l sugestioneze. Puiu nici nu lua în seamă înțelesul spuselor lui, îi 
urmărea însă ochii, ca şi când i-ar fi fost frică să nu-i străpungă. În aceeaşi vreme 
îşi simţea sângele înfierbântându-se. Era sigur că doctorul ştie tot: că n-are nimic, 
că e sănătos tun şi deci complet responsabil de crima săvârşită, dar nu vrea să se 
descopere și caută să-l tortureze... Se întreba pentru ce, nu găsea niciun motiv, şi 
se înfuria.” 


(Liviu Rebreanu — Ciuleandra) 


1. Menţionează sinonime pentru sensul din text al cuvintelor: neliniște, să 
tortureze. (2 p.) | 

2. Scrie două expresii/locuţiuni care conţin verbul a sta. (2 p.) 

3. Explică prezenţa virgulelor în secvenţa: „— Da, mormăi Puiu, scurt şi 
apăsat.” (2 p.) 

4. Precizează rolul expresiv al utilizării punctelor de suspensie în fragmentul 
citat. (4 p.) 

5. Numeşte modurile de expunere utilizate în fragment. (4 p.) 

6. Identifică perspectiva narativă. (4 p.) 

7. Explică semnificaţia a două figuri de stil identificate în text. (4 p.) 

8. Comentează, în 3-5 rânduri, următoarea secvenţă: „Era sigur că doctorul 
ştie tot: că n-are nimic, că e sănătos tun şi deci complet responsabil de crima 
săvârşită, dar nu vrea să se descopere şi caută să-l tortureze.” (4 p.) 

9. Exprimă-ţi opinia, în 4-6 rânduri, despre relaţia dintre pacient şi medic, 
aşa cum se desprinde din fragmentul citat. (4 p.) (A.C.) 


1. nelinişte — agitaţie; să tortureze — să chinuiască. 2 puncte 

2. a sta pe gânduri, a sta degeaba, a sta de pază, a sta la pat, a sta de veghe 
etc. 2 puncte 

3. Virgulele separă vorbirea directă de vorbirea indirectă (replica 
personajului, de intervenţia naratorului). 2 puncte 

4. Punctele de suspensie semnifică starea de nelinişte a personajului, cauzată 
de comportamentul inexplicabil al medicului. 4 puncte 

5. naraţiunea şi dialogul. 4 puncte 

6. perspectiva „dindărăt”, narator extradiegetic, omniscient. 4 puncte 

7. „răspundea instinctiv” — epitet ce sugerează starea particulară în care se 
află personajul, care, din cauza fricii şi a sentimentului de culpabilitate, 
reacţionează ca un automatism; „îi urmărea însă ochii, ca şi când i-ar fi fost frică 
să nu-i străpungă” — comparaţia semnifică încordarea, starea de pândă în care se 
află personajul; pe de-o parte, nu vrea să piardă niciun gest al medicului, dar, pe 
de altă parte, ar vrea să se sustragă întrebărilor incomode ce-i dau de înţeles că 
doctorul ştie adevărul despre fapta sa. 4 puncte 

8. Puiu Faranga se simte urmărit, hărțuit, de medicul Ursu. Personajul are 
impresia că i se întinde o cursă, că atitudinea doctorului este o metodă torturantă 
prin care încearcă să-l facă să cedeze psihic și să se autodemaşte. 4 puncte 

9. Fragmentul demonstrează că relaţia dintre cele două personaje nu este relaţia 
firească doctor-pacient. Medicul pare mai de grabă un urmăritor, un organ de 
anchetă, preocupat să demaşte vinovăția lui Faranga şi nu să-l trateze. Puiu se simte 
tensionat la fiecare întâlnire cu medicul, cu atât mai mult cu cât se dovedeşte 


incapabil să-i anticipeze strategia. 4 puncte ` 


9, — Domnule căpitan, pedeapsa... crima... legea, bolborosi Apostol Bologa, 


speriat de întrebarea căpitanului. 

— Da, da... şi totuşi... omul! murmură Klapka întunecat. 

_ Omul... omul... omul, făcu Bologa, cutremurându-se. 

Împrejur întunericul se înăsprise, încât înțepa ochii. Bologa întoarse 
capul. Pe câmp, cât pătrundea privirea, siluete negre se mişcau de ici-colo, parcă 
toți oamenii s-ar fi prefăcut în stafii fără odihnă. Numai spânzurătoarea albea 

nepăsătoare, împrejmuită de crucile albe din cimitirul militar, 
Bologa se cutremură iar. Un frig dureros îi cutreiera inima. Şopti cu teamă: 
— Ce întuneric, Doamne, ce întuneric s-a lăsat pe pământ... 
Glasul lui şerpui ca un scâncet de bolnav şi se stinse în oftările vântului.” 


(Liviu Rebreanu — Pădurea spânzuraţilor) 


1. Menţionează câte un sinonim pentru sensul din text al cuvintelor: cutreiera, 
oftările. (2 p.) 

2. Precizează rolul expresiv al punctelor de suspensie din secvenţa „— 
Domnule căpitan, pedeapsa... crima... legea, bolborosi Apostol Bologa, speriat de 
întrebarea căpitanului.” (2 p.) 

3. Scrie două expresii/locuţiuni care să conţină verbul a (se) lăsa. (2 p.) 

4. Identifică modul de expunere dominant în fragmentul citat. (4 p.) 

5. Selectează din text un cuvânt din câmpul lexical al vederii. (4 p.) 

6. Explică semnificaţia a două figuri de stil diferite, identificate în textul dat. 
(4p.) 

7. Transcrie o structură care conţine o imagine auditivă. (4 p.) 

8. Comentează, în 6-10 rânduri, următoarea secvenţă, făcând referire la 
semnificaţiile cromatice: „Pe câmp, cât pătrundea privirea, siluete negre se mişcau 
de ici-colo, parcă toţi oamenii s-ar fi prefăcut în stafii fără odihnă. Numai 
spânzurătoarea albea nepăsătoare, împrejmuită de crucile albe din cimitirul militar.” 
(4 p-) 

9. Ilustrează, în 4-6 rânduri, o trăsătură morală a personajului Apostol 
Bologa, identificată în acest fragment. (4 p.) (C.C.) 


1. Sinonime contextuale: cutreiera — străbătea; oftările — suspinele. 2 
puncte 

2. Punctele de suspensie — semn de punctuație, marcând, la nivel stilistic, 
emoția și spaima personajului care pledează pentru cauza sa. 2 puncte 

3. A se lăsa pe tânjeală; a o lăsa baltă; a lăsa la vatră etc. 2 puncte 

4. Modul de expunere dominant: Descrierea/ Dialogul. 4 puncte 

5. „Ochii”; „privirea”. 4 puncte 

6. Figuri de stil: — personificare: „oftările vântului” — are rolul de conferi 
expresivitate tabloului descris, care a căpătat trăsături omenești; i 

— comparație: „şerpui ca un scâncet de bolnav” — are rolul de a sublinia 
trăsăturile similare ale glasului personajului cu cele ale unui suferind, care şi-a 
pierdut chiar și forța de a-şi deplânge boala. 4 puncte 

7. Imagine auditivă: „Şopti cu teamă”. 4 puncte 

8. Descrierea tabloului este dominată de simboluri cromatice contrastante, 
care corespund distincţiei dintre planul nediferenţiat al personajelor prezente („siluete 
negre” ) şi cel al destinului personajului principal („spânzurătoarea albea”, „crucile 


albe”). 4 puncte a ne : A 
9. Apostol Bologa se distinge prin îndârjirea cu care îşi susține cauza, în 

ciuda spaimei care l-a cuprins şi apelează la Divinitate, semn al unei religiozităţi 
aparte, pe care o opune imoralităţii muritorilor. 4 puncte 


10. „ȘTEFAN: În momentul ăsta, nu. 

CORINA: Ai dreptate, acuma nu. Am gust de vorbă, dar o să-mi treacă. De 
obicei însă, fii loaial, Ştefan, şi recunoaște: am învăţat să tac. Mă mir şi eu uneori 
când mă surprind tăcând. Nu mă recunosc, Mi se pare că ani de zile am trăit într- 
un vacarm, şi că a încetat deodată. Era vacarmul meu personal, erau gesturile 
mele, paşii mei, mâinile mele, care se agitau... Eram plină de gesturi, ca un pom 
plin de vrăbii... 

ŞTEFAN: Dacă nu mă înşel, e o imagine. 

CORINA: Da, dragul meu. Iartă-mă. N-am să mai fac. Dar lasă-mă s-o termin 
pe asta: tot am început-o. Ziceam: ca un pom plin de vrăbii. Ai venit tu, le-ai 
speriat, şi s-au dus. Acuma, uite-mă aici, fără gesturi, fără vorbe... (Tăcere. Îşi 
duce mâna la ureche, ca și cum ar asculta bătaia unui ceas de mână.) Îl auzi? 

ŞTEFAN: Ce? 

CORINA: Pulsul.” 

(Mihail Sebastian — Jocul de-a vacanţa) 


1. Menţionează câte un sinonim pentru sensul din text al fiecăruia dintre 
cuvintele: loaial, mă înşel. (2 p.) 

2. Prezintă rolul virgulei în exprimarea mesajului din structura „Ai venit tu 
le-ai speriat, şi s-au dus.” (2 p.) 

3. Scrie două expresii/locuţiuni care conţin substantivul vorbă. (2 p.) 

4. Identifică rolul indicaţiilor scenice din fragmentul dat. (4 p.) 

5. Transcrie o imagine auditivă din fragmentul citat. (4 p.) 

6. Selectează două structuri caracteristice adresării directe/stilului direct. (4 


Li 


p.) 

7. Explică semnificația a două figuri de stil diferite, identificate în 
fragmentul citat. (4 p.) 

8. Comentează, în 5-7 rânduri, următoarea secvență din text: „Eram plină de 
gesturi, ca un pom plin de vrăbii”. (4 p.) 

9. Ilustrează, în 4-6 rânduri, o caracteristică a textului dramatic, existentă în 
fragmentul dat. (4 p.) (RMB) 


1. Menţionarea a câte unui sinonim adecvat sensurilor din context ale 
cuvintelor date, de exemplu: loaial — corect, cinstit, mă înşel — mă amăgesc, greşesc 
etc. (1 p. + 1 p.) 2 puncte 

2. Prezentarea rolului virgulei, de exemplu: marchează sugestiv enumerația 
legată de schimbarea Corinei. (Precizarea corectă, nuanțată, a rolului expresiv: 2 p.; 
precizarea parțial corectă a rolului punctelor de suspensie, divagații şi/sau 
improvizații, cu greşeli de exprimare şi/sau ortografie: 1 p.) 2 puncte 

3. Scrierea a două expresii/ locuţiuni care să conţină substantivul vorbă, de 
exemplu: din vorbă-n vorbă, fără vorbă, nici vorbă etc. 2 puncte 

4, Identificarea rolului indicaţiilor scenice în fragmentul dat, de exemplu: redau 
atitudinea meditativă a Corinei. 4 puncte 

5. Transcrierea unei imagini auditive din textul dat, de exemplu: „am trăit 
într-un vacarm”. 4 puncte 

6. Indicarea a două structuri caracteristice adresării directe/stilului direct, de 
exemplu: „Da, dragul meu...”, „fii loaial, Ştefan”. 4 puncte 

7. Identificarea şi explicarea a două figuri de stil diferite, de exemplu: 
enumeraţia „vacarmul meu personal, paşii mei, ...gesturile mele, paşii mei, mâinile 
mele” evidențiază comportamentul exuberant al personajului; comparaţia „ca un 
pom plin de vrăbii” accentuează optimismul, tinereţea Corinei. (Identificarea şi 
explicarea a două figuri de stil distincte: 4 p.; identificarea şi explicarea unei 
figuri de stil: 2 p.; identificarea unei singure figuri de stil, fără a-i explica rolul 
expresiv: 1 p.) 4 puncte 

8. Comentarea semnificației secvenţei date, de exemplu: exprimarea sintetică a 
unui mod de existenţă care presupune risipă de gesturi, exuberanţă, sete de viaţă. 
(Comentarea corectă, nuanţată: 4 p.; comentarea parțial corectă: 2 p.; încercarea 
de comentare, divagaţii şi/sau improvizații, cu greşeli de exprimare şi/sau de 
ortografie: 1 p.) 4 puncte 

9. Ilustrarea unei caracteristici a textului dramatic, în fragmentul dat, de 
exemplu: Textul este structurat în replici; modul de expunere este dialogul; 
prezența indicaţiilor scenice etc. (ilustrarea corectă a caracteristicii textului 
dramatic: 4 p.; ilustrarea parțial corectă a celor două caracteristici ale textului 
dramatic: 2 p.; încercarea de a ilustra, divagaţii şi/sau improvizații cu greşeli de 
exprimare şi/sau de ortografie: 1 p.) 4 puncte 

VII. MODELE DE TESTE PENTRU SUBIECTUL AL II-LEA 
DE LA PROBA SCRISĂ A BACALAUREATULUI 


Se vor puncta următoarele elemente: 

1. Construcţia discursului de tip argumentativ. (Structurarea ideilor în scris: 
text clar organizat, coerent, cu echilibru între cele trei componente — ipoteza, 
enunțarea și susținerea argumentelor, concluzia: 3 p/ 1 p.; utilizarea mijloacelor 
lingvistice adecvate exprimării unei aprecieri — de exemplu, verbe de opinie: a 
crede, a considera, a presupune etc.; adverbe/ locuţiuni adverbiale de mod 
folosite ca indici ai subiectivităţii evaluative: probabil, posibil, desigur, fără 
îndoială, cu siguranță etc.; conjuncţii/ locuţiuni conjuncţionale cu rol 
argumentativ, utilizate pentru exprimarea raporturilor de tip cauzal, consecutiv, 
final, concluziv etc.: deoarece, din cauză că, încât, ca să, aşadar etc.; conectori 
argumentativi: în primul rând, în plus, de fapt, oricum, în ceea ce priveşte, prin 
urmare, în realitate etc.: 3 p./ 1 p.) 6 puncte 

2. Conţinutul şi structura argumentării. (Formularea clară a ipotezei/ a 
propriei opinii: 3 p./ 1 p.; enunţarea a cel puţin două argumente [pro şi/ sau 
contra] viabile, pertinente, adecvate ipotezei: 3 p./ 1 p. + 3 p./ 1 p.; dezvoltarea 
lor convingătoare, prin exemplificări sau prin explicații clare: 3 p/lp.+3p/l 
p-; formularea unei concluzii adecvate: 3 p./ 1 p.) 18 puncte 

3. Corectitudinea limbii utilizate, aşezare în pagină, lizibilitate. (Registrul 
stilistic adecvat cerinţei, claritatea: 2 p.] 1 p.; sublinierea ideilor prin intermediul 
paragrafelor, lizibilitatea: 1 p.; corectitudinea exprimării: 2 p./ 1 p. pentru una- 
două greşeli de lexic sau de morfosintaxă/ O p. pentru trei sau mai multe greşeli; 
ortografia și punctuaţia: 1 p./ O p. pentru două sau mai multe greşeli.) 6 puncte 

(Punctajul pentru redactare se acordă numai dacă răspunsul respectă limita 
minimă de spaţiu precizată.) 


1. Scrie un text de tip argumentativ, de 15 — 30 de rânduri, despre timp, 
pornind de la ideea identificată în următoarea afirmaţie: Timpul se schimbă. 
Trebuie să ne schimbăm şi noi cu dânsul, (Eugen Lovinescu, Opere) 

treaga viață stă sub semnul trecerii noastre prin timp, iar acest lucru 
implică dorinţa de a ne conforma transformărilor pe care noi înşine ni le 
impunem sau pe care suntem nevoiţi să le traversăm, deoarece lumea care ne 
înconjoară ne trasează aceste exigenţe. Consider că afirmaţia lui Eugen Lovinescu 
privitoare la necesitatea schimbării individului din perspectiva adaptării la timp 
este întemeiată, întrucât omul este cel care trebuie să ţină cont de modificările 
impuse de societate. 

În primul rând, principala sursă de legătură a individului cu societatea este 
reprezentată de mass-media, nu doar ca principală sursă de informare, ci şi ca 
posibilitate de a rămâne în contact cu noutăţile din întreaga lume. De exemplu, 
stilul de viață urban a devenit dominant şi, odată cu modernizarea lui, a impus 

numeroase transformări ale societăţii: agricultura nu mai este principala ocupaţie a 
locuitorilor acestei ţări, internetul şi telefonia mobilă au înlocuit de-acum 
demodatele scrisori sau telegrame; transportul cu avionul este mai frecvent în 
multe cazuri decât cel cu autobuzul sau metroul. Astfel, omul se supune, conştient 
sau nu, unor solicitări din partea unei comunităţi aflate în perpetuă mișcare şi care 
necesită oameni gata să se adapteze situaţiilor noi. 

În al doilea rând, individul trebuie să țină seama de aceste modificări şi, 
pentru a-şi desfăşura activitatea într-un climat familial şi profesional cât mai 
armonios, operează modificări chiar în propriul stil de viaţă. De pildă, mutarea 
domiciliului, schimbarea slujbei, a domeniului în care îţi exerciţi activitatea în 
condiţiile în care standardele noi de viață impun acest lucru devin tot mai 
frecvente în societatea actuală, care presupune transformări la tot pasul. 

Pentru a conchide, consider că este necesar ca individul să se sincronizeze 
cu schimbările impuse de societate, iar aceasta, la rândul ei, să urmeze procesul de 
modermizare, de globalizare, fără să-şi piardă individualitatea, astfel că teoria 
lovinesciană poate fi extinsă dincolo de spaţiul literaturii sau al culturii, la cel al 
civilizaţiei. (Costina Creiţă) 


2. Scrie un text de tip argumentativ, de 15 — 30 de rânduri, despre glorie, 
pornind de la ideea exprimată în următoarea afirmaţie: Gloria nu este efemeră. 
Efemeri sunt numai cei care o au. (Tudor Muşatescu, Scrieri) 

Gloria reprezintă renumele obținut de cineva pentru fapte ori pentru însuşiri 
excepţionale, aşadar celebritatea este dobândită în urma unui efort deosebit sau a 
cultivării unui talent. Consider că afirmaţia lui Tudor Muşatescu întemeiată pe 
antiteza dintre perenitatea gloriei şi efemeritatea umană este justificată prin 
numeroase argumente. 

Pe de o parte, recunoaşterea unanimă a meritelor ostaşilor români este un 
titlu de glorie al acestora, câştigat adesea chiar cu preţul vieţii. De pildă, măreția 
unui popor este dată de faptele de vitejie ale eroilor săi. Numele lor, ascuns adesea 
sub negura uitării, devine insignifiant în comparaţie cu faptele de glorie, indiferent 
dacă ne raportăm la Războiul de Independenţă sau la cele două Războaie 
Mondiale, iar slava adusă lor nu se rezumă la monumentele înălțate, ci la respectul 
pe care fiecare român îl poartă trecutului istoric. De aceea, gloria lor devine 
sinonimă cu libertatea, independenţa sau unitatea neamului. 

Pe de altă parte, renumele unui scriitor este dat de valoarea operelor sale şi 
de impactul pe care acesta îl are în conştiinţa contemporanilor sau a urmaşilor. Un 
exemplu în acest sens îl constituie destinul oricărui artist, care sfidează moartea 
prin operele sale de valoare: Leonardo Da Vinci, Dante, Shakespeare, Voltaire, 
Cervantes sau Eminescu au depăşit barierele impuse de un curent artistic sau de o 

rioadă istorică și au rămas repere valorice atemporale. 


În concluzie, faima nu constituie recunoaşterea unul succes de moment, ci a unui 
parcurs sinuos, în care truda încununează talentul, iar condiţia muritoare a omului nu 
ştirbeşte strălucirea gloriei individuale sau a celei colective. (Costina Creiță) 

3. Scrie un text de tip argumentativ, de 15 — 30 de rânduri, despre nădejde, 
pornind de la ideea exprimată în următoarea afirmaţie: Forma reală a fericirii e 
nădejdea. Cine nu mai speră, nu mai poate fi fericit. (Victor Eftimiu, 
Spovedanii) 

Fericirea rămâne o simplă noţiune abstractă de dicţionar dacă nu este definită 
în funcţie de aşteptările fiecăruia. În opinia mea, afirmaţia lui Victor Eftimiu nu 
poate fi justificată întru totul, deoarece consider că fericirea poate fi echivalentul 
unei împliniri îndelung aşteptate a omului și o confirmare a speranţei acestuia. 

Pe de o parte, conceptul de fericire nu poate fi valorizat decât prin raportare 
la o situaţie dată. Fericirea devine echivalentă cu a fi sănătos, a deveni părinte, a- 
ţi împlini visul din copilărie sau a-ți urma vocaţia. De pildă, dacă pentru Epicur 
fericirea se obţine prin practicarea plăcerilor, însă cumpătate prin controlul 
raţiunii, iar suprimarea unei dureri nu înseamnă plăcere sau fericire, pentru John 
Stuart Mill, scopul suprem al individului este o viaţă lipsită pe cât posibil de 
durere şi bogată (cantitativ şi calitativ) în plăceri. 

Pe de altă parte, a te încrede în tine însuţi şi în ceilalţi, a spera în mai bine 
nu presupune a te abandona unei așteptări nesfârşite pentru a-ţi împlini dorinţa. 
Spre exemplu, dorința reuşitei la examen necesită o disciplină a învăţăturii, un 
echilibru al vieţii, un efort suplimentar, nu doar abnegaţie şi încredere. De 
asemenea, fericirea poate fi, de cele mai multe ori, regăsită în lucruri care ne 
înconjoară şi care ne sunt aproape: lectura câtorva pagini din romanul preferat, 
plimbarea pe aleile abia descoperite, discuţia cu cineva drag etc. 

Pentru a conchide, chiar dacă filosofiile morale au încercat să fixeze un sens 
al vieţii exprimat adesea prin conceptul de fericire sau de datorie, omul este 
singurul în măsură să-şi aleagă reperele după care să se orienteze. Astfel, deşi 
credinţa, nădejdea, dragostea sunt, în viziune teologică, cele trei virtuţi esenţiale 
în devenirea omului, fericirea poate exista independent de nădejde. 

(Costina Creiţă) 

4. Scrie un text de tip argumentativ, de 15 — 30 de rânduri, despre muncă, 
pornind de la ideile exprimate în următoarea afirmaţie: Să-ţi placă lucrul pe care- 
I faci. Să-ţi iubeşti meseria. Să pui o parte din sufletul tău în muncă. Să nu faci 
nimic din datorie, numai că trebuie să faci. Numai atunci munca te uzează şi te 
schimbă în maşină de muncit. Dacă pui suflet, e altceva. (Ion Agârbiceanu, 
Opere, 12) 


Afirmația lui Ion Agârbiceanu distinge între adevărata meserie, cea în care 
munca este făcută cu pasiune şi cu îndârjire şi munca depusă din obligaţie, cea 
care dezumanizează individul, robotizându-l şi sunt întru totul de acord cu această 
idee. În opinia mea, munca nu este un efort chinuitor pentru subzistență, ci o 
bucurie a ființei. 

Pe de o parte, munca este cea care garantează independenţa unei persoane, 
nu doar din punct de vedere financiar, ci și emoţional, căci meseria este „brățară 
de aur”. Profesia este rezultatul unei opţiuni responsabile, pe care individul şi-a 

exprimat-o nu doar raţional, ci şi afectiv; în viziune eminesciană, este „izvorul 
libertăţii şi al fericirii”, singura capabilă să ofere omului bunăstarea. Un exemplu în 
acest sens îl constituie respectul pentru oricare dintre meserii, indiferent de sfera de 
activitate (brutar, tâmplar, medic, profesor, avocat etc.), atunci când demnitatea şi 
profesionalismul se manifestă. 

Pe de altă parte, a munci devine echivalentului unui mod de a trăi, o 
activitate desfăşurată astfel încât să nu fie resimţită ca o povară, ci ca o încununare 
a talentului, a dăruirii şi a pasiunii. Un exemplu îl constituie numeroasele 
antrenamente şi cantonamente pe care un sportiv trebuie să le parcurgă în lungul 
drum spre performanță. Deşi medalia de aur de la o competiţie naţională sau 
internațională nu poate fi cuantificată în ore de muncă, satisfacția sportivului este 
motivată de un succes personal sau al echipei care se vor hrăni din confirmarea 
valorii lor. 

În final, concluzia conform căreia munca înseamnă efort fizic sau intelectual 
dublat de dăruire permanentă este întemeiată pe argumentele viabile, întrucât 
satisfacția muncii nu apare decât atunci când talentul şi pasiunea se concretizează 
în profesia aleasă. (Costina Creiţă) 


5. Scrie un text de tip argumentativ, de 15 — 30 de rânduri, despre libertate, 
pornind de la ideea identificată în următoarea afirmaţie: Libertatea este mai ales 
forța de a înlătura înrâuririle altora, de a înlătura interesul şi instinctul şi de a 
întrebuința inteligenţa ta singur, în chip nobil. (Mihail Sadoveanu, Idei trăite) 


Deşi raportat de-a lungul timpului fie la legile divinității, fie la cele ale 
naturii, conceptul de libertate a fost problematizat în strânsă relaţie cu diferite 
tipuri de constrângeri, de la cele exterioare până la cele interioare. Consider că 
afirmaţia lui Mihail Sadoveanu conform căreia libertatea se manifestă în primul 
rând ca independenţă în gândire este întemeiată, întrucât un om liber gândeşte şi 
acţionează independent de interesele celorlalți. 

În primul rând, libertatea opiniei înseamnă şi o renunțare la bătălia cu 
prejudecățile sau la un efort permanent de a combate argumentele celorlalți. Unul 
dintre cele mai percutante exemple este acela al inventatorilor: de la lucruri 
mărunte la inovaţii care au schimbat modul de viaţă al omenirii, toate au în umbră 
asumarea originalității din partea unor oameni care şi-au dorit să fie remarcaţi. 
Chiar dacă vorbim de locomotiva cu abur, de stilou, de becul electric sau de 
paratrăsnet, acestea au avut un impact nu doar pentru societate, ci şi pentru 
creatorii lor, care şi-au asigurat demnitatea şi respectul în comunitate prin 
îndrăzneala descoperirii lor. 

în al doilea rând, posibilitatea de a acţiona după propria voinţă sau 
convingere, independent de ceea ce gândesc ceilalţi presupune asumarea unei 
responsabilităţi, a-ţi dovedi că nu te-ai înşelat în privinţa presupunerilor făcute sau 
a te impune prin rezultatele obţinute este un alt exemplu pentru a-ți manifesta 
spiritul liber. De aceea, acest drept a fost nutrit mai ales în societățile sclavagiste 

sau cele totalitare, căci măsurile de asuprire și cenzura manifestată asupra omului 
îi anihilau acestuia speranţa de a conta ca individ, fiind înglobat unei mase uşor de 
manipulat. În acest fel, orice modalitate de revoltă sau orice revoluţie menită să 
schimbe o stare de fapt presupunea câştigarea dreptului de a fi liber. 

În concluzie, libertatea nu înseamnă doar dreptul de a te manifesta în afara 
unor constrângeri impuse de sistemul social, ci, raportată la individ, 
responsabilitatea fiecăruia de a se manifesta conform propriului cod moral. 
(Costina Creiţă) 


6. Scrie un text de tip argumentativ, de 15 — 30 de rânduri, despre dragoste, 
pornind de la ideea identificată în următoarea afirmaţie: Ce miraculoasă 
transfigurare este dragostea! (Jeni Acterian) 


Consider întemeiată afirmaţia lui Jeni Acterian, întrucât dragostea conţine, 
în esenţă, capacitatea de a transforma individul şi ajunge să fie echivalentă cu 
toleranță, prietenie, speranţă sau iluzie. Exclamaţia surprinde uimirea de a 
constata influenţa exercitată de acest nobil sentiment asupra celui care îl trăieşte. 

Pe de o parte, există transformări pe care chiar sentimentul dragostei le 
înregistrează de la o etapă la alta a vieţii, fiind perceput în manieră diferită. De 
exemplu, poemul Trei fețe, scris de Lucian Blaga, sintetizează această raportare 
diferită a fiinţei (care traversează vârste distincte) la existenţă. Dacă pentru copil 
iubirea şi înțelepciunea sunt cuprinse în joc, bucurându-se de frumuseţea lui, dacă 
pentru tânăr jocul şi înțelepciunea provin din iubire, bătrânul conştientizează 
gravitatea existenţei și reduce jocul și iubirea la înţelepciune. 

Pe de altă parte, dragostea poate declanşa în interioritatea fiinţei 
metamorfoze spectaculoase, astfel că îndrăgostitul percepe sentimentul violent, 
puternic şi ireversibil. Cel mai potrivit exemplu în acest sens este poezia lui 
Nichita Stănescu care personifică trăirea pentru a descrie fenomenul complex al 
îndrăgostirii. Astfel, Leoaică tânără, iubirea este o dovadă a efectului devastator 
al iubirii manifestate asupra îndrăgostitului, până la stadiul în care acesta ajunge 
să nu se mai recunoască. 

concluzie, transformările pe care acest sentiment le produce asupra celui 
îndrăgostit sunt spectaculoase, resimţite plenar şi produc o revelaţie a sensului 
ascuns în fiecare individ. Totuşi, deformarea realităţii, în sensul exercitării 
capacităţii de a percepe exclusiv lucrurile frumoase sau bune ale celui iubit nu este 
străină de acest mecanism care integrează toată ființa. (Costin Creiţă) 


7. Scrie un text de tip argumentativ, de 15 — 30 de rânduri, despre 
Cunoaşterea de sine, pornind de la ideea identificată în următoarea afirmaţie: A 
avea un ideal înseamnă a avea o oglindă. (Nichita Stănescu) 

D i 


Ființa umană este plăsmuită astfel încât să-şi poată trasa limitele, să-şi 
fixeze idealurile şi să fie capabilă să-şi depăşească statutul pe care îl are într-o 
anumită etapă a vieţii. În opinia mea, proiectarea unui ideal este strâns legată de 
ideea cunoaşterii de sine şi, implicit, a universului în care îţi proiectezi existența. 
Sunt întru totul de acord cu afirmaţia marelui poct, deoarece consider că oglinda 
reprezintă, în acest caz, o metaforă a eului dedublat, la care te raportezi 
permanent. 

Pe de o parte, omul doreşte să se distingă de ceilalţi, să se impună prin 
originalitatea sa. Astfel, va fi mereu în căutarea ineditului, fie că acesta se 
manifestă în limbaj, în comportament sau în vestimentaţie. De pildă, vârsta 
adolescenţei este caracterizată de căutarea unui model nu neapărat pentru a-l 
copia, ci pentru a-i descoperi extravaganţa, secretul reuşitei etc. Idealul este aşadar 
confundat în această perioadă cu modelul de personalitate din muzică, mass- 
media, actorie sau sport. 

Pe de altă parte, oglinda, ca spațiu al reflectării, impune individului o 
exigență permanentă față de tine însuți, o atenție sporită, căci raportarea la ideal 
antrenează dorința de autodepăşire. De exemplu, gimnastica românească feminină 
a avut în performanța realizată de Nadia Comăneci la Montreal un imbold, 
deoarece nota 10 nu mai fusese niciodată înregistrată pe tabela de marcaj. 
Generaţiile următoare de sportivi au încercat să reitereze această performanţă şi 
chiar au reuşit, întrucât au văzut în ea un model demn de urmat. 

Pentru a conchide, avea un ideal presupune conştientizarea propriilor limite şi a 
propriilor puteri, cunoaştere de sine şi dorinţă de autodepăşire, iar drumul anevoios 
pentru atingerea acestui ideal devine mai important pentru idealist decât atingerea 
perfecțiunii, căci el îi modelează și îi testează capacităţile. (Costina Creiţă) 


8. Scrie un text de tip argumentativ, de 15 — 30 de rânduri, despre calităţile 
umane, pornind de la ideea identificată în următoarea afirmaţie: Nu e de ajuns să 
ai mari calităţi; trebuie să ştii cum să le foloseşti cu rost. (Lucian Blaga) 


În opinia mea, orice om se distinge prin caracterul său, iar diferitele situații 
care i se ivesc în viaţă îi permit să se manifeste. Sunt de acord cu aforismul 
aparţinându-i lui Lucian Blaga, întrucât ideea susţinută este aceea a valorificării 
potenţialului din fiecare individ. 

Pe de o parte, talentul se risipeşte dacă nu este descoperit la timp şi însoțit 
de un exercițiu conştient și permanent în domeniul în care se manifestă, fie el 
artistic sau nu. De exemplu, un sportiv care s-a afirmat deja pe plan naţional sau 
internaţional are în faţă, de fiecare dată când participă la o nouă competiţie, o 
provocare a propriului potenţial, căci, deşi a demonstrat valoarea sa, trebuie să-şi 
confirme calităţile printr-un rezultat bun. De altfel, marele şahist Siegbert Tarrasch 
susținea că nu este suficient să fii un jucător bun, trebuie să şi joci bine; altfel 
spus, să demonstrezi acest lucru printr-o prestație valoroasă. 

Pe de altă parte, nevalorificarea acestor calităţi înseamnă o pierdere pentru 

individ şi, în acelaşi timp, o comoditate deloc onorabilă în cazul în care aceste 
însuşiri sunt conştientizate. Un exemplu concludent în sprijinul acestui argument 
îl reprezintă un elev înzestrat cu deosebite calităţi intelectuale, dar care rămâne cu 
o poziţie mediocră în clasamentul colectivului de elevi, deoarece nu valorifică 
aceste capacităţi înnăscute prin efortul constant de a-şi pregăti lecţiile pentru 
şcoală. 

Pentru a conchide, trebuie să menţionez că împărtăşesc ideile menţionate de 
Lucian Blaga, întrucât marile calităţi ale unei persoane trebuie descoperite la timp 
şi valorificate astfel încât să fie puse în lumină în domeniul care le valorifică 
oportun. Fără a fi conştientizate şi descoperite la timp în vederea valorificării lor, 
acestea se pierd. (Costina Creiţă) 


9, Scrie un text de tip argumentativ, de 15 — 30 de rânduri, despre politeţe, 
pornind de la ideea identificată în următoarea afirmaţie: Politeţea rămâne totuşi 
azi, ca şi ieri, singura formă controlabilă şi educabilă a empatiei, a înţelegerii 
celuilalt. (oana Pârvulescu) 


Politeţea reprezintă o valoare pe care societăţile au cultivat-o de-a lungul 
timpului în funcţie de cutume și de transformările la care au fost supuse. În opinia 
mea, afirmaţia conform căreia politețea este o modalitate de a înţelege trăirile 
celorlalți este întemeiată, întrucât consider că această valoare necesită un efort de 
a intui reacțiile celor din jur şi susţin afirmaţia Ioanei Pârvulescu. 

Pe de o parte, a fi politicos presupune a conştientiza prezența celorlalţi ŞI a 
adopta un comportament astfel încât să corespundă unor exigenţe prestabilite, 
unui cod al manierelor elegante, indiferent dacă acesta vizează salutul, 
vestimentația sau aşezarea la masă. Un exemplu în acest sens îl constituie 
respectarea „etichetei” în cazul unui dineu oficial, al unei ceremonii sau al unei 
vizite. 

Pe de altă parte, politețea presupune de cele mai multe ori o grijă 
suplimentară nu numai în ipostaza de invitat, ci şi în cea de gazdă. De aceea, 
preocuparea pentru ca oaspeţii să se simtă bine, alegerea meniului, a muzicii, a 
detaliilor semnificative transformă întâlnirea într-un moment plăcut. Astfel, nu te 
naşti politicos, ci devii, un rol important avându-l educaţia. De exemplu, un copil 
va fi întotdeauna judecat prin prisma celor „şapte ani de-acasă”, deoarece 
comportarea sa reflectă educaţia primită din familie. 

În concluzie, politeţea rămâne una dintre valorile stabile ale societăţii, indiferent 
de schimbările la care aceasta a fost supusă, căci este indispensabilă pentru stabilirea 
relaţiilor de comunicare între oameni. (Costina Creiţă) 


10. Scrie un text de tip argumentativ, de 15 — 30 de rânduri, despre adevăr, 
pornind de la ideea identificată în următoarea afirmaţie: Adevărul, oricât de puţin 
favorabil ne-ar putea fi, trebuie spus cu toată sinceritatea, îndată ce este 
întemeiat. (Titu Maiorescu) 

Adevărul este câteodată greu de rostit, deşi conştientizăm importanţa lui 
pentru onestitatea unei persoane. Indiferent de motivul pentru care mințim (pentru 
a ne declara invulnerabili în faţa celorlalţi, pentru a ne lăuda, pentru a nu ne face 
duşmani), consider că nu este o cale potrivită de a ne proteja personalitatea, ci ar 
trebui să nu ezităm să fim sinceri. De aceea, sunt de acord cu afirmaţia lui Titu 
Maiorescu care promovează necesitatea sincerităţii, a justeţii dintre oameni. 

Pe de o parte, minciuna se instalează în relaţiile de la şcoală, de la serviciu 
sau, poate şi mai grav, în familie. Dacă o minciună nevinovată, spusă fără să 
rănească pe cineva sau fără implicaţii majore ar putea fi iertată, considerată 
inofensivă, există însă şi momente în care o astfel de gafă duce la pierderea 
încrederii prietenilor faţă de noi, a respectului colegilor, distrugând reputaţia sau 
chiar cariera cuiva. De exemplu, un om de afaceri altădată prosper nu poate 
accepta o situaţie financiară precară şi va încerca, prin diferite tertipuri, să îşi 
restabilească relaţiile cu partenerii de afaceri, să le câştige încrederea apelând 
uneori la deviza machiavellică „scopul scuză mijloacele”. 

Pe de altă parte, minţindu-i pe cei din jurul nostru, ajungem să ne minţim pe 
noi înşine, astfel că nu mai putem identifica imaginea reală, cea reprezentativă 
pentru noi şi nu o mai putem deosebi de cea falsă, de o mască mânuită cu dibăcie 
cu un anumit scop. De cele mai multe ori, această situaţie este regăsită în cazul 
persoanelor care şi-au pierdut încrederea în capacităţile lor fizice şi intelectuale, 
care percep existenţa în mod pesimist sau care au avut dezamăgiri. Un exemplu în 
acest sens este acela al personajului din piesa lui Marin Sorescu, Iona, care se 
amăgeşte că va prinde peştele cel mare, că nu este singur şi, mai ales, că are o 
comunicare desăvârşită cu cei din jur. De aceea, este vital pentru un individ să 
aibă curajul de a-şi analiza caracterul, de se privi în oglindă și de a se accepta 
pentru a nu ajunge să-şi trăiască viaţa cu iluzii deşarte. 

În concluzie, adevărul este, în orice situaţie, preferabil minciunii, chiar dacă 
de rostirea lui depinde imaginea individului în societate sau respectul față de 
propria persoană. Atunci când este vorba despre autocunoaştere şi onestitatea faţă 
de noi înşine trebuie să avem curajul să spunem adevărul, pentru că riscăm să 
pierdem încrederea în noi şi în cei care ne sunt aproape. (Costina Creiţă) 

VIII. GREŞELI FRECVENTE ÎN REDACTAREA TEZEI 


Analizând şi comparând lucrările elevilor care tratează cele trei subiecte ale 
probei scrise de bacalaureat la limba şi literatura română, am constatat că există 
greşeli frecvente, care, odată semnalate şi discutate, ar putea fi probabil evitate şi 
tezele ar avea un aspect şi un conţinut îmbunătăţite. 

O parte dintre aceste erori des întâlnite nu vizează redactarea propriu-zisă a 
lucrării, ci aspecte colaterale. Astfel, a nu răspunde la anumite întrebări sau la 
unele subiecte devine obişnuinţă pentru mulţi dintre elevi. La subiectele cu multe 
întrebări (cum este cazul Subiectului I, cu nouă itemi), elevii trec peste solicitările 
dificile, pe care le lasă pentru final, pentru a avea mai mult timp de gândire şi 
pentru a elabora răspunsul. De multe ori, se poate întâmpla să nu revizuiască acele 
lipsuri şi subiectele rămân nerezolvate. De aceea, cel mai potrivit ar fi, pentru a 
evita greşeala, să-şi însemneze cerinţele nerezolvate pe ciornă şi să reia şi 
răspunsurile oferite pentru toţi itemii. Sfatul prietenesc este de a rezolva în ordine 
subiectele I, al II-lea şi al III-lea, dar și fiecare dintre cele nouă cerințe de la partea 
I În acest fel, puteţi avea un control suplimentar al cerinţelor rezolvate. Până să 
verificaţi corectitudinea răspunsurilor voastre sau să vă confruntaţi cu baremul de 
corectare şi de notare, asiguraţi-vă că aţi parcurs toate cerinţele! Chiar dacă unele 
subiecte sunt mai dificile şi presupun răspunsuri elaborate (cum este cazul 
ultimelor trei cerinţe de la partea I), nu ezitaţi să consemnați pe ciornă eventualele 
idei, pe care să le treceţi în lucrare după ce le-aţi ordonat şi le-aţi completat. Deşi 
răspunsul poate fi incomplet sau să necesite explicaţii, nu sunt de neglijat cele 2 
puncte pe care le puteţi obţine (în loc de O puncte, dacă nu aţi scrie nimic). Nu 
lăsaţi neabordate subiectele care sunt mai solicitante şi nu renunţaţi să formulaţi 
măcar o idee privitoare la subiect! O idee poate să fie începutul pentru un răspuns 
complet şi corect, chiar dacă la o primă lectură a cerinţei părea inabordabilă. 
Aşadar, îndrăzniţi să vă exprimaţi! 

În cazul în care vă gândiţi prea mult la răspunsul pe care să-l scrieți, ar 
trebui să ţineţi cont şi de cele trei ore pe care le aveţi la dispoziție să vă 
concentrați și să scrieţi tot ce știți mai bine. Chiar dacă vi se pare un timp suficient 
(180 de minute!), veţi constata că subiectul este conceput astfel încât să puteţi 
redacta şi verifica (mai ales atunci când nu este sunteţi siguri de răspuns şi lăsaţi 
spaţiu pentru a rezolva mai departe). Nu uitaţi să reveniţi la spaţiile necompletate, 
la întrebările nerezolvate, măcar la ultima revizuire! 

Dacă inspiraţia este găzduită numai de ciornă, efortul vostru va fi inutil. Nu 
uitaţi, deci, să vă transcrieţi răspunsurile de pe ciornă pe foaia de examen. 
Profesorul evaluator nu va puncta răspunsurile de pe ciornă. Singura care contează 
pentru notă (şi sunt convinsă că speraţi să fie o notă mare) este foaia de examen! 
şi nu transcrieţi greşit răspunsurile de pe ciornă! Graba sau neatenţia sunt factori 
care pot determina o copiere greşită de pe ciornă. Asiguraţi-vă că scrieţi ceea ce 
trebuie la subiectul care vă dădea bătăi de cap! 

T TU 


Gestionaţi-vă timpul în mod eficient! Încercaţi, înainte de examen, să vă 
cronometraţi, la diferite simulări organizate la nivel de clasă, de şcoală sau chiar 
de Minister sau la propriul birou, astfel încât să ştiţi estimativ cât timp acordaţi de 
obicei fiecăruia dintre cele trei subiecte. Organizaţi-vă răspunsurile în așa fel încât 
să nu fiţi presaţi de timp. Chiar înainte de a vă apuca de rezolvat subiecte, 
calculaţi-vă timpul pe care sunteţi dispuși să-l acordaţi fiecărui subiect în parte. 
Profesorii supraveghetori vă vor avertiza, atât verbal, cât și prin diverse diagrame, 
cadrane etc. cu privire la timpul pe care îl aveţi la dispoziţie până la terminarea 
probei. N-ar strica, totuşi, să aveţi şi un ceas de mână pentru mai multă siguranţă. 
Nu, telefonul nu-l poate substitui, întrucât nu aveţi voie cu el în sala de examen! 

În ceea ce priveşte redactarea propriu-zisă a tezei, ar trebui să ţineţi cont de 
următoarele greşeli, pe care să le evitaţi, fără să cădeţi în capcana emoţiilor sau a 
stresului. Aşadar: 

- Fiţi atenţi la verbele utilizate în formularea sarcinilor de lucru: „a transcrie”, 
„a găsi în text”, „a identifica (în text)” presupun o mare acuitate în identificarea 
unor aspecte existente în text. Dacă formularea cerinţei nu prevede verbul „a 
analiza”, „a interpreta”, „a comenta semnificaţiile”, atunci nu are sens să vă 
complicați inutil. Nu veţi primi un punctaj suplimentar, în afara celui prevăzut ca 
maxim la fiecare item (câte 2 sau 4 puncte pentru fiecare cerinţă de la subiectul T). 

- Respectaţi cerințele! Când citiţi verbele „a explica” sau „a analiza” trebuie 
să aveţi în vedere un răspuns elaborat, capabil să surprindă atât capacitatea voastră 
de identificare a unor aspecte legate de text, cât şi concentrarea şi mobilizarea în 
redactare. Când aveţi de explicat, trebuie să oferiţi un răspuns care sa presupună o 
descriere cât mai precisă a unei idei, iar când aveţi de analizat, trebuie să aveţi în 
vedere conceptul vizat pentru a-l explica treptat. Când subiectul nu prevede decât 
sublinierea unor aspecte legate de text, încercați să abordaţi nu doar ideile 


- principale, ci şi pe cele secundare. 


- Dacă vi se cere să explicaţi un anumit aspect (alternanța unor timpuri 
verbale, trecerea de la persoana I singular la persoana I plural etc.), nu ezitaţi să 
oferiţi şi exemple din text; de multe ori, vă aventuraţi în a formula concluzii 
pornind de la o realitate pe care nu o exemplificați. 

- Nu neglijaţi menţionarea rolului semnelor de punctuație şi de ortografie, 
precizând, de asemenea şi statutul lor. Şi, mai ales, nu confundați cratima cu linia 
de pauză! 

- Chiar dacă mulţi dintre voi nu vă mai aduceţi aminte valorile morfologice 
ale unor cuvinte sau alte aspecte legate de morfo-sintaxă, nu intraţi în panică! Veţi 
vedea că situaţia de comunicare vă va oferi informaţiile de care aveţi nevoi. Nu 
confundați însă valoarea morfologică (cea referitoare la părțile de vorbire — 
substantiv, articol, adjectiv, pronume, numeral, verb, adverb, prepoziţie, 
conjuncţie, interjecţie) cu funcţia sintactică (cea referitoare la părţile de 
propoziţie: subiect, predicat, atribut, complement)! 

- De cele mai multe ori, vă declaraţi mulţumiţi la ieşirea din sala de examen, 
lăudându-vă cu numărul de pagini pe care le-aţi scris. Atenţie! Acesta nu este 

întotdeauna edificator pentru cerinţele pe care le aveţi de rezolvat. Nu multe 
pagini, ci multe informaţii într-o formă corectă gramatical ar trebui să fie deviza 
voastră. 

- Dacă vi se cere să extrageţi o informaţie (figură de stil, timp verbal, marcă 
a eului liric etc.), asiguraţi-vă că aţi găsit exact strofa sau paragraful indicate. 
Oricine poate greşi, dar depinde de voi să evitaţi această greşeală frecventă! 

- Una dintre gatele colosale pe care le-aţi putea face este să folosiţi concepte 
operaţionale nepotrivite contextului. A vorbi despre „subiectul unei poezii” sau 
despre „ce e vorba în poezie” devine echivalentul unui „eul liric” în genul epic sau 
dramatic. Verificaţi-vă, aşadar, lista conceptelor operaţionale și asiguraţi-vă că v-aţi 
însuşit corect termenii pe care-i utilizaţi. 

— Un alt element care aduce cu sine scăderea numărului de puncte este acela 
al organizării discursului după tiparul unui text argumentativ sau după acela al 
„exprimării opiniei”. Nu uitaţi aşadar de mărci ale subiectivităţii, de conectori 
aparținând unor categorii diferite, căci astfel se vor puncta numai ideile, 
neconsiderate de voi argumente în expunerea pe care o faceţi. Această observaţie 
rămâne valabilă indiferent dacă formularea „argumentaţi” sau „prezentaţi 
argumente”, „demonstraţi” apare la primul la al II-lea sau la al III-lea subiect. 

- Nu uitaţi că numărul de rânduri este orientativ. Fiecare îşi ştie dimensiunea 
literelor şi numărul de pagini pe care-l poate scrie. Informaţiile pe care vi le oferă 
subiectul (în numărul de rânduri sau de pagini) sunt orientative. Nu vă risipiţi 
timpul și energia numărându-vă obsesiv rândurile! Important este să corespundă 
tipului de text în limita aproximativă de spaţiu indicată. 

- Acurateţea, scrisul frumos, ordonat și lipsit de mâzgăleli sunt atuuri pentru 
orice elev. Profită de faptul că scrii frumos şi corect şi fă o impresie bună prin 
aspectul lucrării. 

„a. La final, verificaţi toată lucrarea pentru a vedea dacă în momentul predării 
el este în regulă totul. O situaţie neplăcută, dar întâlnită, este dată de rezolvarea 
unei cerinţe fără a preciza numărul ei. Profesorul s-ar putea să nu vrea să afle 
Singur ce exerciţiu corectează. 

- Mare atenţie la subiectul al III-lea şa opera aleasă pentru exemplificarea 
teoriei literare solicitate. Gândiţi-vă de două ori şi alegeţi o singură dată, având 
convingerea că nu scrieţi în afara subiectului (pentru text narativ/poetic aparţinând 
perioadei paşoptiste, de exemplu, putem alege între nuvela istorică şi romantică 
Alexandru Lăpuşneanul de Costache Negruzzi şi Pastelurile lui V. Alecsandri). 

- De asemenea, nu uitaţi să scrieţi cu stilou cu cerneală albastră, să vă luaţi 
un act de identitate, să aveţi încredere în voi şi, mai ales, să ajungeţi la timp la 
examen, înainte de expirarea timpului pentru intrarea în sala de clasă. 

Succes în tot! (Costina Creiţă) 

IX. MIC DICŢIONAR DE TERMENI LITERARI 


ACT — unitate de structură a operei dramatice, corespunzând ca ordine 
succesiunii momentelor subiectului. Actele se compun din unităţi mai mici, 
precum tablourile (marcând schimbarea decorului sau trecerea timpului) şi 
scenele (marcând ieșirile şi intrările personajelor în scenă). De obicei, un text 
dramatic este alcătuit din I — V acte. 


ACȚIUNE - desfăşurarea întâmplărilor dintr-o operă epică sau dramatică, 
fiind constituită dintr-o succesiune de momente care au, de obicei, o evoluţie 
ascendentă (către punctul culminant) şi apoi o gradaţie descendentă (către 
deznodământ). 


ARTA POETICĂ defineşte ansamblul trăsăturilor care compun concepția 


artistică a unui scriitor despre lume şi viaţă, despre rolul artistului şi al creaţiei 
sale. 


COMEDIA -— specie a genului dramatic în versuri sau în proză, al cărei 
conținut ridiculizează, critică diferite aspecte ale societăţii sau ale firii umane, 
destinată să stârnească râsul. Comedia prezintă personaje mediocre, având unul 
sau mai multe defecte, are un final fericit şi un conflict adesea derizoriu. 


COMIC -— categorie estetică în a cărei sferă intră acele acte, situații sau 
personaje care provoacă râsul. Comicul se poate manifesta sub forma satiricului 
şi a umoristicului. Efectul comic este adesea rezultatul contrastului dintre aparență 
şi esenţă. 

Tipuri de comic: 

- de situaţie (frecvente sunt situaţiile repetitive); 

-de moravuri (prezentarea unor situații imorale în care personajele se 
complac, păstrându-se adesea aparenţa socială); 

- de limbaj (reproducerea unor abateri de la norma lingvistică sesizate în 
exprimare sau în pronunție); 

- de intenţie (vizează intenţia dramaturgului de a critica anumite aspecte 
umane sau sociale); 

- de nume; 

- de caracter etc, 


COMPOZIȚIA OPEREI LITERARE — organizarea complexă a acesteia, 
menită să ordoneze elementele constitutive. În funcţie de genul căruia îi aparţine, 
compoziţia este realizată în mod diferit: 

CONSTRUCȚIA SUBIECTULUI - modul în care sunt organizate 
întâmplările unei opere aparţinând genului epic sau celui dramatic. Construcţia 
subiectului este reprezentată de momentele subiectului:  expoziţiunea 
(prezentarea reperelor spaţio-temporale şi familiarizarea cu personajele); intriga 
(cauza care declanşează acţiunea); desfăşurarea acţiunii (succesiunea 
întâmplărilor la care participă eroii naraţiunii); punctul culminant (momentul de 


maximă intensitate); deznodământul (rezolvarea contradicțiilor declanşate de 
intrigă). 


| DIDASCALIILE sau INDICAȚIILE SCENICE sunt o componentă a 
textului dramatic şi surprind îndrumările (instrucţiunile) scrise între paranteze şi 
destinate actorilor sau regizorului în vederea montării spectacolului. Ele se referă 
la componenta decorului, la gesturile, mimica, intonaţia sau mişcarea actorilor, la 
ambianța scenică (sunetele sau luminile spectacolului) etc. 


DRAMA - specie a genului dramatic cultivată în epoca modernă, mai ales 
odată cu apariția romantismului. Aceasta reprezintă o îmbinare de elemente 
preluate din comedie şi din tragedie, astfel că din comedie preia unele elemente 
umoristice şi reprezentarea defectelor umane sau a derizoriului, iar din tragedie 
păstrează conflictul puternic şi intensitatea sentimentelor personajelor. Cele mai 
întâlnite tipuri sunt: drama istorică, socială, psihologică, de idei. 


EUL LIRIC -— Sintagma desemnează individualitatea creatoare, care nu se 
confundă cu biografia autorului. Poezia modernă — începând cu E. A. Poe ŞI A. 
Rimbaud (care afirma: „Je est un autre”) şi continuând cu P. Valéry, P. Claudel, T. 
S. Eliot, Ezra Pound — face o distincţie tranşantă între eul poetic (ori subiectul 
liric) şi eul empiric (psihologic). Acesta din urmă este doar izvorul celui dintâi, 
care îl depăşeşte exprimând idei ŞI trăiri ce nu sunt cuprinse în existenţa concretă 
sau în subiectivitatea primară a insului creator de valori artistice general valabile. 


» Ciudate şi adesea ostile 
faţă de om. Temeiul fantasticului literar rezidă in ezitarea cititorului între o 
explicaţie rațională şi admiterea unei iruperi a inexplicabilului în ordinea familiară 


a existenţei. 


„Fantasticul este ezitarea unei fiinţe care nu cunoaşte decât legi naturale în 
fața unor fapte în aparenţă supranaturale.” (Tzvetan Todorov) 


„Fantasticul se caracterizează prin intruziunea brutală a misterului în cadrul 
Vieţii reale.” (Pierre-Georges Castex) 


„Fără realism nu există fantastic.” (Jean Fabre) 

„_ „Povestirea fantastică ne prezintă nouă, locuitori ai lumii reale, oameni ca şi 
noi aflaţi pe neaşteptate în prezenţa inexplicabilului.” (Louis Vax) 


FIGURA DE STIL 

Conceptul desemnează ansamblul procedeelor artistice, care reprezintă marca 
stilului beletristic, fiind folosite în scopul sporirii expresivităţii unei comunicări cu 
valenţe estetice. O clasificare având în vedere efectul estetic produs la nivelul 
comunicării literare distinge: figuri ale repetiţiei (aliteraţia, asonanţa, anafora ş.a.), 
figuri ale insistenţei (enumeraţia, perifraza ş.a.), figuri ale ambiguităţii (comparaţia, 
metafora ş.a.) şi figurile plasticităţii (epitetul, invocaţia ş.a.). 

Epitetul „caracterizează un subiect prin reacţiile apreciative pe care le 
trezeşte sau prin una din însuşirile lui morale sau fizice.” (Tudor Vianu) 
Teoreticienii literaturii consideră că epitetul depăşeşte funcţia simplă de a preciza 
sau completa o idee în legătură cu determinatul, această figură tinde să contureze 
o caracteristică particulară, spre a o face mai expresivă, mai sensibilă, mai 
energică. Epitetul ornant aparține întregii clase a obiectelor şi se impune prin 
tradiţie literară (blonde plete), în vreme ce epitetul individual sau 
individualizator n-a apărut niciodată împreună cu termenul pe care-l determină și 
asocierea lor e foarte rară („dragostea sihastră”, G. Coşbuc). Epitetul metaforic 
are ca intenţie „obţinerea unui efect special prin confruntarea a două cuvinte dintr- 
o accepţie semantică diferită (unul într-un sens direct, celălalt în sens figurat)” 
(Boris Tomaşevski). Expresivitatea epitetului metaforic este dată de ingeniozitatea 
conexiunilor (priviri de gheaţă, păr de aur). Alte tipuri de epitete: oximoronice 
(suferință dureros de dulce, dulce amărăciune), epitete personificatoare (râuri 
mute). Epitetul antepus pune în evidență însuşirea exprimată tocmai prin forța 
expresivă a inversiunii. Epitetul dublu, ca şi cel multiplu, realizează o acumulare 
a calităților, înnobilând expresia artistică. 

Comparaţia asociază doi termeni pe baza unei asemănări. Pentru ca o 
comparaţie să fie expresivă se impune ca asocierea termenilor să fie 
surprinzătoare. Însuşirea comună iluminează în chip inedit comparatul, dinspre 
comparant. 

Enumeraţia conduce la amplificarea ideii exprimate prin înşiruirea unor 
termeni de acelaşi fel, aşadar este o figură realizată prin acumulare. Prezenţa în 
text a unei enumeraţii are ca efect imprimarea unei anume ritmici discursive, a 
impresiei de dinamism. 

Repetiţia constă în reluarea aceluiaşi termen sau a unei structuri, fie în 
calitate de ornament al discursului, fie pentru a exprima cu mai multă forţă şi 
energie o idee sau un sentiment. Prezentă adesea în poezie, repetiţia susţine 
muzicalitatea versului. În creaţiile epice are rolul de a dinamiza discursul. a 

Hiperbola este figura de stil care constă într-o exagerare în sensul măririi 
sau micșorării dimensiunilor obiectelor, al intensificării sau slăbirii însuşirii ori 
acţiunii lor; ex.: mai repede ca vântul, un om cât un munte. Funcţia stilistică a 
hiperbolei este aceea de a evidenția cu prisosinţă manifestarea aspectului abordat 


artistic. 

Antiteza este figura de stil constând în opoziţia dintre două atitudini, fapte, 
personaje, idei, situaţii, menite să se reliefeze reciproc. Antiteza evidenţiază 
trăsăturile definitorii ale elementelor pe care le antrenează în raportul de opoziţie, 
Je pune în valoare prin contrast. | 

Personificarea este o figură de expresie prin ficţiune care constă în 
atribuirea de calităţi omeneşti unor lucruri, fiinţe, abstracţiuni. Prin acest 
procedeu scriitorul însuflețeşte lumea transpusă literar, îi conferă atribute umane, 
realizând adesea un transfer al propriilor stări asupra elementelor cadrului descris. 

Reorganizarea sensurilor unei structuri cu scopul de a surprinde esenţa 
ascunsă a limbajului are ca rezultat exprimarea metaforică. Mijloc eficace de 
lărgirea spaţiului semantic, mefafora pune în lumină elementele comune unui 
comparant și ale unui comparat (adesea absent, uneori juxtapus), aprofundând 
realitatea spirituală prin schiţarea afinităţilor multiple şi declanşând vibratii ale 
valorilor estetice. Metafora este, într-un text, o marcă a literarităţii, implicând 
condensarea eliptică a unei analogii. 


GENUL LITERAR reprezintă o modalitate de clasificare a operelor 
literare, în funcţie de anumite criterii: prezenţa sau nu a acţiunii şi a personajelor, 
preponderența unui mod de expunere, prezenţa conflictului, dominanta subiectivă 
sau obiectivă, modalitatea de structurare a conţinutului etc. În mod tradiţional, se 
consideră că sunt trei genuri literare: liric — caracterizat printr-o exprimare directă 
a sentimentelor şi a ideilor, concretizate cu ajutorul imaginilor şi urmărind 
caracterizate prin expresivitate accentuată; epic — în care există personaje şi 
acţiune și în care predomină naraţiunea, având o desfăşurare structurată în 
anumite etape; dramatic — realizat exclusiv prin dialog (replicile personajelor), 
între care se intercalează indicaţii scenice, construind evoluţia acţiunii în jurul 
conflictului. 


MODURI DE EXPUNERE 

NARAŢIUNEA este modul de expunere care implică relatarea unor 
întâmplări într-o succesiune temporală. 

Trăsăturile naraţiunii: 

- existența unui narator, voce a textului cu funcţie de reprezentare, care 
poate expune faptele la persoana I, în mod subiectiv, sau la persoana a treia, 
obiectiv; 

- prezenţa personajelor, având funcţie de acțiune; 

- posibilitatea identificării momentelor subiectului naraţiunii; 

- Situarea în spaţiu şi timp a evenimentelor care constituie acţiunea textului 
narativ. 

DESCRIEREA este un mod de expunere prin care sunt evidenţiate 
însușirile unei persoane, ale unui obiect sau peisaj. Tradiţia teoretică a văzut în 
descriere fie un tip de discurs (secvenţa descriptivă), un mod literar (descriptiv), 
un obiect retoric sau o practică depăşind cu mult spaţiul literaturii. În textul literar, 

descrierea se înnobilează cu atribute artistice: expresivitatea, ca efect al 
valorificării forței de sugestie a figurilor de stil, plasticitatea, reflexivitatea, în 
sensul proiecției stărilor eului artistic asupra aspectului descris. 


Dintre funcțiile acestui mod de expunere, alături de funcția mimetică, de 


producere a iluziei realității, se detaşează, prin gradul sporit de interes în sfera 
artistică, funcția estetică şi cea simbolică. 


Descrierea literară este marcată, la nivelul discursului, 
substantivelor cu determinări adjectivale; uneori, adverbele su 
acțiunii exprimate de verb. Descrierea artistică oferă adesea repere spațio- 
temporale care adâncesc şi clarifică perspectiva asupra lumii textului. Cele mai 
reuşite descrieri literare conotează grație prezenței în text a figurilor de stil. 

DIALOGUL (în textul literar) este modul de expunere prin care se citează 
discursul personajelor, într-un text narativ sau dramatic. 

Mărcile gramaticale ale dialogului sunt: 

- prezența persoanei I şi a II-a, a formelor verbale şi pronominale; 


- existența unor apelative, a vocativelor şi enunţurilor exclamative sau 
interogative. 


Funcţiile dialogului 

- contribuie la individualizarea personajelor, dezvăluie psihologia acestora — 
Stări sufleteşti, gânduri, emoţii, păreri; 

- lămureşte raporturile dintre eroi; 

- Sugerează situaţii preexistente; 

- pune în lumină intriga 

MONOLOGUL -— replica de mari dimensiuni a 
întotdeauna un destinatar precis. 

— în genul dramatic: poate alcătui integral o scenă, fiind o exteriorizare a 
gândurilor personajului, pentru a fi cunoscute de spectator sau de alte personaje; 

— în genul epic: personajul îşi analizează acţiunile, îşi prezintă gândurile, 
intențiile; utilizat mai ales în operele de analiză psihologică. 


prin utilizarea 
rprind calitatea 


unui personaj, care nu are 


MOTIVUL LITERAR este unitatea minimală la nivelul construcţiei unei 


opere literare. El poate fi reprezentat de o imagine, de un obiect, de un sentiment 
sau de o idee și este purtător de sens. 


NARATORUL este o instanţă fictivă tipică a textului literar. Poate fi 
considerat purtătorul de cuvânt al autorului abstract, dezvăluind poziţia acestuia 
printr-un comentariu explicit. Naratorul dintr-un text literar se regăseşte sau poate 
fi identificat prin persoana gramaticală a verbelor şi pronumelor din discursul 
narativ, Verbele şi pronumele la persoana I sunt specifice unui narator implicat în 
acţiune (narator intradiegetic). Verbele și pronumele la persoana a M-a 
desemnează un narator detașat, care priveşte totul din afară şi expune ceea ce vede 
obiectiv, nefiind implicat în acţiune (narator extradiegetic). 

Naratorul intră în relaţie directă cu naratarul (o altă instanţă fictivă care 

desemnează cititorul fictiv în lumea romanescă ). Naratorul îşi asumă funcţia 
narativă (numită şi funcţie de reprezentare) care se îmbină cu funcţia de control 
sau de regie, deoarece naratorul este capabil să citeze din discursul personajelor în 
interiorul propriului său discurs folosind verbe dicendi şi sentiendi. Pe lângă 
aceste funcţii obligatorii, naratorul mai poate opta pentru funcţia de interpretare. 

Instanţele narative (vocile narative) dintr-o operă epică identifică autorul, 
naratorul şi distincţia/ suprapunerea lor în naraţiune sau relevă relatarea prin 
personaj, pentru că „Naratorul este fie un personaj în carne şi oase, cu biografie şi 
psihologie proprie, cu un punct de vedere clar definit asupra lucrurilor (persoana I 
ca narator); fie o voce neutră, asemănătoare cu aceea impersonală, dar care îşi 
însuşeşte până la identificare punctul de vedere al câte unui personaj.” (Nicolae 
Manolescu, Arca lui Noe) 

Narațiunea la persoana I se caracterizează prin existența unui narator care 
este prezent în istorie şi ca personaj (actor). Prezentarea universului operei din 
punctul de vedere al naratorului — personaj (actor) constituie perspectiva actorială. 
Perspectiva actorială presupune un eu central care structurează discursul prin 
intermediul subiectivităţii şi permite anexarea unui nou teritoriu romanesc 
(conştientul şi inconştientul). Personajul-narator relatează fapte în care este 
implicat ca protagonist. Acesta este un narator necreditabil, pentru că, intenţionat 
sau involuriig, oferă o perspectivă limitată asupra celor relatate. 


OPERA LITERARĂ este un obiect de cunoaştere, un sistem de norme, un 
text înzestrat cu atributele exprimării conotative, menit receptării estetice. Pe 
latura receptivă, experienţa estetică se diferenţiază de celelalte trăiri specifice 
universului practic prin temporalitatea ce o caracterizează: ea pregăteşte o nouă 
viziune asupra orizontului imediat şi trimite către alte lumi, eliminând 
constrângerile cronologice. Accesul la opera literară prilejuieşte cunoaşterea 
trecutului individual sau colectiv, conservând şi recuperând astfel timpul trecut. 
Trăsătura distinctivă a operei literare este aceea că textul creat de autor are 
funcţie estetică, urmăreşte deopotrivă să genereze o stare de purificare (numită în 
textele antichităţii catharsis) şi o emoție puternică. În opera literară se utilizează 
convențiile specifice comunicării artistice, transfigurarea realităţii determină 
Teaşezarea instanţelor comunicării, deoarece literatura este un discurs mediat. 
Mesajul operei literare se transmite prin configurarea unor imagini artistice şi prin 
exploatarea potenţelor semnificante ale limbajului figurat. Cuvântul scris exercită 
astfel o magie, provocând cititorul la un efort interpretativ, la o comunicare 
profundă cu autorul. 


PERSONAJUL - produs al imaginaţiei autorului, dar şi al interacțiunii text/ 
cititor, personajul este semnul textual care structurează povestirea. 

Funcţia primordială a personajului este de factură diegetică, aspect 
evidenţiat de analiza funcţională a naraţiunii care îl consideră din perspectivă 
strict sintactică, în calitate de sinteză a rolurilor de agent sau pacient pe care şi le 

asumă de-a lungul povestirii. Antrenat în ceea ce Henri Mitterand numea 
„maşinărie narativă”, personajul este învestit, de asemenea, cu funcţie ideologică, 
întrucât însumează totalitatea cunoştinţelor autorului, viziunea sa mitică. 

Descrierea ierarhiilor dintre personaje are drept reper criteriul rolului 
principal, secundar sau episodic asumat de acestea în povestire. Astfel, personajul- 
erou este cel „căruia îi revine un colorit mai pregnant şi mai emoţional”, după cum 
subliniază B. Tomaşevski. Un alt criteriu formal se raportează la gradul de 
complexitate a personajelor, E.M. Forster fiind teoreticianul care a insistat, în 
Aspecte ale romanului, asupra acestei opoziții între personajele plate şi cele 
rotunde. La fel de necesare în roman, cele două categorii se confruntă pe parcursul 
acțiunii iar „rezultatul ciocnirii lor reproduce viaţa”. In lucrarea amintită, Forster 
evidenţiază trăsăturile celor două clase: personajul plat este uşor de recunoscut, 
traversează egal toate circumstanţele și este mai reuşit atunci când are aspect 
comic; personajul rotund surprinde în mod convingător, el este imprevizibil în 
reacții şi are capacitatea de a emoţiona şi de a juca în roluri tragice. 

Produs al reprezentării, dar şi al percepţiei, personajul este obiectul asupra 
căruia se exercită demersul modelator al celorlalte instanţe narative: autorul îl 
concepe şi îl dirijează în universul ficțional, naratorul îi citează discursul şi îi 
discursivizează acţiunile, convertind faptul în logos, în fine, cititorul intervine cu 
percepția sa subiectivă, spre a-l contura după orizontul său imaginar. 


PERSPECTIVA NARATIVĂ este raportul care se stabileşte între narator și 
faptele sau personajele pe care le prezintă. Dacă naraţiunea se realizează la 
persoana a I-a, naratorul se află în afara evenimentelor, este obiectiv, 
distanțându-se de personajele sale, implicându-se sau nu afectiv în ceea ce 
„trăiesc” acestea. Dacă naraţiunea este realizată la persoana |, naratorul este 
subiectiv, având calitatea de protagonist al evenimentelor relatate sau de martor al 
acestora. Punctul de vedere din care este privit universul operei într-o naraţiune la 
persoana a III-a poate fi atât al naratorului, cât şi al actorului. Punctul de vedere 
auctorial constă în prezentarea universului operei din punctul de vedere al 
naratorului. Naratorul poate prezenta universul operei cu sau fără revelarea vieții 
interioare a personajului, deci poate avea o percepţie externă sau internă a 
realităţii. În naraţiunea la persoana a III-a, de tip auctorial, această percepţie este 
nelimitată, este omniscientă. 

Studiile unor cercetători precum Gerard Genette, Jean Pouillon, Tzvetan 
Todorov, Jaap Lintvelt privitoare la focalizare (viziune/ punct de vedere) pot fi 
sistematizate astfel: 

a) Focalizare zero (Gerard Genette): „privirea lui Dumnezeu” 

Viziune „par derrière” („dindărăt”) (Jean Pouillon) 
Narator > personaj (Tzvetan Todorov) 


Tip auctorial (Jaap Lintvelt) 
b) Focalizarea externă: privirea, pur obiectivă, nu aparține nimănui 


Utilizarea tehnicii „comportamentismului” 
Viziune „du dehors” („din afară”) 

Narator < personaj 
Tip neutru 
c) Focalizare internă: conştiinţa unui subiect martor 
Viziune „avec” („împreună cu”) 
Narator = personaj 
Tip actorial 

a) Focalizare zero (neutră): naratorul nu adoptă un punct de vedere anume şi 
oferă cititorului informaţii complete. Ambii sunt omniscienți; ştiu mai mult decât 
orice alt actor al diegezei. 

b) Focalizare externă: actorii nu sunt văzuţi decât din exterior, fără a se 
permite accesul la gândurile lor (cititorul ştie mai puţin decât personajele). În 
această formă de viziune „din exterior” nu are prioritate niciun punct de vedere. 

c) Focalizare internă: naratorul restrânge informaţia la punctul de vedere al 
unui actor (focalizare internă fixă) sau al mai multor actori (focalizare internă 
variabilă). 


SPAŢIALITATE 

Spaţiul istoriei este locul în care se desfăşoară evenimentele, numit de 
Tomaşevski, simplu, loc. Spațiile istoriei capătă adesea conotaţii simbolice sau 
imprimă o anume tonalitate povestirii — câmpia, castelul, sera, salonul, gara, 
biserica, puşcăria. 

Spaţiul povestirii sau spaţiul textului, al narațiunii, al scriiturii devine 
adesea criteriu (alături de complexitatea intrigii şi numărul firelor epice) în 
definirea speciilor narative: nuvela, romanul. 

G. Genette (Figures II) socotea un paradox punerea în relaţie a spațiului cu 
literaturii, întrucât „aparent, modul de existență al unei opere literare este 
esențialmente temporal”. Cu toate acestea, teoreticianul revine asupra afirmației şi 
oferă o suită de argumente în favoarea ideii că se impune a privi literatura în 
raporturile sale cu spaţiul. Cele mai la îndemână sunt: spaţiul este „subiect” literar 
— se descriu locuri, case, peisaje; anumiţi autori (Hölderlin, Baudelaire, Proust, 
Claudel) manifestă o anume sensibilitate faţă de spaţiu, „un fel de fascinaţie a 
locului”. „Acestea sunt trăsături de spaţialitate care pot ocupa literatura, sau 
sălășlui în literatură, dar care nu sunt legate de esenţa ei, adică de limbajul ei.” 


STRUCTURA TEXTULUI LITERAR 

Titlul operei literare este o cheie interpretativă, un element paratextual, în 
sensul că intră în anturajul textului, reprezentând un prim contact cu acesta. Titlul, 
în calitatea sa de prag discursiv, deschide un orizont de așteptare cititorului care se 
raportează și la acest element structurant atunci când îşi alege lecturile. În mod 
obişnuit, titlul este în directă relaţie cu nucleul tematic al textului literar pe care îl 
esenţializează într-un cuvânt sau o sintagmă. 

Incipitul textului literar constituie poarta imaginară prin care cititorul 
pătrunde în orizontul ficțional conturat de autor. Aici se realizează articularea 

celor două lumi, cea reală şi cea imaginară, iar maniera în care creatorul invită la 
intrarea în orizontul plăsmuit de el devine o marcă semnificantă. 

Finalul operei literare marchează trasarea definitivă a ultimei frontiere 
proprii orizontului ficțional. În final, discursul autorului care a desemnat instanţele 
ficționale să-l reprezinte se închide, provocând simultan deschiderea spre 
interpretare, pentru că textul literar este o operă deschisă. 


STRUCTURA OPEREI LITERARE VERSIFICATE 

Structura oricărei opere literare presupune integrarea elementelor 
constitutive (de conţinut şi formă) într-un tot (coerent la suprafaţa textului sau 
numai în profunzimea lui, subordonat unui scop artistic şi având ca dominantă 
valoarea estetică). Tema, ideea, motivul sunt elemente ale structurii operei, 
reflectând viziunea imaginativă a creatorului față de realitatea transfigurată în 
opera sa. Alte elemente structurale vizează: construcţia exterioară (titlul, incipitul, 
împărțirea pe versuri, strofe, cânturi), construcţia lingvistică (metrica, ritmul, 
rima) şi construcţia internă (imagini poetice, secvenţe lirice, relaţii de simetrie sau 
de opoziţie, figuri de stil etc.). 

RIMA reprezintă identitatea sunetelor ultimelor silabe din două sau mai 
multe versuri, începând cu ultima vocală accentuată. Aceasta contribuie. la 
realizarea eufoniei (armoniei sonore) şi se clasifică astfel după poziţia sa în strofă: 
monorimă (aaa), împerecheată (aabb), încrucişată (abab), îmbrăţişată (abba), 
mixtă/variată (îmbinând versuri rimate în mod diferit în acelaşi text literar). 

RITMUL -— termenul poetic defineşte cadenţa, armonia obţinută din 
succesiunea simetrică şi regulată, într-un vers, a silabelor accentuate și 
neaccentuate. Unitatea ritmică este silaba. Silabele accentuate şi neaccentuate se 
grupează în picioare metrice, a căror succesiune asigură versului cadență ritmată. 
După numărul silabelor din picioarele metrice care le compun, ritmurile pot fi: 
binare (trohaic, iambic), ternare (dactilic, amfibrahic, anapestic), cuaternare (peon, 
coriamb), cvinare (mesomacru) şi senare (hipermesomacru). 

STROFA - În versificaţia modernă, strofa reprezintă o grupare de versuri, 
de obicei cu înţeles unitar, care se repetă identic din punctul de vedere al formei, 
fiind totodată unitară în privinţa ritmului, a rimei şi a măsurii. Regulile prozodice 
moderne diferenţiază strofele după numărul de versuri care le compun: monovers, 
distih, terţet/terţină, catren, cvinarie, sextină/senarie şi polimorfe (de la 7 la 12 
versuri). | è 
VERSUL reprezintă, de obicei, un rând dintr-o poezie, marcat printr-o pauză 
finală şi alta mediană, numită cezură, care îl desparte în două secvenţe numite 


emistihuri şi alcătuind o unitate de ordin ritmic. iz 
Versurile albe sunt cele lipsite de rimă, iar cele libere sunt atât acele lipsite 


de rimă, scrise în metru diferit în cadrul aceleiaşi poezii, cât şi cele lipsite de ritm, 
în general abandonând constrângerile de ordin prozodic. 

TEMA -— esenţa unei opere literare, rezultată din ansamblul motivelor 
literare conţinute. Tema este adesea un aspect din realitate abordat de un autor, un 
sentiment sau o idee. Boris Tomaşevski defineşte teama ca „o schemă foarte 


generală spre care conduc situaţiile şi motivele dintr-o operă (Teoria literaturii. 
Poetica). 


TEMPORALITATE i Rp 
Momentul naraţiunii desemnează poziţia temporală a actului narativ în 


raport cu istoria (istorie, diegeză= lume narată+ lume citată). 

e pentru narațiunea heterodiegetică- tipul narativ auctorial momentul 
narațiunii este, în general ulterior timpului în care povestirea este considerată în 
derulare; 

e pentru narațiunea heterodiegetică- tipul narativ actorial/ neutru momentul 
narativ înregistrează două situaţii: 1) naraţiunea este simultană (la prezent) şi 2) se 
poate sesiza iluzia unei naraţiuni simultane (la timpurile trecutului). Dacă 
povestirea este scrisă la prezent, actul narativ coincide cu desfăşurarea acţiunii 
romaneşti, astfel încât naraţiunea este simultană. Folosirea timpurilor trecutului 
este mult mai frecventă. Trecutul arată că actul narativ este posterior 
evenimentelor narate. Pentru narator este vorba deci de o naraţiune ulterioară 
acțiunii. Totuşi cititorul nu împărtăşeşte această experiență temporală. Graţie 
descripției scenice pline de viaţă, el are impresia că e martor ocular al acţiunii. 
Trecutul îşi pierde astfel valoarea tradiţională de trecut pentru a crea iluzia unei 
narațiuni simultane la prezent; 

e pentru naraţiunea homodiegetică- tipul narativ auctorial actul narativ 
asumat de personajul- narator este posterior istoriei trăite de personajul actor. 
Personajul narator va accentua adeseori această distanţă temporală prin anticipări 
şi prin intervenţii auctoriale. Cititorul adoptă personajul- narator ca centru de 
orientare, în aşa fel încât acesta va resimţi perfectul simplu ca un timp care trimite 
în trecut; 

e pentru narațiunea homodiegetică — tipul narativ actorial personajul-narator 
se ascunde cu totul în spatele personajului- actor și se abţine să facă anticipări sau 
intervenţii auctoriale, care i-ar da la iveală actul narativ. Dacă povestirea este la 
prezent, naraţiunea va fi simultană. Monologul interior este într-atât de imediat 
încât aboleşte complet distanţa între timpul naraţiunii şi timpul istoriei. Perfectul 
simplu pare să nu mai exprime un trecut, el provoacă însă iluzia unei naraţiuni 
simultane cu prezentul deoarece cititorul se identifică cu personajul- actor în faţa 
căruia se desfăşoară prezentarea scenică a lumii romaneşti. (Jaap Lintvelt, 
Incercare de tipologie narativă-Punctul de vedere. Teorie şi analiză) 

Analepsă — retrospecţie; Lămbert (1955) distinge astfel între retrospecţii 
(Riickwendungen) şi  anticipări (Vorausdeutungen), analizându-le funcțiile 
narative: astfel, retrospecţiile pot avea o funcţie expozitivă, digresivă sau 
retardativă; anticipaţiile pot avea o funcţie de predicţie sau de anunţare. La nivelul 

analepselor (acelaşi lucru fiind valabil şi în cazul prolepselor), trebuie făcută 
distincţia între analepsa internă (retrospecţie care nu merge mai departe de 
punctul de pornire cronologic al istoriei) şi analepsă externă ( a cărei amplitudine 
depăşeşte punctul de pornire al istoriei), analepsă parțială (retrospecţie care se 
încheie în elipsă fără a mai întâlni povestirea iniţială) şi analepsa completă (care 
se racordează fără soluţie de continuitate de povestirea iniţială) etc. Acestei 
analize i s-a obiectat (Herrstein Smith, 1980) că nu are sens decât în cazul unei 
povestiri factuale sau de ficţiune ce cunoaşte versiuni multiple (de pildă poveştile 
populare, ale căror versiuni pot fi comparate): în cazul marii majorităţi a 
povestirilor de ficţiune nu există posibilitatea comparării ordinii povestirii cu 
cronologia istoriei, deoarece aceasta din urmă nu există decât în măsura proiectării 
ei de către povestire. 

Cronotop — (ceea ce în traducere ad litteram înseamnă «timp-spaţiu») 
conexiunea esenţială a relaţiilor temporale şi spaţiale valorificate artistic în 
literatură. Termenul exprimă caracterul indisolubil al spaţiului şi timpului (timpul 
ca cea de a patra dimensiune a spaţiului). Cronotopul este privit ca o categorie a 
formei şi conţinutului în literatură. 

În cronotopul literar-artistic are loc contopirea indiciilor spaţiale și 
temporale într-un ansamblu inteligibil şi concret. Timpul, aici, se condensează, se 
comprimă, devine sensibil din punct de vedere artistic; spaţiul însă se intensifică, 
pătrunde în mişcarea timpului, a subiectului, a istoriei. Indiciile timpului se relevă 
în spaţiu, iar spaţiul este înţeles şi măsurat prin timp. Intersectarea seriilor și 
contopirea indiciilor constituie caracteristica cronotopului artistic. În literatură, 
cronotopul are o importanță esenţială pentru genuri. Se poate afirma deschis că 
genul şi variantele lui sunt determinate de cronotop; totodată, în literatură, timpul 
constituie principiul de bază al cronotopului. Cronotopul, ca o categorie a formei 
şi a conţinutului, determină, (într-o măsură considerabilă) şi imaginea omului în 
literatură; această imagine este întotdeauna esenţial cronotopică. 

Prolepsă, adică anticiparea care constă în a povesti sau evoca dinainte un 
eveniment ulterior („Mai târziu avea să regrete acest gest nesăbuit”). 

Silepsă, organizare anacronică în care regruparea evenimentelor povestite 
nu mai este motivată temporal, ci ascultă de exemplu de conexiuni spaţiale 
(anecdotele povestite de-a lungul unei povestiri de călătorie şi suscitate de locurile 
vizitate) sau tematice (principiu de regrupare care comandă povestirile intercalate 
în romanele «cu sertare»). 

Sincronie — trăsătură a unui text narativ constând în coincidența dintre 
ordinea evenimentelor povestite și ordinea prezentării lor narative. Deşi aparent 
acest fenomen este firesc, numărul textelor caracterizate prin sincronie este redus. 


TRAGEDIA - specie a genului dramatic, în versuri sau în proză, care are în 
centru conflictul tragic, caracterizat prin imposibilitatea eroului de a depăşi 
destinul. De aici apare categoria tragicului, eroul fiind un adevărat model uman, 


dar având un sfârșit tragic. 

universitas XXI 


Cartea de față se constituie într-o replică inteligent-pragmatică la o 
serie de manuale şi materiale auxiliare în care liceenii caută 
informaţii, formule, stratageme de lucru, modalităţi de informare şi 
verificare pe parcursul anilor de școală, în vederea pregătirii 
examenelor esenţiale, începând, desigur, cu bacalaureatul. | 

Autorii cărţii sunt profesori reprezentativi din învăţământul | 
ieşean, activitatea lor meritorie fiind reliefată de multe alte culegeri | 
şi studii publicate până în prezent, precum şi de rezultatele, multe 
dintre ele de excepţie, atât la nivel judeţean, cât şi la cel național ale | 
elevilor coordonaţi de aceștia. | 

După cum se poate uşor remarca, volumul este gândit ca un 
instrument de lucru necesar pentru o bună pregătire în vederea 
depășşirii cu succes a diferitelor forme de evaluare pe parcursul 

| ciclului liceal, pentru o bună și temeinică abordare, din timp, a 

| problemelor pe care le presupune trecerea cu succes a 
bacalaureatului, precum și pentru alte tipuri de examene ce facapella 
cunoștințe bine ordonate de limba și literatura română, cum ar fi 
admiterea în învățământul superior, la anumite facultăți. 

